
1 DALIS 


Nofutur 


Kaip ir kiekvieną šeštadienį, Maksas užsuko į Klinjankūro blusų 
turgų; jis atėjo pėsčias šiaurine Monmartro kalvos puse. Pasirau- 
sęs pas pardavėją, kur Lėja išsikeitė dėmėtus Nike, aną savaitę 
dovanotus Peretės, jis įėjo į milžinišką kolonijinių prekių angarą 
ir ėmė knaisiotis didžiulėje keistų daiktų krūvoje. Patalpos gilu- 
moje jis pamatė du labai įsikarščiavusius gerai apsirengusius vy- 
rukus. Pamanė, kad jie susimušė. Ne jo reikalas. Tada jis ir paste: 
bėjo papūgą: tiedu tipai mėgino ją pastverti. 

Dabar susidomėjo. 

Papūga atsimušinėjo smarkiai kapodama snapu. Mažesnysis vy- 
rukas čiupo ją už sparno. Papūga žaibiškai grįžtelėjo ir iki kraujo 
prakirto pirštą. Maksas pamatė, kaip mažasis vyrukas išsižiojo ir 
sustugo iš skausmo. Kitas, didesnysis tipas, įpykęs smarkiai vožė 
papūgai per galvą kumščiu. Maksas priėjo, jam pasidingojo, kad 
apsvaigusi papūga sučypė: „Žudo... Žudo...“ Vienas vyrukas ištrau- 
kė antsnukį. Antsnukį papūgai! Maksas puolė. 


"Tuo pat metu Ravinjano gatvėje Peretė sulaikiusi kvapą - taip smar- 
kiai atsidavė išlietais tepalais - įžengė į kambarį-garažą. Ji praskleidė 
lovos su baldakimu uždangalus ir ištiesė ponui Riušui laišką. Ant 
voko spindėjo didžiulis it kokia bulvė pašto ženklas. Brazilų pašto 
ženklas! Peretė pastebėjo, kad laiškas pateko į paštą prieš daugelį 
savaičių. Spaudas rodė, kad jis atsiųstas iš Manauso. Ponas Riušas 
nieko nepažinojo Brazilijoje, juolab Manause. 

Ponui Pjerui Riušui 
1001 puslapis 
Ravinjano gatvė 
Paryžius XVIII, Prancūzija 


Laiškas adresuotas tikrai jam. Tačiau trūko gatvės numerio, be 
to, adresas buvo užrašytas keistai: 1001 vietoj Tūkstantis ir vienas. 


Manausas, 1992 m. rugpjūtis 


Brangusis 1R, 

Iš to, kaip rašau tavo vardą, suprasi, kas aš. Neprarask žado, tai aš, 
Elgaras, tavo senasis bičiulis, kurio nematei jau... pusę amžiaus, 
taip taip, aš suskaičiavau. Išsiskyrėm po mūsų pabėgimo, pameni, 
tai buvo 1941-aisiais. Norėjai vykti, kaip sakei man, tęsti karo, ku- 
rio dar nebuvai pradėjęs. O aš norėjau palikti Europą, kad baigčiau 
tai, kas, mano manymu, užtruko per ilgai. Taip ir pasielgiau. Mums 
išsiskyrus, sėdau į laivą, plaukiantį į Amazoniją, nuo to laiko ir gy- 
venu prie Manauso miesto. Tikriausiai būsi girdėjęs apie sumenku- 
sią kaučiuko sostinę. 

Kodėl rašau tau po daugybės metų? Noriu perspėti, kad netrukus 
gausi knygų siuntą. Kodėl tu? Todėl, kad mudu - geriausi draugai 
pasaulyje, be to, tu vienintelis iš visų mano pažįstamų - knyginin- 
kas. Siunčiu tau savo biblioteką. Visas savo knygas: keletą šimtų 
kilogramų matematikos veikalų. 

Čia esama visų šios literatūros perlų. Be abejo, nustebsi, kad kal- 
bėdamas apie matematiką paminiu literatūrą. Galiu užtikrinti, kad 
šiuose veikaluose yra istorijų, turinčių tokią pat vertę kaip ir geriau- 
sių mūsų romanistų istorijos. Istorijos matematikų, tokių kaip - ci- 
tuoju be atrankos - persai Omaras al Chajamas arba al Tusis, ita- 
las Nikolo Fontana Tartalija, prancūzas Pjeras Ferma, šveicaras Le- 
onardas Oileris. Ir daugybė kitų. Tai ne tik matematikų istorijos, bet 
ir matematikos istorija! Tau nebūtina laikytis mano požiūrio. Tada 
būsi vienas iš tų, kurių neįmanoma suskaičiuoti, jiems šis mokslas — 

tik krūva tiesų, plūduriuojančių nykiame nuobodulyje. Jei kada pa- 
sitaikytų atsiversti vieną iš šių veikalų, leisk, senasis bičiuli, štai ko 
tavęs paklausti: kokią istoriją pasakoja man šie puslapiai? Tuomet, 
esu tikras, išvysi nesuvokiamą ir bespalvę matematiką kitoje švieso- 
je, kuri patenkins tave, nepasotinamą pačių gražiausių romanų skai- 
tytoją. Tiek to. 

Dėžėse, kurias netrukus gausi, rasi, mano akimis žiūrint, geriau- 
sius visų laikų matematikos opusus. Čia sukaupta viskas. 

Neabejok, tai pati pilniausia iš kada nors surinktų privačių mate- 
matikos veikalų kolekcijų. Kaip įstengiau ją sukaupti? Tu, senas kny- 
gius, pamatęs ją savo akimis, be vargo įsivaizduosi, kiek tai man 
kainavo. Kiek laiko, energijos. Ir pinigų, suprantama! Galybę! Čia 
yra, pats pastebėsi, kartais penkių šimtmečių senumo originalų, ku- 
riuos įsigydavau po daugybės metų... medžioklės - kitaip nepava- 
dinsi. Kaip sugebėjau jas gauti? Pats suprasi, kodėl apie tai droviai 
nutyliu. Ne visuomet buvo eita teisingu keliu ir griebtasi leistinų prie- 
monių, bet žinok, kad nė vienas iš šių veikalų nėra aptaškytas krau- 
ju. Gal tik kur ne kur keliais lašais alkoholio ar užsitraukta miglota 
nešlove. 

Šios knygos, kurias rinkau po vieną ir kaupiau dešimtmečius, - 
mano ir priklauso man vienam! Kas vakarą išsirinkdavau, su kuria 
praleisiu ilgą nemigos naktį. Geidulingas, karštas ir drėgnas pusiau- 
jo naktis. Patikėk, jos vertos tų aistringų naktų, kurias mudu esam 
praleidę senosios Sorbonos apylinkių viešbučiuose. Nuklydau. 

Ir dar. Jei nepasikeitei, numatau šios bibliotekos ateitį: 1) tave 
nelabai traukia pinigai, todėl tu jos neparduosi, 2) tave nelabai trau- 
kia matematika, todėl neperskaitysi nė vieno iš šių veikalų, tad ir 
nesuniokosi labiau, nei jie suniokoti dabar. 


Bučiuoju 
Tavo senasis Elgaras 


Paskutinis sakinys buvo akivaizdžiai provokacinis. Elgaras Gro- 
ruvras nepasikeitė. Ponas Riušas prisiekė sau, kad šį kartą nepri- 

tars keistokiems draugo sumanymams. Šias knygas, jeigu gaus, 
pasižadėjo perskaityti IR parduoti. 

Būtent tai Groruvras ir buvo numatęs! Pastarasis žinojo, kad 
Riušas šį dvigubą sumanymą įvykdyti gali tik tokiu būdu: pirmiau- 
sia perskaityti veikalus, o paskui juos parduoti. Ir jis žinojo, kad 
perskaitęs Riušas negalėtų jų parduoti. 

Amazonijoje? Ko jis ten nusigrūdo? Ir kodėl būtent į Manau- 
so miestą? Paskendęs mintyse ponas Riušas nepastebėjo dviejų 
prierašų antrajame puslapyje. 


N. B. (1) Gražios kartoninės dėžutės, kurias mėginau pasidaryti, 
suplyšo. Turėjau bet kaip sugrūsti knygas į didžiules dėžes. Brangu- 
sis TR, tau reikės suklasifikuoti ir išdėlioti pagal principus, kurie 
pasirodys tau tinkamiausi. Tačiau tai jau ne mano reikalas. 

N. B. (2) Galbūt aplankysiu tave. Atsižvelgiant į mūsų garbų amžių, tai 
turėtų įvykti neatidėliojant. Ar pažinsi mane? Aš visiškai pražilęs, nuo 
drėgmės pamėlusia kakta ir nuo kaitros paraudusiomis kojomis. Man 
rodos, Amazonijos miškuose, iš kur tau rašau, tapau senu raganium. 


Ravinjano gatvė yra nuotaki, plati ir trumpa. Viename gale - Emi- 
lio Gudo aikštė su fontanu ir dviem suolais, be to, Bato Lavuaras, 
senoji Monmartro dailininkų ateljė. Nuožulni aikštė! Kitame ga- 
le — Abes ir Oršano gatvių sankirta. 

Šlaito viduryje įsikūręs pono Riušo knygynas „Tūkstantis ir vie- 
nas puslapis“. | 

Palyginus su mažytėmis Biuto parduotuvėlėmis, jis gali būti lai- 
komas erdvia krautuve. Taip pageidavo Pjeras Riušas. 

Siaurose lentynose suspaustos knygos buvo vienas iš labiausiai 
jį siutinančių dalykų. Tačiau jis nepakentė ir etažerėse išdraikytų 
knygų. Jos kaip žmonės, mėgdavo sakyti jis, atskirai neišbūna, 
krūvoj - neapsikenčia. Tai ne metro šeštą valandą ir ne Santarvės 
aikštė rugpjūčio penkioliktosios vidudienį. 

Duoti knygoms erdvės buvo vienas iš principų, kuriuos jis per- 
teikė Peretei Lijar, jaunai ir gležnai drauge su juo dirbančiai mote- 

riai. Peretė laikėsi jo, ypač nuo tada, kai apsiėmė rūpintis knygynu, 
poną Riušą ištikus kraupiam atsitikimui. Nuo ankstyvo ryto iki vė- 
laus vakaro ji sukdavosi čia: klientai, tiekėjai, užsakymai, pardavi- 
mai, tvarkymasis, sąskaityba, grąžinimai. Ji darė viską, ir darė gerai. 


Maksas įdrėksta nosimi, nubrozdinta ausim, su mėlyne skruoste, 
sudraskytom kelnėm atidarė valgomojo-svetainės duris. Vienuo- 
likametis Maksas jau buvo šaipokas. Iš kelionių blusų turgun jis 
kaskart grįždavo su kokiu nepaprastu ir vertingu daiktu. Šįkart 
daiktas buvo plunksnotas ir dvokė. 

Apverktinos būklės papūga tupėjo ant sveikosios rankos. Mak- 
sas patupdė paukštį ant kėdės atkaltės šalia žemo staliuko, kur jo 
brolis Džonatanas ir sesuo Lėja buvo bebaigią pusryčiauti. Jie 
dėbtelėjo papūgos pusėn. 

Keturiasdešimties centimetrų ūgio, tamsios kojos tirtėjo. Ža- 
lios plunksnos purvinos; buvo galima spėti, kad po dulkių sluoks- 
niu sparnų galiukai skaisčiai raudoni. Labiausiai stebino, kad vir- 
šugalvis buvo mėlynas. Mėlynos dėmės viduryje Žiojėjo nešvari 
žaizda. Paukštis vos įstengė atmerkti akis. Du juodut juodutėliai 
irisai su geltonais ratilais. 

Pirmiausia jį nuprausti! Paukštis nesipriešino, buvo vangus. Pri- 
reikė viso pakelio vatos. Maksas riumazgojo plunksnas, paskui 
kojas. Kai norėjo imtis snapo, vos nesibaigė blogai. Paukščio akys 
žybtelėjo, tačiau liepsna suvirpėjo, rodės, jis tuoj parpuls. Rado 
jėgų suplasnoti ir pakilti. Nerangiai plasčiodamas nutūpė ant gip- 
sinio karnizo virš židinio ir akimirksniu užmigo nusigręžęs, įsi- 
kniaubęs į nugaros plunksnas. 


Dviaukštis namas su palėpe užėmė dešimtis metrų išilgai Ravin- 
jano gatvės. Fasadinėje pusėje — knygynas ir garažas, atskirti ko- 
ridoriaus, kuris vedė į kiemą. Kiemo viduryje - senas lauras, gilu- 
moje — dvi dailininkų dirbtuvės greta. 

Viršum knygyno ir garažo visą antrą aukštą užėmė butas. Ne- 
didukės amerikietiškos virtuvės, atsiveriančios į valgomąjį-svetai- 

nę, ištisą sieną prarijo gigantiškas židinys. Peretė apsigyveno anks- 
tesniajame pono Riušo kambaryje. Maksas, jos jaunylis sūnus, 
karaliavo mažame kambarėlyje, įsispraudusiame tarp nediduko 
tualeto ir erdvaus vonios kambario. 

Pirmas aukštas buvo į gatvės pusę, 0 antrasis — išsišovęs į vidinį 
kiemą ilgu provansišku balkonu. Iš kiemo į butą buvo kopiama 
siaurais laiptais. Erdvė sutvarkyta kažkaip mauriškai. Prie vaka- 
rinės sienos šliejosi fontanas; iš senovinio švininio čiaupo be pa- 
liovos lašnojo į rytietiškų formų baseiną. 

Palėpė buvo padalyta į du simetriškus kambarius, kurie atite- 
ko dvyniams Džonatanui ir Lėjai. Einant į kambarius, tekdavo 
daryti lankstą dėl mažulyčio tualeto laiptų viršuje. Čerpių stogas 
buvo prakiurdytas porelės „Velux“ langų, dieną įleidžiančių švie- 
są, o naktį - sąlyginę didmiesčių tamsą. 

Palėpių aeronautai Džonatanas ir Lėja, vos įžengę į savo kam- 
bartus, susiliedavo su dangum ir debesim, mėnuliu ir žvaigždėm. 
Žodžiu, dėl šių dviejų stiklo plokščių jie tapdavo neaprėpiamo 
pasaulio dalimi. 


Kieme dar buvo Riušo keltuvas! Ponas Riušas liepė jį sukonstruo- 
ti po nelaimingo atsitikimo, kai prieš dešimt metų jam paralyžia- 
vo kojas. Jį įkvėpė keltuvai-statinaitės, kurių galima aptikti dau- 
gelyje Paryžiaus kavinių. Paprastai už baro paslėpti durelėmis, jie 
buvo skiriami kelti butelių dėžes bei alaus statinaites, sukrautas 
rūsyje. Ravinjano gatvės kieme vietoj statinaičių Riušo keltuvas 
iš kiemo į antro aukšto balkoną kilnojo poną Riušą. Ponas Riu- 
šas užvažiuodavo su savo krėslu ant platformos, užblokuodavo 
ratus ir elektros įtaisu paleisdavo keliamąją. Virš visos platfor- 
mos pritvirtintas puikavosi skėtis. Reikėjo matyti, kaip jis paleng- 
va kyla ore karališkai įsitaisęs krėsle po margaspalviu skėčiu! 

Po nelaimingo atsitikimo ponas Riušas viską pertvarkė. Įsiren- 
gė kambarį sau. 

Senasis automobilis buvo nebereikalingas. Pastatytas po aki- 
mis, jis nepaliaujamai primindavo senus gerus laikus, kai, mygda- 

mas koją prie grindų, siūdavo Il de Franso keliukais. Jis pardavė 
automobilį. Ištuštinęs garažą, įsirengė kambarį. Tad gyvendamas 
gatvės lygyje, galėjo krėsle su ratukais tiesiai leistis į savo kasdienį 
turnė. Be jo nė už ką pasaulyje nebūtų apsiėjęs. Taip susitvarkęs jis 
tapo visiškai savarankiškas, ar judėtų vertikaliai, ar horizontaliai. 

Kartais, kai būdavo karšta, nuo aslos pasklisdavo tepalų kva- 
pas. Kartu su prisiminimais. 

Rinkdamasis baldus, jis patenkino savo užgaidą: įsitaisė lovą 
su baldakimu. Monumentas su raudono aksomo užuolaidomis 
užpildė beveik visą kambario erdvę. Ponas Riušas ją apibūdino 
kaip „karališką driskio patalą“. 

Nuo baldakimų iki pusbačių tebuvo žingsnis, kurį ponui Riu- 
šui buvo baisiai sunku žengti. Kambario kertėje - kampinė spin- 
telė. Šis baldas buvo prikimštas batų. Ant durų - lipdukas: 


„Jei nesupranti, kas yra mokslas, tai nesupranti ir kas yra moks- 
las apie apavą.“ (Platonas, „Ičaitetas“) 


Nuo neatmenamų laikų savo Ravinjano gatvės name ponas Riu- 
šas nieko nebelaukė; jis palengva nuolaidžiu šlaitu leidosi gyveni- 
mo pakalnėn. Pučiant metų brizui, traukė amžinosios nebūties 
link. Ir štai laiškas, kurį tebespaudė rankoje, kai tiesiai iš kamba- 
rio-garažo išėjo Peretė. Laiškas, parašytas šmėklos iš pasaulio kraš- 
to, ketina sutrikdyti tingią dvasios ramybę, kurioje jis skendėjo. 

Šįryt išpilti tepalai atsidavė dar stipriau nei visada. 

Groruvras. Jie pažinojo vienas kitą nuo pat pirmųjų metų uni- 
versitete. Abu užsirašė į Sorboną: Riušas - į filosofijos fakultetą, 
Groruvras - į matematikos. Pastudijavę kelerius metus, abu ėmėsi 
rašyti. Riušas išgimdė susidomėjimą sukėlusią esė apie ontologi- 
ją, Groruvras išleido dokumentais pagrįstą knygelę apie nulį. Ne- 
dideliame studentų pasaulėlyje jų kitaip ir nevadino, kaip Būtis ir 
Nebuūtis. Jie buvo neišskiriami. Kai po daugelio metų Sartras iš- 
leido filosofinę esė, ponas Riušas buvo įsitikinęs, kad jis nudžio- 
vė iš jų pavadinimą. Tačiau neturėjo jokių įrodymų. 

Ponas Riušas įsitaisė savo krėsle, pravėrė kambario-garažo duris 
ir susirūpinęs leidosi aplink kvartalą. Ko iš jo norėjo Groruvras? 
Tikėjosi kelio pabaigoje išmušti jį iš pusiausvyros, kad sutrukdytų 
plūduriuoti sąstingyje? Dovana ar uždelsto veikimo bomba? 

Grįžęs iš pasivaikščiojimo, jis pasišaukė stalių iš Trijų Brolių 
gatvės. Pirmojoje iš dviejų menininkų dirbtuvių nusprendė įtaisy- 
ti lentynas Groruvro knygoms sudėti. Jei vieną dieną jos atke- 
liautų... Taigi yra dėl ko sukti galvą, juk Groruvras nepaaiškino 
siuntinio tikslo. Tačiau jei jis pranešdavo ką nors padarysiąs, taip 
ir padarydavo, na jei nepasikeitė. Gali būti, kad šios knygos bus 
iškrautos artimiausiomis dienomis - daug šimtų kilogramų! O jei 
neatvyks, bus proga ištuštinti dirbtuves ir padaryti vietos krautu- 
vės knygoms. 


— Čia dvokia katino myžalu! - šūktelėjo labai prastai nusiteikusi 
Peretė. 

Ji kaip visuomet atėjo patyliukais. Vaikščiodavo lyg oro kili- 
mu: laisvi judesiai, lengvas kūnas. Jautėsi, kad susikaustymas jai 
visai nebūdingas. Ji parėjo iš kirpėjo dar trumpiau nei bet kada 
pakirptais garbiniuotais gagato spalvos plaukais, paryškinančiais 
nepastebimą makiažą. Ji buvo nepaprastai graži. Akivaizdu, kad 
tai jai visai nerūpėjo. 

— Motin, papūga net atgrasi nedvokia katino myžalu, - pataisė 
Džonatanas. 

— Daugių daugiausia dvokia papūgos myžalu, - patikslino Lėja. 

— Papūgos? 

Peretė panaršė žvilgsniu. Jai parodė. Stirksančią aukštai ant 
karnizo! 

— Drėbkit lauk! 

— Mam, ji miega, - nepritariamai burbtelėjo Maksas. 

— Luktelkim, kol pabus, - pasiūlė Lėja, kuriai tiek nerūpėjo 
pasilikti paukštį. 

— Tarsi šiuose namuose negana dvynių, kurčiaus ir paralitiko! - 
pratrūko Peretė. - Dar reikia papūgos? 


DENIS GUEDJ Iš PAPŪGOS TEOREMA 15 


Įniršusi neišgirdo dunksint krėslo su ratukais. Ji išblyško. Krėslas 
stabtelėjo priešais židinį. Peretė galiausiai išpoškino: 

— Atleiskit, pone Riušai. 

— Už ką, Perete? Jūs pasakėt teisybę: šio namo gyventojų api- 
būdinimas buvo objektyvus. 

Ji vos nepravirko. Ponas Riušas pastebėjo, kad jau kelias die- 
nas ji nerami. | 

— Jums tinka tokia šukuosena, - tarė jis pirštais sukdamas gar- 
banėles. 

Sutrikusi ji žvilgtelėjo į jį. 

— Kokia dar šukuosena? — Persibraukė galvą. - A taip. Kiek 
persistengta su tom garbanėlėm. 

— Papasakosiu tau, motin. 

Džonatanas nusprendė išdėstyti Peretei, kaip atsirado papū- 
ga. Tik tuomet, kai jis pasakojo apie herojišką Makso poelgį, ji 
pastebėjo žymes savo sūnaus veide. Apžiūrėjusi susirūpino, ar 
liks randų. 

— Kaip manote, pone Riušai? — paklausė ji. 

— Manau, randų nebus. 

— Ne. Dėl papūgos? 

— Mano manymu, jai liks randas. 

— Ne. Ją pasilikti ar... 

— Ą-a. Jei išmesim lauk po to, ką sužinojom, tai bus tikrai ne- 
noras padėti į pavojų patekusiai papūgai. 

Visi prapliupo juoktis. 

Tik ne Maksas. 

Kurį laiką jis atidžiai žvelgė į savo motiną. Paskui ramiu balsu 
tarė: 

— Mam, tu išties atsisakytum priimti ką nors, kam reikia pa- 
galbos? 

Peretė sumišo, papurtė galvą. Vėl prislėgė daugelį savaičių ją 
persekiojusi mintis. „Reikėtų jiems pasakyti, ko gi laukti?“ — pa- 
galvojo. Paskui paklausė: 

— Ji kalba? 

— Neištarė nė žodžio... nuo tada, kai ji čia, - užtikrino Maksas. 
— Tuomet galim jai duoti laikiną vizą. 


Abu gulėjo savo lovoje, po „Velux“ langu. Džonatanas ir Lėja 
kalbėjosi iš savo kambarių pro praviras duris. 

— Kodėl du vyrai, gerai apsirengę, — patikslino jis, - atkakliai 
norėjo uždėti antsnukį papūgai kolonijinių prekių angare? — pa- 
klausė Džonatanas. 

— Kad užčiauptų jai snapą, - atsakė Lėja. 

— Kad nekalbėtų ar nekapotų? 


Džonatanas, vyresnėlis, Lėja, jaunėlė, - per abu trisdešimt treji 
metai ir trys metrai keturiasdešimt centimetrų. Šiam finišui - ar 
startui — jie turėjo dėkoti ir už savo bendrą vardą: Džonatanas ir 
Lėja, „Dž. ir L.“. 

Lėja nepaliaudama mėgino atgriebti pavėluotas dvi su puse mi- 
nutės, kurios ją padarė antrąja. Kiekviena proga ji norėjo būti 
pirma. Dažniausiai jai pavykdavo. O Džonatanas, kuris nesiprašė 
poroje būti pirmas, pasitenkino šituo prigimtiniu pranašumu. Kepti 
karveliai jam skrisdavo tiesiai į burną! 

Džonatanas ir Lėja buvo panašūs ir visiškai nepanašūs — kaip 
du vandens lašai. Neįmanoma būti tuo pačiu metu tokiems pana- 
šiems ir tokiems skirtingiems. Jie buvo „tas pats“, tačiau skirtin- 
gų pavidalų. Vienodos buvo tik jų akys. Niekas nebūtų atskyręs 
brolio ir sesers akių. Jos buvo didžiulės, blyškiai melsvos nuskalb- 
tų džinsų spalvos. 

Lėja buvo trumpaplaukė, apsivilkusi džinsais ir palaidine, pri- 
gludusia liemenike ir marškinėliais, „Nike“ arba „Doc Martens“ 
teniso bateliais. Krūtys - nedidelės ir kietos. Veidas be makia- 
žo, tačiau plaukai visuomet dažyti. Veltui Peretė sakydavo, kad 
dažai kenkia plaukams, ji vis tiek toliau mėgino pačius netikė- 
čiausius atspalvius kiekvieną savaitę keisdama spalvą. Lanksti 
kaip liana, plonytė tarytum linija. Eukleidas būtų pasakęs, kad 
j1 - „ilgis be pločio“. 

Džonatano plaukai buvo ilgi ir garbanoti kaip septintajame de- 
šimtmetyje, drabužiai platūs, dešinėje ausyje - auksinis auskaras. 
Jam niekuomet nebūdavo šalta, jis nebuvo nei mažas, nei glež- 
nas. Buvo spuogų ant veido, bet jau nebėra. Išskyrus vieną po 
smakru, kurį krapštinėdavo, kai kas nors nekaip sekdavosi. Jo 
storas, bet platus, torsas kaip 16/9 ekrano. Eukleidas būtų pasa- 
kęs, kad jis - plotas, nes turėjo „tik ilgį ir plotį“. 

O gylis? 

Lijarų šeimoje tai buvo Maksas. Apvalutis, plačia lyg autostra- 
da kakta, įrėminta ryškiai varinės garbanotų plaukų kupetos. Dar 
kiek, ir būtų ručkis. Buvo tamsiaakis. Du antracito gabalėliai. Bet 
kaip spindėjo! Kaip tokio amžiaus, stebinamai raumeningas. Tai 
trukdys jam augti, skelbdavo astmos kamuojamos Monmartro Pi- 
tijos, susitikusios jį Lepiko gatvės atkalnėje. 

"Tačiau šioje marmūzėje atsispindėjo rimtumas, kuris stebino, o 
kartais nuteikdavo nemaloniai, nes kiekvieną priversdavo sunerimti. 
Jis rodydavo tokį pasitikėjimą savimi, kad glumino aplinką. 

Ką gi Eukleidas būtų apie jį pasakęs? Na... kad jis tvirtas. Mak- 
sas neturėjo „ilgio, pločio ir gylio“ kartu. Taigi buvo tvirtas. Bet 
kartu pasiutusiai lengvas. 

Kaip Maksas galėjo perskaityti iš papūgos snapo, kai ši suriko: 
„Zudo...“? Jis ne perskaitė, bet suprato. 

Garsai Maksui buvo tarsi aisbergai. Tai, kas girdima, - tik jų išni- 
rusioji dalis, didesnioji žodžio krūvio dalis negirdima, be to, nėra 
būdų išgirsti. Jam pamažėle išsivystė septintasis jutimas. Visas kū- 
nas priimdavo garsus ir sugaudavo tai, kas praslysdavo pro ausis. 
Ponas Riušas, atskleidęs tokį stebinantį gebėjimą, pavadino jį Maksu 
Eoliečiu. Jis atrodė virpąs nuo menkiausio vėjo gūsio. 


2 SKYRIUS 


Maksas Eolietis 


Papūga vis dar nė nekrustelėjo ant karnizo. Plunksnų kuokštas! 
Vis dar atgal pasukta galva buvo visiškai panirusi nugaros plunks- 
nose. Gal ji nugrimzdusi į sveiką sapną, o gal ištikta negrįžtamos 
komos? Maksas atsivilko kopėtėles, pasilypėjo ir prisėdo ant pas- 
kutinio skersinio. Ištiesė ranką paukščio link. Kone palietęs ati- 
traukė ją. Pamanė neturįs teisės pasinaudoti jo būkle ir paglosty- 
ti, reikėjo suteikti jam galimybę pasipriešinti. 

„Kodėl nepratarei nė žodžio nuo to laiko, kai čia atsidūrei? 
Žinau, kad kalbi, girdėjau angare. Tu beveik nebylė, o aš - be- 
veik kurčias. Tau reikėtų pabusti. Žinoma, neskubėk, bet vis dėlto 
pabusk.“ 

Maksas nutilo, atsigręžė ir pasitikrino, ar kas neįėjo į kambarį, 
kol jis kalbėjo. Vėl pasigręžė į papūgą: „Kai nežiūriu, tai ir negir- 
džiu. Tu nesuvoki, ką reiškia būti kurčiam. Niekas to nesuvokia, 
išskyrus, suprantama, kurčiuosius. Tegirdi save, ir taip visą laiką. 
Kartais norėčiau, kaip čia pasakius, kiek nutolti nuo savęs. Dvy- 
niams kas kita. Matei tuos dvynius? Jie dviese, tačiau sako, kad 
jie vienas žmogus, Džonatanas ir Lėja — vienas vardas! Aš Mak- 
sas Eolietis. Tavo manymu, per daug plepu? Laimė, nesu kurčias 
nuo gimimo, kitaip būčiau DAR kurtesnis! Geriau girdėti ir kal- 
bėti, nei būti kurčnebyliu, sutinki? Tau reikia sugalvoti vardą. Ne- 
sirūpink, čia ne tavo reikalas. Tavo reikalas atsipaipėlioti nuo smū- 
gio per galvą. Mačiau, kaip gavai. Kokie bjaurybės! Kad kas juos 


DENIS GUEDJ Iš PAPŪGOS TEOREMA 19 


sučiuptų. Vienam įkirtai. Taip jam ir reikia! Tiesą sakant, gal ge- 
riau jų nerastų. Jie ieško tavęs, štai kas. Et, Paryžius didelis! Ko- 
dėl ką tik ištariau „kurčnebylys“? Jei negirdi, tai negali kalbėti. 
Hm, keista, na veikiau nekeista, atkartoji tik tai, ką girdi. Ne vien 
žodžius, bet ir garsus. Visokius garsus: fontano vandens šniokšti- 
mą kieme, pono Riušo krėslo girgždesį. Galiu juos tau atkartoti. 
Klausyk!“ 

Jis tylutėliai pamėgdžiojo kiemo fontano šniokštimą ir pono 
Riušo krėslo girgždesį. 

„Matai, čia tik pakartojimas. Visi mes papūgos!“ 

Jis prunkštelėjo, kopėtėlės susvyravo, Maksas stvėrėsi už kar- 
nizo ir luktelėjo, kol kopėtėlės atsistos tvirtai. 

„Tėra du dalykai, kurių nereikia mokytis - klyksmas ir verks- 
mas. Kad išeitų, nereikia būti jų girdėjusiam. Gal dar juokas, bet 
nesu įsitikinęs.“ 


Vanduo smogė į stiklą tokia jėga, kad krovininis laivas sudrebėjo 
iki pat kilio. Nusikamavęs kapitonas Bastosas valandų valandas 
leido prie vairalazdės. Iš Belemo jis išplaukė prieš tris dienas; 
Dievas žino, kas nutiesė tą kelią tarp Brazilijos krantų ir Euro- 
pos. Trisdešimt metų jis plaukioja ir nėra pakliuvęs į tokią audrą! 
Puikiai pažinojo vandenyną, tačiau stichijos jėga ir staiga įsismar- 
kavęs vėjas jį nustebino. Nors buvo šalta, jis prakaitavo. Atrodo, 
ir radaras normaliai neveikia. Ką tik ekrane matė švytintį tašką, 
ir štai jis jau išnyko. Prasivėrė durys, į kambarį įsviestas padėjėjas 
turėjo pakibti ant durų rankenos, kitaip būtų atsitrenkęs į sver- 
tus. Jis taip pat atrodė išvargęs. 

— Patikrinau triumą, krovinys dar laikosi, bet neilgai - dar trys 
keturi tokie smarkūs smūgiai, ir virvės neišlaikys! Kapitone, mū- 
sų krovinys per didelis. 

Šis atsikrenkštė: jei tai tęsis, bus priversti išmesti dalį krovinio. 

Bastosas atsigręžė ir suriko: 

— Da Silva, jums galvoj pasimaišė! Išmesti mano krovinį! Man 
patikėtos prekės, o jūs norite, kad išdrėbčiau jas žuvims! Nuo to 
laiko, kai vadovauju laivui, ar girdit mane, atplaukus niekada ne- 
trūko nė vienos dėžės, nė vieno konteinerio. Mano tėvas ir sene- 
lis, plaukioję tuo pačiu maršrutu, darė taip pat. Verčiau pažiūrė- 
kit, kas vyksta mašinų skyriuje. 

Padėjėjas svyravo, norėjo kažką pasakyti. 

— Tai įsakymas! 

Bastosas žinojo, kad jo įgula viena iš geriausių Pietų Atlante. 
Jis po vieną surankiojo jūreivius, tvirtus, patikrintus vyrus. Žino- 
j0, ko vertas jo padėjėjas, su kuriuo plaukioja daugelį metų. Ne 
viena proga galėjo išmėginti jo drąsą. „Aš kapitonas, aš spren- 
džiu. Visa, kas pakrauta, bus parplukdyta į krantą.“ Koks krovi- 
nys? Bastosas mėgino prisiminti. Nepavyko, bandė atkurti krovi- 
mą momentą. Rąstai, kaip visuomet, baldai, dešimtys konteine- 
rių. Ir iš Manauso atkeliavusios dėžės knygų. 

Netikėtai laivas svirtelėjo; triukšme tarsi stojo tyla, liovėsi gausti 
mašinos. Paskui po akimirkos, kuri pasirodė tarsi amžinybė, ma- 
šinos vėl ėmė dundėti. Bet tyliau. Rodės, laivui tapo dar sunkiau. 
Bastosui suspaudė širdį, jis suvokė, kad sugedo vienas variklis. 
Tai daugiau nei sprendimas. Išmesti krovinį į jūrą. Tokia mintis 
Bastosui vis dar buvo nepriimtina. Krovinys yra šventas. O žŽmo- 
nės? Viena po kitos laivą supurtė dvi didžiulės bangos. Dabar 
arba niekada. Išblyškęs Bastosas apsisprendė. Aš ne kapitonas 
Achabas, o mano laivas ne „Pekodas“. 

Nugalėtas jis nusprendė duoti įsakymą, kurio laukė įgula. Iš- 
mesti krovinį į vandenį. Ir melsti Dievą, kad to pakaktų. Pasigir- 
do siaubingas šniokštesys, laivas stojo piestu, šoko aukštyn, lyg 
veržtųsi dangun. Kai po begalinio leidimosi jis pasiekė bangos 
keterą, pro miglą Bastosui pasirodė, kad jų link plaukia milžiniš- 
kas laivas. 


Ant valgomojo-svetainės stalo pūpsojo spagečių kalnas. Lėja ša- 
kutėmis stengėsi kuo geriau išmaišyti padažą. Namiškiai nekan- 

traudami stebėjo jos judesius. Tuomet ir pasigirdo kimus balsas: 
„Kalbėsiu tik advokato akivaizdoje“. Tai buvo papūga. 

Kadangi Maksas nieko nematė, nieko ir neišgirdo. Jis tik nu- 
manė, kad triukšmas, kurio jis vienas negirdėjo, sukėlė nuostabą, 
kurią perskaitė visų veiduose. Jis atsigręžė. Papūga purtėsi, lyg 
staiga vėl ėmęs tiksėti senas laikrodis. Tupėdama ant karnizo, tvir- 
tai įsitvėrusi kojomis; jos plunksnos žvilgėjo, sparnų kraštai spin- 
dėjo ryškiai raudonai. Ant Žaižaruojančio žydro viršugalvio ma- 
žutis tamsus brūkšniukas rodė užsitraukusią žaizdą. Lėja paste- 
bėjo, jog kelios plunksnos aplink žaizdą pakeitė spalvą; jos sufor- 
mavo nedidelį pastelinį kuokštą. 

Pirmoji atitoko Peretė: 

— Jūs man užtikrinot, kad ji nekalba! 

— Ką gi, ji kalba! — pareiškė Džonatanas. —- Nors sakė, kad ne- 
kalbės. 

— Ne. Kad kalbės, bet tik savo advokato akivaizdoje, - patiksli- 
no ponas Riušas. 

— Kodėl ji taip pasakė? — susimąstė Lėja. - Vis dėlto tai be- 
protybė. 

— Pasakė tai, ką girdėjo! Ji kartoja, - nukirto Džonatanas. 

— Vadinasi, ji yra advokato, — pareiškė Lėja. . 

— Ne. Perėjūno, - pataisė Maksas. — Tai perėjūno frazė. 

— Tikriausiai tai ji ir rėkė dviem tipams, kurie norėjo nudobti ją 
blusų turguje, kaip tau atrodo, Maksai? — spėjo Džonatanas. 

— Jie norėjo ne nudobti, bet uždėti jai antsnukį, - pataisė Maksas. 

Kvatojimas privertė juos atsigręžti. Peretė juokdamasi tarė: 

— Vargšai mano vaikučiai, per daug prisiskaitėt detektyvų. Ji 
nesakė advokato, sakė avokado. Ir jis nevilki juodos togos, bet jo 
oda žalia, sodriai žalia ir nepaprastai žvilganti. Ši papūga stimpa 
badu, štai kas jai yra. | 

Tokiu metu buvo atidaryta tik Habibio bakalėja prie Kankinių 
gatvės kampo. Avokadų Habibis neturėjo. Maksas turėjo kėblin- 
ti iki Gut d'oro afrikiečių krautuvėlių. Jis parėjo nešinas kilogra- 
mu Senegalo avokadų. Papūga juos sulesė. 

Smūgis į galvą turėjo tam tikrų padarinių: žaizda užgijo greit, 
bet paukštis, rodės, nieko neatsiminė. Dėl to jis buvo unikalus: 
vienintelė papūga, kartojanti tai, ko niekada negirdėjo. Buvo nu- 
spręsta pavadinti ją Nofutur. 

Dėl viršugalvyje stirksančios margos plunksnos Nofutur tapo 
pirmąja papūga panke ilgoje kalbančiųjų paukščių istorijoje. 

Valgomojo laiptų viršuje buvo pastatyta lakta su lesaline, love- 
liais ir mažyte vonele. Pasirūpinta, kad ji būtų apsaugota nuo skers- 
vėjų. Po lesaline buvo platus padėklas atmatoms. Per visai trum- 
pą laiką Maksas išmokė papūgą, kad ji nuo šiol vadinasi Nofutur. 


„Tu atsisakytum priimti nelaimės ištiktąjį?“ Aną vakarą Makso 
užduotas klausimas sujaudino Peretę. Nuspręsta, ji pasikalbės su 
jais, atėjo metas papasakoti, kaip atsitiko, kad jie visi penki atsi- 
dūrė Ravinjano gatvės name. Papasakos šį vakarą. 

Viskas prasidėjo prieš septyniolika metų. Nuo kritimo. Pere- 
tei buvo apie dvidešimt metų; ji studijavo teisę ir netrukus turė- 
jo ištekėti už jauno tardytojo. Per žiemos atostogas jiedu susiti- 
ko viename Pirėnų kurorte, paskui vėl susitiko pavasarį Žydro- 
joj pakrantėj ir planavo vasaros atostogų pradžioje susituokti 
Paryžiuje. 

Ji iškeliavo į Vestuvinių drabužių rūmus paskutinį kartą ma- 
tuotis nuotakos suknelės. Svarstydama galybę smulkmenų, ku- 
rias dar reikėjo atlikti, nepastebėjo šulinio šaligatvio vidury. Ne- 
paisydami saugos taisyklių, kanalizacijos darbininkai, nukėlę dang- 
tį, neaptvėrė angos įprasta apsaugine tvorele. 

Peretė pasijuto krintanti, ji suriko. Niekas nepastebėjo, kaip ji 
dingo kanalizacijos šuliny. Iš ten ištraukta buvo po daugelio va- 
landų. Po kelių valandų? Permirkusi, purvina, sustingusi. Kai ji 
atėjo į Vestuvinių drabužių rūmus, užuolaidos buvo užtrauktos ir 
durys užrakintos. Tada parėjo namo, išjungė telefoną, nusiprau- 
sė. Visą naktį sapnavo košmarus. Kitą dieną nutraukė sužieduo- 
tuves. Po devynių mėnesių gimė Džonatanas ir Lėja, tikri neiden- 
tiški dvyniai. 

Tėvai, kuriems ji ničnieko nepaaiškino, neatleido dėl atšauk- 
tos vestuvių ceremonijos, sukištų pinigų ir pašaipių bičiulių žvilgs- 
nių. Daugiau su jais nebesimatė. Juolab nebesusitiko su jaunuoju 
tardytoju, kurio žmona vos netapo. 

Gavo pardavėjos vietą „Tūkstantyje ir viename puslapyje“. Gi- 
mus dvyniams, ponas Riušas jai pasiūlė apsigyventi Ravinjano gat- 
vės name. Ji nedvejojo. Jis išmokė ją amato. Paskiau ji nusprendė 
turėti trečią vaiką. Ir dar kartą niekam ničnieko nepaaiškino. Ne- 
paisant įvaikinimo įstatymo, reikalaujančio, kad moteriai, norin- 
čiai tapti ne savo vaiko antrąja motina, būtinas vyras, mažasis Mak- 
sas vos Šešių mėnesių atsidūrė šalia Džonatano ir Lėjos Ravinja- 
no gatvės name. 

Peretė liovėsi pasakojusi. Stojo visiška tyla. Patys brangiausi žmo- 
nės buvo čia. Maksas, Džonatanas, Lėja, ponas Riušas. Jos pasau- 
lis. Jie klausėsi nepaprastai atidžiai. Akimoju - per keletą minu- 
čių —- papasakota septyniolika gyvenimo metų. Per tokį menką lai- 
ko tarpą kiekvienas sužinojo apie savo kilmę kai ką esminio. Išsky- 
rus poną Riušą, kuriam šis reikalas jau senokai buvo aiškus. 

Peretei tai buvo išsilaisvinimas. Ji niekuomet nebuvo kalbė- 
jusi apie savo kritimą. Niekuomet nebuvo prasitarusi apie Mak- 
so įvaikinimą, o ponas Riušas, vienintelis galėjęs paklausti, ne- 
pateikė jai nė vieno klausimo. Peretė kalbėjo lygiu balsu, į nie- 
ką nežiūrėjo. Ji pakėlė galvą, panėrė ranką į savo garbanas ir 
žvilgtelėjo į jas. 

Maksui ji tarė: 

— Tu ne mano. Nusprendžiau tavim rūpintis. 

Dvyniams pasakė: | 

— Jūs mano. Nusprendžiau jus išsaugoti. 

Paskui trims savo vaikams pareiškė: 

— Aš turiu jus, 0 jūs - mane! 

Ji paėmė cigaretę, užsidegė. Ponas Riušas atkišo ranką: 

— Perete, duokit ir man vieną. 

Jis neberūkė jau daugelį metų. Ji ištiesė cigaretę. Kai atkišo 
degtuką, o jis pasilenkė, ji šnipštelėjo: 

— O jūs, pone Riušai, suteikėt mums namus. 

Sumaigė cigaretę, šiek tiek nenatūraliai atsistojo, norėjo at- 
rodyti ori, atsitiesė susirūpinusi. Jos veidą nušvietė netikėta šyp- 
sena. „Labos jums nakties.“ Išsklendė iš kambario lengva it 
plunksna. | 

Slystelėjo į lovą, nežinia kodėl prisiminė žuvų turgų prie Lepi- 
ko gatvės kampo. Kaskart praeidama pro prekystalį ji patyliukais 
dėkodavo patronui. Tuo metu, kai ieškojo darbo, jis atsisakė pri- 
imti. Kas būtų nutikę, jeigu ji, užuot pardavinėjusi knygas, pre- 
kiautų sardinėmis, skumbrėmis bei moliuskais? Ir ji užmigo. 


Tuo pat metu valgomajame-svetainėje Maksas, apsivilkęs piža- 
mą, sėdėjo pasirėmęs alkūnėmis į Nofutur laktą. Papūgos akys 
spindėjo prieblandoje. Ji dėmesingai klausėsi Makso. „Nežinau, 
iš kur tu, - kalbėjo jai Maksas. - Nieko tokio, nes nežinau ir iš kur 
aš. Girdėjai, ką kalbėjo mama? Ji pasakė: „Nusprendžiau tavim 
rūpintis.“ Paglostė ją. Paukštis nesipriešindamas palenkė kaklą. 
„Aš taip pat nusprendžiau tavim rūpintis. Jokių laikinų vizų!“ Ir 
šyptelėjo įsitikinęs: „Taip nusprendžiau, kai nešiausi tave iš blusų 
turgaus“. 


Tuo metu ant aukšto po stoglangiais. Bežvaigždis dangus, rauste- 
lėjęs debesų skliautas, atspindintis miesto šviesas. Džonatanas ry- 
žosi pateikti klausimą, kuris svilino jam lūpas: 

— Ką ji iš tikro norėjo pasakyti, kai pareiškė: „Po devynių mė- 
nesių...“ 

Lėja pertarė: 

— Gimė dvyniai. Tau nupiešti? Ji pasakė, kad gimėm kanalizacijoj. 

— Ne. Kad ten tapo nėščia, - sustugo Džonatanas. 

Ji pajuto jo priešiškumą. 

— Tau būtų labiau patikę, - sukvaksėjo ji, - gimti minkštoje 10- 
voje, kvepiančioje žibuoklių vandeniu, o ji kad gulėtų šilko pata- 
luos ant krūvos gėlėtų pagalvių? Ir turėti tėvą — jauną švarutėlį 
tardytoją? Vargšeli mano, tu kaip visi! - baigė ji bjaurėdamasi. 

— Tik norėjau, kad būtų pasakiusi: „Neatskleisiu jūsų gimimo 
aplinkybių“, užuot pasakojusi tuos neįtikimus dalykus. Norėčiau, 
kad sakytų tiesą, - pyktelėjo Džonatanas. 

— Ji mums ir pasakė tiesą! 


Tuo metu pirmame aukšte po lovos su baldakimu uždangalais po- 
nas Riušas svarstė: „Viskas užgriūva vienu metu! Groruvras su 
savo knygomis, Peretė su savo prisipažinimais ir net toji papūga. 
Kaip nusprendė ją pavadinti? Nofutur. Tai aš turėčiau vadintis 
Nofutur, būdamas tokio amžiaus... Keistuoliai tie vaikigaliai su 
savo angliškais žodelyčiais. Kodėl Peretė niekuomet man nieko 
nepasakojo, kodėl laukė aštuoniolika metų? Et, ką tai keičia? Iš 
esmės — nieko. Bet vaikams... Reikia su jais pasikalbėti. Ypač su 
dvyniais, jiems nekaip sekasi, jaučiu. Maksas - kas kita, jis tvirtas. 
Bet kaip su jais kalbėtis? Nemoku kalbėti su vaikais. Be to, jie jau 
nebe vaikai. Paaugliai — dar blogiau! Jei kalbėsiu tiesiai šviesiai — 
užsisklęs. Užsispyrę kaip ožiai, išdidūs, jautrūs“. 
Jis taip ir užmigo nieko nenusprendęs. 


Metams bėgant, dirbtuvė tapo tikru karavansarajum, ponas Riušas 
nusprendė ją visiškai iškuopti. Kol „Compagnons d'Emmaus“ visko 
neišbogino, Maksas pasiliko pačius gražiausius daikčiukus, kuriuos 
pardavė blusų turguj vengdamas kolonijinių prekių angaro. 

Kai stalius iš Trijų Brolių gatvės baigė įrengti lentynas būsima- 
jai Groruvro bibliotekai pirmojoje dirbtuvėje, ponas Riušas pasi- 
kvietė jį į kambarį-garažą. Akivaizdžiai patenkintas jis davė tiks- 
lius nurodymus sutvarkyti antrąją dirbtuvę. Ponas Riušas ką tik 
rado sprendimą, kurio ieškojo daugelį dienų. 

Talis! 


3 SKYRIUS 


"Talis - šešėlio žmogus 


— Tai buvo karaliaus Gigo sūnaus laikais. Prie Mileto miesto, Jo- 
nijoje, Egėjo jūros pakrantėje, Talis, Egzamijo ir Kleobulinos sū- 
nus, žingsniavo per kaimą. 

Kas drįso žadinti Džonataną ankstų sekmadienio rytą? Kaip 
žiauru! Tai Lėja. Pramerkęs aptinusias akis, Džonatanas ėmė 
krapštinėti spuogą ant smakro. Durys tarp jų kambarių kaip vi- 
suomet buvo praviros. Kimus ir sniaukrojantis balsas tęsė: 

— Talis ėjo laukais, tarnaitė tipeno greta. 

Tai nebuvo Lėja. Tai radijas. JO radijas! 

— Žingsniuodamas Talis atidžiai žiūrėjo į dangų. 

Tai ne jo radijas. | 

Džonatanas puolė iš lovos ir šoko prie durų. 

— Man haliucinacijos! 

Papūga, įsikibusi į staktą! Kitapus durų taip pat nustėrusi Lėja 
pamatė paukštį, pasirengusį tęsti savo tiradą. Nekreipdami į ją 
dėmesio, jie nudardėjo laiptais žemyn. 

Valgomajame-svetainėje sieninis laikrodis rodė vienuoliktą va- 
landą. Kol Maksas rankiojo pusryčių likučius, ponas Riušas dėjo- 
si skaitąs laikraštį. 

Lėja žėrė: 

— Jūs suprantat, kad blogai, kai mus sekmadienį iš anksčiausio 
ryto prikelia kažkokia papūga? Ji kimiu balsu kartoja viską, ko 
prikimšot jai į galvą. 

Papūga plasnodama perrėkė ją: 

— Aš nekartoju, necituoju, neinformuoju, nepranešu. AŠ PA- 
SAKOJU! 

Aplink užsitraukusią žaizdą piestu styrančios plunksnos patvir- 
tino, kaip smarkiai ji įpykusi. Lėja, kurios nuogos krūtys švysčiojo 
pro prasiskleidusį peniuarą, pasitaisė apdarą. Džonatanas timp- 
čiodamas auskarą paklausė: 

— Kam mums pasakoti apie "Talį? Kai pilvas tuščias! 

Nekreipdamas dėmesio į klausimus, ponas Riušas padėjo laik- 
raštį: 

— Nofutur pasakodama pabrėžė veiksmažodį. Talis atidžiai žvel- 
gė į dangų, kad atskleistų žvaigždžių kelių paslaptis. Jį lydėjusi 
jaunoji tarnaitė pastebėjo lauko viduryje didžiulę duobę ir ją apėjo. 
O Talis, toliau atidžiai tyręs dangų, įkrito į ją. „Nematai, kas po 
tavo kojomis, o tikiesi pažinti, kas vyksta danguje!“ — pareiškė ji 
padėdama išsikapanoti iš duobės. 

Ponas Riušas baigė: 

— Taip, viskas prasideda nuo kritimo. 

Durys atsidarė, įėjo Peretė, apsikrovusi sunkiais pirkinių krep- 
šiais. Ji nugirdo paskutinę frazę. Džonatanas ir Lėja žvilgtelėjo į 
ją ir nudūlino į savo kambarius. Jie suprato, kas norėta pasakyti. 
Lėja negalėjo susivaldyti pašaipiai netarstelėjusi: 

— Ir jis turėjo daugybę vaikų. 

— Prašovei, Lėja! - nudžiugo ponas Riušas. — Talis neturėjo vai- 
kų. Jis įsisūnijo sesers Kibistos vaiką. 


Kaip ir kiekvienas mokinys pasaulyje, Džonatanas keletą kartų 
buvo susidūręs su Taliu. Visada mokytojas jiems kalbėdavo apie 
teoremą, o ne apie žmogų. Beje, per matematikos pamokas nie- 
kuomet nekalbama apie asmenį. Kartais šmėkšteldavo vardas: Ta- 
lis, Pitagoras, Paskalis, Dekartas, bet tai būdavo tik vardai. Kaip 
kokio sūrio ar metro stotelės. Juolab nebūdavo kalbama, kur ar 
kada kas vyko. Formulės, įrodymai, teoremos. Tarytum jas sukū- 
rė ne žmogus, lyg jos būtų visais laikais kaip kalnai arba upės. 

Kalnai juk irgi nedunksojo visą laiką. Pasitaikydavo, kad teore- 
mos atrodė labiau nepriklausomos nuo laiko nei kalnai ar upės! 
Matematikos mokslai nebuvo nei istorija, nei geografija, nei geo- 
logija. Kas tai buvo iš tikrųjų? Šis klausimas nedaug ką domino. 


— Buvai geniali. - Maksas glostė Nofutur plunksnas. - Gerai jiems 
atrėžei. — Jis išpūtė lūpas ir krypuodamas pamėgdžiojo papūgą. — 
„Aš nekartoju, aš pasakoju!“ Sveikinu. Jie buvo pritrenkti. Taigi 
tavo velniška atmintis. 

Būtent apie tai ir galvojo Džonatanas vienu aukštu aukščiau. 

— Kaip nekalbanti papūga, manau, ji labai greitai atsigaivelė- 
ja. Ar esi girdėjus, kad papūga kalbėtų tiek daug? - paklausė jis 
Lėjos. 

Ši neatsakė. 

— Pameni, Peretė nusivedė mus į gyvūnų krautuves Senos kran- 
tinėje. Priešais papūgų narvelius prarymojom visą valandą! Jos 
nė necyptelėjo. 

— Galbūt tai.buvo nekalbančios papūgos, - svarstė Lėja. 

Tačiau jos mintys buvo kitur. 

— Tai ne kalbanti papūga, ji - plepė! 

Lėja paliko jį čia ir nusileido į valgomąjį. Žengė link pono Riu- 
šo, kuris laukė jos lyg niekur nieko: | 

— Ką ji ten paistė apie Talio kritimą? — paklausė piktai. 

Ji atsisėdo pusryčiauti. Peretė klausėsi blaškydamasi po ameri- 
kietišką virtuvę. Ponas Riušas luktelėjo. Pagaliau atsakė: 

— Talis buvo pirmasis mąstytojas istorijoje. Nesakau, kad iki jo 
niekas nemąstė! O ne, mąstoma nuo seno! Iki jo būta magų, raš- 
tininkų, dvasininkų, sąskaitininkų, pasakotojų, kurie kalbėdavo 
maldas, atlikdavo skaičiavimus, pasakodavo mitus. Talis padarė 
ką kita: jis mąstė. Pavyzdžiui: kas yra galvoti? Arba: koks ryšys 
tarp to, ką aš manau, ir to, kas yra? Ar yra tokių dalykų, kurie 
praslysta pro mano mąstymą? Kas sudaro gamtą? Ir šiandien mus 
stebina tokie klausimai, kurie dar niekuomet nebuvo iškelti. 

Ponas Riušas labai mėgo pasinerti į filosofiją. Prie jų prisėdo 

Džonatanas, apsivilkęs kažkuo rausvai violetiniu, panašiu į indiš- 
ką sarį, ir apsiavęs virveliniais sandalais. Prisipylė puodelį pieno, 
įbėrė dvi saujas nemaltų grūdų. 

— Jis filosofas, ar ne, pone Riušai? — paklausė Lėja, ją tučtuo- 
jau pertraukė Džonatanas: 

— Maniau, kad Talis buvo matematikas. 

Ponas Riušas džiūgavo juos „užkabinęs“. Jis skubiai atsakė: 

— Talio laikais, VI amžiuje prieš mūsų erą, filosofija ir matema- 
tika buvo glaudžiai susijusios. Beje, šių žodžių dar nė nebuvo. Jie 
sugalvoti daug vėliau. Vėliau jos ir išsiskyrė. Tačiau šiandien žmo- 
nija nenori prisiminti, kad iš pradžių jos buvo susijusios. 

"Dabar, metęs Talį tiesiai jiems į nagus, ponas Riušas negalėjo 
sustoti pusiaukelėje. Jis gerai pažinojo šį mąstytoją, tai buvo vie- 
nas iš tų, kuriuos jis iškėlė į aukščiausią savo Panteono vietą. 
Tačiau reikėjo atgaivinti atmintį dėl jo kūrinio matematinio as- 
pekto. | 

Kur išpešti žinių? Nacionalinėje bibliotekoje! NB, kaip vadino 
j0 laikais. Kaip tebevadina. Studijuodamas jis čia leisdavo ištisas 
savaites. Žinoma, su Groruvru. 

Į NB nejeisi kaip į kokį kiną. Reikia pažymėjimo. Leidimas 
arba duodamas, arba ne po griežto pokalbio su admininstracijos 
nariu. Jį pasitikusi bibliotekininkė pasiteiravo, ar jis dėstytojas, 
ar tyrėjas, o jei atlieka tyrimą, tai kokį ir koks profesorius jam 
vadovauja, jei turi studento pažymėjimą, jei... Staiga suvokusi pa- 
šnekovo amžių, sumišo. 

— Mes visų to klausiame, - atsiprašė ji. 

Jis galėjo pasakyti: „Matot, gyvenu su jauna moterim Perete 
Lijar. Dvidešimties ji įkrito į kanalizacijos šulinį, ir taip toliau, ir 
taip toliau, taigi nusprendžiau užsiimti tyrimais, nes dvyniai...“ Ji 
nieko nesuprastų. 

Jis plačiai nusišypsojo bibliotekininkei. 

— Esu Pjeras Riušas, knygininkas iš Monmartro, man aštuo- 
niasdešimt ketveri. Mano mokslinio darbo vadovas mirė 1944 me- 
tais. Taip ir nebaigiau disertacijos. Nuo to laiko mėginu išsinar- 

plioti vienas pats. Mano tyrimai absoliučiai asmeniniai; nesu nu- 
matęs nieko publikuoti. Norėčiau pasklaidyti veikalų apie Talį bei 
graikų matematikos užuomazgas. 

Ji kilstelėjo ranką, kad to pakanka. 

— Norėtumėt leidimo dešimčiai kartų ar metinio? 

— Mano metų reikėtų imti dešimčiai kartų. Būtų išmintingiau. 
Bet tebūnie metinis! 

Ponas Riušas užmokėjo, nuvažiavo fotografuotis. Akimirksniu 
išryškinta nuotrauka atsispaudė tiesiai ant skaitytojo pažymėji- 
mo iš kieto plastiko. Nė nežvilgtelėjęs ponas Riušas oriai stvėrė jį 
1r įsikišo į švarko kišenę. 

Įėjęs į spaudinių salę ir pateikęs pažymėjimą, jis gavo kortelę, 
kurioje buvo nurodyta vieta. Skaitykla tikrai buvo nepasikeitusi. 

Kadaise ponas Riušas bėgiojo siaurais koridoriais, o dabar va- 
žiavimas krėslu su ratais kėlė tam tikrų sunkumų. Riedėdamas jis 
užkliudė kėdę, pervažiavo ant žemės nukritusį dokumentų segtu- 
vą ir brūkštelėjo per parankinių knygų prikimštą etažerę. Galiau- 
siai pasiekė savo vietą eilės viduryje. Grįžus andainykščiams re- 
fleksams, tuojau pat pasijuto laisvai. Užsidegė lempą, NB tai bu- 
vo įprasta: lempos įjungiamos, kad ir kokia būtų valanda ar ap- 
švietimas. Sisteminių katalogų salė bei kartoteka buvo pusrūsyje. 
Ten patekdavai tik nusileidęs laiptais! Suirzęs jis ruošėsi išreikšti 
protestą saugotojui, bet staiga prisiminė, kad Bendruoju spaudi- 
nių katalogu galima naudotis ir skaitykloje. Tad be vargo galėjo 
naršyti Katalogą su spausdintų knygų iki XX amžiaus pradžios 
apyrašu. Įrašė numerį, užpildė knygų užsakymo kortelę. 

Gretimoje gatvelėje prie vieno stalo su nuolatiniais lankytojais 
jis suvalgė sumuštinį ir išgėrė taurę bordo. 

13 val. 30 min. Bistro ištuštėjo. Ponas Riušas ilgai sėdėjo mė- 
gaudamasis stojusia tyla. Jis vėl pasijuto studentu. Senas studen- 
tas. Išsitraukė skaitytojo pažymėjimą, pažvelgė į nuotrauką. Ji bu- 
vo mažutytė, bet nuostabiai ryški. Jis pamatė dvi šviesias, nepa- 
prastai šviesias, beveik perregimas akis. Aukštyn sušukuotus tan- 
kius plonus plaukus. Įdubusius skruostus, tvirtą smakrą, tiesią nosį 

ir lygią beveik neraukšlėtą odą. Jis šyptelėjo: raukšlės viduje! "Taip 
seniai savęs neapžiūrinėjo. Pažymėjimą įsikišo į portfelį. 

Kanceliarinių prekių krautuvėje anapus skvero paprašė paro- 
dyti visokiausių sąsiuvinių. Nepaprastai pedantiškai rinkęsis ra- 
šymo reikmenis, pagaliau nusprendė pirkti storą sąsiuvinį juodo 
kartono aplankais, stambiais langučiais ir plačiomis paraštėmis. 
Paskui taksi parvažiavo į Ravinjano gatvę. 

Jis nuvažiavo tiesiai į antrąją dirbtuvę, kurią stalius iš Trijų Bro- 
lių gatvės buvo bebaigiąs įrengti. Aiškėjo sumanymas, kaip pa- 
keisti patalpas, kad atitiktų jo lūkesčius. Stalius smulkmeniškai 
vykdė jo nurodymus. 

Ponas Riušas grįžo į kambarį-garažą ir praleido popietę braiži- 
nėdamas galvoje glūdintį planą. Iki kito sekmadienio viskas turė- 
jo būti padaryta. 


Praleidus keletą rytmečių NB, sąsiuvinis buvo beveik prirašytas. 
Ponas Riušas įsitaisė dešiniojoje skaityklos eilėje ir persiskaitė 
savo konspektus. 


VII amžius prieš mūsų erą, Anatolijos pajūris. Tuo metu, kai Sar- 
duose, Lidijos impėrijos sostinėje, valdo karaliaus Gigo sūnus, gre- 
timoje Jonijoje Miletas nepavaldus jokiam karaliui. Šis miestas — 
vienas iš pirmųjų miestų-valstybių. Laisvasis miestas! Jame apie 
620 metus gimė Talis. Mes jam dėkingi už garsų posakį: „Pažink 
save!“ Jis buvo vienas iš septynių antikinės Graikijos išminčių ir 
pirmasis, paskelbęs bendruosius matematikos dėsnius. 

Taliui nelabai rūpėjo skaičiai, jis itin domėjosi geometrinėmis fi- 
gūromis: apskritimais, tiesėmis, trikampiais. Pirmasis išskyrė kam- 
pą kaip matematikos subjektą, padarė jį ketvirtuoju geometrijos 
dydžiu pridėjęs prie jau esamų: ilgio, ploto ir tūrio. 

Talis teigė, kad priešingi kampai, turintys bendrą viršūnę, kurią 
sudaro dvi susikertančios tiesės, yra lygūs. 


Ponas Riušas nupiešė juos. 

Koks lemtingas ir niūrus buvo piešinys! "Toks panašus į tuos, ku- 
rie jaunystėje liūdindavo. Ponas Riušas skaitė toliau. Paskui pasi- 
žymėjo: 


Apskritimų ir trikampių santykis. Talis įrodė, kad kiekvieną tri- 
kampį galima apibrėžti apskritimu: jis pasiūlė bendrą per tris vir- 
šūnes brėžiamo apskritimo konstrukciją. 


Ponas Riušas pamąstė, paskui įrašė sąsiuvinio paraštėje: „Tai reiš- 
kia, kad tris taškus jungia tik vienas apskritimas. Ir tik vienas“. 
Perskaitė dar kartą. Ne ne! Prirašė: „esančius ne vienoje tiesė- 
je“, nes jei trys taškai būtų vienoje tiesėje, tai būtų ne apskriti- 
mas, bet tiesė. Reikia būti labai tiksliam, kitaip prirašys kvailys- 
čių. Paskui pridūrė: „Reikia pasakyti, kad trys ne vienoje tiesėje 
išsidėstę taškai apibrėžia ne tik trikampį, tai visiškai akivaizdu, 
bet ir apskritimą, o tai nėra akivaizdu“. Piešiant poną Riušą su- 
krėtė, kad Talis atsižvelgė į matematikos objektų tarpusavio san- 
tykius. Pavyzdys — beveik toks pat lemtingas kaip ir ankstesnis! 

Ėmė pilkai spalvinti apskritimo vidų. Jau geriau. 


Paskui iš braižiklinės išėmė reikmenis ir nupiešė rėmelius aplink 
figūrą, prisimerkęs įvertino, ką padaręs. Didžiavosi savo sumany- 
mu: pateikti geometrines figūras kaip dailininko paveikslus! 

Mergina, sėdinti prie stalo priešais, žvilgčiojo į jį nustebusi, ją 
suintrigavo seno pono, stropiai piešiančio į storą sąsiuvinį, elge- 
sys. Ponas Riušas delnu nuo puslapio nubraukė trintuko gumu- 
liukus. Paskui, vėl palinkęs prie sąsiuvinio, užrašė: 


Talis parodė, kad du lygiašonio trikampio kampai yra lygūs. Taigi 
nustatė glaudų ryšį tarp ilgių bei kampų: du lygūs šonai, du lygūs 
kampai! 


Skaitydamas kitas eilutes, ponas Riušas negalėjo susivaldyti ne- 
šyptelėjęs, jis buvo parašęs: 


Kalbėdami apie bizoną, Amerikos indėnai sako „du ragai“. Apie 
dviračius ir motociklus sakoma du ratai. O apie figūrą, turinčią tris 
kampus, sakoma tri-kampis. Bet galima būtų puikiausiai sakyti tri- 

"šonis. Taip darydavo senovės žmonės, kalbėdami apie trikampius, — 
tai žodis, padarytas pagal tą patį modelį kaip ir „keturkampis“*. 


Toliau klaidžiodamas po etimologiją, ponas Riušas pridūrė: 


O lygiašonis? Iso: tas pats**, skelos: kojos. Lygiašonis trikampis — 
tai trikampis, kurio abi kojos vienodos! Akimoju bet kokie trikam- 
piai, kurių šonai nelygūs, buvo priskirti nelygiašoniams, šlubiems 
trikampiams. 


Ponas Riušas pasvajojo apie matematikos uždavinį, prasidedantį 
žodžiais „raišas trikampis“. Tai neišėjo iš galvos, jis prisiminė Pe- 
retę, jos trišalius palikuonis, „du vaikai pridėti vieną“. Ilgai sėdė- 
jo susimąstęs, prisiminė, ką Peretė jiems pasakojo apie savo kriti- 
mą. Iš esmės ji beveik nieko nepasakė. Pats to nesuvokdamas, 
ponas Riušas grįžo į pradžios tašką, paskatinusį tirti Talį. 

Apsvarstęs Talio nustatytus apskritimų ir trikampių, paskui 
kampų ir šonų santykius, jis priėjo prie ryšių, siejančių tieses ir 
apskritimus. Dėl to turėjo pasinerti į veikalą apie graikų mate- 
matikos ištakas. 

Tuo metu, kai ketino išdėstyti popieriuje, ko buvo prirankio- 
jęs, į galvą atėjo Groruvro laiško ištrauka: Šiuose veikaluose esa- 
ma istorijų, kurios vertos pačių geriausių mūsų romanistų. Zola, 
Balzakas, Tolstojus —- matematikai! Groruvras, kaip jam buvo 
įprasta, persūdė. Tačiau ponas Riušas sutiko, kad čia jis pasiūlė ir 
originalų požiūrį į matematiką. 

„Kodėl kurį laiką nepasekus jo patarimu? Kokias istorijas at- 
skleis man šie puslapiai?“ 

Istorija vienaplanė, iškelianti tiesę ir apskritimą. Kas gali nu- 
tikti tiesei ir apskritimui? Arba tiesė kerta apskritimą, arba jo 
nekerta. Gali jį liesti, pastebėjo ponas Riušas. Jei kerta, būtinai 


* Trilatėre, guadrilatėre — trikampis, keturkampis (pranc.). 
** Isocėle - lygiašonis (pranc.). 

padalija į dvi dalis. Kaip tiesė turi būti išsidėsčiusi, kad abi dalys 

būtų lygios? Talis pateikė atsakymą: kad tiesė dalytų apskritimą į 

dvi lygias dalis, ji būtinai turi eiti per centrą. Tai skersmuo! Sker- 

smuo - pati ilgiausia atkarpa apskritimo viduje, pereinanti jį visu 

ilgiu. Todėl galima teigti, kad skersmuo „išmatuoja“ apskritimą. 
Skriestuvas, liniuotė, pieštukas. Taigi: 


Ponas Riušas skaitė toliau. Paskui užrašė: 


Talio atsakymas skirtas ne tam tikram apskritimui, o bet kuriam. 
Jis visai nepretendavo į skaitmeninį rezultatą kokio nors ypatingo 
objekto, kaip prieš jį darė egiptiečiai ir babiloniečiai. Jo siekis — 
pasakyti tiesą apie subjektų klasę. Begalinę klasę! Jis nori teigti 
pasaulio daiktų begalybės tiesas. Tai visiškai naujas siekis. Kad ga- 
lėtų tai pasiekti, Talis priverstas savo paties galvoje susikurti idea- 
lų dalyką — „apskritimą“, kuris tam tikra prasme atstovauja VI- 
SIEMS PASAULIO APSKRITIMAMS! Dėl to, kad jį domina vi- 
si pasaulio apskritimai, o ne keletas, dėl to, kad jis šia tema ketina 
atskleisti tiesas, kurios būdingos apskritimo prigimčiai, jam gali- 
ma suteikti „pirmojo matematiko per visą istoriją“ titulą. Jo po- 
žiūris į dalykus buvo velnioniškai naujas. Sunku net įsivaizduoti, 
koks naujas buvo toks teiginys: bet kuri tiesė, einanti per apskritimo 
centrą, dalija jį į dvi lygias dalis. 


Jis paliko NB pilna galva tiesių ir apskritimų. 

Vidiniame kieme Nofutur šokčiojo pakibusi ant lauramedžio ša- 
kos vis prapliupdama juoku. 

Sėdėdama prie sodo stalo, Peretė gurkšnojo kinmedžio trauk- 
tinę su braškių sirupu, veltui stengdamasi likti rimta. Ponas Riu- 
šas nekantravo pasirengęs liautis skaityti savo užrašus. Apgailes- 
taudama Nofutur plastelėjo nuo šakos ir nutūpė Maksui ant pe- 
ties. Kai ponas Riušas ištarė frazę: „Talis teigia pasaulio objektų 
begalybės tiesas“, - Džonatanas neapsikentė: 

— Pone Riušai, tai, ką sakote, yra baisu. Argi neatsirastų kur 
nors pasaulyje pasislėpęs vienas apskritimėlis pogrindininkas, ku- 
ris būtų išėjęs į partizanus ir išsisukęs nuo jūsų teoremos? 

— Nė vienas! Niekad! Niekur! - prapliupo ponas Riušas. 

— Tu kurčias? - sušuko Lėja. - Jis sakė VISI apskritimai! Be 
išimties! 

— Bet taip negali būti! - atrėžė Džonatanas. 

— Nori pasakyti, kad tai diktatas? 

Ponas Riušas neatsakė, tik žavėjosi jų paauglišku įkarščiu. Kai 
jie sukildavo prieš pasaulio tvarką, jis juos mylėjo. "Tai primindavo 
siaubingas diskusijas su Groruvru prirūkytoje Sorbonos kavinėje. 

— Mums patiems pritaikys teoremą! — pareiškė Lėja, išsitiesusi 
kaip kokia Pitija. 

Priblokšta tokio užsidegimo, Peretė pažvelgė į Lėją. Kliustelė- 
jo kinmedžio trauktinės į ištuštintą taurę ir pasaldino lašeliu braš- 
kių sirupo. 

— Pone Riušai, ta jūsų matematika - tarsi likimas tragedijose, 
jums taip neatrodo? — ramiai tarė Peretė. 

— MANO matematika? — Jis suirzo. - Groruvras būtų paten- 
kintas! Žaibiška sėkmė! 

Tačiau Peretė tęsė mintį: 

— Argi tarp tragedijų ir matematikos nėra ryšio? Ir viena, ir 
kita atsirado Graikijoje mažne tą patį šimtmetį, taip? 

Ponas Riušas įsispoksojo į ją priblokštas. Jis niekuomet nebu- 
vo gretinęs: tragedija ir matematika! Aischilas, Euripidas, Sofok- 
lis... Kad tu prasmegtum! 

Džonatanui jis atsakė: 

— Nurimk, teoremos taikomos tik idealioms būtybėms. 

— Tada jis nieko nebijo, —- prunkštelėjo Lėja. 

— Visai nieko, — patvirtino ponas Riušas. - Teoremos netaiko- 
mos Žmonėms. 

— O papūgoms? — paklausė Maksas. 

— Juo labiau. 


Auštant jau buvo karšta. Temperatūra nepaliaujamai kilo visą ry- 
tą. Kinas buvo vienintelė išeitis išgyventi. Džonatanas ir Lėja nu- 
žingsniavo į Kliši aikštę, visai šalimais; ignoruodami daugybę ne- 
didukių salyčių, pro kurias su panieka praėjo, įsitaisė tikroje kino 
salėje. Minkšti foteliai, storos kilimų dangos, vos praskleidžia- 
mos švininės užuolaidos, ekranas lyg didžioji tristiebio burė. 

Per pertrauką jie prisikimšo ledų dainuodami kvailą vaikišką 
pačių sukurtą skaičiuotę, sudėtą, kai Peretė skurdžiais laikais nu- 
sivedė juos sekmadienio popietę į liaudišką vakaronę. 


Aptirpusiuose leduose 
skaniausias - pagaliukas, 
nes jo ilgai pakanka. 


Atsitiktinumo dėka, lyg pranašo sudarytoje programoje, kino afi- 
šose buvo pristatinėjama Hovardo Hokso „Faraonų žemė“. Praš- 
matnus 1955 metų filmas su Džeku Hokinsu, Djujum Martinu ir 
Džoan Kolinz pagal Viljamo Folknerio scenarijų. Buvo kalbama 
apie piramidžių statybos paslaptį. 

Filmas sužavėjo. Jie apgailestaudami išėjo iš vėsios salės. Džo- 
natanas ir Lėja vėl užkopė prie Biuto parko ir nedrąsiai pasiekė 
Kolenkūro tiltą. 

Kolenkūro tiltas unikalus. Jis tiesiasi virš kapinių, o praeiviai 
priversti žengti per kapus! Jo šalininkai tvirtina, kad verčiau Žings- 
niuoti tiltu virš kapinių nei tuneliu po jomis, nes geriau kapai po 
kojomis negu virš galvos. | 

— Anei vieno medelio prisiglausti, o apačioje kiek prisodinta! — 
suniurzgėjo Lėja. - Visuomet tas pats: duodama tik tiems, ku- 
riems nebereikia! 

Ji nekentė šito tilto. 

Džonatanas žiūrėjo, kaip ji velkasi lunatikės žingsniu; susivė- 
lusi, susigūžusi, plonyčių it iš vielos petukų ir įdubusios krūtinės. 
Varna garnio kūnu, pamanė jis meiliai alkūne jai smeigdamas tarp 
šonkaulių. Ji šoktelėjo į šalį ir kone pakliuvo po vienintele maši- 
na, kuri šią kaitrią popietę parpė į miestą. 

— Neliesk manęs! - riktelėjo ji. 

— Liaukis! — tarė jai Džonatanas. — Tu atsiduodi pelėsiais. 

Tokia formule jis kreipdavosi į seserį, kai ši „vemdavo ant žmo- 
nijos“. | 

Maksas jų tykojo priešais įėjimą į knygyną. Mostelėjo skubin- 
damas ir nusitempė dirbtuvės link. 

Kambarys buvo neatpažįstamas: žemė užklota kilimu, dar tan- 
kesniu negu kino teatro Kliši aikštėje kilimų dangos, o ant to kili- 
mo kur ne kur ploni Alžyro ašuotės dembliai. Nofutur tupėjo ant 
aukštos taburetės, aptrauktos purpuriniu aksomu. Iš tolo santū- 
riai šypsodamasis juos pasitiko ponas Riušas. Maksas susodino 
ant demblių ir pasišalino. Stojo ilga tyla, kurioje jiems dingojosi, 
kad girdi bangų šniokštimą. Tai buvo signalas. Pasigirdo kimus 
Nofutur balsas: „Pasirėmęs ant laivo borto, Talis žvelgė į tolstan- 
čią Jonijos žemę, kur iki šios dienos gyveno. Miletas išnyko tolu- 
moje. Jis išplaukė į Egiptą“. Rimta it popiežius Nofutur kalbėjo 
tupėdama ant aukštos taburetės. Su kiekvienu žodžiu jos kaklas 
išsipūsdavo, akys spindėjo; ji pasistiebė, kad patogiau atsiremtų, 
tikriausiai balsui sutvirtinti. Lyg būtų lankiusi dikcijos kursus. 

„Plukdomas šiaurės vakarų vėjų, kurie pučia tik vasaros kaitros 
periodais, laivas vienu žygiu perplaukė jūrą, atvyko prie egiptie- 
čių krantų, įplaukė į Marjuto ežerą, ten Talis persėdo į feliugą, 
kuri turėjo leistis Nilu.“ 

Nofutur balsas nuslopo, ji buvo išsekusi. Maksas švelniai pa- 
glostė ją ir pakišo skanėstą. Į mažą dubenėlį įpylė „trijų žvaigždu- 

čių“ kokteilio: paskrudintų ir truputį pasūdytų žemės riešutų, mig- 
dolų, lazdyno ir raudonmedžio riešutų! 

Ponas Riušas kalbėjo toliau: 

— Po keleto dienų kelionės, pertraukiamos daugybės stabčioji- 
mų miestuose ant upės kranto, jis pamatė ją. Netoli upės plačios 
plynaukštės vidury dunksojo Cheopso piramidė! Talis niekuomet 
nebuvo matęs nieko impozantiškesnio. Kitos dvi piramidės, Chef- 
reno ir Mikerino, kilo virš plynaukštės; šalimais jos atrodė mažy- 
tės, tačiau... Plaukiant Nilu, keliauninkai buvo jį perspėję. Monu- 
mento dydžiai pranoko visa, ką jis iki šiol įsivaizdavo. Talis išlipo 
iš feliugos. Jo Žingsnis vis lėtėjo, tarytum monumentas vien savo 
mase būtų galėjęs sulėtinti jo žingsnį. Prisėdo nugalėtas. Nenusa- 
komo amžiaus felachas atsitūpė greta. „Ar žinai, svetimšali, kiek 
mirčių kainavo ši piramidė, kuria tu, rodos, žaviesi?“ — „Be abejo, 
milijonus.“ — „Verčiau sakyk: dešimtis milijonų.“ — „Dešimtis 
milijonų!“ - „Verčiau sakyk: šimtus milijonų.“ — „Šimtus milijo- 
nų!“ Talis pažvelgė į jį nepatikliai. „Gal net daugiau, - pridūrė 
felachas. - Kam tiek mirčių? Kad išraustum kanalą? Sustabdytum 
upę? Suręstum tiltą? Nutiestum kelią? Pastatytum rūmus? Dievo 
garbei iškeltum šventyklą? Atidarytum šachtą? Neatspėjai. Šią pi- 
ramidę Cheopsas statė turėdamas vienintelį tikslą - priversti žmo- 
nes suvokti savo menkumą. Statybos turėjo peržengti bet kokią nor- 
mą, kad mus sugniuždytų: kuo gigantiškesnė ji, tuo menkesni mes. 
Tikslas pasiektas. Tau artinantis, veide pamačiau šios neaprėpia- 
mybės sukeltą įspūdį. Faraonas ir jo architektai norėjo priversti 
pripažinti, kad piramidžių ir mūsų nesieja joks bendras matmuo!“ 

Talis buvo girdėjęs panašių samprotavimų apie Cheopso fara- 
ono sumanymą, bet niekad taip begėdiškai ir taip tiksliai sufor- 
muluotų. „Joks bendras matmuo!“ Jis suabejojo savavališku sta- 
tinio nuvertinimu. 2000 metų statinys, suręstas, beje, žmonių ran- 
kų, liko jiems nepažinus. Kad ir kokie būtų buvę faraono siekiai, 
tebėra akivaizdu: piramidės aukščio neįmanoma išmatuoti. Ji buvo 
matomiausia žmonių konstrukcija ir vienintelė, kurios neįmano- 
ma išmatuoti! Talis norėjo priimti iššūkį. 

Felachas kalbėjo visą naktį. Niekas niekuomet nesužinos, ką 
jis papasakojo Taliui. 

Kai saulė nušvietė horizontą, Talis pakilo. Pažvelgė į savo pa- 
ties šešėlį, nusidriekusį vakarų link; jam toptelėjo, kad nors ob- 
jektas ir mažas, visuomet egzistuoja jį didinantis apšvietimas. Jis 
ilgai stovėjo nekrusteldamas, įsmeigęs akis į tamsią dėmę, kuri 
nuo jo kūno driekėsi žeme. Pastebėjo, kad danguje kylant saulei, 
ji mažėja. 

„Kadangi mano ranka negali išmatuoti, tai atliks mano pro- 
tas“, - pasižadėjo Talis. Jis ilgai stebėjo piramides; privalėjo rasti 
priešininko vertą sąjungininką. Jo žvilgsnis palengva klydinėjo nuo 
savo paties kūno prie šešėlio, nuo šešėlio prie kūno, paskui nu- 
krypo į piramidę. Galiausiai jis pakėlė akis, saulė apžilpino siau- 
bingais spinduliais. Talis rado sąjungininką! 

Ar tai būtų graikų Helijas, ar egiptiečių Ra, saulė neskirsto 
pasaulio daiktų, traktuoja juos vienodai. Būtent tai vėliau Grai- 
kijoje, jau kalbant apie žmones, bus pavadinta demokratija. 

Panašiai traktuodama nediduką žmogų ir gigantišką piramidę, 
saulė suteikia bendro matmens galimybę. 

Talį persmelkė ši mintis: mano santykis su šešėliu yra toks pat 
kaip ir piramidės su savo šešėliu. Jis priėjo išvadą: tą akimirką, kai 
mano šešėlis bus lygus mano ūgiui, piramidės šešėlis bus lygus jos 
aukščiui! Štai ieškotasis atsakymas. Tik reikėjo sugebėti jį įvykdyti. 

Vienas Talis negalėjo atlikti tokios operacijos. Reikėjo dviejų. 
Felachas sutiko padėti. Galbūt tada taip ir įvyko. Kas žino? 

Kitą dieną auštant felachas nukulniavo prie monumento ir at- 
sisėdo didžiuliame piramidės šešėlyje. Talis smėlyje nubrėžė ap- 
skritimą, kurio spindulys buvo lygus jo ūgiui, atsistojo centre, iš- 
sitempė, kad būtų kuo tiesesnis. Paskui įsmeigė žvilgsnį į savo 
šešėlį. 

Kai šis palietė apskritimą, tai yra kai šešėlis ištįso sulig jo ūgiu, 
šūktelėjo, kaip buvo sutarta. Lūkuriuojantis felachas tučtuojau 
įsmeigė mietą į tą vietą, kurią pasiekė piramidės šešėlio smaigas. 
Talis nurūko prie mieto. 

Netardami nė žodžio, smarkiai įtempta virve abu drauge išma- 
tavo atstumą, skiriantį mietą nuo piramidės pagrindo. Kai suskai- 
čiavo šešėlio ilgį, sužinojo piramidės aukštį! 

Po kojomis ėmė kilti smėlis: pūstelėjo pietų vėjas. Jonietis ir 
egiptietis žingsniavo pakrantės link, kur buvo palikę feliugą. Pi- 
ramidė išnyko iš jų pavargusių akių. Talis šoko į feliugą. Ant kranto 
šypsojosi felachas. Feliuga nuplaukė tolyn. 

Talis jautėsi išdidus. Felacho padedamas jis sumanė tokią gud- 
rybę. Vertikalė man nepasiekiama? Gausiu ją per horizontalę. 
Negaliu apskaičiuoti aukščio, nes jis pranyksta danguje? Apskai- 
čiuosiu šešėlį, nusidriekusį ant žemės. Mažu išmatuoti didelį. Pa- 
siekiamu apskaičiuoti nepasiekiamą. Artimu išmatuoti tolimą. 

„Matematika - proto gudrumas“, — nusprendė išvargęs ponas 
Riušas. 

Paskutinį sakinį jis ištarė ir savo klausytojams, ir sau pačiam. 

Nofutur, vis dar stirksanti ant aukštos raudonu aksomu aptrauk- 
tos taburetės, nė nekrustelėjo. Galėjai pamanyti, kad miega. 

— Pone Riušai, jūs paporinot mums istorinį filmą? —- paklausė 
Lėja. | 

— Šis komplimentas įsmigo man tiesiai į širdį. Dievinu Sesilį 
B. de Milį, „Dešimt Dievo įsakymų“, „Beną Hurą“... 

— Garsas neprastas, bet jam trūksta vaizdų, — staipėsi Lėja. — 
Šiaip ar taip, geras mitas. 

— Mitas! -— pyktelėjo ponas Riušas. — Talis tikrai egzistavo, Mi- 
leto miestas taip pat, piramidės tebestovi, saulė dar šviečia, karšti 
šiaurės rytų vėjai vis pučia kiekvieną vasarą per kaitras, Nilas te- 
beteka, beje, ta pačia kryptimi. 

Netikėtai jis stabtelėjo: 

— Kodėl gi ne mitas! Jūs nusistatę prieš mitus? Prieš Plutarcho 
papasakotą mitą. O Talio teorema vis dar teisinga. 

— Talio teorema? Talį tai matau, tačiau teoremos - ne. 

Maksas supratingai šyptelėjo, jis tą pačią pastabą pareiškė po- 
nui Riušui po pietų, kai jie kartojo seansą. 

Viskas ėjosi nepaprastai greitai. Sunkus juodas uždangalas nu- 

sileido ant lango ir panardino kambarį tamson, 0 tuo metu ant 
galinės sienos nusileido balto audeklo gabalas. Maksas įjungė pro- 
jektorių, motoras sudūzgė. Tai šen, tai ten plykstelėjo nedidukės 
lempos išrausdamos tamsoje angas. Ant audeklo kažkas pasiro- 


dė. Iš pradžių neaišku kas, paskui štai kas: 


D D“ 
— Ir tai panašu į jūsų teoremą? — pašaipiai pasmalsavo ponas 
Riušas. | 
— Velnioniškai, —- pripažino Džonatanas. 
Lėja pareiškė savo nuomonę. 
— Kitą! - sukomandavo ponas Riušas. 


Maksas įjungė kitą diapozityvą. 
— Fui, - susiraukė jie pasibjaurėję. — Tai ne filmas apie antiką, 


pone Riušai, o kažkoks andergraundas. Po Houkso, matyto šian- 


dien po pietų, tai tikras skur... 
Juos pertraukė metalinis balsas: „Dėmesio, dėmesio, šit teore- 


ma“. Tai ne Nofutur! Plykstelėjo šviesa. 
Greta lango buvo stipriai prie lubų pritvirtintas garsiakalbis. 

Tai buvo senas paskutiniojo karo belaisvių stovyklos stiliaus gar- 
siakalbis su žiomeniu, jį Maksas buvo atsiboginęs iš blusų tur- 
gaus. Jis ėmė gergžti: „Tai teorema, teorema. Dvi susikertančias 
tieses D ir D aibė lygiagrečių AA", BB“, CC" dalija į proporcin- 
gas atkarpas. AB sutinka su AB", kaip AC su AC“. 

Visiškai sutrikę Džonatanas ir Lėja nė necyptelėjo. Tikras švie- 
sos ir garso koncertas! Tik Nofutur, rodės, neįvertino garsiakal- 
bio. Pirmą kartą papūgos gyvenime ji susidūrė su nežmogum, 
irgi mokančiu kalbėti. Pastarasis, suprantama, tik kartojo ir ne- 
suprato nė žodelio, sklindančio iš žiomens. Beje, metale buvo 
išraižyta: Šeimininko balsas! Tikra provokacija Nofutur, papū- 
gai anarchistei. 

Maksas spustelėjo magnetofono mygtuką, kasetė sustojo. Gar- 
siakalbis nutilo. 

— Debiutas buvo puikus! - tarstelėjo Džonatanas ir Lėja valiū- 
kiškai šypsodamiesi ponui Riušui. 

— Tai pasakėt jūs! Šia teorema prasideda tai, kas vėliau taps 
vienu iš gražiausiausių graikų matematikos perlų, proporcijų 
mokslu. Talio, arba Proporcijų, teorema. Ką tik, prieš, sakykim, 
pertrauką, kai Talis suvokė, kad Saulė vienodai vertina visus pa- 
saulio daiktus, jis nardė visiškame panašume. O panašume slypi 
FORMA! Visa, kas vienoda, turi tokią pačią formą! Išsaugoti pro- 
porcijas — tai išsaugoti formą. Hm! Tą patį galima pasakyti kon- 
krečiau: forma yra tai, kas lieka, kai išsaugomos proporcijos ir 
pakeičiami dydžiai. 

Jis stabtelėjo, kad įvertintų savo porinimo padarytą įspūdį. Džo- 
natanas ir Lėja tikrai klausėsi. Ekrane atsirado nedidelis raudo- 
nas spindintis taškas ir ėmė sukiotis aplink formulę kaip musė 
apie žaizdą. 

— Prakalbinkit formules! — šūktelėjo jis padrąsintas. 

Jis prisiminė, ką Groruvras nuolat kartodavo studijuodamas 
matematinį tekstą: „Reikia prakalbinti formules! Jei nori sužino- 
ti, kas glūdi jų viduriuose, kelk klausimą!“ Tuo metu ponas Riu- 
šas nesuprato, ką tai reiškia. 

— Ką aš sakiau? 

— Sakėt „prakalbinti“ ir tuoj pat nutilot, - priminė Džonatanas. 

— A, taip, „prakalbinti formules“. Kas teigiama Talio formulė- 
je? — TIVla. - Dar kartą klausiu. 

— ABir A"B' lygūs AC ir AC", be to, visur tie brūkšniai, - dė- 
damasi paklusni atsakė Lėja. 

— Ne! Aš jūsų klausiu: ką ji reiškia? Gyvenime ką nors sakom, 
kad išreikštume mintį, na dažniausiai. Matematikoje — taip pat. 
Talio formulė REIŠKIA. Spindintis taškas sustojo ties AB. „Ji 
reiškia, kad AB sutinka su A"B' , kaip AC sutinka su A'C'.“ 

„Aš tavo kaip ji - jo“, - pamanė Lėja, bet nutylėjo. 

— Talio formulė mums skelbia, - toliau kalbėjo ponas Riušas, — 
kad pirmą ir antrą porą sieja toks pats ryšys. Žodis buvo tartas! Ši, 
atrodo, niekuo neypatinga teorema susiejo visus klausimus apie 
santykius: mastelio keitimą, sumažintus modelius, planus, žemė- 
lapius, mažinimus, didinimus. 

Ponas Riušas mostelėjo Maksui, tas paliko projektorių ir žen- 
rato. Keliais brūkštelėjimais Maksas ant švaraus lapo nupiešė lyg 
kokią papūgą, padėjo lapą ant stiklo, spustelėjo mygtuką su užra- 
šu 5070, palaukė, čiupo originalą ir parodė jį drauge su fotokopi- 
ja. Ponas Riušas paskelbė: „Sumažinimas. Tokios pačios formos, 
bet mažesnė. Papūga perpus mažesnė“. Maksas vėl padėjo origi- 
nalą, paspaudė 150<6, luktelėjo ir parodė originalą bei naują fo- 
tokopiją. Ponas Riušas pranešė: „Padidinimas. Ta pati forma, bet 
didesnė. Papūga pusantro karto didesnė“. 

Džonatanas staigiai pašoko, atėmė padidintą piešinį Maksui iš 
rankų, griebė sumažintą, kyštelėjo abu lapus ir, pamėgdžiodamas 
pono Riušo balsą, pareiškė: „Ta pati forma, bet didesnis“. Dūręs 
pirštu į Lėjos pusę: „Kiek kartų padidinta papūga didesnė už su- 
mažintą papūgą?“ Užklupta Lėja kažką sulemeno, o paskui iš- 
raudusi tarė: „Kalbėsiu tik savo advokato akivaizdoje!“ Nofutur 
suvirpėjo. Juolab kad ji visai neįvertino pedagoginių pratimų, kri- 
tusių jai ant galvos. Norėdama pakeisti temą, Lėja tęsė: 

— Tai mums nepaaiškina, kaip Talis visa atliko konkrečiai. Reikėjo 
realiai išmatuoti piramidę, taip? O ne atrasti formulę popieriuje. 

— Nori pasakyti: papiruse, — pertarė ją nesukalbamasis Džona- 
tanas. 

— Ar papiruse, ar popieriuje, formulė vis tiek tokia pati. Ji ne- 
priklauso nuo to, kur parašyta. 

Maksas užsisvajojo apie formules, priklausančias nuo medžia- 
gos, ant kurios jos surašytos; kai daugiau tampa mažiau perei- 
nant nuo audinio prie alavo, padidintų atvaizdų kryžiui virstant 
trupmenos brūkšniu, pereinant nuo pergamento prie veleno... 

— Kiek kartų didesnis? - spaudė Džonatanas. 

Jam nebuvo teiktasi atsakyti. 

Formulė išnyko iš ekrano. Ponas Riušas tęsė: 

— Jei būtų kalbama apie medį arba... Santarvės obeliską, kuris 
prieš atgabenant į Paryžių buvo Egipte, jei būtų kalbama apie ploną 
figūrą, Talio sumanymas būtų daug paprastesnis, būtų pakakę pa- 
matuoti. Tačiau piramidė platėjanti. Tai netgi jos geometrinis prin- 
cipas — būti, turėti pagrindą, ant kurio stovi. Cheopso piramidės pa- 
grindas kvadratinis, o jos ašis nukreipta tiesiai į kvadrato centrą. 

Piramidės aukštis - tai ašies ilgis. O ašies šešėlio ilgis — tai ašies 
ilgis. Kaip paprasta! Diapozityvą! 

Ekrane sušmėžavo figūra. 


Pasiekiama 
dalis 


Nepasiekiama 
dalis " Sešėlis 

— Tačiau Talis galėjo išmatuoti konkrečiai, - ponas Riušas reikš- 
mingai žvilgtelėjo Lėjos link, — tik dalį, plytinčią už pagrindo. Ki- 
ta dalis, piramidės viduje, yra jam nepasiekiama. 

— Tai visiškai jam nepadėjo! — pasipiktinusi sušuko Lėja. 

— Aš irgi taip maniau. Paskui apmąsčiau ir radau sprendimą... 
kitoje knygoje. Talis rado išeitį matuodamas tuo metu, kai saulės 
spinduliai buvo statmeni pagrindo kraštinei! 

— Tai yra? — pasiteiravo Lėja. 

— Ehė! Leisk man prisiminti. Kai jie statmeni pagrindo krašti- 
nei, daroma prielaida, kad pasislėpusioji dalis lygi pusei krašti- 
nės. Tada piramidės aukštis lygus šešėlio ilgiui pridėti pusiaukraš- 
tinę, — guviai išpoškino ponas Riušas. 

— Nieko nesupratau, — paskelbė Lėja. 

— O aš dar mažiau, - tarė Džonatanas. 

— Valgyt! | 

„Išgelbėtas gongo!“ —- pamanė ponas Riušas. Peretė kvietė pie- 
tauti. 

— Aš alkanas kaip vilkas, — pareiškė jis. 

Nieko jis neapgavo. 


Kitą dieną Džonatanui ir Lėjai po pietų nebuvo paskaitų. GrįŽ- 
tantiems iš valgyklos ponas Riušas šūktelėjo: 

— Pasiskubinkit, pakviečiau Alberą. 

Skambutis. Tai buvo Alberas. Murzina, papilkėjusi stambiai lan- 
guota kepurė su snapeliu, stori kaip lupos akinių stiklai, burnoje — 
užgesusi cigaretė, gunktelėjęs, bet guviai velkantis savo šeštą de- 
šimtį. „Sveika, kompanija!“ Jis čiupo poną Riušą, žmogų ir krėslą 
su ratais: tai jis puikiai mokėjo. Savo metalo pilkumo senučiame 
404-ajame, apmuštame oda, atverčiamu stogu po nelaimingo atsi- 
tikimo jis lydėdavo knygininką, kad ir kur šis važiuotų. Būtent jis 
pastarosiomis dienomis gabendavo poną Riušą į NB. 

Kai ponas Riušas prašnekdavo apie Alberą, sakydavo: „Jis ne- 
priklausomas žmogus“. Reikėjo girdėti, su kokiu malonumu tar- 
davo šitą žodį! Jis taip pat buvo savaip nepriklausomas. Alberas 

atsisakė dirbti taksi su radijo ryšiu ir tuo didžiavosi. Jis stebėjo- 
si, kaip klientai gali iškęsti kelionę girdėdami tą įkyrų balsą: „Vo- 
žiraro 105, Belvilio bulvaras 83, Gemenė akligatvis, priešais 8, 
Vožiraro 105, Sen Deni priemiesčio gatvė 34, Gemenė akligat- 
vis, priešais 8...“ Klientų jis ieškodavo gatvėje arba stotelėse pa- 
lei stotis. Taip pat turėjo keletą nuolatinių klientų, tokių kaip 
ponas Riušas. 

Pastarąjį ištikęs nelaimingas atsitikimas juos suartino. Kai Al- 
beras pasiskirdavo sau laisvą dieną, ankstų rytą ateidavo pas po- 
ną Riušą, ir abu išvykdavo visai dienai pasibastyti po kaimą. Ant 
užpakalinės sėdynės — gardėsių kaupina pintinė - kaip Renuaro 
filmuose. 

Maksui buvo paskaitos. Tačiau Peretei sutikus, nusekė paskui ban- 
dą. Visut visi, įskaitant ir Nofutur, susigrūdo į 404-ąjį. Peretė, stovin- 
ti prie įėjimo į knygyną, su pavydu žvelgė į išvažiuojančiuosius. Po- 
nas Riušas atsisakė pasakyti, kur jie vyksta. Pigalio aikštė, Notr Dam 
de Loret, Trinitė, Garnjė opera, kur rodomas „Pagrobimas iš seralio“. 
Paskui jie įvažiavo į Operos gatvę. Alberas sugebėjo pristabdyti prie- 
šais 5-os linijos metro įėjimą — Piramidžių stotelę. 

Antrą kartą apsukęs Karališkuosius rūmus, 404-asis nuriedėjo 
po Luvro arkomis ir įsuko į Karuselės arkos kiemą. Alberas stai- 
giai pristabdė ir vienu suktelėjimu pastatė 404-ąjį palei šaligatvį. 
Napoleono kiemo vidury žėrėjo stiklo piramidė. 

Jie įsitaisė aikštėje. 

— 4639 metai skiria neperregimą Cheopso piramidę nuo šios 
permatomos Luvro piramidės. Viena stūkso Nilo pakrantėje, ki- 
ta - prie Senos krantų. 

Pasakodamas ponas Riušas išsitraukė piešimo sąsiuvinį ir pieš- 
tukų. 

— Saulė vienodai traktuoja daiktus, vadinasi, toptelėjo Taliui, 
visi jos spinduliai lygiagretūs. Dangaus šviesulys yra taip toli, o 
mes tokie maži, kad šis vertinimas pateisinamas. Tokia tad buvo 
padėtis tuo metu, kai Talis atliko matavimus. 

Vos tik ponas Riušas brūkštelėjo pieštuku kelis brūkšnius, Notu- 
tur įsitaisė jam ant peties tarytum norėdama geriau matyti, ką jis 
piešia. 

— Kadangi piramidė, kurią turėjo išmatuoti Talis, nebuvo per- 
matoma kaip ši, panaudosiu autopsiją. Atimu viską, kas trukdo 
matyti vidų, palieku šešėlį ir nubrėžiu ašį. 

Ponas Riušas nutrynė skirtingai pilkai nuspalvintus paviršius, 
nubrėžė vertikalę nuo viršūnės iki pagrindo centro: 

— Piramidės aukštis — tai ašies ilgis, - paskelbė jis. - Jo Talis ir 
ieško. 

— Tęskim autopsiją! 

Kadangi ponas Riušas per daug judėjo, Nofutur nuo jo peties 
purptelėjo ant Makso. Ponas Riušas trintuku švariai nutrynė kraš- 
tines. Paskui, brėždamas horizontalę pagrinde nuo ašies iki užbrūkš- 
niuoto trikampio, vaizduojančio piramidės šešėlį, krašto, tarė: 

— Jei piramidė būtų permatoma, štai ašies, kurios ilgį Talis no- 
rėjo išmatuoti, šešėlis. 


- Šešėlio dalis pagrindo viduje, taigi piramidės viduje, pavaizduota 
punktyru, ji nepasiekiama. Talis negali jos išmatuoti; kita, kuri 
tęsiasi nuo pagrindo kraštinės iki šešėlio krašto, pavaizduota sto- 
ra linija, Talis gali ją išmatuoti. Tai vienintelis šioje istorijoje daly- 
kas, kurį jis galėjo išmatuoti. 

Ponas Riušas ištrynė tamsų trikampį, pratęsė ašį, paskui ašies apa- 
čioje parašė A, toje vietoje, kur šešėlis kirto pagrindo kraštinę, - H, 
o šešėlio gale — M. Sudėjo greta pirmą ir paskutinį piešinius. 

— Prieš! Po! Kaip liekninančių priemonių reklamose! 

— Atimti iš daiktų kūnus. Pamiršti monumento masę, nutrinti ją ir 
išsaugoti tik iškeltam klausimui svarbius rezultatus. Nutrinti, iš- 
gryninti, supaprastinti - Talis taip ir padarė. Manau, kad taip el- 
giasi visi matematikai. Jie tai vadina „abstrahuoti“. Matemati- 
kams uždavinys tuo ir baigiasi, - pridūrė ponas Riušas. 

— Najau! - šoko Džonatanas ir Lėja. 

— Jei Talis būtų karštai ėmęsis obelisko, darbas būtų atliktas, jis 
būtų tiesiog ant žemės išmatavęs ilgį AM. Tačiau jis norėjo išma- 
tuoti piramidę, kuri, paslėpusi savyje vidinę pagrindo dalį AH, 
padarė ją nepasiekiamą. 

— Vadinasi, baigtas kriukis, - džiūgavo Džonatanas ir Lėja. 

Ponas Riušas nepaisė, kad buvo pertrauktas. Pakėlęs galvą pa- 
stebėjo, jog keletas turistų sustojo ir iš tolo seka šią sceną. Jis 
grįžo prie Talio. 

— Kas gi vyko smėlyje prie Cheopso piramidės? Kai saulės spin- 
dulių kryptis sudarydavo kokį nors kampą su pagrindo kraštine, 
o taip buvo beveik visą laiką, šešėlis įgaudavo kokio nors trikam- 
pio formą ir... Talis nieko negalėdavo padaryti. 


Bendrasis atvejis: 


jA Talis nieko negali 
| padaryti 
H 

— Nepamirškit, kad matematikos mokslai - gudrybė! Talis ieško 
nepaprastos situacijos, kuri suteiktų galimybę išsinarplioti. Ran- 
da ją spręsdamas uždavinį ypatingu dienos metu, kai spinduliai 
lygiagretūs pagrindo kraštinei. Kaip tik tokia situacija, apie kurią 
jums pasakojau namie, o jūs, rodos, visai nesupratot. Imkimės 
darbo! 

Jis nebuvo įsitikinęs, Kad gali būti aišku. O dar tie turistai, ėmę 
spiestis apie jį! 

— Ko Talis negalėjo pasiekti tiesiog matuodamas, suprato mąs- 
tydamas. Kokie buvo jo ginklai? Apie piramidę jis žinojo tik vie- 
ną dalyką - pagrindo kraštinę. Tuo ir pasinaudojo. 

Ponas Riušas stulbinamai greitai pateikė dar vieną piešinį. 


AH = V2 kraštinės 


Kraštinė S .. 
Atskirasis atvejis: 


šešėlis yra lygiagretus 
kraštinei 


Patenkintas nužvelgė auditoriją. Turistų aplink susibūrė dar dau- 
giau. Jis lėtai užvertė savo piešimo sąsiuvinį, kai... 

— Iš kur Talis galėjo Žinoti, kad šešėlis buvo lygiagretus krašti- 
nei? - paklausė Džonatanas. | 

Šaltas dušas! Ponas Riušas niūriai dėbtelėjo į jį. 

— Geras klausimas... aš taip pat svarsčiau. 

Ir, nenorom atversdamas sąsiuvinį, tarė: 

— Talis neturėjo kampainio, bet puikiai permanė piramidę. Ar- 
chitektai monumentą buvo pastatę taip, kad viena iš jo kraštinių 
būtų nukreipta į pietus. 

Ponas Riušas papildė paskutinį savo piešinį. 

— Šešėlis yra lygiagretus kraštinei tuo metu, kai saulė pasiekia 
zenitą. Per patį vidurdienį. 

— Pačiu karščiausiu metu! - pastebėjo Džonatanas. 

— Per kančias į žvaigždes, — pafilosofavo Lėja. — Ar raštuose 
užsimenama, kad Talis gavo saulės smūgį? Vidurdienį dykumos 
vidury tai mažų mažiausiai turėjo atsitikti! 

— Žinoma, Lėja, vidurdienį, tačiau šešėlyje. Primenu, kad Talis 

matavo šešėlį, o ne saulę. Kai matuojamas šešėlis, — kai jis yra, 
jeigu yra, — galima stovėti šešėlyje. 

Būrelis pratrūko beprotiškai kvatoti. 

— Pone Riušai, ar tik nemaustėt mūsų kalbėdamas apie šešėlį? 
Piramidė meta šešėlį kiekvieną vidurdienį ištisus metus? 

— Ne! - atsakė ponas Riušas. 

Džonatanas triumfavo: 

— Visų pirma reikia matomo šešėlio, tai yra kuris driekiasi pira- 
midės išorėje. Jei gerai supratau. 

— Kad jis driektųsi per patį vidurdienį, nes kitu dienos metu 
Talis nebūtų nieko pešęs, - tęsė Lėja. 

— Ir kad jis būtų lygus piramidei, - pridūrė Džonatanas. - Susi- 
daro krūvelė nelengvai įvykdomų sąlygų. 

Ponas Riušas palaukė, kol liausis papliūpa: 

— Ne kiekvieną vidurdienį piramidės šešėlis būna matomas ir 
lygiagretus su kraštine. Čia ir slypi sudėtingumas. Šešėliui atsi- 
rasti reikia, kad saulė nebūtų pernelyg aukštai danguje ištisą die- 
ną per visą savo kelionę. 


Periodas, kai šešėlis 
krinta į pagrindo vidų 


— Apibendrinkim. Yra dvi sąlygos: šešėlis turi būti lygus pirami- 
dės aukščiui ir lygiagretus su pagrindu. Kad visa atitiktų, reikia 
pamiršti grynąją geometriją ir leistis į astronomiją, geodeziją bei 
geografiją. Reikia grįžti prie to, ką žinom. 

Cheopso piramidė yra Gizoje, 30 laipsnių platumos, Šiaurės 

pusrutulyje; kaip ir mes, tik daug žemiau, ji yra virš tropikų. Kad 
šešėlis būtų lygus objektui, saulės spinduliai turi būti pasvirę 45 
laipsnių kampu. Tačiau vasarą vidurdienį Gizoje saulės spinduliai 
yra beveik vertikalūs. Vadinasi, vienu metų laiku visiškai nebūna 
šešėlio. Be to, kad šešėlis būtų lygiagretus su pagrindu, jis turėtų 
būti orientuotas šiaurės-pietų kryptimi. Visos šios sąlygos kartu 
būna tik dvi dienas per metus. Astronomai patvirtina, kad Talio 
matavimai galėjo būti atlikti tik... iš kišenės išsitraukė užrašų kny- 
gelę, pavartė, — ...tik lapkričio 21 ir sausio 20 dieną. Galit rinktis. 
Matai, Lėja, tai tikrai įvyko vidurdienį, tačiau šešėlyje ir dieną. Jei 
Talis ką ir gavo matuodamas, tai ne saulės smūgį, bet slogą. 

Aplink poną Riušą susigrūdo grupė japonų, kai kurie norėjo 
nusipirkti piešinių. Kiti fotografavo. 

— Teorema, be abejo, bendroji, bet matavimas velniškai atski- 
rasis. Kiek konkrečiai rado Talis? Juk vis dar kalbam apie tai, 
kaip apskaičiuoti piramidės aukštį, ar ne? —- paklausė Lėja. 

— Po ranka jis teturėjo virvę ir reikėjo matavimo vieneto. Jis 
panaudojo talį, tai yra savo paties ūgį. Virve, kurios ilgis atitiko jo 
ūgi, išmatavo šešėlį. Gavo 18 talių. Paskui išmatavo pagrindo kraš- 
tinę, padalijo iš dviejų ir gavo 67 talius. Sudėjo ir gavo rezultatą 
popieriuje. Cheopso piramidė yra 65 talių aukščio. 

— Tačiau vietiniais vienetais talis atitiko 3,25 egiptietiškų alkū- 
nių, O tai iš viso sudaro 276,25 alkūnės. Šiandien žinome, kad 
Cheopso aukštis — 280 alkūnių. 147 metrai! 

Ponas Riušas neužsiminė, per kiek laiko praeitą naktį atliko 
visus šiuos skaičiavimus. Kiek kartų buvo apsirikęs! 

— Pastarosios, — tarė jis rodydamas į Luvro piramidę, - mat- 
menys... | 

Jis rengėsi naršyti savo užrašų knygelėje, bet pasigirdo Albero 
balsas: 

— Aukštis — 21 metras 60 centimetrų, o kraštinė - 34 metrai 40 
centimetrų. 

Visi pažvelgė į jį priblokšti. Sumišęs jis patampė savo kepurę 
su snapeliu ir atsiprašomai pridūrė: 

— Girdžiu tai kaskart, kai atvežu turistus. 
— Kad baigčiau atsakyti į klausimus, paruošiau jums visą seriją 
piešinių. 


Ponas Riušas atskyrė puslapius ir juos parodė. 

Iš to išeina: 

Japonų turistai ištiesė rankas. Ponas Riušas atsiprašė. 

— Čia jūs rasit paskutinį šviesos muzikos piešinį, kuris išliko 
Džonatano atminty, vaizduojantį Talio teoremą. 

Paskui parodė paskutinį piešinį. Abstrahavimas padarė savo. 
Iš tiesų —- nei kūno, nei materijos; gryninimas buvo pasiekęs vir- 
šūnę. Visi savo akimis pamatė tikrą matematinę schemą. 

Ponas Riušas pareiškė: „Iš tikro ši teorema byloja apie tai, kas 
vyksta, kai grupė lygiagrečių tiesių kerta kirstinių porą“. 


Po paskutinės pono Riušo frazės pratrūko katutės. Įvairiausiais 
balsais, netikėčiausiais akcentais griaudėjo „taelis“, „talajis“. Ta- 
lis buvo patiektas su visais lingvistiniais padažais, vienas ameri- 
kietis entuziastas net šūktelėjo: „Yeah! Telis!“ 

Ypač sužavėti buvo japonų turistai, jie norėjo duoti pinigų. Tai 
bent Paryžius! 

Po kiek laiko Tokijo dienraščio kultūros puslapiuose buvo iš- 
spausdinta nuotrauka. Ponas Riušas įsitaisęs savo soste; šalimais 
Maksas su Nofutur, tupinčia jam ant peties, ir Alberas, kuris neva- 
lingai nusiėmė kepurę, tačiau burnoje tebestirksojo nuorūka. Ant- 
rame nuotraukos plane, gilumoje, Tokijo skaitytojai galėjo pama- 
tyti įžymiąją Luvro piramidę. Prie nuotraukos buvo aprašymas: 

Saulė pasislėpė už Tiuilri sienų, ėmė vėsti. Užuot kilęs tiesiai šiau- 
rės link, 404-asis nuvažiavo palei Seną ir prasmuko į Santarvės 
aikštę tą akimirką, kai įsižiebė Žibintai. Jis du kartus apvažiavo 
ratu, kad visiems duotų laiko įvertinti obeliską. Paskui leidęsis į 
Sent Onorė gatvę, Alberas leido pasigėrėti Vandomo kolona. 

— Kaip matote, - tarė ponas Riušas, - kolonos bei obeliskai 
perkeliami. Piramides sunkiau pergabenti. 

— Ir išmatuoti, — šnipštelėjo Maksas. 

— Taip visuomet, - pridūrė ponas Riušas sau. - Licėjuje mate- 
matikos mokytojas sakydavo: „O po to pakanka pritaikyti teore- 
mą ir t. t.“ ir padėdavo kreidą. Kokių gerų turėjo! Pakanka... 

— Pone Riušai, matematika lengva, - pareiškė Lėja. - Tik pri- 
taikyti ją sudėtinga. 

— Aš pasakyčiau: matematika — sudėtinga, o ją pritaikyti - dar 
sudėtingiau, — paprieštaravo Džonatanas. 

— "Tu visad dramatini. Pažvelk į Talį, jo teoremos galybė iškyla 
daug aukščiau nei bet koks pritaikymas, tačiau piramidei išma- 
tuoti jis panaudojo atskirąjį atvejį, kai piramidės ir jos šešėlio san- 
tykis lygus 1, nes taip paprasčiau. 

— Paprasčiau, bet rečiau pasitaiko, - tarė Džonatanas. 

— Normalu, kad atskirasis atvejis rečiau pasitaiko nei bendra- 
sis. Kaip ir gyvenime, reikia pasirinkti: sudėtingas ir dažnas arba 
paprastas ir retas, - filosofiškai tęsė ponas Riušas. 

— Man verčiau paprastas ir rečiau pasitaikantis, - vienu metu 
pratarė vėl susivieniję Džonatanas ir Lėja. 

Maksas atsigodėjo: 

— Pone Riušai, pirmą kartą namuose sakėt, kad Talis paliko 
Miletą per pačią kaitrą ir kad beveik nestabteldamas atvyko prie 
Cheopso piramidės? O ką tik prasitarėt, kad matavimus jis atliko 
žiemą. Kelionė juk netruko šešis mėnesius! 

Ponas Riušas nupuolė iš dangaus. Užspeistas! 

— Gal jis buvo kuriam laikui sustojęs kelyje, nežinau, - pavyz- 
džiui, aplankyti Aleksandrijos. Ne, ką aš sakau. Ne Aleksandri- 
jos: miestas buvo pastatytas vėliau. Na, tuomet užsuko į Tėbus. O 

iš tikrųjų tai aš tikiu, kad Talis įsitaisė piramidės papėdėje ir lau- 
kė tinkamo meto atlikti skaičiavimus. 

— O felachas? —- pasidomėjo Maksas. — Kas atsitiko Talio fela- 
chui? 

Ponas Riušas papurtė galvą, jis buvo visiškai pamiršęs felachą. 

— Be felacho nebūtų matavimų! - pritarė Džonatanas ir Lėja. 

— Jūs teisūs. Be jo Talis nebūtų išmatavęs. Nebūtų galėjęs įsiti- 
kinti, kad šešėlis atitinka jo ūgį ir tuo pat metu pažymėti pirami- 
dės šešėlio krašto. Talio teoremai pritaikyti reikia dviejų. 

— Tuomet reikėtų sakyti — Talio ir felacho torema, — pareiškė 
Lėja. - Reikėtų felachui grąžinti tai, kas yra felacho! 

Kaskart, kai bus kalbama apie teoremą, ponas Riušas pasiža- 
dėjo pasidomėti, kas teoremos felachas. 

Visi nugrimzdo į odines sėdynes. 404-ajame įsitvyrojo tyla. 

Kol jie kilo atgal į Monmartro aukštumas, ponas Riušas mąs- 
tė, kaip pakito jo, tarkim, asmeniniai tikslai nuo to laiko, kai nu- 
sprendė jiems papasakoti apie Talį. 

Pasakojimas turėtų atitikti tai, ką jie žinojo apie tikrovę, atitik- 
ti istoriją. Paaiškėjo, kad dvyniai — nenuolaidūs pašnekovai. Jis 
žinojo, kad jie nieko nepraleis. Rodos, bus kebliau, nei manyta. 
Tačiau dar įdomiau. 

Alberas, kaip visuomet vos išvengdamas susidūrimų, smuko per 
kamščius. 

— Pone Riušai, žinojot; kad "Talis numatė užtemimą? - netikė- 
tai nutraukė tylą Džonatanas. 

— Taip. 

— O mums nesakėt! 

— Ne. 

— Skaičiau, - toliau kalbėjo Džonatanas, - jog kadaise jį išgar- 
sino visai ne teorema. O tai, kad jo numatytas užtemimas įvyko 
būtent tą akimirką, kurią jis ir buvo numatęs. 

Sugluminta tokios žinios, Lėja niūriai dėbtelėjo į Džonataną. 
Ji tučtuojau atitoko ir pasiteiravo pono Riušo: 

— Talį lydėjusi paikšelė tarnaitė būtų verčiau patylėjusi. Jos 

pastaba prašovė pro šalį, — ji nusišaipė, - jei galiu taip sakyti. „Ne- 
matai, kas po tavo kojomis, o tikiesi pažinti, kas vyksta danguje“, — 
suspigo Lėja mėgdžiodama paikšę jonietę. Jai išėjo gana vykusiai. 

Alberas staigiai pristabdė, Lėja atsitrenkė į stiklą, bet toliau 
ramiausiai varė: 

— Tai ne: „Kai nematai duobės, negali matyti ir dangaus“, bet 
visai priešingai: „Įpuolei į duobę, nes gaišti laiką mėgindamas su- 
vokti, kas vyksta danguje!“ | 

Nedavusi ponui Riušui laiko atkirsti, ji paprašė Albero sustoti. 
Išlipo. Džonatanas paskui ją. 

Kol 404-asis birbė į Monmartrą, ponas Riušas svarstė, kodėl 
neužsiminė apie užtemimą. Nerado jokio atsakymo. Kas būna, 
kai įvyksta užtemimas? Prieš akimirką akis rėžusi šviesa žaibiškai 
išnyksta. Akimoju diena virsta naktimi. Talis - žmogus, užčiuo- 
piantis ryšius... Ko, išnykdama kanalizacijos šulinyje šaligatvio vi- 
duryje, prieš septyniolika metų nenorėjo matyti Peretė, iki tos 
akimirkos pernelyg gerai mačiusi? 


404-asis išsodino Dž. ir L. bulvare tarp Pigalio ir Blanšos gatvių. 
Lėja tuojau pat paklausė: 

— Kodėl apie užtemimą pirmiausia nepapasakojai man? Vaiz- 
duoji vienišių! 

— Tu irgi laisva atlikti savo tyrimą. Primenu, kad du - taip pat 
dukart po vieną. | 

Įkopė į centrinį pylimą, praėjo pro Mulen Ružą, kurio akį rė- 

žiančių didžiulių sparnų jiedu neapkentė. Džonatanas žengė prie- 
kyje ir širdo: „Vis dėlto neketinu pranešinėti apie viską, ką vei- 
kiu. Ji turėtų suprasti, kad kiekvienas turim atskirą gyvenimą“. 
Paskui vėl susimąstė apie užtemimą. Išstudijavęs dangų, Talis jį 
numatydamas turėjo išsivaduoti nuo baimės, kurios vos nesukėlė 
staiga išnykusi saulė. | 

Luktelėjo, kol Lėja užkopė iki jo: 

— Ašvis galvoju apie tą duobę. Talis sutiko rizikuoti įkristi į ją ir 
panirti tamson, sakyčiau... 

— Lokaliai? - pasiūlė Lėja. 

— Lokaliai, — toliau kalbėjo Džonatanas, - kad galėtų tyrinėti 
dangų ir išvengti visuotinės tamsybės, besikėsinančios užlieti visą 
Žemę ir Žmonėms įvaryti siaubą. 

Lėja suglumusi žvilgtelėjo į Džonataną. Tikriausiai jį gerokai 
paveikė tai, ką jiems apie kilmę papasakojo Peretė, nes kalba vi- 
siškai ne taip, kaip paprastai kalbėdavo! Jie žingsniavo greta. Pir- 
mą kartą Lėjai toptelėjo, jog jiems pasisekė gimti iškart dviem, 
kad galėtų kartu išspręsti šį uždavinį, ir ji pamanė: „Du - taip pat 
vienas ir vienas“. Ji sustojo, pasitrynė gumbą - Albero stabdymo 
vaisių — ir, timptelėjusi Džonataną už rankovės, tarė: 

— Duobė buvo kaina išsivaduoti iš baimės dėl to, kas įvyks, tai 
tu nori pasakyti? 

Viską gerai apsvarstęs, Talis atliko šį reikalą. Džonatanas ir Lėja 
nusprendė pripažinti didį protėvį, kuris užvaldė šešėlį ir pavergė 
pasaulio tamsą. 


4 SKYRIUS 


Girios biblioteka 


Drebulys suvirpino stiklus, jie suvibravo kaip liepos keturiolikto- 
sios rytą, kai Prancūzijos Patrulis drebina paryžiečių galvas. Kaž- 
kas beldė į kambario-garažo duris. Ponas Riušas pravėrė; kaž- 
koks tipelis, laikąs rankoje popierių, riktelėjo: 

— Gatvės pavadinimas yra, o numerio nėra. Jūs ponas Rišas? 

— Riušas, — pataisė ponas Riušas. 

Ponas Riušas pamatė didžiulę puspriekabę prie knygyno. Jis 
akimirksniu suprato. Vairuotojas atidarė užpakalines duris. Prie- 
kaba buvo prikimšta knygų. Vadinasi, tai tiesa! Iki šios akimirkos 
ponas Riušas netikėjo. Groruvro biblioteka buvo čia! 

— Girdit mane? — sušuko vyras ponui Riušui į ausį. - Sakau, 
kad vos vos jų nepraradot; jas gabenęs krovininis laivas ko nenu- 
skendo Atlanto vidury. Jį išgelbėjo kubiečių karo laivas. Išvilko 
per pačią audrą. Laivas buvo perkrautas. Vienas jūreivis man 
pasakojo, kad kubiečiai juos išgelbėjo kaip tik tuo metu, kai ka- 
pitonas įsakė krovinį išmesti į jūrą. Galit sakyt, kad įvyko ste- 
buklas. 

Jis atsistojo priešais poną Riušą. 

— Netikiu stebuklais. Jei neatsitiko, vadinasi, neturėjo atsitikti. 

Knygos buvo sukrautos dirbtuvėje. 

— Nieko nėra sunkesnio už knygas, - burbtelėjo kraustytojas 
praeidamas pro poną Riušą. —- Be to, žmonės jų prisigrūda tiek, 
kad net per gerklę lenda. Matyti, kad ne patys tampo! 

Jis prisėdo, nusišluostė veidą, bakstelėjo į užrašą ant dangčio 
ir tarė: 

— Jos atplaukė iš Brazilijos. Paprastai iš ten atkeliauja mediena. 
Uoste esu matęs labai stambių rąstų. Sakau jums, jie kaip kokie 
prakeikti monstrai. Mūsų ąžuolai greta atrodo lyg degtukai! 

— Jos bent neperšlapo? — staiga paklausė ponas Riušas. 

— Į vidų nelindom. Mes tik pervežam. 

Vienam pono Riušo bičiuliui, repatriantui iš Alžyro, 1962-ai- 
siais metais Marselio uoste kraunant viena dėžė įkrito į vandenį. 
Dėžę išgriebė ir nieko jam nesakė. Kai ją atidarė, viduje viskas 
buvo supuvę: drabužiai, knygos, dėžutės... Ponas Riušas ėmė skru- 
pulingai apžiūrinėti kiekvieną dėžę. Jausdamas stebinantį malo- 
numą, jis sukiojosi krėsle aplinkui, ranka glostydamas lentas. Jo- 
kios drėgnumo žymės, medis buvo sausas. 

Kraustytojai paliko dirbtuvę. Ponas Riušas išgirdo, kaip Ra- 
vinjano gatvėje suriaumojo variklis. Ją apgaubė tyla. 

Naujutėlės lentynos, užsakytos pas Trijų Brolių gatvės stalių, 
dengė sienas. Pro langą skverbėsi šaltos šviesos pluoštas. Kaip ir 
visų menininkų dirbtuvės, ši buvo orientuota į šiaurę. Netrukus 
lentynos bus sausakimšos knygų. „Čia joms bus gerai, - pamanė 
ponas Riušas. — Nei saulės, nei drėgmės.“ 


Peretė pakišo laužtuvą po dangčiu. Lenta trakštelėjo, lyg kas bū- 
tų skėlęs riešutą. Ponas Riušas žvilgtelėjo po kylančiu dangčiu. 

Knygos! 

Jos buvo sukrautos viena ant kitos ir užpildė dėžę iki pat kraštų. 

— Paršas! — šūktelėjo ponas Riušas. —- Apatinės tikriausiai su- 
maltos į miltus! | | 

Peretė griebė knygą, ilgai ją apžiūrinėjo, nepatikliai pažvelgė į 
poną Riušą. Rankose ji laikė tikrą perlą, puikiai išsilaikiusį XVI 
amžiaus veikalą. Susijaudinusi ištiesė jį ponui Riušui. Šis atsisakė 
imti, tad ji padėjo knygą į artimiausią lentyną. Pirmoji knyga! 

Ponas Riušas nepaprastai atidžiai stebėjo Peretės judesius. Ji 
atidarinėjo kitas dėžes vis trakšėdama, it skaldytų riešutus. 

TVlą nutraukė krėslo girgždėjimas; ponas Riušas privažiavo prie 
lentynų. Palengva, labai palengva, be galo atidžiai peržvelgė kny- 
gas, kurias Peretė buvo čia sudėliojusi. Nepalietė nė vienos, tik 
paglostė žvilgsniu skaitydamas, kai būdavo įmanoma, pavadini- 
mą, įrašytą nugarėlėje. Tai buvo tik nedidelė Groruvro bibliote- 
kos dalis! Likusioji buvo dėžėse. 

— Tikriausiai jis buvo labai turtingas, jei galėjo visas jas nusi- 
pirkti! - burbtelėjo ponas Riušas. 

— Buvo? - nustebusi paklausė Peretė. - Jau nebe? Manot, ban- 
krutavo... arba mirė? 

— Visai ne! Ką jūs kalbat? Netrukus iš jo sulauksim Žinių, — 
patikino ponas Riušas. 

Pamatęs, kad Peretė dvejoja, pabrėžė: 

— Įsitikinęs, kad sulauksim jų labai greitai... 

Ji šiurkščiai pertarė: 

— Tik nesakykit /abai greitai, netrukus. 

Jis pažvelgė į ją suglumęs. Ji susigriebė: 

— Prašyčiau. nors jūsų nesakyti labai greitai, netrukus. Iš pradžių 
buvo tik juokėlis, o dabar visi jį vartoja nė nesusimąstydami, kad 
šis pleonazmas juokingas. Išsiųsiu jį labai greitai, netrukus, grįžtu 
labai greitai, netrukus ištisą dieną kartoja man klientai, tiekėjai, — 
tai tikra epidemija. 

— Nemaniau, kad jūs tokia jautri stiliui. Bet turiu jus patikinti, 
kad nė neketinau sakyti netrukus. 

Kokia musė įkando Peretei? Paprasčiausiai nenorėjo grįžti į 
knygyną, o atėjo metas atidaryti parduotuvę. Ji pageidavo ver- 
čiau likti dirbtuvėje su visomis šitomis knygomis greta pono Riu- 
šo. Jis tai suprato ir nusprendė ją palydėti. Tai buvo išimtis. Po 
nelaimingo atsitikimo ponas Riušas nesirodė knygyne. 


Į knygyną įžengė jauna elegantiška moteris dėmėtu veidu, nuė- 
jo prie stalo su išdėstytomis naujovėmis, čiupo daktaro Lario 
bestselerį „Nulupsiu tau kailį!“ apie odos ligas, sumokėjo ir oriai 
išėjo. 

Peretė grįžo prie pono Riušo: 

— Nepastebėjau jokių etikečių, nurodančių, kas dėžėse. 

— Jų nėra, - patvirtino ponas Riušas. 

— Būtų palengvinusios mums darbą. 

— Groruvras laiške perspėjo mane neturėjęs laiko tvarkingai 
dėžė po dėžės sudėti knygų. 

Jis sustojo: 

— Sakėt „mums“? 

Ji nuraudo. 

— Jei sutinkat, padėsiu sudėlioti. 

— Sutinku? Suprantama. Nedrįsau jūsų prašyti. Tai truputį pri- 
mena, kai tik pradėjot ir dirbom kartu. 

— Jūs jas pasiliksit? 

— Ką taip? 

— Nagi knygas. 

— Šiaip ar taip, kol kas pasiliksiu. Kol Groruvras duos ženklą ir 
pasakys, ką ketina su jomis daryti. 

— Vis dėlto jūsų draugas - keistuolis. Jums taip neatrodo? Kas 
galėjo taip jį skubinti, kad neturėjo laiko tvarkingai į dėžes sudėti 
knygų? 

— Aš taip pat be paliovos apie tai galvoju. Ir ne tik. Kodėl staiga 
jis man atsiunčia savo biblioteką? Net nepaklausęs mano nuo- 
monės. O jeigu būčiau seniai miręs, ir jo laiškas būtų grąžintas su 
užrašu: ,„Adresatas čia nebegyvena“? Beje, taip kad kiek būtų at- 
sitikę, juk jis užrašė „1001 puslapis“ vietoj „Tūkstantis ir vienas 
puslapis“. 

Jo veidą pajaunino šelmiška šypsena: „O jei taip imčiau ir par- 
siųsčiau visas dėžes!“ 

Ponas Riušas mėgavosi kerštu įsivaizduodamas Groruvrą so- 
dyboje girios vidury, gavusį knygų krovinį su prierašu: „Grąžinti 
siuntėjui!“ 

Jo pasitenkinimas truko neilgai. 

— Turit jo adresą? — tiesiai paklausė Peretė. 

Ponas Riušas apstulbo. Jis jo neturėjo! Kaip ir telefono nume- 

rio. Niekad nepasistengė susižinoti. Tarytum Groruvro sąmo- 
nėje komunikacija galėjo būti tik vienpusė. Taigi jis niekaip ne- 
galėjo susisiekti su Groruvru. Peretė šoko prie informacinės kny- 
gos. 19 32 12, tarptautinė informacija, paskui 21 - į Braziliją. Ope- 
ratorė kategoriškai pareiškė, kad Manause nėra Elgaro Groruvro! 

Tuomet ponas Riušas prisiminė, kad laiške Groruvras rašė gy- 
venąs Manauso apylinkėse. Patikslinimų nebuvo. 

— Tuose kraštuose, kai tokie atstumai, apylinkės gali driektis 
šimtus kilometrų, - pareiškė Peretė nepadėdama ragelio. 

— Ką? - paklausė ji atsakydama operatorei. - Reikia miesto ar 
kaimo pavadinimo, be viso to nieko negalit padaryti? 

Ji padėjo ragelį. Ponas Riušas nusivylęs truktelėjo pečiais. Jis 
buvo įvarytas į kampą. Kaip Sorbonos laikais: Groruvras spręs- 
davo nepasiklausęs niekieno nuomonės, o paskui stengdavosi 
įtraukti į savo avantiūrą. Paprastai taip ir atsitikdavo: buvo daro- 
ma taip, kaip jis nuspręsdavo daryti. 

— Jūs įsitikinęs, kad kalbama tikrai apie jūsų draugą? - primyg- 
tinai paklausė Peretė. 

— Kodėl turėčiau abejoti? 

Paskui su įkvėpimu pridūrė: 

— Jei man ar visiems žmonėms taip atrodo, dar nereiškia, kad 
taip ir yra. Tačiau puikiausiai galima būtų ir teigti, kad nėra pra- 
smės tuo abejoti. 

Peretė nustebusi pažvelgė į jį. Ponas Riušas tarė: 

— Perete, Vitgenšteinas! Kokia prasmė būtų tuo abejoti, ar ne? 


Šeštojo dešimtmečio ponia stumtelėjo duris ir paprašė „žodyno 
apie žvejybą arba ko nors panašaus“. 

— Dovanų vyrui, jis ką tik išėjo į pensiją, - patikslino ji. 

Ponas Riušas paliko Peretę pardavimo įkarštyje. „Užuot dova- 
nojusi žodyną, verčiau įteiktų jam sudedamąją meškerę ir šviežio 
masalo,“ — pamanė ponas Riušas grįždamas į dirbtuvę. 

Jis kištelėjo ranką į artimiausią knygų dėžę. Žvilgsnis apsiblau- 
sė. Tvikstelėjusios blykstės šviesoje vandenyno dugne jis pamatė 

dėžes, paslėptas šimtų metrų vandens. Ponui Riušui apsvaigo gal- 
va. Kartais jam taip atsitikdavo. Kaip pirmas metro etalonas, Na- 
cionalinės Konvencijos 1794 metais pasiųstas į Amerikos kon- 
gresą, nuskendo Karibų jūroje, taip ir įstabiausia pasaulyje mate- 
matikos veikalų biblioteka glūdėjo vandenyno gelmėse. Vizija bu- 
vo nepakeliamai ryški. 

Ištikus katastrofai, jam suteikė jėgų vienas dalykas: dėžės buvo 
neliestos! Nė viena neatidaryta. Knygos išvengė vandens, drus- 
kos, žuvų, moliuskų ir dumblių. Trečiajame tūkstantmetyje jas tik- 
riausiai rastų, kaip randa aukso monetas graikų amforose drun- 
gnuose vandenyse palei Marselį. „O ne!“ Jis nejučia šūktelėjo ar 
tik pamanė, kad šūktelėjo. Viena dėžė prasivėrė! Vanduo šliukš- 
telėjo vidun. Pasirodė knygos kampas, po to dailus granato spal- 
vos grūdėto tymo viršelis, paskui visa knyga išslydo iš dėžės ir 
ėmė kilti vandeniu. 

Neįtikimomis pastangomis ponas Riušas ištiesė ranką, ir jam 
pavyko sugriebti į paviršių kylančią knygą, ten jai magėjo Žaiža- 
ruojantys raibuliai. Tačiau knygos ėmė veržtis iš kitų pravirų dė- 
žių. Ponas Riušas grimzdo. 

Jam padėjo visiškai reali knyga, kurios Ravinjano gatvės dirb- 
tuvėje jis stvėrėsi tarsi plūduro. Ponas Riušas ištrūko iš šitos koš- 
mariškos laivo katastrofos. Vizija išsisklaidė, bet retrospektyvi bai- 
mė liko, kol ją nuslopino raminantis prisilietimas prie grūdėto 
tymo viršelio, kurį jis palaimingai paglostė. 

Jo skaidrėjantis žvilgsnis įsmigo į dirbtuvės lentynas. Stebuk- 
lingos knygos buvo čia. Kitos jo LAUKĖ pravirose dėžėse. Gro- 
ruvras jam patikėjo knygas, ponas Riušas prisiekė saugoti, kad 
joms nieko blogo neatsitiktų. 


Kai Džonatanas ir Lėja įsmuko į dirbtuvę, rado smarkiai susijau- 
dinusį poną Riušą. Jo akys, paprastai beveik skaidrios, degė kaip 
tokio amžiaus vyrui stebinančia ugnimi; plonos rankos, spaudžian- 
čios krėslo ratlankius, krusčiojo. 

Džonatanas ir Lėja gimė tarp knygų, gyveno drauge su jomis. 

Jos buvo tokios įprastos kaip bamblių vežimėlių karkasai, riog- 
santys priemiesčių sąvartynuose. Bet šį kartą - kas kita. Juos su- 
žavėjo pono Riušo iš pasaulio krašto atplukdytos bibliotekos trans- 
formuota vizija. Jie tuojau pat pavadino ją Girios biblioteka. GB. 


Poną Riušą smelkte persmelkė vaikėziškas troškimas tuojau pat 
susidėlioti savo žaislus. Jis pasiutiškai panoro išimti knygas, ne- 
delsiant išrikiuoti jas lentynose, kad vienu žvilgsniu galėtų įver- 
tinti visą biblioteką. Tai buvo grynų gryniausias pamišimas. Kaip- 
gi paskui naudotis biblioteka, jei knygos sudėtos kaip pakliuvo? 
Jis atsidūrė tarp dviejų ugnių. Ne tas žodis. 

Sveikas protas nugalėjo. 

Ponas Riušas pažabojo savo troškimą. Kad galėtų apžiūrėti vi- 
sas knygas, reikėjo sugalvoti, pagal kokį principą sutvarkyti Gi- 
rios biblioteką. 

Ponas Riušas, ketindamas atidaryti „Tūkstantį ir vieną pusla- 
pį“, turėjo suklasifikuoti ir sudėlioti parduodamas knygas: roma- 
nus, esė, detektyvus, fantastiką, knygas apie turizmą, buitį ir kt. 
Be to, nedidelę poezijos lentynėlę ir tokią pat užsienio literatūrai 
turistams, kurie stabteldavo pusiaukelyje į Švenčiausiosios širdies 
bažnyčią. Jis prisiminė ilgainiui turėjęs daugybę kartų keisti kla- 
sifikaciją. 

Groruvras tikrai nepalengvino užduoties. „Jei tik galėčiau su 
juo susitikti, - pamanė jis. - Paklausčiau, kaip jis buvo sutvarkęs. 
Pareikalaučiau, kad atsiųstų savo kartoteką ir nomenklatūrą. Kaip 
sugalvoti efektyvų išdėstymo principą, kai daiktai, kuriuos nori 
išdėlioti, nepažįstami? Kaip išrikiuoti matematikos veikalus, jei- 
gu nieko neišmanai apie matematiką? 

Jis verčia mane po aštuoniasdešimties daryti tai, ko atsisakiau 
dvidešimties metų! Groruvras viską suruošė, kad tik niurktelė- 
čiau į tą JO matematiką! Bjaurybė.“ Pledas nuslydo nuo krėslo, 
ponas Riušas pasilenkė, tuo pat metu nusivalė batus vidine ran- 
kovės puse ir užsiklojo pledu nejudrias kojas. | 

Galiausiai, kai išgaravo pyktis, ponas Riušas atmetė prielaidą, 

kad Groruvras paspendė jam spąstus. Nepaisant kandžių laiško 
fragmentų, tonas buvo rimtas. Tarp eilučių aiškiai jautėsi skuba. 
Ponas Riušas ėmė tikėti, kad kažkas privertė Groruvrą kuo sku- 
biausiai išsiųsti savo biblioteką. Kas? 
Brangusis Pjerai, tau reikės jas suklasifikuoti ir išrikiuoti pagal 
principus, kurie atrodys patys geriausi. Bet tai jau ne mano reikalas. 
„Kadangi tapo manuoju! - širdo ponas Riušas. - Būtent to jis 
ir siekė!“ 


Ponas Riušas pasirinko chronologinę tvarką ir kartu teminę: vei- 
kalo vieta visų pirma priklausė nuo originalo pasirodymo datos, 
paskui — nuo plėtojamos temos. 

Nustatyti didžiuosius matematikos istorijos periodus. Tai bus sky- 
riai. Paskui surašyti skirtingų disciplinų, sudarysiančių poskyrius, 
sąrašą. Disciplinai palengva plėtojantis, poskyriai neišvengiamai bus 
suskirstyti ne pagal epochas. Kai kurie, įtraukti naujų, išseks ir iš- 
nyks, kiti pasidalys ir pasikeis; atsiras visiškai originalių. 

Sudaryti tokią klasifikaciją: ar tik jis nesiėmė perdaryti visos 
matematikos architektūros! Kad tai pavyktų, ponas Riušas turė- 
jo tapti geografu ir istoriku. Jam reikėtų nusibraižyti matemati- 
kos pasaulio žemėlapį. Ne įprastą, o istorinį žemėlapį. 

„Groruvras įsikūrė pačiame Amazonijos vidury, o aš privalau 
tapti tyrinėtoju savo paties dirbtuvėje!“ - keiksnojo ponas Riušas. 

Jis ryžosi priimti iššūkį. 

Gerokai pasvarstęs, pasirinko tris didžiuosius periodus. Vėliau 
smulkiau suskaidys. 

"1 skyrius: Antikinė graikų matematika. Truputį, tarkim, + 700 
metų, praplėsta antika. 

2 skyrius: Arabų pasaulio matematika. Nuo 800 iki 1400 metų. 

3 skyrius: Vakarų matematika. Nuo 1400 metų. 

O poskyriai? Sudaryti skirtingų tarpusavy susijusių sričių są- 
rašą — tai gerokai pagalvoti: ką gi nagrinėja ta matematika? Tik 
tiek! 

Tad ką gi ji nagrinėja? 

Figūras ir skaičius. Plotą ir kiekį. Geometrija, aritmetika, - toks 
buvo pirmas jo atsakymas. Bent kiek rudimentinis, sutiko jis. Užuot 
puolęs prie žodynų ir enciklopedijų, jis pamėgino atgaivinti atmin- 
tyje įvairių studijų metais vykusių paskaitų pavadinimus. Be dviejų 
minėtųjų, ponui Riušui pavyko po šešiasdešimties metų prisiminti: 
algebra, trigonometrija, tikimybių teorija, statistika, mechanika. Ge- 
ometrijai priklauso figūros, aritmetikai — skaičiai, trigonometri- 
jai - kampai, mechanikai - judesiai bei figūrų pusiausvyra. 


Dirbtuvėje tarp atidarytų dėžių Maksas iškrovė savo reikmenis: 
„Canson“ popierių, storą lyg svarainis trintuką, plokščią liniuotę, 
spalvotus pieštukus - jis nepakentė žymeklių. Lipnia juosta sukli- 
javęs lapus, padirbino krepšį ir pakabino jį ant sienos. 

Atsivertęs ant kelių užrašų sąsiuvinį, ponas Riušas auditorijai 
pristatė savo GB tvarkymo principą. Kad pasirinkimas būtų de- 
mokratiškas, pakvietė Peretę su dvyniais, kurie atėjo, ir Alberą, 
kuris atsisakė. Geometrijai buvo pritarta vienbalsiai. Maksas ant 
popieriaus nupiešė langelį ir įrašė Geometrija. 

Su aritmetika taip sklandžiai nepavyko. Kai kas norėjo sutapa- 
tinti ją su algebra. Norėdamas pateisinti abu poskyrius, ponas Riu- 
šas atskleidė kiekvieno iš jų specifiką: 

— Aritmetika kilusi iš arithmos, graikiškai „skaičius“. 

„Nepraleidžia progos kištelėti tų savo graikų ir lotynų“, - pa- 
manė Lėja ir veidmainiškai pasidomėjo: 

— O iš ko kilusi algebra? 

Ponas Riušas apie tai neturėjo supratimo. Jis vėl ėmė skaityti 
užrašus: 

— Aritmetika — tai mokslas apie natūraliuosius skaičius: 1, 2, 3... 
Algebra - lygčių mokslas. Tai ne tas pat. Aritmetikoje nagrinėja- 
mos sveikosios formos, jų savybės: lyginiai jie ar nelyginiai, dalo- 
mi ar nedalomi. Algebroje stengiamasi spręsti lygtis nekvaršinant 
galvos dėl to, ko ieškoma, prigimties. Skaičiavimas, jei taip gali- 
ma sakyti, vienintelė ieškomiems dydžiams primetama suvaržy- 
mų forma. 

Nelabai įtikintų klausytojų veidai privertė jį pridurti: 

— Dviejų sveikųjų nelyginių skaičių suma yra lyginis skaičius - tai 
frazė iš aritmetikos, o lygtis axž + bx ir t. t. turi dvi šaknis ir t. t. — 
frazė iš algebros. 

Jis tarėsi pastebėjęs veiduose švistelinčią supratimo šviesą. 

Kaip galutinį įrodymą, kad šias sritis privalu skirti, ponas Riu- 
šas paskelbė, jog aritmetika atsirado Graikijoje VI amžiuje prieš 
mūsų erą, o algebra išvydo dienos šviesą daug vėliau. 

Maksas nupiešė du langelius. 

Ponas Riušas perėjo prie geometrijos. 

— Kaip rodo pavadinimas, trigonometrija — tai kampų mata- 
vimas. Trikampiai vertinami pagal kampus, o ne kraštines. Kar- 
tais sakoma, kad trigonometrija yra šešėlių mokslas. Suprantat, 
kur suku? 

Džonatanas su amerikietišku Luvro turistų akcentu šūktelėjo: 

— Yeah, Theales! 

— Tai, - toliau aiškino ponas Riušas, — daiktų pasvirimo, orien- 
tacijos bei krypties mokslas; viskas, ką galima išmatuoti pasitel- 
kus kampą. Sinuso ir kosinuso dėka kampą galima apskaičiuoti 
nematuojant tiesiogiai. Kampo sinusas ir kosinusas yra skaičiai. 

Išsiskyrė dvi stovyklos — viena už autonomiškumą, kita — pri- 
klausomybę. Pastarieji turėjo dar dvi galimybes rinktis; Džonata- 
nas pasirinko priklausomybę geometrijai, „nes imam kampo si- 
nusą, o kampai yra geometrijoje, tad trigzonometrija yra geomet- 
rijos dalis“. Lėja, be abejo, pasirinko priešingą poziciją reikalau- 
dama priskirti aritmetikai, „nes kampo sinusas yra skaičius, o skai- 
čiai yra aritmetikoje“. Ponas Riušas šiurščiai nutraukė ginčą pa- 
reikšdamas: 

— Iš tikrųjų! Trigonometrija - jųdviejų sąjunga, naujajai porelei 
reikia atskiro kambario. 

Maksas tučtuojau nupiešė langelį. 

Paskui ponas Riušas perėjo prie tikimybių teorijos. Peretė pa- 
stebėjo, kad visos kitos disciplinos vartojamos vienaskaita, o tiki- 
mybių - daugiskaita. 

— Na ir kas? - paklausė Džonatanas. 

— Na ir nieko, - atšovė Peretė. 

— Tikimybė, kad Maksui pasitaikys kuliama papūga blusų tur- 
gaus angare, beveik lygi nuliui, ar ne? — paklausė Lėja. - Tačiau 
jam pasitaikė Nofutur. Užtat nuo to laiko turim garbės ją laikyti 
saviške. 

Nofutur aktyviai rodė, kad tikimybių teorijai būtų skirtas lan- 
gelis. Maksui to pakako, ir jis nubraižė. 

Pereidamas prie kito poskyrio, ponas Riušas manė reikalinga 
patikslinti, kad tai, ką matematikai vadina mechanika, yra ne fizi- 
nis darbas, bet teorija. 

— Mechanika domisi judėjimo priežastimis. Kas sukelia judėji- 
mą? — Klausimas buvo visiškai formalus. - Jėgos, - nedelsdamas 
atsakė ponas Riušas. — Jėgos, kurias matematikas, pasitelkęs įvai- 
rias funkcijas, mėgins išreikšti formulėmis. 

Nė žodelio. Ponas Riušas apgailestavo, kad nėra Albero. 

Maksas nupiešė langelį. 

Peretė paklausė, kodėl sąraše nėrastatistikos. Ponas Riušas pa- 
reiškė, kad ji atrodo pernelyg empirinė, jog būtų pripažinta ma- 
tematikos poskyriu. Susimovė! 

— Žinot, ką pamiršot? - sušuko Peretė. - LO-GI-KĄ! 

— Nepamiršau, — tvirtai paneigė ponas Riušas. - Logika - filo- 
sofijos dalis. Jos pradininkas Aristotelis buvo, kiek Žinau, filoso- 
fas, o ne matematikas. 

— Jei matematikoje nėra logikos, norėčiau paklausti, kur ji tada? 

— Mąstyme, Perete! 

— O ypač išvadose. Be išvadų nėra matematikos. 

— Mam, čia yra logikos, - sušuko Maksas mataruodamas ran- 
komis ir nupiešė naują langelį. 

Sutriuškintas, pone Riušai! 

— O šiuolaikinė matematika, - paklausė Maksas. 

Įsiliepsnojo smarkus ginčas, Peretė pareiškė, kad „šiuolaiki- 
nė“ — ne daiktavardis, apibūdinantis discipliną, bet laiko būd- 
vardis. 

— Būdvardis ar ne, - suniurzgėjo Džonatanas, - o „visuma“ - ne 
figūra, ne skaičius, ne kosinusas, ne tikimybė, ne išvada, vadinasi... 

Į tai nebuvo nė ką atkirsti. Peretė sutiko su sąlyga, kad būtų 
parašyta vienu žodžiu, daiktavardžiu. 

Maksas nupiešė langelį ir įrašė: Šiuolaikinė matematika. 

Jis pasigrožėjo plakatu: 


| Aritmetika EA EA Agena 
Trigonometrija Trgmnonenis || || Timybu | Tikimybių | Mechanika | 
teorija 
Šiuolaikinė 
amo | T 


Suskaičiavo. Trys skyriai ir trys poskyriai. Girios bibliotekai su- 
tvarkyti — dvidešimt keturi langeliai! 


Poviniai balandžiai, nykštukiniai gaidukai, sidabrinės antys, pur- 
pleliai ir balandžiai, smulkučiai Mozambiko dagilėliai: mėlyndry- 
žiai, gelsvapilviai, smailiauodegiai. Įvairiausių rūšių kanarėlės, 
giesmininkės bei švilpikės; vienas deimantinis karvelis koralų spal- 
vos snapu ir oranžiniais skruostais; pieno baltumo karališkasis 
kukutis su viršugalvyje stirksančiom trimis skaisčiai geltonomis 
plunksnomis, o pauodegyje - nedidelis kiaušinių spalvos potėpis; 
turakai violetiniu kūneliu, oranžiniu snapu ir galva, nusėta mažy- 
tėmis kruopelėmis: pakaušy purpurinėmis, prieky - geltonomis. 
Angoriniai triušiai ir prancūziniai avinai, žiurkėnai, šokliai. Pore- 
lė sudžiūvusių jūrų arkliukų, suspaustų tarp dviejų plastiko plokš- 
telių, iguana, chameleonas ir trimetis smauglys stikliniame nar- 

ve, prie kurio sustingo Maksas tykodamas bent menkiausio gyvū- 
no krustelėjimo. Iki šiol jis nė nesujudėjo, kad pasigrožėtų kitais 
gyvūnais. Jis paliko smauglį apgailestaudamas. 

Nueidamas iš atsargumo užsismaukė didžiulę beretę, kad pa- 
slėptų savo rudą šiaušerį. Visko pasitaiko. Iš Monmartro smuko į 
Didžiuosius bulvarus. 

Beveik prie pat Senos Maksas atsidūrė mažytėje gatvelėje. Len- 
telėje buvo parašyta: „Žano Lantjė gatvė, pavadinta XIII amžiaus 
gyventojo Žano Luantijė vardu“. | 

Septyni šimtai metų, ilgokai! Net papūgoms. Maksas neseniai 
sužinojo, kad kai kurios jų rūšys nesunkiai išgyvena iki šimto me- 
tų. Kiek metų galėtų būti Nofutur? Jis iškurnėjo, kad galėtų atsa- 
kyti į šiuos klausimus. | 

Palei Seną, tarp Luvro ir Šatlė aikštės, driekiasi Mežisri kranti- 
nė, gyvūnų prekiautojų ir bukinistų kampelis. Knygos išdėliotos 
ant šaligatvio prie Senos, 0 gyvūnai nuo dešiniojo upės kranto 
atskirti nenutrūkstamo automobilių srauto. 

Čia esama visų pasaulio paukščių. Išskyrus, žinoma, saugomas 
rūšis, kurių sąrašą sudarė Vašingtono konvencija. 

Maksas įžengė į vieną iš pačių didžiausių paukščių turgų Me- 
žisri krantinėje. Prie įėjimo kaip į kokią duonos parduotuvę pla- 
katas skelbė: „Gyvūnams draudžiama“. Maksas nusikvatojo! Po 
„gyvūnams“ kažkieno ranka piktai pridūrė „net narvuose“. 

Pirmoji buvo šunų salė. Maksas praėjo pro mažyčių skardžiai 
lojančių pudelių būrelį, paskui pro Jorkšyro terjerą, garbanotą 
pekiną, tysantį greta auksaspalvio paukštšunio. Kitos salės, kiti 
šunys; skelbimas perspėjo: „Šiame užtvare už nieką neatsakome“. 
Nofutur pasišiaušė jam ant peties, nagai įsmigo jam į kūną. Mak- 
sas apėjo tą vietą ir įėjo į papūgų zoną. 

Čia buvo padarytas pirmasis atradimas. Papūga nėra papūgos 
patino patelė. Yra papūgos patinai ir papūgos patelės. Paskui ki- 
lo klausimas, kurio, didžiai savo nuostabai, prisipažino net ne- 
svarstęs. Nofutur — patinas ar patelė? Suprantama, tai nieko ne- 
keistų. Tačiau labai norėtųsi žinoti. 

— Patinų galvos stambesnės nei patelių, — aiškino pardavėjas 
klientų porelei. 

— Ar negalima būtų įsitikinti, pavyzdžiui, apžiūrėjus lyties or- 
ganus? — pasidomėjo moteris. 

— Ne. Antraip nebūčiau kalbėjęs apie galvą, —- sausai atsakė 
pardavėjas. - Neįmanoma papūgų lyties organų nei pamatyti, nei 
paliesti, nes jos dimortiškos. 

Porelė suglumusi susižvalgė. Paskui moteris išspaudė: 

— Dimorfiškos ar ne, bet juk yra patinai ir patelės? Reikia Žino- 
ti, ką perki! 

— Vienintelis būdas sužinoti - atlikti nedidelę operaciją, - atsa- 
kė pardavėjas. 

Jis atgręžė jiems nugarą ir nužingsniavo prie kitų klientų. 

Maksas vogčiomis išmatavo Nofutur galvą. 

— Beje, tavoji nemaža. Nurimk, aš tavęs neoperuosiu. 

Iš kurio pasaulio krašto kilo Nofutur? Kokios rūšies ji yra? Afi- 
ša, kurioje buvo pavaizduotos įvairios arų rūšys, jam davė pirmą 
atsakymą. Nofutur - ne ara. Tai jau buvo šis tas. Bet to maža, nes 
yra daugiau kaip šimtas papūgų rūšių. 

Planisferoje buvo pavaizduotos papūgų geografinės juostos. 
Centrinė Afrika ir Pietų Amerika buvo du pagrindiniai paplitimo 
regionai, taip pat Rytų Azija bei Indija. 

Maksas patyliukais prasmuko prie maisto lentynų. 

Galima buvo rinktis pagerintus ir paprastus mišinius. Pagerin- 
tieji buvo įvairių grūdų mišiniai: saulėgrąžų, sorų, ryžių, sorgų, 
grikių, kviečių, žemės riešutų, nevalytų ryžių ir avižinių kruopų, 0 
paprastajame buvo saulėgrąžų, strypainių, sorų, avižų kruopų, šilk- 
medžio uogų, kanapių. Maksas paėmė pagerintųjų paketą. Su pa- 
nieka pažvelgė į paruoštą lesalą - „subalansuotą mišinį su augali- 
niais proteinais“ ir čiupo saują didžiausio skanėsto - medaus laz- 
delių. Nofutur susijaudino lyg kokia šarka. 

Maksas stabtelėjo prie skelbimo, sudaryto prefektūros poli- 
cijos, kuriame buvo pateiktas Paryžiaus veterinarų sąrašas. Jis 
sustingo: tai, ką skaitė, buvo grėsminga: oficialus skelbimas pri- 

minė, kad visi į prancūzų teritoriją atgabenti gyvūnai privalo 
turėti sertifikatą, antraip gyvūnas konfiskuojamas. Tikriausiai jie, 
atvykę į teritoriją, turėdavo iškęsti ir karantiną. Reikia iš čia 
sprukti. 

Maksas priėjo prie kasos pilnomis rankomis maišų. Laukė ei- 
lė. Pastebėjusi Nofutur, prie kasos stovinti pardavėja negalėjo nu- 
slėpti susidomėjimo: 

— Kokia nuostabi mėlynkaktė amazonė! Sveikinu, jaunuoli. Su 
Gabono pilkosiomis papūgomis tai geriausi kalbantys paukščiai, 
kokius tik galima aptikti. Ar Žinot, kad su savo papūga neturit 
teisės kelti kojos į krautuvę? Tik pagalvokit, o jei ji serga ir... Jūs, 
suprantama, turit sertifikatą, - tarė ji drąsinamai šypsodamasi. — 
Puikiai matosi, kad ji trykšta sveikata. - Paskui tyliau. — Pažįstu 
mėgėjų, kurie brangiai mokėtų už gerai kalbantį paukštį. Jis ge- 
rai kalba? | 

— Paklauskit jo! 

— Tark man žodelį, - paprašė ji gundomai. 

Nofutur nusigręžė. Pardavėja užsigavusi paklausė: 

— Kas tau čia? 

Ji ištiesė ranką. Nofutur grėsmingai pasišiaušė. 

— Bjauri žaizda. 

Paskui kreipėsi į Maksą: 

— Seniai ją turit? 

Atėjo eilė Maksui mokėti. Jis užmokėjo. Pardavėjai grįžtant 
prie darbo, jis tarė: 

— Aš skubu, manęs laukia motina, be to, ji man uždraudė kal- 
bėtis su nepažįstamomis damomis. 

Ji prisiversdama šyptelėjo: 

— Ponaitis mėgsta juokauti. 

Maksas paskubom išėjo. 

Dar jam neišsmukus į lauką, pardavėja ėmė raustis palaidinės 
kišenėje, ištraukė popieriuką, prisikišo prie akių, kad įskaitytų 
telefono numerį. Žengdamas iš parduotuvės, Maksas Nofutur 
šnipštelėjo: 


DENIS GUEDJ Iš PAPŪGOS TEOREMA 75 


— Rodos, ji keistokai žiūrėjo į mus, ypač į tave. Manyčiau, ji 
įtartina. 

Pardavėja irgi prislopino balsą: 

— Taip, kokių dvylikos metų berniukas su mėlynkakte amazo- 
ne. Nuostabus paukštis. 

— Taip taip, mėlyna kakta ir Žaizda viršugalvyje. 


— Nežinau, nemačiau jo plaukų. 


— Kodėl? Ogi todėl, kad buvo su berete. 

— Sulaikyti parduotuvėje?.. Bet... - Žvilgtelėjo durų link. - Jie 
jau išėjo. Tučtuojau atvykstate. 

Ji padėjo ragelį. Stumdydama klientus, išlėkė ant šaligatvio ati- 
džiai tirdama žmones. 


Kitoje krantinės pusėje priešais bukinisto prekystalį Maksas, pa- 
sislėpęs už senos afišos, kurią dėjosi skaitąs, matė, kaip pardavė- 
ja pikta grįžo į krautuvę. 

— Sakiau, kad ji įtartina, — šnipštelėjo jis Nofutur. — Sprunkam. 
Dabar įsitikinau, kad gyvūnais prekiaujama. 

Jis nuščiuvo. 

— Taip ir yra! Supratau. Tie du tipai blusų turguje buvo papū- 
gų prekeiviai! Pardavėja sakė, kad gerai kalbantis paukštis gali 
būti vertas daugybės pinigų. O tu ir esi gerai kalbantis paukštis, 
drauguže. Nofutur, esi verta daugybės pinigų. Gal net laimėjusi 
konkursų. Jie įniršo, nes pamatė, kad nuplasnoja lobis. Įsivaiz- 
duok, jie jau rado pirkėją, o tu išlėkei neatsisveikinusi ir priver- 
tei grąžinti gautus šlamučius. Suprantu, kodėl niršta. Noftutur, 
tu geniali. Geniali. Verčiau garuokim iš čia. Gerai, kad užsidė- 
jau beretę. 

Vėl žingsniuodamas Žano Lantjė gatve, Maksas mąstė apie savo 
apsilankymą Mežisri krantinėje. Ką jis dar sužinojo? Nesužinojo, 

kas Nofutur - patinas ar patelė, nesužinojo, kiek jai metų. Bet 
sužinojo, kad neturi gydytojo pažymėjimo ir kad jis privalomas, 
sužinojo, kad Nofutur - mėlynkaktė amazonė ir kad ji labai gerai 
kalbantis paukštis. 
Po kelių akimirkų, kai Maksas ir Nofutur paliko Mežisri kran- 
tinę, prie paukščių turgaus įėjimo įsispraudė didžiulis mersede- 
sas. Iš jo išlipo vienas iš tų dviejų gerai apsirengusių vyrų, - aukš- 


tesnysis. 


5 SKYRIUS 


Visų laikų matematikai 


Neįmanoma išsisukti! Nors ir nekantravo pagaliau pamatyti kny- 
gas, išimtas iš dėžių, kuriose jos užsigulėjo suspaustos it silkės 
statinėje. Ponas Riušas Žinojo, kad jeigu nori kiek pasistūmėti 
tvarkydamas Girios biblioteką, privalo pradėti nuo NB. 

Jau kitą dieną išsikvietė Alberą, ir šis jį nuvežė. 

Remdamasis sudaryta klasifikacija, ponas Riušas numatė glaus- 
tą programą. Bet baisiausiai ambicingą. Jis turėjo sudaryti kažką 
panašaus į visų laikų matematikų sąrašą. 2500 matematikos me- 
tų! Iš karto atmetus išsamumą, reikėjo rinktis. Ir jis pasirinko. 

Į NB jis vėl įriedėjo su malonumu. Tačiau, priešingai nei anks- 
tesniais kartais, nebeturėjo teisės žvalgytis į knygas. Reikėjo būti 
operatyviam. Griebtis svarbiausio. Jo, kaip filosofo, patirtis pa- 
šnibždėjo, kas sunkiausia. 

Ponas Riušas išsitraukė sąsiuvinį kartoniniu viršeliu, jis buvo 
sunkus; atsivertė, pasklaidė puslapius. Laimė, nusipirko storą, nes 
jis jau dabar buvo gerokai prirašytas. Storas ir sunkus. Išsitraukė 
naujutėlį plunksnakotį, kurį iš Venecijos atsiuntė viena iš seniau- 
sių klienčių. Visas iš stiklo! Ne tik kotelis, bet ir plunksna! Vyto 
stiklo. Jis atkeliavo tiesiai iš Murano. „Padarytas mano akivaiz- 
doje“, - tvirtino ji pridėtame laiškutyje. 

Jis pastatė rašalinę, atsuko dangtelį, įmerkė plunksną ir... ap- 
link jį liovėsi darbas. Kaimynai keistokai sužiuro. Tik tą akimirką 
ponas Riušas pastebėjo atsidūręs „portatyvų“ kampe. Apsuptas 

juodų mikrokompiuterių, kurių pilki laidai buvo įjungti į baltus 
lizdus! 

Laimė, buvo prašęs atnešti didžiules matematikos enciklope- 
dijas bei ne mažiau impozantiškus mokslo istorijos traktatus, už 
kurių pasislėpė kaip už tvirtovės sienų. Maktelėjo plunksną į ra- 
šalą ir pradėjo rašyti. Plunksna sukrebždėjo. Aplink tuojau pra- 
pliupo tratėti. Kaimyninėmis klaviatūromis nervingai lakstą pirš- 
tai norėjo įrodyti elektronikos pranašumą prieš mechaniką. Po- 
nas Riušas juos užmiršo. Nusprendė nešvaistyti laiko ir nekons- 
pektuoti. Pakaks kelių pastabų. 


1 skyrius. Pirmasis periodas. Graikų matematika 

VI amžius prieš mūsų erą, pradininkai: Talis - geometrija, Pitago- 
ras — aritmetika. 

V amžius prieš mūsų erą. Pitagorininkai: Filolajas Krotonietis, Hi- 
pasas Metaponietis, Hipokratas Chijietis, atomistas Demokritas, 
elėjiečiai (Elėjas, Pietų Italijos miestas): Parmenidas ir Zenonas. 
Sofistas geometras Hipijas Elidietis. 

IV amžius prieš mūsų erą. Atėnų mokykla. Platonas, Akademijos 
darbai: Eudoksas Knidietis, su Antifonu sukūręs išsėmimo meto- 
dą, integralinio skaičiavimo protėvis, Teodoras Kirėnietis, Ičaite- 
tas, Architas Tarentietis. Ir Aristotelis (logika, išvados). Menech- 
mas, Autolikas Pilanietis. Ir Eudemas Rodietis, peripatetikas, ma- 
tematikas ir astronomijos istorikas. 

III amžius, graikų matematikos aukso amžius. Didžioji trijulė: Euk- 
leidas ir Apolonijas Aleksandrijoje, Archimedas Sirakūzuose - „ge- 
ometrijos įteisintojai“. Eukleidas ir „Pradmenys“, Apolonijas ir 
„Kūginiai pjūviai“. Archimedas. 


Jis pastebėjo, kad trys paskutiniai kūriniai buvo beveik vien ma- 
tematiniai. 


Nuo III amžiaus prieš mūsų erą viskas (beveik) vyko Aleksandri- 
joje. Vadinamasis helenistinis periodas. Gimusi po Talio ir Pitago- 

ro kelionių į Egiptą, graikų matematika grįžta į šalį, iš kurios buvo 
kilusi. 

III amžius prieš mūsų erą: matematikas, astronomas, geografas, 
Aleksandrijos bibliotekos direktorius Eratostenas pirmasis tiks- 
liai išmatavo Žemę. 

II amžius prieš mūsų erą: trigonometrijos pranašas Hiparchas ir 
astronomas Theodosijas. 

I amžiuje prieš mūsų erą - mechanikas Heronas. 

Eros pasikeitimas. II amžius, astronomas ir geografas Klaudijas 
Ptolemajas. Nikomachas Gerasietis, Teonas Smirnietis (skaičių te- 
orija), Menelajas (kūginiai pjūviai). 

III amžius. Algebros pranašas Diofantas. 

IV amžius. Papas, ankstesniųjų amžių geometrijos sintezė. Geo- 
metras Teonas iš Aleksandrijos ir jo duktė Hipatija, vienintelė an- 
tikos matematikė. 

V amžius. Paskui graikų matematikos „didieji komentatoriai“: Pro- 
klas, komentuojąs Eukleidą, Eutokijas, komentuojantis Apoloni- 
ją ir Archimedą. 

VI amžius. Boecijus - paskutinis antikos matematikas. 

Graikų matematikos pabaiga. 


Sutemo, pirmadienis ėjo į pabaigą. Už pertvaros jie liko tik dvie- 
se. Aplink poną Riušą didžioji Nacionalinės bibliotekos spaudi- 
nių skaitykla ištuštėjo. Dirstelėjęs į užrašus, ponas Riušas didžiai 
nustebęs suskaičiavo ne daugiau kaip dvidešimt vardų. Per tūks- 
tantmetį! Ši saujelė žmonių, įrašytų jo sąsiuvinio puslapiuose, su- 
kūrė graikų matematiką! 

Jis neblogai pasidarbavo. Užrašai buvo glaustoki, bet pakan- 
kami, kad surikiuotų šio periodo veikalus. Jis privalėjo sudaryti 
sąrašą „iki mūsų dienų“. Neįmanoma. Nusprendė sustoti ties 
1900-aisiais. Menkniekis! Daugiau kaip 1500 metų! Jis įširdo 
prisiminęs visas tas GB knygas, uždarytas mediniuose sarkofa- 
guose. 

Antradienis. Alberas atgabeno poną Riušą prie NB durų gero- 


Lp 


LABS IdY, 
ys 


80 


kai prieš devynias. Pasiteisino tuo, kad 9 val. 45 min. privalo žūt- 
būt prisistatyti į Ruasi oro uostą. | 

Ponas Riušas akimoju ėmėsi darbo. Išvakarėse apdairiai užsi- 
sakęs veikalų, reikalingų 2 skirsniui. 


2 skyrius. Arabų pasaulio matematikai. Nuo IX iki XV amžiaus 


Stabtelėjo. Juk leisis į nežinomą žemę. Ar galėtų pasakyti bent 
vieną arabų matematiką? Suprasdamas, kad privalo paskubėti, 
ponas Riušas pasinėrė į storą traktatą ir greit suvokė, kad jame 
kalbama ne apie arabų matematikus, bet apie matematikus, ku- 
rie rašė veikalus arabų kalba. Čia buvo persų, žydų, berberų. Dau- 
giausia buvo pristatomi „plataus spektro“ mokslininkai, kurie dar- 
bavosi medicinos, astronomijos, filosofijos, fizikos bei matemati- 
kos srityse. Tuo jie panėšėjo į pirmuosius graikų mąstytojus, ku- 
riems pažinimas neturėjo ribų. 

Skirsnis apėmė septynis šimtmečius, per kuriuos matematika 
išplito visame arabų pasaulyje. Pradėjusi nuo Bagdado, ji apėmė 
Chorasaną, Chorezmą Aralo jūros pakrantėje, Egiptą, Siriją, Mag- 
ribą ir Iberijos pusiasalį. 


Po kelių snūdo šimtmečių, tarp V ir VIII mūsų eros amžių, graikų 
mokslą perėmė arabų matematikai, kurie pasisavinę ėmė jį plėtoti 
toliau. Per krikščionišką Bizantiją pagoniškos Aleksandrijos ma- 
tematika pasiekė islamo sostinę Bagdadą. | 

Būtent IX ir X amžių arabų mokslininkai buvo ne tik žymūs ma- 
temnatikai, bet ir puikūs vertėjai. Jie ėmėsi didžiulio darbo - versti 
graikų Eukleido, Archimedo, Apolonijo, Menelajo, Diofanto, 
Ptolemajo raštus. Tai jiems padėjo perprasti antikos matemati- 
kos mokslą, paskui gerokai jį išplėtoti, kurti naujas matematikos 
erdves, kurių nebuvo graikų moksle. Jie sėmėsi ir iš kitų šaltinių, 
ypač indų. 


Na ir ėmė rašinėti. Tarytum turėtų laiko! 

Sąlyčio taškas su pirmtakais graikais: arabų mokslininkai yra „pla- 
taus spektro“ — matematika, medicina, filosofija, fizika. Arabų ma- 
tematikai sukūrė algebrą, kombinatoriką, trigonometriją. 

IX amžiaus pradžia. Bagdadas, al Chvarizmijus (algebra, pirmojo 
ir antrojo laipsnio lygtys su vienu nežinomuoju). Egiptas, Abu Ka- 
milas išplėtoja algebros sferą (lygčių su daug nežinomųjų siste- 
mas). Al Karadžijus pirmasis ima nagrinėti iracionaliuosius dy- 
džius kaip skaičius. Al Farisijus sukuria elementariosios skaičių 
teorijos pagrindus. Jis nustato, kad „kiekvienas skaičius neišven- 
giamai susiskaido į pirminius baigtinio skaičiaus, kurio sandauga 
jie yra, dauginamuosius“. 

IX amžiaus antroji pusė. Geometrija, vis dar Bagdade, trys broliai 
Musos Sūnūs. Paskui kiti trys mokslininkai: Tabitas ibn Kūra, al 
Nairizijus ir Abu?! Vefa (ploto skaičiavimai: parabolė, elipsė, trup- 
menų teorija, sinuso lentelės sudarymas, trigonometrijos, kaip au- 
tonominės matematikos srities, sukūrimas). 

X amžiaus pabaiga. Du didieji mokslininkai — geografas, be to, 
astronomas bei fizikas al Birunijus ir Ibn al Haitemas, vakariečių 

„al Hazenas“ (skaičių teorija, geometrija, be galo mažų skaičių 
metodai, optika, astronomija. Tačiau nėra algebros!). 

Ibn al Chavemas užsibrėžia tai, kas vėliau taps įžymiąja Ferma 
prielaida: dviejų kubų suma negali būti kubas, lygtis 

X+y=2 
su sveikaisiais skaičiais neišsprendžiama. 

Kiti du didieji matematikai - al Karadžijus X amžiaus pabaigoje 
ir al Samav'alas XII amžiuje tęsė jo darbą. Al Samav'alas pateikia 
210 lygčių su 10 nežinomųjų sistemą. Ir jas išsprendžia! Algebros 
aritmetizacija. 


Tai reikėjo paaiškinti. 
Algebros aritmetizacija: nežinomajam taikomos operacijos (+, —, X, ;, 


kvadratinių šaknų traukimas), kurias aritmetika naudojo tik skai- 
čiams. Išplėtota nuo skaičiavimo skaičiais iki algebrinio skaičiavimo. 

Al Karadžijus studijuoja algebrinius laipsnio rodiklius: x" ir 1/ x". 
Al Samav'alas naudoja neigiamuosius dydžius ir pagrindžia fun- 
damentalią laipsnio rodiklių skaičiavimo taisyklę: x" x? = x" *", Jis 
vienas iš pirmųjų taikė atvirkštinį įrodymą matematikos rezulta- 
tams, ypač skaičių teorijoje, gauti. Sveikųjų pirminių skaičių » su- 
mos, jų kvadratų sumos, jų kubų sumos apskaičiavimas. 


Sąsiuvinio paraštėje ponas Riušas pradėjo rašyti: „1 + 2 +“. Trūks- 
tavietos! Atsivertė naują puslapį, užrašė formulę ir ją apibraukė: 


Negalėjo susilaikyti nepatikrinęs formulės. Pamėgino su n = 5. 
Sudėjo penkis pirmus sveikuosius skaičius. Išėjo 15. Pritaikius for- 
mulę, tai sudaro... 


Sx(5+1) 5x6 30 


2 2 2 


Tinka! 


Ėmėsi kitos formulės. Dar sudėtingesnės! 


OT Oi dr47 ias TA L O PSS ro m K „ia Lim Ak AR 7 
A TT I EO T ATK ATS 


i kids Ney al Ua gale kd Ada T kata a ad An T a * 
AIA MU S A NT LEA i O aa A ALŲ k ž A ai R ITS 

cr DA V T A APS TAS, Kaas NA SAS an AM SS EA JK SIA No VAD 
J i 


n, pakeltų kvadratu, suma 


s(n+U(2n+1 
1+449+164.457- TDK 


Pirmųjų sveikųjų ska 


Paskui kitos: 


Pirmųjų sveikųjų skaičių m, pakeltų kubu, suma lygi šių skaičių nm 
sumai, pakeltai kvadratu: 

PLB a Sa I SB Nė S AN RS DAS LB EDTA AS S V ae š VAS A NA A K NSI Eds eit a d TT RR GAIS i 
Lek Į L SAT LA OL ADR 
— 
1+2+3+..n =(1+2+34+..+ 7) 
. A 
Jau ŠA 
A IS EN / ši B MES TINA DNA TS AA RTVA IEI S 5 ES a y k NIK La A ATI MAE 
LE TS SSE PN AKTAI 


„Gaištu pasiutusiai daug laiko! - pamanė ponas Riušas. — Nesi- 
smaginsiu tikrindamas visų po ranka pasitaikiusių formulių.“ Nu- 
sprendė daugiau jų nebeužsirašinėti. 

Užsimanė kavos. Ne iš automato. Tikros kavos. Nuvažiavo į 
barą prie kampo ir grįžo atgavęs jėgas. Artindamasis prie savo 
vietos, akimis panaršė plunksnakočio. Nepastebėjo. Puolė pirmyn 
kelyje nuversdamas keletą kėdžių. Į jį piktai sužiuro kompiuterių 
belaisviai. Jis karštligiškai rausėsi. Bus nukritęs ant grindų. Siau- 
bas! Jei taip — tikrai sudužo. Lenkdamasis žvilgtelėti pastalėn, 
pastebėjo išsipūtusį vieną iš storųjų matematikos traktatų. Atsi- 
vertė. Murano plunksnakotis buvo čia, įspraustas tarp puslapių. 

Ponas Riušas, važiuodamas gerti kavos, kištelėjo jį visai negal- 
vodamas. Atsargiai paėmė jį ir meiliai prispaudė pirštą prie spi- 
rale išraižytų griovelių, vagojančių visą kotelį. Nereikia nė sakyti, 
su kokiu džiaugsmu jis užrašė: 


XI amžiaus pabaiga. Omaras al Chajamas, poetas, matematikas, 
didis algebristas. 

XII amžiaus pabaiga. Šarafas al Dinas Tusis, taip pat žymus algeb- 
ristas. Penkiais šimtais metų anksčiau nei Vakarų matematikai jis 
taiko metodus, kurie pranašauja išvestinės sąvoką. 

XIII amžius. Nasyras al Dinas Tusis (astronomas, Ptolemajo siste- 
mos reformatorius). 


Rašydamas šį vardą, ponas Riušas pamanė, kad jau buvo apie jį 
girdėjęs, tačiau kur? Pernelyg skubėjo, kad mėgintų išsiaiškinti. 


XV amžiaus pradžia. Arabų matematikos sėkmė; al Kašijus, Sa- 
markando observatorijos vadovas, atliko septynių šimtų metų arabų 
matematikos sintezę: ryšį tarp algebros ir geometrijos, tarp algeb- 

ros ir skaičių teorijos; trigonometrija ir kombinatorinė analizė 
(mokslas apie skirtingus visumos elementų kombinavimo būdus); 
lygčių sprendimas naudojant radikalus (lygčių sprendimas taikant 
tik keturias operacijas bei kvadratines, kubines ir kt. šaknis). 


Velniava! Suskambo pirmasis, 19 val. 45 min., varpas. Ponas Riu- 
šas buvo ką tik baigęs 2-ą skyrių. Sunku judėti greičiau. Dar pa- 
tikrins, ar tokių užrašų gana sutvarkyti GB. 

Rytoj jis apžios didelį kąsnį - Vakarų matematika nuo XV am- 
žiaus. Nuaidėjo antrasis varpas. Ponas Riušas pasuko krėslo ra- 
tus ir leidosi Nacionalinės bibliotekos spaudinių skaityklos išėji- 
mo link. Buvo 20-a valanda. 

Ant Vivjenos gatvės šaligatvio, priešais NB įėjimą, jis ilgai lū- 
kuriavo taksi. Buvo šalta ir drėgna. 


Aišku, ponas Riušas ne viską suprato, ką užsirašinėjo į sąsiuvinį. 
Kartais net visiškai nesuprasdavo. Tuomet perrašydavo žodis žo- 
din. Ši istorinė kelionė po matematikos sritį, į kurią jis karštai 
puolė, nenorėjo praverti savo turinio vartų, o dar mažiau - taiko- 
mos technikos. Jos tikslas buvo daug kuklesnis: pripratinti jį prie 
savo sričių ir nurodyti kelio gaires perprasti didiems šią discipliną 
persmelkusių idėjų procesams. 

Kokios buvo didžiosios tam tikros epochos problemos? Svar- 
biausios darbo sritys? Žymūs žmonės? Kokie svarbūs prabėgusių 
amžių klausimai tapo galutinai išspręsti tam tikru istorijos metu? 
Kokie klausimai vėl iškildavo? Kokios naujos sritys atsiverdavo ? 
Ne kaip specialistui, bet praprususiam diletantui. 

Tačiau - tai svarbus klausimas - ar galima matematikoje būti 
mokytu diletantu? Ši problema ponui Riušui iškilo itin ryškiai. 
Mėginant atsakyti į tokį klausimą, jam toptelėjo, kad buvo už- 
miršęs neskaityti šių veikalų ir nesišviesti. Reikėjo atlikti prieder- 
mę: sutvarkyti Girios biblioteką — dirbtuvėje kuo skubiausiai iš- 
vaduoti dėžėse suslėgtas knygas. 

Kitą dieną ponas Riušas neįstengė pakilti iš patalo. Karštinė, 
skausmai visame kūne; jis buvo smarkokai peršalęs. Be abejo, va- 
kar, kai vėjų pagairėje prie NB lūkuriavo taksi. 

Peretė atšaukė Alberą. Slaugė ir lepino gripuojantį ligonį. Rei- 
kia pasakyti, kad ji nedažnai matė poną Riušą sergantį, tris ar 
keturis kartus nuo pažinties pradžios. Dvi dienos lovoje! Su bal- 
dakimu ar be - tai nebuvo tinkamiausias laikas. 

Pagaliau kosėdamas ir šnypšdamas, užsimaukšlinęs gobtuvą, 
jis išlipo iš 404-ojo ir leidosi tiesiai į spaudinių salę. Išsitraukė 
visus savo reikmenis. 

Dabar - nemažas kąsnis. Jis užsirašė: 


3 skyrius. Vakarų matematika nuo 1400 metų 


Šis skyrius buvo aiškiai per platus, jį reikėjo suskaidyti. Kol kas to 
pakaks. 

Geografinė juosta. Pirmiausia Italija. Paskui - Prancūzija, An- 
glija ir Vokietija. Po to Nyderlandai, Šveicarija, Rusija, Vengrija, 
Lenkija. Labai maža matematikų Europos pietvakariuose. 

Jis pradėjo rašyti: 


XVI amžius. Didysis elementariosios algebros amžius. Italų Bolo- 
nės mokykla (3-iojo bei 4-ojo laipsnių lygtys): Tartalija, Kardanas, 
Feraris, Bombelis. Kompleksinių skaičių sugalvojimas. Didžiulė 
simbolinio žymėjimo pažanga, Vietas, Stevinas. 

XVII amžius. Logaritmų sugalvojimas: Napjė. Baroko matemati- 
kai. Algebra: Alberas Žiraras, Ario, Otredas. Analizinė geometri- 
ja (algebros metodu nustačiusi ryšį tarp skaičių ir erdvės: Kavalje- 
ris, Robervalis, Ferma, Greguaras de Sen Vensanas. Be galo mažų 
dydžių analizė (diferencialinis, integralinis skaičiavimai): Niuto- 
nas, Leibnicas, Johanas ir Jakobas Bernuliai, Teiloras, Maklore- 
nas. Skaičių teorija: Ferma. Tikimybių teorija ir kombinatorika: 
Paskalis, Ferma, Jakobas Bernulis. Geometrija: Dezargas, Paska- 
lis, La Iras... 

Galva ūžė. Ne jo amžiui. Norėjo grįžti namo, prigulti popiečio 
miego. Jis užsimerkė. Tai jam priminė egzaminų metą, kai plušė- 
davo kaip patrakęs. Vis birželį, per patį žydėjimą, kai sprogsti 
nuo pritvinkusios energijos! Kaip bjauru. Dabar, laimė, rudens 
pradžia, tačiau jam buvo jau ne dvidešimt, be to, negalavo. 

Negalėjo sau leisti prarasti dar vienos dienos. Visų tų brangių 
knygų, suslėgtų dėžėse dirbtuvėje, vaizdas pridėjo jėgų: 


XVIII amžius. Klasicizmo epocha. Analizės aukso amžius. Po skai- 
čių ir figūrų privilegijuotais matematikos objektais tampa funkci- 
jos. Diferencialinės lygtys, kreivių mokslas, kompleksiniai skaičiai, 
lygčių teorija, variacinis skaičiavimas, tikimybių apskaičiavimas, 
mechanika: broliai Bernuliai, Oileris, d'Alamberas, Kleras, Mu- 
avras, Monžas, Lagranžas, Laplasas, Ležandras. 

Gerokai pažengė uždavinių, kuriuos amžiaus pradžioje pateikė 
Leibnicas ir Niutonas, sprendimas — kvadratūros, diferencialinių 
lygčių integravimas. 


. i . 
Dar vienas šimtmetis! 


XIX amžius. Naujų matematikos sričių atsiradimas, naujų prie- 

"monių atradimas (aibės, matricos...). Amžiaus pradžioje dominuoja 
kompleksinio kintamojo funkcijų teorija: Koši, Rymanas, Vejeršt- 
rasas. Abelio, Galua, Jakobio, Kumerio algebra. Ponselė, Šaslio, 
Kleino geometrija. Ir kur buvęs kur nebuvęs - Gausas! 
Neeukleidinės geometrijos atstovai: Gausas, Lobačevskis, Boja- 
jus, Rymanas. Matricų apskaičiavimas: Keilis. Bulio algebra. Ai- 
bių teorija: Kantoras, Dedekindas. Be to, Hilbertas ir... 


Daugiau nebetvėrė. Buvo įsitikinęs, kad trūksta dar daugybės... 
Juo blogiau. Tuoj plyš galva. Ponas Riušas prišnirpštė tris nosi- 
nes ir prirašė tuziną puslapių. Jį nukamavo 2500 matematikos 
metų! | 

Kad būtų patogu, Peretė užsivilko kažką panašaus į sportinį kos- 
tiumą ir apsiavė sportbačius. Vis šnypšdamas bei kosėdamas po- 
nas Riušas užsigobė megztinį, kad nevaržytų judesių. Savaitgalį 
jie skyrė Girios bibliotekai tvarkyti. 

Ponas Riušas prisistūmė vežimėlį prie vienos dėžės: Oileris, 
„Introductio in analysin infinitorum“. 3 skyrius! Pirma GB knyga 
stojo į savo vietą lentynoje. Tuoj po jos Diofanto „Arithmetica“. 
1 skyrius. Pirma dėžė buvo ištuštinta ir išstumta į kiemą. Paskui 
antra, trečia. 

Nenumatytai atsiradusios šiuolaikės knygos privertė pridurti 


naują skyrių: 
4 skyrius. XX amžiaus matematika 


"Tačiau labai nustebo radę tiek daug naujų darbų. Tai buvo visiš- 
kai ne kolekcinės knygos; jų galima įsigyti, pavyzdžiui, speciali- 
zuotuose Lotynų kvartalo knygynuose. Tai intrigavo. Daugybė 
šiuolaikių veikalų pakeitė GB statusą. Iš pradžių jo laikyta kolek- 
cininko biblioteka tapo dar ir tyrėjo biblioteka. 

Jie net rado dėžę, kimšte prikimštą pastarųjų metų matemati- 
kos žurnalų. Pamanęs, kad nieko neatsitiks, jeigu ir liks dėžėse, 
ponas Riušas nusprendė nedėti jų į lentynas. Peretė uždarė žur- 
nalų dėžę ir pristūmė prie sienos, prie pat GB. 

— Silvermano „The arithmetic of Elliptic Curves“. 4 skyrius. 

Jie rikiavo toliau. 

— Vieto „Isagoge“, įvadas į analizės meną. 3 skyrius. 

— Nasyro al Dino Tusio „Traktatas apie tobuląjį keturkampį“. 
2 skyrius. 

— Napjė „Mirifici Logarithmorum“. 3 skyrius. 

— Gauso „Disguisitiones Arithmeticae“. 3 skyrius. 

— Al Kašijaus „Miftah al-hisab“, aritmetikos pagrindai. 2 sky- 
rius. 

— Menelajo „Sterikos“. 1 skyrius. 

Kiek perlų laikė jų rankos! Lentynos pilnėjo. 

Pirmadienio rytą tvarkymas nebuvo baigtas. Prieš atidaryda- 
ma knygyną, Peretė užsuko į dirbtuvę. Rado poną Riušą užsnū- 
dusį savo vežimėlyje tarp dėžių. Čia jis praleido naktį. Angliškas 
pledas, kuriuo paprastai apsiklodavo kojas, nuslydo, matėsi ne- 
priekaištingai išlygintos kelnės ir tobulai išblizginti batai. Atrodė 
patenkintas. Į šoną nusvirusi galva atidengė ploną susiraukšlėjusį 
seno žmogaus kaklą, įtemptas balso stygas. Kvėpuojant oda plaz- 
dėjo lyg burė. Peretė prisiminė, kad tuoj po nelaimingo atsitiki- 
mo ponas Riušas akimoju paseno, per kelias dienas prisidėjo de- 
šimtį metų. Nuo to laiko jis nejudėjo. Paliko jį miegantį. 


Identifikuoti Groruvro bibliotekos knygas pasirodė kebliau, nei 
manė ponas Riušas. Knyga, kurią laikė rankose, ilgokai buvo pri- 
kausčiusi jo dėmesį. Niekuomet nebuvo girdėjęs apie autorių, ne- 
suprato teksto, be to, turinys jam buvo visiškai neįkandamas. Pa- 
sklaidė dar kartą. Išslydo lapas. Žinoma, nuplasnojo po lentyna. 
Neįmanoma ištraukti! Ponas Riušas nenorėjo prašyti niekieno 
pagalbos. Namuose buvo tik Peretė. Tačiau knygyne dabar pats 
darbo įkarštis. 

Ponas Riušas susimąstė. Jo veidas nušvito: apsieis be kitų pa- 
galbos. Nuriedėjo prie dirbtuvės sieninės spintos, ištraukė dulkių 
siurblį, įjungė, nutempė laidą iki tos vietos, kur pranyko lapas. 
Įjungė visu galingumu ir brukštelėjo šepečiu. Po akimirkos ištraukė 
nediduką prie šepečio prisisiurbusį lapuką. Gudrybių griebiasi ne 
tik matematika! Jei negali prieiti prie daikto, daiktas pats ateina 
pas tave! Pasveikino save, kad susitvarkė kaip Talis. 

Tai buvo ranka prirašyta kartoninė kortelė. Jis atpažino Gro- 
ruvro rašyseną. Smulkiai prirašyta tušu, kaip ir laiške, bet tarpai 
daug mažesni. Tai buvo knygos santrauka, išmarginta Groruvro 
komentarais. Kortelė buvo nenauja, užpildyta labai seniai. 

Ponas Riušas puolė prie kitų knygų. Kiekvienos iš jų gale, ant 
nugarėlės, buvo klijajuoste prilipinta panaši kortelė. Nustebo ne- 
pastebėjęs jų anksčiau. Kortelė išslydo iš knygos, nes atsiklijavo 
ją laikanti klijajuostė. 


DENIS GUEDI Iš PAPŪGOS TEOREMA 89 


Dabar jie galėtų sutvarkyti biblioteką. Šios kortelės labai padės. 

Paskubomis papietavusi, Peretė atėjo į pono Riušo dirbtuvę. 
Prasidėjo nemigo naktis. Dabar jau tuščių dėžių buvo gerokai dau- 
giau nei kaupinų. Netrukus pilna liko tik viena. Kaip ir ankstes- 
nės, jau užpildžiusios lentynas, paskutinės dėžės knygos užėmė 
savo vietas GB. 

Dezargo „Brouillon project d'une atteinte aux ėvėnements 
des rencontres du Cone avec un Plan“, 3 skyrius. Kardano „Ars 
Magna“. 3 skyrius. Ivasavos „Local Class Field Theory“. 4 sky- 
rius... 

Peretė išstūmė dėžę į kiemą. 

Švito. Niekuomet jie nebuvo matę tiek senovinių knygų vieno- 
je vietoje, išskyrus, žinoma, Nacionalinę biblioteką arba Arsena- 
14. Ponas Riušas dalyvavo daugybėje knygų išpardavimų bei var- 
žytinių, tačiau jie niekada nepristatydavo daugiau kaip kelių de- 
šimčių rimtų veikalų. Rimtomis jis laikė senovines knygas ir ku- 
rių turinys tuo pat metu buvo vertas dėmesio. 

Jie panoro apsikabinti. 

Tai buvo neįtikėtina! Ponas Riušas didžiuodamasis galvojo apie 
seną bičiulį. Tik jis galėjo sukaupti tokią biblioteką. Beveik visi 
sudėti veikalai buvo originalai. Kai kurie daugiau kaip penkių šimt- 
mečių senumo. Jie tam tikrame rate buvo vadinamiinkunabulais, 
„lopšio“ veikalais, išspausdintais iki 1500 metų. Taigi tokių pa- 
saulyje yra mažai. O kiek Girios bibliotekoje? 

Prie kai kurių veikalų buvo pridėta daug ranka rašytų pastabų, 
iliustracijų, labai kruopščiai nupieštų figūrų — tikrų meno kūri- 
nių. Daug puikios kokybės faksimilių. Ponas Riušas nepatikėjo 
savo akimis; čia buvo nec plus ultra leidinys, kurį svajoja turėti visi 
kolekcininkai, princeps leidimas, pirmasis kūrinio leidimas, ku- 
riuo remiantis buvo platinamas tekstas, pats originaliausias iš ori- 
ginalių leidimų. Be to, visų įmanomų formatų: prancūziško, ita- 
liško, inplano, infolio, inguarto, inoctavo. Visi puikiai išsilaikę. Dau- 
giausia įrišimų buvo ano meto su ta neprilygstama patina, kuria 
laikui bėgant pasidengia tik velenas. Tačiau ne visi buvo aukš- 


(0 
90 Ei š 


čiausios kokybės, buvo ir tymo viršelių, bet ir jų būtų pakakę, kad 
dauguma knygų mylėtojų pasijustų be galo laimingi. 

Tūkstančiai veikalų graikų, lotynų, arabų, italų, vokiečių, an- 
glų, rusų, ispanų bei prancūzų kalbomis. Matematikos Babelis! 

Paketuose, kuriuos netrukus gausi, yra, mano akimis žiūrint, tai, 
kas geriausia sukurta visų laikų matematikoje. Cia yra viskas. Tai, 
be abejo, pilniausia kada nors surinkta privati matematikos veikalų 
kolekcija. Groruvras nemelavo. Jis meluodavo tik dėl smulkme- 
nų. Priešingai, jei tvirtindavo ką nors neįtikima, galėjot būti tik- 
ras, kad tai tiesa. Taigi - kuo svarbiau, tuo tikriau! O čia nebuvo 
nieko svarbiau ir tikriau. | 

„Jie uždarė GB duris. Ir sukirto sočius pusryčius būdami pir- 
mieji bistro prie kampo klientai. 


6 SKYRIUS 


Antrasis Groruvro laiškas 


Pro užtrauktas draperijas Peretė ištiesė ponui Riušui prastos ko- 
kybės voką, kurio gerą ketvirtadalį buvo uždengęs didžiulis pašto 
ženklas - kolibris margaspalvėmis plunksnomis džiunglių fone. 

— Groruvras! — šūktelėjo jis už draperijų. 

Tarp dviejų aksomo dalių kištelėjo jo galva. 

— Sakiau, Perete, kad jis mums duos žinią. 

Ir mirktelėjęs pridūrė: 

— Kad nuolat pranešinės. 

Peretė šyptelėjo prisiminusi neseną išsišokimą dėl „labai grei- 
tai, netrukus“. Ji pakėlė draperijas. 

Iš arčiau ponas Riušas pamatė, kad laiško viršuje buvo antraš- 
tė: Manauso policija, Amazonijos valstija. Tai ne nuo Groruvro. 
Su apmaudu ponas Riušas atplėšė voką, šįkart atsargiai, stengda- 
masis neįplėšti pašto ženklo. Peretė atvėrė langus į kiemą. 

— Po velnių, po velnių ir po velnių! 

Ji nustebusi atsigręžė; ponas Riušas paprastai nesikeikdavo. 
Perkreiptu veidu ištiesė jai laišką. Netaisyklinga anglų kalba vy- 
riausiasis Manauso komisaras — jo sunkiai įskaitomas vardas pa- 
nėšėjo į „Grindeirosas“ — Grindeirosas pranešė, kad senjoras El- 
garas Groruvras Žuvo per gaisrą savo priemiesčio name. Indėnas, 
tarnavęs Groruvro sodyboje, tarp griuvėsių aptiko laišką ir po 
kelių dienų pristatė į komisariatą. Laiškas pridedamas. 

Ant parudavusio nuo ugnies voko, panašaus į pirmąjį Groruv- 

ro atsiųstą, - pono Riušo pavardė ir adresas. Rašysena neginčija- 
mai buvo Groruvro. 

Ponas Riušas nugara atsirėmė į pagalvę, Peretė prisėdo ant lo- 
vos krašto. 

— Kaip tai į jį panašu! Mirti būtent tada, kai mudu vienas kitą 
radom)! 

Ponas Riušas persikreipusiu veidu atplėšė voką, prisikišo la- 
pus arčiau. Buvo per daug susijaudinęs. Peretė patyliukais ištrau- 
kė lapus jam iš rankų ir ėmė skaityti. 


Manausas, 1992 m. rugsėjis 


Brangusis 1 R, | 

Liko tik kelios valandos, lygiai tiek, kad tau šį bei tą paaiškinčiau. 
Privalau tai padaryti. Visų pirma paaiškinsiu, kodėl pasirinkau Ama- 
zoniją. Taip ir girdžiu tave: „Ko jis ten nusibeldė?“ Europoje aš du- 
sau. Juk žinai apie mano nepasotinamą poreikį kvėpuoti: „Spido- 
metras rodo šešis litrus!“, „krūtinė kaip normandiška spinta“, - tai 
tavo posakiai. Kur dangintis? Suprantama, į „pasaulio plaučius“, 
„didžiausią planetos deguonies saugyklą“! Tačiau jau kelerius me- 
tus reikalai keičiasi; šitie niekšai degina miškus. Visur liepsnoja gais- 
rai. Maudžia širdį, kai matai dūmuose nykstančius ištisus plotus, 
lygius apygardoms. Kas juos sustabdys? 

Paliekant Paryžių, mano galvoje sukosi XVI amžiaus portugalų 
patarlė: perėjus pusiaują, nebėra nuodėmės. Pastudijuok žemėlapį. 
Manausas yra anapus pusiaujo, daugiausia už 2 ar 3 laipsnių. Įsi- 
kurdamas šiame mieste, aš vienu kartu pakeičiau šalį, kontinentą 
ir pusrutulį. 

Be to, šis miestas turėjo istoriją. Kaip ir aš. Laikas bėga, eikim 
prie reikalo. Visų pirma be šito visai nesuprastum, kas bus paskui, 
reikia tau atskleisti, kokia buvo mano gyvenimo ar bent jau pasta- 
rųjų keturių dešimtmečių aistra. Kelerius metus sunkiai dirbus - iš- 
tisas savaites nematydavau nė gyvos dvasios - mano galvoje ėmė 
kirbėti ir nebeapleido viena mintis; tik ji leido išgyventi tarp nejtikė- 

tinų pavojų. Nusprendžiau įrodyti keletą pačių garsiausių matema- 
tikos hipotezių! Tau, žinoma, tai nieko nesakys. Tai buvo kolosalus 
darbas. 

Kodėl man šovė tokia idėja, daugelį aplankiusi prieš mane? Kad 
prilygčiau praeities matematikos titanams ir tapčiau pranašesnis už 
juos? Ne. Niekuomet nemėgau varžytis, be abejo, todėl, kad kiti man 
nedaug ką reiškia. Tapti įžymiam ir gauti mokslinį laipsnį šiuolaikio 
mokslo šventovėse? Dar mažiau. Ar matei mane dienų dienas kiurk- 
santį tyrimų centre, „kolegų“ apsuptyje? Ne, Pjerai. Tokį iššūkį me- 
čiau sau, tik kad išgyvenčiau. Negali įsivaizduoti, kokia šioje šalyje 
gamta. Jos gyvybingumas kelia kažkokį siaubą. Ar patikėsi, jei pa- 
sakysiu, kad MAČIAU, kaip auga medžiai? Jei tik yra koks žemės 
kampelis, kuriame gamta baisisi tuštuma, tai būtent čia. Palieki vie- 
tą, kurią kirtai vargdamas kaip arklys. Ateini po kelių dienų - ji vėl 
sklidina kaip akis! Virste virsta per kraštus! Kaip pasipriešinti nepa- 
sotinamai gamtai, kuri viską akimirksniu praryja, kuriai neatsispi- 
ria niekas, kas kūniška? Tokioje atmosferoje, kurioje mėsa irsta, kur 
drėgni kūnai varva, kur visa pūva; tokioje atmosferoje, kuri perdėm 
sklidina gyvybės, kad net spartina mirtį, susidūriau su nematerialio- 
mis būtybėmis, idealybėmis, kurių negalėjo sugadinti nei dusinanti 
kaitra, nei neįsivaizduojama drėgmė. Beformiam pertekliui, su ku- 
riuo nepasigrumsi, norėjau priešpriešinti griežtą valią. Kad atsispir- 
čiau tokiam gendančios materijos šėlsmui, tapau tyras it sustingęs 
krištolas. 

Aresi matęs, kad iš pagrindų pūtų matematikos apibrėžimai? Pe- 
lytų išvados? Aksiomas graužtų kirminai? Pasirinkau matematiką 
ne tik todėl, kad buvau gavęs tokį išsilavinimą. Tu juoksies, bet bū- 
tent ta proga - tikriausiai dėl savisaugos - suvokiau, kad matemnati- 
ka nepūva. Kad išvengčiau mane dusinančios tikrovės turiningu- 
mo, turėjau apeliuoti į gryną proto veiklą. 

Į ką gi nukreipti savo dėmesį matematikoje? 

Negali įsivaizduoti, kas yra skintis kelią per džiungles. Eini pir- 
znyn mačete paties išsikirstu tuneliu kapodamas nesibaigiančius brūz- 
gynus, kuriuose neišryškėja jokia forma. 

Kokį priešingą šiam vaizdą siūlo tavo protas? Taigi mano. Lygu- 
tėlė dykuma, tolumoje stūkso uola. Jokio miražo, visiškai reali uola, 
kurios egzistavimo niekas nenuginčytų. Tu negali pasiekti šios uo- 
los. Nemanyk, kad toks vaizdas - literatūrinė priemonė; jis buvo 
mano paguoda, suteikė galimybę pabėgti, išsivaduoti iš savo aplin- 
kos. Šalia nerimą keliančio gamtos pertekliaus ieškojau didžiausio 
tyrumo ir paties radikaliausio paprastumo. Kur juos rasti? Kai ku- 
riose gražiausiose matematikos prielaidose; tose, kurios bėgant am- 
žiams atrėmė didžiausių matematikų pastangas. Garsiausias Fer- 
ma, Goldbacho, Oilerio, Katalono bei kitų prielaidas. 

Įsivaizduok kontinentą, kur visi žmonės būtų tikri dėl egzistenci- 
jos, tačiau ten neįmanoma būtų patekti; štai kas yra matematinė 
prielaida! Bet tu juk žinai. Priešingai, negali žinoti tik to, kad jos — 
vienas iš labiausiai jaudinančių dalykų. Visai paprastas teiginys, kurį 
be vargo suprastų vidutinis licėjaus mokinys. Teiginys, kurį visi žmo- 
nės mano esant teisingą, bet kurio teisingumo niekas nepajėgė įro- 
dyti. Kaip tik to man ir reikėjo! Kieto riešutėlio! 

Griebiausi dviejų iš jų. Visko neapžiosi. Buvau su jomis visą lai- 
ką, dieną naktį. Veikiau naktį nei dieną. Ir išsprendžiau! Neturėjau 
pasirinkimo. Tai man buvo gyvybės arba... Ne, tik gyvybės klausi- 
mas. Jos „pasidavė“! Pačios seniausios ir garsiausios nuo sentėvių 
laikų Ferma IR Goldbacho hipotezės. Abi, mano kapitone! Kaip 
sakydavo eiliniai. 

Kokie gi jie? Jų formuluotės apgaulingai paprastos. Net tu, Pje- 
rai, Jas suprastum. 

Jei ši žinia pasklistų, patikėk manim, ją nusigriebtų visi planetos 
laikraščiai. Bet jie nieko nesužinos. Nusprendžiau nutylėti naujieną 
ir laikyti paslaptyje savo įrodymus. Prašyčiau ir tavęs ją laikyti pa- 
slaptyje. Bet jei apie tai ir imtum garsiai šaukti, niekas tavim nepati- 
kėtų. Išvadintų sukriošusiu pamišėliu! 

Tad savo atradimų neskelbsiu. Tau tai kelia pasipiktinimą? Lai- 
ko turiu nedaug, bet pamėginsiu paaiškinti, kodėl toks mano pasi- 
rinkimas. Suprasi, kad ir kokie skirtingi būtume. Pirmučiausia ži- 
nok, kad matematikos istorijoje tai ne pirma paslaptis. Priešingai, 

tai senas matematikų paprotys. Tokia praktika - ne išimtis ir mūsų 
dienomis. 

Šiandien būtų veik priešingai: prieš galutinai ką nors įrodant, skel- 
biamas rezultatas. O aš įrodau ir neskelbiu. Nebent reikalausi, kad 
būčiau „modernus“. Bet grįžkim prie mudviejų. 

Negalėjai pamiršti, kad mes dėl nieko nesutardavom; nuo to laiko 
manau, kad tai ir buvo geriausias mudviejų draugystės saitas. Mėgau 
Aristotelį, kuris paliko tiek veikalų, o tu ėjai iš galvos dėl Sokrato, 
kurio nerasta nė vieno rašto. Mėgau Dantoną, kuris mokėjo būti sil- 
pnas; tu mėgai Robespjerą, nes jis liko nepaperkamas. Tau patiko 
Rembo, ir nepalikai Paryžiaus; aš mėgau Verleną, ir nusibeldžiau į 
pasaulio kraštą. Tačiau mudu mėgom tiek daug dalykų kartu. 

Filosofija, sakydavai, turi dvi šaknis - Talį ir Pitagorą. Tuo tarpu 
kai tave smarkiai sudomino Talis, mane uždegė Pitagoras. Abu bu- 
vo nukakę į Egiptą; nuo Nilo krantų tavasis Talis grįžo su šešėlio 
istorija - tau labai patiko ją mums pasakoti, o manasis Pitagoras — 
su skaičių istorija, kurią, pamenu, dažnokai tau pasakodavau. 

Pitagoras šnekučiuodavosi su įvairiausiais gyvūnais. Įsivaizduok, 
jis įtikino lokį, terorizavusį visą kraštą, nepuldinėti žmonių, ir įkal- 
bėjo jautį neėsti pupų, nuo kurių šis sunegaluodavo. Aš čia prisijau- 
kinau dešimtis gyvūnų. Mes daug ir ilgai šnekėjomės. 

Tu, be abejo, žinai, kad Pitagoras įkūrė kažką panašaus į... sektą, — 
štai tikslus žodis. Vienas iš jos įstatų draudė skleisti žinias. Pitagori- 
ninkai, kad jų paslaptys nepakliūtų į akis tiems, kurie nepriklauso 
draugijai, rašė kiek galima mažiau, o savo mokslą perduodavo iš 
lūpų į lūpas. Raštai lieka, žodžiai išnyksta. Kad žodžiai neišnyktų, 
jie buvo parengę krūvą pratimų atminčiai lavinti. 

Tačiau kalbama, kad vienas sektos narys Hipasas Metapontietis, 
nepaprastai geras matematikas, viešai paskelbė neįtikėtiną iracio- 
naliųjų skaičių atradimą, kuriame pats dalyvavo. Kad išpirktų at- 
skleistą paslaptį, po kiek laiko žuvo laivo katastrofoje. 

Kai dėl manęs, tai tam tikri asmenys, seni pažįstami, su kuriais 
turėjau reikalų, sužinojo apie mano matematikos prielaidų 
įrodymus. Šie žmonės, mažų mažiausiai ką galima apie juos pasa- 

kyti, ne itin taikingi ir nekantrūs. Jie man pasiūlė daug pinigų, kad 
perleisčiau savo įrodymus. Atsisakiau. Saulei nusileidus, jie grįš. 
Patikėk manim, Pjerai, jie negaus mano įrodymų! Sudeginsiu juos, 
kai baigsiu šitą laišką. Kadangi man turi atsitikti nelaimė ir kad 
įrodymai visai neišnyktų, įkvėptas pitagorininkų akuzmatų, per- 
daviau juos žodžiu vienam ištikimam kompanionui, kuris sugebės 
prisiminti. 

Kad ir kaip ten būtų, ir kiek pamenu mūsų jaunystę, kai nuo ta- 
vęs ką nors slėpdavau, tau visada pavykdavo tai atskleisti. Be to, šia 
tema jau pakankamai pasisakiau. 

Pameni, Talis pirmoje gyvenimo pusėje buvo apsukrus prekiauto- 
jas. Tik vėliau susidomėjo matematika. Aš įsitikinęs, kad tavo kny- 
gynas tužėtų klestėti. Tu visuomet mokėjai puikiai „parduoti“ tai, ką 
nėgai. Tačiau tikriausiai sunku knygyne vien pardavinėti mėgsta- 
mas knygas. 

Taigi gavai mano knygas! Nemelavau, jos puikios, ar ne? Ak, ką 
tik apsižiūrėjau, kad užmiršau tau nusiųsti klasifikavimo būdą, ku- 
riuo naudojausi tvarkydamas savo biblioteką. Tačiau tau jo tikrai 
nereikia, nes jos, žinoma, jau sudėtos tavaip. 

Netrukus sutems. Turiu pasirengti. 

Bučiuoju 
Tavo senasis Elgaras 


Beje, ar esu sakęs, kodėl „užkibau“ ant Pitagoro? Jis sugalvojo žodį 
draugystė, žinojai? Kai jo paklausė, ką reiškia žodis „draugas“, šis 
atsakė: „Kitas aš kaip 220 ir 284“. Du skaičiai „draugai“ arba „drau- 
giški“, jei kiekvieno iš jų daliklių suma lygi antrojo vertei. Patys žy- 
miausi pitagorininkų Panteono skaičiai draugai yra 220 ir 284. Jie 
sudaro gražią porą. Patikrink, jei turi laiko. O mes ar draugai? Kas 
paskaičiuos, ko vertas tu, Pjerai? O aš? Galbūt atėjo metas paskai- 
čiuoti, ko mudu verti. 


*v 110 — 


tinio stalelio prie pono Riušo, kuris klausėsi gulėdamas lovoje ir 

įsmeigęs žvilgsnį į aksominį baldakimą. Netarusi nė žodžio, ji iš- 
ėjo iš kambario-garažo. Jis negirdėjo, kaip užsivėrė durys. 

Štai koks tas Groruvras: palieka mane be žinelės pusę šimtme- 
čio, o kai praneša esąs gyvas... paaiškėja, kad jo nebėra! Gedėjau 
ištisus dešimtmečius, o jis lyg jausdamas malonumą vėl drasko 
žaizdą, kurią maniau suvis užgijus! 

Peretė nuėjo atidaryti knygyno. Sužvangėjo grotos. Ponui Riu- 
šui prireikė daugiau laiko nei įprasta. Batų dėžėje jis atsidėjęs 
ieškojo lakuotų mokasinų, apsiaunamų gedulo dienomis. Atkak- 
liai juos blizgino. 

Pyktis negalėjo išsklaidyti liūdesio. 

Ponas Riušas suvokė, kad Groruvras buvo jo vienintelis tikras 
draugas. Prarado jį antrą kartą. Šį kartą — galutinai. 

Dvilinkas rišęsis batus, ponas Riušas pamėlęs atsitiesė. Jei Gro- 
ruvras nebūtų jam persiuntęs bibliotekos, ji būtų išnykusi liepsno- 
se! Jis sudrebėjo, juk šis faktas buvo akivaizdus. Visos knygos su- 
degintos! Veikalai, kuriuos jis tiek dienų rikiavo GB ir nustatė, ko- 
kie jie neįkainojami, būtų išnykę! Nepataisoma netektis. Ponas Riu- 
šas nusišypsojo. Per kelias savaites biblioteka du kartus išvengė su- 
naikinimo. Pirmą kartą, jei tikim išvežiotoju, Atlanto bangose, an- 
trą — gaisro metu Amazonijoje. Ji išvengė vandens ir ugnies! 

Stebuklas! Jei tik... nėra ryšio tarp bibliotekos išsiuntimo ir gais- 
ro. Panašu, jog Groruvras man ją siuntė, kad ji neišnyktų liepsno- 
se. Tačiau tai reikštų, kad... kad gaisras buvo numatytas, tad Gro- 
ruvras prieš daug savaičių žinojo, jog namas sudegs. Žinojo, nu- 
jautė ar tik būgštavo? Žodžiu, gaisras buvo numanomas ar nu- 
matytas? O jei numatytas, tai - užprogramuotas. O jei užprogra- 
muotas, tai kieno? Ponas Riušas nesvarstė galimų tokių prielaidų 
padarinių. Verčiau pasirinkti atsitiktinumą. Stebuklingą atsitikti- 
numą, pastūmėjusį išsiųsti biblioteką, visai nesusijusį su gaisru. 


Pravažiavęs bažnyčią, jis kirto Abes aikštę ir sustojo aludės tera- 
soje. Buvo tyki popietė. Motinos su vežimukais, neišvengiama be- 

namių trijulė ant suolo, šviesiaplaukių turistų pora, besižavinti 
XIX amžiaus metro įėjimo stiliumi. Jį pasveikino keli nuolatiniai 
lankytojai. Jis taip pat pasisveikino. Jo santūri veido išraiška at- 
vėsino net menkiausią mėginimą užmegzti pokalbį. 

Nusprendė užsisakyti vandeniu atmieštos degtinės. Pats neži- 
nojo kodėl. Suprato, kai padavėjas pastatė nedidelę gaubtą tau- 
rę. Tai buvo mėgstamiausias jų gėrimas. Jiedu su Groruvru jos 
užsisakydavo ypatingiausiomis progomis. Šiandien ponui Riušui 
tai buvo gedulo gėrimas. Išlenkė mažais gurkšniukais. Nudegino 
gerklę. Kirbėjo daugybė klausimų. Vieni buvo apie draugo mir- 
ties aplinkybes, kiti siejosi su laiške cituotais fragmentais apie ma- 
tematiką. 

Jis buvo įsitikinęs, kad pastarieji buvo paminėti neatsitiktinai. 
Turėtų atidžiau juos panagrinėti. Be to, pasinerti į Pitagorą, kaip 
buvo pasinėręs į Talį. Tačiau čia ant kortos pastatytos visai kitos 
sumos. | 

Aikštė neskubriai gyveno savo popietę. Nedaug Žmonių, ne- 
daug automobilių, šilta saulė. Palanki aplinka prisiminimams. 

Tiesa, kad Groruvras ir Riušas dėl nieko nesutarė. Sakytum 
buvo nusprendę pasaulį dalyti pusiau. Man šita, o tau - ana pusė. 
Ponas Riušas prisiminė jų maniją būti kuo skirtingesniems. Jei 
mėgsti tą patį dalyką, tai tarytum kartoji, sakydavo Groruvras. 
Ne, ne jis, tai sakydavau aš. Kalbėdamas apie mane, sakydavo: 
jis - taijis, o aš— tai aš. Mudu nesam tokie kaip kiti! Visuomet tos 
formulės. Atvirai kalbant, tai mūsų nesuartino su bendramoks- 
liais. Jiems buvo nusispjaut. 

Poną Riušą visuomet stebino Groruvro fizinė jėga. Tai atsitiko 
kariuomenėje 1939 metais, kelios savaitės prieš paskelbiant ka- 
rą; jie buvo ką tik pašaukti. Buvo atliekami testai. Kai atėjo Elga- 
ro eilė pūsti į aparatą, rodyklė ėmė kilti, kilti, kilti. Visi priėjo 
arčiau. Ji sustojo, kai buvo peršokusi 6. Adjutantas švilptelėjo su- 
sižavėjęs: ,„Spidometras rodo šešis litrus!“ Ir staiga sustugo: „Gro- 
ruvrai, su visa manta ratą aplink mišką! Tučtuojau!“ Dvidešimt 
kilometrų. Elgaras grįžo naktį, žvalus kaip agurkėlis, nė lašelio 

prakaito. Adjutantas pašaipiai priėjo prie jo; norėjo siųsti bėgti an- 
trą ratą, jau prasižiojo. Elgaro akyse tvikstelėjo kažkas grėsmingo. 
Adjutantas staiga nuščiuvo. Visame kambaryje buvo girdėti, kaip 
šnopuoja Groruvras, - lyg dumplės. Jie bijojo dėl adjutanto. 

„Krūtinė plati kaip normandiška spinta - tai išties mano Žo- 
džiai, - prisiminė ponas Riušas. - Kai Groruvras eidavo šokti, 
retai pasitaikydavo mergina, kurios galva siekdavo jam krūtinę. 
O jis, iškėlęs galvą viršum merginos plaukų, nepajudinamas tary- 
tum laivo pirmagalis skrosdavo mažytėje šokių aikštelėje trypian- 
čių šokėjų būrį. Velniop prisiminimus!“ 

Ponas Riušas paprašė padavėjo atnešti rašymo priemonių ir 
ėmėsi darbo. Palinkęs prie popieriaus, jis kruopščiai rašė. Iš ištį- 
susio veido buvo matyti, kad tai nelengva. 

Supykęs staiga perbraukė ir vėl pradėjo iš naujo. Po kurio lai- 
ko pataisęs, išbraukęs, jis gavo štai ką: 


220 dalikliai: 1, 2, 4, 5, 10, 11, 20, 22, 44, 55, 110. 
284 dalikliai: 1, 2, 4, 71, 142. 


220 daliklių suma? Jis ėmėsi sudėties, apsiriko, perbraukė, pra- 
dėjo iš naujo. Pagaliau paaiškėjo rezultatas: 284! Ponas Riušas 
vos šyptelėjo: nueita pusė kelio! Kokia 284 daliklių suma? Sudė- 
j0 nė karto nesuklydęs ir gavo 220! Jo veidą nušvietė plati šypse- 
na. „Na va, patikrinau... tai du geri draugai!“ 

Atėjo Peretė. 

Atsisėdo prie pono Riušo stalo, pasistatė pūstą stipriųjų gėri- 
mų taurę. Nors dar nebuvo laikas, užsisakė kinmedžio trauktinės 
su braškių sirupu. 

— Pone Riušai, mes niekad nesam daug kalbėjęsi. 

Ponas Riušas ilgai Žiūrėjo į ją. Ji beveik nepasikeitė nuo tos 
dienos, kai atėjo į „Tūkstantį ir vieną puslapį“. Garbanoti plau- 
kai trumpesni ir juodesni nei kada nors, tartum savo galvą būtų 
užklojusi anglies spalvos kilimu. Lankstaus kūno mergaitė. Kas 
jai duotų keturiasdešimt metų? 

— Tai tiesa, - pripažino jis. 

Paskui po akimirkos pridūrė: 

— Ar galėtumėt mane vadinti Pjeru? 

— Oi ne! - šūktelėjo ji. 

Nuraudo dėl tokio staigaus šūktelėjimo: 

— Jei vadinčiau jus vardu arba tujinčiau, manau, tai mus atito- 
lintų. Mus suartino šitas atstumas. Man rodos, jums nelabai pa- 
tinka familiarumas. | 

— Niekas to nebuvo sakes. Tikriausiai tai tiesa. 

— Jau kuris laikas Ravinjano gatvėje atsitinka visokių dalykų! 
"Turbūt mūsų... mūsų bendras gyvenimas atsidūrė kryžkelėje. Ne, 
noriu pasakyti - mūsų gyvenimas kartu. Reikėjo į save atkreipti 
dėmesį. 

Ponas Riušas klausėsi. Niekuomet nebuvo girdėjęs jos šitaip 
kalbančios. 

- Ši istorija labai paini, — tęsė ji. - Vienas iš jos neišsinarpliosit. 
Žinau, kad nieko iš nieko neprašot. Kaip visuomet. Groruvras — 
jūsų bičiulis, norėčiau apie jį išgirsti daugiau. Žinot, ką jis man 
primena? Dėdulę iš Amerikos! Jis išvyko jaunuolis, visą gyveni- 
mą klajojo, ištisus dešimtmečius iš jo nebuvo Žinių, ir vieną dieną 
nukrinta ant galvos: notaras praneša, kad jis paliko jums turtą. 
Tačiau čia viskas vyko priešingai. Gavot turtą dar nepaskelbus 
testamento. Biblioteką!.. - Jos akys sublizgo. — Tai daugiau nei 
turtas, ji neįkainojama. O šįryt gautas laiškas ar ne testamentas? 
Paskubom surašytas testamentas... 

Ponas Riušas staiga pakėlė galvą. Jos akys žvelgė vylingai. Leng- 
vai truktelėjo pečiais: „Ką pridurti?“ 

Jis panoro jai padėkoti. 

— Reikia pripažinti, kad testamentas apnuodytas, — pareiškė 
Peretė. - Jauni žmonės sugebės lengvai išsikapanoti, pamatysit. 
Jie pasiutusiai gudrūs, o aš ne ką geresnė. 

Jie nusprendė po vakarienės valgomajame-svetainėje sušaukti 
visuotinį susirinkimą. Peretė uždėjo ranką ant jo rankos. 

Iš tikro ji nieko nežinojo apie poną Riušą. Ir vienas, ir kitas 

buvo slapukai. Prieš kelias dienas ir vienam, ir kitam prasivėrė 
durys. Vos ne vos. 

Staiga ji paklausė: 

— Kodėl taip branginat tą savo Groruvrą? 

— Kodėl? 

Akimirksniu jo veidas persimainė. Atrodė nusikėlęs toli toli... kai: 

— Užpuolė vokiečiai, jie mus užklupo netikėtai. Dauguma iš 
mūsų tapo belaisviais. Groruvras galėjo pabėgti, 0 aš ne. 

Vieną dieną pamačiau jį stovykloje, jis baisiai šlubavo. Per puo- 
limą susilaužė koją. Paskui atėjo žiema. Buvo šuniškai šalta. Su- 
sirgau plaučių uždegimu. Vaistų ten nebuvo, mano kailis buvo 
nedaug vertas. Groruvras pasakė, kad taip nieko nebus. Nežinau, 
kaip jis sumedžiojo garstyčių; suvyniojęs į savo drobines apati- 
nes, dėjo man karštus kompresus. Jie degino. Mane krėtė drebu- 
lys. Jis nusimetė kailiu pamuštą paltą ir užklojo mane. Dieną naktį 
budėjo prie manęs. Aš kliedėjau. Kai liaudavausi klejojęs, maty- 
davau jį, vienmarškinį, sėdintį ant taburetės mano galvūgaly, o jis 
sakydavo: „Filosofija nemirtinga, tad nekrėsk kiaulysčių, jie deda 
į tave vilčių“. Ir vardydavo mano mėgstamus filosofus. 

Kai ėmiau sveikti, sulysęs it stagaras jis tarė: „Na, garstyčių sun- 
kiai prasimanysim, taigi jei mums atsitiks dar kas nors, dvėsim čia. 
Dabar, kai galiu vaikščioti, siūlau šiai kompanijai tarti sudie“. 

Radom būdą pasprukti. Kad nesučiuptų, buvom priversti išsi- 
skirti. Aš pasileidau per pievą, o jis nukuduliavo į mišką. Tai buvo 
paskutinis kartas, kai mudu matėmės. 


Maksas atsisėdo tiesiai priešais motiną, kad galėtų geriau skaityti 
iš lūpų. Papenėta medaus lazdelėmis, Nofutur snaudė ant laktos. 
Džonatanas ir Lėja užėmė sofą. Pono Riušo vežimėlis stovėjo kiek 
atokiau šešėlyje. Po tiek valandų mieste jo lakiniai pusbačiai pra- 
rado spindesį. 

Nugara į židinį, tiesi, ant baltos palaidinukės užsimetusi be- 
rankovį, Peretė skaitė laišką. Ji skaitė lėtai, išmoningai stabtelda- 
ma, kad kiekvienas galėtų pasverti Groruvro žodžius. 

Kai Peretė perskaitė paskutinį sakinį: Galbūt atėjo metas pa- 
skaičiuoti, ko mudu verti, visi sušneko vienu metu. Gaisras ir Pita- 
goras, prielaidos ir paslaptinga Groruvro veikla, dingę įrodymai... 
Peretė ištiesė laišką ponui Riušui, o šis automatiškai jį paėmė. 
Klegesyje Maksas pareiškė: 

- Šitie tipai yra šlykštūs. 

Jo lūpose tai buvo tikriausias nuosprendis. Grįštelėjęs į poną 
Riušą, tarė: 

— Jei jūsų draugas nenorėjo jiems perduoti savo... savo... 

— „Įrodymų, — padėjo Peretė. 

— Jis turėjo teisę. Jie priklausė jam, pats juos suformulavo. Nie- 
kas negalėjo jo priversti. Jie atsakingi dėl nelaimingo atsitikimo. 

— Kodėl tau atrodo, kad tai nelaimingas atsitikimas? — paklau- 
sė Džonatanas. 

— Taip ir yra, - nukirto ponas Riušas. - Nuo pat ryto mąsčiau 
apie tai. Manau, kad iš dalies ir aš dėl to kaltas. 

— Ką jūs kalbat? - striktelėjo Peretė. - Jūs kaltas dėl nelaimin- 
go atsitikimo, kuris įvyko už 10 tūkstančių kilometrų? 

— Perete, kalbam ne apie atstumą. Kas galėjo atsitikti? Nuspren- 
dęs vėliau sunaikinti popierius, kur buvo išdėstyti įrodymai, jis 
ėmė rašyti laišką. Aštuonis puslapius! Nepastebėjo, kaip pralėkė 
laikas. Kai baigė, buvo beveik naktis. Jam liko tik kelios minutės; 
turėjo pasirodyti anie ir atimti įrodymus. Jis pašoko ir ėmė benzi- 
nu šlakstyti savo popierius. Skubėdamas padarė neatsargų jude- 
sį, 1r ugnis išplito po namus. Negalėjo pabėgti, nes buvo... nebe 
pirmos jaunystės. Įsivaizduokit, jo akivaizdoje dega jo darbas, ke- 
turiasdešimties metų triūsas, sąsiuviniai, užrašų knygelės! Turėjo 
būti siaubinga. Arba... nežinau, gal negalavo ir apvertė benziną, 
šis išsiliejo, ir... 

Smarkiai susijaudinęs ponas Riušas įsivaizdavo įvairias scenas. 

— O aš, - tyliai įsiterpė Džonatanas, - manau, kad viskas vyko 
ne taip, kaip jūs sakote. Nesat dėl to kaltas. 

Ponas Riušas liūdnai papurtė galvą. 

— Jūsų draugas viską suorganizavo, — tęsė Džonatanas. - Jums 

adresuotas laiškas yra jo testamentas. Jis numanė, kad mirs, ir 
pats tai surežisavo. 

— Nori pasakyti, - sušuko ponas Riušas, —- kad jis... 

— Nusižudė. Būtent taip man atrodo, - patvirtino Džonatanas. 

— Tai ne Groruvro stilius, - paprieštaravo ponas Riušas. 

— Paklausykit, pone Riušai, Groruvras nusprendė atsisakyti 
jų pasiūlymo. Sunaikino viską, ką tie tipai norėjo pasičiupti. Pui- 
kiai juos pažinojo, numanė, ką jie sugeba. Įsivaizduokit: įvirsta 
pas Groruvrą, o šis pareiškia: „Viską, ko atėjot, supleškinau, 
nieko negausit!“ Kokia, jūsų nuomone, būtų jų reakcija? Pa- 
klaikę iš pykčio, pultų jį mušti norėdami priversti kalbėti, nes 
manytų, kad kažkur paslėpti nuorašai. Groruvras žino, kad bū- 
tent taip atsitiks. Tuomet jis imasi priemonių. Parašo jums, pas- 
kui sudegina popierius, po to padega namus, 0 pats nusižudo. 
Kaip? Tokiose šalyse turi būti daugybė būdų; argi kurarė ne iš 
ten? 

— Bet kodėl, užuot žudęsis, jis nepabėgo? — paklausė Peretė. 

— Mat juos pažinojo. Nuvokė, kad ir kur eitų, jį ras. Tai gerai 
organizuota gauja. 

— Tu mums pasakoji kažkokį filmą! — pašiepė iki šiol žodžio 
nepratarusi Lėja. - Nusikaltėlių gauja ar ne, argi taip svarbu Ži- 
noti, kas nutiko? 

Nekreipdamas dėmesio į Lėjos įsikišimą, Džonatanas atsitiesė 
purtydamas savo ilgus plaukus ir tarė: 

— Biblioteką jums atsiuntė, nes žinojo, kad padegs namus. Nie- 
kada nebūtų galėjęs sudeginti; tai buvo neįmanoma. Įrodymus 
galėjo deginti, nes pats juos sukūrė, bet knygų... Trumpai kalbant, 
man atrodė keista, kad kas nors, turintis šitokią biblioteką, be 
jokios priežasties su ja išsiskiria ir siunčia už tūkstančių kilomet- 
rų. Jautėsi, kad tai skubu. 

Lėja atsistojo ir, niekam netarusi nė žodžio, nuėjo gulti. 

— Nebent išsiuntė dėl to, kad ji nepakliūtų tiems tipeliams į 
nagus, nes jie galėjo panaudoti ją šantažui: tu mums parduodi 
įrodymus, kitaip sudeginam visas knygas, - pasiūlė Maksas. 

— Iš tikrųjų, —- susimąstė ponas Riušas, — kad biblioteka atsiųs- 
ta, dar nieko neįrodo. 

Yra keturios mirties galimybės: natūrali mirtis, nelaimingas at- 
sitikimas, savižudybė ir žmogžudystė. Akivaizdu, kad nenatūrali 
mirtis. Jūs spėjat, kad arba nelaimingas atsitikimas, arba savižu- 
dybė. Bet pamiršot žmogžudystę, - tvirtai pareiškė Peretė. 

Jie priblokšti sužiuro į ją. Nė vienas nepagalvojo apie žmogžu- 
dystę. Stojo tyla. Reikalas tapo rimtas. Ponas Riušas atsitokėjo. 

— Jie nebuvo suinteresuoti jį nužudyti! - sušuko Džonatanas. — 
Priešingai. Sudeginus popierius, jiems liko tik Groruvras. Negy- 
vas jiems buvo nereikalingas. 

Ponas Riušas klausėsi; jam buvo skaudu, kad šiurkščiai kalba 
apie Groruvro mirtį. 

— Būtent. Todėl ir kalbam apie žmogžudystę, ji neplanuota, bet 
žmogžudystė. Bandė priversti jį kalbėti, kaip nupasakojo Džona- 
tanas; Groruvras atsisakė, jie grasino. Jis nepasidavė, kulka buvo 
iššauta. Nebent jo širdis neišlaikė. 

Viskas tikrai galėjo vykti taip, kaip nupasakojo Peretė. Tačiau 
Džonatanas vėl paklausė: 

— Bet kam gi tada padegti namą? 

— Kad šią neplanuotą mirtį paverstų paprasčiausiu nelaimingu 
atsitikimu. Ir kad sunaikintų visus nusikaltimo pėdsakus, — nu- 
sprendė Peretė. 

Nelaimingas atsitikimas, savižudybė ar žmogžudystė? 

Buvo vėlu. Nofutur miegojo ant laktos. Likę namiškiai pritilo; 
kas sau svarstė įvairių tikimybių įtikinhamumą. Ponas Riušas ma- 
nė, kad tai atsitiktinumas. Džonatanas linko prie savižudybės, Pe- 
retė - žmogžudystės; o Lėjai buvo akivaizdžiai nusispjaut. Mak- 
sas buvo linkęs apie tai neturėti jokios nuomonės; jis buvo įsitiki- 
nęs: nelaimingas atsitikimas, mirtis ar savižudybė - vis vien dėl 
pono Riušo draugo mirties kalti tie žmogėnai. Todėl svarbiausia 
sužinoti, kas jie ir kodėl juos taip domino Groruvro įrodymai. 

Kurių galų jiems reikėjo neskelbtų matematikos įrodymų? 

Buvo ir kitų klausimų. 

Šitie tipai, kalti dėl Groruvro mirties, turėjo su juo reikalų. Apie 
kokius reikalus kalbama? Ponas Riušas prisiminė, kad pirmame 
laiške Groruvras rašė uždirbęs nemažai pinigų ir kai kuriomis kny- 
gomis apsirūpinęs ne visai sąžiningais būdais. Ar tai kokie vertei- 
vos? Narkotikų, deimantų, ginklų? Tikriausiai Džonatanas buvo 
teisus kalbėdamas apie mafiją. 

Kaip būnant Ravinjano gatvėje atsakyti į šiuos klausimus? Ki- 
tos šalies, kito kontinento, kito pusrutulio? 

Kas tas ištikimasis kompanionas, kuriam Groruvras patikėjo 
savo įrodymus? Kažkas, nusprendė jie, šiaip ar taip, velnioniškos 
atminties! 


Lėja širdo sėdėdama palėpės lovoje. Visą vakarą jie svarsto, kaip 
Manause mirė šitas senas bičas, bet visiškai nusispjaut, kaip mes 
čia gimėme! Ir Džonatanas su jais susigiedojo. Kodėl svarbiau 
žinoti, kaip jis mirė atokioj Amazonijos skylėj, nei kad mes gi- 
mėm kažkokioj skylėj Paryžiaus vidury! 


7 SKYRIUS 


Pitagoras, Žmogus, visur matęs skaičius 


Kadangi pažinojo Groruvrą tokį, koks jis yra, ponas Riušas buvo 
įsitikinęs, kad draugo laiške, be to, ką jis akivaizdžiai bylojo, turė- 
jo glūdėti slapta informacija, kurią jis privalėjo, kaip čia pasakius, — 
iššifruoti, štai buvo tikslus žodis. Be abejo, būta dviejų laiško lyg- 
menų. Viskas sukosi aplink Pitagorą. Kodėl Groruvras pasirinko 
jį 17 ką norėjo apie jį pasakyti? 

Tad pirmoji pono Riušo užduotis buvo pasinerti į senovės grai- 
kų mąstytojo bei jo mokyklos matematikų kūrybą ir gyvenimą. 
Kas iš tikrųjų buvo šitos akuzmatos, kuriomis jis remiasi, ir kodėl 
tai būtina laikyti paslaptyje? Kas tas „neįtikėtinas iracionaliųjų 
skaičių išradimas“ ir kodėl jis buvo toks reikšmingas, kad net ta- 
po šito Hipaso Metapontiečio, paslapties išdaviko, mirties prie- 
žastimi. Kas suteikė pitagorininkams galimybę juos sugalvoti? Ko- 
kį vaidmenį šioje istorijoje suvaidino garsioji Pitagoro teorema? 

Jaunystėje ponas Riušas paviršutiniškai domėjosi kai kuriais iš 
šių klausimų, bet, tiesą pasakius, jam liko tik miglotų prisimini- 
mų. Tačiau prisiminė - priešingai, nei Groruvras minėjo laiške, — 
niekada nejutęs didelio susižavėjimo pitagorininkų doktrinomis, 
jo skoniui pernelyg mitinėms bei religinėms. 

Ponas Riušas įriedėjo į Girios biblioteką. Pasuko vežimėlį prie 
graikų matematikos skyriaus lentynų antrame aukšte. Ponas Riu- 
šas čiupo knygų gnybtą ir nusigabeno krūvą knygų apie presokra- 
tikus. Paskui jis vėl pasinaudojo savo įnagiu ir nusikėlė ant rašo- 

mojo stalo Jamblicho „Pitagoro gyvenimą“, parašytą II mūsų eros 
amžiuje. | 

Jis pavažiavo prie nedidelio staliuko, kurį liepė pastatyti dirb- 
tuvės kampe. Puikus oda aptrauktas sekreteras įvijomis kojomis. 
Ponas Riušas ėmė skaityti „Pitagoro gyvenimą“. Perskaitė kaip 
kokį romaną. Gerokai aptrintas viršelis liudijo, kad Groruvras ją 
dažnokai sklaidydavo. Kai kurie puslapiai buvo itin sutrinti; po- 
nas Riušas skyrė jiems daugiau dėmesio. 

Išsitraukė iš portfelio Murano plunksnakotį. 

Rašyti stiklu! Tada žodžiai jam atrodydavo dar trapesni, taigi 
vertingesni. Ponas Riušas atvertė sąsiuvinį kartoniniu viršeliu, per- 
vertė lapus iki pirmo švaraus puslapio, panardino krištolo plunks- 
ną į mažutę rašalinę ir užrašė: 


Pitagoras sugalvojo žodį filosofija. 


Būtų galėjęs čia ir sustoti, to būtų pakakę. Tačiau turėjo atlikti tik 
pradėtą tyrimą. 

Kaip Talio, nedisponuojama nė vienu ir Pitagoro rašytu kūri- 
niu, be to, tiksliai nežinomos jo gimimo ir mirties datos. Žinoma 
tik, kad gyveno VI amžiuje prieš mūsų erą, gimė Samo saloje, 
Egėjo jūros vidury, o mirė Krotone, pačiuose Italijos pietuose. 

Pitagorui buvo aštuoniolika metų, kai dalyvavo Olimpinėse žai- 
dynėse. Jis nugalėjo visose kumštynių rungtynėse. 

Po pergalės nusprendė pakeliauti. Artimoje Jonijoje jis praleido 
kelerius metus su Taliu ir jo mokiniu Anaksimandru. Paskui Sirijo- 
je gyveno su finikiečių išminčiais, kurie supažindino jį su Biblo pa- 
slaptimis. Vėliau ant dabartinio Libano Karmelio kalno. Iš ten iš- 
plaukė į Egiptą, kur užtruko dvidešimt metų. Nilo pakrančių šven- 
tyklose turėjo marias laiko įgyti egiptiečių protėvių Žinių. 

Tik štai persai užgrobė šalį, jis paimamas į nelaisvę ir išgabena- 
mas į Babiloną. Čia irgi veltui nešvaisto laiko. Per dvylika metų 
Mesopotamijos sostinėje jis įgijo gausių raštininkų ir babilonie- 
čių magų žinių ir kupinas patirties bei išminties grįžo į Samą, palik- 
tą prieš keturiasdešimt metų. 

Tačiau Same viešpatavo tiranas Polikratas, o Pitagoras nepa- 
kentė tiranų. Tada jis iškeliavo, šįkart į vakarus - Didžiosios Grai- 
kijos pajūrio link. Jis išsilaipino Sibaridėje, Italijos pietuose. Si- 
baridė, visokių malonumų miestas, buvo garsus per visą antiką! 
Tačiau Pitagoras apsistojo kaimyniniame Krotono mieste, kuria- 
me įkūrė savo Mokyklą. Nuo Pitagoro, kuris kelerius metus buvo 
Talio mokinys, iki Archito Tarentiečio, taip pat ištikimo Platono 
bičiulio, pitagorininkų mokykla gyvavo apie 150 metų ir ją sudarė 
218 pitagorininkų. Lygiai tiek. Toli gražu ne visi buvo matemati- 
kai. Sektantą poną Riušą domino tik pastarieji; jie vadinosi: Hli- 
pokratas Chijietis, Teodoras Kirėnietis, Filolajas, Architas Taren- 
tietis. Ir, žinoma, Hipasas. 

Ponas Riušas užvertė „Pitagoro gyvenimą“ ir pasklaidė kitas 
knygas apie Pitagoro bei jo mokyklos narių matematikos darbus. 

Hipasas buvo vienas iš pirmųjų pitagorininkų; jis buvo akuz- 
matikų, kandidatų į įšventintuosius, vadovas, o Pitagoras vadova- 
vo matemmatikams, įšventintiesiems. Hipasas buvo vienas iš tre- 
čiosios medianos išradėjų. Medianos — tai skaičiai, apibrėžiantys 
įvairius trijų skaičių galimų tarpusavio santykių tipus. 

Iki Hipaso buvo du vidurkiai - aritmetinis ir geometrinis. Pas- 
kui atsirado trečias, naujasis vadinosi Aarmoninis. 

Aritmetinis skaičių a ir c vidurkis žinomas tiesiog kaip vidurkis: 
pusė jų sumos. Jis naudoja sudėtį ir atimtį. Jį apibrėžia taisyklė: 
Pirmojo skaičiaus skirtumas su antruoju yra toks kaip antrojo su 
trečiuoju. Ponas Riušas užsirašė formulę ir ją apibraukė: 

E ni I O AI IIA ATA LSAS 
a-b=b-c 


byra air caritmetinis vidurkis 
(a + €) 
2 


error, 
Aaaa TS kd Ne ES 
ATA LSLENSIENA 2 ikdė 


b 

Geometrinis skaičių a ir c vidurkis naudoja daugybą ir dalybą. Jo 
apibrėžimas toks: Pirmojo santykis su antruoju yra toks pat kaip 
antrojo su trečiuoju. 

Graikams tai —- analogijos figūra. Ponas Riušas užrašė ir api- 
braukė formulę: 


Ir pagaliau naują, harmoninį, vidurkį apibrėžti daug sudėtingiau: 
„Pirmasis yra didesnis už antrąjį savo paties trupmena, tuo tarpu 
antrasis didesnis už trečiąjį ta pačia trečiojo trupmena“. 

Nors sakinys buvo visiškai aiškus, ponas Riušas nesuvokė, ką 
jis reiškia. Tekste, iš kurio jis sėmėsi informacijos, buvo pateiktas 
pavyzdys su skaičiais 6, 4 ir 3. Ponas Riušas pritaikė jiems apibrė- 
žimą: 4 yra skaičių 6 ir 3 harmoninis vidurkis. Mat 6 skaičių 4 
viršija dviem, šis yra skaičiaus 6 trečdalis, o 4 trejetą viršija vienu, 
kuris yra skaičiaus 3 trečdalis. Pagaliau Juk į tai paprasta! 


4 yra 6ir 3 harmoninis vidurkis 


6=4+ 2kur2=-(6) 


4=3+1,kur1 = 2(3) 


Kiek pastangų! Mano amžiųj! 
Stiklo girgždėjimas popieriuje teikė didžiulį malonumą. Leis- 
damasis plonytėmis spiralėmis, rašalas maitino plunksnos smai- 

galį, jo nutekėdavo būtent tiek, kiek reikėjo skysčio plonai rašyti. 
Ponas Riušas jautė fizinį malonumą dailiai vedžioti raides ir klau- 
sytis stiklinės plunksnos girgždesio sąsiuvinio kartoniniais virše- 
liais popieriuje. Ką gi jis rašė? 


Penki šimtai penkiasdešimt metų prieš Eukleidą Hipokratas Chi- 
jietis parašė pirmuosius matematikos istorijos „Pradmenis“. Ne- 
painioti šio Hipokrato su medicinos priesaikos tėvu. Abu jie gy- 
veno V amžiuje prieš mūsų erą, bet matematikas buvo gimęs Chi- 
j0, o medikas - Koso saloje. 


Anot Aristotelio, Hipokratas buvo vienas iš žymiausių kada nors 
gyvenusių geometrų, tačiau visur kitur, tęsė jis, buvo vėpla ir kvai- 
lys. Jam prilipo vienas anekdotas. Jis pradėjo pelnytis duoną kaip 
jūrų prekeivis. Vienoje kelionėje iš Bizantijos prisistatę mokes- 
čių rinkėjai išviliojo visus jo pinigus. Talis taip pat vertėsi jūrų 
prekyba, atkreipė dėmesį ponas Riušas. Tačiau tokia nelaimė jam 
niekuomet nebūtų atsitikusi: jis buvo gerokai gudresnis. Žlugęs 
Hipokratas nežinojo, ko griebtis: tapo matematiku. Jei pasaulyje 
visi Žlugusieji pasielgtų kaip jis! Vien Monmartre tokių užtektų 
Akademijai įkurti! 

Kadangi pataikaujama tik mulkiams ir kvailiams, tvirtinama, 
jog Hipokratas atrado absurdo mąstymą! Niekis! Mąstymas ad 
absurdum yra vienas iš pavojingiausių logikos ginklų. Jis leidžia 
suformuluoti teiginį, nes įrodoma, kad priešingas teiginys veda į 
absurdą, pavyzdžiui: „lyginis ir nelyginis skaičius tuo pat metu“, 
„susikertančios lygiagretės“, „lygiašonis trikampis, kurio visi kam- 
pai skirtingi“ ir kt. 

Ponas Riušas juto ypatingą potraukį taip mąstyti, nes šis nuo 
klaidingos prielaidos vedė... prie nepriekaištingo įrodymo! Tai jam 
visuomet primindavo patarlę: meluok, kad sužinotum teisybę. 

„Jei nori įrodyti, kad prielaida teisinga, imk jai priešingą teigi- 
nį ir žvelk kaip į teisingą. Daryk išvadas. Jei jos absurdiškos, vadi- 
nasi, tavo prielaida klaidinga. Po galais, kadangi ji klaidinga, tai 

ir išvados absurdiškos! Be to, jeigu ji klaidinga, vadinasi, priešingas 

teiginys yra teisingas. O tai ir reikėjo įrodyti! Dvynius šitai turėtų 

sužavėti. Bet jie, žinoma, apie tai girdėjo licėjuje. Pamatysim.“ 
Tuščiame lape ponas Riušas kruopščiai nupiešė štai ką: 


Talis tyrinėjo dangų, Hipokratas tykojo pusmėnulių. Matemati- 
koje jie vadinami mėnuliukais. Hipokratas suformuluoja pusmė- 
nulio plotą. Tai pirmasis lenktos figūros plotas. Paraštėje ponas 
Riušas pasižymėjo: 


Vėliau imtis trijų didžiųjų graikų matematikos uždavinių: skritu- 
lio ploto, kubo dvigubinimo, kampo dalijimo į tris dalis. 


Jaunas Hipokratas nusigyveno. Kai paseno, buvo išmestas iš pita- 
gorininkų mokyklos, nes „ėmė pinigus už geometrijos įrodymus“! 
Būtent tai, ko atsisakė Groruvras? Imti pinigus ir atiduoti įrody- 
mus gaujai jį persekiojančių tipų. Jei būtų sutikęs, tai šiandien būtų 
gyvas, pamanė ponas Riušas. Groruvras nenorėjo nei atskleisti sa- 
vo atradimų kaip Hipasas, nei jų parduoti kaip Hipokratas. 

Ponas Riušas skaitė toliau. Mokykla buvo įsikūrusi Krotono 
mieste, pačioje itališko bato apačioje. Mieste buvo turtingas ir 
įtakingas gyventojas, vardu Silonas, jis troško būti priimtas į pita- 
gorininkų gretas. Daugybę kartų jo prašymas buvo atmestas. Žiau- 
rus ir valdingas Silonas nepakentė, kad drįstama nesuteikti jam 
to, ko jis troško. 

Ponas Riušas stabtelėjo, sakinys jam priminė kažką jau girdėta. 
Nepavyko prisiminti. Ak, atmintis! Metams bėgant... Staiga prisi- 
minė. Šią frazę buvo ne girdėjęs, bet skaitęs. Groruvro laiške: indi- 
vidai, kuriems negalima ilgai atsakyti to, į ką jie pretenduoja. 

Silonas nusprendė atkeršyti. Mokyklos nariai reguliariai rink- 
davosi svarstyti miestelio reikalų dideliame name. Silonas ir jo 
šalininkai pritykino ir padegė jį. Visi viduj sudegė, išskyrus vieną. 

Ponas Riušas sudrebėjo. Toks sutapimas negalėjo būti atsitik- 
tinis. Išprašyti žmonės, kurie norėjo nusipirkti įrodymus, pasiel- 
gė kaip Silono šalininkai prieš 2500 metų - padegė Groruvro na- 
mus? Įsiutęs ponas Riušas negalėjo toliau skaityti. Peretės tyči- 
nio padegimo prielaida, kuria jis nepatikėjo, gali pasirodyti tei- 
singa. Nusikaltimas! Jei tokia buvo tiesa, būtina kuo skubiausiai 
nustatyti, kas šios gaujos silonas, įsakęs savo sėbrams nužudyti 
Groruvrą. Tai buvo viso labo hipotezė. 

Ponas Riušas apleido Krotoną ir mėlynąsias Jonijos bangas dėl 
Manauso ir žaliojo Amazonijos miško. 

Iš ten po ilgo laiko jis grįžo dar labiau įsitikinęs. Turėjo tęsti 
matematinį tyrimą; jis atsakys į klausimus. Pagaliau sužinos, kas 
įvyko Manause ir kas atsitiko Groruvro įrodymams. 

Kur jis sustojo? Ak taip, prie to, kuris po gaisro liko gyvas ir 
sveikas. Pasakojama, kad jis vadinosi Filolajas. 

Kaip dauguma šios epochos mąstytojų, jis užsiiminėjo astro- 
nomija ir kosmogonija. Vaizdavosi ypatingą pasaulio sąrangą. Že- 
mė ne tik sukasi, bet ir neužima visatos centro! Jis taip manė 2000 
metų iki Koperniko ir Galilėjaus! 

Kas gi tuomet buvo visatos centre? Sunku patikėti. Centrinė 
ugnis! Visatos centre Filolajas patalpino ugnį, aplink kurią suko- 
si Žemė, taip pat kitos planetos bei Saulė. Pono Riušo galvoje 
švistelėjo klausimas: Filolajas sukūrė tokią stulbinančią konstruk- 
ciją prieš gaisrą, kuriame stebuklingai nenukentėjo, ar po jo? Kad 
ir koks būtų atsakymas, jis atidavė pagarbą pirmajam mąstytojui, 
drįsusiam išginti Žemę iš visatos centro. 

Jeigu ponas Riušas nebūtų paralyžiuotas, tai būtų tvirtinęs, kad 
jam nutirpo kojos. O iš tikrųjų jam nutirpo kūnas. Po ilgo darbo 
nejudant sustingo nugara. Reikėjo pajudėti. Jis pasipurtė, išva- 
žiavo į kiemą, apsuko nemažai ratų, atsigėrė iš fontano ir grįžo. 
Ant pakylos buvo dar nemažai pitagorininkų. 

Prieš pat Krotoną lenktoje itališko bato išpjovoje buvo 'Ta- 
rentas. Paskui jis rado tokį sakinį: Architas Tarentietis yra viene- 
to atradėjas. 

Atradėjas? Ponas Riušas trumpai stabtelėjo. Argi vienetas ne 
visada egzistavo? Nagi ne! Daugumai graikų mąstytojų skaičiai 
prasidėjo nuo dviejų. Jiems buvo vienas... ir kiti. 

Graikai tvirtino, kad vienas byloja apie egzistenciją, o ne kie- 
kybę. Didelis skaičius yra skaičių energija: „Vienas yra tai, kas 
yra“. Juk tai filosofija! Ponas Riušas pasijuto devintam danguj, 
jis vėl susidūrė su savo mažais dydžiais. Tik pamanykit, jis visa tai 
žinojo! Atmetęs vieneto išskirtinumą ir kitoniškumą, Architas pa- 
darė jį tokiu pat skaičiumi, kaip ir kiti! Žinoma, pačiu pirmuoju, 
tačiau vienu iš kiekio modalumų. 

Ponas Riušas užsirašinėjo toliau. Buvo apie ką mąstyti! Prie „vie- 
neto tėvo“ titulo Architui pridėjo ir kitą - „pirmojo inžinieriaus“. 
Pritaikęs daugybę geometrinių matematikos principų įvairiems me- 
chanizmams tirti, jis sukūrė mechanikos meną. Nepasitenkinęs ma- 
šinų piešimu ant papiruso, iš tikro jas sukonstravo. Jis pagamino 
mechaninį paukštį! Štai kas suteiktų malonumą Nofutur. 

Medinę balandę, kuri skrido pati viena! Vien pilve įtaisyto me- 
chanizmo teikiamos energijos dėka. Be to, ji mosavo sparnais! 
Tačiau nutūpusi nebegalėdavo pakilti. Ji skrido, bet nekilo. Be to, 
nekalbėjo! Tad Ravinjano gatvės papūgai nėra ko jaudintis. 

Tai bent! Architas buvo pirmasis istorijoje grafitų piešėjas. O 
buvo taip. Jis nemėgo nešvankybių. Vieną dieną, kai būtinai rei- 
kėjo tai ištarti, staigiai atgręžė pašnekovams nugarą ir priėjo 
prie sienos. Joje didelėmis raidėmis užrašė žodį, kurio nenorėjo 
tarti. Ponui Riušui tai kažką priminė. Maksą! Taip. Maksas nie- 
kuomet nekalba nepadoriai. Tik dabar ponas Riušas tai suvokė. 
Jo amžiaus vaikui — labai keista. Tartum žodžiai būtų pernelyg 
brangūs tam. 

Vieneto tėvas darbavosi daugybėje sričių. Be medinių balan- 
džių, matematikos ir muzikos, Architas užsiėmė politine veikla. 
Kaip geras pitagorininkas domėjosi miesto gyvenimu. Tarentas 

turėjo demokratinę konstituciją, Architas buvo septyniskart per- 
rinktas karo vadu. Rekordas. 

Be to, jis išgelbėjo Platoną. Pono Riušo akimis Žiūrint, tuo jis 
ir pelnė didžiausią šlovę. Sirakūzų tiranas Dionisijas ketino nu- 
žudyti filosofą. Vos sužinojęs, Architas skubiai išsiuntė į Sirakū- 
zus pilną laivą kariūnų ir pasiuntinį. Pastarasis įspėjo Dionisiją: 
Architas primygtinai prašo leisti Platonui išvykti. Bijodamas ka- 
ro su galinguoju Tarentu, Dionisijas sutiko išpildyti karvedžio pa- 
geidavimą. Platonas sveikas ir gyvas paliko Sirakūzus. 

Ponas Riušas iš naujo perskaitė savo užrašus. Pamerkęs plunks- 
ną į rašalinę, užrašė: 


Pitagorininkai praplėtė matematikos pasaulį muzika ir mechani- 
ka. Mistinė skaičių vizija netrukdė jiems pagrįsti aritmetikos kaip 
skaičių mokslo. Jiems dėkingi už pirmuosius istorijoje tikrus įro- 
dymus. Nepaisant įrodymo, kad 2 turi iracionaliąją šaknį, jie, pa- 
vyzdžiui, įrodė, kad kiekvieno trikampio kampų suma turėtų būti 
lygi 180 laipsnių. 


Ponas Riušas buvo patenkintas. Turės ką papasakoti per būsimą 
seansą apie Pitagorą ir „kompaniją“. Jis užvertė sąsiuvinį, nusau- 
sino plunksną ir leidosi prie dirbtuvės durų. 


Tuo metu, kai liūtai traukia gerti, Džonatanas ir Lėja pro šonines 
duris įsmuko į paskaitų salę. Patalpa skendėjo prieblandoje. Tik 
kelios kėdės ir daugiau nieko tartum skurdžioj parapijos salėj. 
Uždarę duris, Lėja ir Džonatanas pastebėjo, kad jie ne vieni. Kaž- 
kas sėdėjo prie sienos. Jis buvo užsidėjęs kepurę. Alberas! Tvyro- 
jo absoliuti tyla. Jie nusprendė jos netrikdyti. 

Palaipsniui apsiprasdama tamsoje, Lėja stebėjosi, kad nemato 
dirbtuvės tolumos. Galiausiai suvokė kodėl: kambarį per pusę da- 
lijo uždanga, ji trukdė matyti, kas vyksta kitoje patalpos dalyje. O 
kėdės buvo išrikiuotos priešais uždangą. Ji laukė, kol uždanga 
pakils. Nepakilo. Laukė, kad ant jos pasirodys vaizdas kaip per 

seansą apie Talį. Joks vaizdas nebuvo parodytas. Kitoje uždangos 
pusėje įsijungė lempa. Lėja vos ne vos įžiūrėjo blankią šviesą. Tuo 
pat metu suskambo serija vos girdimų garsų. Lyg kokie melodin- 
gi skimbčiojimai. 

Kitoje uždangos pusėje ceremonijai vadovavo nematomas Mak- 
sas. Ant žemo staliuko buvo sudėti keturi visiškai vienodi cilin- 
driniai indai. Pirmas buvo tuščias, antras, su etikete ,1/2“, - pripil- 
tas iki pusės, trečias, pažymėtas etikete „1/4“, o ketvirtas - „1/3“. 
Parietęs po savim kojas lyg grodamas gamelanu, Maksas abiejose 
rankose laikė po juvelyro plaktukėlį. Jis ruošėsi pakartoti seriją 
garsų seansui pradėti. Vieną kartą plaktukėliu stuktelėjo per tuš- 
čią indą, kitą - per puspilnį: iš viso du garsai. Paskui Maksas tuo 
pat metu sudavė per indus. Pasigirdo vienas garsas, daug harmo- 
ningesnis nei ankstesni. 

— Oktavos akordas! - riktelėjo Nofutur. 

Paskui kurį laiką buvo tylu. Lygiai taip pat Maksas iškart stuk- 
telėjo abiem plaktukėliais per tuščią ir trečdaliu pripildytą indą. 
Jie suskambo. 

— Kvintos akordas! - riktelėjo Nofutur. 

Vėl kurį laiką buvo tylu. Maksas sudavė per tuščią ir ketvirta- 
daliu pripildytą indą. 

— Kvartos akordas! - šūktelėjo Nofutur. 

Tiesą sakant, Maksas beveik negirdėjo garsų, kuriuos skleidė 
indai. Jam pačiam buvo svarbu atlikti eksperimentą. Jis apsiėmė 
manipuliuoti garsais! 

Anapus uždangos Džonatanas ir Lėja klausėsi ir nelabai suvo- 
kė, kam visa tai. Alberas viso to klausėsi nesvarstydamas. Girdė- 
damas rezultatą, ponas Riušas apgailestavo neprašęs Makso ver- 
čiau naudoti ne indus, bet tarp dviejų kaištelių ištemptą ir vieto- 
mis sugnybtą virvę. Rezultatas būtų įtikinamesnis. Jis krimtosi 
teikęs pirmenybę vaizdingumui, o ne pačiai operacijai. Ką gi. 

— Pitagoras matė skaičius vi... - sušuko Nofutur. 

Jos balsas užsikirto. Suplazdeno sparnai, paskui pasigirdo 
krenkštimas. Nofutur kiek tyliau tarė: 

— „visur! Visa, kas egzistuoja, jam yra skaičius. Pirmą kartą 
skaičius jis aptiko muzikoje. 

Nofutur balsas vėl užsikirto. 

Vietoj jos prabilo ponas Riušas: 

— Tokiomis paprastomis priemonėmis Pitagoras padarė stulbinamą 
atradimą: muzikinis intervalas yra dviejų skaičių santykis! Oktavos 
intervalas, išgaunamas iš tuščio ir puspilnio indo, išreiškiamas san- 
tykiu 1/2, kvintos — santykiu 2/3, o kvartos - 3/4. Ar žinot paprastes- 
nių kiekybės ryšių nei šie trys? — pasiteiravo ponas Riušas. 

— Jis tai daro tyčia! - suniurzgėjo vos ne vos susitvardanti Lėja. — 
Kas per indai! Jis puikiai žino, kad jų nesimato. 

— Mano nuomone, jis tai daro, kad mus paveiktų, - nuramino 
ją Džonatanas. - Pažiūrėsim, kas bus toliau. 

O ponas Riušas tęsė: 

— Taip paaiškėjo, kad per kiekybinius ryšius galima suvokti mu- 
zikinę harmoniją! Dar geriau, kad pati harmonija buvo kiekybi- 
nių ryšių pavertimas garsais. Gama buvo skaičius, o muzika - ma- 
tematika! | 

Dirbtuvėje suskambo sopranas ir uždainavo a /a cappella vie- 
nos Bacho kantatos ariją „Ich habe genug“. Buvo gražu. Tačiau 
truputį džeržgė. Plokštelė, kurią ant senovinio patefono uždėjo 
ponas Riušas, buvo kolekcinis daikčiukas. Įspūdingai stiprėjęs sop- 
ranas pamažėle pritilo, o tada pasigirdo pono Riušo balsas: 

— Tačiau buvo ne tik muzika. Pitagorininkams harmonija plytė- 
j0 ištisoje visatoje; muzikinėje gamoje pasireiškė paties dangaus 
tvarka. Sferų muzika! Tam apibūdinti reikėjo žodžio. Pitagoras jį 
sugalvojo: kosmosas! Tvarka ir grožis. O pati žmonijos istorija 
pasakojama kaip kosmoso ir chaoso kova. | 

Ponas Riušas žvilgtelėjo į teksto, kurį buvo parengęs, tęsinį. 


Šie trys garsai pranešė apie pirmąjį matematinį gamtos dėsnį. Nuo 
to laiko daiktuose imta ieškoti skaičių. 

Pitagorininkai buvo sumanę suteikti skaitmeninį pagrindą gamtai 
pažinti. Kad pavyktų, jiems reikėjo analizuoti pačius skaičius. Tai 

buvo aritmetikos, skaičių mokslo, pagrindas, jie norėjo jį atskirti 
nuo logistikos, grynojo skaičiavimo meno. Atskyrę iškėlė aritmeti- 
ką aukščiau prekeivių poreikių. 


Ponas Riušas nusprendė neskaityti šio fragmento, verčiau leisti 
prabilti garsiakalbiui, kurio balsas tučtuojau nuskambėjo: „Dėme- 
sio, dėmesio, klausytojams leidžiama pereiti kitapus uždangos“. 

„Klausytojams? Tai mes. Ne žiūrovams, bet klausytojams“, — 
atsistodami konstatavo Džonatanas ir Lėja. Jie pakėlė audeklą ir 
šmurkštelėjo anapus uždangos. 

Čia buvo visai kitokia aplinka. Trys lempos tamsoje skleidė ne- 
didelius šviesos plotus. Viena apšvietė Maksą prie žemo stalo, 
ant kurio buvo pridėta visokiausių daiktų. Tarp jų - keturi muzi- 
kiniai indai. 

Antroji lempa apšvietė Nofutur. Papūga buvo įsikibusi į savo 
laktą prie piupitro, ant kurio gulėjo kažkokia partitūra. Trečioji, 
stipriausia, buvo skirta ponui Riušui. Jis buvo įsitaisęs ant paky- 
los ir apsistatęs garso ir vaizdo įranga. Iš garso aparatūros čia 
buvo: diskai, kasetės ir muzikos centras. Ant kito paruošto stalo 
gulėjo per seansą apie Talį naudota medžiaga. Priešais krėslą su 
ratukais, kuriame lyg soste sėdėjo guvus ponas Riušas, stovėjo du 
impozantiški garsintuvai. 

Ant piupitro gulėjo sąsiuvinis kartoniniu viršeliu ir šūsnis pa- 
sklidų lapų. Ponas Riušas stvėrė juos ir pareiškė: 

- Pirmiausia Pitagoras įvedė pirmąją skaičių klasifikaciją. Šian- 
dien ji mums atrodo visai įprasta, lyg tokia buvo visuomet. Svei- 
kuosius skaičius jis suskirstė į dvi kategorijas: lyginius ir nelygi- 
nius. Tuos, kurie dalijasi iš dviejų, ir tuos, kurie nesidalija. 

Paskui tyloje tragikės balsas padeklamavo: 

— Tuos, kurie tikėjo dvejetą, ir tuos, kurie netikėjo! 

Tai ištarė Lėja. Žodžiai išsprūdo jai iš lūpų. 

„Ak šita! - pamanė ponas Riušas. - Velnioniškas talentas taik- 
liai parinkti šokiruojančius apibūdinimus. Tikiuosi, neis dirbti į 
reklamą.“ Paskui jis be ceremonijų tęsė: 

— Pitagoras suformulavo skaičiavimo taisykles, skirtas lygybei. 

Įsiterpė Nofutur: 

— Prie lyginio skaičiaus pridėję lyginį, gausime lyginį. Prie nely- 
ginio pridėję nelyginį, gausim lyginį. Prie lyginio pridėję nelyginį, 
gausim nelyginį. 

Ponas Riušas tarė: | p 

— Ir daugybą. 

— Lyginį skaičių padauginę iš lyginio, gausim lyginį. Nelyginį 
padauginę iš nelyginio - nelyginį. O lyginį padauginę iš nelyginio, 
gausim lyginį. 

Kitapus uždangos atsivėrė šoninės durys. Į dirbtuvę plūstelėjo 
gryno oro gūsis. Peretė tyliai prasmuko į kambarį tą akimirką, kai 
ščiuvo Džonatano ir Lėjos susižavėjimo švilpimas. Norėjo eiti pas 
juos. Pamačiusi Alberą, apsigalvojo ir atsisėdo. 

Kaip tik tada iš garsiakalbio pasigirdo skardus balsas: 

— Dėmesio, dėmesio, tuoj bus atskleista paslaptis! Atskleista 
paslaptis! 

Ponas Riušas išjungė ir paskelbė: 

— Kalba Riušas, turiu jums atskleisti paslaptį. Pitagoro teore- 
ma nėra Pitagoro. 

Pranešimas buvo sutiktas audringais plojimais. Lėja negalėjo 
pasakyti, kodėl pajuto tokį pasitenkinimą. Džonatanas liko šaltas 
kaip akmuo. 

— Reikia, — tęsė ponas Riušas, — atiduoti Cezariui, kas yra 
Cezario... ir atimti iš Pitagoro, kas ne Pitagoro. Dar gerokai iki 
jo egiptiečiai, o ypač babiloniečiai, apčiuopė tam tikrą ryšį, sie- 
jantį sveikųjų skaičių tripletus. Jis tiksliai apibūdintas žymiojoje 
teoremoje. 

Nenorėdamas ilgai kalbėti, ponas Riušas apsiribojo paaiški- 
nęs, kad babiloniečių lentelėje, Plimptono lentelėje 322, pava- 
dintoje ją radusio archeologo vardu, raštininkas buvo nurodęs 
apie penkiolika sveikųjų skaičių tripletų, kurie galutinai įrodė, 
kad dviejų skaičių, pakeltų kvadratu, suma lygi trečiam skaičiui, 
pakeltam kvadratu. Lentelė buvo išgraviruota daugiau kaip prieš 

tūkstantį metų iki Pitagoro gimimo! Vienas iš tokių tripletų buvo 
45, 60, 75, ekvivalentiškas mūsų garsiajam tripletui 3, 4, 5. 

Ponas Riušas mostelėjo Nofutur, ji atsitiesė ant laktos, o tuo me- 
tu atsistojo Maksas. „Trys mediniai pagaliukai!“ — paskelbė Nofu- 
tur. Maksas čiupo tris pagaliukus, padėtus ant stalo, ir parodė juos. 

Nofutur skelbė: „Pirmojo ilgis yra 3, antrojo - 4, paskutiniojo — 
5“. Maksas tris kartus prilietė ištiestu delnu trumpiausią pagaliu- 
ką, keturis kartus vidutinįjį ir penkis kartus paskutinįjį. 

— Kaip sugedusi plokštelė! - suniurzgėjo Lėja. 

— Po galais, jie pakartojo! — burbtelėjo Džonatanas. - Kada jie 
sugebėjo parengti šitą stiuardesės numerį. 

Išties Maksas šypsojosi lėkšta šypsena, o jo mechaniški jude- 
siai buvo lyg stiuardesės, aiškinančios keleiviams, kaip naudotis 
deguonies kauke ir gelbėjimosi liemene. 

Nofutur tęsė: 

— 3 kvadratu, tai yra 9, pridėti 4 kvadratu, tai yra 16, lygu 5 
kvadratu, tai yra 25, trikampis, kurio kraštines sudaro šie paga- 
liukai, yra statusis! 

Jam kalbant, Maksas smiliumi ore rašė tai, ką sakė Nofutur: 


34+4-5 


Paskui jis sudėjo pagaliukus, kad galai susiliestų. Jie sudarė tobu- 
lą statųjį trikampį! 


4 
— Ką teigia teorema? — paklausė ponas Riušas. - Ji mums teigia, 
kad tarp kraštinių ilgio ir trikampio rūšies yra ryšys. Ir kad šis 
ryšys gali būti išreikštas tokiu būdu: jeigu trikampio dviejų krašti- 
nių kvadratų suma lygi trečiosios kvadratui: 

tai šis trikampis yra statusis. Labai glaudus ryšys tarp kraštinių 
ilgio ir vieno trikampio kampo rūšies. 

Ponas Riušas prisipylė stiklinę vandens. Neskubėdamas išgė- 
rė. Maksas, grįžęs prie savo stalo, sudavė per vieną skambantįjį 
indą. 

— Pono Riušo akordas! - pareiškė kimiu Nofutur balsu, kurį vis 
geriau pamėgdžiojo. 

Ponas Riušas vos neužduso. 

Peretė nusiavė ir ištiesė kojas. Ją nuvargino ilga diena knygy- 
ne. Priešais akliną uždangą ji klausėsi, bet nieko nematė. Ji visiš- 
kai nesuprato, kaip tai siejasi su Groruvro laišku ir jo klausimais. 

Džonatanas kunkuliuote kunkuliuodamas paklausė pono Riušo: 

— Nenoriu ginti Pitagoro... 

O iš tikro norėjo. Būdamas ilgaplaukis ir šiaip panašus į Pita- 
gorą, jis žaibiškai pajuto bendrumą su šiuo antikos klajūnu, kuris 
nemažai prisitrankė nuo Nilo iki Eufrato krantų, nuo Tėbų iki 
Babilono, nuo Mažosios Azijos iki Sirijos pakrančių, nuo Egėjo 
jūros salų iki Jonijos jūros krantų. 

— Nenoriu ginti Pitagoro, tačiau jūs pats mums sakėt, kad reikia 
skirti rezultatą ir jo įrodymą. Taigi babiloniečiai ir egiptiečiai, Žino- 
ma, turėjo rezultatą, bet ar jį įrodė? —- paklausė Džoanatanas. 

— Tikriausiai ne, — atsakė ponas Riušas. 

— Tad galima sakyti: babiloniečių rezultatas ix Pitagoro TEORE- 
MA. Reikia Pitagorui grąžinti tai, kas yra Pitagoro. 

Džonatanas triumfavo. 

Tuo metu Lėja paklausė pono Riušo: 

— Kam šita uždanga? Kodėl vertėt taip 1lgai laukti anapus jos"? 

— Tikėjausi šito klausimo. Net stebiuosi, kad jis iškilo taip vė- 
lai. Galėtumėt pabūti kantrūs? — pašaipiai paklausė ponas Riu- 
šas. —- Norėjau jus pastatyti - o, tik kelias akimirkas, - į padėtį tų, 
kurie troško tapti Pitagoro mokiniais. 

Štai kaip jis išmėgindavo kandidatus. 

Pirmiausia Pitagoras stebėdavo, ar prašytojas gebėjo, kaip jis 
pats sakydavo, prikąsti liežuvį. Ar jis gali tylėti, pasilaikyti tai, ką 
išgirdo per paskaitas. Jūs pastebėjot, kad iš pradžių jį domindavo 
labiau tylėjimas nei kalbėjimas? 

Klasė būdavo perskiriama uždanga. Pitagoras būdavo vienoje 
pusėje, o prašytojai kitoje; mokslas juos pasiekdavo tik per klau- 
są. Girdėdavo, bet nematydavo. Išbandymas tęsdavosi penkerius 
metus! | | 

— Tai bent programa: nieko nematyti, klausyti užčiaupus žab- 
tus! Ir dar penkerius metus! - pratrūko Lėja. - Juk tai buvo tikra 
sekta! 

Maksas siuto: „Kurtieji neturėjo teisės mokytis? Kaip jie ką 
nors suvokdavo, jei būdavo kitapus uždangos? Man tai visiškai 
nepatinka“. Taip būtų pasakęs, jei būtų ištaręs bent žodį. Tačiau 
taip išsilieti nebuvo pratęs, tad prikando liežuvį. Suvokęs, kas Mak- 
sui neduoda ramybės, ponas Riušas jam mostelėjo. Tas mostas 
reiškė: „Taip, Maksai, taip ir buvo. Nieko negaliu pakeisti“. Tada 
pasakojo toliau: 

— Pitagorininkų mokykloje uždanga buvo nepaprastai reikšmin- 
ga. Kai ji būdavo atidengiama, tai reiškė, kad išbandymai išlaikyti 
sėkmingai. Mokiniai buvo suskirstyti į dvi kategorijas pagal tai, 
katroje uždangos pusėje būdavo. Kitapus nei Pitagoras būdavo 
egzoterikai... O viduje visą gyvenimą ezoterikai. Tik jie galėdavo 
matyti ir girdėti Pitagorą! 

— Leidot mums pereiti į savo pusę, nes manot, kad mes verti 
būti ezoterikais, taip? - kartu paklausė Džonatanas ir Lėja. 

-— Tikrai, - atsakė ponas Riušas. 

— Galima sužinoti kodėl? | 

— Kodėl? Todėl, kad jūs, atleiskit už žodį, sėdėjot užsičiaupę 
visą tą laiką, kol buvot anapus uždangos. Netikėjau savo ausimis: 
mokat prikąsti liežuvius. 

— Vadinasi, tai buvo spąstai, - pareiškė Lėja bendrininkiškai 
linktelėdama Džonatanui. 

— Ne, testas, —- patikslino ponas Riušas. 

— O jeigu nebūtumėm sėdėję užsičiaupę? 

— Liktumėt anoje pusėje. Mudu su Maksu taip nusprendėm. 
Nofutur irgi pritarė. 

Nugirdusi savo vardą, Nofutur, kurią erzino ilgas stingulys, bū- 
tinas seanse, pamanė esanti laisva ir ėmė purpčioti po kambarį. 
Uždanga subangavo, Maksas norėjo ją stverti, bet griebdamas tik 
dar labiau išsiūbavo. Fetras garsiai šlumštelėjo užklodamas Mak- 
są, šis pranyko po storu audiniu. Džonatanas kyštelėjo ranką tarp 
klosčių, staigiai truktelėjo iš ten susivėlusį Maksą ir pamatė Pere- 
tę, kukliai sėdinčią už pertvaros, kurios nebebuvo. 

— Mam, tu čia? Nuo kada? 

— Nuo Pitagoro teoremos, - atsakė ji šypsodamasi... 

Niekas neišgirdo, kaip ji įėjo. Alberas sukrutėjo ant kėdės. Jis 
pamirštas miegojo. Net juoko protrūkis jo nepažadino. 

Kaip talentingi aktoriai, kurie, nepaisydami katastrofos, toliau 
vaidina pjesę, ponas Riušas išdidžiai tęsė: 

— Patys pitagorininkų tekstai buvo įslaptinti. Parašyti dvipras- 
miškai, dviem interpretavimo lygiais: vieną suvokė visi, kitas buvo 
skirtas išrinktiesiems. Pitagorininkai kalbėjo sumbola ir ainig- 
mata, simboliais ir mįslėmis, — tardamas šiuos žodžius, ponas 
Riušas pagalvojo apie Groruvro laišką. Jis, be abejo, buvo tik- 
ras pitagorininkų tekstas su potekstėmis, pilnas simbolių ir mįs- 
lių.- Žinios dažniausiai būdavo perduodamos iš lūpų į lūpas. Toks 
perdavimo būdas tapo antru pagrindu atsiskirti. Tai buvo akuz- 
matikai, kuriems perduodavo rezultatus, bet ne prie jų vedančius 
įrodymus. Ir matematikai, kuriems būdavo perduodami rezulta- 
tai bei įrodymai. 

Garsioji akuzmata, apie kurią laiške rašė Groruvras, buvo Žo- 
džiai. Tad žinios būdavo perduodamos tik žodžiu ir nepalikdavo 
rašytinių pėdsakų. Ką Groruvras norėjo mums pasakyti, kai kalbė- 
jo apie akuzmatą? Akuzmatos reiškia įrodymus, prieš sudeginimą 
žodžiu perduotus tam, kuris vadinamas ištikimu kompanionu? 

Kaip Pitagoro mokiniai, ištikimasis kompanionas turėjo atmin- 
tinai išmokti tai, ką Groruvras jam perdavė žodžiu. Jam nebūtina 

buvo suprasti, ką įsiminė. Tai būtų neįmanoma, toptelėjo ponui 
Riušui. Žodžiu, jis nebūtinai turėjo būti matematikas. Jam užte- 
ko būti tuo, ką pitagorininkai vadino akuzmatiku. Beje, kokios 
apimties tie įrodymai? Niekas neturėjo nė menkiausio suprati- 
mo. Du, dešimt puslapių, gal daugiau? 

Tuo turėtų įsitikinti Girios bibliotekos padedami, išmoningai 
vedė tyrimą ponas Riušas. Pamąstęs jis paklausė: 

— Kas tas ištikimasis išlavintos atminties Groruvro kompa- 
nionas? 

Stojo tyla. Lėja šyptelėjo: 

— Akuzmatiko jaunuolyne beieškant! Puikus pavadinimas va- 
kariniam laikraščiui! 

— Kuriai grupei priskyrėt mus? Akuzmatikų ar matematikų? — 
paklausė Džonatanas. 

— Tai priklausys nuo jūsų gebėjimo suvokti įrodymus. Ir juos 
prisiminti. Dar pamatysim. 

Džonatanas ir Lėja susižvalgė. 

— Visi mokiniai turėjo lavinti atmintį, - vėl pasakojo ponas Riu- 
šas, nepastebėjęs Džonatano ir Lėjos žvalgymosi. — Rytą pitago- 
rininkas niekad nesikeldavo, kol atminty neatkurdavo išvakarėse 
patirtų įvykių. Jis mėgindavo tiksliai prisiminti, ką buvo matęs, 
sakęs, daręs, sutikęs. 

— O kas atsitikdavo atstumtiesiems'? — netikėtai paklausė Lėja. 

— Įžengdamas į Mokyklą, kiekvienas pretendentas privalėjo vi- 
sus savo turtus perduoti bendruomenei, - paaiškino ponas Riušas. 

— Visai kaip šiandienėse sektose, — pradžiugo Lėja. 

— Panašiai, — patikslino ponas Riušas, - tik tas, kuris būdavo 
išsiunčiamas, prieš išvykdamas gaudavo turto dvigubai tiek, kiek 
būdavo atidavęs. 

— Vadinasi, išvykdavo dvigubai turtingesnis, nei būdavo įstoda- 
mas, — tarė Džonatanas. — Taigi gerokai skiriasi nuo šiandienių 
sektų, išrengiančių žmones iki paskutinio siūlo. 

— Pinigais jam būdavo kompensuojama tai, ko nesugebėdavo 
įsisąmoninti, - pareiškė ponas Riušas. — Tačiau... - jis patylėjo, — 

tačiau kai būdavo skelbiama, kad bus pašalintas, jam būdavo iš- 
kasamas kapas. 

— Net jei nebūdavo miręs! - šūktelėjo Maksas. 

— Maksai, tai būdavo simbolinė mirtis, - nusišaipė Lėja. 

Staiga pašoko Peretė spindinčiomis akimis ir tarė: 

— Mirtis būdavo simbolinė, bet kapas visiškai realus. Kas nors, 
radęs tokį kapą, galėjo nuoširdžiai patikėti, kad asmuo, kuriam 
priklauso kapavietė, mirė. Tad galit manyti, kad turit kieno nors 
mirties įrodymus, 0 tas Žmogus yra gyvas. 

„Ką ji tuo nori pasakyti?“ — susimąstė Lėja. 

Prisiartino Maksas. Visi mėgino suvokti Peretės žodžius. 

— Jūs kalbat apie Groruvrą, ar ne? - paklausė ponas Riušas. — 
Primenu, kad buvo rastas jo... - jam nepavyko ištarti „lavonas“, — 
„„Groruvro palaikai. Manau, kad painiojat turinį ir talpyklą. Kū- 
nas - tai ne kapas... 

— Aš jų nepainioju, tik sakau, kad esti mirčių be laidotuvių, ką 
tik mums sakėt, kad būna laidotuvių be mirties. 

— Na? —- beveik agresyviai paklausė ponas Riušas. 

Ji išdrįso. | 

— Kas mums rodo, kad Manauso namo griuvėsiuose rastas ap- 
degęs kūnas yra jūsų draugo? 

Iki šiol niekas šiuo klausimu nebuvo pareiškęs nė menkiausios 
abejonės. Tai buvo netgi — iki šios akimirkos! — vienintelis daly- 
kas, dėl kurio sutarė. Jie suglumo. Pirmasis atitoko ponas Riušas: 

— Atleiskit, Perete, kad rėšiu tiesiai šviesiai, bet jūs nuklydot į 
lankas! Komisaras apie tai aiškiai parašė laiške. 

— Pone Riušai, aš nesuprantu, ko jūs norit? Kad jūsų draugas 
būtų miręs ar ne? 

— Ko noriu? Ko aš noriu? Lyg tai galėtų būti svarbu, tartum 
pakaktų užsimanyti, ir jis būtų gyvas. 

— Jei nesat tikras, kad jis dar gyvas, tai ne priežastis jį žudyti, — 
pratrūko Peretė. 

— Kaip tai — jį žudyti? Jūs perlenkėt lazdą, - pasipiktino ponas 
Riušas. —- Sakot, kad žudau Groruvrą? 

— Nesikarščiuokim. Aš tik sakau, kad neturim jo mirties įrodymų. 

— Neturim įrodymų?! — ponas Riušas išseko. - Name rastas 
kūnas - ne įrodymas? 

— Ne. Apdegęs kūnas tik įrodo, kad žmogus, kurio yra šis kū- 
nas, mirė. Tai nepaaiškina nei kas jis, nei netgi kad žuvo per gais- 
rą. Beje — ji pakeitė toną, - kas nors atpažino kūną? Buvo atlikta 
autopsija? 

— Jiems nusispjaut! — pratrūko Lėja. 

— Primenu, — tarė ponas Riušas, — kad jūs pati kalbėjot, jog 
Groruvras nužudytas. O jei įvyko žmogžudystė, tai kas nors mirė. 

— Kur prieštaravimas? "Tai tik prielaidos, ir norėčiau, kad mes 
jas visas įžvelgtumėm. Jei gerai pamenu, matematikoje tai vadi- 
nama įvairiomis figūromis. Ė 

— Nenorėtumėt užkąsti? — paklausė Lėja. 

— Jei tas kūnas ne Groruvro, tai kieno? - paklausė ponas Riušas. 

— Visų pirma pamėginkim sužinoti, ar jis Groruvro, — atkirto 
Peretė. 

— Jūs nenorit valgyti, o aš noriu, - spyrėsi Lėja. 

— Tiek to. Liaukimės, — nusileido ponas Riušas. - Bet pavalgę 
galėsim tęsti. Galėtume surengti, —- kaip tai vadina didelės par- 
duotuvės? 

— Naktinį seansą. 

— Tikrai, surenkim naktinį seansą. 

Šis žodis išbudino Alberą. Su nusmukusia kepure, prie lūpos pri- 
lipusia cigarete jis apstulbęs vartė akis po aprasojusiais akiniais. 

— Atrodo, kiek nusnūdau. Dirbau visą naktį. Buvau Ruasi. Oro 
uoste nemažai pinigo, bet darbas varginantis. 

— Alberas taip pat neištarė nė žodžio, - pastebėjo Maksas. — 
Visiems turi būti taikoma ta pati taisyklė. Jūs turit pripažinti jį 
ezoteriku, pone Riušai. 

— Alberai, - tarė ponas Riušas, - tu priimtas į ezoterikų grupę. 
Dabar esi pitagorininkas! 

— Jokiu būdu! Ničniekam nepriklausau. Aš nepriklausomas. Vi- 
sokios partijos, sindikatai, asociacijos, rutulių komandos, draugi- 
jos — ne man! 

Nuo bejėgiškumo iki įsitikinimo. 
Iracionalieji skaičiai 


Ponas Riušas užblokavo vežimėlį ant savo keltuvo platformos, 
paspaudė mygtuką ir ėmė palengva kilti Ravinjano gatvės namo 
vidiniame kieme. Paskaita apie Pitagorą buvo ilga ir varginanti. 
Dabar jis gailėjosi kvailai pritaręs „naktiniam seansui“; GB - ne 
didelė parduotuvė, o jis — ne išsičiustijus1 apatinių baltinių sky- 
riaus pardavėja. Keltuvas baisiausiai girgždėjo. Reikėtų paprašy- 
ti Albero sutepti mechanizmą. Krumpliastiebės triukšmas jam pri- 
minė Tronio mugę per Didžiąją savaitę, kai vagonas būdavo iške- 
liamas aukštai aukštai, o paskui taip smarkiai šoktelėdavo pir- 
myn, kad užgniauždavo kvapą. 

Maksas liko dirbtuvėje, kurioje vyko seansai. Jis nepastebėjo 
salės tolumoje Peretės. Sėdėdama šešėlyje, ji mąstė apie tai, kas 
įvyko. Kodėl taip šiurkščiai kalbėjo su ponu Riušu? Bet labiau- 
siai ją stebino, kad jautėsi pastūmėta domėtis istorija, susijusia 
su svetimo Žmogaus mirtimi, asmens, kurio nebuvo mačiusi ir 
apie kurio egzistavimą prieš keletą savaičių net nežinojo. Ji bu- 
vo priversta sutikti, kad po pirmo Groruvro laiško pasikeitė Ra- 
vinjano gatvės atmosfera. Iki šiol jie sudarė gyvą grupuotę, kuri 
vangiai, be konfliktų gyveno drauge, jų gyvenimas susidėjo iš 
įpročių ir buvo kupinas savaime suprantamo švelnumo, tačiau 
nesijautė entuziazmo. Nebuvo bendro tikslo, nuotykių, bendrų 
troškimų; jie tikrai neturėjo nieko bendro, išskyrus kasdienybę. 
Peretė, užimanti svarbiausią vietą, nepadarė nieko, kad būtų ki- 

taip. Jai reikėjo juos suburti, užmegzti santykius. Suvokė, kad 
neprisiėmė atsakomybės. 

O dar netikėtai užgriuvo šita Manauso istorija. Biblioteka, kny- 
gos, matematika, gaisras. Tai dovana ar netikėta nelaimė? Pagy- 
vens - pamatys. Kad ir kaip ten būtų, dabar ji galėjo tvirtinti, jog visa 
atsitiko laiku ir suteikė jiems tai, ko trūko. Pirmą kartą ji pajuto 
unisonu vibruojančią šeimyną. Pritiko net šitos papūgos partitūra. 

Kol Maksas rūpestingai lankstė uždangą ir ketino tvarkingai 
padėti, Nofutur papurpčiojo po dirbtuvę ir nusileido ant stalo, 
kur Maksas muzikavo. Ji labai norėjo gerti. Įkišo snapą į vieną 
indą, bet nepajėgė pasiekti vandens, indas buvo per siauras, o 
vanduo - per giliai. Neką sėkmingiau išbandė ir kitus indus. 

Pastebėjęs jos pastangas, Maksas atėjo į pagalbą. Peretė links- 
mai stebėjo sceną. Paskui atsistojo ir žengė prie jų. Maksas čiupo 
indą, pažymėtą 1/3, ir supylė į pažymėtą 1/2. Nofutur įkišo snapą, 
bet vanduo vis dar buvo nepasiekiamas. Maksas paėmė indą, pa- 
žymėtą 1/4, ir ėmė pilti vandenį. Pamačiusi ant stalo atverstą po- 
no Riušo sąsiuvinį, Peretė puolė prie jo: „Stok, Maksai!“ Per vė- 
lu. Jis jau buvo perpylęs vandenį. Vanduo iš perpildyto indo šliukš- 
telėjo ant sąsiuvinio. Jis ne tiek išgirdo, kiek pajuto Peretės šūk- 
telėjimą. Spausdamas sąsiuvinį prie marškinių, kad sugertų van- 
denį, paklausė: 

— Iš kur žinojai, kad išsilies? 

Netrukus sukaks dešimt metų, kai Peretė dirba knygyno kasoje. 

Ji įprato mintyse dėti sąskaitų sumas tada, kai šias sumas su- 
vesdavo į kasos aparatą. Jai buvo smagu lenktyniauti su mašina: 
katra greičiau. Kas, ji ar kasa, pirmoji pateiks rezultatą? Moteris 
ar mašina - didvyriškų susirėmimų su kompiuteriu, kuriuose da- 
lyvauja šachmatų čempionai, light versija. 

— Sudėjau ir supratau, kad išsilies. 

— Kaip? 

— Perpildamas tris indus, sudėjai jų turinius: 1/2 + 1/3 + 1/4. 
Išeina 13/12. O 13/12 yra daugiau nei 1, tai reiškia daugiau, nei 
gali sutalpinti vienas indas. Vadinasi, TURI išsilieti! 

Maksas neslėpė susižavėjimo. 

— Tu suskaičiavai mintyse. Jėga, mam! 

Tai Peretei pasirodė taip neįprasta, kad ji tik pajuokavo: 

— Be to, skaičiavimai rodo, kad 1/12 litro išsiliejo ant pono Riušo 
sąsiuvinio, ir jis nebus itin patenkintas. 

Vanduo ant lapų paliko aureoles. Peretė įvertino nuostolius. 
Labiausiai buvo apgadintas puslapis, kuriame ponas Riušas ap- 
rašė Pitagoro gyvenimą, keliones, atvykimą į Sibaridę, įsikūrimą 
Krotone. Tačiau tekstas buvo įskaitomas. 

— Mama, tu asas! 

Po šio epizodo, nepaisant Peretės žygdarbio, Maksas suvokė, kad 
skaičiavimas gali būti reikalingas tam, kad sutrukdytų „išsilieti“. 


Pilnas kavos prikaistuvis lėtai kaito ant degiklio. Kai skystis pra- 
dėjo virpčioti, Alberas išjungė dujinę viryklę ir prisipylė didelį 
puodelį. Taip visuomet, kai būdavo dirbęs naktį; kitą dieną jam 
reikėdavo litro kavos, antraip užmigdavo kaip ką tik seanso me- 
tu. Po jo iškart išgėrė antrą, kad turėtų, sakė jis, šansų likti nakti- 
niame seanse. 

— Kodėl dirbi naktimis, jeigu tave šitaip vargina? Kad užkal- 
tum daugiau pinigo? — paklausė Džonatanas. 

— Kartais taip. Bet šią naktį todėl, kad norėjau nuvykti į Rio. 

— Nuvykti į Rio! 

Džonatano peilis nuslydo, ašmenys įbrėžė lentą, ant kurios jis 
raikė rūkytą kalnų kumpį.-Kiek įmanoma plonesniais griežiniais. 
Kitaip, Džonatano skoniui, tai buvo lašiniai. 

— Kai nusibosta Paryžius, kai čia būna per daug liūdna, niūru, 
arba aš pats na paprasčiausiai įsigeidžiu, tai patraukiu į Orli arba 
Ruasi. Vakar pabudęs pamaniau: „Rio! Noriu į Rio“. Ištyrinėjau 
tvarkaraščius, jų namuose turiu visuomet. Į Rio — iš Ruasi 5-ą 
valandą ryto. Pataikiau atvažiuoti į oro uostą kaip tik tada, kai 
nusileido lėktuvas. Įsisodinau brazilų porą, gyvenančią Rio, ir pa- 
klausiau: „Ar Rio nepasikeitė?“ Apipyliau juos klausimais apie 
miesto pasikeitimus; apie juos prieš kelias savaites man pasakojo 

vienas keliautojas. Moteris man tarė: „Jūs gerai pažįstat Rio! Ka- 
da ten buvote?“ Aš jai atsakiau: „Ponia, niekuomet nesu ten bu- 
vęs“. Jai net akys išsprogo. Daugiau neištarė nė žodžio. 

Džonatanas atpjovė plonytį lašinių gabaliuką ir ištiesė Albe- 
rui: šis juos beprotiškai mėgo. Cigaretės pelenai vos neįkrito į 
pomidorus su krapais, kuriuos Džonatanas manėsi išmoningai su- 
taisęs. Jie pabiro į druskinę. Išversdamas druskinę į šiukšlių kibi- 
rą, Alberas aiškino Džonatanui, kad tarp oro uosto ir priemies- 
čių kiekvienas klientas papasakodavo apie savo miestą, mėgsta- 
mas vietas, bistro, kuriuose lankydavosi, aikštes, kuriomis patiko 
eiti, sodus, kur paprastai sėdinėdavo, kvartalus, kurių nekentė, o 
Alberas skrydis po skydžio imdavo įsivaizduoti tą miestą, į kurį 
nebūdavo įkėlęs kojos, vaizduodavosi vietas, kurias kiekvienas pa- 
keleivis nupasakodavo savaip. Niujorkas, Tokijas, Bogota, Singa- 
pūras. Šitaip jis susipažino su gera dvidešimtim viso pasaulio mies- 
tų. Suprantama, niekad nebuvo atsivertęs kokio nors kelionių va- 
dovo, tai būtų išdavystė. Išskyrus Sirakūzus, vienintelį miestą, su 
kuriuo susipažino iš kelionių vadovų, nes norėjo ten nukakti, o į 
ji nebuvo tiesioginio reiso, tad nebuvo ir keleivių iš ten, kuriuos 
galima paklausinėti. “ 

— Miestai, - patikslino jis, - ne šalys. Šalys — tai kvailystė, jos 
egzistuoja tik žemėlapiuose. O miestas iš tikrųjų egzistuoja... 

Alberas jam prisipažino, kad oro uostų įprotis jam atsirado po 
vienintelės kelionės į užsienį. Į Romą, seniai. Jis pametė doku- 
mentus ir lėktuvo bilietą, susičiupo gripą, kuris prikaustė jį prie 
lovos viešbučio kambaryje per visą viešnagę. 

— Pažįsti Manausą? — netikėtai paklausė Džonatanas. 

— Ne. Kur tai? 

—- Brazilijoje, Amazonijoje. 

— Kaip tau esu sakęs, Brazilijoje pažįstu tik Rio ir Braziliją. 
Manauso tolimųjų skrydžių tvarkaraščiuose nėra. 

Kalbėdamas Alberas baigė dengti stalą. Peretė, lydima Makso 
ir Nofutur, įžengė į valgomąjį tuo metu, kai iš savo kambario nu- 
sileido Lėja. Jie susėdo prie stalo. 

Džonatanas kilstelėjo ranką aukščiausios virtuvės lentynos link 
siekdamas ilgo metalinio padėklo, ant kurio ketino sudėlioti kum- 
pio griežinius. Peretė šūktelėjo jam: „Nekelk taip aukštai rankų, tu 
mane vargini!“ Nustebęs jis paleido padėklą, ir šis nukrito ant grin- 
dų. Džergžt! Net Maksas pašoko. Nofutur kiek nešė sparnai nu- 
plasnojo ir susimąsčiusi nutūpė ant židinio atbrailos panašiai kaip 
pirmą kartą, kai atsidūrė šiame Ravinjano gatvės name. Peretė taip 
juokėsi, kad nepajėgė ištarti žodžio. Galiausiai ji prašneko: 

— Pone Riušai, jūs ką tik puikiai papasakojot apie Sibaridę. Kai 
šia poza pamačiau Džonataną, ji man tuoj priminė mokykloje pa- 
sakojamą istoriją. 

Kaime vaikštinėjo sibaridietis. Žingsniuodamas pro lauke triū- 
siantį valstietį, jis staiga sustojo ir sušuko: „Nekelk taip aukštai 
rankų, tu mane vargini!“ 

Džonatanas pakėlė padėklą. 

Aiškiausiai pagauta įkvėpimo, Peretė kalbėjo toliau: 

— Yra dar vienas sibaridietis, kuriam vos išvydus malkas skal- 
dantį vergą, imdavo stambiais lašais sunktis prakaitas. Ir dar vie- 
nas, kuris išsinuomavo valtį plaukti į Krotoną, kaip tik į Pitagoro 
miestą. Išplaukdamas reikalavo jūreivių, kad kelionėje visiškai 
nepliukšėtų irklai ir netykštų vanduo, kitaip jiems nebus užmo- 
kėta... O įspūdingiausias tas sibaridietis, kuris rytą atsikėlęs pasi- 
skundė visą naktį negalėjęs užmigti, nes jam trukdė vienas iš lo- 
voje pribarstytų rožių žiedlapių, mat buvo perlinkęs. Negalit įsi- 
vaizduoti, kaip mus juokindavo tokie pasakojimai. Ypač paskuti- 
nis apie perlinkusį žiedlapį. 

Kumpis buvo puikus. | 

Tą akimirką, kai visi pakilo, Peretė vėl prakalbo: 

— Sibaridę sugriovė Krotono būriai. Kiek pamenu, pitagorinin- 
kų iniciatyva. Kad neliktų nė menkiausio pėdsako, jie apgręžė 
upę, kuri užliejo miestą. Taip puikiai pavyko, kad nerasta nė vie- 
no malonumų miesto akmens. 

Pertrauka-baigėsi. Prasidėjo naktinis seansas. Ponas Riušas bu- 
vo pavargęs. Peretė pasiūlė nukelti seansą į rytdieną. Ponas Riu- 

šas atsisakė. Peretė padėjo jam užvažiuoti ant pakylos. Alberas 
įsitaisė pirmoje eilėje. Vieta parteryje! Apsisprendusi, jeigu rei- 
kės, būdrauti iki aušros, Nofutur liko valgomajame-svetainėje ant 
laktos. Popietinis seansas ją nustekeno. 

— Negalėjusiems luktelti dvidešimt keturių valandų ir sužinoti 
apie prieš 2000 metų buvusią iracionaliųjų krizę, šiąnakt apmesiu 
šiokį tokį paveikslą, — aiškiu balsu pareiškė ponas Riušas. 

Mes esam V amžiuje prieš mūsų erą, kažkur Didžiojoje Grai- 
kijoje, galbūt Pietų Italijos pakrantėse prie Krotono. Trijų veiks- 
mų drama. 

Pirmas veiksmas. Visa yra skaičius! 

Antras veiksmas. Jeigu skaičius atstovauja kvadrato kraštinei, 
tai joks skaičius negali atstovauti jo įstrižainei. Įstrižainė ir krašti- 
nė yra nebendramatės! 

Trečias veiksmas. Taigi esti dydžių, kurių negali išreikšti nė vie- 
nas skaičius! 

Toks konstatavimas, kurį pateikė patys pitagorininkai, sukėlė 
pavojų jų pačių pasaulio vizijai. Jis būtinai turėjo likti paslaptyje. 
Pradėkim nuo pradžių. | 

Pirmas veiksmas. Visa yra skaičius. Kokie buvo tie skaičiai, tu- 
rėję byloti apie pasaulį ir harmoniją, tie skaičiai, turėję apsakyti 
kosmosą? Sveikieji skaičiai. Taip pat ir trupmenos, kurios yra ne 
kas kita, o sveikųjų santykis. Vien teigiamieji. Senovės civilizaci- 
jos neturėjo neigiamųjų skaičių. 

Auditorija nusistebėjo. „Jie neturėjo minus vieno!“ - „Neturė- 
jo minus dviejų!“ — „Tai kaipgi jie skaičiavo?“... 

Būdamas geras oratorius, ponas Riušas luktelėjo, kol apmalš 
emocijos, ir tęsė: 

— Užtat graikai naudojo dviejų visokių sveikųjų skaičių santy- 
kius. Pavyzdžiui, Egipte tebuvo pusės ir kai kurios kitos ypatin- 
gos trupmenos. Taigi jokių 22/7. Pagrindinė skaičių, vėliau pava- 
dintų racionaliaisiais, funkcija buvo kiekybiškai išreikšti ge0met- 
rinius dydžius, tai yra juos išmatuoti. 

Alberas kad kiek būtų nugurkęs savo nuorūką. Apimtas eksta- 
zės, jis stebeilijo į poną Riušą. Kaip visa tai gali tilpti jam galvoje! 


/; 
, 
4 


ARSIdUy 
LIJTŲ 


132 


Ponas Riušas paskelbė: 

— Antras veiksmas. Kvadrato, kurio kraštinė 1, įstrižainės pasi- 
rodymas. 

Buvo per vėlu piešti plakatus. Ponas Riušas popieriaus lape 
nubraižė kvadratą ir vieną iš jo įstrižainių. Iškėlęs lapą virš gal- 
vos, kad visi galėtų matyti, mėgino sakyti... bet pagavęs Peretės 
šypsnį, nutilo. 

— Taip, žinau: „Nekelk rankų taip aukštai“, gal jus varginu? 

— Visai ne! — suriko Albėras. — Tai aukšta klasė, tęskit, pone 
Riušai! - Grįžtelėjęs į auditoriją. - Kas pavargo, gali eiti miegoti! 

Jam įsikišus, pasigirdo šiurkštoki juokai ir švilpimas. 

Ponui Riušui virš galvos vėl iškėlus popierių, tapo tylu. Jis pa- 
skelbė: 

— Kraštinė ir įstrižainė —- du puikūs kvadrato segmentai! 


1 L 


— Kas juos sieja? Imkim patį paprasčiausią kvadratą, kurio krašti- 
nė 1. Kokio ilgio jo įstrižainė? Perkirskim jį pusiau, gausime du 
vienodus stačiuosius lygiašonius trikampius. Bendra trikampių 
įžambinė yra kvadrato įstrižainė. 

Ką teigia Pitagoro teorema? 

Tai buvo ne klausimas, bet stiliaus klauzulė, tačiau visi choru 
atsakė: 

— Įžambinė, pakelta kvadratu, yra lygi dviejų kraštinių, pakeltų 
kvadratu, sumai. 

— Kaip atsimenam - 1 kvadratu yra lygus 1, - tęsė ponas Riu- 
šas, — tad formulė duoda: įžambinė kvadratu, tai yra įstrižainė 
kvadratu, lygi: 

- Štai esminė informacija: įstrižainės ilgis yra skaičius, kurio kvad- 
ratas yra 2! 

Ponas Riušas nuvairavo savo vežimėlį nuo pakylos ir, artinda- 
masis prie auditorijos, pravažiavo palei pirmąsias eiles norėda- 
mas sudramatinti klausimą: 

— Koks šis skaičius? Maža pasakyti, kad graikai jo ieškojo. Ne- 
tiko nė vienas skaičius! Nė vienas sveikasis, nė viena trupmena! 
Tuomet iškilo klausimas: ar egzistuoja toks skaičius? O jei neeg- 
zistuoja, kaip tuo įsitikinti? | 

Norint įsitikinti, kad dalykas egzistuoja, pakanka jį pademonst- 
ruoti. Tačiau kai jis neegzistuoja?.. Sunku pateikti tai, kas neeg- 
zistuoja! Kas tada? Vienintelis būdas įtikinti, kad dalykas neeg- 
zistuoja, yra įrodyti, kad jis NEGALI EGZISTUOTI. Tai yra rei- 
kia pereiti nuo bejėgiškumo rasti kalbamą dalyką prie įsitikini- 
mo, kad toks dalykas neegzistuoja. Toks perėjimas turi nemenką 
kainą, jam reikia įrodymo. Negalimumo įrodymo! 

"Tai ir padarė pitagorininkai. Jie įrodė, kad racionalusis skaičius, 
kurio kvadratas lygus 2, negali egzistuoti. Jei koks nors skaičius 
atstovauja vienai kvadrato kraštinei, joks skaičius negali atstovauti 
jo įstrižainei. Įstrižainė ir kraštinė yra NEBENDRAMATĖS! 

Kaip kitaip galima būtų įrodyti? Pažvelkit į figūrą. 

Jis iš naujo pakėlė lapą. Ne taip aukštai kaip neseniai. Buvo la- 
bai pavargęs. Peretei tai pasirodė neprotinga, tačiau ji žinojo, kad 
už nieką pasaulyje jis nesutiktų nutraukti seanso. Jis pakartojo: 

— Pažvelkit į figūrą. Ar MATYTI, kad įstrižainė ir kraštinė yra 
nebendramatės? Ne! Nėra nė vienos nuorodos, galinčios mums 
kelti nerimą. Toks negalimumas visai neišryškėja. Kad nebendra- 
matės, nematyti! Figūra nebyli, ją prikelti gali tik minties veikla. 

Trečias veiksmas. Kaip į tokius atradimus reaguoja graikų vi- 
suomenė? Paprastame kvadrate, nupieštame ant šito lapo, glūdi 
praraja, kurioje slypi įsitikinimas. Esminis ryšys tarp skaičių ir 
dydžių, įtvirtinęs pitagorininkų visatos sąrangą, buvo šiurkščiai 

nutrauktas. Ir buvo pataikyta į patį vienos iš dviejų antikinio pa- 
saulio reikšmingiausių figūrų — kvadrato —- centrą. Svarbiausia, 
kad smūgis buvo suduotas pritaikant du žymiausius pitagorinin- 
kų kūrinius, paties Pitagoro teoremą. — Ponas Riušas mostelėjo 
Džonatanui. - Be to, sveikųjų skaičių dalijimą į lyginius ir nelygi- 
nius. Prisimenat, kalbėjau apie tai priešpiet. 

Ką gi iš tiesų reiškia nebendramatis? To paties kvadrato krašti- 
nė ir įstrižainė negali būti matuojamos tuo pačiu matu! Jei vienu 
skaičiumi įvertinama viena, tai jokiu skaičium neįvertinsi kitos! 
Tai reiškia, kad neįmanoma vienu metu pažinti dviejų... - jis stab- 
telėjo, — ...tačiau jos abi mūsų akivaizdoje reiškiasi... - jis ieškojo 
žodžio, — ...tikrovėje tuo pat metu. Tokių dviejų dydžių sambūvis 
įrodo, kad tikrovė yra turtingesnė nei skaičiai. 

Jie sukūrė įžambinę ir negalėjo jos išmatuoti! Iki šiol ką galė- 
davo sukurti, tą galėdavo ir išmatuoti. Baigėsi kūrimo ir matavi- 
mo vienybė. 

Atradimas buvo toks: nėra skaičių kai kuriems dydžiams api- 
būdinti! Todėl juos imta laikyti neišreiškiamais, alogon. 

Ponas Riušas buvo išsekęs, tačiau matėsi, kad jis labai džiau- 
giasi. Tai buvo tikra filosofija! Keturiasdešimt metų jam taip nėra 
buvę. Liesame veide atsispindėjo energija ir tuo pat metu jį vago- 
jo nuovargis. Peretė buvo ir sužavėta, ir sunerimusi. Kad tik jam 
nieko neatsitiktų! 

Ponas Riušas pasakojo toliau: 

- Štai tas „logiškas skandalas“, apie kurį Hipasas Metapontie- 
tis paskelbė už pitagorininkų būrelio ribų. Užtat kad taip pasiel- 
gė, žuvo laivo katastrofoje. Tai buvo tuo pat metu ir tam tikros 
idėjos, besiremiančios harmonija bei visagalių racionalių ryšių tarp 
pasaulio daiktų, katastrofa. Ją išprovokavo vienas įrodymas. Is- 
torija mena, kad pirmutinis buvo negalimumo įrodymas! 

— Tikriausiai tai nebuvo lengva įrodyti, - garsiai svarstė Peretė. 

— Neapsigaukit, Perete. Šis įrodymas, kad ir sukėlęs rimtų pa- 
darinių, buvo veikiau nesudėtingas. 

Visai išsekęs ponas Riušas nutilo. 


DENIS GUEDJ Il PAPŪGOS TEOREMA 135 


Visų nuomone, tai buvo pats geriausias jo numeris. Vieno žmo- 
gaus šou. Be Makso, Nofutur ir garsiakalbio. Puikiai padirbėta! 

Alberas, glamžiodamas savo kepurę, cypčiojo: 

— Aš dar ateisiu, dar ateisiu! 


Iš čiaupo smarkiom čiurkšlėm tryško vanduo. „Pereiti nuo bejė- 
giškumo iki įsitikinimo!“ — pono Riušo frazė nepaliaujamai ding- 
čiojo Džonatanui galvoje kaip biliardo kamuolys, atsimušantis į 
žalio audeklo apvadus. Lėja išėjo iš vonios dar drėgnais ilgesniais 
nei paprastai plaukais. Ji prisėdo ant lovos, atrėmė veidrodį tarp 
antklodės klosčių, išsitraukė dažų rinkinį ir ėmė priekyje melsvai 
dažyti plaukų sruogas. „Kad nebendramatis, nematyti!“ - sakė po- 
nas Riušas. Džonatanas ilgai apžiūrinėjo seserį. Išties nesimato. 

— Reikia mėginti įrodyti, — tylutėliai tarė Džonatanas stebėda- 
mas ją iš savo kambario. 

Ji sustingo: 

— Tu spoksai į mane! 

— Noriu, kad įrodytume tai, ko ponas Riušas neįrodė. 

— Kas tau staiga užėjo! Gal galima sužinoti kodėl? 

— Tikrai nori sužinoti? Gerai. Supranti, noriu, kad mes kartu per- 
eitume nuo bejėgiškumo prie įsitikinimo. Bent jau matematikoje. 

Iš jos rankų išslydo teptukas. Paklodė pamėlo kaip sruogos. 

Jie puolė prie knygų, kaip niekad nebuvo darę. Ponas Riušas 
sakė Peretei, kad įrodymas nelabai sudėtingas. Bet vis dėlto! Po 
kurio laiko jie suvokė: viskas rėmėsi faktu, jog Pitagoras padalijo 
skaičių pasaulį į dvi dalis: lyginius ir nelyginius. Tai darydamas, jis 
įjungė įrodymo variklį, turintį tik vieną mintį: pateikti skaičių, 
kuris būtų tuo pat metu lyginis ir nelyginis, vadinasi, pabaisą! O 
pateikęs padarė išvadą, kad tokį negalimumą leidusios prielaidos 
buvo klaidingos. 

Dvynių garbės žodis, jiems pavyks. Tikriausiai turės praleisti 
nemigo naktį. Užteks ir pusiaumiegės. Apyaušriu, turėdami įro- 
dymą savo rankose, jie patenkinti sumigo ir pabudo tik paskai- 
toms prasidėjus. Nebuvo licėjuje visą rytą. 

Kol ponas Riušas nardino į vyno taurę kriaušę, o Peretė plo- 
nais griežinėliais pjaustė ožkos sūrį, Džonatanas prabilo: 

— Atsikalbinėdamas, kad skaičiaus 2 šaknies iracionalumo įro- 
dymas lengvas, ponas Riušas vakar vakare jį įvaldė 

— Aš nieko neįvaldžiau, — vos neužduso ponas Riušas. — Tik 
sakiau, kad manoma, jog jis lengvas. 

Dvi didelės vyno dėmės išniekino baltus koketiškus jo marš- 
kinius. 

— Skaičiaus 2 šaknies iracionalumo įrodymas ad absurdum, - 
garsiai paskelbė Lėja išsitraukdama paveikslėlį, kuriuo Maksas 
naudojosi pradinėje mokykloje. 

Blogai paskirstytas jos sruogų melsvis tikrai nekėlė pasigėrėjimo. 

— Tarkim, kad egzistuoja trupmena a/b, kurios kvadratas ly- 
gus 2, —- sušnabždėjo Džonatanas sąmokslininko mina atsigręž- 
damas į susirinkusiuosius. 

— Taigi: a2/b2 = 2, - tęsė Lėja rašydama lentoje. 

— Imkim nesuprastinamą trupmeną, turinčią šią formą. Jos ele- 
mentaia irb yra pirmieji tokie. Tai yra jų abiejų vienu metu neda- 
lija joks skaičius. 

— Tad aš tvirtinu, kad a ir b abu negali būti lyginiai! - pareiškė 
Lėja. 

— O jeigu a*/b2 = 2, tai visiškai natūralu, kad až = 2b*. 

— Taigi a? yra lyginis, nes lygus dvigubam kiekiui, — paskelbė 
Lėja. | 

„Kas jiems atsitiko?“ — Peretė sumišusi žvelgė į juos. 

— Vadinasi, tik lyginis skaičius, pakeltas kvadratu, yra lyginis, — 
informavo Džonatanas, skubriai žvilgtelėdamas į motiną. 

— Tad tvirtinu, kad a yra lyginis! - pareiškė Lėja. 

— Tada yra lygus dvigubam skaičiui — skaičiui c, pavyzdžiui: 
a = X. 

Džonatanas užrašė tai lentoje. 

— Ne taip greit, - šūktelėjo ponas Riušas lyg nespėtų sekti. 

— Vėl imkim pradžioje minėtą lygybę: a* = 2b*. Pakeiskim a į 
2c. (2c)* = 2b*. Tad 4c? = 2b*, vadinasi, 2c? = b?, 

— Kur b? lygus dvigubam... 

— Keverzojat lyg vištos kojom, bet mano akys šviesios, — širdo 
ponas Riušas. 

— Tęsiu, - paskelbė Džonatanas, - kai b? lygus dvigubam skai- 
čiui, b? yra lyginis. 

— Ką tik jau sakei! Tad tvirtinu, kad b yra lyginis! - pareiškė 
Lėja. 

— Imkim tris „tvirtinu“, jie ir yra absurdiškas mąstymas. Viena 
vertus,a irb negali būti abu kartu lyginiai, kita vertus, ira, irb yra 
lyginiai! Neįmanoma! Kokia tokio absurdo priežastis? — paklau- 
sė Džonatanas dėbčiodamas į auditoriją inkvizitoriaus žvilgsniu. 

Juos karštai sudomino matematikos įrodymai! Stebuklas! Pe- 
retė ir ponas Riušas susižvalgė vienas kito klausdami: ar tu matai 
tą patį ką ir aš!? Tu girdi tą patį ką ir aš!? 

Maksą sužavėjo abiejų suaugusiųjų nuostaba. Jis didžiavosi 
dvyniais. 

— Kokia šio absurdo priežastis? — dar kartą pakartojo Džona- 
tanas. 

— Mano prielaida, - pripažino Lėja nunarindama galvą. 

— Pakartok savo klaidingą prielaidą! - įsakė Džonatanas. 

— Egzistuoja trupmena, kurios kvadratas lygus 2, - burbtelėjo 
Lėja. 

— Išmeskim ją! — suriaumojo Džonatanas. 

Jie kartu griebė šakutes ir pradėjo skambinti per savo taures 
kaip Maksas vakar į pitagorininkų indus. Pagal regio melodiją 
jiedu stebėjosi: 


Kaip puiku! 

Kaip puiku! 

Nebėr trupmenos, 
kurios kvadratas du. 
Tai baisu! 

Tai baisu! 


a, 


MSI, 
054 ys 


138 
Šį originalų numerį palydėjo griausmingi plojimai: absurdiško 


mąstymo išvada pagal regį! 


— Mes taip pat pakartokim! 
Apsupę poną Riušą, jie uždavė jam svarbiausią klausimą: 


— Na, pone Riušai, akuzmatikai ar matematikai? 
Ponas Riušai nutaisė pitagoriškai mąslų veidą ir sumurmėjo: 
— Atmintis - okay. Įrodymų supratimas — okay. Viskas gerai. — 
Jis patapšnojo į stalą. - Be abejo, matematikai! 
Įšventinti į matematikus už šį puikų įrodymą, jie pelnė vietą 
kitoje uždangos pusėje, kur galima bus drįsti, kai jiems pasirodys 
tinkama, susigrumti su formulėmis ir teoremomis, teiginiais ir iš- 


vadomis. 
Net nepastebėjęs, kada jie priėjo, ponas Riušas atsidūrė įspraus- 
tas tarp dvynių, kurie abu šnipštelėjo jam į ausį paslaptingą frazę: 


— Nėra paslapties be dūmų! 


9 SKYRIUS 


Eukleidas, griežtumo šalininkas 


Buvo lapkričio pabaiga. Praėjo jau trys mėnesiai, kai Groruvras 
ne laiku įsiveržė į Ravinjano gatvės pasaulėlį, ir jei nebūtų miręs, 
galėtų pasigirti sukėlęs jame revoliuciją. 

Girios biblioteka buvo sutvarkyta, tačiau po didžiojo susirinki- 
mo, įvykusio tuoj po antro Groruvro laiško, jų tyrimas visiškai 
nepasistūmėjo. 

Pripažindamas, kaip jie kolektyviai vadovavo šiai iš dangaus 
nukritusiai istorijai, ponas Riušas turėjo sutikti, kad jiems tiesiog 
stigo griežtumo. Griežtumo ir sintezės. Reikėjo veikti kitaip. 

Maksas, pastebėjęs, kad Nofutur lengiausiai kalbėdavo iš ryto ir 
ypač vakare, pasiūlė ponui Riušui, kad seansai vyktų vėlų vakarą. 

Šį vakarą jie išeis iš namų. Seansas vyks ne įprastoje vietoje, 
kur anksčiau buvo parodyti Talio ir Pitagoro epizodai. Džonata- 
nas ir Lėja nužingsniavo prie kitos dirbtuvės, kur buvo Girios bib- 
lioteka. Jie apsirengė vakariniais drabužiais. Drabužiai, tarkim, 
tik vadinosi vakariniai. Lėja pasiskolino iš vienos draugės ilgą suk- 
nią, kailinę peleriną iki pusės šlaunų, o iš Peretės - dedešvų spal- 
vos plačiakraštę aksomo skrybėlaitę, atsiduodančią naftalinu. Jos 
bateliai buvo labai aukštais kulniukais, todėl ji pavojingai siūba- 
vo. Peretė užkabino jai plonytį perlų vėrinį, kuris prašmatniai pa- 
puošė kaklą. Dama. Lydima paslaugaus ševaljė. Džonatanui išsi- 
dabinti buvo sunkiau. Jo apdaras buvo mišrus: pusiau sportinis, 
pusiau dendiškas. Jis aptiko auksinį kaklaraištį, kuris prie juodų 

marškinių atrodė labai efektingai. Jam pavyko įsisprausti į tan- 
kaus sidabriškai pilko audinio švarką, kuris braškėjo, kelnės buvo 
neapsakomos, bet tobulai išlygintu kantu. Viena detalė netiko: 
jis buvo apsiavęs sandalais. 

Prie durų juos pasitiko susižavėjęs Maksas. Jis paėmė bilietus 
ir palydėjo į vietas. Jie atsisėdo ant išklibusių aksominių krėslų. 
Kambarys nugrimzdo į visišką tamsą. 

Šviesos pluoštas, tvikstelėjęs kambario viduryje, ėmė lėtai suk- 
tis apšviesdamas patalpą kaip policijos mašinos švyturėlis. Nu- 
slinkęs lentynomis, šviesos pluoštas apšvietė jas vieną po kitos; 
akimirką rampos šviesos nutvieksti veikalai vėl pranyko tamsoje 
ir užmarštyje. Paskui pasiekęs didelę įstiklintą angą, pluoštas, dau- 
giau nieko neužkliudęs, išnyko kiemo platybėse. Šviesos ratą ly- 
dėjo vos girdima bangų mūša. Netrukus ji pasiekė ir tingias Džo- 
natano bei Lėjos ausis. Atostogos! Jos buvo dar toli. Trūko tik 
anyžių ir kmynų kvapų bei svirplių čirškimo, kad pamanytum at- 
sidūręs Morė arba Esterelyje. Džonatanas atsisegė švarką. Pluošto 
ryškumas ėmė slopti. Vėl stojusioje tamsoje pasigirdo garsiakal- 
bio džeržgesys: 

— Dėmesio, dėmesio! Netrukus įžengsite į didžiąją Aleksandri- 
jos Mūsėjo biblioteką. Fotografuoti su blykste, rūkyti bei kramty- 
ti gumą griežtai draudžiama! 

Lėja nusiavė batelius ir pastūmė juos po krėslu. 

Ponas Riušas vėl prabilo: 

— Nei Talis, nei Pitagoras neišsilaipino Aleksandrijoje atkakę į 
Egipto Žemę tik todėl, kad šio miesto dar nebuvo. Jis atsirado po 
daugybės šimtmečių - 331 metais Aleksandro Didžiojo, nukaria- 
vusio Egiptą, įsaku. Apsuptas vandens — tarp jūros ir Marjuto 
ežero, miestas išsidėstęs Žemės — pramaišiui smėlio ir pelkių — 
juostoje. Avanposte plyti mažytė salelė. Ji gina miestą nuo nepa- 
liaujamo bangų šturmo. Faras! 

Aleksandrija — naujas miestas. Pastatytas per kelerius metus 
tiksliai pagal planus. Aleksandro garbei architektas miestui su- 
teikė klamido - sunkių purpurinių makedonų raitelių, lydėjusių 

karvedį karo Žygiuose, apsiaustų - pavidalą. Beveik tobulas stačia- 
kampis, kurį kerta tiesiakampės arterijos. Geometrinis miestas. 

Be vergų, 300 000 gyventojų! Skirtingai nei Atėnai, Aleksan- 
drija - kosmopolitinis miestas. Be abejo, egiptiečiai, kilę iš Nilo 
slėnio ir deltos kaimų. Graikai iš salų ir žemyno atvykę krautis 
turtų kitoje Viduržemio jūros pusėje. Žydai, atkakę iš kaimyni- 
nės Palestinos, be to, iš visų Europos pakraščių atkeliavę samdi- 
niai — skitai, trakai, O ypač grėsmingieji galai - stoti į karaliaus 
Ptolemajo kariuomenę. 

Išlipę keliautojai pamatydavo gigantišką neregėtos prabangos 
miestą, išraižytą kanalų, grįstų akmenimis, tokių plačių kvadrati- 
nių gatvių, kad galėjo važiuoti greta keturi karo vežimai. 

Tarp Žemės ir dangaus į neįtikėtinas aukštumas stiebiasi mar- 
murinių kolonų anfilados, ant jų uždėtos milžiniškos taip pat mar- 
murinės plokštės, iš kurių vieną išjudinti galėtų tik keli šimtai vy- 
rų. Milžiniškas miestas, puikiai dekoruotas įvairiaspalviais akme- 
nimis, marmuro ir akmens miestas, apsaugotas nuo dideliems 
miestams gresiančių gaisrų. 

Visame mieste ir uoste gyvenimas virte verda. Uostuose. Alek- 
sandrijoje jų yra du: vienas prigludęs rytuose, o kitas - vakaruo- 
se. Laivai gali saugiai priplaukti krantą atsižvelgiant į vėjo kryptį. 
Dėl tokios konfigūracijos miestas ir buvo čia pastatytas. Dieną 
kas valandą įplaukia ir išplaukia laivai iš visų Viduržemio jūros 
uostų, Mažosios Azijos krantų, Mileto, Peloponeso, Didžiosios 
Graikijos, Sirakūzų ir Šiaurės Italijos, taip pat Libijos. Aleksan- 
drija yra Žmonijos prekyvietė. Didžiulės parduotuvės, pilnut pil- 
nutėlės pačių įvairiausių maisto produktų, be galo driekiasi kran- 
tine daugybę kilometrų. Ypač grūdų. Įvairių produktų fabrikai. 
Aleksandrijos stiklas garsėjo nepaprastu plonumu dėl švaraus dy- 
kumos smėlio, vartojamo jo gamyboje. O laivų statyklose statomi 
visokių rūšių laivai: ir plaukioti jūroje, ir keliauti Nilu iki pirmo 
krioklio, ir plačiadugniai, skirti aplinkinėms pelkėms. 

Sąsaja tarp Vakarų ir Afrikos, tarp Graikijos ir Egipto, tarp 
graikų panteono ir egiptiečių dievų, Aleksandrija septynis am- 

žius bus graikų pasaulio muziejumi. Daugiau nei dvigubai laiko, 
skiriančio Eukleidą ir Talį. 


Nešami pono Riušo balso, Džonatanas ir Lėja be vargo įsivaizda- 
vo miestą. Maža to, jie būtų brangiai sumokėję, kad atsidurtų Bal- 
tojoje Aleksandrijoje, užuot pelėję drėgname Paryžiuje žemu dan- 
gumi, be to, žiemą. Tačiau mintyse vasarą buvo numatę kelionę, 
nuvesiančią juos dar toliau. Ššš! Tai buvo paslaptis, apie kurią 
jiedu šnabždėdavosi po savo stoglangiais. | 

Jie nenugirdo poros pono Riušo sakinių; vėl paniro į pasakoji- 
mą, kai jis tarė: 

— Praėjus aštuoneriems metams po Aleksandrijos įkūrimo, mirė 
Aleksandras. Jam buvo lygiai trisdešimt treji metai. Jo įkurta mil- 
žiniška imperija iširo. Atėnai tuoj bus nuversti nuo sosto. Jie jau 
nebe graikų pasaulio sostinė, niekuomet nebebus, kokie buvo. 

Pono Riušo balse buvo justi begalinis liūdesys. Jis nutilo. Jam 
Atėnai buvo Miestas. Filosofijos miestas. 

— Visos sostinės sukruto. Kuri bus naujieji Atėnai? Pergamas, 
Antiochija Sirijoje, Pela Makedonijoje, Efesas, Aleksandrija? Nu- 
galėjo pagrandukas; Aleksandrija pakeitė Atėnus. Ji turėjo di- 
džiausią kozirį: Aleksandro kapą! Karalius Ptolemajas šiaip ne 
taip atgavo karvedžio kūną ir liepė jį palaidoti mieste. Septynis 
amžius Aleksandrija buvo šio pasaulio dalies intelektinės veiklos 
švyturys. 

Už dviejų tūkstančių kilometrų, Paryžiuje, baigiantis žiemos 
vakarui, gerokai prikūrentoje GB dirbtuvėje įsižiebė šviesos pluoš- 
tas, tučtuojau užgeso, švistelėjo iš naujo, bet jau kita kryptimi, 
vieną po kito apšviesdamas keturis kambario kampus. Tai buvo 
signalas. Pasigirdo Nofutur balsas: 

— Visiems žemės valdovams ir valdytojams įsakau gabenti į mūsų 
miestą Aleksandriją poetų ir prozininkų, retorių ir sofistų, medi- 
kų ir žynių, istorikų, filosofų bei visokius kitokius kūrinius... 

— Kieno šis kreipimasis? — paklausė Maksas puikiai atlikdamas 
bendrininko vaidmenį. 

— Karalius Ptolemajas I, vadinamasis Sotėras, „gelbėtojas“, La- 
gidų dinastijos įkūrėjas. Senas Aleksandro draugas, jis atsisėdo į 
Egipto sostą karvedžiui mirus, — atsakė ponas Riušas. — Po šio 
kreipimosi buvo išsiuntinėta dešimtys pasiuntinių po milžinišką 
Aleksandro imperiją, dabar išdraskytą į tiek valstybių, kiek atsi- 
rado pretendentų jai paveldėti. 

Šį kreipimąsi parašė vienas tremtinys. Filosofas, užsiimantis po- 
litika. Jis atvyko 1š Atėnų, kur ištisą dešimtmetį buvo gerbiamas 
archontas Demetrijas Falerietis. Priverstas bėgti prasidėjus poli- 
tiniams sukrėtimams, jis rado prieglobstį Aleksandrijoje, kur Pto- 
lemajas nedvejodamas jį priėmė. 

Demetrijas turėjo sumanymų. 

Ponas Riušas tarė kiek tyliau: 

— Akademo parke, pačiame Atėnų viduryje, Platonas buvo įkū- 
ręs Akademiją. Kiek vėliau netoliese esančioje sporto mokyklo- 
je, Apolono Likėjaus aikštėje, Teofrastas, Aristotelio mokinys, 
įkūrė Licėjų. Mokiniai priprato diskutuoti ūksmingose sporto mo- 
kyklos alėjose. Todėl filosofai aristotelininkai vadinami peripate- 
tikais, „tais, kurie mėgsta žingsniuoti diskutuodami“. 

Demetrijas nusprendė įgyvendinti aristotelininkų universalaus 
mokslo sumanymą. Ko negalėjo realizuoti Atėnuose, realizuos 
Aleksandrijoje. Tai bus jo revanšas. Persekiotojai blykš iš pavydo 
priešais dvi institucijas, kurių įkūrėjas buvo Demetrijas ir kurios 
išgarsino Aleksandriją: Mūsėją ir Didžiąją biblioteką. 

Sukaupti vienoje vietoje visas pasaulio žinias! Toks buvo De- 
metrijo Faleriečio siekis. Karalius Ptolemajas tučtuojau pritarė 
šiam sumanymui. 

Niekuomet nebuvo užsimota padaryti panašaus darbo. Abso- 
liuti sėkmė. Plūstelėjo žmonės ir knygos. Pirmieji būrėsi Mūsėju- 
je, antrosios — Didžiojoje bibliotekoje, ir pavertė ją pačia gra- 
žiausia kada nors egzistavusia biblioteka. Tačiau mieste buvo dar 
vienas pastatas, kuris varžėsi dėl įžymumo ir traukė visų žvilgs- 
nius —- švyturys! Vienas iš „septynių pasaulio stebuklų“. 

Pirmąjį stebuklą jūs Žinot. Nuo jo pradėjome savo seansus — 

Cheopso piramidė. Kitą taip pat puikiai Žinote — visas iš bronzos 
Rodo kolosas. Aleksandrija ir Rodas yra per žingsnį, prie to pa- 
ties meridiano. Senovės žmonėms šis meridianas buvo „pasaulio 
ašis“, kuria nuo to laikotarpio rėmėsi visi geografijos žemėlapiai. 
Jį po kelerių metų apskaičiavo Eratostenas, Didžiosios bibliote- 
kos direktorius ir Mūsėjo pensionininkas. Tai buvo pirmasis Že- 
mės matavimas. 

Ponas Riušas, kaip tikras animatorius, įjungė bangų mūšą ir 
vėjo kauksmą, įrašytus į juostą. Siūbuojama bangų, nešama vėjo, 
Girios bibliotekos dirbtuvė plaukė Aleksandrijos link. 

— Dar atviroje jūroje, už daugiau kaip penkiasdešimties kilo- 
metrų nuo kranto, nakties tamsoje susigrūdusius ant laivo tiltelio 
jūreivius kaip drugius pakeri neregėtai ryški šviesa, traukianti ir 
vedanti į uostą. Taip aukštai danguje, kad palaikytum nauja Žvaigž- 
de. Tokiame aukštyje, kad kvapą gniaužia. Tik įsivaizduokit! Pen- 
kiasdešimties aukštų bokštas, kylantis mažutytėje saloje už kelių 
kabeltovų nuo kranto! Štai Aleksandrijos švyturys. 

Jis dunkso ant tokio tvirto visokius išbandymus atlaikančio co- 
kolio, kad jam nebaisus jūros šėlsmas. Jį sudaro trys dalys. Palei 
žemę — kvadratinis septyniasdešimties metrų aukščio bokštas, pa- 
statytas iš milžiniškų luitų, ant jo stūkso antras aštuoniakampis 
bokštas, mažne perpus žemesnis, laikantis trečią, daug plonesnį 
cilindro formos, dešimties metrų aukščio. Visas iš balto marmu- 
ro. Viršuje prie smaigalio atsiveria kupolas, prilaikomas aštuonių 
šulų. Po kupolu liepsnoja siaubinga ugnis, jos šviesą atspindi įspū- 
dinga veidrodžių kombinacija. 

Ištisus šešis amžius Faras siųs savo šviesą Aleksandrijos nakty- 
je, kol jį... - ponas Riušas žvilgtelėjo į užrašus, — ...1302 metais 
sugriaus siaubingas žemės drebėjimas ir išbarstys aplink jūroje 
marmuro luitus. 

— Pasiutėliai! Tik pamanykit, kaip jie tais laikais sugebėjo pa- 
statyti tokį švyturį, — stebėjosi Džonatanas. 

— Ne, vis dėlto gigantomanija — egiptiečių savybė, — pertarė 
Lėja. - O aš svarstau, kas švyturio felachas? Ar jis kainavo tiek 

pat gyvybių kaip Cheopso piramidė? Ką rinktumeis - būti sutraiš- 
kytas Cheopse ar nuskandintas Aleksandrijoje? 

— Abu! Kad Gizoje sutraiškytų akmens luitas ir nugramzdintų į 
Aleksandrijos vandenų gelmę! — atšovė Džonatanas ištempda- 
mas kaklaraištį virš galvos, taip norėdamas pasakyti, kad galėtų 
būti dar ir pakartas. 

— Kaipgi man dabar pasakoti toliau! - suaimanavo ponas Riušas. 

Tačiau tęsė: 

— Švyturys apšviečia jūreivius, Mūsėjas —- protus. Būtent taip sako- 
ma Aleksandrijoje. Platono akademijos frontone esama įrašo: „Čia 
gali įžengti tik geometras“. Mūsėjuje nieko panašaus, ši vieta buvo 
dedikuota mūzoms. Visoms mūzoms. Akademija bei Licėjus buvo 
privačios institucijos, išlaikomos iš narių pinigų, o Mūsėjas buvo vie- 
ša institucija, gyvuojanti iš nesuskaičiuojamų karaliaus subsidijų. 

— Mūsėjas buvo įkurtas Brušeone, rūmų kvartalo širdyje, neto- 
li nuo privataus Ptolemajo uosto. Paties gryniausio graikiško sti- 
liaus pastatai, apsupti sodų, daugybė ūksmingų vidinių kiemų. Ap- 
link darbo kambariai, ramūs, šviesūs, tylūs. Ir specialios pokalbių 
salės, kitos - poilsio. Ilga promenada, o abipus jos — portikai, fon- 
tanai, sodai, apgyventi daugybės gyvūnų, kuriuos pargabeno eks- 
pedicijos į didžiuosius Pietus; tapybos galerija, statulų kolekcija. 
Visa tai siūlo geriausias darbo sąlygas. Platono akademijoje dir- 
bo Teaitetas, Eudoksas ir Architas. Mūsėjuje darbavosi Eratoste- 
nas, Apolonijas, galbūt Dositėjas, aklas matematikas, didelis Ar- 
chimedo draugas. Bet vienas iš pirmųjų pensionininkų ir, be abe- 
jo, pats garsiausias buvo Eukleidas. Nežinoma, iš kur jis kilęs. Jo 
gimimo, mirties data? Juo labiau nežinoma. 

Be garbės būti jo nariu, Mūsėjas teikdavo milžinišką materia- 
lią naudą. Nedidelis būrelis pensionininkų, įvardytų asmeniškai 
karaliaus, būdavo maitinamas, apgyvendinamas bei apmokamas. 
Ir atleistas nuo mokesčių! 

Tačiau nepalyginami turtai, kuriais jie smaginosi, buvo kitur, 
Didžiojoje bibliotekoje, kurios erdvūs pastatai tęsėsi Mūsėjo kie- 
me. Jie galėjo ja naudotis dieną ir naktį. 

Sukurti biblioteką, užpildyti visus kambarius — didžiulis triū- 
sas. Pradėti nuo tuščių lentynų ir jas pamažėle užpildyti puikiais 
veikalais yra titano darbas. 

Ponas Riušas pabrėžtinai nutilo, apie kažką susimąstė. Jo akys 
suspindo: 

— Juk lygiai tą patį padarė Groruvras surinkdamas Girios bib- 
lioteką. Bet jo neparėmė karalius Ptolemajas, neturėjo jis ir di- 
delių pajamų. Netrukus Didžiojoje Aleksandrijos bibliotekoje bu- 
vo 400 000 ritinių! 

O kiek Girios bibliotekoje? Ponas Riušas atsisakė svarstyti šitą 
klausimą ir nusprendė nemėginti sužinoti. Jam buvo nedora žiū- 
rėti į draugo biblioteką sąskaitininko žvilgsniu. 

Paskui jis grįžo prie savo pasakojimo: 

— Šiuos veikalus reikėjo atsisiųsdinti. Aleksandrijos autoritetai 
pradėjo neįtikimą medžioklę. „Knygų medžiotojai“ ėmė plūsti į 
didžiausius Viduržemio turgus, aukso kaina supirkinėjo visus ran- 
kraščius, kuriuos rasdavo. O kai negalėdavo nusipirkti, įsigydavo 
jų kitais būdais. Vagystėmis, kyšiais, prievarta. 

— Pone Riušai, jūsų manymu, Groruvras dėl Girios bibliotekos 
griebdavosi tokių būdų? — pasiteiravo Maksas. 

— Kaip sužinoti? 

Tiesą sakant, ponas Riušas nebūtų dėjęs calvos dėl savo drau- 
go sąžiningumo. Norėdamas pakeisti temą, jis leidosi pasakoti: 

- Štai į Aleksandrijos uostą įplaukia laivas. Nespėja jis priplauk- 
ti, o kareiviai jau lipa į denį ir ima naršyti keleivių bagažuose. Jų 
nedomina nei auksas, nei audiniai, neką daugiau ir brangakme- 
niai. Ko gi jie ieško? Knygų! Karaliaus įsakymas aiškus: „Visi lai- 
ve aptikti rankraščiai turi būti paimti ir nugabenti į į Didžiosios 
bibliotekos dirbtuves“. 

Raštininkų kruopščiai išstudijuoti ir perrašyti, jie bus grąžinti 
savininkui, o kopija praturtins bibliotekos lentynas. Tačiau kai pa- 
sitaiko retas daikčiukas, savininkui grąžinama tik kopija. Origi- 
nalą pasilaiko autoritetai, ir jis praturtina privačią kolekciją, kuri 
sąmojingai vadinama „laivų triumais“. 

— Juk tai vagystė! — sušuko pasipiktinęs Džonatanas atlaisvin- 
damas kaklaraiščio mazgą. —- Atplaukiu su puikia kolekcine kny- 
ga, o išplaukiu su apgailėtina fotokopija! Be to, spėju, kad jei 
apie tai prabilsiu, atsidursiu cypėje. Tie ptolemajai — tikri niekšai. 

— Ir originalams, ir kopijoms reikia papiruso, - įsiterpė ponas 
Riušas. — O jų tankūs guotai auga deltos pelkynuose, visai netoli 
Aleksandrijos. Žinot, — paklausė jis, - kaip graikiškai vadinasi 
papirusas? Byblos. Todėl, - jis parodė į supančias lentynas, - tai 
vadinasi biblioteka. 

Ponas Riušas, geras knygininkas, aistringai besidomintis kny- 
gomis, galėjo smulkių smulkiausiai papasakoti apie papiruso 
ruošimą. 

— Norint paruošti lakštus rankraščiams, būtina apdirbti vos nu- 
kirstus stiebus. Augalas pičpilnis vandens. Kai jis nukertamas, pra- 
sideda priešingas laiko bėgsmas. Augalas netenka didelio kiekio 
jį drėkinančio vandens. Po keturiasdešimt aštuonių valandų jau 
vėlu, stiebas tampa rudas ir sausas; jis susitraukia, pasidaro ne 
toks platus. Lapų gamyba gali vykti tik greta tos vietos, kur auga 
šie augalai. Todėl Egiptas visame graikų pasaulyje buvo išskirti- 
nis papiruso tiekėjas. 

Aleksandrijos biblioteka turėjo varžovą - Pergamą, kitą žymią 
leidybos vietą. Ptolemajas turėjo monopoliją; tuo pasinaudojęs 
uždraudė eksportuoti papirusą, ir tai atnešė baisią žalą Pergamo 
bibliotekininkams. 

Poną Riušą buvo apėmusi šventinė nuotaika kaip niekad nuo 
seansų pradžios. 

— Kaipgi atrodo šie veikalai? Papirusas nelenkiamas. Jis susu- 
kamas! Pirmosios knygos turėjo ritinių formą, lotyniškai volumen. 

— Vis galvoju, ką jūs darytumėt be etimologijos! — šnipštelėjo 
Lėja. 

— Ne taip mėgčiau žodžius. 

Atsakymas išsprūdo netikėtai. Ir jis buvo nuoširdus. 

— Taigi kiekvieną veikalą, - jis reikšmingai žvilgtelėjo į Lėją, — 
sudarė papiruso lakštai, suklijuoti vieni su kitais ir suformavę ant 

lazdos sukamą juostą. Tekstai būdavo rašomi stulpeliais. Parašyti 
graikiškai arba demotika, populiariu to meto egiptiečių raštu, gel- 
tonu mirtos vandeniu praskiestu rašalu! Raštininkų buvo naudo- 
jama tik viena lapo pusė, jie rašė mažyte nusmailinta nendre — 
kalamu. Skaityti reikėjo dviejų rankų: viena laikyti popieriaus ga- 
lą, va taip, kita vynioti papiruso ritinį. 

Žodžius jis palydėjo judesiais. 

— Ritiniai su etiketėmis būdavo dedami į sieninės spintos sky- 
relius pagal disciplinas: literatūros, filosofijos, mokslo bei techni- 
kos raštai. Paskui pagal autorių pavardes abėcėlės tvarka. Ap- 
skritai paėmus, naudojosi principu, kurį mes pritaikėm Girios bib- 
liotekoje. | 

Visa, ką graikų pasaulis sukūrė per tris amžius, buvo Didžio- 
sios bibliotekos lentynose. Visas Homeras; dvi dešimtys skirtingų 
„Odisėjos“ versijų; tragikai: Aischilas, Sofoklis, Euripidas. Didžio- 
sios komedijos, Aristofanas. Miletiečiai: Anaksimandras, Anak- 
simenas. Sofistai, eleatai, megariečiai. Autoliko iš Pilano „Sfera 
odoro kūriniai. Ir visa Aristotelio biblioteka, kurią Ptolemajas 
pagaliau pasisavino įdėjęs nemažai pastangų, krūvą aukso ir gau- 
sybes apgavysčių. | 

Tačiau Demetrijo Faleriečio nebebuvo, jis nedalyvo savo bib- 
liotekos triumfe. Sotėras turėjo daug sūnų. Demetrijas kovojo, 
kad vienas iš jų, kurį labiausiai vertino, užimtų sostą. Sotėras pa- 
sirinko kitą. Dėl to, kad neteisingai pasirinko, naujai išrinktas val- 
dovas Demetriją pasmerkė mirti. Jis pasirinko savižudybę. Argi 
keleriais metais anksčiau šis knygų žmogus nebuvo rašęs: „Sakyti 
karaliams tiesą knygos turi daugiau drąsos nei rūmininkai!“ Jis 
buvo paskutinis žymus atėnietis. 

Ptolemajas II pakeitė tėvą Filadelfo, „sesers meilužio“, var- 
du. Pagal egiptiečių tradicijas jis turėjo vesti savo seserį Arsi- 
noė, kurią beprotiškai mylėjo. Pasakojama, kad Arsinoė buvo 
akinamai graži. | 

Lėja švilptelėjo. 

— Filadelfas taip pat buvo labai dailus, pasakojama, kad buvo 
gražios jo šviesios garbanos. 

Džonatanas sušvilpė. 

— Tačiau, - tęsė pasakojimą ponas Riušas, — buvo labai linkęs 
tukti. 

Lėja švilptelėjo kitokia melodija. Netikėtai pakeitęs toną, ba- 
dydamas į juos pirštu, ponas Riušas paklausė: 

— Pamenat, vieną dieną klausėt manęs, tu, Lėja, ar matemati- 
koje nėra greitesnio kelio dėl Talio teoremos... ir felacho, o tu, 
Džonatanai, kam ji reikalinga? 

Dvyniai atsitiesė kartu. Patenkintas padarytu įspūdžiu, ponas 
Riušas karčiai tarė: 

— Ką gi, man rodos, kad Eukleidas žinojo atsakymus, kurie jus 
sužavės. 

Ir jis ėmė pasakoti: 

— Vieną dieną karalius Ptolemajas lankėsi bibliotekoje. Vaikš- 
tinėdamas ir apžiūrinėdamas veikalus, jis ilgėliau sustojo prie len- 
tynų, kuriose buvo daugybė „Pradmenų“ ritinių, sudėtų į dėklus. 
Staiga grįžtelėjęs į Eukleidą, paklausė, ar nesą trumpesnio kelio 
nei šis perprasti matematiką. Eukleidas jam atrėžęs: „Geometri- 
joje nėra tiesių karaliams rezervuotų kelių“. Taip atsakyti reikėjo 
pasiutusios drąsos. 

Kitą kartą, kai Eukleidas baigė vienam mokiniui aiškinti te- 
oremą, šis pienburnis norėjo sužinoti, kokia jam bus iš to nauda. 
Eukleidas pašaukė vergą ir įsakė: „Duok jam tris obolus, nes jis 
labai nori gauti kokios nors naudos iš to, ko neseniai išmoko“. 

— Pone Riušai, aš jus puikiai girdžiu — nusilenkdamas tarė Džo- 
natanas. 

Paskui kreipėsi į Lėją: 

— Visa, ką čionai Eukleido žodžiais mums skelbia mielasis po- 
nas Riušas, reiškia: „Nei karalius, nei karalienė, jei prisiliestų prie 
matematikos, neturėtų būti nekantrūs ar godūs“. 

Apstulbinti nelauktos ir motyvuotos tariamosios nuosakos, po- 
nas Riušas ir Lėja sužavėti sutartinai palingavo galvomis. 

— Tu mane gerai girdėjai, - pripažino ponas Riušas. - Ši... tavo 
paskelbta teorema tinka ir matematikai, ir apskritai pažinimui. 
Taip pat menams. 

— Ir meilei, - pridūrė Lėja. 

— Be abejo, be abejo. Primena Groruvro atsakymą vienai mei- 
lužei. Tai atsitiko Sorbonos bistro, kuriame susitikdavom. Gro- 
ruvras atėjo šiek tiek pavėlavęs. Mergina jo nekantriai laukė. „Ką 
veikei, mano pupuliuk?“ — „Baigiau spręsti vieną matematikos 
uždavinį.“ Mergina nesuprasdama krestelėjo galvą: „Nesumoju, 
kodėl gaišti tiek laiko tokiems dalykams. Kam pagaliau reikalin- 
ga tavo matematika?“ Elgaras pažvelgė jai tiesiai į akis. Ši sumi- 
šo. Jis tarė: „O meilė, mano pupyte, kam reikalinga?“ Daugiau 
tos merginos niekas nematė. 

— Tačiau uždavinys padėjo jūsų draugui atsikratyti savo... ne- 
mėgstu žodžio meilužė, atsikratyti savo draugužės, su kuria susiti- 
kinėjo. Mergina, savo draugužį vadinanti „mano pupuliuk“, yra 
kvaiša! - kategoriškai pareiškė Lėja. - Akivaizdu, kad jūsų bičiu- 
lis anksčiau to nesuvokė. Labiau išmanė matematiką nei moterų 
psichologiją! 

— Nukrypom nuo temos! Vadinasi, - tarė Džonatanas, - norite, 
kad mes gilintumėmės į matematiką, nors tai niekam nereikalinga. 

— Ir be to, eitume pačiu ilgiausiu keliu! - rėžė Lėja. 

Pamačius tokį nepasitikėjimą, ponui Riušui pritrūko kvapo. 
Grasindamas kumščiu, jiems priekaištavo, tačiau širdies gilumo- 
je džiūgavo: 

— Jaunuoliai, jaunuoliai, iš Aristotelio turėtumėt išmokti svei- 
kos logikos, o iš Eukleido - atšiauraus griežtumo. 

Jis džiūgavo, nes pagaliau galėjo įterpti baigiamąją seanso da- 
lį. Šviesos užgeso, o salė paniro į visišką tamsą. Džonatanas ir 
Lėja subruzdėjo aksomo foteliuose. Iššokusi spyruoklė jau kuris 
laikas Lėjai badė užpakalį. Ji persėdo į kitą vietą. 

— Cit, —- nutildė Džonatanas, kad ją įsiutintų. 

Dekoracijos buvo pakeistos nenuleidus uždangos, panašiai kaip 
šiuolaikiuose teatruose. Sunku buvo dirbti tamsoje. Girdėjosi 

skubrūs žingsniai ir stumdomų baldų bildesys. Paskui stojo tyla. 
Džonatanas atsitiesė. Scena nušvito. 

Viskas buvo pasikeitę. | 

Ponas Riušas it soste sėdėjo ant pakylos patalpos vidury tarp 
GB lentynų. Už kelių metrų prie jo puslankiu buvo sustatyti piu- 
pitrai. Ant visų buvo padėti ranka rašyti tekstai. Ponas Riušas 
atsitiesė vežimėlyje ir tarė lyg būtų fokusininkas: 

— Eukleido „Pradmenys“! Trylika knygų! —- Mostelėjęs iš kairės 
į dešinę, jis parodė trylika piupitrų. - Autorius jas sunumeravo 
nuo I iki XIII, patvirtinančių, kad jos sudaro visumą ir ši visuma 
sudėta tam tikra tvarka. Vidinė tvarka kiekviename tome ir tvar- 
ka tarp tomų. Tokia skirtingų veikalų hierarchija sudaro eukleidi- 
nio monumento architektūrą. 

Šis kūrinys po Biblijos buvo daugiausia kartų leidžiamas. Šian- 
dien daugiau kaip 800! GB buvo vienas iš pačių seniausių leidi- 
mų. Itališkas Nikolo Tartalijos vertimas, išleistas Venecijoje 1543 
metais. Dievas žino, kaip Groruvras galėjo jį gauti! Tai kainavo 
jam beprotišką sumą. 

Pasirodė Maksas ir Nofutur. Maksas buvo apsivilkęs kiek per 
didelį operos solisto fraką; jį aptiko blusų turguj. Džonatanas ir 
Lėja pratrūko juoktis, ponui Riušui vargais negalais pavyko juos 
apmaldyti. 

Solistai įsitaisė prie puslankiu sustatytų piupitrų kairėje, Nofu- 
tur nutūpė Maksui ant peties. Jie sustingo ir laukė akimirkos, kai 
partitūra nurodys interpretuoti savąją dalį. 

— 130 apibrėžimų, 465 sąlygos! - paskelbė ponas Riušas. - Pla- 
nas nesudėtingas. Iš pradžių planimetrija, paskui skaičių teorija, 
pagaliau erdvinė geometrija. Kaip geras antikos graikas, Euklei- 
das geometrijai suteikė garbę būti kūrinio įžanga; jai skirtos ke- 
turios pirmosios knygos. Sąsiuvinyje aiškiai apibrėžiami įsiparei- 
gojimai: identifikuoti figūras, apskaičiuoti jų plotą, išskyrus ap- 
skritimo, ir jas sukonstruoti. 

Parodęs keturis piupitrus, prie kurių stovėjo Maksas su Nofu- 
tur, pasakojo toliau: 

— Pirmosiose savo teksto eilutėse, kaip teatro pjesėje, Euklei- 
das pristato geometrinės epopėjos, išsirutuliosiančios per trylika 
veiksmų, „aktorius“. Toks apibrėžimų vaidmuo. 

Jis mostelėjo solistams. Prasidėjo ilgas Makso ir Nofutur duetas. 

— Taškas yra tai, kas neturi matmenų, - čiauškėjo Nofutur. 

— Linija — tai ilgis be pločio, - niūniavo Maksas. 

— Paviršius yra tai, kas turi tik ilgį ir plotį, - subalbatavo Nofutur. 

— Vienoje plokštumoje esantis kampas yra dvi viena virš kitos 
pasvirusios susikertančios linijos, išsidėsčiusios ne tiesėje, — var- 
gais negalais išniūniavo Maksas, toks grėmėzdiškas buvo apibrė- 
žimas. Atgavo kvapą — Iš visų linijų nuostabiausia — tiesė. 

Nofutur paskutinį žodį pagavo ore: 

— Tiesė yra linija, tolygiai išsidėsčiusi joje esančių taškų atžvilgiu. 

Ponas Riušas įsiterpė norėdamas paaiškinti, kad tiesėje neįma- 
noma rasti taško: 

— Kitaip sakant, tiesė vienodai traktuoja visus joje esančius 
taškus. | 

Jis mostelėjo solistams ir šie vėl uždainavo duetu: 

— Tarp paviršių vienas yra nuostabus - plokštuma, - giedojo 
Nofutur. 

— O plokščias yra toks paviršius, kurio atžvilgiu visos tiesės išsi- 
dėsčiusios tolygiai, - pagavo Maksas. 

Ir savo iniciatyva, užbėgdamas ponui Riušui už akių (!), jis pri- 
dūrė: 

— Plokštuma vienodai traktuoja visas joje esančias tieses. 

Iyla. Akimirką. Paskui ponas Riušas vėl prabilo: 

— Kampas! 

Ištiesęs ranką — šįkart ne į viršų, o priešais save - ją sulenkė 
judindamas alkūnę. 

— Pavadinimas kyla iš ankon*, alkūnės. 

Paskui pusiaukelėj užblokavo sąnarį: 
— Iš kampų puikiausias — statusis. 


* Angle - kampas (pranc.). 

Maksas sukryžiavo rankas. Į atsiradusias keturias erdves No- 
futur bakstelėjo snapu: 

— Dvi susikertančios tiesės sudaro keturis kampus. Jeigu jie ly- 
gūs, tai visi keturi kampai yra statūs, - tarė Maksas. 

Po jo prabilo ponas Riušas: 

— Įvairių figūrų pristatymas. Visų pirma - apskritimas, jis turi 
tik vieną formą. Paskui visokių rūšių tiesių linijų figūros. Pirmiau- 
sia trikampis. — Pakeitė toną. — Verčiau sužinoti nedelsiant, bet 
jei viliatės pasidovanoti nedidelį sklypą, o turit tik dvi tieses, ge- 
riau nemėginkit, vis vien nepavyks. Tiesių linijų erdvei apibrėžti 
jums reikės trijų tiesių. Trikampis yra pati elementariausia iš už- 
darų tiesių linijų figūrų. 

Esama platėjančių, bukakampių, kurių vienas kampas bukas, 
ir visai smailių, smailiakampių, kurių visi kampai smailūs. Be to, 
yra lygiašonis, lygiakraštis, statusis. Paskui keturkampiai, tarp ku- 
rių garbingiausią vietą užima kvadratas, taip pat turįs tik vieną 
formą. Pakanka kraštinės, kad visiškai jį pažintume. Paskui - sta- 
čiakampis, jam apibrėžti reikia dviejų duomenų. Ir rombas, ir ly- 
giagretainis, ir trapecija. Vos nepamiršau paprastųjų, nors jų ne 
tiek ir daug! Jie neturi nieko ypatingo. 

— Su jais, - įsikišo Džonatanas, - matematikoje iš tikrųjų nie- 
kuomet neužsiimama. 

— Tiesa, - sutiko ponas Riušas. — Ir tai nenuostabu. Ką galima 
pasakyti apie šiaip kokį keturkampį? 

— Kad jis turi keturias kraštines, keturis kampus, dvi įstrižai- 
nes, - išvardijo Džonatanas. 

— Ir kad jo kampų suma lygi 360 laipsnių, taigi! - priminė Lėja 
efektingai kinknodama skrybėle. 

Maksas mostelėjo ranka. Ponas Riušas buvo kažką pamiršęs. 
Maksas pranešė: 

— Dvi tiesės vienoje plokštumoje. Jei jas tęsite iki begalybės iš 
abiejų pusių — o tai yra velnioniškai sunku ir kiek užtrunka... - Po- 
nas Riušas prunkštelėjo. Makso komentarai nebuvo numatyti. — 
... Tai va, jeigu šios dvi tiesės nesusitinka nei iš vienos pusės, nei iš 
kitos, tai jos yra LY-GIA-GRE-ČIOS! 

Juokdamas ponas Riušas tęsė: 

— Pirmoji knyga galėjo baigtis tik tuo, kas privalu: čia kuklioje 
47-o0je pozicijoje aptinkama diskretiškai pristatyta paties PITA- 
GORO TEOREMA! 

Apibūdinęs aktorius, Eukleidas dabar jais operuos. Dalys kam- 
pą į dvi lygias dalis, o tai veda prie pusiaukampinių konstrukcijų, 
tą patį atliks su atkarpa, o tai veda prie pusiaukraštinių. Apskai- 
čiuos plotus. Nustatys, kokiomis sąlygomis dvi vienodo tipo figū- 
ros yra lygios. Pavyzdžiui, yra garsusis trikampių „lygybės atve- 
jis“, jis man patiko, kai buvau mokinys. 

Beje, nepakens pažymėti, kad dvi pirmosios knygos analizuoja 
elementariąją, tuo tarpu trečioji knyga - braižomąją geometriją. 

— Ir gražiai baigdamas planimetriją, - tęsė ponas Riušas, - Euk- 
leidas pristato taisyklingųjų daugiakampių konstrukcijas. Kiek- 
vienam iš jų jis nustato įbrėžtinį ir apibrėžtinį apskritimus. Api- 
brėžti ugnį — tai apsupti ją priėjus kaip galima arčiau, kad ji ne- 
plistų išorėn. Apibrėžtinis apskritimas yra daugiakampio išorėje ir 
eina per visas jo viršūnes, įbrėžtinis apskritimas yra daugiakam- 
pio viduje ir liečia visas jo kraštines. 

Štai ką tai suteikia lygiakraščiam trikampiui, pirmajam iš tai- 
syklingųjų daugiakampių. 

Ekrane pasirodė: 


. Įbrėžtinis 


.*' Apibrėžtinis 

Maksas užvertė keturis pirmuosius piupitrus ir pastatė juos ant 
žemės. 

"Tai buvo pertraukos ženklas. 

Įsižiebė šviesos. Lėja sunkiai apsiavė batelius, Džonatanas var- 
gais negalais užsitempė siaurą švarką, kuris seanso metu dar susi- 
traukė. Jie išėjo į kiemą pajudėti, ponas Riušas išvažiavo vežimė- 
liu. Nofutur dideliais gurkšniais išgėrė vandenį, kurio Maksas jai 
buvo pripylęs į puodelį. Skambutis. Pertrauka baigėsi. Jie vėl su- 
sėdo į savo vietas. Šviesos užgeso. Tuo pat metu šviesos blikstelė- 
jo scenoje. 

Stovėdamas prie penkto piupitro, Maksas nedelsdamas pradėjo: 

— V knyga pati žymiausia iš trylikos. „Proporcijų knyga“. 

Ponas Riušas: 

— Eukleidas nustatė, kas sieja du dydžius, ar jie būtų geometri- 
niai - linijos, plokštumos ir tūriai, arba aritmetiniai — skaičiai. 

Maksas: 

— Tarp dviejų dydžių būna santykis, kai vieno kartotiniai dides- 
ni nei kito. 

— Matėsi, kad pitagorininkai, - toliau pasakojo ponas Riušas, — 
negalėjo įžvelgti santykių tarp dviejų neišmatuojamų dydžių. Tai 
buvo baigta. Eukleidas juos įtraukia į savo bendrąją santykių te- 
oriją. Tikra revoliucija... ne Eukleido, jis ją tik išpopuliarino ir 
susiejo su kitomis matematikos dalimis. Išradėjas - Eudoksas Kni- 
dietis, puikus matematikas, o drauge ir astronomas, iš jo. Euklei- 
das perėmė beveik viską, kas sudaro šios knygos turinį. 

Atsistojęs prie šešto piupitro, Maksas paskelbė: 

— „Panašumo knyga“. 

Ponas Riušas: 

— Neįmanoma tiksliai „apibrėžti“ kokio nors daikto formos. Pa- 
mėginkit ir pamatysit! Tačiau galima pasakyti, kai jų forma vienoda. 

Maksas: 

— Jie vienodos formos, kai vienodo... bet nebūtinai to paties 
didumo. 

— Taip, - sutiko ponas Riušas, — tokie patys, panašaus dydžio. 

Tai didžioji panašumo problema, išeinanti už matematikos ribų: 
būti panašiam. Čia ji traktuojama geometrijos erdvėje. 

— Kada dvi figūros yra panašios? — paklausė ponas Riušas. 

Jis paklausė, kaip buvo numatyta, Makso, bet atsakė Nofutur: 

— Kai jos proporcingos. 

— O kada jos proporcingos? 

Nofutur sušuko: 

— Kai jų atitinkami kampai yra... proporcingi ir kai jų... krašti- 
nės yra... kiekviena... kiekviena... 

Nofutur akivaizdžiai pašiaušė plunksnas. 

Maksas įsiterpė: 

— Tai ne Nofutur kaltė, labai sudėtingas tekstas. 

Žodį vėl perėmė ponas Riušas: 

— Sakinys buvo toks: „Kai jų atitinkamos kraštinės proporcin- 
gos, O prieš jas esantys kampai lygūs“. 

Jie manė, kad viskas taip ir baigėsi. Prastai pažinojo Nofutur. 
Visi nustebę išgirdo ją, kaip sąžiningą profesionalę, pareiškiant: 

— Kaijų atitinkamos kraštinės proporcingos, o prieš jas esantys 
kampai lygūs. 

Šįkart be menkiausios klaidos. 

Jai paplojo. Kas gali sakyti, kad jai nė motais? 

Dar septynetas knygų! Ponas Riušas paskubino: 

— Garbė protėviams. Ties antru sakiniu randama 'Talio teorema. 

Maksas atvertė du piupitrus, pastatė ant žemės. Paėjėjęs deši- 
nėn paskelbė: 

— Trys aritmetikos knygos. 

Ponas Riušas: 

— Eukleidas čia perima didelę dalį pitagorininkų darbų, daugiau- 
sia Archito, apie sveikuosius skaičius. Jau buvo sakyta, kad viena iš 
svarbiausių matematikų sričių yra klasifikavimas. Pirmoji klasifika- 
cija: lyginis ir nelyginis. Pameni, Lėja, savo gražų apibrėžimą: „Tie, 
kurie tiki skaičių du, ir tie, kurie jo netiki!“ Lyginiai dalijasi į dvi 
lygias dalis, o nelyginiai nesidalija. Be to, kurie nesidalija nei iš dvie- 
jų, nei iš trijų, nei iš jokio kito skaičiaus, yra pirminiai skaičiai. Taip 
pavadinti todėl, kad jų negalima įvertinti kitais skaičiais. 

Ponas Riušas nutilo, jam toptelėjo vienas sakinys iš Groruvro 
laiško: Kas tave įvertins, Pjerai? Galbūt atėjo laikas paskaičiuoti, 
ko esam verti. Jam reikėjo kelių akimirkų grįžti į dabartį. Maksas 
tai pastebėjęs priminė: 

— Antroji klasifikacija. 

Ponas Riušas tęsė: 

— Antroji klasifikacija: pirminiai daugikliai ir natūralieji skai- 
čiai. Jie taps esmingiausia aritmetikos dalimi. Jų —- begalybė! — 
Paskui konfidencialiai. - Mane itin nustebino vienas dalykas: Euk- 
leidui nusispjaut į sudėtį! Jį domina tik dalyba. 

Paskui garsusis skaidymas pirminiais daugikliais: natūralusis 
skaičius gali būti gaunamas tik vienu būdu (disponuojant papil- 
domaisiais daugikliais) - sudauginus pirminius daugiklius. 

Ieškoti skaičiaus daliklių, rasti bendrus abiem skaičiams a ir b. 
Rasti didžiausią iš šių daliklių, garsųjį DBD, didžiausiąjį bendrąjį 
daliklį, kuris yra pats didžiausias natūralusis skaičius, dalijąs bū- 
tenta irb. Ir ne mažiau garsų MBK, mažiausiąjį bendrąjį kartotinį! 

Jis pats paleido diaprojektorių. Ekrane pasirodė keistas piešinys: 

— Puiku puiku, - pagyrė ponas Riušas pamatęs figūrą, kurią Mak- 
sas nupiešė po pietų. - Štai kam seansai duoda naudos! 

Maksas užvertė tris „jau apsvarstytus“ piupitrus, pastatė ant 
žemės, atsistojo prie paskutinio ir paskelbė: 

— X knyga, „Iracionaliųjų skaičių knyga“. 

Ponas Riušas: 

— Čia Eukleidas tęsia Teodoro, nebendramačių figūrų teorijos 
kūrėjo, darbus. Jis nagrinėja kaip bendramates, taip ir nebendra- 
mates tieses, taip pat kvadratinius ir stačiakampius jas atitinkan- 
čius plotus. Tuo tarpu kai vargšai pitagorininkai teturėjo vieną 
iracionalųjį skaičių — kvadratinę skaičiaus 2 šaknį, pas Teodorą 
jie klestėte klestėjo: jis įrodo visų sveikųjų sKaičių iki 17 kvadrati- 
nių šaknų iracionalumą. Suprantama, išskyrus 1, 4, 9, 16, kurie 
yra puikiausi kvadratai. Nežinoma, kodėl jis sustojo ties 17. Teai- 
tetas nagrinėja toliau ir įrodo kitų skaičių iracionalumą. Beje, rei- 
kia pasakyti, kad iš visų trylikos ši knyga yra pati sudėtingiausia. 

Maksas: 

— Todėl ji vadinama „matematiko kryžium““. 

Ponui Riušui pasirodė, kad Džonatanas piktai burbtelėjo: 

— Taip pat ir Džonatano kryžius. 

Tačiau jis nepaisydamas kalbėjo toliau: 

— - Šioje knygoje matyti, kaip Eukleidui pasiseka „prijaukinti“ 
tuos iracionaliuosius, kurie taip trikdė pitagorininkus. 

Maksas uždarė dešimtą piupitrą ir pastatė ant žemės. „Tik 
trys!“, —- toptelėjo Džonatanui suskaičiavus stovinčius piupitrus. 
Netrukus baigsis kryžiaus kelias. . 

— Erdvinė geometrija, - paskelbė Maksas. 

Ponas Riušas: 

— Kaip ir planimetrijoje, Eukleidas identifikavo įvairius mate- 
matikos kūnus erdvėje, geometrinius kūnus: piramidę, prizmę, 
kūgį, cilindrą ir, be abejo, rutulį, prie jų priskiria ir taisyklinguo- 
sius briaunainius. Apskaičiavo kai kurių iš jų plotą ir tūrį, kitų — 
apibūdino ryšius tarp dydžių. 

Eukleidas pritaikė nepaprastai efektyvų metodą, kurį išrado 

Eudoksas, vėliau jis bus pavadintasišsėrmimo metodu. Išsėmimas — 
„mintyse atsijojantis“. Išsamus sąrašas — argi tai ne sąrašas, ku- 
riame išvardijami visi išvardytini daiktai! Šio metodo esmė - įro- 
dyti, kad du dydžiai lygūs, parodant, kad jų skirtumas yra mažes- 
nis už kiekvieną duotąjį dydį. Tai pavyksta ne vienu etapu, ne 
dviem, ne dešimčia, bet atliekant procesą be galo, kai etapai vie- 
nas po kito „atsijojami mintyse“. 

Pavyzdžiui, norint nustatyti skritulio plotą, į vidų įbrėžiamas 
kvadratas, paskui padvigubinamas kraštinių skaičius. Įbrėžto dau- 
giakampio paviršius vis didėja sulig kiekvienu etapu, bet jis yra 
vis tiek mažesnis už viso skritulio plotą. Metodas įdomus tuo, kad 
skirtumas tarp šio ploto, kurį mokame apskaičiuoti, ir ieškomo 
skritulio ploto gali būti gautas toks mažas, kokio norima didinant 
kraštinių skaičių. Vadinasi, skritulio plotą galima sužinoti tiek tiks- 
liai, kiek norima... Tačiau visiškai tiksliai jo sužinoti neįmanoma. 


Išsėmimo metodas 


Maksas nuleido du piupitrus. Didelės seansų dirbtuvės viduryje 
teliko vienas piupitras. 
Maksas: 

— XIII knyga - svarbiausias kūrinys! 

Ponas Riušas: 

— Joje Eukleidas pristato tai, kurlink krypo dvylika ankstesnių 
knygų, - penkių taisyklingų daugiakampių, įbrėžiamų į rutulį, kon- 
stravimą: tetraedras, t. y. piramidė, kurios pagrindas yra trikam- 
pis, o keturios sienos — lygiakraščiai trikampiai; kubas, turintis 
šešias kvadratines sienas; oktaedras, tai yra dvi vienodos pirami- 
dės, sulipusiais kvadratiniais pagrindais ir turinčios aštuonias ly- 
giakraščių trikampių sienas; dodekaedras, turintis dvylika taisyk- 
lingų penkiakampių sienų; ikosaedras, turintis dvidešimt lygiak- 
raščių trikampių sienų. 

— Kodėl penkių, o ne keturių arba šešių? - jaudinamai darniai 
sušuko Džonatanas ir Lėja. 

— Užkabinot pačią esmę! Būtent tai ir stebina. Begalinėje dau- 
giakampių erdvėje lygiai penki yra taisyklingi! Kai vienarūšių ma- 
tematinių objektų grupėje ieškoma tokių, kurie atitiktų duotąją 
ypatybę apskritai, arba tokios visiškai nėra, arba yra tik viena. 
Arba begalybė. Pavyzdžiui, plokštumoje yra begalybė taisyklin- 
gųjų daugiakampių, įbrėžtų į apskritimą. O čia visoje erdvėje pen- 
ki! Pamėginkit suprasti kodėl! Graikų mąstytojai turėjo dėl ko 
pasukti galvas. Platono atsakymas buvo toks: penki todėl, kad 
kosmose esama penkių pagrindinių elementų. Kiekvienas išbaig- 
tas daugiakampis simbolizuoja vieną iš jų, o penki, kartu įeidami 
į geometrinę sferą, kuri yra visatos sfera, dalyvauja kuriant pa- 
saulį vaizduodami visišką harmoniją. Todėl antikoje jie buvo pa- 
šventinti kaip Platono geometriniai kūnai. 

O pabaigai - rezultatas, kurio siekė visa „Pradmenų“ sandara: 

Yra tik tokie taisyklingieji daugiakampiai! 


Tetraedras Kubas Oktaedras 

Dodekaedras Ikosaedras 


Paskutinis piupitras atsidūrė ant žemės šalia kitų dvylikos. Mak- 
sas, atsigręžęs į aksominius fotelius, tarė: 

— Trylika „Pradmenų“ knygų sudaro tai, ką pradėdamas karje- 
rą 300 metais turėjo žinoti jaunas graikų matematikas. 

— Jūs perskaitėt visas? — susižavėjusi paklausė Lėja. - Trylika? 

Ponas Riušas norėjo patvirtinti. Jo amžiuje išprovokuoti dvie- 
jų jaunuolių susižavėjimą buvo toks netikėtas malonumas, kad 
būtų nuodėmė juo nepasinaudoti. Tad jis sumelavo: 

— Taip taip. | 

Ir paskelbė: 

— Pradmenų tęsinys ir pabaiga! 

Pristatęs veikalo turinį, ponas Riušas rengėsi atskleisti euklei- 
diškojo darbo esmę. 

Tai pradėjo GK: 

— Dėmesio, dėmesio, nė vienas matematinis teiginys negali bū- 
ti priimtas be įrodymo! | 

Tokią taisyklę susikūrė graikų matematikai. Nerašytą taisyklę. 
Tačiau kaip jie įrodo kokią nors prielaidą? Darydami išvadas, rem- 
damiesi jau pripažinta teisinga prielaida. 

— Ydingas ratas? — suriko Maksas. - Matematikai būtų privers- 
ti kandžioti alkūnes? Kitaip kaip ištrūkti iš šio rato? 

— Tai pirmasis klausimas! — atsakė ponas Riušas. — Jis visuomet 
subtilus. 

Tardamas šiuos žodžius, per vėlai suvokė, kokį įspūdį jie pada- 
rys dvyniams. Reakcija buvo žaibiška. 

— Jis tikrai subtilus. Reikia nuo ko nors pradėti, - patvirtino 
Lėja. - Ar ne, pone Riušai. Beje, užtikau vieno tokio, vardu Poli- 

bijas, teiginį: „Pradžia — pusė darbo“. Kitaip sakant, jei prasidės 
blogai, tai truks ilgai! 

— Jei prasideda gerai — taip pat, - pridėjo Džonatanas. - Tačiau 
be pradžios nebus ir pabaigos! 

— Nei konstrukcijų, — pridūrė Lėja. — Tai kertinis akmuo. Jo 
reikia norint pastatyti visą statinį. 

— Be abejo! - energingai tarė ponas Riušas. — Reikia tiesų „pa- 
mato“. Tokią kainą reikės užmokėti, kad išsijudintų tiesas gami- 
nanti mašina. Vėliau įtaisas turi veikti varomas savo paties ener- 
gijos. Tad negalima ištrūkti iš ydingo rato priimant iš pradžių ke- 
lias tiesas, kurios a priori pateikiamos visiems laikams. Pamatą, 
kurio negalima pakeisti pagal poreikius: juk pamatai nekeičiami 
kiekviena proga! | 

Nuo ko pradėti? Nuo apibrėžimų. Jie reikalingi, kad įrodytų 
egzistuojančius pirminius matematinius kūnus, pirmapradžius kū- 
nus, iš kurių konstruojami kiti. Taip naujais kūnais apgyvendina- 
mas matematikos pasaulis. 

— Sakykit, pone Riušai, ar tai jums neprimena Biblijos? Pra- 
džioje buvo... ne, prieš pradžią buvo Dievas. O paskui Dievas nu- 
sprendžia, kad yra Adomas. Jis pasako kažką panašaus į: „Ado- 
mas yra, Adomas yra žmogus“. Paskui, mano manymu, iš vieno 
Adomo šonkaulio sukuriama Ieva. Tada Adomas bei Ieva kartu 
ir taip toliau. Ir jie turėjo daug vaikų: Abelį, Kainą bei kitus. 

Ponas Riušas suakmenėjęs klausėsi tokio Džonatano pakore- 
guoto Biblijos varianto. Aksiominė Biblija! 

— Žinot, aš nelabai religingas. 

— Mes juo labiau. Bet mes pažįstam savo klasiką. 

— Klasiką? "Tai jūs tikrai ją skaitėt? 

— Ne daugiau, nei jūs skaitėt „Pradmenis“. Vis dėlto tai du pa- 
saulyje dažniausiai verčiami veikalai... 

— Grįžkim prie... 

Ponas Riušas vos nepasakė: prie Dievo, taip jis sumišo dėl Pra- 
džios knygos ir „Pradmenų“ sugretinimo. | 

— Grįžkim prie Eukleido. Tuoj po apibrėžimo eina postulatai ir 

aksiomos. Pirmieji a priori teigia, kad tam tikros konstrukcijos 
yra galimos. Antrosios yra bendrosios mintys, priimtos visų, to- 
kie mąstymo principai, dėl kurių teisingumo nematoma reikalo 
diskutuoti. Pavyzdžiui: ar gali du daiktai, būdami tokie pat kaip 
trečiasis, skirtis vienas nuo kito? Arba: ar galima, sudėjus vieno- 
dus daiktus, gauti skirtingus! A? Arba dar: jei to paties daikto 
kopijos pasirodytų esančios skirtingos! A? 

Todėl visiškai ramiai Eukleidas išrikiavo šią aksiomų, kurių lau- 
kas peržengė siauras matematikos ribas, bateriją. 

Maksas įjungė aparatą, ir jam maloniai burzgiant, ekrane pasi- 
rodė visi iais 


Jei i daiktai panašūs kokono nors S vieną 2 daiktą, t tai, jie yra 
Žo a "EE Ss 


Klik klak. Išnyko: Pasirodė: 


Lei prie, vienodų Čalkių pridedama tokiu pat t daiktų ta 
“ „Ed daiktai EyLS vienodi. 


Klik klak. Išnyko Pasirodė: 


I Oj jei. nuo > panašių dain paimama panaši 2 
i - jej : aki tai LIPSO daiktai ya Panašūs 


Klik klak. k Pasirodė: 


iš | Opeie prie nevienodų daiktų pridedama, vienodų čai 
a į i 5 Nie nevienodi. S 


Klik klak. Išnyko. Pasirodė: 


| Daiktai kurie sutampa Vienas su kitu, yra vienodi, 

ų 

Klik klak. Išnyko. Klik klik. Kiti du Kisiikiiukis vienas po kito. 


i Kopijos taip paty yra tarpusavyje Panašios:: i A S 


“ Pusės taip pat yra vienodos. 


— Įsivaizduokit dvi skirtingas puses! Visai šleivos, absoliučiai ne- 
lygiašonės! Kadangi jos vienodos, todėl ir galima sakyti PUSĖ. Euk- 
leidas pridėjo paskutinę aksiomą, tvirtinančią, kad „dalis yra ma- 
žesnė už visumą“. Štai ir visos aksiomos. Kam jų reikia? LYGINTI. 

Puses tarpusavy, dalį ir visumą, lygius daiktus, prie kurių pri- 
dedami arba atimami vienodi daiktai etc. Be jų būtų neįmanoma 
lyginti. 

O dabar apie postulatus! Pirmiausia buvau nustebęs, - prisipa- 
žino ponas Riušas, - kai aptikau, kad postulatai yra tik geometri- 
joje. Aritmetikoje - ne. 

— Ten jie nereikalingi! — šūktelėjo Lėja. - Be šito nebūtų kas 
trukdo ilginti bateriją. Kaip antai: „Per du skaičius gali eiti tre- 
čias“ arba: „Visur esama skaičių“. Ir dar: „Jei pailginsim skaičių, 
iš jo visuomet kas nors liks“ arba: „Vienas skaičius gerai, o du 
skaičiai — dar geriau. Trys skaičiai - būkit pasveikinti, nemalonu- 
mai!“ Arba dar... 

Lėja negalėjo tęsti, nes visi pratrūko kvatoti. Kad kvatojimas 
taip ilgai netilo, kaltas buvo ne Lėjos humoras, bet nuovargis. 

Palengva jie nutolo nuo Baltosios Aleksandrijos švyturio, gat- 
vių, kuriomis greta bildėdavo keturi karo vežimai, Mūsėjo sodo. 
Žodžiu, jiems ėmė atsibosti. Seansas buvo per ilgas; jie norėjo 
taip ir baigti. 

— Geometrijos postulatai. Eukleidas pasirinko penkis. 

— Kaip daugiakampius? — paklausė Džonatanas. 

— Nieko bendro su daugiakampiais. Nei su tuo, kad Eukleidas 
turėjo penkis pirštus, kaip ir dauguma jo kolegų iš Mūsėjo. Jūs 
visi Žinot pirmą postulatą. 

Klik. Diapozityvas: 


Per du 
skirtingus taškus 
eina vienintelė tiesė. 


— Ko tikėjosi Eukleidas iškeldamas šį postulatą? Kad ir kokios 

būtų dvi vietos erdvėje, Eukleidas pageidauja: 1) galėti jas su- 

jungti; 2) neapeiti nieko, kad ir kas tai būtų. Taigi to reikalauja. 
Klik klak. Antrasis postulatas: 


ama: 
v Kiek NO 
ek; 
van pratėS 
ga 

Tiesė" 


— Ko tikisi Eukleidas iškeldamas šį postulatą? Atkarpa nurodo, 
kad yra kryptis. Eukleidas pageidauja tęsti tiek, kiek nori. Tam 
reikia vietos. Iš tiesų Eukleidas nori, kad erdvė būtų neribota vi- 
somis kryptimis. Taigi to reikalauja. 

— Po tiesių — apskritimai. Trečiasis postulatas: 


Iš bet kurio 
taško galima 
nubrėžti bet kokio 
spindulio apskritimą, 
kurio centras 
ir yra šis 
taškas. 

— Ką Eukleidas nori pasakyti šiuo postulatu? Jis nori, kad visur 
galėtų egzistuoti apskritimai! O ne viename kitame privilegijuo- 
tame erdvės kampe. Be to, šitie apskritimai galėtų būti tokie di- 
deli arba maži, kokių jis nori. Taigi to reikalauja. 

— Po tiesių ir apskritimų eina kampai. Ketvirtasis postulatas: 


Visi statieji kampai 


tarpusavyje yra lygūs. 


— Ko tikisi Eukleidas iškeldamas šį postulatą? Tikisi, kad statieji 
kampai nesikeistų priklausomai nuo vietos, kurioje jie yra. 
— O kas dar galėtų atsitikti? Padidėtų, sumažėtų? — pasidomė- 


j0 Džonatanas. 
— Išties. Eukleidas nori, kad nieko neatsitiktų. Taigi jis to rei- 


kalauja. 
Maksas jau seniai buvo apkiautęs. Ponas Riušas turėjo dar- 


buotis visiškai vienas: 
— Yra ir pats Žinomiausias postulatas. Lygiagrečių postula- 


tas, lygiavertis šiam: 


Pepi tašką, nesantį i duotoje tiesėje, plokštumoje galima | i. 
: . nubrėžti i vienintelę J2! lygiagrečią tiesę. 2 


— Tai reiškia... tai, ką turi reikšti, - pridūrė ponas Riušas. 

— Tikriausiai jūs norit pasakyti: tai reiškia tai, kas pasakyta? — 
pataisė Džonatanas. 

— Klausyk, Džonatanai, aš noriu pasakyti tai, ką sakau, arba 
veikiau sakau tai, ką noriu pasakyti, - suniurnėjo ponas Riušas. 

Taikliai atšauta. Neįmanoma buvo likti rimtiems. Linksmumo 
įkarštyje įžengė Peretė. Tada jie pasirodo dar paikesni. Kvatok- 
liai nori bet kokia kaina paaiškinti, kodėl jie juokiasi, jiems aki- 
vaizdžiai nesiseka, tampa dvigubai linksmiau, ir jūs, niūrus praša- 
laitis, pasijuntat šiek tiek nepritapęs prie linksmų laukinių grupe- 
lės. Nereikia nė sakyti, jog kai Lėja pagaliau paaiškino Peretei, 
kad juos prajuokino penktasis Eukleido postulatas, ji pažvelgė į 
juos kaip į priekvaišių sambūrį. Susizgribo ištarti tik viena: 

— Tai jus prajuokino? 

Tuomet pasigirdo tikras juoko sprogimas! Ponas Riušas, neuž- 
blokavęs savo vežimėlio, slysčiojo ant savo velniškos mašinos, ku- 
rios niekam netoptelėjo sustabdyti. Net Maksui, kurio rudas kuo- 
das pasiutusiai šokčiojo. Jo žaižaruojančios akys tarp kupetos rau- 
donų sruogų spindėjo veide, kuris vos ne vos ryškėjo saulėlydžio 
fone. O ilgšė Lėja? Išsipūtusi kudakavo it nupenėta apvalaina višta, 
vidury paukštyno strykčiojanti ant vienos kojos. Tik Nofutur ne- 
dalyvavo visuotinėje linksmybėje. Lakiodama skutamuoju skridi- 
mu, ji šaižiai čirškėjo. 

— Argi papūgos juokiasi? — drįso paabejoti Peretė. 


10 SKYRIUS 


Kūgio ir plokštumos susitikimas 


Nuo Aleksandrijos švyturio šviesos pluošto ponas Riušas perėjo 
prie lempos šviesos kūgio. 

Kai jie įsitaisė seansų salėje, ji vėl skendėjo tamsoje. Staiga ant 
sienos pasirodė šviesos ratas. Stipriai spausdamas lempos pasto- 
vą, Maksas jį kilnojo statmenai sienai. Ant akmens šviesos pluoš- 
tas, išskaidytas kūginio gaubto, nupiešė tobulą skritulį. 

Patamsyje kimus Nofutur balsas paskelbė: 

— Skritulys! 

Maksas pakreipė lempą į šoną. Dėmė ištįso, skritulys tapo pailgas. 

— Elipsė! 

Maksas dar vis lenkė lempą. Elipsė ilgėjo. Staiga pertrūko. Švie- 
sa ant sienos nebebuvo uždara; ji driekėsi be ribų, išskyrus kam- 
bario ribas. 

— Parabolė, — pareiškė Nofutur. 

Maksui toliau atliekant tą judesį, kūginio gaubto pasvirimas 
sienos plokštumos atžvilgiu darėsi vis mažesnis. Netikėtai ant sie- 
nos, iš kitos pusės, pasirodė antra šviesos žymė. Dvejojantis No- 
futur balsas pranešė: 

— Hiperbolė! 

Lyg ji būtų šiek tiek sumišusi. Reikia pasakyti, kad ant sienos 
buvo matyti apysilpniai. 

Norėdamas užglaistyti silpnąsias paskutinės dalies vietas, po- 
nas Riušas įsikišo: 

— Jūs ką tik dalyvavote viename susitikime. Susitiko šviesos kū- 
gis iš po gaubto ir sienos plokštuma. Štai kodėl keturios figūros, 
susiformavusios jūsų akyse, vadinasi kūgio pjūviai. Trumpiau — 
kūgiai. 

Akimirką įsivaizduokit, koks buvo jausmas, kai graikų mate- 
matikas Menechmas atrado tokį reiškinį: tai įvyko IV amžiuje 
prieš mūsų erą. Tokios skirtingos keturios figūros kaip visiškai 
uždari elipsė ir skritulys. 

Ponas Riušas įjungė skaidrių aparatą. 


LD (D 


Tokie skirtingi kaip abi atviros parabolė ir hiperbolė. 


A 


— Tokios skirtingos figūros: trys pirmosios vientisos, o paskutinė 
sudaryta iš dviejų atskirtų atšakų. Taigi kaip sakiau, įsivaizduoktt, 
koks jausmas apėmė Menechmą, kai jis suprato, kad šios skirtin- 
gos figūros gali būti sukurtos tomis pačiomis aplinkybėmis: susi- 
tikus vienam kūgiui ir vienai plokštumai, ir kad galima pereiti 
nuo vieno prie kito be pertrūkio, vien tik svyrant kūgio ašiai! 


Parabolė 


Ci 

GABSIAYy, 
ys 


Dvynių akyse ponas Riušas įžiūrėjo nuostabą, smagumą ir tar- 
si kokį agresyvų nesuvokimą. Jis suprato priežastį: tame, ką jie ką 
tik išgirdo, Dž. ir L. nerado savo įprasto kūgio! 

Ponas Riušas paprašė GK. 

GK: 

— Dėmesio, dėmesio, čia apibrėžimas: kūgis — tai erdvinė figū- 
ra, apribota tiesėmis, vadinamomis kūgio sudaromosiomis, ku- 
rios eina per išorės tašką, viršūnę, ir atsiremia į skritulį, pagrindą. 

Ponas Riušas: 

— Priešingai, nei dažnai manoma, kūgį sudaro du paviršiai, si- 
metriškai nusidriekiantys abipus viršūnės. Ir tai, ką visi mano esant 
kūgį, iš tikrųjų tėra pusiau kūgis. 


— us S GH B G a 

— Visą jaunystę prašydavau kūgių, o man parduodavo puskūgius! — 
įniršo Džonatanas. 

— Laimei! Pamėgink tikrą kūgį! Kol laižai rutuliuką viršuje, apa- 
tinis ištykšta ant sandalų! 

Ponas Riušas: 

— Norėčiau, kad prisimintumėt, jog geometrinės figūros — ne- 
laižomos idealybės. Kad jos — abstraktūs kūnai, kurie netykšta 
ant sandalų. Geometrija neturi nieko bendro su ledų pramone. 

Maksas pastatė lempą ant kojelių. Ant lubų, kaip įprasta, iš 
gaubto trykštantis šviesos pluoštas nubrėžė paprastą skritulį. 

— Praėjus dviem šimtmečiams po Menechmo, Apoloniją apsė- 
do mintis geometriją paversti viena iš, jei taip galima sakyti, 

subtiliausių sričių. Jis sugalvojo kūginių pjūvių pavadinimus. Iš ma- 
tematinių sumetimų, kurių nemoku jums paaiškinti, nes jų nesu- 
pratau, jis sukūrė žodžius: hiperbolę, kilusią iš pertekliaus: Ayper — 
„kiek daugiau“, elipsę, kilusią iš trūkumo, „kiek mažiau“, ir para- 
bolę, para, „tas pats“, „tiek, kiek reikia“. 

Tokios geometrinės kreivės pasitaiko natūraliuose reiškiniuo- 
se. Pavyzdžiui, planetų judėjime. Jos, graikiškai planetes, reiškia 
„klajojančios“, taip pavadintos, nes nejudamųjų sferoje, kur stūk- 
so sustingusios žvaigždės, jos vienintelės juda. Nuo senų senovės 
žmonės norėjo žinoti, kaip juda šios klajoklės. 

Harmonija reikalavo, kad visa judėtų apskritimais bei rutuliais. 
Kosmosas! Graikų astronomai sutvarkė, kad taip būtų. Ypač Eu- 
doksas. Tačiau tai neprieštarauja gamtai. Planetos sukosi apie Sau- 
lę, kaip pakliuvo, ir nepaisė apskritimų. 

Ponas Riušas papasakojo, kad praėjus 2000 metų po Eudokso, 
Kepleris atrado, jog planetos juda elipsėmis, ne apskritimais. Elip- 
sės, kurių centre yra Saulė! 

Paskui papasakojo apie Tartalijos, XVI amžiaus italų matema- 
tiko, atradimą. Jis numatė, kad patrankos sviedinio trajektorija 
yra ne tiesė, bet parabolė. 

Buvo suduotas nemenkas smūgis apskritimui ir tiesei! 

Neginčijamai kūginių pjūvių žmogus buvo Apolonijas, kuriam 
buvo suteiktas Didžiojo geometro titulas. Jis gyveno Aleksandri- 
joje antroje III amžiaus prieš mūsų erą pusėje. Tikriausiai buvo 
Mūsėjo pensionininkas, lankėsi Didžiojoje bibliotekoje, kuriai tuo 
metu vadovavo Eratostenas. Svarbiausias jo veikalas - „Kūginiai 
pjūviai“. Aštuonios knygos, iš kurių rastos tik septynios. 

Jos buvo čia, ant pono Riušo stalo. 

— Atvirai prisipažinsiu, kad nepaisant Groruvro kortelių, ne kaži 
ką tesupratau. Kaip patys matote, graikų matematikai po Euklei- 
do toliau žengė savo keliu. II amžiuje prieš mūsų erą buvo Hipar- 
chas. Perskaitysiu jums kortelę: 


Hiparchas sutartinai vadinamas trigonometrijos protėviu. Sekda- 
mas babiloniečių astronomais, jis įvedė apskritimo dalijimą į 360 

laipsnių. Nepaprastai intensyviai stebėjęs žvaigždes, jis pateikė pir- 
mąsias „stygų lenteles“, kurios ilgai bus vienas iš vertingiausių ma- 
tematinės astronomijos įrankių. Kadangi šios lentelės buvo tiks- 
lios, jis atrado, kad Žemės ašis nėra nejudama! Ji judėjo išilgai 
apskritimo ir grįždavo į tą pačią vietą maždaug kas 26 000 metų, 
tai - ekvinokcijų precesija. 

N. B. Jei Žemės ašis keičia padėtį, vadinasi, Žemė juda! Tad po 
Hiparcho vargiai įmanoma nuomonė, kad Žemė yra sustingusi. Ta- 
čiau kiek Žmonių ir vėliau tai tvirtino! 


O kur pažengė Aleksandrija? Po Ptolemajo I, vadinamo Sotė- 
ru, „gelbėtoju“, valdė Ptolemajas II, vadinamas Filadelfu, apie 
jį jau kalbėjom ir kt. I amžiaus prieš mūsų erą pradžioje buvo 
jau Ptolemajas IX, vadinamas Lathyros, „turkišku žirniu“. Ko- 
dėl „turkiškas žirnis“? Nė vienas mokslo veikalas apie tai neuž- 
simena. Ptolemajo X nebuvo. XI buvo nužudytas per felachų 
maištą. Na o XII, Auletas, t. y. Fleitininkas, persekiojamas Alek- 
sandrijos gyventojų, paspruko į Romą. Iš jos grįžo apsuptas ro- 
mėnų kariuonienės, kuri daugiau iš čia nesitraukė. Taip baigėsi 
Egipto nepriklausomybė. 

Fleitininkas buvo nusprendęs, kad jo sūnus dvylikos metų taps 
Ptolemaju XIII, jeigu ves savo vyresniąją seserį. 

Ponas Riušas kiek patylėjo norėdamas padaryti įspūdį: 

— Savo vyresniąją seserį Kleopatrą! Jie susituokė. Tačiau ne- 
trukus pora ėmė visiškai nesutarti. 

— A, ne taip kaip Filadelfas ir Arsinojė, - apsimestinai melan- 
choliškai tarė Lėja. - Jie bent jau mylėjo vienas kitą! 

— Kleopatra pabėgo ir grįžo... su Cezariu, kuris buvo Aleksan- 
drijoje, — toliau ramiai pasakojo ponas Riušas. — Kilo maištas, 
Aleksandrijos gyventojai apgulė meilužius. 

— Kodėl jis mums visa pasakoja? Tai jam nebūdinga, - sumur- 
mėjo Džonatanas. 

— O, tikriausiai yra ką nors sumanęs, - sušnibždėjo Lėja. 

— Kad nebūtų užgrobtas jo laivynas, Cezaris įsakė sudeginti vi- 

sus laivus Didžiajame uoste. Ugnis persimetė į žemę ir pasiekė 
Didžiąją biblioteką. Buvo sunaikinta dešimtys tūkstančių papiru- 
sų. Veikalai, kuriems sukaupti reikėjo tiek pirmųjų bibliotekinin- 
kų pastangų, išnyko liepsnose. 

Dvyniai sąmoksliškai susižvalgė: a, štai kodėl! 

— Cezariui pavyko suduoti smūgį, jo laivas nuskendo, tačiau 
knygos sudegė. 

Ponas Riušas negalėjo susilaikyti nepridūręs, tačiau liūdnai, be 
ironijos: 

— Laivai nugrimzdo dugnan, o „laivų fondai“ su originalais, 
jėga išplėštais iš praplaukiančių laivų, dingo liepsnose. 

— Kas vogs, niekad nepralobs! — šūktelėjo Lėja ponui Riušui, 
kuris tai nuleido negirdomis. 

— Mūšis tęsėsi tarp Cezario būrių ir Ptolemajo XIII, kuris buvo 
nužudytas šalininkų. Štai Kleopatra tapo našle. Neilgai. Ji turėjo 
dar vieną brolį. Ištekėjo už jo. Jis tapo Ptolemaju XIV. Irgi dingo, 
be abejo, nužudytas Kleopatros įsakymu. Antrą kartą ir dar savo 
dviejų brolių našlė! Cezaris grįžo į Romą, Kleopatra sekė paskui. 
Netrukus ji beprotiškai įsimylėjo kitą romėnų karvedį. 

— Antonijų! — jaudinamu duetu sušuko Dž. ir L. - Jie mylėjo 
vienas kitą ir susilaukė trijų vaikų. 

— Matau, kad apie karališkąsias didenybes išmanot. 

— Jums irgi ne visai nusispjaut! Matėm visas kleopatras. 

— Su Elizabet Teilor ir Ričardu Bartonu, - priminė Džonatanas. 

— Ir su Vivjen Li, - pridūrė Lėja. 

— O „Nilo princesės“? Nematėt? O „Kleopatros legionų“? — 
paslaptingai klausė ponas Riušas. — Ten vaidino Linda Kristal. 
Negirdėjot apie Lindą Kristal, ji buvo nuostabi. Tačiau palikim 
filmus ir grįžkim prie knygų. Kleopatra troško atstatyti Didžiąją 
biblioteką. Antonijus apiplėšė varžovę Pergamo biblioteką, įsakė 
atgabenti daugiau kaip 200 000 veikalų ir juos padovanojo Kleo- 
patrai. Prie jų buvo pridėti ritiniai, nesudegę per didįjį gaisrą. 

— Reikia Cezariui grąžinti tai, kas Cezario! - pareiškė Džona- 
tanas. 

— Atimti iš Pergamo ir atiduoti Aleksandrijai! - pridūrė Lėja. 

— Kleopatra buvo paskutinė Egipto karalienė. Iš visos Ptole- 
majų dinastijos ji vienintelė tikrai mylėjo savo liaudį, vienintelė 
kalbėjo savo kalba, laikėsi papročių. Ji ilgai buvo vadinama „fela- 
chų karaliene“. Egiptas tapo romėnų provincija. Frigija, Misija, 
Karija, Lidija, Trakija, Skitija, Sarmatija, Kolchidė, Armėnija, Ka- 
padokija, Paflagonija, Galatija, Bitinija, Sirija, Libija... 

„Maksas, Dž. ir L. bei Nofutur žavėdamiesi ir sunerimę spoksojo 
į poną Riušą. Taip ilgai vardijant, jam du kartus pritrūko kvapo. 

— „Aleksandro imperija, - toliau kalbėjo ponas Riušas, - bent 
jau heleninė jos dalis, susikūrė Romos imperijoje. Egiptas ėjo per 
rankas: bizantiečių, arabų, turkų, prancūzų, anglų. Reikėjo laukti 
du tūkstantmečius, kad atgautų savo nepriklausomybę. 

Vis dėlto Aleksandrija toliau priglobdavo daugybę mokslinin- 
kų. Ypač du išjų, Mūsėjo nariai, ne vieną šimtmetį garsėję savo 
reikšmingais kūriniais. Ptolemajas II amžiuje ir Diofantas III 
amžiuje. 

Klaudijas Ptolemajas, kuris, beje, neturi nieko bendra su Egipto 
karaliais, žinomesnis kaip astronomas nei kaip matematikas, tuo 
tarpu jis buvęs daugiau matematikas nei astronomas. Jis ne šiaip 
sau svarbiausią savo kūrinį pavadino ,„Matematine sintakse“. 

Maksas parodė susirinkusiesiems Ptolemajo veikalą, kurį Gro- 
ruvras akivaizdžiai buvo įtraukęs į savo GB, ir paskelbė: 

— Trylika knygų! 

Panika dvynių pusėje. Ar tik Maksas vėl nepradės begalinio 
spektaklio su trylika piupitrų apie Eukleido „Pradmenis“! 

Maksas tik perskaitė Groruvro kortelę: 


Šiuo laikotarpiu astronomija buvo mokslas apie „pasaulio vaizdą“, 
ji stengėsi aprašyti matomą žvaigždžių judėjimą ir pateikti geo- 
metrinį aprašą. Kad ir kas būtų Eudoksas, Hiparchas arba Ptole- 
majas, dauguma iš didžiųjų graikų astronomų mėgino sukurti ma- 
tematinius modelius dangaus kūnų judėjimą paaiškinti, kad, anot 
Ptolemajo, „išlaikytų išorinį padorumą“". 

Savo sistemos centre Ptolemajas įtaiso nejudančią Žemę, aplink 
kurią sukasi likes pasaulis. Dangus, knibždantis apskritimų bei ru- 
tulių, savaime šaukiasi apskritimo bei rutulio geometrijos, apie ku- 
rias Ptolemajas parašo išsamų traktatą. 


— Kurti teorijas, modelius... kad išlaikytų išorinį padorumą, - lė- 
tai pakartojo ponas Riušas. 

Jis pavartė savo užrašų sąsiuvinį: 

— Roma žlugo, Bizantija užėmė jos vietą. O pagonė Aleksan- 
drija tapo krikščione. Iš tikrųjų tokia ji buvo nuo tada, kai į krikš- 
čionybę atsivertė romėnų imperatoriai. 

Kiek Graikijoje mokslai buvo branginti, tiek Romoje apleisti. 
Ant Tiberio krantų vertintas tik menas valdyti. Jei būdavo aist- 
ringai domimasi įstatymais, tai ne matematikos, o tais, kurie vieš- 
patavo teisės sferoje. Romėnų Panteone neknibždėjo idealybių. 
Beveik per visą Romėnų imperijos tūkstantmetį neaptinkama nė 
menkiausio matematikos mokyklos pėdsako. 

Romėnų abejingumas dvasios dalykams podraug su krikščionių 
priešiškumu tiems mokslams, kurie nesusiję nei su Dievu, nei su 
šventaisiais, turėjo tragiškų pasekmių mokslams. Jų padarinius pir- 
miausia patyrė Hipatija, pirmoji didi matematikė istorijoje. 

Lėja, kurios nebedomino Aleksandrijos tapsmas, ištempė ausis. 

— IV amžiaus pabaigoje Aleksandrijoje gyveno žymių matema- 
tikų šeima: Teonas ir du jo vaikai — Hipatija bei Epifanas. Būtent 
Teono knygose aprašytas kvadratinių šaknų skaičiavimo metodas, 
apnuodijęs mano jaunystę. Jo duktė Hipatija parašė pačius nuo- 
stabiausius darbus apie Apolonijo atradimus, taip pat ji triūsė 
prie Diofanto ir Ptolemajo. Epifanas irgi dirbo prie Ptolemajo 
astronomijos. Sakoma, kad jis buvo ne toks gabus kaip sesuo. 

Užmezgusi ryšius su didžiaisiais antikos pasaulio atstovais, Hi- 
patija buvo kaip gera filosofė, taip ir matematikė, taigi išmananti 
abi disciplinas. Šimtai klausytojų spiesdavosi paskaitose, pavergti 
jos proto, Žinių... ir grožio. Viso to nepakentė naujos moralės, už- 
griuvusios Aleksandriją, šalininkai. Hipatija buvo laisva moteris. 

Vieną 415 metų dieną tamsuomenė, ilgai kurstyta Aleksandri- 
jos patriarcho Žmonių, užpuolė vežimą, parbloškė ją ant žemės, 
nudraskė drabužius ir nuvilko į šventyklą. Ji buvo nukankinta nu- 
smailintomis it ašmenys austrių kriauklėmis, o paskui sudeginta 
gyva. Iš tikrųjų kai kuriems dvasininkams patinka tik gyvos sude- 
gintos moterys kaip Hipatija, Žana d'Ark ir dešimtys tūkstančių 
inkvizicijos „raganų“. 

Lėja spoksojo į jį išblyškusi. Ponas Riušas kaltino save patei- 
kęs per daug detalių, jos buvo nereikalingos. 

— Vienintelė matematikė per visą antiką buvo nukankinta ir 
sudeginta! | 

Paskui kuo rimčiausiai tarstelėjo: 

— O dar stebisi, kad nedaug merginų mokosi matematikos. 

Reikėjo galiausiai papasakoti apie antikos agoniją. 

— Po Aleksandrijos - Roma. Romėnai teturėjo vieną matema- 
tiką —- senatorių Boecijų. Imperatoriaus Teodoriko įsakymu, jam 
buvo įvykdyta mirties bausmė. Paskui atėjo Justiniano eilė, jis da- 
vė nurodymą uždaryti tai, ką to meto krikščionys integristai vadi- 
no „pagonių universitetais“. Visų pirma Akademiją, paskui visas 
kitas Atėnų mokyklas. 

Praėjus aštuoneriems metams po Mahometo mirties, 642 me- 
tais, arabų būriai užgrobė Aleksandriją. Krikščionių miestas tapo 
musulmoniškas. Ir tebėra toks. Likus trejiems metams iki arabų 
užgrobimo, prasidėjo maištas, didesnioji Didžiosios bibliotekos 
knygų dalis buvo sudeginta... viešosiose pirtyse! 

Po tokios keistos informacijos stojo tyla. 

— Ir vėl, - pastebėjo ponas Riušas, — vanduo ir ugnis susijungę 
sunaikino knygas. Tai buvo Didžiosios bibliotekos galas. Paskui at- 
ėjo Mūsėjo eilė. 718 metais Omaras II įsakė Mūsėjo mokslinin- 
kams įsikurti Antiochijoje. Aleksandrijos pabaiga! Seanso taip pat. 


— Apskritai nebūna to, kas neįmanoma. Nors... 
Jei kas nors atsitinka, vadinasi, yra priežasčių! Suvokti, kodėl 
tai atsitiko, ir dėl kokių priežasčių įvyko čia, o ne kur kitur, šią 

akimirką, o ne kitą, yra viena iš kebliausių problemų. Galima ras- 
ti visokiausių priežasčių: ne tik politinių, ekonominių, religinių, 
nežinau, techninių, bet ir grynai žmogiškų, priklausančių nuo žmo- 
nių mąstymo. 

"Tokiu postringavimu, mažų mažiausiai pasiskolintu, ponas Riu- 
šas tikėjosi atsakęs į Lėjos klausimą, užduotą kitą dieną po Alek- 
sandrijos smukimo. Kai jis ruošėsi į Abes gatvės turgų apsipirkti, 
Lėja užsuko į kambarį-garažą. Ji dar buvo neatitokusi nuo tragiš- 
kos Hipatijos mirties. Visi tie niokojimai! Miesto, Didžiosios bib- 
liotekos, Mūsėjo. Antikos — kuriai, pati to nesuvokdama, per vi- 
sas tas savaites buvo pradėjusi justi prieraišumą — galas jai sudavė 
smūgį. Ji troško pradžių. Tuomet paklausė: 

— Pone Riušai, kodėl matematika atsirado Graikijoje, o ne kur 
kitur, VI amžiuje, o ne kitoje epochoje? 

Žinoma, jis apie tai visąlaik galvojo studijuodamas, taigi turėjo 
įtikinamų atsakymų. Visą rytą mąstęs, rado visiškai tinkamą prie- 
žastį. Atsakymas buvo trumpas: GRAIKAI LABAI MĖGSTA 
DISKUTUOTI. 


Osso bucco patiekiamas kartu su risotto, pagamintu su šafranu, ir 
gremolata. | 

Viskas prasidėjo nuo dviejų vištienos sultinio kubelių, įmestų į 
sklidiną vandens puodą. Sultinio virimas - svarbiausia pono Riu- 
šo recepto, kurio jis ėmėsi, dalis — ilgokai trunka. Vos tik skystis 
ant nekaitrios ugnies ėmė virpčioti, jis pasėmė puodelį ir įbėrė į jį 
šafrano griežinėlių. Paskui sureguliavo ugnį, kad sultinys tebe- 
virpčiotų. Tai buvo svarbu. 

Oras buvo šuniškas. Ponas Riušas išdėliojo penkis veršio pa- 
kinklio pjausnius su kietomis bei tirštomis kaulų smegenų ango- 
mis, o tuo tarpu lietus barbeno į amerikietiškos virtuvės langus. 

Lėja gromuliavo pono Riušo atsakymą sekdama kiekvieną jo 
judesį. Jis nusprendė pakankamai pasakęs ir nutilo pasinėręs, bent 
taip atrodė, į kulinariją. 

Į senąjį vario keptuvą, kuris atiteko jam iš mamos, pradėjusį 

kaisti ant antro degiklio, ponas Riušas įmetė tris kupinus šaukš- 
tus sviesto, o paskui į jo dugną įdėjo pirmą pjausnį. Čirškant svies- 
tui, įklojo antrą, paskui trečią. Dedant ketvirtą, Lėja pratrūko: 

— Taigi, pone Riušai, graikai labai mėgsta diskutuoti! Todėl jie 
sugalvojo matematiką. O aš dešimt metų per matematikos pa- 
mokas nepaliaujamai girdžiu: „Panele Lijar, čia nediskutuojama!“ 

Ponas Riušas sutiko, kad turi jai paaiškinti. Jei tik ji nepriešta- 
rauja, kalbėsiąs ne apie mokytojus, o apie graikus. 

— Sakiau diskutuoti, Lėja, o ne kibti prie smulkmenų. To meto 
graikams diskusija yra kilni veikla. Ji turi aiškų tikslą: kalba įti- 
kinti pašnekovą. 

Mėsos pjausniai skrudo. 

— Stadionuose atletai susiremdavo kūnais, aikštėse buvo puo- 
lama žodžiu. Apsikeičiama argumentais, o ne niuksais. Apsikei- 
timai yra reglamentuoti kaip kumštynės, kurias, pameni, Olim- 
piadoje laimėjo Platonas, - ponas Riušas parodė pirštu į svogūnų 
pynę, pakabintą ant sienos. Ji automatiškai čiupo ją ir nutraukė 
kokią saują. | 

— Prašyčiau plonais griežinėliais, — tarė jis. 

Ji ašarodama supjaustė svogūnus plonais griežinėliais. 

— O jums nieko? — papriekaištavo ji sukilusi dėl sausų pono 
Riušo akių. 

— Liko nebedaug ašarų. Verčiau saugau jas geresnėms pro- 
goms, — tarė jis klodamas į keptuvo dugną du svogūnų sluoks- 
nius. Pridėjo salierą ir morką, užpylė samčiu karšto sultinio, vėl į 
keptuvą sudėjo mėsos pjausnius, apibarstė petražolėm, įdėjo su- 
pjaustytų pomidorų, kuriuos Lėja nulupo. Ir paliko kunkuliuoti. 

Lėja su popieriniu rankšluosčiu nusišluostė akis. Pono Riušo 
žvilgsnis, rodės, nuklydo į tolumas. Kurį laiką patylėjęs jis prabilo. 

Kambarys nušvito. Lietus liovė barbenęs į stiklus, Ravinjano 
gatve besileidžiančių automobilių ūžimas aptilo. Juos ėmė sūpuoti 
mėlyni Egėjo jūros vandenys Milete, Efese, Kolofone, Ponteksi- 
ne, Kikladose bei Sporadose ir visose Chijo, Samo, Delo salose... 
jų tiek daug! 

Jis vėl matė žemus kalkėmis baltintus namus su tokio mėlynu- 
mo durim ir langais, kad svaigo galva. Ponas Riušas pasakojo apie 
būrelius vyrų, sėdinčių prie mažyčių medinių staliukų mažuose 
graikų uostuose, nepaliaujamai diskutuojančius, besikeičiančius 
argumentais prie stiklo uzo, pasismeigiančius paskrudinto kal- 
maro gabalėlius ir skaisčiai raudonų pomidorų ketvirčius. 

— Nežinau, ar Talio ir Platono laikais būta uzo, bet kalmarų ir 
ugnies jiems skrudinti tikrai buvo. Ir buvo kalbama apie tą patį. 

Ravinjano gatvės virtuvėje pasiutusiai gardžiai pakvipo. Salie- 
ras ir morka kunkuliavo svogūnų pataluose. Artėjo valanda; jau 
pats laikas pradėti ruošti risotto. 

Aliejaus butelis, kaip visada, buvo lipnus. Tačiau tai buvo pir- 
mo šalto spaudimo alyvų aliejus, atkeliavęs tiesiai iš Toskanos. 
Lėja jį nuvalė, nusišluostė rankas ir padavė ponui Riušui, jis pri- 
pylė stiklinę, o paskui nusišluostė rankas. 

— Kad diskusija neslystų tarp žodžių kaip šis aliejaus butelis iš 
rankų, graikai sugalvojo tikrai genialią priemonę; apsauginį me- 
chanizmą. 

Lėja įvertino tai, ką pasakė ponas Riušas. 

— Kuo daugiau apie tai galvoju, - toliau kalbėjo jis, - o apie tai 
mąsčiau nuo pat ryto, kai manęs paklausei, tuo man šis išradimas 
atrodo pavojingesnis. 

Jis dūrė pirštu Lėjos pusėn: 

— Sutinki, kad žmonės yra mirtingi? 

Lėja nustebo. Paskui, suvokusi, ką ponas Riušas daro, įsitrau- 
kė į žaidimą. 

— Taip, —- ryžtingai tarė ji, kaip jaunamartė atsako į lemiamą 
klausimą, - sutinku. 

— Sutinki, kad Sokratas yra žmogus? 

— Taip, - tarė ji, - sutinku. 

Jis sumosavo rankomis: 

— Baigta! Vadinasi, Sokratas yra mirtingas! Nieko negali pada- 
ryti, nuo tavęs tai nebepriklauso. Pakliuvai į spąstus, mano gra- 
žuole Lėja. Tu pritarei pirmiems dviem teiginiams, tad negali 
nepritarti trečiajam! 

Ji neteko žado. Paskui pralaimėjusioji tarė: 

— Ištiesiu pirštą, o tu čiumpi visą ranką! Tai ir yra jūsų išradimas? 

— Nebūčiau taip suformulavęs, bet požiūris teisingas. Kai bu- 
vau jaunas, buvo sakoma: „Kur du, ten ir trečias!“ 

— Pone Riušai, prašau jūsų būti korektiškam, — maivydamasi 
greitakalbe išbėrė Lėja. 

Ant pirmos ugnies kunkuliavo vištienos sultinys. Lėja nukėlė 
nuo lentynos sunkų ketaus prikaistuvį ir uždėjo ant antrojo de- 
giklio. Ponas Riušas susmulkino dvi svogūnų galveles taip ir neiš- 
liejęs nė ašarėlės, supylė į prikaistuvį stiklinę aliejaus ir suregu- 
liavo ugnį. 

— Nors man įdomu, ką čia pasakojate, pone Riušai, tačiau ne- 
žinau, ar po tokios ilgos kelionės su Sokratu bei keliais kalmarais 
jūs dar prisimenat, ko aš klausiau: kodėl Graikijoje, o ne kur ki- 
tur? — primygtinai klausė Lėja. 

— Tuoj tuoj. Talis, Pitagoras, Hipasas Metapontietis, Hipokra- 
tas Chijietis, Demokritas, Teaitetas, Architas Tarentietis — visi šie 
graikų mąstytojai, kuriuos mes pažįstam, - kas jie tokie, ką veikė, 
kokia jų vieta visuomenėje? 

Jie nebuvo nei vergai, nei valdininkai kaip babiloniečių arba 
egiptiečių matematikai skaičiuotojai, kurie priklausė raštininkų 
arba dvasininkų luomui, turinčiam mokslo ir skaičiavimo mono- 
polį. Graikų mąstytojai neprivalo atsiskaityti jokiai valdžiai. Jų 
darbo pobūdžiui nustatyti arba studijoms apriboti nėra nei kara- 
liaus, nei vyriausiojo šventiko. Graikų mąstytojai - laisvi žmonės! 
Tačiau... 

Svogūnai prikaistuvyje dar nesuminkštėjo. 

— „Tačiau jie privalo ginti savo pažiūras diskutuodami su pa- 
našiais į save, - tęsė ponas Riušas. 

Ponas Riušas paaiškino Lėjai, kad net priklausydami „mokyk- 
lai“, šie vyrai buvo individualūs neapibrėžtos socialinės padėties 
mąstytojai. Jie įsitvirtindavo kaip individai pasinaudodami mąs- 
tymo laisve ir teise įrodinėti savo tezes, plėtoti teorijas. Privalėjo 
jas apginti. Buvo atsakingi už savo produkciją ne prieš ypatingą 

autoritetą, bet prieš kiekvieną Žmogų, kuris taip pat galėjo nau- 
dotis savo teise juos kritikuoti, užginčyti, jiems prieštarauti. Pa- 
našūs į savo piliečius politikos srityje, idėjų srityje jie buvo min- 
ties piliečiai. 

To meto Graikija buvo ne imperija, o nepriklausomų miestų 
valstybių žvaigždynas. Vieni iš jų buvo tironiški, kiti - demokra- 
tiški. Pastarųjų piliečiai aktyviai dalyvaudavo politiniame gyveni- 
me, bet tu tai žinai. Tačiau tikriausiai nežinai, kad Atėnuose vyk- 
davo nuo 7 iki 8000 piliečių susirinkimų, ir kiekvienas paeiliui 
galėjo tarti žodį! Įsivaizduok, kaip tai turėjo vykti. Kruopščiai pa- 
rinkti argumentai, kad įrodytum ir būtum priimtas. O seanso pa- 
baigoje visi balsuodavo ir visi balsai būdavo vienodai svarbūs! Ir 
teismų salėse žmonės būdavo paliekami ne Dievo, ne karaliaus, 
bet liaudies teisėjų ir žiuri, kuriuos reikėdavę įtikinti, teismui. Po- 
litiniai, teisiniai, filosofiniai debatai. 

— O matematiniai? Sukat aplink puodą! 

— Ne aplink, o pačiame puode! 

Drauge darbavosi du viryklės degikliai. Ponas Riušas pakilno- 
jo dangčius: keptuve čirškėjo penki mėsos pjausniai, o prikaistu- 
vyje šuto svogūnai. 

Grįždamas prie pomėgio diskutuoti, kurį buvo priskyręs grai- 
kams, ponas Riušas pareiškė: 

— Iš tikro galima diskutuoti tik sutarus dėl minimumo. Priėmus 
tą minimumą, galima leistis į diskusiją! Tu man sakai, aš tau sa- 
kau, tu man kišteli viena, aš tau atkertu kita, tu gludini savo argu- 
mentus, aš galandu savuosius. Bet galiausiai kas teisus? Kaip 
mums tai išspręsti? Kieno žodis bus paskutinis? 

Kalbant apie mokslus, ypač matematiką, graikų mąstytojai pa- 
didino skirtumą dviem kryptim. Politinės, teisinės arba filosofi- 
nės argumentacijos atžvilgiu. Egiptiečių ir babiloniečių matema- 
tikos atžvilgiu. Graikų matematikai pateikė du reikalavimus. 

Graikų filosofai, politikai ir teisininkai tobulino įtikinėjimo me- 
ną, bet jų praktika, jei taip galima sakyti, turėjo ribas. Įtikinimas 
galutinai neatmeta abejonės. Matematikai siekė šio bei to dau- 

giau nei paprasto įtikinimo. Jie reikalavo nepaneigiamumo! No- 
rėjo įrodyti taip, kad niekas negalėtų paneigti jų teiginių, nes pre- 
tendavo bet kuriuo momentu pateikti įrodymų, išsklaidysiančių 
visas abejones. Jie norėjo absoliučių įrodymų! Tuo graikų mate- 
matikai skyrėsi nuo kitų anų laikų įrodymo praktikų. 

Be to, jie atsiskyrė nuo pirmtakų babiloniečių ir egiptiečių at- 
metę teiginį, kad matematinėms tiesoms įteisinti pakanka intui- 
cijos, taip pat atmetę kiekybinius įrodymus. Aš įsitikinęs kuo nors, 
nes tai matau ir tave įtikinu, kadangi rodau. Tai konkretus įrody- 
mas, taikytas Eufrato ir Nilo pakrantėse. Graikų matematikai at- 
sisakė tenkintis tokio pobūdžio daiktiniais argumentais, jie pa- 
reikalavo kai ko daugiau: įrodymo. 

— Iki jų nebuvo įrodymo? - paklausė nustebusi Lėja. 

— Ne. Jie sugalvojo. 

Svogūnai apkepė. Buvo pats laikas! Ponas Riušas įbėrė ryžių, 
maišė su aliejum ir svogūnais, kol jie tapo permatomi. Atėjo atsa- 
kingas metas, dabar viskas sprendėsi. Kad kruopos nesuliptų, rei- 
kėjo be perstojo maišyti. Ponas Riušas maišė. Kai gerai įsijautė į 
ritmą, vėl prabilo: 

— Tačiau dėl intuicijos ir konkretaus akivaizdumo atsisakymo 
būna padarinių. Tai atveria duris nerimui. Jei nebepakanka tikėti 
tuo, ką matau, jei nebepakanka tau parodyti, kad manim patikė- 
tum, kas įtikins, kad tai, ką tvirtinu, yra tiesa? Kaip pačiam įsiti- 
kinti, kaip įtikinti tave mano dėstoma tiesa? Kas mane nuramins? 
Ir štai natūraliai kyla klausimai, kuriuos pirmieji žmonių istorijo- 
je iškėlė graikų mąstytojai: „Kaip mąstyti? Kodėl mąstau tai, ką 
mąstau? Kaip įsitikinti, kad tai, ką mąstau, yra teisinga?“ | 

Iš to, kaip karštai jis pateikė šiuos klausimus, Lėja pajuto, kad 
šito turėjusi klausti ji. Tebeturėjo. Klausimai, kurių ji niekuomet 
nebuvo svarsčiusi. 

— Norėdami apmaldyti juos gniuždantį nerimą, — tęsė ponas 
Riušas vis atidžiai stebėdamas, kaip verda osso bucco, - graikų 
mąstytojai sumanė būdus, turėjusius juos nuraminti, įtikinti, kad 
jų teikiami tvirtinimai teisingi. Jie veikė apgalvotai, visiškai są- 

moningai. Tai buvo iš esmės nauja. Pirmą kartą žmonijos istorijo- 
je mąstymas tapo mąstymo objektu. 

Pasirengta buvo tarp V ir IV amžių prieš mūsų erą. Aristotelis 
tai surašė savo veikale, kurį pavadino „Organon“, įrankiu, mąsty- 
mo įrankiu. Taip atsirado logika, laikoma mąstymo taisyklėmis, 
kurios numato, kaip formuluoti tiesas. 

Kai kiekvienam atskiram teiginiui taikoma bendra procedūra, 
o nead hoc metodas, kuris kelia įtarimą dėl... favoritizmo, logika 
puikuojasi kaip demokratinė erdvė, teigianti, kad visiems teigi- 
niams bus taikomi tie patys įstatymai. 

Pateiktos a priori ir neatsižvelgiant į traktuojamas temas, šios 
procedūros, nekeliančios įtarimo dėl šališkumo, galės būti priim- 
tos kaip teisėjos. 

Ryžiai sugėrė visą aliejų. Ponas Riušas šliukštelėjo į prikaistuvį 
samtį sultinio ir pamaišė. 

— Šios procedūros remiasi keliais paprastais principais. Tačiau 
niekas niekuomet nebuvo jų suformulavęs. Viskas prasideda nuo 
draudimo: 


Negalima įrodyti vienas kitam prieštaraujančių dalykų. 


Kitaip tariant, teigimas ir jo priešybė abu negali būti teisingi. Ne- 
prieštaravimo principas - visiškas draudimas! | 
Vis dar maišydamas ryžius, ponas Riušas pridūrė: 
— Yra ir kitas principas, kuris įspėja: 


Teiginys ir jo priešybė abu negali būti klaidingi. 


Jei vienas klaidingas, antras yra teisingas. Kitos galimybės nėra. 
Tai trečio nereikalingojo principas. 

— Štai, - padarė išvadą ponas Riušas, - kaip abiturientas, tariąs 
paskutinę Prancūzijos koležo inauguracinės pamokos frazę, - štai 
kada graikai perėjo nuo rodymo prie įrodymo. 

Lėja vienodai atidžiai klausėsi pono Riušo kalbos ir sekė, kaip 

ruošiamas osso0 bucco. Jis pareguliavo ugnį, kad tolygiai kunku- 
liuotų, ir subėrė šafraną. 

— Risotto paslaptis priklauso nuo maišymo. 

Pirmą kartą nuo pat virimo pradžios ponas Riušas palinko prie 
lapelio norėdamas įsitikinti, ar laikosi recepto. Taip ir buvo. 

— A taip, — tarė jis, - pamiršau. Kiek anksčiau graikų pasaulyje 
atsiradusi abėcėlė paskatino tokią įrodymų praktiką. Akivaizdu, 
lengviau įsitikinti, kad nėra prieštaravimų, jei argumentavimas 
pateikiamas raštu, ypač jei jis ilgas. 

Beliko paruošti gremolatą. Jis paėmė česnako skiltelių, jas su- 
kapojo, prikimšo puodelį petražolių šakelių, jas supjaustė čeksė- 
damas lyg žirklėmis, patarkavo citrinos žievės ir susižeidė piršto 
galiuką. 

Baigta. Būtų buvę puiku, tačiau Lėjai nedavė ramybės vienas 
klausimas. Kodėl ponas Riušas nusprendė gaminti osso bucco, 
jei žinojo, kad pasakos jai apie visus šiuos dalykus? Be abejo, bu- 
vo ryšys. Iki galo laukė, ką jis suvaidins, bet taip nieko ir nepaste- 
bėjo. Ji prisipažino. Jis pažvelgė į ją linksmai: 

— Nereikia visur matyti ryšių, Lėja. Laisvė — kai gali pasakoti 
apie graikų įrodymus gamindamas gremolatą! 


Ant valgomojo-svetainės stalo — penkios lėkštės. Amerikietiško- 
jevirtuvėje - keptuvas. Ponas Riušas kilstelėjo dangtį, mėsos pjaus- 
niai buvo ištroškinti: mėsa ėmė skirtis nuo kaulų. Pats metas neš- 
ti ant stalo. Jis sudėjo mėsą ant pailgo padėklo, to paties, kurį per 
naktinį seansą buvo numetęs Džonatanas. Kaulų smegenys laikė- 
si gerai; dar kietos iš išorės, bet iškepusios viduje, netryško iš kaulų. 
Ponas Riušas ant kiekvieno pjausnio užbarstė po sluoksnį gremo- 
latos, į dubenį išvertė risotto, apibarstė parmezanu, viską sukrovė 
ant padėklo ir pasistatė ant kelių. 

Nuvažiavo prie stalo, kur visi laukė. Įdėjo į kiekvieną lėkštę po 
pjausnį mėsos, įkrėtė riebausrisotto. Lėja atnešė balkone atšaldyto 
kjančio butelį. Butelis buvo šlapias nuo lietaus. Tai buvo gallo nero 
iš geriausių Toskanos vynuogynų tarp Sienos ir Florencijos. 

— Italų vynas už graikų išradingumą! - šūktelėjo Lėja. 

Jie susidaužė. 

— Egėjo jūra — tai kalbos jūra; savo krantus ji teikia laisvai dis- 
kusijai. Gero apetito visai kompanijai! —- palinkėjo ponas Riušas 
nurydamas pirmą savo oss0 bucco kąsnį. 0 

Lėja pasivaišino. Ravinjano gatvės valgomajame-svetainėje il- 
gai degė šviesa. 


Gaivus ir putojantis žalsvos lagūnos spalvos skystis žadino troš- 
kimą keliauti. Burbuliukuose glūdėjo truputis pavojingo alkoho- 
lio, nuo jo per vakarienę gyvenimas atrodė rožinis. Norėdami at- 
sakyti į osso bucco, Dž. ir L. aptiko kitokio maisto. Žingsniuoda- 
mi su ponu Riušu į restoraną, jie sustojo prie Sen Deni vartų pa- 
sigrožėti įžymiuoju bareljefu. 

Sukaupęs jėgas, apsaugotas storų gynybinių sienų, ginamas už- 
grūdintų karių, miestas buvo pasirengęs visokiems užpuolimams. 
Jį apgulę būriai taip pat buvo tinkamai ginkluoti, turėjo gerų kar- 
vedžių. Užpultasis miestas buvo geriausiai įtvirtintas visoje Eu- 
ropoje. 

Akimoju miestas buvo paimtas. Persikėlę per Reiną, Mezą ir 
Elbę, prancūzų pulkai, vadovaujami Liudviko XIV, per šešiasde- 
šimt dienų užėmė tris provincijas ir užgrobė keturiasdešimt tvir- 
tovių. Ta, kuri buvo paimta šįryt, 1673 metų birželį, vadinosi Mast- 
richtas. Šis miestas išgarsėjo dėl vienos tokios mirties: mūšyje žu- 
vo maršalu tapęs muškietininkas d'Artanjanas. 

Bareljefe pavaizduota scena buvo iškalta akmenyje Sen Deni 
vartuose tarp Respublikos ir Operos. Tiesiai priešais, Gerosios 
Naujienos bulvaro pradžioje, didelis proginis knygynas turėjo ne- 
tikėtą pavadinimą: „Mąstymo reikmenys“. 

Už šimto metrų nuo čia priemiesčio pusėje prasideda Bredi 
pasažas, kur už 55 frankus gali nusikirpti ir prisikimšti pilvą: tan- 
dori ryžiai — 25 frankai, kirpimas - 30 frankų. Tačiau tokia proga 
Lėja leido sau prabangą. „Shalimar“ buvo pats prašmatniausias 
iš visų indų restoranų — tiesą sakant, jie dažniausiai būdavo pa- 

kistaniečių — Bredi pasaže, kuriame jų glaudėsi apie penkias de- 
šimtis. 

Lagūnos žaluma paveikė. Ponas Riušas, kuris priėmė Dž. ir L. 
kvietimą, nustebęs atsidūrė nepažįstamame restoranėlyje. Neno- 
rėjo žinoti, kodėl jis čia, bet suvokė, kad netrukus sužinos. Jo am- 
Žiuje geriau neužbėgti įvykiams už akių. 

Atsakydama į slaptą klausimą, kurio jis nenorėjo sau pateikti, 
Lėja įraudusiais skruostais pratrūko: 

— Lilavatė turėjo visko! Graži, protinga, be to, jos tėvas buvo 
didis mokslininkas, garsus astronomas. Kai jai atėjo metas tekėti, 
jis ilgai studijavo jos horoskopą. Perskaitė siaubingą pranašystę: 
jei Lilavatė ištekės, jis mirs. Baskara, toks buvo jo vardas, mylėjo 
gyvenimą. Neleido dukteriai jo palikti ir draudė tekėti. Kad jam 
būtų atleista, pavadino savo veikalą Lilavatės vardu, savo viso gy- 
venimo kūriniu. Jame buvo daug uždavinių, kuriuos jis išsprendė 
pirmas. Juos pateikė klausimų dukteriai forma. „Lilavatė“ tapo 
vienu iš pačių garsiausių indų matematikos veikalų. Tai įvyko XII 
amžiaus pradžioje, - Lėja stabtelėjo, paskui sarkastiškai tęsė. — 
Kažkas pasakė: matematikos esmė yra laisvė! 

— Tai Georgas Kantoras, aibių teorijos pradininkas. Mūsų lai- 
kais ši frazė sukėlė Sorbonoje furorą. 

-— Mano kita versija, - įsiterpė Džonatanas. — Pradžia beveik 
tokia pati. Išskyrus tai, kad horoskope Baskara perskaitė visai ką 
kita. Pranašystė buvo tokia: jei Lilavatė ištekės, „jos, kaip žmo- 
nos, gyvenimas bus labai trumpas“. Baskara karštai kibo į skai- 
čiavimus norėdamas sužinoti, ar yra būdas išvengti pranašystės 
neatsisakant vedybų. Viena buvo: Lilavatė turėjo ištekėti būtent 
tą dieną, kurią Baskarai pavyko tiksliai nustatyti. 

Kad apskaičiuotų laiką iki skirtos datos, Baskara pastatė smė- 
lio fontaną, kuriame smiltys, byrėdamos pro siaurą angą skaičia- 
vo laiką. Lilavatė dažnai ateidavo pasižiūrėti, kaip bėga laikas. 
Vieną dieną palinkusi prie fontano net nepastebėjo, kad nukrito 
ir dingo smėlyje mažytis perlas, įvertas į nosį. Smėlio bėgsmas 
buvo pristabdytas; vestuvės buvo atšvęstos po kelių dienų nei nu- 

matyta astrologiniais apskaičiavimais. Po kurio laiko Lilavatė ne- 
teko vyro, jis netikėtai mirė. Kad nuramintų, tėvas dedikavo jai 
žymųjį matematikos veikalą... 

— O! - Lėjos riktelėjimas nuskardeno per visą Bredi pasažą. — 
Tai manęs nestebina! Juk mergina, atgrasi koketė su perlu nosy- 
je, sutrikdo laiką ir yra atsakinga dėl savo jauno vyro mirties, lai- 
mei, čia buvo jos tėvas, kuris parašė knygą, nieko jai nereiškian- 
čią! Tu manęs nė kiek nestebini, čia vyriška mito versija. Klausyk, 
Džonai, tau anksčiau laiko prasidės marazmas! 

— O tau jau prasidėjo. Visur vaidenasi patinai! 

— Kartais jūs man primenat seną sutuoktinių porą, - prisipaži- 
no ponas Riušas. | 

Smūgis buvo apystipris. 

— Spėju, kad pasikvietėt vakarieniauti ne dėl to, kad mano aki- 
vaizdoje kapotumėtės dėl dviejų vieno mito versijų. 

— Oi ne, — tarė jie vėl netikėtai susivieniję. — Norėjom jums 
pranešti, kad minėtasis Brahmagupta išrado spalvų matematiką. 
Kai būdavo daug nežinomųjų, antras būdavo juodas, trečias - mė- 
lynas, ketvirtas - geltonas, penktas — baltas, o šeštas - raudonas. 
Įsivaizduojat spalvų trupmenas!? 

— Jiems kuo nors neįtiko žalia? — klastingai pasidomėjo ponas 
Riušas ir vienu ypu susivertė kokteilio likučius. - Žinot, kad A - 
juoda, E - balta, I - žalia, O — mėlyna? Rembo „Balsės“. Dar 
vienas pavyzdys, kad poezija ir matematika sutaria. 

— Indų matematika, - atkirto Džonatanas. - Spalvas palikim 
ramybėj, norim jums papasakoti nuo pradžios. Viskas prasideda 
nuo Talio, graikai sugalvojo įrodymą ir kt. O babiloniečiai, pone 
Riušai? O indai? O kinai? Klasifikacijoje, dėl kurios net griebė- 
tės demokratiškos procedūros, mums pasiūlėt balsuoti už arba 
prieš statistiką ir trigonometriją. Bet nepasiūlėt balsuoti už sky- 
rių, kuris vadintųsi, net nežinau, „Kita matematika“ arba „Ne 
vakariečių matematika“. 

— Iš kūrinių, kuriuos gavom iš Manauso, nė vienas nebūtų pa- 
kliuvęs į tokį skyrių! 

— Jūs pats tai pasakėt! Kodėl „Lilavatės“ nėra Girios bibliote- 
koje? Nė vienos babiloniečių lentelės? Nė vieno kiniško teksto, 
nei majų reprodukcijos? Girios bibliotekoje nėra nė vieno ne grai- 
kiško veikalo! Tačiau jūs to nežinojot, nes nustatėt nomenklatūrą 
a priori prieš išpakuodamas knygas iš dėžių. 

Pakliuvo! Jis, humanistas, įvairovėms atviras protas, štai kaip 
įkliuvo nusikaltimo vietoje dėl etnocentrizmo, vakarietiško pa- 
saulio bambiškumo ir... Džonatanas pakišo ranką po stalu, ištraukė 
paketą ir ištiesė ponui Riušui tardamas tik vieną frazę: 

— Ahmesas, tūkstantis metų prieš Talį! | 

Ponas Riušas išvyniojo paketą ir išėmė Rindo papirusą. Puiki 
ritinio, rasto XIX amžiuje Ramzio II pomirtinėje šventovėje Tė- 
buose, faksimilė. Paskui Aleksanderio Rindo nupirkta ir nuga- 
benta į Angliją bei perduota į Britų muziejų. Šis daugiau kaip 
penkių metrų ilgio ritinys, sudarytas iš 14 papiruso puslapių, pa- 
teikia dešimtis įvairiausių uždavinių. Jis yra pats seniausias iki 
šios dienos rastas matematikos traktatas. 

Pirmiausia prisistato redaktorius - raštininkas Ahmesas. Paskui 
nurodo, kad tekstas parašytas per 4 potvynio sezono mėnesius tris- 
dešimt trečiaisiais karaliaus Apopio XV dinastijos valdymo me- 
tais, tarpinio periodo metu. Žodžiu, XVI amžiaus prieš mūsų erą 
vidury. Ir dar! Ahmesas patikslina, kad tekstas perrašytas iš dar 
senesnio papiruso, parašyto valdant Amenemchetui III, šeštajam 
XII dinastijos karaliui. 2000 metais prieš mūsų erą! Be to, anot kai 
kurių tyrinėtojų, matematikos medžiaga, pateikta Rindo papiruse, 
siekia piramidžių statymo laikus - 2500 metus prieš mūsų erą! 

Nenorėdama piktnaudžiauti savo pranašumu, Lėja pasiūlė po- 
nui Riušui: 

 — Jei norit, galim susitarti, kad: „Ne viskas prasideda nuo Talio!“ 

Sunku paprieštarauti! 

— Kaip traukinys gali užstoti kitą, viena pradžia gali slėpti kitą, 
pone Riušai, - patikino Džonatanas triaukšdamas viščiuko kau- 
lus. - Antrajame tūkstantmetyje prieš mūsų erą Mesopotamijoje 
ir Egipte, Babilone bei Tėbuose būta ir kitų matematikos pra- 

džių. Tai buvo skirtingos matematikos, tačiau matematikos. O pa- 
vyzdžiui, Kinijoje? Buvo įrodymų? Graikiškų įrodymų, be abejo, 
ne! Tiek to, čia nešoksim per daugybę tūkstantmečių. 

Lėja baksnodama į knygą kalbėjo: 

— Ahmesas, kaip ten perskaitysit, įspėja, kad pateiks „gamtos 
tyrimo ir visko, kas egzistuoja, kiekvienos paslapties, kiekvienos 
mįslės... pažinimo taisykles“. 

— Visko, kas egzistuoja! - šoko ponas Riušas. - Tada „viskas“ — 
dalomiausias dalykas pasaulyje. 

— Ahmesas, Talis: niekas nėra viskas! — pareiškė Džonatanas, 
norėjęs greičiau baigti. 

Tačiau Lėja, kuri du vakarus praleido įbedusi nosį į hieroglifus, 
norėjo, kad tai būtų aiškiau. 

— Šeši pirmi uždaviniai, kuriuos čia matote, - tarė ji rodydama 
ponui Riušui hieroglifų stulpelius, — susiję su tam tikro kiekio 
duonos dalybomis tarp dešimties vyrų, šis skaičius - nuo 1 iki 9. 
Vienas iš egiptiečių būdų pateikti daugybos lentelę iki 9. 

Atsitiktinai tą akimirką padavėjas atnešė lėkštę nanų, krosnyje 
keptų mažyčių gardžių kepalėlių, kuriuos jie išsidalijo. Tai sutrukdė 
jiems žengti toliau daugybos lentelės iš 2. Bet nesugadino Džo- 
natanui apetito, jis be paliovos dažė nanus į skystą pikantišką ir 
gaivų padažą tokios pat žydros lagūnos spalvos kaip ir kokteilis. 

Ponas Riušas buvo susijaudinęs. Pirmoji dvynių dovana, ir dar 
knyga! Tik neišsiduoti. 

O atkaklioji Lėja tęsė rodydama jam sugrupuotus hieroglifus: 

—50-as uždavinys. Jis kalba apie skritulio plotą, apytikriais skai- 
čiavimais 1. Ahmesas randa 3,16. 0,570 skaičiavimo, atlikto 2000 
metų prieš mūsų erą, paklaida! 

Va, - ji parodė jam piešinį, —- aštuoniakampis, įbrėžtas į kvad- 
ratą, kuris galbūt pranašauja apskritimo ploto skaičiavimą, kaip 
jūs ten sakėt... išsėmimo principu. Tiek to, jų nenagrinėsim. Kita 
vertus... vieną dieną Ramzis II nusprendė skirti savo pavaldiniams 
vienodus žemės sklypelius: kvadrato formos ir vienodo ploto. Tad 
visi pavaldiniai turėjo mokėti vienodus mokesčius. Tačiau kas- 

met Nilo potvyniai pasiglemždavo kai kuriuos sklypus, nukąsda- 
vo žemių dalį. Ramzis siųsdavo raštininkus matuoti ploto nuos- 
tolių, kad mokesčiai būtų atitinkamai sumažinti. Taip atsirado ge- 
ometrija. Tai sakau ne aš, bet graikų istorija, apie ją savo „Iyrinė- 
jimuose“ rašė jums žinomas Herodotas. . 

— Ačiū, kad priminei. Klausydamas tavęs, prisiminiau, kad He- 
rodotas mums sakė: kai lygybė buvo sutrikdyta, žmonėms prirei- 
kė sugalvoti geometriją. 

Jo žvilgsnis nuklydo į Bredi pasažą. Ant kiekvieno „Shalimar“ 
stalo deganti žvakė, kaip įprasta šiame restorane, suteikdavo val- 
gymui „iškilmingos vakarienės su žvakėmis“ pojūtį. Ponas Riušas 
toliau plėtojo mintį neklausydamas, ką Dž. ir L. jam pasakojo 
apie indų matematiką, apie šumerų sugalvotus neigiamuosius skai- 
čius, apie tai, kad neigiamuosius skaičius turėjo indai ir kinai, apie 
indų matematikų veikalus: Ariabathą V amžiuje, Brahmaguptą 
VII amžiuje, apie garsųjį kino Dziuhango Šuanšu traktatą „De- 
vyni skyriai apie matematikos meną“, parašytą šimtmetį prieš mū- 
sų erą; jame pasirodo kubinės šaknies skaičiavimai. 

Netikėtai atitrūkęs nuo savo minčių, jis išgirdo tariant keletą 
žodžių: 

— Kaskart, kai lygybė sutrikdoma, jai grąžinti sugalvojamas nau- 
jas mokslas. 

— Grąžinti lygybę! Atgauti laisvę! Jūs man, pone Riušai, sakėt, — 
priminė Lėja, - kad graikų mąstytojai buvo laisvi žmonės ir, be 
abejo, buvot teisus. Aš irgi apie tai mąsčiau, čia, žinoma, ir glūdi 
skirtumas. Išskyrus Graikijos, visos kitos matematikos atsirado 
didžiosiose hiperhierarchinėse imperijose: Mesopotamijoje, Egip- 
te, Indijoje, Kinijoje, taip pat Amerikoje, pas actekus ir majus. | 

— Aš nenutylėsiu garbingai, kad raštininkai, nors ir neturėję 
niekam atsiskaityti dėl savo metodų, tik privalėję sėkmingai juos 
taikyti, turėjo blogą įprotį slapukauti. Su visais dėl to kylančiais 
padariniais, - pripažino Džonatanas. - Taip, laisvė ir paslaptis. 

Grįžęs į GB, ponas Riušas pradėjo penktą skyrių. 

„5 skyrius: kiti matematikai. Ne vakariečiai matematikai“. Čia 
jis įdėjo Rindo papirusą. 


11 SKYRIUS 


Trys Ravinjano gatvės uždaviniai 


Kaip sakytų graikai, jie nepasistūmėjo nė perjotą. O jau gruodis. 
Labai stengėsi, tačiau nė vienas iš trijų klausimų, susijusių su Gro- 
ruvru, nebuvo išspręstas. 

„Ištikimasis kompanionas“ nebuvo identifikuotas. Gauja, no- 
rėjusi pasiglemžti jo įrodymus, juo labiau. O Groruvro mirties 
aplinkybės — nelaimingas atsitikimas, nusikaltimas ar savižudy- 
bė? Jie žinojo ne daugiau nei tyrimo pradžioje. 

Trys uždaviniai, neduodą jiems ramybės. Trys! 

Ponas Riušas sugalvojo Kūčių vakarienės programą. Tiksliau — 
prieš pat vakarienę įtraukto seanso, kai jie turėjo išsiaiškinti savo 
tyrimo būklę. 


Nofutur triukšmingai pradėjo seansą: 

— Trys didieji antikos uždaviniai! Kubo dvigubinimas, kampo 
dalijimas į tris lygias dalis, skritulio plotas. 

Ji buvo nuostabi. Tupinti ant laktos, žydra kakta ir raudonais 
plunksnų kraščiukais būtų žavi amerikiečių „Technicolor“ filmų 
emblema. 

Ponas Riušas viską atliko puikiai. Auksuotos girliandos ir si- 
dabrinės žvaigždės, pakabintos ant nematomo siūlo, spindėjo kam- 
bario danguje. 

Peretė labai nenorėjo praleisti paskutinio metų seanso, nes dvy- 
niai kitą rytą turėjo čiuožti slidėmis. Šįkart ji gerokai išsidažė. 

Melsvų vokų, raudonų nagų net pati Nofutur būtų pavydėjusi. Ji 
taip pat buvo nuostabi, atsilošusi giliame fotelyje seansų dirbtu- 
vėje. Antras fotelis buvo Albero. Tačiau jis perspėjo, kad jam prieš 
vakarienę sunku atvažiuoti. Mane tai tikrai domina, patikino, ta- 
čiau gruodžio 24-osios vakaras visiems taksi - auksinis. Visi žino- 
j0, kad jis nori perdažyti savo 404-ąjį metalo dažais. 

Pradėjo be jo. 

— Skritulio plotas yra toks reikšmingas, kad tapo priežodžiu, — 
prieš Nofutur buvo paskelbęs Maksas. 

Artėdamas prie Džonatano ir Lėjos, jis kupinas palaimos pie- 
šė skritulį. Staiga stabtelėjęs perkirto erdvę keturiais lyg pjautu- 
vo kirčiais, kurie vaizdavo kvadrato kraštines. Jis pridūrė: 

— Kaip tas Aristofano pjovėjas, kuris norėjo padalyti orą, kad 
apskritimas taptų kvadratu. - Pagarbiai. — Pjesė vadinasi... 
„Paukščiai“! 

Nofutur vaidino paukštį. 

Maksas turėjo ją sustabdyti. Akivaizdu, kad Nofutur įsijautė į 
vaidmenį. Aiškiu ir ramiu balsu Maksas išvardijo tris uždavinius: 

— Skritulio ploto apskaičiavimo esmė — nubrėžti kvadratą, ku- 
rio plotas lygus duotajam skrituliui; kubo dvigubinimo - nubrėžti 
kubą, kurio tūris dvigubai didesnis nei duotojo kubo; kampo tri- 
sekcijos — padalyti jį į tris lygias dalis. Pirmutinis liečia paviršius, 
antrasis — tūrius, o trečiasis - kampus. 

Nofutur paskelbė: 

— Skritulio plotas! 

Kai Maksas sėdosi prie skaidrių projektoriaus, jį Pakeitė po- 
nas Riušas. 

— Jau Babilone bei Egipte domėtasi ryšiais tarp skritulio ir kvad- 
rato, ar ne, - tarė jis žvelgdamas į Džonataną ir Lėją. - Seniausia- 
me rastame matematiniame tekste, - jis išdidžiai parodė Rindo 
papirusą, - raštininkas Akmesas prašė „rasti kvadratą, ekvivalen- 
tišką duotajam skrituliui“. Jis siūlė imti kvadratą, kurio kraštinė 
lygi 8/9 skritulio skersmens. Tai buvo tik apytikris dydis. 

Vėliau Graikijoje Anaksagoras Klazomenietis, Hegesibulės sūnus... 

Džonatanas ir Lėja susižvalgė. Prieš tris mėnesius ponas Riu- 
šas buvo pareiškęs: „Ialis, Egzamijo ir Kleobulinos sūnus, žings- 
niavo per kaimą Mileto apylinkėse“. Tai buvo pirmasis seansas. 
Rodos, taip seniai! Dar prisiminė, dėl kokios priežasties jiems 
pasakojo apie Talį. Visai šalia Peretė, patogiai sėdėdama fotelyje, 
atidžiai klausėsi pono Riušo žodžių: 

— „buvo pirmasis graikas, susidomėjęs šiuo klausimu. Anaksa- 
goras sėdėjo kalėjime kaip politinis kalinys, kai įsikalė į galvą iš- 
spręsiąs ploto uždavinį. Užgauliojamas kitų kalinių, jis rašinėjo 
ant kameros sienų. Netrukus jos pajuodo nuo figūrų ir skaičių. 
Bet rezultato nebuvo. 

Anaksagoras buvo išvaduotas įsikišus jo mokiniui Perikliui, grai- 
kų demokratijos pagrindėjui. Nepakėlęs neteisingo kalinimo, 
Anaksagoras nusižudė. Plotas pergyveno jį. 

— Po raštininko Ahmeso, - toliau pasakojo ponas Riušas, - pa- 
sikeitė uždavinio prigimtis. Reikėjo ne skaičiuoti apytikrį dydį, o 
nubrėžti kvadratą, kurio plotas TIKSLIAI atitiktų skritulio plo- 
tą. Paskui ateina Hipokratas Chijietis. 

— Tas, kuris leidosi apšvarinamas? — paklausė Lėja. 

— "Tas pats! 

— Vyras tarp pusmėnulių! - šūktelėjo Džonatanas. 

— Tas pats! Neabejojau, kad puikiai prisiminsit, apie ką pasa- 
kojama per mūsų seansus, - pagyrė ponas Riušas. 

— Mes gaudyte gaudom kiekvieną jūsų žodį, - šūktelėjo Džo- 
natanas. 

O Lėja dar pridūrė: 

— Tai, ką mums sakot, nepasiekia tik... 

Ji nuščiuvo. Maksas atidžiai Žiūrėjo į ją virš skaidrių aparato. 
Sutrikusi ji pažvelgė į jį norėdama atsiprašyti. Linktelėjęs jis pa- 
drąsino baigti sakinį. 

— „„kurčiojo ausies, — išlemeno Lėja. 

— Džonatanas darė užuominą į Hipokrato mėnulius ir buvo tei- 
sus. Apie juos ir kalbama. Faktas, kad Hipokratui pavyko apskai- 
čiuoti mėnulių plotą, sukėlė didžiulį triukšmą. Iki jo galėta ap- 

skaičiuoti tik tiesių linijų figūrų — stačiakampio, lygiagretainio, 
trapecijos - plotus. Pavykus „sukvadratinti“ kreivą figūrą, Hipok- 
ratas suteikė beprotišką viltį. Dabar niekas nebegalėjo tvirtinti, 
kad kreivų paviršių negalima „sukvadratinti“. Kodėl „nesukvad- 
ratinus“ skritulio! 

Hipokratas pats pamėgino ir atšipo dantis. Kaip ir visi kiti graikų 
matematikai po jo! 

Nofutur suvasnojo sparnais, pračiaupė snapą: 

— Kubo dvigubinimas! 

Ponas Riušas tarė: 

— Pirmą kartą apie kubo dvigubinimą prabilta per didelę epi- 
demiją. Atėnuose prasidėjo maras. Niekas negalėjo jo sustabdy- 
ti. Atėeniečių delegacija išsilaipino Delfuose ir prašė orakulo pa- 
tarti jiems, kaip įveikti epidemiją. Orakulas išėjo. Delegacija kan- 
triai laukė. Paskui jis grįžo. 

Nofutur plastelėjo, pasistiebė ant laktos: 

— Atėniečiai! Kad maras baigtųsi, turit Delo saloje pastatyti 
dvigubą aukurą Apolonui. 

Atrodė, kad Nofutur, vaidindama orakulą, pastorino balsą. 

— Apolono aukuras Delo saloje dėl daugybės priežasčių žymus 
visoje Graikijoje. Ypač dėl savo formos. Tai kubas! —- paaiškino 
ponas Riušas. 

— Padvigubinti aukurą? - paklausė Maksas anapus skaidrių pro- 
jektoriaus. - Atėniečiams atrodė, kad nieko negali būti lengviau. 
Jie persikėlė į salą ir pastatė naują aukurą, kurio briaunos buvo 
dvigubai didesnės už senojo aukuro briaunas. 

— Maras tebesitęsė, — toliau pasakojo ponas Riušas. — Buvo 
didžiai nusivilta. Vienas mokytas vyras, keliavęs pro ten, atkreipė 
jų dėmesį, kad naujasis aukuras buvo ne du, bet aštuonissyk di- 
desnis už senąjį! 

Peretės akyse šmėstelėjo nesupratimo miglelė. Ekrane šalia vi- 
sai mažučiuko pasirodė dideliausias kubas. Tolumoje nuskarde- 
no Makso balsas: 

— 2 kart 2 kart 2! 

Peretės veidas nušvito. 

— Na taip, - pritarė ji, - du kubu! Aštuoni! Niekad neužčiuopiau 
ryšio. 2 kvadratu — kvadratas, kurio kraštinė lygi 2. O 2 kubu - 
kubo, kurio kraštinė lygi 2, tūris. 

Džonatanas išsprogino į motiną akis. Net neįsivaizdavo, kad 
kubas gali jai sukelti egzaltaciją. | 

— Grįžkim su atėniečiais į Delą, - pasiūlė ponas Riušas. — Išsi- 
laipinę saloje, jie suskubo griauti milžinišką aukurą. Ėmėsi darbo 
šįkart nusprendę suteikti orakulą tenkinančią formą. Ant senojo 
aukuro iškėlė naują, visiškai identišką ankstesniajam. 


— Dviejų sujungtų aukurų apimtis buvo išties du kartus didesnė 
nei ankstesniojo, —- klastingu balsu pareiškė ponas Riušas. - Pa- 
tenkinti jie parplaukė į Atėnus sveikindami vienas kitą. O maras 
tęsėsi. Jie galutinai įsiuto, bet negalėjo suprasti. Argi nesukūrė 
ankstesniojo aukuro dublikato? 

— Tikrai ne! - sušuko Peretė, nukaitusi iš susijaudinimo. - Ki- 
tas toks daiktas, tai ne aukuro apimties padvigubinimas, bet du 


tokie pat daiktai! 
Ponas Riušas sutiko, nes nebuvo ką pridurti. Jis kiek patylėjo 


ir tarė: 

— Atėniečiai nesuprato, kodėl jiems nepavyko išspręsti iš pa- 
žiūros tokio paprasto uždavinio. Padvigubinti vieną atkarpą? Kas 
gali būti elementariau. 


Maksas įdėjo skaidrę. 
4 

Atkarpos dvigubinimas 


Ponas Riušas tęsė: 

— Dvigubinti kvadratą? Patys mokyčiausi atėniečiai žinojo, kad 
tai galima padaryti per jo įstrižainę. 

Maksas ištraukė skaidrę ir įdėjo naują: 


Baltas kvadratinis 
paviršius 
VvV+V2 +V91+V5=2 


Kvadratinis nuspal- 
vintas paviršius 
1x1-=1 


Kvadrato dvigubinimas 

— Tad kodėl jiems, nepaisant pastangų, nepavykdavo dvigubinti 
kubo? — paklausė ponas Riušas dramatišku balsu. 

Paklausęs jis nutilo. Peretė atsitiesė ir tarė: 

— Pone Riušai, o maras? Jis liovėsi? 

Visai nekreipdama dėmesio į klausimą, Nofutur paskelbė: 

— Kampo trisekcija! 

Maksas vėl žengė į scenos priekį: 

— Jau mokėta dalyti kampą į dvi lygias dalis. Tam buvo atrasta 
pusiaukampinė, ir ją buvo lengva nubrėžti. 

Jis galėjo paliudyti ne kartą tai daręs klasėje. 

— Padalyti kampą į tris lygias dalis neturėjo būti labai sunku, — 
toliau pasakojo ponas Riušas. — Juolab kad remdamiesi Talio ir 
Felacho teorema jie mokėjo dalyti atkarpą į tris lygias dalis. Klai- 
da! Ir į šią problemą graikų matematikai atšipo dantis. Kodėl? 
Gaila, bet šiam dalijimui aiškinti nežinau jokios epidemijos. Le- 
genda kalba tik apie kubo dvigubinimą. 

— Pone Riušai, nejau jokiam graikui nepavyko išspręsti nors 
vieno iš Trijų uždavinių? — pasidomėjo Peretė. 

— Jokio! - teatrališkai atsakė ponas Riušas. — O, keletas mate- 
matikų pateikė savo sprendimus: Hipijas Elidietis, Architas TA- 
rentietis, kuris išgelbėjo Platoną Italijoje, Menechmas, Eudok- 
sas. Tačiau apeidami įstatymą! 

— Įstatymą? Kokį įstatymą? Niekada nesat užsiminęs apie jokį 
įstatymą, — sušuko Džonatanas, kuriam vos išgirdus žodį įstaty- 
mas šmėkštelėjo užsitrenkiančios grotos. 

— Seanso pradžioje paaiškinau, kad visa ši istorija vyko geo- 
metrijos pasaulyje ir buvo kalbama apie figūrų braižymą. Jei nori 
braižyti, reikia įrankių. Žinoma, mąstymo įrankių, bet ir materia- 
lių. Apie mąstymo įrankius mes jau daug kalbėjome. O dėl mate- 
rialių įrankių, tai graikų geometrams pavyko ištobulinti savo me- 
todus tik su liniuote ir skriestuvu! 

— Kodėl būtent su šiais, o ne kitais? — paklausė Lėja. - Būtų 
galėję naudoti kitus instrumentus, labiau... išdailintus. 

— Graikų mąstytojams, Lėja, nerūpėjo dailinti! - rimtai atsakė 

ponas Riušas. - Galima net sakyti, kad jie visiškai nepakentė to, 
kas išdailinta. Liniuotė — tai tiesė; skriestuvas — tai apskritimas! 
Paprasčiau nebūna. Tai vis pradmenų idėja! Norint juos nubrėžti, 
pakanka vieno judesio. Tiesė brėžiama neatitraukiamu rankos ju- 
desiu, apskritimas — lengvai sukant riešą. 

Graikų geometrijos pasaulyje figūra egzistuoja tik tada, kai ji 
nubraižoma tiesėmis bei apskritimais. į 

Jis išgėrė didelį stiklą vandens. Peretė ėmė nerimauti dėl Kū- 
čių vakarienės. Nereikėtų per ilgai gaišti. 

— Pagaliau galiu pateikti tikslias Trijų antikos uždavinių formu- 
luotes, — iškilmingai pareiškė ponas Riušas: SU LINIUOTE IR 
SKRIESTUVU nubraižyti kvadratą, kurio plotas lygus duotajam 
skrituliui, nubraižyti kubą, kuris yra dvigubai didesnis už duotąjį 
kubą, ir padalyti duotąjį kampą į tris lygias dalis. 

Viską keičia sakinio pradžia. Kai kurie graikų matematikai 
siūlė brėžinius šiems Trims uždaviniams, tačiau jie būdavo atlikti 
ne tik su liniuote ir skriestuvu! 

— Vadinasi, jie buvo sudeginti kaip Džordanas Bruno ar pa- 
smerkti kaip Galilėjus? - pasmalsavo Džonatanas. 

— Ne! Tačiau patys matėte, kas atsitiko Hipasui. Na o Anaksa- 
goras Klazomenietis, apie kurį ką tik kalbėjom, buvo nuteistas 
kalėti ne dėl savo, kaip geometro, bet kaip astronomo veiklos. 
Ne už kvadratą ar apskritimą jis turėjo sumokėti gyvybe, bet už 
Saulę. Jis įrodinėjo, kad Saulė - įkaitęs akmuo. Penktajame šimt- 
metyje prieš mūsų erą! 

— Niekam neturėtų patikti įrodinėjimas, kad Saulė tėra papras- 
čiausias akmuo, nors ir įkaitęs, - pritarė Džonatanas. 

Peretė nebesiklausė, ji atrodė susirūpinusi. Paskui netikėtai pa- 
klausė: 

— O maras, pone Riušai? Jis tęsėsi ar ne? Pasakojot lyg kokią 
sklandžią kubo istoriją; o juk kalbama apie niūrią maro istoriją. 

— Aš jo nepamiršau, —- atsakė ponas Riušas. 

— Ką darė atėniečiai antrąkart nepavykus pastatyti aukuro? — 
spaudė Peretė. 

— Jie susivokė esą visiškai bejėgiai. Netekę vilties, nusprendė 
kreiptis į didžiausius tų laikų matematikus, — atsakė ponas Riu- 
šas. — Kaip jau esu sakęs, atsirado tokių, kurie išsprendė uždavi- 
nį. Savaip. 

Architas Tarentietis panaudojo tris susikertančias plokštumas, 
kūgį, cilindrą ir torą. Menechmas pritaikė kūginius pjūvius: hi- 
perbolę ir parabolę. Tačiau pirmasis, drįsęs pažeisti tiesės ir skries- 
tuvo taisyklę, buvo sofistas Hipijas Elėdietis. 

Kai buvau studentas, žavėjausi Hipiju. Jis žinojo viską apie vis- 
ką. Tokius graikai vadino polimatais. Astronomija, muzika, tapy- 
ba, skulptūra, matematika. Jis sugebėjo kalbėti visomis temomis, 
turėjo nepaprastą atmintį, ją lavino mnemotechnikos pratimais. 
Ir senatvėje sugebėdavo atkartoti kokių penkiasdešimties vardų 
sąrašą tokia pat tvarka, kokia buvo išgirdęs! 

Jis garsėjo sumanumu. Visa, ką nešiojo, buvo pats pasidirbęs: 
tuniką, apavą, diržą, kvepalų flakonėlį, pudrą - viską! Gyvenimą 
pradėjo skurdžius, o baigė be galo turtingas. Turtėti ėmė, kai at- 
vyko į Inykosą, miesteliūkštį Sicilijos užkampyje, ir uždirbo be- 
protiškai daug pinigų. Kaip jis juos uždirbo, nekalbama. 

Jam visos problemos buvo techninės. Siekdamas tikslo, jis ne- 
apsisunkino teorija, nevengė visų įmanomų priemonių ir grieb- 
davosi visokių gudrybių. Taip jis uždirbdavo ir pinigų. Dėl bai- 
saus sumanumo visus uždavinius įveikė... techniškai. Net skritu- 
lio plotą jam pavyko apskaičiuoti savo baigta kvadratrise. Praėjus 
trims šimtmečiams, Dioklas, sekdamas jo pavyzdžiu, išrado cisoi- 
dę, kuri jam leido apskaičiuoti kampo trisekciją, o Nikomedas po 
šimtmečio sugalvojo kriauklės pavidalo kreivę konchoidę, kuri 
puikiai tiko ir kubo dvigubinimui, ir kampo trisekcijai. O... 

— Pone Riušai, o maras? Vis pamirštat marą Atėnuose. 

— Nurimkit, Perete, jau baigiu. Visos šių matematikų, trošku- 
sių išspręsti uždavinius, sugalvotos kreivės buvo ME-CHA-NI- 
NĖS! Ne geometrinės. 

Geometrijos taisyklei reikėjo paprastesnių būdų. Šios kon- 
strukcijos turėjo nepataisomą trūkumą: judėjimą bei greitį. Ju- 

dantys taškai! Slystančios tiesės! Slenkančios figūros! Tiek pat 
uždraustų reiškinių. Oficialus graikų geometrijos pasaulis buvo 
statiškas. 

Rožytės ant torto, jei galima taip pavadinti, šios genialios, bet 
judrios konstrukcijos, turėjo vieną didelį nepatogumą, koplikuo- 
jantį Delo šventyklos statybą: buvo konkrečiai neįvykdomos. Ta- 
čiau orakulas įsakė, tad reikėjo pastatyti šią šventyklą. 

— Tuomet, - ponas Riušas tęsė pasakotojo intonacija, - kreivių 
išradėjai nepateikė trokštamos išeities. Maras tebesiautėjo! Tada 
atėniečiai nusprendė patraukti filosofijos link; jie apsilankė Aka- 
demijoje pas Platoną. Štai ką šis jiems pasakė: „Jei orakulo lūpo- 
mis Apolonas pareikalavo tokios statybos, nemanykit, kad jam 
būtinas dvigubas aukuras. Jis tik priekaištauja graikams, kad jie 
nekreipia dėmesio į matematiką ir smerkia jų panieką geometri- 
jai. Net norėdami bet kokia kaina išspręsti šiuos uždavinius, — 
sakė jis jiems, - jūs neišdrįsote griebtis iracionalių būdų ir taikyti 
empirinius būdus. Argi taip nepataisomai neprarandate TO, KAS 
GERIAUSIA GEOMETRIJOJE?“ | 

Tą akimirką, kai Peretė pračiaupė burną vėl klausti, ponas Riu- 
šas paskubom tarė: 

— Ir Atėnuose baigėsi maras. 

Atėjo laikas vakarieniauti, o dar liko nemažai smulkmenų. 


Kalėdų vakarienė. Čia Peretė nenutolo nuo klasikos. Žąsų kepe- 
nų paštetas, kalakutiena su kaštonais, klemantinai, kalėdinis py- 
ragas su ledais. Ji leido tik vieną tradicijos pakeitimą: perkelti į 
24 dienos vakarą 25 dienos kalakutą, nes dvyniai vyko slidinėti. 
Ponas Riušas parinko vynus. Švelnus baltasis „Bordelais“ su pa- 
štetu, tirštas raudonasis Burgundijos vynas su kalakutiena. Ir rūgš- 
tus Epernė šampanas. 

Įpusėjus žąsų kepenų paštetą, prasivėrė durys. Atėjo Alberas. 
Jo pasirodymas buvo pasitiktas vienbalsiu „o!“ Jį buvo sunku pa- 
žinti. Nebebuvo pilkų marškinių. Dingo kepurė su snapeliu. Jis 
įžengė suglostytais plaukais, tiesiu it strėlė sklastymu, su tamsia 

eilute pasteliniais dryžiukais, su spindinčiais dramblio kaulo spal- 
vos marškiniais. Leido savimi pasigėrėti. 

Šlamščiant kalakutieną, suskambo netoliese esančios Švento- 
sios Širdies bažnyčios varpai. Langų stiklai ir taurės suvirpėjo lyg 
per sąjungininkų bombardavimą. 

— Tik pamanyktt, visa, ką mums papasakojot prieš vakarienę, 
įvyko likus keturiems šimtmečiams iki to, ką šie varpai turi taip 
garsiai mums priminti, — tarė Peretė tonu, kuris reiškė „kiek laiko 
prabėgo“! 

Nuo tos akimirkos užsimezgė pokalbis apie seansą. Įstatymas, už- 
davinio sprendimo priemonės, ribojimai renkantis tas priemones. 

Žinoma, visi jie galvojo apie Groruvrą ir apie tai, kaip jis pra- 
turtėjo Manause. Pats prisipažino griebdavęsis neleistinų prie- 
monių. Jis prekiavo, be abejonės. Brangakmeniais? Auksu? Reta 
mediena? Gal gyvūnais? 

— Ar rašė, kad nebuvo susitepęs rankų krauju? — paklausė 
Peretė. 

— Jis pabrėžtinai norėjo mane informuoti, kad nenaudojo VI- 
SŲ priemonių. Akivaizdu, kad jį persekiojanti gauja elgėsi prie- 
šingai. Šiems žmonėms visos priemonės atrodo geros. Tai ne to- 
kie žmonės, kurie draustų sau kokius nors būdus. 

— Komunistams — kūjis ir pjautuvas! Krikščionims — kryžius ir 
bažnyčios vėliava! Karaliams - kardas ir šlakstyklė! O graikams? — 
paklausė ponas Riušas. 

Užstalė pratrūko šaukti: „Liniuotė ir skriestuvas!“ Taurėse pu- 
tojo šampanas, lėkštėse luistai pyrago su ledais priešinosi svečių 
šaukštams. 

Šūksniai pažadino Nofutur. Alberas pasiūlė sugirdyti jai šam- 
pano likučius. Atsistojo laikydamas butelį. 

— Nedaryk to, nelaimingasis! - sustabdė jį ponas Riušas. - Pats 
nesuvoki, į ką mus įvelsi. 

Išsitiesęs krėsle, jis pacitavo: „Žmonių kalba kalbančio Indijos 
paukščio, vadinamo papūga, nebeužčiaupsi, jeigu pagirdysi vy- 
nu!“, Aristotelis, „Gyvūnų tyrinėjimai“... 

Nofutur gavo ne šampano, bet kaupiną lėkštę medaus lazde- 
lių. Tarp pyrago kąsnių Peretė paklausė pono Riušo: 

— Jei gerai supratau, graikai neišnarpliojo savo Trijų uždavinių. 
Antikos pabaigoje, praėjus tūkstančiui metų nuo jų pateikimo, 
nebuvo išsprendę nė vieno! 

— Varyk toliau, motin! Neišsprendė liniuote bei skriestuvu. Da- 
rysim, kaip jie arba kaip Architas su Hipiju, griebsimės „neleisti- 
nų“ priemonių? Graikai atmetė mechaninius sprendimus, nes jie 
įtraukė judėjimą, būtent tai mums tvirtinot? Argi mes patys ne- 
draudėm sau judėti? Nė nepakrutinom savo sėdynių! - pratrūko 
Lėja. 

Ponas Riušas nusišypsojo. 

— Kalbu ne apie jus, pone Riušai, tačiau tai tiesa. Tik klausiu: 
ar galim nepajudėję išspręsti... Tris Ravinjano gatvės uždavinius? 

Lėjos pavadinimą palydėjo plojimai. 

— Lėjos išvados pernelyg skubotos. Tegu graikai neišsprendė 
klausimų, tačiau istorija nesibaigė. Po jų atėjo kiti matematikai. 
Kas tau sakė, kad jie negalėjo su liniuote ir skriestuvu išspręsti 
vieno iš Trijų uždavinių arba visų trijų. Ką tu apie tai žinai? 

Lėja tylėjo. 

— Kodėl TRIS uždavinius? — pasidomėjo Džonatanas. —- Yra 
viena problema, apie kurią čia visai nekalbama, tarsi tai būtų ta- 
bu. O juk ji esminė: ar Groruvras tikrai suformulavo du įrody- 
mus? Juk tai svarbus klausimas, ar ne? 

— Trys ir vienas yra keturi! —- pareiškė mažumą įkaušęs Albe- 
ras. — Tie jūsų klausimai kaip trys muškietininkai, kurių iš tikrųjų 
yra keturi! 

Tamsios API* paslaptys 


Pono Riušo nekankino nemiga. Apskritai jis užmigdavo vos iš- 
jungęs šviesą. O šviesą užgesindavo, kai pasijusdavo mieguistas. 
O mieguistas paprastai pasijusdavo vos atsigulęs į lovą. Paskui 
miegodavo iki soties. Lig ryto. 

Tik ne šiąnakt. Pabudo vidury nakties. Jam akis, be abejo, pra- 
plėšė pusiau perlenktas rožės žiedlapis tarp paklodžių, jei tik ne 
Groruvro laiškai. Jie vis neišėjo iš galvos. Dabar jis buvo įsitiki- 
nęs, kad tarp žodžių slypėjo Groruvro žinia jam. 

Ar ponas Riušas turėjo tikėti, kai pirmame laiške Groruvras 
teigė kai kuriuos matematikus parinkęs atsitiktinai? Arba, prie- 
šingai, turėtų įtarti, kad draugas juos parinko tyčia? Dėl tam tik- 
rų priežasčių, kurias reikėjo atskleisti. O jas galėtų atskleisti tik 
studijuodamas minėtuosius matematikus ir mėgindamas atsekti 
tai, kas jų gyvenime arba kūriniuose galėtų padėti atsakyti į pa- 
teiktus klausimus dėl Manauso įvykių. 

Argi Groruvras nenurodė kelio, kai susiejo savo įrodymų pa- 
slaptį, kurią norėjo išlaikyti, su pitagorininkų veikla? 

Ponas Riušas virte virė. Jis atsiminė vieną frazę. Atsisėdo, timpte- 
lėjo virvutę. Pakilo lovos su baldakimu užuolaidos. Uždegė šviesą, 
atidarė naktinio stalelio stalčių, ištraukė du rūpestingai perlenktus 
laiškus. Tuoj pat ją rado. Antro laiško pabaigoje Groruvras rašė: 


* L "Institut du monde arabe - Arabų pasaulio institutas (pranc.). 

Kiek pamenu mūsų jaunystę, kai nuo tavęs ką nors slėpdavau, 
tau visada pavykdavo tai atskleisti. 

Ką jis čia man sako? Kad niekad nieko negalėjo nuo manęs 
nuslėpti? Ne visai tiesa; tačiau ar tik nebus jis tai parašęs vien 
labai norėdamas pranešti, jog visa, ką įslaptino savo laiškuose, 
privalau kaip nors atskleisti. Argi jis nerašo: „Pasistenk išsiaiš- 
kinti, ką aš nuo tavęs slepiu“? Kodėl jis nuo manęs nori nuslėpti 
tai, ką galiausiai privalau išsiaiškinti? Taip, kodėl? Ponas Riušas 
nerado atsakymų. Paskui jo akys suspindo: jis nori nuslėpti, bet 
ne nuo MANĘES. Nuo ko? Nuo tų, kurie skaitys šiuos laiškus klas- 
tingai ketindami iš jų ką nors sužinoti apie įrodymus. 

Tad man reikia kaip nors susigaudyti. Taip būdavo su tuo Gro- 
ruvru, visuomet kiti turėdavo išnarplioti! Laimingas, kad atpaži- 
no seną juos siejusią draugystę, ponas Riušas buvo besulankstąs 
laišką, bet jo žvilgsnį patraukė vienas sakinys. Sakinys, kuris visai 
nesudomino per ankstesnius skaitymus: „Be to, aš tau pakanka- 
mai papasakojau šia tema“. 

„Po galais! Ponas Riušas pašoko. Iš anapus Groruvras neginči- 
jamai siuntė jam žinutę, kurią galima apibūdinti dviem sakiniais: 

1) Turiu nuo tavęs šį bei tą slėpti. 

2) Pasakiau pakankamai, kad suvoktum. 

Gal tai darydamas ponas Riušas užčiuopė įšventintiesiems skir- 
tą antrąjį tekstą, taip darė ir pitagorininkai norėdami išsaugoti 
paslaptį, juk apie ją Groruvras taip primygtinai rašė. 

„Jei mąstau teisingai, šiuose laiškuose yra visa, ko man reikia 
atsakyti į mūsų klausimus, — toptelėjo ponui Riušui. - Jie sudaro 
tikrą programą. Man reikia vieną po kito sudėlioti visus nurody- 
tus taškus ir paeiliui išstudijuoti visus minėtuosius matematikus. 
Ir vėl Groruvro viršus!“ 

Pusę keturių nakties Ravinjano gatvės kambaryje-garaže. Po- 
nas Riušas sudrebėjo. Ne nuo šalčio. Įkišo laiškus atgal į naktinio 
stalelio stalčių, išjungė lempą, truktelėjo virvutę. Savo lovoje su 
baldakimu, apsitvėręs sunkiomis portjeromis, jis nepajėgė užmigti. 

Pirmieji Groruvro minėti matematikai buvo du persai: Oma- 
ras al Chajamas ir al Tusis. 

Alberas išsodino poną Riušą Švento Bernardo krantinėje, tiesiai 
prie Siuji tilto, pačiame gale jungiančio kairįjį krantą su Švento 
Liudviko sala. 

Jis atsidūrė Arabų pasaulio instituto, kurį Paryžiuje visi vadina 
API, papėdėje. Ne visai papėdėje, antraip nebūtų matęs, kaip keis- 
tai atsispindi pastatų grupė šiaurinio fasado, prie kurio stovėjo, 
viršuje. Ponas Riušas galėjo didžiuotis puikiomis akimis; jis nie- 
kuomet nenešiojo akinių, o dabar per vėlu, kad kada nors jų pri- 
reiktų. Jo regėjimo niekuomet netemdė ir nesilpnino nei trum- 
paregystė, nei astigmatizmas, nei toliaregystė, nei katarakta. Ne- 
gali būti viskas kartu. Aklas paralitikas — tai kaip kelios pareigos. 

Atidžiau apžiūrėjęs pastebėjo, kad tai ne realūs atspindžiai, bet 
daugiaaukščių siluetų trafaretai vitražuose. Ponas Riušas įverti- 
no žavų architekto sumanymą, nors jam labiau patiko realios nuo- 
traukos nei virtualūs atspindžiai. 

Kaip ir visose Paryžiaus krantinėse, čia visu greičiu lėkė auto- 
mobiliai. Kurtinančiame triukšme, artimesniame Kairo gatvių gau- 
desiui nei Arabijos dykumų tylai, ponas Riušas lūkuriavo, kol už- 
sidegs raudona. Paskui, energingai sukdamas savo vežimėlio ra- 
tus, kaip galėjo greičiau pervažiavo gatvę. 

Dabar atsidūrė prie pat API. Pravažiavo palei Knygų bokštą. 
Keista pradžia. Užuot buvęs tiesus, portalas, pro kurį patenkama 
į plokštėmis grįstą aikštę, skiriančią API nuo Žiusjė mokslų fa- 
kulteto statinių, buvo įstrižas. Skaisčiai švietė saulė. 

Kaip viskas pasikeitę! Jis visai nieko nebeatpažino. Šioje vieto- 
je prieš keturiasdešimt metų plytėjo Vynų halė. Nedidukų pasta- 
tų, sodelių, perkirstų grubiai grįstų gatvelių, išilgai kurių augo šim- 
tamečiai medžiai, mišinys. Didžiausią nuostabą kėlė daugiau kaip 
šimto metrų aukščio tunelis, einantis nuo vienos miesto dalies iki 
kitos, nuo Senos iki Žiusjė aikštės. Šis tunelis buvo rūsys. 

Milžiniškas rūsys, kuriame didmenininkai ir pirkliai sandėlia- 
vo vyną. Įspūdinguose kubiluose, dunksančiuose prieblandoje, il- 
sėjosi tūkstančiai hektalitrų vynelio; pati didžiausia paryžiečių su- 
vartojama partija! Aplink vietomis atsidavė vynu. 

Staiga ponui Riušui toptelėjo, kad Arabų pasaulio institutas pa- 
statytas ant žemės, pritvinkusios vyno. Kam atėjo tokia mintis? Ži- 
noma, kalbama apie arabų, o ne musulmonų pasaulį, bet vis dėlto! 

Kadangi biblioteką turėjo atidaryti tik vidurdienį, ponui Riu- 
šui buvo pakankamai laiko pasižvalgyti po apylinkes. Stiklo ir me- 
talo jūroje vien bokštas buvo betoninis. Tačiau pirminė viso stati- 
nio medžiaga buvo šviesa, ji skverbėsi iš visur. Architektas su- 
tvarkė taip, kad ji tūkstančiais įvairiausių būdų veržėsi į aikštę: iš 
šono, vertikaliai, trykšte tryško arba atsispindėjo. Pavyzdžiui, pa- 
grindinio pastato viduryje, kur glaudėsi biblioteka, jis pastebėjo 
šviesos šaltinį, milžinišką stiklo narvą, kuriame keturi irgi stikli- 
niai liftai kilo bei leidosi tarsi tai būtų jaudinantis baletas. Perma- 
tomos kabinos be triukšmo prasilenkdavo tyloje, kurią pertrauk- 
davo tik skimbčiojimai - panašūs į Makso pitagorininkų indus — 
pranešantys stabtelėjimus aukštuose. 

Vidurdienis. Ponas Riušas įrideno vežimėlį į vieną iš kabinų. 
Vietos tik tik. Durys tylutėliai užsivėrė. Jis, apsuptas tuštumos, 
buvo tuojau pat iškeltas į orą. Kitoje šviesos šaltinio pusėje taip 
pat kilo identiška kabina. Keleiviai „vitrinoje“ atrodė lyg oro bur- 
bulo gyventojai, kylantys vandens pripildyta stiklo kolona. Tai buvo 
stebuklas. „Koks būtų puikus Riušo keltuvas!“ — pamanė ponas 
Riušas pažadėdamas įsirengti panašų Ravinjano gatvės kieme. 
Dovana naujajam tūkstantmečiui! 

Biblioteka driekėsi per tris aukštus. Į ją galėjai patekti tik per 
vidurinį aukštą. Viduje - jokių laiptų. Įvijas nuolydis jungė skir- 
tingus lygius išilgai viso Knygų bokšto. Abipus nuolydžio slinko 
knygų prigrūstos lentynos. Pirmą kartą ponas Riušas pamatė pa- 
krypusias lentynas. 

Jis pasileido savo vežimėliu nuotakuma, ir jį apėmė andainykštis 
svaiginantis jausmas, kai prie savo automobilio vairo leisdavosi siauru 
Kliši automobilių aikštelės nuolydžiu, kuris visąlaik svaigindavo. 

Staigiai nuspaudė stabdį. Poetiniai al Chajamo kūriniai buvo 
aštuntame lygyje. Jis čiupo knygas ir kaip vėjas įlėkė į skaityklą. Ji 
buvo erdvi, aukštomis lubomis, šviesi. Ir moderni! Tik pamanykit — 

metaliniai stalai! Bibliotekoje! Švytintys, pilki, panašūs į Albero 
404-ąjį. Kėdės tokios pat. Vienintelis jų trūkumas — atlošai: jie 
buvo apvalūs! Pamėginkit ant apvalaus atlošo užkabinti švarką. 
Jis tuojau pat nuslysta ir tyliai šlumšteli ant grindų. Ponui Riušui 
tai nerūpėjo, nes jis, kaip reikalaujama kai kurių įstaigų iškabose, 
„atsinešė savo pakabą“. Su neįprastu malonumu nusivilko švarką 
ir užkabino ant stačiakampio vežimėlio atlošo. 

Kitaip nei NB, veikalais skaitytojai galėjo naudotis tiesiogiai. 
Surikiuoti lentynose po ranka: tad galima sklaidyti kiek širdis gei- 
džia. O iš aukštesnių lentynų paduoti jam knygų, kurių negalėjo 
pasiekti, ponas Riušas paprašė Žavios tamsiaplaukės. Ji tai atliko 
grakščiai ir maloniai. 


Omaras al Chajamas buvo ne tik matematikas, bet ir poetas. Pir- 
moji knyga, į kurią ponas Riušas pasinėrė, buvo jo „Rubajatai“. 
Ketureilių rinkinys. Ketureilių formos apibūdinimas nurodė, kad 
pirmoji, antroji ir ketvirtoji eilutės yra susijusios, jos turi rimuo- 
tis. Trečioji buvo laisva. 


Venk liūdesio minčių - jos graužia mus kaip ligos. 
Verčiau kasdien skaityk eiles iš džiaugsmo knygos. 
Vyk sielvartą vynu ir nevaržyk širdies, 

Nes nežinai,kada mirtis tave nutykos. * 


Ir eilės: 


Ak Viešpatie, sukūlei man ąsotį, 

Gaili palaimos bent gurkšnelį duoti. 
Atleisk, tikriausiai įkaušai, 

Aš lėbauju, o tau belieka svirduliuoti. ** 


* Vertė L. Broga. 
** Vertė L. Spurgienė. 

Mėgavimasis saikingu įžūlumu bei provokacijomis. 


Nebepaleisk daugiau iš glėbio mylimos, 
Nebepadėk taurės - neleisk gyvatos vėjais. * 


Ponas Riušas padėjo knygą ant metalinio stalo. Jis truputį nuliū- 
do. Kiekgi dienų tau dar liko? Ek Riušai, negali atsipalaiduoti, 
ne! Nepamiršk, kad turi veikti. Privalai atlikti užduotį. 

Ketureilis puslapio apačioje pačiu laiku jį nukėlė ten, dėl ko ir 
atsibeldė į šitą vietą. Ketureilis, sakytum paties Groruvro rašytas 
senam bičiuliui, štai ką jam atvėrė: 


Tasai, kuriam nebėr šioj žemėj paslapčių, 

Kuris išmintimi iškilo lig žvaigždžių, 

Suglumo priblokštas, suvokęs esme Tavo, 

Ir - kaip dangaus taurė - palinko nuo minčių. ** 


Taip, Groruvras, kaip ir tvirtino, suformulavo šią porą įrodymų, 
jis „iškilo lig žvaigždžių“. Ir ne tik į matematikos pasaulio. Svai- 
gulys, kurį turėjo pajusti, panėšėjo į patį didžiausią apgirtimą, kurį 
dovanoja stipriausi vynai. Bet ar jis juos išsprendė? Taip tvirtino. 
Kodėl gi juo nepatikėjus? Groruvras turėjo nemažai ydų, tačiau 
nebuvo nei pagyrūnas, nei melagis. 

Ponui Riušui darėsi vis karščiau. Nors buvo vienmarškinis. Pa- 
tikrino, ar švarkas vis dar kabo ant vežimėlio atkaltės. Užvertęs 
„Rubajatus“, pasinėrė į knygą apie Omaro al Chajamo gyveni- 
mą. Buvo nemažai perskaitęs, kai pasigirdo neįprastas triukšmas, 
metalo džeržgesys. Ponas Riušas apsidairė, bet nepastebėjo nie- 
ko, kas galėtų tą triukšmą kelti. Galiausiai jo žvilgsnį patraukė 
įstiklintas fasadas. Džeržgesys stiprėjo. Tūkstantį kartų pakarto- 
tas mirkčiojimas. 


* Vertė L. Broga. 
** Vertė L. Broga. 

Jį apstulbino tai, ką pamatė. Visos angos turėjo stiklo dangtelius, 
ojų buvo daugybė, ir jie palengva užsivėrė, tarsi mostelėjo nemato- 
mas dirigentas. Metalinių akių miškas vienu metu merkėsi. Tai tru- 
ko keletą sekundžių. Paskui liovėsi. Akys beveik visai užsimerkė. 

Žavioji tamsiaplaukė negalėjo susivaldyti neprunkštelėjusi iš 
suglumusio pono Riušo minos: „Jų 27 000! Lygiai“. Nepatikliam 
ponui Riušui ji paaiškino, kad fasade — 240 dangtelių, kurių vidu- 
je yra dar koks šimtas. Ji, architektūros studentė, atėjo į bibliote- 
ką studijuoti, kaip veikia įtaisas. 

Visos vėliavėlės, sudarytos iš nedidelių metalo lakštelių, veikė 
kaip diafragmos, atsiverdavo ir užsiverdavo pagal nurodymą. Cen- 
trinis fotoelementas, sujungtas su kompiuteriu, dozavo į patalpą 
patenkančią šviesą. Kai saulė šviečia pernelyg ryškiai, kaip atsiti- 
ko dabar, elementas duoda diafragmoms nurodymą užsidaryti. Ir 
jos užsidaro! Kiekviena anga veikia kaip akis, užsimerkianti, kai 
šviesa perdėm ryški. Yra 27 000 akių! 

Mergina atkreipė jo dėmesį, kad dangteliai yra klasikinės ara- 
bų architektūrinės geometrijos elementai; ypač kaip Alhambros. 
Ji parodė sužavėtam ponui Riušui, kad visos figūros veikia rota- 
cijos principu, sumanytojas kukliai pasinaudojo įvairių geometri- 
nių formų - kvadratų, apskritimų ir aštuoniakampių - deriniais. 
Ir dar žvaigždė, kuri yra susikirtę daugiakampiai, pridūrė ji prisi- 
minusi, kad padavinėjo jam matematikos veikalus. 

Baigusi čiauškėti, ji vėl įniko į knygas palikusi poną Riušą, kuris 
norėjo dar apie tai pasišnekučiuoti. Koks studentiškas buvo šis su- 
sitikimas bibliotekoje! Prisivertęs vėl ėmė skaityti ,„Rubajatus“, bet 
mintys sklandė kitur. Netikėtai žvilgsnis kliudė šį ketureilį: 


Aš atvirom akim pasauly gyvenau, 

Jo paslaptis, mįsles spėliojau, gvildenau, 
Septynias dešimtis dvejus metus galvojau - 
Ir supratau: žinau, kad nieko nežinau. * 


* Vertė L. Broga. 

„Šitas Chajamas - mano brolis iš ano šimtmečio! - pamanė po- 
nas Riušas. - Žinau, kad nieko nežinau. Taip; niekuomet to neju- 
tau taip kaip pastaraisiais mėnesiais. Nuo tada, - ponas Riušas ne- 
ŽiNOjo, ar turėjo sakyti „nuo tada, kai“, ar „dėka“, - vis dėlto „dė- 
ka“. — Kiek dalykų sužinojau, kai Groruvro dėka buvau įtrauktas į 
šį nuotykį! Be to, sužinojau, kiek daug nežinau! Ir kaip kaskart 
džiaugiuosi jausdamas besilukštenantį savo nenusimanymą!“ 

Paliekant API, jam kirbėjo klausimas, kurį sukėlė al Chajamo 
eilės: „Kokį tamsių paslapčių kamuolį išvyniojau nuo šio nuoty- 
kio pradžios?“ 

Tamsių paslapčių! 


Po trumpo pogulio ponas Riušas pabudo kupinas energijos. Dvy- 
niai čiuožė slidėmis, Maksas klaidžiojo gatvėmis Dievas žino kur, 
tikriausiai — blusų turguj, o Peretė buvo knygyne. Jis turėjo visą 
popietę. Užsivilkęs striukę su kailiniu pamušalu, jis atidarė kam- 
bario-garažo duris, stumtelėjo vežimėlį ir siūbuodamas nudardė- 
jo nelygiu kiemo grindiniu. Sausas sniego šaltukas gribšnojo vei- 
dą. Mažasis pirštas jam pašnibždėjo, kad šiandien nenukris nė 
viena snaigė. 

Pastūmė GB duris. Kambarys buvo tamsus ir apyšiltis. Jis už- 
degė kelis prožektorius, nusimetė striukę, išsitraukė darbo prie- 
mones, išdėliojo ant rašomojo stalo, atvertė sąsiuvinį, iš naujo 
perskaitė užrašus. Paskui nuvažiavo prie 2 skyriaus lentynų: „Ara- 
bų matematika“. 

Trijų Brolių Musos Sūnų „Traktatas apie plokščias bei rutulio 
pavidalo figūras“. Abu Nasr al Farabijaus „Išradingų būdų bei 
prigimties paslapčių knyga apie geometrinių figūrų subtilumą“. 
Al Karadžijaus, al Badijaus knygos ir al Fachrijaus „Pakankama 
knyga apie aritmetikos mokslą“. Al Birunijaus „Traktatas apie 
šešėlius“. Al Samavalio „Puiki knyga apie aritmetiką“ ir al Kaši- 
jaus „Aritmetikos raktas“... 

Ponas Riušas pasižymėjo al Chajamo knygas ir padėjo jas į vie- 
tą. Tą patį padarė ir su al Tusio knygomis. Jį suintrigavo autorių 

vardai. Vieni veikalai skelbė „Šarafas al Dinas“, kiti — „Nasyras al 
Dinas“. Tikriausiai supainiota. Ponas Riušas patikrino savo sto- 
rame sąsiuvinyje kartono viršeliu: 2 skyriuje buvo du al Tusiai. 
Vienas Šarafas, gimęs XII amžiaus pabaigoje ir miręs XIII am- 
žiaus pradžioje, o kitas Nasyras, gyvenęs XIII amžiuje. Abu jie 
buvo persai. Kuris tinka? Apie kurį rašė Groruvras - apie pirmąjį 
ar apie antrąjį? 

Abu al Tusiai nepalengvins man užduoties! 

Paskui ponas Riušas aptiko Tabito ibn Kūros „Nedidelį kūrinį 
apie draugiškuosius skaičius“. Tučtuojau išsitraukė jį iš lentynos, 
atplėšė kortelę, pritvirtintą ant knygos nugarėlės. Smulkia rašy- 
sena Groruvras buvo užrašęs: 


Seniausia Eukleido „Pradmenų“ kopija siekia IX amžių. Tabitas ibn 
Kūra po kelių dešimtmečių ją išvertė iš naujo. 

Tuomet Eukleidas visai apėjo draugiškuosius skaičius - tokius bran- 
gius pitagorininkams! Tabitas ibn Kūra, nustatęs sąlygas, kurios lei- 
džia išstumti draugiškųjų skaičių poras, įrodė tai, kas šia tema tapo 
didžiąja teorema. Graikai žinojo tik vieną draugiškųjų skaičių porą... 


„Taip taip, patikrinau, 220 ir 284“, - sumurmėjo ponas Riušas. 


„„„arabų matematikai tuoj ras kitų: al Farisijus aptiks porą (17 296, 
18 416), žinomą kaip Ferma pora, nes Ferma ją iš naujo atrado 
po daug šimtmečių! Al Jazdijus atrado porą (9 363 584, 9 437 056), 
žinomą kaip Dekarto pora, nes Dekartas ją atrado po daugelio 
šimtmečių! 


Ponas Riušas prisiminė Groruvro ironiją. Pamatęs jo rašyseną, 
susijaudino labiau, nei tikėjosi. Kada jis parašė šią pastabą? Be 
abejo, prieš daug metų. Įsivaizdavo jį dideliame Manauso name, 
dar jauną, su prigludusiu megztiniu, galingo kūno, palinkusį prie 
stalo, besistengiantį... Iš tikrųjų nepavyko jo įsivaizduoti. Koks 
buvo šitas namas? Vidury džiunglių? Priemiestyje? Prie Amazo- 

nės? Ar pro langus matėsi tekantys tamsūs didžiosios upės vande- 
nys? Iš tikrųjų ponui Riušui taip ir nepavyko suprasti, kaip galima 
gyventi už dviejų žingsnių nuo pusiaujo, jis visiškai nepakentė kait- 
TOS, O ypač drėgnos. Sauso ir gaivinančio šaltuko, kurį pajuto va- 
žiuodamas per kiemą, prisiminimas jam buvo tikra paguoda. 

Prabėgomis pastebėjo, kad Groruvras savo trumpoje pastabo- 
je nepraleido progos paminėti Ferma vardo ir įrašyti kelių žodžių 
apie draugiškuosius skaičius, kuriais baigė savo antrąjį laišką. Po- 
nas Riušas prisiminė beveik pažodžiui: O mes ar draugai? Kas 

paskaičiuos, ko vertas tu, Pjerai? O aš? Galbūt atėjo metas paskai- 
čiuoti, ko mudu verti. 

„Tavo laikas, drauge, jau praėjo. O mano?“ 

Durys atsidarė. Įžengė Peretė. 

— Jauku pas jus. 

Sutramdžiusi šypseną, ji padėjo voką ant rašomojo stalo. 

— Mums parašė dvyniai. 

Ji priėjo, kvepėjo šalčiu. 

— Aš nepasiliksiu; knygyne yra klientų. 

Anksčiau ponas Riušas niekuomet nebūtų palikęs knygyno, jei 
ten būtų klientų. O ji pasitikėjo, ir vagysčių niekuomet nėra buvę. 

— Šiandien labai daug pardaviau. Žmonės vėl perka knygas 
dovanoti, — pranešė ji linksmai. — Tik įsivaizduokit, mačiau du 
senus pirkėjus, kurie nesilankė jau daug metų. Jie užsisakė krū- 
vą knygų. 

— Vadinasi, jums reikėjo suvynioti daugybę dovanų? 

Ponas Riušas uždavė klausimą, kuriame nuskambėjo suprati- 
mo gaidelė. Vynioti dovanas jam buvo siaubas. Tai buvo vienas iš 
jo košmarų. Niekad nepavykdavo tvarkingai sulankstyti popie- 
riaus lapų, jie būdavo tai per platūs, tai per siauri. 

— Man labai patinka vynioti dovanas. Kai buvau paauglė, visą 
laiką jas vyniojau. Kartais į vidų šio bei to įdėdavau, kartais ne. 
Imdavau viską, kas pakliūdavo po ranka: degtukų dėžutes, batus, 
žalias pupeles, net mažyčius cukraus gabalėlius, juos sugriebda- 
vau mamos depiliavimo pincetu. Kvadratinius, cilindrinius, smai- 

lius. Sunkiausia būdavo įvynioti į popierių smailius, ragelių for- 
mos. Pone Riušai, ar esat daręs kūgio formos paketą? 

— Ne, pasigailėkit! 

— Kai žmonės ima skaityti, tai geras ženklas! - sušuko ji užver- 
dama duris. 

Taip, tai geras ženklas. Netgi labai geras ženklas. Knygynų apy- 
varta yra velniškas visuomenės barometras. Stumdamasis veži- 
mėlyje prie durų, jis griebė Peretės padėtą voką, atplėšė, ištraukė 
dvi nuotraukas. Pirmoje stovėjo Džonatanas ir Lėja, nepriekaiš- 
tingi, pirštinėti, su prigludusiom kepuraitėm ir saulės akiniais. Jie 
stovėjo nusileidimo tako viršuje, slidės lygiagrečiai, pasiruošę leis- 
tis nuo šlaito, kuris, kaip galima buvo spėti, yra status. Kitoje nuo- 
traukos pusėje vienas žodis: „Prieš“. Antra vaizdavo tuos pačius 
veikėjus krūvoje, užverstus sniego, slidės ir lazdos susipainioju- 
sios sudėtingoje mikado partijoje. Kitoje nuotraukos pusėje: „Po“. 

Smagiai nusijuokęs, ponas Riušas pasidėjo abi nuotraukas ant 
rašomojo stalo. Dvyniai gailėjosi vienas kito ne daugiau nei kitų. 
Šįkart neprašovė pro šalį! 

„Prieš, p...“ Samarkande sninga? Ponas Riušas prisistūmėjo prie 
lentynų ir sustojo priešais al Chajamo veikalus. GB jų buvo trys. 
Ištraukęs du pirmuosius — „Algebrą“ ir „Skritulio dalybą į ketu- 
rias dalis“, įsitaisė prie rašomojo stalo. 

„Al Chajamas suformulavo kiek teoremų, tiek ir eilių“, - pa- 
stebėjo ponas Riušas. Jis nuplėšė korteles. 


Chajamas buvo prie sąvokos „daugianaris“ ištakų. Sudėtis, atim- 
tis, daugyba, bet ypač dalyba (jis pritaikė eukleidinės skaičių daly- 
bos metodą daugianariams dalyti), taip pat daugianarių kvadrati- 
nės šaknys. 


Ponas Riušas, norėdamas suprasti, užrašė popieriaus lape garsią- 
ją ax + bx + c. Krebždėdamas jis balsiai tarė: 

— Jei užrašau „ax + bx + c = O“, tai bus antrojo laipsnio lygtis. 
Galiu arba negaliu apskaičiuoti jos šaknis. Puiku, o dabar, kai 

paprasčiausiai užrašau „ax + bx + c“, tai jau ne lygtis, o daugia- 
naris. Antrojo laipsnio daugianaris. Kadangi jis turi tris narius, 
tai jis — trinaris. Antrojo laipsnio trinaris! - šūktelėjo suvokęs an- 
tikinę formuluotę, kurios prasmė jam ilgai buvo paslaptis. - To- 
dėl „ax + b“ yra pirmojo laipsnio dvinariai. O vienanariai? Kai 
turi vieną narį. Tai kvaila, nes kai studijavau Sorbonoje, vienana- 
riu buvo vadinamas būrelis studentų, braukiančių vorele ir ke- 
liančių baisiausias eibes. Vienanaris, kurį sudaro vienas studen- 
tas! Juokinga! 

Ponas Riušas atvertė paskutinį al Chajamo „Algebros“ pusla- 
pį. Knyga baigėsi tokiais žodžiais: Baigta vidurdienį, pirmą savai- 
tės dieną, dvidešimt trečią rabijos savaitę, 601 metais. Ponas Riušas 
vėl žvilgtelėjo į Groruvro kortelę. 


Al Chajamas pateikė išsamią pirmojo, antrojo bei trečiojo laipsnio 
lygčių klasifikaciją. Tuo tarpu al Chorezmis buvo įvardijęs antrojo 
laipsnio lygtis, jo specializacija buvo trečiojo laipsnio lygtys, jis 
suskirstė į 25 skirtingus tipus pagal jas sudarančių narių skaičių. 
Išsprendė jas geometrijos būdais. 

N. B. Po al Chujandijaus al Chajamas teigė, kad x3 + y? = 23 (šian- 
diene reikšme) neišsprendžiama su sveikaisiais skaičiais. Be įrody- 
mo. Ferma prielaida buvo netoli to. O juk buvo tik XII amžius! 


Algebros kortelėse Groruvras dažnai cituodavo al Chorezmį. Po- 
nas Riušas pamanė sau, kad gerai būtų pasiskaityti apie šitą ma- 
tematiką. 

Prie jo praleido daugybę valandų. 

Kai ėjo iš GB, smarkiai drėbė. Sprendžiant iš žemę nuklojusio 
sluoksnio, kokias dvi valandas. Ir vėl jis apsiriko. Niekad nieko 
nenusimanė apie meteorologiją. Al Chorezmio veikalas saugiai 
tūnojo po kailine striuke. 

Prieš miegą ponas Riušas perskaitė pirmąsias eilutes: „Praėju- 
sių laikų mokslininkai ir maištaujančios tautos nepaliovė rašę kny- 
gų, - rašė al Chorezmis. - Tai darė norėdami palikti Žinias tiems, 

kurie ateis po jų. Taip liks gyvybingas tiesos ieškojimas. Ir nerei- 
kės veltui vargti, kaip vargo jie atskleisdami mokslo paslaptis bei 
nušviesdami tamsiąją jo dalį. Kaip tik toks žmogus atranda nauja 
(ko nežinota iki jo) ir palieka tiems, kurie ateina po jo. O kitas 
atveria, kas buvo neprieinama senovės žmonėms: apšviečia kelią, 
palengvina ėjimą. Siekinys jau arti. Kitas dar kokioje nors knygo- 
je randa klaidų: stengiasi nepažemindamas autoriaus jas ištaisyti 
nemėgindamas taisymais pelnyti sau šlovės“. 

Toks žmogus atranda nauja ir palieka tiems, kurie ateina po jo. 
Tai kad Groruvras, prieš užsispirdamas saugoti paslaptį, būtų per- 
skaitęs šiuos žodžius. Ponas Riušas užmigo. 


Ponas Riušas turėjo prisipažinti, kad pasiilgo dvynių. Jis tai pir- 
mą kartą suvokė. Galbūt paprasčiausiai buvo pirmas kartas, kai 
jų tikrai trūko. Kai jie vakarop suvirto į valgomąjį-svetainę, apsi- 
krovę manta, šnekūs, nekantrūs, ponas Riušas pajuto plūstelint 
šilumą. Sekdamas žvilgsniu, kai jiedu ėjo per kambarį, pamanė, 
ar tik nebus suprastėjęs regėjimas. Jam pasirodė, kad Džonata- 
nas ir Lėja šlubčiojo. 

Neapsiriko. Tai buvo pražūtingų grumtynių, įamžintų nuotrau- 
koje „Po“, apsnigtose trasose padariniai. Jie atrodė puikiai. Įde- 
gusiais veidais, spindinčiomis akimis, įrėmintomis dviem blyškiais 
ratilais, atrodė it prityrę alpinistai. Tai nesutrukdė Nofutur juos 
atpažinti ir ištaisyti kuklią šventę. 

Džonatanas ir Lėja šlubčiodami pakilo laiptais į palėpę. Jie su- 
dribo, nusirengė ir kiek paaimanavo dėl savo skaudulių. Dvokian- 
čiu tepalu nuo reumato ji pamasažavo pamėlusią jo kulkšnį. Siau- 
bingos smarvės balzamu jis įtrynė jai kelį. Nuo jo dulkių pilkuma 
virto tikro gagato juoduliu. Abu savo ledo nameliuose sumigo 
aukštai iškėlę kojas ant minkštos pagalvės. 


13 SKYRIUS 


Bagdadas per... 


— Algebra atsirado ne Graikijoje! 

"Toks garsiai paskelbtas pranešimas padarė įspūdį, kurio ir bu- 
vo viltasi. Džonatanas ir Lėja atsitiesė lyg vienas dvynys, pasiren- 
gę pirmam metų seansui, kurio abu slapta laukė. 

Per seansų dirbtuvės langus sunkiai skverbėsi blanki sausio mė- 
nesio pavakario šviesa. Sėdėdamas kambario vidury, ponas Riu- 
šas ėmė pasakoti: 

— Žmogus žingsniuoja gatve. Jis ieško kelio. Šalia praeivis, žmo- 
gusjam šūkteli: „Ieškau X gatvės, ar galit man paaiškinti, kur ji yra?“ 
Praeivis niekinamai dėbteli į jį: „Nežinot, kur einat, tai neikit!“ 

Juoko protrūkis. 

— Tai va, - tęsė ponas Riušas, — algebra yra visiškai priešingas 
dalykas. Jei nežinai — eini! 

Dar pasakojant anekdotą, ant lango nusileido sunki juoda užuo- 
laida. Maksas, buvęs pasaloje, žengė į priekį. Rankoje tvikstelėjo 
žiebtuvėlio liepsnelė. Jis pasilenkė. 

Viena po kitos blankiai sužibo miškas žvakių, sukištų į nedideles 
apvalias molio žvakides ir sustatytų į smėlį. Saugos priemonė, nes 
anapus sienos buvo Girios biblioteka. Tačiau smėlis buvo dar ir 
dykumos dalelė, perkelta į pono Riušo Ravinjano gatvės dirbtuvę. 

Kertėje ant nedidelės žarijų krosnelės kaito arbatinis. Šalia ant 
puikaus varinio saulės formos padėklo stovėjo siauros grūdėto 
stiklo taurės, išpieštos spalvotais motyvais. 

Dirbtuvėje pasklido sunkūs smilkalų kvapai, po to nuvilnijo 
švelnūs kažkokio styginio instrumento garsai. Liutnia. Džona- 
tanas buvo devintam danguj. Jis užsimerkė ir atsipalaidavo. Ak, 
skristi! Arabijos Lorensas. Liūliuojamas supančių kupranuga- 
rio žingsnių, atsidavė kitokiam ritmui. Kaip toli va toji kopa! 
Ak, skubėti nėra kur; yra laiko. Nesvarstydamas pasileido per 
amžinybės dykumas. 

Taip toli nuo Ravinjano gatvės jį nuskraidinusi monotoniška me- 
lodija nuščiuvo. Sutratėjo derbuka. Džonatanas pašoko ir jam nu- 
diegė kulkšnį. Garsai suskambo nelabai garsiai, bet buvo taip arti, 
kad negalėjai apsirikti: tai ne „konservuota“ muzika, kaip sakyda- 
vo Lėja, bet Jive. Dirbtuvės prieblandoje kažkas mušė derbuką! 

Džonatanas prasimerkė ir vėl atsidūrė Ravinjano gatvės sean- 
sų dirbtuvėje. Visi buvo čia kaip ir prieš kupranugarį bei dykumą. 
Lėja visai greta jo, ponas Riušas vežimėlyje; Maksas, sėdintis ant 
smėlio žvakių šviesoje. Kad ir kaip stengėsi, Džonatanui nepavy- 
ko suprasti, kas muzikuoja. 

Prasideda naujas seansas! | 

Po svaiginančio tratėjimo, nuo kurio Džonatanas vos neuždu- 
so, derbuka išleido paskutinį garsą. Įvadas baigėsi. Šį kartą buvo 
algebros įvadas. 

Prikaustytas prie vežimėlio, ponas Riušas dėkingai mostelė- 
jo muzikantui. Jis apsižvalgė įvertindamas Makso sukurtas de- 
koracijas. 


Dažnas lankymasis blusų turguje, šaipūno temperamentas sufor- 
mavo Makso skonį. Jis buvo apdovanotas tikro dekoratoriaus ta- 
lentu; iš kelių daiktų mokėdavo atkurti tokį tikrą ir viliojantį pa- 
saulį, kad traukte traukdavo jame apsigyventi. Tačiau visų svar- 
biausia, kaip šis gabumas buvo taikomas, taigi kalbama apie pa- 
čią Makso prigimtį. Taip reiškėsi jo santykis su pasauliu, jo santū- 
rumas, tenkinimasis būtiniausiu, pertekliaus atsisakymas. Tik po 
nemažai metų ponas Riušas pastebėjo, kad Maksas niekad ne- 
kartoja nei sakinio, nei judesio. Juo labiau stebino tai, — nors 

berniukas vargo stengdamasis išgirsti, — kad jis niekuomet ne- 
versdavo pašnekovo kartoti. Tarsi tai, kas nebuvo išgirsta, praras- 
ta galutinai ir neverta prie to grįžti. Toks nuosaikumas, priemo- 
nių taupymas — tai buvo Maksas. Jam pakakdavo kelių žodžių, 
kad daug pasakytų ir daug išgirstų. 

„Būtų puiku, jei ne tas smilkalų kvapas“, - pamanė ponas Riu- 
šas, o paskui paslaptingai sušnibždėjo: 

— Viskas prasidėjo tą 773 metų dieną, kai po nesibaigiančios 
kelionės sunkiai apsikrovęs karavanas iš Indijos priėjo Madinat 
al Salamo, Taikos miesto, Bagdado vartus. 

Bagdadas, kaip ir Aleksandrija, buvo naujas miestas, pastatytas 
vos prieš trejus metus. Taip pat įspraustas tarp dviejų vandenų — 
Tigro ir Eufrato. Kaip 1r jis, išvagotas kanalų - kiekvienas gyvento- 
jas, žinoma, turtingas, privalėjo turėti asilą arklidėse ir laivą upėje. 
Be to, kaip ir Aleksandrija, jis buvo kosmopolitinis miestas. Tačiau 
Aleksandrija buvo stačiakampis miestas, o Bagdadas — apskritas. 
Jį vadino Apskrituoju miestu. | 

Tobulai apskritos geometrinės formos miestas, tarytum būtų 
nubrėžtas skriestuvu, pačiame jo centre mečetė bei kalifo rū- 
mai, O iš čia į keturias puses ėjo plačios gatvės gynybinės sienos 
vartų link. Į miestą buvo galima patekti tik pro šiuos vartus. 

Pro vienus iš jų — Korasano vartus - karavanas, apkrautas do- 
vanomis kalifui al Mansūrui, įžengė į Apskritąjį miestą ir paleng- 
va leidosi rūmų link. Žingsniuojant aplink jį spietėsi minia. 

Prie rūmų raitas galėdavo joti tik kalifas. Keliautojai nušoko 
nuo savo gyvulių ir žengė į priėmimų menę. 

Apsiavęs puikiais raudonais batais, užsimetęs pranašo apsiaus- 
tą, pasiėmęs jo lazdelę, kardą bei antspaudą, kalifas, einantis ofi- 
cialias ,„,Ieisybės gynėjo“ pareigas, sprendė dviejų skundeivų gin- 
čą. Tačiau keliautojai negalėjo jo matyti: kaip reikalavo paprotys, 
jį slėpė uždanga. 

Kalifas, tiesioginis pranašo Mahometo palikuonis, tokio ryšio 
dėka buvo tikinčiųjų komandoras. Toks aukščiausias islamo titu- 

las suteikė galimybę valdyti viso pasaulio musulmonus. O VIII 
amžiaus pabaigoje pasaulyje musulmonų labai pagausėjo. 

Atsiradęs nedideliame dykumos lopinyje prie Medinos mies- 
to, islamas pasklido neįtikimu greičiu. Imperija, sakyčiau, islamo 
imperija, driekėsi nuo Pirėnų iki Indo krantų. Verta išvardyti per 
keletą dešimtmečių nukariautas arba atsivertusias šalis: Iberijos 
pusiasalis, Magribas, Libija, Egiptas, Arabija, Sirija, Turkija, Ira- 
kas, Iranas, Kaukazas, Pendžabas. Netrukus ir Sicilija. Po Alek- 
sandro imperijos, romėnų imperijos - musulmonų imperija. 

"Tuo metu, 800 metais, gyveno du legendiniai valdovai —- Karo- 
lis Didysis ir Harunas al Rašidas. Vakarų imperatoriui —- „Rolan- 
do giesmė“, o Rytų kalifui —- „Tūkstantis ir viena naktis“. 

Išsisklaidžius smilkalų draikanoms, ponas Riušas su malonu- 
mu įkvėpė oro. Jam to labai reikėjo, nes seansas dar toli gražu 
nesibaigė. 

— Vienos religijos nepakako šitiems ką tik islamą priėmusiems 
gyventojams suvienyti. Reikėjo bendros kalbos, ji bus rišamoji me- 
džiaga, vienysianti milijonus skirtingų Žmonių. Atsiradusi dyku- 
moje, vartojama grupelės žmonių, arabų kalba buvo visai jauna. 
Kad galėtų išreikšti visas jai nežinomas sąvokas, ją reikėjo turtin- 
ti, pritaikyti, kurti naujus Žodžius, plėsti reikšmių sritį, suteikti 
naujų prasmių. Laimė, pati jos struktūra leido formuluoti abst- 
rakčius terminus. Tai kalba, sakytum sukurta algebrai. 

Išversti, pasisavinti, praturtinti ir išplėtoti. Sukurti kalbą - ne- 
paprastas dalykas, įvykdomas per knygas. 

Al Karcho kvartale driekėsi didžiausias kada nors egzistavęs 
knygų turgus. Papirusiniai ir pergamentiniai veikalai, atkeliavę iš 
visur — Bizantijos ir Aleksandrijos, Pergamo ir Sirakūzų, Antio- 
chijos ir Jeruzalės. Už jas buvo mokama aukso kaina. 

Vėl iškyla paralelė tarp Aleksandrijos ir Bagdado. Pirmoji tu- 
rėjo Mūsėją ir Didžiąją biblioteką, antrasis pasiūlė instituciją, kuri 
kaip sesuo panaši į Mūsėją - Beit al Hikmą, Išminties namus. 

Aleksandrijoje, kaip ir Bagdade, buvo pastatyta observatorija. 
Ir biblioteka. Tačiau tarp abiejų miestų būta ir skirtumo. Alek- 

sandrijoje Mūsėjas buvo ankstesnis nei biblioteka; Bagdade - Ha- 
runo al Rašido įkurta biblioteka aplenkė Išminties namus, ku- 
riuos įkūrė jo sūnus al Mamūnas. 

Bagdado biblioteka buvo autentiška Aleksandrijos bibliotekos 
paveldėtoja. Į Aleksandriją atkeliaujančios knygos daugiausia bu- 
vo graikiškos, tuo tarpu nė viena iš Bagdadą pasiekusiųjų nebuvo 
parašyta arabų kalba. Reikėjo versti. 

Prasidėjo nepaprasta veikla. Versti, versti, versti! 


Išminties namų vertėjų korpusas buvo didžiausias turtas. Jų buvo 
dešimtys, susirinkusių iš visur, plušančių prie iš visur suplaukusių 
rankraščių. Neįtikima kalbų, iš kurių buvo verčiama, įvairovė, pa- 
vertė juos mokslo Babeliu: graikų, sogdų, sanskrito, lotynų, heb- 
rajų, aramėjų, sirijiečių, koptų. Visi vertėjai buvo mokslininkai. 
Ar galėjo būti kitaip, turint galvoje verčiamų veikalų pobūdį? 
Moksliniai, filosofiniai tekstai. Iš pradžių graikai: Eukleidas, Ar- 
chimedas, Apolonijas, Diofantas, Aristotelis. Visas Aristotelis! 
Geografas Ptolemajas, medikas Hipokratas ir Galenas bei me- 
chanikas Heronas ir kt. Erdviose kaligrafijos dirbtuvėse raštinin- 
kų armijos be atvangos pluša. Veikalai, šįkart parašyti arabiškai, 
užpildo Išminties namų bibliotekos lentynas. Daugėja kopijų! Vis- 
kas parengta, kad tarpininkaujant šiems dabar prieinamiems vei- 
kalams, iš svetur atkeliavusios žinios vis dėlto pasklistų milžiniš- 
koje arabų imperijoje. 

Ima rastis privačių bibliotekų. Pati prestižiškiausia matemati- 
ko al Kindijaus biblioteka yra visų troškimų įsikūnijimas. Jam mi- 
rus, dėl lobio smarkiai susiginčijama. Galiausiai ją pasisavina trys 
broliai Musos Sūnūs, Mohamedas, Achmedas ir Hasanas, pirmieji 
arabų geometrai. Trijų brolių matematikų institucija turėjo savo 
vertėjų, už daugybę pinigų atsikviestų iš svetur, kad sukauptų rink- 
tinius senuosius veikalus. 

— Klausykit, pone Riušai, ar tai jums nieko neprimena? — apsi- 
mestinai naiviai pasiteiravo Džonatanas. 

„Perskaitei mano mintis! — pagalvojo ponas Riušas. — Tačiau 

Groruvro istorijoje buvo judama visiškai priešingai, biblioteka pati 
pas jį atkeliavo.“ 

— Per labai trumpą laiką, — tęsė jis, — istorijos masteliu arabų 
pasauliui pavyko prie savo tradicinės kultūros pridėti didžiulės 
apimties modernųjį mokslą. Per septynis šimtmečius - maždaug 
tokį laikotarpį, koks skiria Talį nuo Menelajo — šiame pasaulio 
regione suklestėjo mokslai. 

Aleksandrija turėjo savo ptolemajus, Bagdadas —- menus ir 
mokslus pamėgusius kalifus. Kalifai pradėjo visais atžvilgiais pa- 
našią į ptolemajų prieš tūkstantmetį pradėtą rankraščių medžioklę. 
Po al Mansūro, gavusio indų pasiuntinių dovaną, buvo Harunas 
al Rašidas, aprašytas „Tūkstantyje ir vienoje naktyje“, paskui jo 
sūnus al Mamūnas, kurio vardo aną savaitę dar nežinojau. Šitas 
al Mamūnas - nuostabus žmogus. Kalifas racionalistas! Aistrin- 
gas Aristotelio sekėjas neapkentė integristų, persekiojo juos per 
visą savo ilgą karaliavimą. Buvo Išminties namų siela. 

Jo būriams nugalėjus Bizantijos kariuomenes, al Mamūnas Rytų 
valdovui pasiūlė keistus mainus: belaisvius keisti į knygas! San- 
dėris įvyko: daugybė krikščionių karių, kuriuos išlaisvino arabai, 
grįžo į Konstantinopolį, tuo tarpu priešinga kryptimi dešimtys re- 
čiausių kūrinių, Bizantijos bibliotekos puošmenų, keliavo į Bag- 
dadą ir buvo egzaltuotai pasitinkami Išminties namuose. 

Grįžkim prie karavano. Tarp prabangių dovanų, gabenamų skry- 
niose, buvo viena, arabų mokslininkams turėjusi didžiulę reikš- 
mę. Tai Siddhantha, astronomijos traktatas su lentelėmis, prieš 
šimtmetį sudarytomis... (lagūnos spalvos kokteilis, Bredi pasa- 
Žas...) matematiko Brahmaguptos, kurį Džonatanas ir Lėja gerai 
pažįsta, jis sugalvojo spalvotus nežinomuosius. Tuojau pat išvers- 
tas į arabų kalbą, jis pagarsės Sindhindo vardu. 

Šiuose puslapiuose slypėjo lobis. Dešimt figūrėlių! O, jums nie- 
ko nėra įprastesnio! Tai dešimt skaičių, kuriais mes skaičiuoja- 
me! Vienas, du, trys... iki devynių. Nepamirštant paskutiniojo — 
„nulio“! 

Eruditas, vardu Kanka, įpareigotas kalifui įteikti dovanas, juos 

gerai žinojo. Jais ilgai atlikdavo visus savo skaičiavimus. Kiek kartų 
laikui praleisti juos monotoniškai dudeno begalinėmis kelionės į 
Apskritąjį miestą dienomis! Galiausiai juos girdėję karavaninin- 
kai išmoko mintinai. Vakare prie laužo vienas iš jų balsiai skai- 
čiuodavo nakties tyloje; kiti karavanininkai choru pritardavo. 

Nuščiuvusioje Ravinjano gatvės dirbtuvėje pasigirdo kimus No- 
futur balsas, mokinišku ritmu deklamuojantis: 

— Eka, dva, tri, katur, panka, sat, sapta, asta, nava. 

Kiekvieną pavadinimą lydėjo liutnios akordas. 

— O nulis? —- paklausė Lėja. 

Nofutur, negavusi kitokių nurodymų, nė nežioptelėjo. Ponas 
Riušas tą kąsnį pasiliko sau. Jam teko garbė įvesti nulį: 

— Cunya! 

Ilgas derbukos tratinimas pasveikino paskutinio skaičiaus pa- 
sirodymą. 

— Cunya sanskrito kalba reiškia tuštumą. Nulis vaizduojamas 
mažu skrituliuku. Kodėl skrituliuku? Tiksliai nežinoma. Priešin- 
gai, žinoma, kad išvertus į arabų kalbą, cunya tampa sifr, kuris 
išvertus į lotynų kalbą tampa zephirumn, kuris išvertus į italų virsta 
zephiro. O nuo zephiro iki zero* netoli. 

Ponas Riušas nutilo. Akimoju viską prisiminė. Buvo nustebęs, 
kad taip tiksliai prisimena po daugiau kaip penkiasdešimties metų. 
Groruvro straipsnis apie nulį, be abejo, vienintelis jo straipsnis, ro- 
dėsi atsispaudęs jo atmintyje. Būtent dėl šio teksto ir jo paties 
straipsnio apie ontologiją jie gavo pravardes Būtis ir Nebūtis. 

Dešimt skaičių buvo globalinio variklio dalis, suteikusi gali- 
mybę užrašyti skaičius ir skaičiuoti: dešimtainė pozicinė nume- 
racija su nuliu. Tai neginčijamai vienas iš svarbiausių Žmonijos 
atradimų. | 

Ponas Riušas kiek patylėjo ir tarė: 

— Kodėl „pozicinė“? — paklausė jis. - Niekas manęs neklausia, 
tad esu priverstas pats paklausti. Užmigot, ar ką? 


* Zero - nulis (pranc.). 

— Visai ne. Aš klausau, - šoko Lėja. — Visa taip uždega, kad... 

Jai sutrukdė ilgas Džonatano atodūsis: 

— Ak, Bagdadas!.. 

Atrodė, kad jie ne juokais susidomėjo. Žmoniją visuomet smar- 
kiai domino skaičiai. Kartais net per daug! Gamtoje daugybė pa- 
mišėlių dėl skaičių. Kai prižiūrėjo knygyną, ponas Riušas matė jų 
daugybę. Kratėsi jų kaip maro. Vos tik jie jus pagauna, daugiau 
nepaleidžia. Visur mato skaičius! Jei ieškote stebuklų, neverta 
atlikinėti visos juokingos gimnastikos skaičiams interpretuoti ir 
prakalbinti, tereikia stebėti tai, kas vyksta iš tikrųjų. 

Kaip aritmetika, skaičių mokslas, pastaruoju metu jį traukė, 
taip numerologija dirgino. Paslaptis slypi pačiuose skaičiuose! Ne- 
verta kabinti jiems mistinių bei psichologinių tikslų. Ta paslaptis 
tokia: kaip suskirstyti pirminiai skaičiai Ferma, Goldbacho įrody- 
muose, draugiškųjų skaičių poros ieškojimuose. Be to, pirminiuose 
skaičiuose dvyniuose! Kas gi tai? 

Jei GK būtų sutraškėjęs, tai būtų surikęs: „Dėmesio dėmesio, 
du pirminiai skaičiai yra dvyniai, jei jie labai arti vienas kito, tai 
yra jei jų skirtumas lygus dviem“. 

17 bei 19 yra dvyniai ir... 1 000 000 000 061 bei 1 000 000 000 063 
taip pat! Klausimas: ar egzistuoja pirminių skaičių dvynių begaly- 
bė? Deja, tai nežinoma dar ir šiandien! Vienintelis žinomas daly- 
kas, kad jų pasitaiko nepaprastai retai. Ši problema turėtų ką nors 
sudominti! 

Krosnelės žarijos buvo smarkiai įsiliepsnojusios. 

Ponas Riušas ėmė atsakinėti į sau didaktiškai užduotą klausimą: 

— Praktiškai visos tautos turėjo numeraciją, tai yra būdą skai- 
čiams rašyti. Kai kurie labai efektyvią, kiti — be įkvėpimo, kaip, 
pavyzdžiui, romėnų numeracija. Daugumoje iš jų skaičiaus vertė 
nepriklauso nuo pozicijos, kurią jis užima rašant skaičius: romė- 
nų numeracijoje „X“ vertas „dešimt“, kad ir kur jis būtų. Tad 
„XXX“ —tai „trisdešimt“, dešimt plius dešimt plius dešimt. 

Pozicinė numeracija — visai kas kita, skaičiaus vertė priklauso 
nuo skaičių rašymo pozicijos. Žodžiu, vieta „reikšminga“! 1 ver- 

tas vieno, dešimt arba šimto — priklauso nuo to, kokią vietą už- 
ima: paskutinę, priešpaskutinę ar priešpriešpaskutinę. 

— Vertė priklauso nuo užimamos vietos! Rodos, jau esu girdė- 
jusi panašų šūkį, — pertarė Lėja. - Kuo aukščiau iškylama visuo- 
menėje, tuo daugiau turima vertės, reikia ropštis hierarchijos ko- 
pėčiomis, kad pasisektų gyvenime, ir bla bla bla. - Ji mostelėjo. — 
Džonatanai, ką apie tai manai? 

— Manau tik, kad Lėja nori politizuoti mūsų seansus ir kad... 
sutinku su Lėja. Tačiau... 

Ir seno Rytų išminčiaus tonu pridūrė: 

— Nykštukas, sėdintis ant aukščiausios pakopos, yra aukščiau 
nei milžinas ant žemiausios. Sena arabų patarlė. 

Ponas Riušas stvėrė mestą kamuolį: 

— Ir 1 skaičiuje 1000 vertė yra didesnė nei trijų devynetų skai- 
čiuje 999! Indų numeracija padaro tikrą stebuklą, dar žavinges- 
nį nei abėcėlės stebuklas. Turėdama saujelę ženklų - lygiai tiek 
kiek abiejų rankų pirštų — ji suteikia galimybę atstovauti VI- 
SIEMS PASAULIO SKAIČIAMS! Štai ką išrado indai. Šioje 
srityje jie pralenkė visas kitas civilizacijas. Šiandien visi vartoja 
šiuos skaičius. Jei ir buvo išradimas, skirtas visuotinai taikyti, 
tai būtent šis. 

Žvilgtelėjęs dvynių pusėn, ponas Riušas pareiškė: 

— Štai ko neišrado graikai! 

Pasigirdus balsui, jie apstulbo: 

— Drauguži, ar tik tu nepasiglemži mūsų, arabų, skaičių? 

"Tai buvo derbukininkas. Jis žengė iš prieblandos, kurioje iki 
šiol slėpėsi. Habibis, bakalėjininkas prie Kankinių gatvės kampo! 
"Tai jis tas muzikantas, taip puikiai grojęs liutnia ir derbuka. 

— Skaičius, nulį sugalvojo arabai! - sušuko Habibis. - Ką tu čia 
mums išdarinėji, pone Riušai? — Jis ištarė „Rišai“* kaip vežikai, 
atgabenę GB dėžes. - Nesitikėjau iš seno draugo. 

— Habibi, man labai gaila, ir pats tuo tikėjau iki pastarųjų die- 


* Riche - turtingas (pranc.). 

nų. Tačiau klydau. Skaičius, kuriuos šiandien vartojam, sugalvojo 
indai. Nieko nepadarysi. Istorijos neperrašysi. 

— Gal paaiškinsi, kodėl visi sako „arabiški skaičiai“? 

Tą akimirką Lėja pastebėjo, kad ponas Riušas apsiavęs, taip, 
su šlepetėmis. Granatų spalvos šlepetėmis! Kaip Bagdado kali- 
fas. Jai vos pavyko nuslopinti juoką. Habibis būtų pamanęs, kad 
juokiamasi iš jo, O ji nenorėjo jo užgauti. 

Jo krautuvėlėje ji praleido daugybę valandų, vakare užėjusi to, 
ko Peretė nenupirkdavo dieną. 

— Kai šie skaičiai pasiekė Bagdadą, - paaiškino ponas Riušas, — 
arabai juos pavadino indų figūromis. Vienas matematikas, Išmin- 
ties namų narys, parašė traktatą, norėdamas su jais supažindinti 
ir aprašyti, kaip jais naudotis. Per jį arabai ir susipažino su indų 
skaičiais. Po daugelio šimtmečių knyga buvo išversta į lotynų kal- 
bą. Tai buvo vienas iš didžiausių viduramžių bestselerių! 

Iš šio veikalo apie juos sužinota Prancūzijoje, Italijoje, Vokie- 
tijoje. O vėliau jie pasklido visuose Vakaruose. Kadangi krikščio- 
nys su jais susipažino tarpininkaujant arabams, tai pavadino „ara- 
biškais skaičiais“ ir teigė, kad nulį sugalvojo arabai. Visi sako „ara- 
biški skaičiai“, o ne „indiški skaičiai“ todėl, kad jau daugelį am- 
žių Vakarų pasaulis yra pasisavinęs teisę įvardyti visos žmonijos 
daiktus. 

Habibis nuliūdo. 

— Pone Rišai, pranešei negerą naujieną, - prisipažino jis. 

Habibis susimąstė įbedęs žvilgsnį į tolumą. Jautėsi, jog nori pa- 
sakyti, kaip jam skaudu. Jo akys staiga suspindo ir jis tarė: 

— Tai tas pat, jei būtum man pasakęs, kad kuskusą išrado šve- 
dai arba... airiai! Taip, airiai. 

Palyginimas padarė įspūdį. 

Maksas, negirdėjęs geros pokalbio dalies, pajuto Habibio siel- 
vartą. Jautriai reagavęs į dirbtuvėje įsitvyrojusį slogutį, stvėrė va- 
rio padėklą ir pastatė vidury kambario. Įbėręs šaukštelį pušų sėk- 
lų į kiekvieną stiklinę, jis paklausė Habibio, ar šis norėtų įpilti 
arbatos. Habibis pakilo, priėjo prie žarijų krosnelės ir čiupo ar- 

batinį už ąsos. Nepakartojamu rytiečių arbatos pilstymo judesiu 
pakėlė arbatinį, paėmė stiklinę, nuleido ją prie pat žemės, kitoje 
visu ilgiu ištiestoje rankoje iškėlė arbatinį aukštyn. Manipuliuo- 
damas abiem rankom, svaiginančiais judesiais tai priartindavo, 
tai nutolindavo abu daiktus vieną nuo kito. Netikėtai pakreipęs 
arbatinį, paleisdavo verdančią čiurkšlę taip nuostabiai tiksliai, kad 
pataikydavo tiesiai į stiklinę. Per kraštus neišliejo nė lašelio. 

Ponas Riušas prisistūmė vežimėlį. Granato spalvos šlepetes pa- 
matė visi, tad Lėja galėjo žerti jam komplimentą taip įžvalgiai 
pasirinkus. Jie susispietė aplink padėklą. Maksas atidarė šviežių 
datulių dėžutę, jas Habibis atsigabeno iš Alžyro oazės, iš kur bu- 
vo kilusi jo žmonos giminė. 

Jos leidosi burnoje. Reikia pridurti, kad išskyrus Habibį, vi- 
siems pirmas arbatos gurkšnis nuplikė gomurius. Kaipgi tokio- 
mis sąlygomis būtų galėjusi nenutrūkti diskusija? Jie nutilo. Iylo- 
je girdėjosi, kaip Nofutur lesykloje rūšiuoja ir kapnoja grūdus. 

Kai buvo suvalgyta paskutinė datulė, nurytas paskutinis gurkš- 
nis arbatos, Habibis buvo jau aprimęs. Ponas Riušas patyliukais 
tarė: | 

— Neliūdėk, Habibi. Arabai nesukūrė skaičių, tačiau jie sugal- 
vojo kai ką tikrai nuostabaus. Ką tik sakiau, kad algebra atsirado 
ne Graikijoje, ji atsirado Bagdade! 

Prieš kelionę į arabų žemę IX amžiaus apyaušriu stojo pauzė. 
Habibis paėmė arbatinį, išėjo į kiemą, išskalavo jį fontane, pridė- 
jo anglių į žarijų krosnelę, pripylė į arbatinį vandens, iš suglamžy- 
to popiergalio išėmė mėtų lapelių ir ilgai juos uostė. Paskui jie 
vėl susėdo. 

— Talis buvo pirmasis graikų matematikas, al Chorezmis - pir- 
masis arabų matematikas. 

— Viskas gerai! Ponas Riušas vėl pradeda nuo pradžių! - su- 
bambėjo Lėja. 

Dėl prastos pono Riušo tarties ji visiškai pražiopsojo pirmojo 
arabų matematiko vardą, kuris pavirto į makalynę. Reikia pasa- 
kyti, kad buvo kalbama apie tą baisųjį semitų kalbų reu, kurį ga- 

lima ištarti tik ilgai gargaliuojant gomurio gale. Ne jam vienam 
nesisekė. 

Gailestingasis Habibis parodė. Ponas Riušas buvo ne tokio am- 
žiaus, kad atliktų burnos gimnastiką. Vis dėlto pamėgino. Pagau- 
tas įkvėpimo, jis ištarė visą vardą: al Džafaras Muchamedas ibn 
Musa al Chorezmis. Reu, pastūmėtas tvirto prieš jį stovinčio „al“, 
pergalingai perlipo lūpų barjerą. Žygdarbis autoriui suteikė karš- 
tų sveikinimų. 

Supratęs, kad dėl savo pergalės turi būti dėkingas atsitiktinu- 
mui, ponas Riušas pasižadėjo iš naujo nemėginti savo balsaskylės. 

— Šis vardas, - atsargiai tarė jis, - mums praneša — ar ne, Habi- 
bi, kad jis yra sūnus vadinamojo Musos, kilusio iš... Po galais, ir 
vėl tas žodis! Ką gi —- ...Chorezmo! 

Vėl jį ištarė. Tai buvo galutinė pergalė. Įrodydamas tarė: 

— Chorezmas yra kraštas, kuris driekėsi aplink Aralo jūrą. Ge- 
rai. Kai sau iškeli uždavinį, vadinasi, ko nors ieškai! 

— Tarsi ponas La Palisas, - maivydamasi tęsė Lėja. 

Džonatanas, išmuštas iš vėžių, nutylėjo. Ponas Riušas puolė 
atakon: 

— Ne apie visa, kas akivaizdu, yra blogai kalbėti. Kartais netgi 
pasitaiko, kad patyręs pačius akivaizdžiausius akivaizdumo pa- 
darinius, randi ne tokias akivaizdžias tiesas. 

Net Habibis išsprogino į jį akis. Sunerimęs paklausė: 

— Pone Rišai, viskas gerai? 

Ponas Riušas ištiesė Habibiui knygą ir paprašė perskaityti jos 
pavadinimą. 

Habibis pagarbiai ir kiek baimindamasis paėmė knygą. Sąmo- 
ningai atskirdamas kiekvieną skiemenį, jis perskaitė viršelyje iš- 
vedžiotas raides: 

- Kitab al-muhtasar fi hisab al-Jabr wa al-Mugabala. 

Kai ištarė paskutinį skiemenį, jo burna taip ir liko pražiota kaip 
vaiko, ką tik sučiulpusio saldainį. 

Paėmęs knygą, ponas Riušas ėmė skaityti pirmuosius puslapius: 

— Šią knygelę, kuri apima subtilią ir šlovingą skaičiavimo pusę, 

sudariau al Jabro bei al Mukabalos skaičiavimams. Mane padrą- 
sino Mamūnas, tikinčiųjų kunigaikštis, atgaivinantis kultūros žmo- 
nių energiją, pritraukiantis, buriantis, ginantis ir padedantis jiems. 
Jis ragino nušviesti tamsą ir supaprastinti tai, kas sudėtinga. 

Jis pakartojo paskutinę al Chorezmio frazę: 

— Nušviesti tamsą ir supaprastinti tai, kas sudėtinga. Čia ne tik 
programa, tai - filosofija. 

Frazė pakibo ore. Pirmoji prabilo Lėja: 

— Mums reikia imtis veiklos, jei norime išspręsti Tris Ravinjano 
gatvės uždavinius, nes, reikia priminti, dėl jų ir atkakome į Bag- 
dadą, tik nelabai Žinau kelintais metais. 

- Žinoma žinoma, - skubiai pritarė ponas Riušas. Jį žavėjo kar- 
tais žaibiška Lėjos reakcija, ir pritariamai jai linktelėjęs, tęsė. - Ši 
knyga — viena iš pačių žymiausių matematikos istorijoje. Jos pus- 
lapiuose, — tarė jis atsargiai sklaidydamas veikalą, — išdėstyta nauja 
visiškai originali disciplina: algebra. Jos pavadinimas padarytas iš 
to paties knygos pavadinimo: al-Jabr. 

— Al-Jabr - tai įstatymas į vietą! - sušuko Habibis. 

Labai susijaudinęs jis ėmė pasakoti: 

— Pas mus, duare, kai ką nors susilaužai, eini pas sustatytoją. — 
Apimtas įkvėpimo, jis čiupo derbuką. - Nesmarkus smūgis kai- 
rėn. Ai! Nesmarkus smūgis dešinėn. Ai! Jis tau įstato kaulą į vie- 
tą. Paskui sutvirtina dviem plokščiom medinėm lentom ir apvy- 
nioja audeklo juostom. Ai! Ai! Ai! O paskui nebeskauda, - jis 
ėmė linksmai dainuoti pritardamas liutnia. — Taip taip, jabr, kaip 
sustatyti sulaužytą daiktą. Vadinasi, tai išrado arabai! Šiandien, 
pone Riušai, tu man pranešei dvi naujienas, blogą ir gerą. Pradė- 
jai nuo blogos, tai gera ar bloga diena? 

Ponas Riušas sušuko: 

— „Don Kichote“ yra algebrista, žiniuonis, sustatytojas. Dabar 
suprantu kodėl. Servantesas perėmė žodį iš Ispanijos maurų. 

— O kitą žodį? — paklausė iš atsargumo jo netardama Lėja. 

— Mukabala? Kai du daiktus pastatai vieną priešais kitą, - pa- 
aiškino Habibis. - Kaip jūs sakot? 

— Priešpriešinti? — paklausė ponas Riušas. 

Lėja nepraleido progos: 

— „Knyga apie atstatymą ir priešpastatymą“ — štai kaip vadinasi 
žymiausia knyga matematikos istorijoje! Kai per vieną iš mate- 
matikos paskaitų pranešiu, kad atliekam atstatymą, padarysiu 
įspūdį! O jei dėstytojas protestuos, nusiųsiu jį pas tave, Habibi. 

— Atsiųsk atsiųsk! — neprieštaravo Habibis. 

— Kai gerai pamąstai, tai algebroje laikas leidžiamas knisantis, — 
pareiškė Lėja. - Terminai stiumdomi iš vienos pusės į kitą, tai jų 
pridedama dešinėn, tai kairėn, perkeliama tai dešinėn, tai kai- 
rėn. Lyg virtum valgį. 

— Kad pasisektų... išvirti tą valgį, reikia atlikti vieną keistą ope- 
raciją. Štai kaip al Chorezmis ją pateikia. „Daiktui, kurio ieškau, — 
sako jis, — pirmiausia suteikiau vardą. Tačiau kadangi jo nepaži- 
nojau, nes jo tik ieškau, pavadinau jį visai paprastai: daiktu *.“ 

-— Arabiškai chei, - tarė Habibis. | 

— Šio nežinomojo jis ir vaikėsi. Dabar galės paplušėti. Daiktą, 
nes taip jį pavadino, kad ir nepažįstamą, vartojo lyg jis būtų pa- 
žįstamas. Štai kokia strategija. Tai absoliučiai genialu. Jo didysis 
atradimas, kaip aš jį suvokiau: skaičiuoti vartojant nežinomuo- 
sius, tarsi jie būtų žinomi! Man tokia mintis atrodo nuostabi. Vi- 
siškas perversmas. 

— Kodėl nežinomoji** moteriškosios giminės? — iš netyčių pa- 
klausė Lėja. 

— A? Hm... - numykė ponas Riušas. 

— Žinomas vyras, žinoma moteris - kiek nuvalkioti stereotipai. 

— Klausyk, Lėja, kalbam ne apie gramatiką, o apie algebrą, — 
šaltai priminė Džonatanas. 

— Tai man netrukdo pastebėti, kad algebroje vyriška svarbiau 
nei moteriška, - puikumėlis! — pareiškė Lėja. 

— Pasakysiu jums, ką manau, — pridūrė Džonatanas rimtai. — 


* Chose - daiktas (pranc.). 
** Chose inconnue - nežinomasis, nežinomas daiktas (pranc. mot. g.). 

Veikiant tokiu būdu, yra tramdymo elementas, o tai man visai 
nepatinka. Toks būdas, kokį mums apibūdinot, primena... neži- 
nomųjų tramdymą. 

Ponas Riušas buvo nustebintas tokio požiūrio į algebrą, tačiau 
jautėsi, kad tai jį pamalonino: 

— Aš tokius dalykus apibūdinčiau kiek kitaip. Nežinomasis, 
ar jis būtų vyriškosios, ar moteriškosios giminės, neatstumia- 
mas kaip svetima būtybė. Ji... jis... priimamas tarp kitų žinomų 
dydžių. Ji... jis... 

Ponas Riušas įsikarščiavo: 

— Klausyk, Lėja, iki šios dienos sakiau „ji“, taip sakysiu ir to- 
liau. Niekas man to negali drausti. 

— Aš nieko jums nedraudžiau, tik atkreipiau jūsų dėmesį. 

Ponui Riušui buvo nelengva tęsti: 

— Nežinomasis bus traktuojamas kaip žinomi kiekiai, al Cho- 
rezmis sudės, daugins ir kt., kaip tai daro su žinomaisiais. Bet 
nereikia per daug puikuotis, nes daroma vienu tikslu: gebėti ras- 
ti. Rasti nežinomąjį - štai algebros alchemija! 

Alchemija - tai alchemija, bet Džonataną labiau domino, kaip 
Habibis plikė arbatą. 

— Nesistenkit al Chorezmio knygoje ieškoti kokio nors pažįsta- 
mo rašto, pliuso, minuso ar lygybės ženklų, arba mažųjų x. Toks 
raštas atsirado vėliau. Visos lygtys parašytos raidėmis, sakiniais. 
O skiriasi tuo, kad arabai neturi neigiamųjų skaičių. Pirmesnieji 
nariai su minuso ženklu turi išnykti iš lygčių. Žinot, kaip jie juos 
vadina? Naguis, tai reiškia amputuotas! Al Chorezmiui priimtini 
tik teigiamieji skaičiai — sveikieji skaičiai arba trupmenos. Tačiau 
žodis trupmena kyla iš čia. Lotynų fractiones išverstas iš arabų 
kasr. O žinot, ką reiškia kasr? Sulaužytas! Trupmenos - tai sulau- 
Žyti skaičiai! 

— Jūsų matematika - tikras mūšio laukas. Amputuotas! Sulau- 
žytas! - sušuko Džonatanas. — Suprantama, kodėl jiems reikėjo 
kaulus sustatančio Žiniuonio! 

— Net nesupranti, kaip teisingai pasakei! Imk skaičių 5, pada- 

lyk jį į penkias lygias dalis, penktadalius; imk tris iš jų. Gavai 3/5! 
Po brūkšniu — pavadina vardikliu; virš - įvardija skaitikliu. Toks 
žymėjimas atsirado daug vėliau. Jei norit žinoti, kada... - Jis pa- 
vartė savo užrašus. - Štai: Nikolas Ormas, Šimtamečio karo metu 
sukūrė žodžius skaitiklis ir vardiklis. 

— A! - sušuko nudžiugęs Džonatanas, - jaučiau, kad mano išsi- 
lavinimas turi spragų. Ačiū, pone Riušai. 

— Reikia dėkoti Nikolui Ormui ir al Chorezmitui, nedirbusiems 
su iracionaliaisiais skaičiais, kurie buvo vadinami assam. Žinot, 
ką reiškia assam"?? Kurčias! Kodėl? Todėl, kad iracionaliųjų neiš- 
reikši žodžiais: jų neįmanoma pasakyti skaičiais. Iracionalusis skai- 
čius — tai kurčias skaičius. —- Ponas Riušas vėl pasklaidė užrašus ir 
perskaitė. — „Kai negalime pateikti tikslios kiekio išraiškos, tai 
pavadiname jį kurčiu, tuomet jų nesigirdi dėl veik negirdimo dus- 
laus garso.“ Tai pasakė prancūzų filosofas Etjenas Kondiljakas. 
O ar žinot, iš kur kilo žodis šaknis? 

— Medžio šaknis? — pasiteiravo Maksas. 

— Taip. Kas yra skaičiaus a kvadratinė šaknis? 

— Skaičius, kuris pakeltas kvadratu vėl duodaa! - pareiškė Džo- 
natanas. 

— Ką tai reiškia? Reikia „ištraukti“ skaičių iš vietos, kur jis už- 
kastas, įlindęs į žemę kaip medžio šaknys. O ištrauktas jis ima 
stiebtis į viršų... ir „pakeliamas“ kvadratu. Nieko čia gražaus! Ak 
tie žodžiai... Žodžiai! 

— Tai bent bukolika! Peržygiuojam mūšio lauką ir patenkam į 
vaismedžių sodą, — pusiau ironiškai, pusiau įtikinta tarė Lėja. — 
Sakoma „lygties šaknis“, nes ji pasislėpusi ir ją reikia iš... 

— „rasti, - pasiūlė Maksas. 

— Taip, Maksai. Ak tie žodžiai, žodžiai, pone Riušai! 

— Beje, - tęsė pastarasis, - būtent al Chorezmiui turim dėkoti 
už žodį lygtis. Visiškai naują matematikos objektą. Tokio nerasi 
nei Graikijoje pas Diofantą, nei Indijoje pas Ariabhatą. 

— Ką tokį? — paklausė visi kartu norėdami jį įsiutinti. 

— Nagi Ariabhatą! 

Ponas Riušas turėjo talentą kalboms, vienodai gerai tardavo ir 
indų, ir arabų vardus! 

Jis kukliai tęsė: 

— Lygtys buvo sumanytos ne vienam uždaviniui, bet visai tokio 
tipo uždavinių klasei apibrėžti. Pavyzdžiui, uždavinių klasė, kurią 
galima būtų apibrėžti taip: „Vieną daiktą pridėjus prie vieno skai- 
čiaus, gaunamas kitas skaičius“. Uždavinys yra rasti šį daiktą, kai 
žinomi du skaičiai. 

— Pirmojo laipsnio lygtis, - tarė Džonatanas. 

— Al Chorezmio specialybė - antrojo laipsnio lygtys, kurių jis 
išskiria šešis tipus: „kvadratai sulygina daiktus“, „kvadratai suly- 
gina skaičių“, „kvadratai ir skaičius sulygina daiktus“, „kvadratai 
ir daiktai sulygina skaičių“, „daiktai ir skaičius sulygina kvadra- 
tus“, „daiktai sulygina skaičių“. Ir pateikė sprendimus. 

Žinoma, ponas Riušas necitavo tiesiai iš atminties. Jis rūpes- 
tingai skaitė užrašus, parengtus GB pagal Groruvro korteles. 

— Kaskart, kai sakoma lygtis, yra žodis lygu. Ką darytum be ly- 
gybės! Be lygybės nebūtų matematikos! 

— Ir Respublikos, pone Riušai! 

— Šie jauni žmonės tiki, kad Respublikoje tikrai esama lygy- 
bės? | | | 

— Neišsklaidykit mūsų iliuzijų. Lygios galimybės tik tiems, ku- 
riems sekasi, visa tai jie žino, bet vis tiek daro. | 

— Noriu paklausti išmintingojo ir šviesiojo pono Riušo, ar žmo- 
nės, kovojantys už lygybę, yra lygūs? —- paklausė Džonatanas, ku- 
ris pakilo norėdamas pamankštinti sustingusią kulkšnį. 

„Jie mane visad stebina, - pamanė ponas Riušas. —- Pravertė 
matematika; niekuomet nesu girdėjęs, kad jie apie tai kalbėtų.“ 

Tęsdamas seansą, ponas Riušas iškėlė abu delnus į vienodą 
aukštį ir pareiškė: 

— Dviejų lėkščių pusiausvyra. Lygybė - kai abi lėkštės nuolat 
išlaiko pusiausvyrą. Jei ant vienos padėsi... 

Maksas prisiartino ir neva uždėjo daiktą ant dešiniojo pono 
Riušo delno. Ranka nusileido. Tuo pat metu pakilo kairioji. 

— „pusiausvyra sutrikdyta! — konstatavo ponas Riušas nuleis- 
damas rankas į pradinę padėtį. - Jei vieną išlaisvini... 

Maksas nuo dešiniosios jo rankos neva nuėmė kažkokį daiktą. 
Ji pakilo, o tuo tarpu kairioji... 

— ...pusiausvyra sutrikdyta. Ir lygybė suardyta, - tarė ponas Riu- 
šas. — Gal pamenat, nors tai ir buvo prieš žiemos atostogas, Euk- 
leidas kalbėjo apie lygybę daugelyje savo aksiomų. 

— O taip, prie lyginių dydžių pridėjus lyginius, visi yra lyginiai, — 
užtraukė Lėja pamėgdžiodama Nofutur. 

— O taip, iš lyginių dydžių atėmus lyginius, lieka lyginiai, - pus- 
balsiu uždainavo Džonatanas pamėgdžiodamas Maksą. 

— Tai va, lygtis — dviejų išraiškų, iš kurių bent vienoje yra nors 
vienas nežinomasis, lygybė. Štai ką jums pasakysiu - kad supras- 
čiau, man reikėjo laukti aštuoniasdešimt metų ir dar šiek tiek. 

— Vadinasi, mes, jaunimas, jei dar nesupratom, tai tikslui pa- 
siekti turim kokius šešiasdešimt metų, — pareiškė Lėja. - O jei 
supratom, lygiai tiek laimėjom. 

— Lygybę galima patikrinti. Lygtį - išspręsti, - paskelbė ponas 
Riušas. 

— Jei įmanoma, - pridūrė Lėja. 

— Okai išsprendžiama ir nežinomasis pakeičiamas rastuoju dy- 
džiu, lygtis tampa lygybe. 

— Tampa lygybe, jei neapsirinkama, - pridėjo Lėja. - Jei įvelia- 
ma bent viena klaida... 

— Lygybės išties nebūna. Suklysta ar ne, tikrinama šitaip, - tęsė 
ponas Riušas nusprendęs nepalikti paskutinio žodžio šitai pien- 
burnei. 

— Kai sakau, kad 2 + 2 = 4yra lygybė, 02 + x = 4- lygtis, tai 
laimiu laiko? — pasiteiravo Maksas. 

— Pusę gyvenimo, - atsakė Lėja. 

Makso veidas nušvito. Akys prajuko. 

— Tikriausiai kita dalis bus sunki, - tyliai tarė jis. 

Nofutur purptelėjo nuo laktos ir nutūpė Maksui ant dešiniojo 
peties. O pastarasis nuo svorio per daug nuleido kairįjį petį, kad 
visas net persikreipė. Luošys apsimestinai kukliai tarė: 

— Pusiausvyra sutrikdyta! 

Ponas Riušas užgesino seansų dirbtuvės šviesas. Vaikai jau bu- 
vo kieme: padėjo Habibiui nešti instrumentus. Ponas Riušas išsi- 
traukė iš kišenės kažką, ką, regis, buvo pamiršęs. Pašaukė vaikus. 
Maksas neatsigręžė. Džonatanas buvo pernelyg apsikrovęs. Pri- 
bėgo Lėja. Jis ištiesė jai voką: 

— Tau ir tavo broliams. 

Ji pamanė, kad jame dar viena dovana. Labai apsiriko. 


Kiekvieną vakarą tokia pati ceremonija! Privažiuoti vežimėliu prie 
lovos krašto, paleisti greta lovos esantį alkūnramstį, suimti kitą. 
Paskui vien rankomis pasikelti ir palengva peršliaužti iš vežimė- 
lio į lovą. Atsikvėpti. Permesti kojas lyg kokį ryšulį ir padėti į lo- 
vą. Lengvas ryšulys! Jis dėl to nesiskundė. Ponas Riušas nusiavė 
granato spalvos šlepetes. Jos dusliai dunkstelėjo ant kilimo. 

Sustatymas. Skausmingai išsitiesdamas lovoje su baldakimu, po- 
nas Riušas pamanė, kad pats nerado tokio žiniuonio, kuris susta- 
tytų jo kūną, iširusį po kryčio knygyne, į vietą. 

Jam nereikėjo būti naguis, kaip sakydavo arabų algebristai, jam 
pakako būti lūžusiam. Lūžęs skaičius, lūžęs žmogus. Ponui Riu- 
šui toptelėjo, kad jis tapo keista trupmena: skaitiklis be vardiklio! 
O dalijimo brūkšnys kirto žemiau juosmens. 

Lūžę buvo ne kaulai. Ką teigė šis matematikas? „Subtilioji ir 
šlovingoji skaičiavimo pusė.“ Buvo sulaužyta subtilioji pusė. Bu- 
vo neįmanoma jos sustatyti... Tai kad algebra išgelbėtų mus nuo 
nematomų amputacijų. Ponas Riušas užmigo jausdamas burnoje 
kartumą. Lūpų kampučiuose klaidžiojo šypsena. 

Jis ėmė šypsotis, kai, prieš grimzdamas į sapną, pažvelgė į sun- 
kias lovos užuolaidas ir nelauktai prisiminė, kad „baldakimas“ 
kilo iš „Bagdado“. 


Kitą dieną, kaip buvo pranešta, Lėja įsiveržė į matematikos pamo- 
ką. Kai ji pateikė kaulų sustatymo istoriją, jai pasisekė dar labiau, 
nei buvo numačiusi. C 113 auditorijoje jau buvo susirinkusiųjų. 

Du minkštakiaušiai moksleiviai pyko, priekaištavo, kad ji šmei- 
žia kilnią discipliną, ją sumenkina iki tamsių empirinių pratimų. 
Lėja jautėsi devintame danguje, sutiko su viskuo, ko buvo reika- 
laujama, ir atsakinėjo į priekaištus, kad tik įsiutintų abu apsišau- 
kėlius genijus, kurie painiojo nuobodulį ir reiklumą, griežtumą ir 
gilumą. Galiausiai išvadino juos tryzniais ir minkštakiaušiais! Ne- 
tekę žado, jie sustingo vietoje. Ir visa klasė taip pat, choru mėgin- 
dama įsivaizduoti, kaip konkrečiai Lėjos apibūdinimą pavertus 
tikrove. 


Lėja savo broliams paskyrė pasimatymą Lepiko gatvės kavinukė- 
je. Maksas neišsidavė, bet didžiavosi, kad mieste susitiko su Džo- 
natanu ir Lėja. Lėja tuojau pat parodė pono Riušo išvakarėse jai 
įteiktą voką. Nedideliame storo popieriaus lapelyje buvo tik dvi 
eilutės: 


Peretė Lijar turėjo, kaip pati sako, „2 + 1 vaiką“. Du dvynius ir dar 
vieną atskirą. Jos vaikų amžiaus suma yra 43 metai, o skirtumas - 5 
metai. Kiek jos vaikams metų? 


Džonatanas ir Maksas apstulbę pažvelgė į Lėją ir pratrūko juok- 
tis. Maksas mostelėjo ranka: 

— Šiaip ar taip, tai ne mano lygiui. 

Tačiau nenumojo ranka į uždavinį. Išsitraukė popieriaus lape- 
lį, pieštuką ir ištiesė... Juos pasičiupo Lėja. 

Rytą licėjuje ji jau buvo pasikausčiusi: 

— Yra trys Lijar vaikai, bet du amžiai. Šaunu! Turim du duome- 
nis. Dviejų lygčių su dviem nežinomaisiais sistemą. Vienas juokas! 
Pirmas nežinomasis - Džonatano ir mano amžius, jis vienodas. 

— Mus skiria beveik 2 minutės ir 30 sekundžių! - pašoko Džo- 
natanas. 

— Pedante! - niekinamai nukirto Lėja. - Amžių žymiu x. 

— Šio dydžio aš ir ieškau! — pamėgdžiojo Džonatanas al Cho- 
rezmį. 

— To paties! Antras nežinomasis - Makso amžius, jį žymiu y. Pir- 
masis duomuo: Lijar vaikų amžiaus suma yra 43 metai. Vadinasi? 

— Vadinasi, x + x + y = 43, - tarė Maksas. 

— Antrasis duomuo: amžių skirtumas yra penkeri metai. Vadinasi? 

—Xx-y = 5,- tvirtai atsakė Džonatanas. 

Lėja abi lygtis užrašė vieną virš kitos: 


2Xx+y=43 
X-y=5 


Ir paskelbė: 

— Dvi lygtys su dviem nežinomaisiais. O dabar sudedu kaip pa- 
mišėlė, dauginu kaip pasiutusi. - Ji ėmė kraiglioti. - Perkeliu, kei- 
čiu... 


Xx =y + 5, vadinasi, 2(y +5) + y = 43, 
taigi 2y + 10 +y = 43 


Iš kiekvienos Dusės atimu po 10 ir gaunu: 
3y = 33 


— Makso amžius yra 11 metų, jėga! —- sušuko Džonatanas. 
Maksas sutiko susižavėjęs, kaip daroma, kai iš kortų malkos 
išsirenki vynų septynakę, o fokusininkas, atlikęs savo fokusą, su- 
šunka: „Vynų septynakė“ — ir parodo jūsų kortą. 
Lėja puolė skaičiuoti toliau: 
— Kadangiy = 1lirx = 11 + 5, mano ir jo amžius yra 16 metų! 
Ji suėmė brolio galvą ir palenkė versdama sutikti. 
Jie suvalgė po didelį sumuštinį. 
Maksas jau kiek laiko atrodė susirūpinęs. Pagaliau apsisprendė: 
— Kai kas man nesueina, bet nežinau kas. Kodėl parašei x—y = 57 
— Todėl, kad, po galais, skirtumas tarp mano ir tavo amžiaus 
yra 5 metai! - atsakė Lėja. 

— Būtent! - Jis pašoko. - Žiūrėk, Lėja! Kai užrašai x-y = 5, 
tu ne tik paaiškini, kad skirtumas yra 5 metai, bet ir teigi, kad 
dvyniai yra vyresni nei tas atskirasis vaikas, kaip jį vadina ponas 
Riušas. 

— Tai tiesa! 

— Taip, bet iš kur tu žinai? Ponas Riušas lapelyje to neminėjo. 
Iš ko supratai, kad vaikas ne vyresnis už dvynius? 

Ji nieko neatsakė. Pažvelgė į Džonataną: 

— Jis teisus. Tai absoliučiojo didumo pokštas. 

Ji nesusilaikė nepataršiusi jam plaukų: 

— Ak tu! 

Maksas patenkintas nusijuokė. 

Džonatanas tarė: 

— Ką tai keičia? 

— Dar pamatysi, ką keičia! 

Ji vėl paėmė lapelį, perbraukė x -y = Sir užrašė y-x = 5. 

Atidžiai stebint abiem broliams, ji vėl ėmė keverzoti. Ilgiau nei 
pirmą kartą. Jie nenuleido nuo jos akių. 

Pagaliau ji paskelbė: 

— Maksas turėtų 17 su puse metų, o mes, vargšeli, po dvylika su 
puse. 

— Būtų gerai, būtų gerai! - sušuko Maksas. 


Pono Riušo nebuvo Ravinjano gatvėje. Jie rado jį Habibio baka- 
lėjoje. Rodydama kavinėje prikraigliotą popieriuką, Lėja papa- 
sakojo, kaip įminė jo algebrinę mįslę. Paskui atskleidė kitokio 
sprendimo galimybę. Jis buvo priblokštas ir kiek susigėdęs. Apie 
tai nebuvo pagalvojęs, bet nieko tokio. 

— Panaudojom senus gerus metodus to jūsų al Ch... 

Še tau! Lėja įkliuvo. Kokia makalienė! 

„Tikrai sunku ištarti“, - mintyse sutiko ji. 

— Al Džafaras Muchamedas ibn Musa al Chorezmis, - tarė Ha- 
bibis, kuris atsiminė visą vardą, ir pasiūlė: - Klausyk, Lėja, užsuk 
į krautuvę po pietų, kai nėra Žmonių, ir aš tave pamokysiu tarties. 

— Ačiū, Habibi. Bet bakalauro egzui kalu anglų, ispanų ir italų, 
taigi... 

Jis, regis, nusiminė. 

— Po atostogų tai sutinku, — pasiūlė Lėja. 

Paskui pridūrė: 

— Gal kartais moki portugalų? 

Patikėjęs krautuvę sūnėnui, Habibis pakvietė juos į užkuli- 
sius. Lėja stumtelėjo fotelį tarp etažerių, pilnų kuskuso paketų, 
charisos prieskonių dėžučių. Ir ąsočiai alyvų! Žaliųjų, juodųjų, 
pjaustytų, nepjaustytų, pikantiškųjų, be prieskonių... Tai buvo 
lyg visokių rūšių trikampiai. Tačiau nebuvo paprastųjų... visi bu- 
vo gardūs! | 

— Ką tik kavinėje trys Lijar vaikai, kaip juos vadinate, kiek pa- 
mąstė apie TRGU, - tarė Džonatanas apstulbusiam ponui Riu- 
šui, - apie Tris Ravinjano gatvės uždavinius! 

— Jie keturi, —- priminė Lėja. — Tačiau ne vieno tipo. Visiškai. 

Ponas Riušas užblokavo savo vežimėlį ir tarė: 

— Ką norite pasakyti? 

— Kad sprendimų tipai yra visiškai skirtingi. Pirmajame uždavi- 
nyje — „Kas tas ištikimasis kompanionas?“ — tėra vienas nežino- 
masis, ištikimasis kompanionas, ir reikia jį rasti. Antrajame - „Kas 
tie tipai, su kuriais Groruvrą siejo reikalai ir kurie turėjo vakare 
grįžti pasisavinti jo įrodymų?“ — taip pat reikėjo rasti nežinomąjį. 
Žinome, kad jų daug, bet nežinome kiek. Vadinasi, privalu atsa- 
kyti į du klausimus: kiek ir kas. 

Trečiajame uždavinyje — „Kaip mirė jūsų bičiulis — per nelai- 
mingą atsitikimą, nusižudė ar buvo nužudytas?“... 

— Koks bičiulis? — pertarė juos Habibis. — Jūs turit bičiulį, kuris 
mirė? 

— Paskui tau papasakosiu, - tarė jam ponas Riušas. 

— Šio uždavinio, - toliau kalbėjo Lėja, - galimi atsakymai žino- 
mi; reikia tik išsiaiškinti tinkamiausią. 

Suvokusi tai, ką pasakė, ji prabilo vėl: 

— Norėjau pasakyti, kuris atsakymas yra teisingas. 

Ketvirtasis uždavinys yra visiškai kitoks: „Ar Groruvras tikrai 
suformulavo du įrodymus, kuriuos tvirtina įrodęs?“ Čia jau ne- 
reikia ko nors identifikuoti, tik atsakyti taip arba ne. Žinoma, 
galima taip pat atsakyti, kad suformulavo tik vieną iš dviejų, ta- 
čiau tai nė kiek nekeičia atsakymo pobūdžio. 

— Kažkas ne taip, pone Riušai? — sunerimęs paklausė Maksas. 

Ponas Riušas suakmenėjo, j0 žvilgsnis klaidžiojo. Paskui šyp- 
telėjo ir sušuko: 

— Omaro al Chajamo ketureilis! Daug jų esu jums deklamavęs. 
Arabų pasaulio institute skaičiau vienus užrašus, kuriuos visai pa- 
miršau, juose buvo aprašoma ketureilių technika. Jie būna labai 
preciziškos formos: trys iš keturių eilučių susijusios, jos turi ri- 
muotis, o ketvirtoji —- nepriklausoma. Būtent taip jūs ir sakėte. 
Mes privalome išspręsti keturis uždavinius, trys susiję, o ketvirta- 
sis — nepriklausomas. 

Tai reiškia... —- Jis kiek pamąstė. — ...kad ištikimojo kompanio- 
no identifikavimas, gaujos narių išaiškinimas, kaip ir Groruvro 
mirties priežasties nustatymas, visiškai nepriklauso nuo fakto, ar 
yra, ar nėra įrodymų! Kaip įrodyti, kad jis tikrai juos suformula- 
vo? Išskyrus grynai matematinius įrodymus. 


Alfredas Raselas Volesas apžiūrėjo dėžes. Šimtai augalų egzem- 
pliorių, beveik visi nežinomi jo kolegoms iš Londono, daugybė 
rūpestingai surašytų į apyrašą ir puikiai sutvarkytų pavyzdžių. Už- 
kaukė sirena. Volesas patenkintas vėl pakilo į denį ir įėjo į savo 
kajutę. Čia meiliai pažvelgė į savo du užrašų prigrūstus lagami- 
nus - ketverių metų Amazonijos miškuose rezultatą. 

Jis viešėjo ketverius metus, nuo 1848 iki 1852. Sirena vėl už- 
kaukė. Garlaivis „Amazonas“ tolo nuo kranto Liverpulio link. 
8000 kilometrų, ir priplauks Anglijos krantus. Jis nekantravo iš- 
studijuoti lobį, sukauptą ilguose Žygiuose per neliestą mišką. 

Garlaivis buvo jau gerokai nutolęs nuo kranto, kai nuskambė- 
jo varpas. Gaisro varpas! Kad ir kaip jūreiviai stengėsi, ugnis vis 

tiek plito. Buvo neįmanoma jos užgesinti! Laivas nuskendo. Vo- 
lesas išplaukė, tačiau bagažas nugrimzdo į dugną. Visos jo dėžės, 
gausybė augalų, vabzdžių egzempliorių, užrašai, pastabos. Visa 
pranyko vandens gelmėje! 

Kai Dž. ir L. išdėstė šią istoriją ponui Riušui, šis išblyško. Tiks- 
liai atpasakotas jo košmaras! Ir Voleso garlaivis, ir Groruvro kargo 
plaukė tuo pačiu keliu... Jei ne kubiečių laivas, GB knygos būtų 
nugrimzdusios pas Voleso užrašus į Ramiojo vandenyno gelmes. 

Ar Groruvras galvojo apie dramatišką Voleso kelionę, kai Ma- 
nauso uoste liepė pakrauti dėžes su knygomis? Koks jausmas jį 
apėmė pamačius, kad laivas tolsta didžiąja upe! Tą akimirką po- 
nas Riušas suvokė, kad Groruvras mirė taip ir nesužinojęs, ar jo 
knygos pasiekė saugų uostą. 


Kai Amazonė prasideda aukščiausiose Andų kalnyno viršūnėse, 
ji yra mažiausiai už 150 kilometrų nuo Ramiojo. Užuot veržusis 
netolimo vandenyno link, ji apsigręžia ir garma į priešingą pusę. 
Kad pasiektų Atlantą, jai reikia įveikti 6500 kilometrų ir perkirsti 
visą kontinentą. 

Iš pradžių nuožulnuma siaubinga: per pirmąjį tūkstantį kilo- 
metrų nusileidžia 5000 metrų! Kaskados, pragariški kriokliai! Pas- 
kui tyluma. Plokštuma, bet nerami. Per 3000 paskutiniųjų kilo- 
metrų upė nusileidžia 65 metrus. Kas kilometras - 2 centimetrų 
lygio skirtumas. Lėkščiau nebūna! 


Viskas prasidėjo nuo šio pokalbio. 

— Atleiskit, panele, norėčiau nukakti į Manausą, gal galėtumėt 
pasakyti, kur tai? — paklausė Džonatanas ne savo balsu. 

— Klausykit, pone, — nepatenkintu tonu atšovė jam Lėja, - jei 
nežinot, tai nuvažiuokit! 

— Tikrai nuvažiuosiu! — suriko Džonatanas Ivano Rūsčiojo i iš 
„Ivano Rūsčiojo“ balsu. 

— Nuspręsta? Vykstam'? 

— Prisiekiu! 

— Prisiekiu! | 

Ši mintis jiems šovė prieš Kalėdas, bet tada dar nebuvo visiškai 
apsisprendę. O dabar jau! Iškeliaus po bakalauro, nepaisant to, 
gaus jį ar ne. Dviejų vasaros mėnesių pakaks: Ar sezonas tinka- 
mas ten vykti? Nesvarbu, nes tai vienintelis įmanomas metas. 

Iš dirbtinės odos lagaminėlio Džonatanas ištraukė ryšulį re- 
klaminių lankstukų, kelionių vadovų, atvirukų ir daugybę geog- 
rafinių žemėlapių. Išlankstė didžiulį Amazonijos žemėlapį. Mil- 
žiniškas žalias plotas nusidriekė per visą Džonatano lovą. | 

Džonatanas ieškojo žemėlapyje to, apie ką Lėja balsiai skaitė 
iš įvairių leidinių. 

— Lėkštesnių nebūna ir platesnių, iki 30 kilometrų, ir dar giles- 
nių - iki 70 metrų. Dešimtys intakų ir nė vieno šaltinio! Prie Ma- 
nauso į Amazonę įteka Rio Negras, kurios ilgis ne mažesnis kaip 
2500 kilometrų. 

Užuot tuojau pat sumaišiusios savo vandenis, abi upės greta 
teka 80 kilometrų nesusiliedamos. Ir tai matyti! Nuotraukoje, ku- 
rią Lėja parodė Džonatanui, išties matyti: upė atrodo perkirpta į 
du nesibaigiančius kaspinus, vieną geltoną, kitą — kaštoninį, gel- 
toną - nuo drumstų dumblo prisisunkusių Amazonės vandenų, o 
tamsiai kaštoninį —- nuo Rio Negro vandenų, kuriuose gausu or- 
ganinių junginių. Galiausiai toli nuo Manauso žemupio įvyksta 
„vandenų santaka“, dviejų upių vilnys susimaišo ir tampa šviesiai 
rudos iki pat Amazonės žiočių už 1500 kilometrų. 

Tvarka, Lėja išvyko. Drybsodama hamake maisto produktų pri- 
kimštame kabotažiniame laivelyje, kuris leidžiasi upe iki Belemo su 
tipais, niūniuojančiais nostalgiškas dainas. Lėja atsidūrė Žiotyse. 

300 kilometrų platumo žiotys! Sala viduryje. Lankstukas tei- 
gė... Ne! Sala didumo sulig Šveicarija. Taip buvo parašyta! Švei- 
carija upės vidury! Kas valandą dieną ir naktį Amazonė įlieja 70 
milijardų litrų vandens! 500 kartų daugiau negu Sena! Penktada- 
lį gėlųjų vandenų, įliejamų į viso Žemės rutulio vandenynus! Su 
tokia jėga negali galynėtis net vandenynas: Amazonės vandenys 
išgraužia 200 kilometrų pakrantes. 

1500 metais plaukiojęs netoli Amerikos, vienas ispanų kapito- 
nas aptiko šitą milžinišką rudą plotą. Metęs kibirą į vandenį, pa- 
ragavo: gėlas vanduo jūros vidury! Pakrikštijo šią vietą Gėląja jū- 
ra. Jis nuplaukė į vakarus norėdamas suvokti, iš kur įmanomas 
toks stebuklas. Ir atrado Amazonę. 

„Gaisrų metas“ - kūrinys, pasiskolintas iš Paryžiaus XVIII ra- 
jono bibliotekos, pasakojo apie Čiko Mendeso, kovotojo dėl kau- 
čiuko, nužudymą. Jis buvo įkūręs sindikatą kovai su žudynėmis ir 
visokiais kitokiais nusikaltimais, kurių griebdavosi žemių savinin- 
kai ir jų samdytų žudikų gaujos. 

Čikas Mendesas buvo užmuštas, kaip ir visi tie, kurie ne vieną 
dešimtmetį drįsdavo kovoti su Amazonijoje siautėjusiais teroru 
bei priespauda. 

Kas stovi miške priešindamiesi didelėms kompanijoms? 
Žmonės ir medžiai. Naikinę žmones, indėnus vertę vergais, juos 
kankinę, prievartavę, žudę, tie patys niekšai puolė medžius. Jie 
padega mišką. Kad liktų grynas plotas, įsiliepsnoja milžiniški 
gaisrai. Groruvras laiške kalbėjo apie „pasaulio plaučius“. Di- 
džiausioms planetos deguonies atsargoms buvo suduotas bai- 
sus smūgis! 

— Tarsi to buvo maža, reikėjo supleškinti ir Groruvro namą! — 
pasipiktino Lėja. 

— Tiesą sakai! Jei užpuolikų gauja iš to paties regiono, be to, 
įpratusi padeginėti, tai ilgai nesvarstydama padegė ir Groruvro 
baraką! Tai turėtų sudominti poną Riušą. 

Viename kelionių vadove miškų plotai, kas dieną virsdavę dū- 
mais, pagal plotą buvo prilyginti futbolo aikštėms. „Tikriausiai 
todėl Brazilija yra geriausių pasaulyje futbolininkų šalis!“ — ironi- 
zavo Džonatanas. Tai jų nenudžiugino. | | 

Džonatanas ir Lėja pabalo iš pykčio. Visur išties pilna išgamų! 
Kiekvienas sau pamanė, kad reikia pradėti rūpintis pasauliu. 

Bet kaip, būnant čia, uždrausti deginti miškus ten? Dar viena 
priežastis keliauti į Manausą. Pirmiausia reikėjo pažinti mišką, 
kurį jie norėjo išgelbėti. 

Amazonija - Pasaulio sodas. Ne toks kaip Edenas, o pragaras 
ir rojus kartu. Visko daugiau, be to, daugiau nei kitur. Vanduo, 
medžiai, deguonis ir 1570 viso žemės rutulio augmenijos. 
„Miško architektūra — jie kalba apie architektūrą, — atkreipė 
dėmesį Džonatanas, - tai dviejų reikmių prieštaravimo rezulta- 
tas: siurbti vandenį ir dirvos maisto elementus bei varžytis su greti- 
mais augalais dėl saulės šviesos.“ Būti arti dirvožemio vandens — 
tai būti tolokai nuo šviesos, kuri yra viršum skliauto. Ir priešingai. 
Medžiams būtinai reikia abiejų. Ką daryti? 

Paprasta! Stiebtis aukščiau už kaimyną. „Įspūdingas medžių 
aukštis kyla dėl būtinybės būti aukščiau nei kiti.“ Kai kurie išauga 
daugiau kaip šimtą metrų, trisdešimt aukštų, - mediniai dango- 
raižiai! Siekdami iškelti lapus į neįtikimą aukštį, jie sunaudoja 
didžiulę dalį energijos. Tai apie viršų. O apie apačią? Kaip iš- 
siurbti vandenį iš žemės ir pasiekti, kad jis drėkintų medį iki pa- 
čių aukščiausių šakų? Ir vėl paprasta! Pagaminti vandens siurblį. 

Dėl gigantiško lapų ploto bei kaitros — jie labai arti ekvato- 
riaus — drėgmė garuoja į dangų taip greitai, kad visuose medžio 
latakėliuose atsiranda didelės tuštumos. Kad užpildytų tokią tuš- 
tumą, vanduo ir maisto medžiagos iš apačios siurbiami į kamie- 
ną. Vanduo, siurbiamas su baisia jėga, pulsuoja. Jis akimoju pa- 
siekia lapiją, kurią maitina daugiau kaip šimto metrų aukštyje. 

Prieš užversdamas „Gaisrų metą“, Džonatanas lyg netyčia per- 
skaitė nedidelę žinutę apie florą: „Vienas Amazonijos miško me- 
dis gali priglobti 1500 rūšių vabzdžių!“ Džonatanas pašaipiai ste- 
bėjo, kaip Lėja nusipurtė. Susiėmė. Chininas ir priešnuodžių laga- 
minėlis; ji taip nusprendė. Buvo pasirengusi gyventi pavojuose. 

Bagdadas po... 


Kai Džonatanas ir Lėja, padedami žemėlapio ir kelionių vadovų, 
savo palėpėje plaukė tolimojo Manauso link, ponas Riušas savo 
kambaryje-garaže įtikinėjo save, kad norint paraidžiui sekti Gro- 
ruvro laišku, reikėjo susitikti su šituo al Tusiu, kuris jo draugo 
sudarytame sąraše buvo tuoj po Omaro al Chajamo. 

Atsakymas slypėjo knygose. 

Įvažiuojančiam į GB dirbtuvę ponui Riušui mintyse sukosi vie- 
no al Chorezmio amžininko tekstas, kurį aptiko API, - „Kadi ir 
musė“: 

„Knygos neprikelia mirusiųjų, idioto nepaverčia protingu žmo- 
gumi, o kvailio - inteligentišku asmeniu. Jos aštrina protą, jį bu- 
dina, daro subtilesnį ir malšina Žinių troškulį. Na o tą, kuris nori 
viską žinoti, verčiau tegu slaugo visa šeima! Šitai atsitinka dėl ko- 
kio nors psichinio sutrikimo. 

Ji nebyli, kai reikalauji tylos, iškalbinga, kai skatini prabilti. Kny- 
gos dėka maždaug per mėnesį išmoksti tiek, kiek neišmoktum iš 
žinovo lūpų per amžinybę, be to, nelieki skolingas. Ji tave atpa- 
laiduoja, išlaisvina nuo bendravimo su atstumiančiais žmonėmis 
ir nuo ryšių su kvailais žmonėmis, kurie nesugeba suprasti. Ji pri- 
klauso tau dieną ir naktį kaip tavo kelionėse, taip ir sėsliais perio- 
dais. Jei užsitrauki nemalonę, knyga neatsisako tau tarnauti. Jei 
papučia nepalankūs vėjai, knyga neatsisuka prieš tave. Kartais 
pasitaiko, kad knyga būna pranašesnė už savo autorių...“ 

Dabar, kai ponas Riušas žinojo, kad egzistuoja tiek arabų ma- 
tematikų, kilo reikalas sužinoti, kodėl Groruvras citavo tik šiuo- 
du. „Jei mano hipotezė teisinga, - manė jis, - tai man reikia su- 
vokti, kodėl jis juos pasirinko, kokius ryšius, siejančius jų ir jo 
paties istorijas, norėjo pabrėžti. Taip pat galbūt ketino nurodyti 
bendrus šių dviejų matematikų taškus, turinčius prasmę bendrus 
taškus.“ 

Kad galėtų atsakyti į šį klausimą, jam visų pirma reikėjo supras- 
ti, katras iš al Tusių buvo tinkamas. Šarafas ar Nasyras? Tai epochų 
klausimas - Šarafas buvo artimesnis al Chajamui nei Nasyras. 

Nesnigo kaip anąkart. Spustelėjo šaltukas. Iš čiaupo nelašėjo. 
Tik iš vario marmūzės lyg koks snarglys iš nosies kyšojo varveklis. 

Ponas Riušas rado savo rašomąjį stalą tokį, kokį paliko. Baisi 
netvarka. Juodi nuo taisymų juodraščio lapai, arbatos puodelis pa- 
geltusiu dugnu, pastarųjų metų laikraščiai bei dvi Džonatano ir 
Lėjos nuotraukos „Prieš“ ir „Po“. Ponas Riušas atvertė „Lygtį“ — 
vienintelį Šarafo algebros, kaip nurodė jo pavadinimas, veikalą, 
kuris buvo GB. Groruvro kortelė prasidėjo tokiais žodžiais: 


Šarafas yra al Chajamo kūrinių tesėjas... 


Aišku! Groruvras atvirai prisipažino savo ketinimus. Šarafas al 
Dinas al Tusis išties tęsė 3-iojo laipsnio lygčių studijas. Tai paska- 
tino jį studijuoti kreives. Vadinasi, buvo pralenkęs savo laiką. Ge- 
nialus pranašas; pats svarbiausias jo įnašas buvo vartojimas tokio 
dydžio, kurį galima pavadinti išvestine. 

Šarafas buvo gerasis al Tusis, tai kokią informaciją dėl Manau- 
so istorijos Groruvras norėjo jam perduoti? Ir apskritai, kaip Oma- 
ro ir Šarafo duetas galėjo pagreitinti jo tyrimą? Ponas Riušas nu- 
sprendė patyrinėti Nasyrą. Stumtelėjęs savo fotelį, sustingo prie- 
šais Nasyro al Dino al Tusio veikalus ir pirmiausia išsitraukė jo 
„Aritmetikos rinkinį, sudarytą su lentelių ir dulkių pagalba“. 

Indėnų skaičiuotojai V amžiuje ir po jų arabų tęsėjai rašė skai- 
čius tiesiai ant žemės, ar tai būtų puri dirva, ar smėlis, ar medinės 

lentelės, apibarstytos dulkėm arba miltais, nešiojamais maišeliuo- 
se. Dėl to jie buvo pavadinti „dulkių skaičiais“. 

Ponas Riušas truputį pavažiavo palei lentynas ir sustingo prie- 
šais „Kertančiosios figūros paslapčių atskleidimą“ — penkių dai- 
liai įrištų tomų rinkinį. Pavadinimas žadino norą praskleisti šydą. 
Jis susidėjo tomus ant rašomojo stalo. Tai buvo geometrija. Dau- 
gybė figūrų, tarp kurių daugiausia apskritimų. Priežastis: „Atsklei- 
dimas“ buvo labai svarbus arabų trigonometrijos kūrinys. 

Kortelėje Groruvras patikslino, kad Nasyras al Dinas al Tusis 
drauge su Abu'l Vefa buvo tikrasis trigonometrijos kūrėjas. Ži- 
noma, ji egzistavo ir iki jo, tačiau ar tai būtų Graikija, Indija arba 
arabų pasaulis, ji tebuvo astronomijos įrankis, pateikiantis būti- 
nus skaičiavimus dangui pažinti, žvaigždžių padėčiai, planetų ju- 
dėjimui nustatyti. Al Tusis skyrė jai savo didingą plunksną ir pa- 
vertė savarankiška matematikos disciplina, kurios pagrindas - ap- 
skritimo ir rutulio geometrija. 

Kortelės redagavimo stilius patraukė pono Riušo dėmesį. Aki- 
vaizdu, kad ji buvo surašyta ne tik asmeniniam naudojimui. Jis 
aiškiai suprato, kad visos rankose laikytos kortelės buvo tokios. 
Groruvras jas surašė taip, tarytum kreipdamasis į skaitytojus no- 
rėjo, kad jiems būtų aiškus kiekvieno Girios bibliotekos veikalo 
traktuojamas siužetas. Kortelė teigė: 


Kaip kiekvienas kūrėjas, Nasyras al Dinas al Tusis turėjo pirmtakų. 
Visų pirma abudu graikų geografus-astronomus iš Aleksandrijos - 
prieš II amžių Hiparchą ir po II amžiaus - Klaudiją Ptolemają. Pas- 
kui du matematikus taip pat iš Aleksandrijos - prieš II amžių Te- 
odosijų, po II amžiaus - Menelają. 


Instinktyviai ponas Riušas žvilgtelėjo į dvi Džonatano ir Lėjos su 
slidėmis nuotraukas, vis dar gulinčias ant rašomojo stalo. Suintri- 
guotas tokio judesio, jis toliau skaitė, kol suvokė priežastis. Du 
kartus paskutinėse eilutėse Groruvras buvo užrašęs „prieš“ ir 
„po“! Nušvitus sąmonei, tučtuojau buvo nustatytas ryšys su nuo- 

traukomis. „Keistas dalykas!“ — pagalvojo jis. Ponui Riušui nepa- 
prastai patiko tokio pobūdžio sutapimai, tai jis traktavo kaip ste- 
buklų kišimąsi į ramią gyvenimo tėkmę. Kaip nuoseklus raciona- 
listas, atmetantis visas neįprastas interpretacijas, jis nenorėjo čia 
įžvelgti nieko kito ir skaitė toliau. | 


Praėjus šimtmečiui po Eukleido ir jo planimetrijos, Teodosijas, o pas- 
kui Menelajas „Sferikoje“ pateikė rutulio geometriją. Menelajas pa- 
vaizdavo daugybe geometrinių figūrų, nubrėžtų rutulio paviršiuje, 
savybių. Ypač sferinių trikampių. Jis pateikė fundamentalų rezulta- 
tą: sferinio trikampio kampų suma yra didesnė nei 180 laipsnių. 


Didesnė? Jis perskaitė dar kartą. Taip taip, didesnė, ne lygi! O jis 
buvo įsitikinęs, kad trikampio kampų suma lygi 180 laipsnių. Taip 
tvirtino graikai! Tačiau „lygi“ tik plokštumoje. Ne kur kitur. O ki- 
tur? Ponas Riušas buvo priverstas pripažinti, kad niekuomet nekė- 
lė sau klausimo, kaip būna, kai atsiduriama ant kreivės. Menelajo 
išvada bylojo ką kita: kad „trikampis, nubraižytas ant apelsino žie- 
vės, yra „didesnis“, nei pavaizduotas ant apelsinmedžio lapo“. 

Gyvenimo saulėlydy, aštuoniasdešimt metų nugyvenęs rutulio 
paviršiuje, jis suprato buvęs „plokštumos“ žmogus, visąlaik mąs- 
tęs tik apie vieną planą. Žodžiu, buvo užkietėjęs eukleidininkas. 
Ar ne per vėlu šiek tiek suapvalinti savo pasaulio viziją? 

Lėtai važiuodamas prie lentynų, ponas Riušas negalėjo nuslėpti 
susijaudinimo. „Trikampio kampų suma yra lygi 180 laipsnių“, — 
šis teiginys, kurį prisiminė visuomet skelbiamą kaip absoliučią tiesą 
nepriklausomai nuo konteksto, iš tikrųjų buvo teisingas tik su są- 
lyga. Žinoma, ji buvo skirta visiems pasaulio trikampiams, tačiau 
PLOKŠTIESIEMS trikampiams. Viską pakeitė būdvardis! Kaip 
gyvenime. 

"Toks matematikos būtinumas, labiau nei kokio kito mokslo, 
tikslinti, kokiame kontekste, kokiomis sąlygomis, kokiomis prie- 
laidomis remiantis teiginys yra teisingas, daro ją pavyzdingą. Iš 
kelių eilučių, Groruvro užrašytų kortelėje, ponas Riušas suvokė, 

kad tai galėtų būti filosofiškai ir netgi politiškai gera kovos su 
mąstymo absoliutinimu mokykla. 

Ką šaukia akivaizdybių skelbėjai, nediskutuotinumo šaukliai, 
kai nori užčiaupti jums burną? Jie neišvengiamai pareiškia: „Aiš- 
ku, kaip kad du plius du yra lygu keturi!“ Ką gi, iš tikrųjų du plius 
du ne visur yra keturi! Lygu būna, kai padaroma tokia lygybė. 
Taip daroma skaičių, kuriuos mes kasdien vartojame, pasaulyje. 

Tačiau esti kitokių skaičių pasaulių, kuriuose du plius du išties 
nelygu keturi. Yra netgi tokių, kuriuose du plius du yra lygu nulis! 
Siaubas. Jei jau matematika bėga nuo autoritetingų argumentų!.. 

Ponas Riušas džiūgavo! Matematika teigia ne absoliučias, bet 
puikiai apibrėžtas tiesas. Apibrėžtas tiesas, bet nulietas iš bron- 
zos! Tik pamanykit, jis vos nebaigė gyvenimo šalia tokios kvapą 
gniaužiančios paslapties. 


Dėl nenutrūkstamų lankymųsi GB jis tikrai tikrai suartėjo su ma- 
tematika, kurią iki šiol įsivaizdavo kaip šaltą ir bejausmį pasaulį, 
kur tiesa, tikra Komandoro statula, draudė užmegzti kūniškus ir 
aistringus ryšius su tiriamaisiais objektais. Tikrai pajutus, kad ma- 
tematikos tiesos neperžengė visatos ribų, bet buvo neatskiriamos 
nuo erdvių, kuriose pasireiškė kaip tiesa, išties sukėlė euforiją ir 
sužadino norą domėtis dar toliau. 

Ponui Riušui filosofinės sąvokos niekuomet nebuvo šaltos min- 
tys, išimtinis intelekto įrankis. Su jomis sugyvendavo lyg su jaut- 
riomis būtybėmis, su kuriomis palaikydavo fizinius ryšius, kuriuos 
sudarė jausmai, susijaudinimas, prisirišimas. Kartais pasibjaurė- 
jimas. Čia jis buvo filosofas. 

Po to, kas įvyko, jis galbūt buvo beužmezgąs panašius ryšius su 
matematikos pasaulyje gyvuojančiais objektais. Jis pagalvojo, kad 
už tokį atradimą, be abejo, turi būti dėkingas tam faktui, kad ne- 
begalėjo vaikščioti ir buvo prirakintas prie invalido vežimėlio. Ne- 
tekęs laisvės fizinėje erdvėje, jis rado progą ištaisyti padėtį ir pa- 
keitė ją naujomis mąstymo erdvėmis. Kiekvienas kepurnėjasi, kaip 
sugeba. Jei jam pavyktų išsinarplioti! 

Užiančia galva jis nuvažiavo prie rašomojo stalo ir pradėjo skai- 
tyti kortelę apie Nasyro al Dino al Tusio veikalą nuo tos vietos, 
kur buvo nutraukęs. 


Ponui Riušui trigonometrija nesukėlė nė menkiausio gero prisi- 
minimo. Reikėjo iškalti daugybę formulių, kad galėtum atlikti ga- 
lybę nuobodžių skaičiavimų, skirtų... kam? 

"Jis puikiai suprato, kad ir čia kalbama apie ryšius tarp kreivės 
ir tiesės, tarp apskritimų lankų ir įtemptų stygų: apskaičiuoti tem- 
plės, atliekančios apskritimo stygos funkciją, ilgį. Žodžiai buvo 
pasirinkti itin iškalbingi. Medžioklės ginklo templė medinio stie- 
bo spaudimu į savo galus yra ištiesinama, tuo tarpu lankas išlen- 
kiamas kraštuose, tai atlieka įtempta templė. Rodos, žodis temn- 
plė kyla iš „žarnų“ hetitų kalba, o šis graikiškai virto „dešra“. Ir 
mergezu* arabiškai, linksmai pamanė ponas Riušas prisiminęs 
Habibį. Jam sunkiai pavyko surimtėti. 

„Skaitydamas kortelę, ponas Riušas sužinojo, kaip trigonomet- 
rija nuo apskritimo perėjo prie trikampio nustatydama ryšius tarp 
kampų ir kraštinių. Taip ji pateikė svarbų būdą pereiti nuo kam- 
pų prie kraštinių matavimo ir priešingai. Ji nustatė dvilypį ryšį 
„kreivė-tiesė“ apskritime ir „kampas-atkarpa“ trikampyje. 


Vienas iš astronomijos uždavinių buvo sudaryti lenteles. Pirmo- 
sios lentelės, Hiparcho, buvo pamestos. Na o Ptolemajo - nusta- 


* Mergezas - nedidelė pikantiška dešra (arab.). 

tė atitikimą tarp stygų ilgių ir įvairių lankų verčių. Groruvras 
įterpė nedidelę pastabą: 


Stygų lentelės yra pirmieji funkcijų pavyzdžiai matematikos istori- 
joje. Tai buvo epocha, kai graikai išmoko dalyti apskritimą į 360 
laipsnių. 


Vėliau indai pakeitė stygų lenteles sinusų lentelėmis, kuriomis bu- 
vo lengviau naudotis. Sinusas tebuvo pusstygė. Pavadinimas kyla iš 
sanskrito jiva: „lanko templė“. Arabiškai taiyra jiba: „kišenė, dra- 
bužio klostė“. Nepamirštant, kad lotyniškai sinus = užantis! 


pusstygė = 


sinusas 
(| puslankis 


Ponas Riušas vėl ėmė skaityti kortelę. 


Bet kokio astronominio skaičiavimo tikslumas remiasi sinuso len- 
telės tikslumu, o pastarosios sudarymas susijęs su kampo trisekci- 
jos problema! Al Chorezmis buvo pirmasis arabų matematikas, su- 
dares sinusų lenteles. 


Ir vėl trisekcija! Tai teikė malonumą. Žinoma, kaip visuomet ne- 
įgyvendinamą! Regis, šis al Chorezmis prie visko pridėjęs ranką, 
jis aptinkamas beveik prie visų arabų matematikos sričių ištakų. 
Supertalis! 

Groruvras, tarsi perskaitęs jo mintis, rašė toliau: 

Tuoj po jo Habatas al Hasibas sugalvoja tangentą. Al Hasib reiškia 
„Skaičiuotojas“. Tangentas yra ideali priemonė išmatuoti objekto 
aukštį. 

N. B. Gali tiksliai nustatyti garsiosios Cheopso piramidės aukštį, jei 
turi tangentų lentele. Talis jos neturėjo... 


Ponas Riušas vėl rado keturis trigonometrijos muškietininkus: sinu- 
są, kosinusą, tangentą ir kotangentą. Ciupo pieštuką, liniuotę, skries- 
tuvą ir ėmė paskubom braižyti. Jis akimirksniu viską perprato. 


kotangentas 


NY 


tangentas 


kosinusas 


Groruvras dar pridūrė, kad, norėdami tokias lenteles padaryti kiek 
galima tikslesnes, arabų matematikai privalėjo sukurti teoriją. Tai 
juos ir pastūmėjo sugalvoti garsiąsias trigonometrijos formules, 
kurios daugybei licėjininkų atėmė ramybę. 

cos (a + b) = cosa xcosb-sina xsinb 

sin (a + b) =sina xcosb +sinbx cosa 
ir t. t. 


Jų dėka, pavyzdžiui, jei žinomi kampo a ir kampo b sinusas bei 
kosinusas, galima apskaičiuoti kampo (a + b) arba kampo (a -b) 
sinusą bei kosinusą. Štai kam reikalingos šios bjauriosios formu- 
lės! Kad pamažu būtų galima užpildyti trigonometrines lenteles 
pradedant nuo kelių žinomų paprastų dydžių. 

Tiek įveikęs, ponas Riušas užvertė al Tusio knygą patenkintas, 
kad pagaliau sužinojo, kas toji trigonometrija, bet nusivylęs, kad 
nerado nieko, kas sietų matematinę Omaro ir Nasyro al Dino 
veiklą. Išskyrus vieną tašką, kad pirmasis labiausiai darbavosi al- 
gebros, o antrasis - trigonometrijos bei astronomijos srityse. Tad 
logiška, kad jei juos ir siejo matematiniai ryšiai, tai tik trečioji 
sritis - geometrija. 


Ponas Riušas išriedėjo iš kambario-garažo užsivilkęs kailiu pa- 
muštą striukę. Patrumpintą striukę. Blikstelėjo Žibintai, tarytum 
laukę jo pasirodymo. Buvo dar nevisiškai sutemę. Elektros švie- 
sa, taip sumaniai besigrumianti su nakties tamsa, kovoti su prie- 
blanda buvo bejėgė. Ponas Riušas susiėmė su nuolydžiu, vedan- 
čiu į Emilio Gudo aikštę už poros ratų suktelėjimų. Jo veidas... 
jis prisiminė vaikišką posakį: „Veidas kaip šluota“. Oras buvo 
vėsus ir sausas. Neuronus prisotinti deguonies! Jam reikėjo fizi- 
nių pratimų. 

Nė vienos katės! Žiema gera tuo, kad iš Monmartro dingsta ne 
tik medžių lapai, bet ir turistai. 

Parvažiuodamas pro vitrinas, žvilgtelėjo į knygyną. Nė gyvos 
dvasios. Po švenčių būdavo blogiausias periodas, tačiau atėjus Žie- 
mai ir ilgoms naktims, turėtų ateiti išsvajotasis skaitymo metas. 
Peretė, sėdinti prie nediduko karklinio stalo šalia dėžės, buvo pa- 
nirusi į didelį sąskaitybos sąsiuvinį. 


Po gatvės šaltuko GB dirbtuvė jam pasirodė kaitri. Jis uždegė 
keletą žibintų. Ir pirmyn į geometriją! 

Ar pagaliau nustatys spėjamus ryšius tarp Omaro ir Nasyro? 
Pirmučiausia jis išsitraukė „Kai kurių Eukleido knygos postulatų 
prieštaravimų komentarus“. Nereikėjo nė vartyti, kad suprastum, 
ar ji apie geometriją, nes ponas Riušas prisiminė: Eukleido kūri- 
niuose postulatų yra tik geometrijoje. 

Antra, jis nerado jokio veikalo apie šią discipliną. Gal abiejų 
autorių nesieja jokie matematikos darbai? Ponas Riušas suabe- 

jojo. Jei prielaida teisinga, ieškomasis veikalas būtinai turėjo būti 
GB. Bet kur? 

Ponas Riušas lėtai pravažiavo palei lentynas atidžiai skaitinė- 
damas pavadinimus. Buvo beveik pasiekęs 2 skyriaus, skirto ara- 
bų matematikams, pabaigą, kai žvilgsnis netikėtai užkliudė vei- 
kalą nepaprastu pavadinimu — „Nedidelis veikalas, išvaduojantis 
nuo abejonių dėl lygiagrečių tiesių“. Jis buvo Nasyro al Dino al 
Tusio ir tai buvo geometrijos veikalas! 

Pralinksmėjęs ponas Riušas pasidėjo abi knygas ant užgrioz- 
dinto rašomojo stalo. Chronologine tvarka pirmiausia atsivertė 
al Chajamo knygą ir paskubom ištraukė kortelę. 


Veikalas liečia 5-ąjį lygiagrečių postulatą. Šis postulatas nepalio- 
vė kankinti matematikų po jį iškėlusio Eukleido. Už ką jam prie- 
kaištauta? Jo formuluotė panašesnė į teoremos, 0 ne į postulato, 
bet kita vertus, tai - atvirkštinė teorema. Vadinasi, negalima be 
jo apsieiti. Be jo nebūtų Pitagoro teoremos. Tai iis davė galimybę 
teigti, kad plokščiojo trikampio kampų suma lygi 180 laipsnių ar- 
ba paprasčiausiai tvirtinti, kad egzistuoja stačiakampiai. Vienas 
juokas! | 

Norėdami pašalinti tokį trūkumą, matematikai nuolat norėjo iš- 
stumti jį iš postulato pozicijos ir perkelti į proziškesne teoremos 
padėtį. Atkakliai siekė jį įrodyti (išskirti iš kitų aksiomų ir postula- 
tų). Ką šiuo klausimu sako Chajamas? Dvi statmenosios tiesės vie- 
nu metu negali ir susikirsti, ir prasilenkti su trečiąja. 


nei taip nei taip 


Tai al Chajamą pastūmėjo pateikti kitą lygiagrečių interpretaciją: 
dvi tiesės yra lygiagrečios, jei jos statmenos trečiajai. Pranašu- 
mas: lygiagretumas nustatomas tiesiogiai, mūsų akyse. Nepato- 

gumas: priklausydamas nuo ortogonalumo, jis praranda svarbiau- 
sią savybę. Tai reiškia, kad tiesiogiai negalima nustatyti tiesių po- 
ros lygiagretumo. Jam nustatyti reikia pasitelkti trečią tiese. Man 
tai nelabai patinka. 


Neverta nė sakyti, kad ponas Riušas suprato toli gražu ne viską, 
ką perskaitė, bet tai jam priminė pokštą, kuris sklandė kieme- 
liuose per pertraukas: lygiagretės - kaip traukinio bėgiai: jos pa- 
suka tuo pat metu! Jis užvertė al Chajamo ir atsivertė al Tusio 
knygą. Puikios figūros! Kortelė. 


Nasyras al Dinas al Tusis taip pat norėjo įrodyti 5-ąjį postulatą. Jis 
priekaištavo Chajamui, kad šis suklydo. Tačiau ir pats savo įrody- 
muose padarė klaidą. Nasyras norėjo įrodyti 5-ąjį, remdamasis fak- 
tu, kad statmenoji ir pasviroji tiesės, kertančios tiese, būtinai susi- 
kerta. 


Nei al Tusiui, kaip ir al Chajamui, nei kuriam kitam arabų matema- 
tikui nepavyko įrodyti 5-ojo postulato. Klausimas lieka atviras ir jų 
pėdomis žengiantiems Vakarų matematikams. Rakštis, įsmigusi ge- 
ometrijos kūne. | 

N. B. Nasyras al Dinas siūlo remtis tokiu postulatu: „Jeigu tiesės, 
esančios vienoje plokštumoje, eina viena kryptimi, tai jos negali 
eiti šia kryptimi to paties taško link ir susikirsti“. 

Štai ir ryšys! Omaras ir Nasyras al Dinas abu stengėsi įrodyti 5-ąjį 
postulatą ir nė vienam iš jų nepavyko! 

Kaip rasti išeitį? 

"Tvarkydamasis rašomąjį stalą, ponas Riušas paskubom susu- 
mavo rezultatus. Derlius buvo menkas. Kad žengtų toliau, turėjo 
pasidomėti al Chajamo ir Nasyro al Tusio gyvenimais. Galbūt tuo- 
met atsiskleis įtikimesni ryšiai. Ponas Riušas numetė juodraščio 
lapus, įsikišo arbatos puodelį į kišenę norėdamas išplauti po kie- 
mo čiaupu, paėmė abi nuotraukas ir įkišo į voką. Iš voko išslydo 
popieriaus skiautelė ir nuplasnojo į tolimiausią kampą. Tačiau ne 
po lentynomis kaip pirmoji Groruvro kortelė. Ponas Riušas pasi- 
lenkė jos pakelti. Nepavyko, jis griebė po sėdyne gulintį ilgą pin- 
cetą, su kuriuo niekad nesiskirdavo. Pasiekė popieriuką. Rūko- 
mojo popieriaus gabalėlyje Lėja buvo užrašiusi: „Pone Riušai, po 
gyvo galo kritimų siūlom jums tokį postulatą: „Per pėdą gali eiti 
tik viena slidė, vienintelė lygiagreti duotajai slidei“. 


Didysis Sindziukaus stiklo bokštas kyla gerokai virš dviejų šimtų 
metrų. Pastatytas garsiajame Iokijo dalykinio rajono viduryje, pa- 
statas patraukia visų žvilgsnius. Interjeras dar labiau pritrenkia: 
lyg išskobus kamieną būtų likusi vien žievė. 6000 langų! - tvirtina 
municipaliteto lankstukai. 

Pamėgink suprasti, kodėl Sindziukaus 29-0 aukšto aukštyje ir 
tik čia, žengiąs per beveik šimto metrų aukščio prarają, vidinis 
tiltas suteikia galimybę tiesiai pereiti pastatą neapeinant kaip ki- 
tuose aukštuose centrinės ertmės. 

Per šį tiltą, nutiestą į miesto džiungles, žingsniavo vyras. Skubi- 
nosi. Sutvarkęs reikalus, dėl kurių atvyko į Tokiją, traukė Sibu- 
jaus stoties link, čia turėjo pasimatymą Šuns statulos papėdėje. 
Išstumdęs būrį licėjaus moksleivių jūreiviškais kostiumais, kurie 
tarškėjo tilto viduryje, jis iš naujo prisiminė istoriją apie šią statu- 
14 - įprastą japonų sostinės susitikimų vietą, - kurią jam neseniai 
papasakojo vienas iš „klientų“. 

Tai įvyko trečiojo dešimtmečio pabaigoje. Kasryt vienas uni- 
versiteto profesorius ateidavo į Sibujaus stotį lydimas šuns Aši- 
ko. Šuo, prieš pat parvykstant šeimininkui, nubėgdavo į stotį ir 
laukdavo jo. Paskui jie abu pareidavo. Tai truko daug metų. Vie- 
ną vakarą šeimininkas negrįžo. Dieną jį partrenkė automobilis 
ir jis iškart mirė. Šuns niekas neperspėjo. Kas vakarą Ašiko at- 
eidavo į Sibujaus stotį ir lūkuriuodavo šeimininko. Kai išlipda- 
vo paskutinis keleivis, Ašiko spūdindavo atgal. Tai truko septy- 
nerius metus. 1935 metais Ašiko nudvėsė. Tokiai ištikimybei pri- 
siminti Tokijo gyventojai Ašiko garbei pastatė statulą. Skirti su- 
sitikimą prie Šuns statulos — tai būti tikram, kad jūsų kas nors 
lauks tiek, kiek reikės. 

Vyrui nereikėjo laukti. „Klientas“ buvo čia. Japoniškas punk- 
tualumas. Reikalas buvo greitai sutvarkytas. Diena pasitaikė ge- 
ra. Patronas bus patenkintas. 

Tokijyje sutemo. Buvo kelios dienos po Kalėdų. Žmogus, kuris 
laikėsi tradicijų, apgailestavo, kad šventes praleido ne su šeima. 
Darbas. Jis susigriebė ir pažadėjo sau vieną iš prašmatniausių 
miesto restoranų. 

Pasmaguriavo takojakiu, sultingais pyragėliais su aštuonkojų 
mėsa, kurių rasi tik Tokijyje, ir suši, gausiai apšlakstytu puikios 
kokybės sake. Pasisotino. Vakaras tik prasidėjo. 

Taksi nugabeno jį į Kabuki cho kvartalą, vieną iš karštųjų nak- 
tinio Tokijo kampelių. Jam nusistebėjus, kodėl taip ilgai važiuoja, 
taksistas paaiškino, kad visą miesto centrą užėmę imperatoriaus 
rūmai ir milžiniški sodai, per juos draudžiama važiuoti. 

— O Sindziukuje yra tiesus perėjimas 29-ame aukšte! —- pareiš- 
kė vyras. 

— Pastatai amerikietiški, sodai - japoniški, - atsakė jam taksistas. 

Taksi išlaipino jį priešais įėjimą į karaokė barą. Vyras pastūmė 
duris ir tučtuojau pasijuto prakaitu atsiduodančioje ir šiltoje dai- 
nų baro atmosferoje. Mažytėje scenoje, apšviesta silpnų prožek- 
torių, stovėjo ir dainavo moteris, jai akompanavo įrašytas muzi- 
kinis fonas. Klientė. 

Nepaisant kroviko pečių ir laisvos laikysenos, jis buvo švelnus 
žmogus; dievino meilės dainas. Nuo jų jam plyšdavo širdis. Dai- 
nininkė, palydėta kitų klientų plojimų, atsisėdo prie savo stalo. 

Vedėjas priėjo ir paklausė: „Jūs prancūzas?“ Vyras linktelė- 
jo. Iš tiesų jis buvo italas, tačiau taip buvo paprasčiau. Vedėjas 
ištiesė jam mikrofoną: „Japonai labai mėgti prancūzų dainas. 
Jūs dainuojate?“ Jis šnekėjo su juo ne amerikietiškai, o prancū- 
ziškai. Vyras atsisakė. Vedėjas staigiai pasisuko, jam iš rankų 
išsprūdo mikrofonas. Vyras žaibiškai sugriebė jį dar nepalietusį 
grindų. Tai tik vedėjo triukas, mikrofonas buvo virvute pririštas 
prie riešo. Publika buvo nuolatinė, salė sprogo juokais. Vyras 
rankoje spaudė mikrofoną. Nebegalėjo atsisakyti. Vedėjas stum- 
telėjo jį scenos link, įdavė knygelę, kurioje buvo surašyti pran- 
cūziškų dainelių žodžiai. 

Stojo tyla, ir auditorija susižavėjusi išgirdo šį tvirtą nepriekaiš- 
tingu dryžuotu kostiumu apsivilkusį vyruką užtraukiant: „Kalbėk 
man apie meilę, kartok švelnius žodžius...“ Buvo gražu. 

Nugriaudėjo plojimai. Vyras atsisėdo. Prie kaimyninio staliuko 
dvi jaunos ir Žavios moterys kilstelėjo taures. Jis pakėlė savąją. Jie 
išgėrė į sveikatą ir už meilės dainas. Viena iš jų, kuri jam įeinant 
dainavo, parodė laikraštį ir, aplink visiems krizenant, su baisiu ak- 
centu tarė: „Paryžius! Paryžius!“ Paskui, pasiraususi rankinėje, iš- 
traukė suglamžytą laikraštį, atvertė reikiamame puslapyje. Pusla- 
pio vidury buvo įdėta nuotrauka. Vyras atpažino Luvro piramidę. 
Apačioj - paaiškinimas, kuriame jis nesuprato nė žodelyčio: 

Paskui, grąžindamas laikraštį, pats nežinodamas kodėl, vėl žvilg- 


telėjo į nuotrauką. Profesionalo refleksas. „Prakeikimas!“ Jis taip 
riktelėjo, kad jaunoji moteris išsigandusi atitraukė ranką. 

Nuotraukos centre jis ką tik pastebėjo berniūkštį su papūga 
ant peties! Pašoko kaip įgeltas, numetė ant stalo banknotą ir iš- 
dūmė iš baro rankoje gniauždamas laikraštį. 

Jis įžengė į pirmą prekybos galeriją, prasistūmė prie kopijavi- 
mo aparato, išskleidė laikraštį ant stiklo, sureguliavo, kad nuo- 
trauka būtų pačiame centre, nustatė didintuvą. Japoniška koky- 
bė! Kiek valandų Paryžiuje? Atsukti aštuonias valandas; pats po- 
pietės vidurys. Negalima gaišti nė minutės. 

Kiek tolėliau galerijoje buvo vaistinė, iš kur buvo galima iš- 
siųsti faksogramą. Jis paprašė popieriaus lapo, išsitraukė auksi- 
nį parkerį, storą lyg Havanos cigaras, ir užrašė: „Štai berniūkš- 
čio nuotrauka. Kaip matai nuotraukoje, papūga vis dar Paryžiu- 
je. Dabar tavo eilė. Greičiau juos rask!“ Visas faksogramas iš- 
siuntė sėbrui į Paryžių. 

Jis atsipalaidavo. Patronas bus patenkintas. Vyras pasitaisė ele- 
gantišką dryžuotą švarką ir išėjo iš vaistinės. Tai buvo didesnysis 
iš dviejų gerai apsirengusių tipų, su kuriais Maksas buvo susipe- 
šęs Klinjankūro blusų turgaus angare. 


Ponas Riušas įvažiavo į įstiklintą kabiną, kuri jį pakėlė į septintą 
bibliotekos dangų. Jis nusprendė grįžti į API, nes norėjo daugiau 
sužinoti apie Omarą Chajamą. Ir dar todėl, kad paprasčiausiai 
norėjo ten grįžti. Kaip pirmąjį kartą, Alberas jį išlaipino prie 
Švento Bernardo krantinės ir Siuji tilto kampo. Ir kaip pirmąjį 
kartą, visą amžinybę laukė, kol pagaliau pervažiavo gatvę. 

Vos įvažiavęs, jis kaip vaikėzas puolė įvija Knygų bokšto nuo- 
žulnuma, nuvedusia į bibliotekos salės vidurį, kur su malonumu 
vėl pamatė metalinius stalus ir kėdes apvaliomis atkaltėmis. 

Pavažiavęs tarp lentynų, jis sustojo, žvalgydamasis į visas puses 
paieškojo dailiosios tamsiaplaukės, kuri jam taip maloniai padė- 
jo pirmą kartą. Jos čia nebuvo. Jis ėmėsi darbo, juolab kad apie 
penktą turėjo susitikti su trimis Lijar vaikais devintame aukšte 
alinės terasoje. - | 

Omaras al Chajamas gimė 1048 metais birželio 18 dieną maža- 
me persų miestelyje Korasane, Saulėlydžio šalyje. Jo tėvas vadino- 
si Ibrahimas, tai arabiškai Abraomas. Jis prekiavo palapinėmis. 

Kai Omaras tapo poetu ir turėjo pasirinkti vardą, jis pasirinko 
al Chajamą: palapinių prekiautojo sūnus. Epochoje, kai kelionės 
buvo tokios ilgos ir taip gausu karavanų, palapinių prekyba kles- 
tėjo. Ibrahimas nusiuntė sūnų mokytis į Nišapuro medresę. Oma- 
ras labai greit susirado draugų. Ypač susibičiuliavo su dviem — 
Abdulu Kasemu ir Hasanu Sabahu. Trijulė tapo neišskiriama. Jau- 
nuoliai išgyveno nuostabių akimirkų, kartu ėjo mokslus ir pra- 
mogavo. Kaip visi pasaulio studentai visais laikais, jie dalyvauda- 
vo beprotiškuose nesibaigiančių švenčių vakarėliuose. 

Vienos iš jų pabaigoje kažkuris iš trijų draugų pasiūlė kitiems 
dviem sudaryti paktą. „Prisiekim ištikimybę. Visi trys mes pana- 
šūs ir lygūs. Tai negali ilgai trukti. Kas pirmas iš mūsų pelnys šlo- 
vę bei turtų, padės kitiems dviem.“ Jie prisiekė. 

Pirmasis šlovės sulaukė Abdulas Kasemas. Nizamo u'l Mulko 
vardu jis tapo sultono Alp Arslano didžiuoju viziriu. Kiti du nuėjo 
pas jį. Nizamas u'| Mulkas nebuvo pamiršęs juos saisčiusio pakto. 

Tai buvo panašu į legendą iš „Tūkstančio ir vienos nakties“. 
Ponas Riušas pasakojo toliau. 

Nizamas u'1 Mulkas pasiūlė Omarui svarbias pareigas rūmuo- 
se. Omaras atsisakė: „Nenoriu tarnybos, didžiausia malonė man 
būtų, jei tu galėtum duoti lėšų mokslams tęsti tiek, kiek man rei- 
kės“. Nizamas davė jam rentą ir liepė pastatyti observatoriją Is- 
pahano mieste. 

Atėjo Hasano eilė. Jis, priešingai, tuojau pat sutiko imtis svar- 
bios tarnybos, kurią jam pasiūlė Nizamas. Protingą bei išsilavinu- 
sį Hasaną greitai įvertino sultonas. Tačiau netrukus jis ėmė prieš 
Nizamą rengti sąmokslą, be paliovos rezgė intrigas kėsindamasis 
į jo vietą. Atsargus bei sumanus viziris Nizamas atrėmė smūgį ir 
pasmerkė Hasaną myriop. Omaras nuėjo pas sultoną ir paprašė 
draugui dovanoti gyvybę. Hasanas buvo išvytas iš miesto. Tačiau 
turėjo nuolat keisti būstą, kad išvengtų Nizamo žmonių, prisie- 

kusių atkeršyti. Jis iškeliavo ieškoti saugaus persekiotojams ne- 
prieinamo prieglobsčio. 

Kaspijos jūros pietuose driekiasi Elbrusas, ilga kalnų grandi- 
nė, kur viršūnės siekia 6000 metrų aukštį. Hasanas išgirdo kal- 
bant apie nedidelę apleistą tvirtovę kalnuose. 

Jis iškeliavo lydimas būrelio draugų. Tarp sniego ir ledo, ropš- 
tęsi siaubingais keliais, apėję stačius tarpeklius, įveikę pražūtin- 
gas perėjas, po ilgos kelionės pamatė pačioje viršukalnėje kyban- 
tį tikrą erelio lizdą. Alamuto tvirtovė! Apsupta ledinio vandens 
griovių. Vienintelis kelias į ją — per vertikalią daubą permestas 
pakeliamasis tiltas. 

Hasanas iš pirmo žvilgsnio suprato, kad tvirtovė neįveikiama. 
Nusprendė tapti jos šeimininku. Kadangi ji buvo nepaimama, ne- 
galėjo užgrobti jėga. Įsakęs savo bendrams pasislėpti, nukulniavo 
vienas ir pasiprašė priimamas tvirtovės komendanto. Tiltas buvo 
nuleistas ir, jam įėjus, tučtuojau pakeltas. Hasanas kreipėsi į tvir- 
tovės komendantą: „Turiu jauteną“. Jis išvyniojo jauteną. „Duo- 
siu tau 5000 auksinių, jei man parduosi tiek žemės, kiek galima 
užkloti šia oda.“ 

Tvirtovės komendantas nepatikėjo savo ausimis. Norėjo pa- 
matyti auksą. Hasanas parodė jam auksą. 5000! Įsitikinęs, kad 
turi reikalą su pamišėliu, jis sutiko su pasiūlymu: „Duokš auksą ir 
aš tuojau pat užleisiu vietą, kurią pats pasirinksi“. Vėl buvo nu- 
leistas pakeliamasis tiltas. Hasanas nužingsniavo prie tvirtovės 
sienos papėdės, bakstelėjo pirštu į žemę. Bet užuot išskleidęs jau- 
čio odą pasirinktoje vietoje, jis įsmeigė kuolą, iš savo apdarų išsi- 
traukė peilį, supjaustė odą siauromis juostelėmis, suraišiojo ga- 
lus, pririšo vieną pasidirbintos odinės virvės galą prie kuolo. Ne- 
trukus apėjo aplink tvirtovę. Jis apjuosė ją savo jautena. Tvirtovė 
priklausė jam! Tuo pasinaudoję, bendrai įsigavo už sienų. Tvirto- 
vės ekskomendantas išėjo su 5000 auksinių. 

Vos tik įsikūręs Hasanas ėmėsi keistų pertvarkymų. 

Už aklinų sienų, atokiame tvirtovės kampe, paslėptame nuo 
akių, jis liepė sukurti tikrą rojų! Užburiantys sodai, krištoliniai 

šaltiniai, giraitės, gėlių patalai. Griežtai saugoma malonumų vie- 
ta. Niekas apie ją nežinojo, išskyrus keletą artimųjų. Tai buvo slap- 
tavietė, kuriai Hasanas skyrė ypatingą vaidmenį. 

Skaitydamas ir užsirašinėdamas ponas Riušas akies kampučiu ty- 
kojo užsidarančių diafragmų. Tai jam paliko jaudinantį prisimini- 
mą. Jos nė trupučio neužsidarė. Vadinasi, lauke šviesa visai menka. 

Hasanas atrinko keletą dešimčių energingų bei kovingų jau- 
nuolių iš visų Rytų. Atgabenti į Alamutą, jie tęsė intensyvius pra- 
timus, ilgus mėnesius buvo treniruojami, kad taptų visuomet ko- 
vai pasirengusiais kariais. Kai atėjo paskutinė parengties diena, 
Hasanas iškėlė jiems didžiulį pokylį. Pavaišintiesiems liepė nury- 
ti daug narkotikų. Žolės, kurios turėjo nemažą sandėlį. Kietai įmi- 
gę jie buvo pernešti į slaptuosius sodus. Kitą dieną pabudę nega- 
lėjo patikėti savo akimis. Jie buvo rojuje! Rojuje, pilname nuo- 
stabių merginų, kurios, atsisėdusios galvūgaliuose, žadino juos 
glamonėdamos. 

Tuomet prasidėjo tokių malonumų diena, kokios jie nesitikėjo 
net pačiose beprotiškiausiose svajonėse. Atėjus vakarui, per praš- 
matnią vakarienę sode jiems vėl buvo duota tos keistai veikian- 
čios žolės. Paskui jie buvo nunešti į savo kambarius. 

Kai pabudo apimti baisiausio susijaudinimo, niekas negalėjo 
jų sustabdyti, jie buvo nesuvaldomi, merginų grožis, jų švelnu- 
mas, meilė, puikūs vaismedžių sodai, margaspalviai paukščiai, pa- 
tiekalai, vaisiai, vynai... Sapnas. Tačiau jis buvo toks ryškus, toks 
tikroviškas. Hasanas juos nuramino. Jis autoritetingai patvirtino, 
kad tai, ką jie matė, nebuvo iliuzija, kad tai pats rojus. Ir iškilmin- 
gai patikino, kad jie ten grįšią. Bet tik tuomet, kai mirs vykdyda- 
mi misijas, kurioms juos rengė per tas ilgas treniruočių savaites. 
Ir rytoj pat jie iškeliavo jų vykdyti. 

Kokių misijų? 

Hasanas buvo labai pasikeitęs: tremtinys tapo visagaliu didžiuo- 
ju religinės sektos, izmailitų, vadovu. Viziriai, kalifai ir sultonai 
persekiojo sektos narius dėl jų tikėjimo. Hasanas jiems paskelbė 
negailestingą karą, buvo nusprendęs išžudyti aukščiausius šios pa- 

saulio dalies valdovus. Jo ginklas - jaunieji kariai, kuriuos siųsda- 
vo nurodęs taikinį. Jie nebijodavo pavojų, nejautė mirties bai- 
mės. Troško jos, ji buvo leidimas į Hasano pažadėtąjį rojų. Jie 
niekuomet neprašaudavo pro taikinį. 

Ar dėl tos žolės, hašišo, vartojamos vykdant misijas, ar todėl, 
kad tie rojaus pamišėliai buvo Hasano atsiųsti, jie gavo asasinų, 
hašašinų, vardą. ŽUDIKAI! | 

Pono Riušo širdis ėmė smarkiai daužytis. Buvo dėl ko. Keletą 
savaičių jis maloniai domėjosi poeto, garsiųjų ketureilių autoriaus, 
mylinčio moteris ir vyną, daugianario kūrėjo, trečiojo laipsnio lyg- 
ties specialisto, persų matematiko, turinčio sunkumų dėl penkto- 
jo postulato, istorija, o susidūrė su žmogžudžių gauja, žudančia 
genialaus fanatiko, užsidariusio neprieinamoje tvirtovėje, įsaky- 
mu. Argi ne tai norėjo jam perduoti Groruvras? 

Jis pajuto tokią įtampą, kad negalėjo nustygti vietoje. Anksčiau 
būtų Žžingsniavęs pirmyn atgal, kad nusiramintų. O dabar tegalėjo 
važinėti vežimėliu per bibliotekos salę. Jis ėmė skaityti toliau. 

Vieną rytą viziris Nizamas u'l Mulkas buvo rastas nudurtas sa- 
vo palapinėje, karališkosios stovyklos viduryje. Hašašinui, kurį 
atsiuntė jo jaunystės draugas Hasanas Sabahas, buvo nedelsiant 
įvykdyta mirties bausmė. Kai budelis jam kirto galvą, jis šypsojosi 
skubėdamas patekti į pažadėtąjį rojų. 

Hasanas mirė savo lovoje Alamute, kurio nė karto nebuvo ap- 
leidęs nuo tos dienos, kai įžengė pirmą kartą. Dar ilgai buvo bai- 
mingai kalbama apie kalnų senį. 

Jau po penktos. Ponas Riušas puolė į liftą, kuris nuvežė į de- 
vintą aukštą. Pervažiavęs tiltelį, permestą virš plyšio, dalijančio 
pastatą į dvi dalis, pateko į didžiulę tuščią terasą. Negaišo laiko 
žavėdamasis panorama, bet įvažiavo į alinę, taip pat iš pažiūros 
visą stiklinę. 

Lėja, Džonatanas ir Maksas tuoj pastebėjo, kad jis susijaudi- 
nęs. Ponas Riušas užsisakė mėtų arbatos ir du libanietiškus pyra- 
gaičius su migdolais bei medum. Jie tikėjosi matematikos, bet su- 
laukė trumpos religinės paskaitos. 

— Izmailizmas atsirado apie VII amžių ir ne visuomet liaupsino 
žmogžudystes. Po Hasano mirties jis tapo daug nuosaikesnis. Jo 
doktrina skelbė ir tebeskelbia, kad būtina išvalyti protą nuo vis- 
ko, kas galėtų jam kliudyti, ir nuo visko, kas galėtų jam daryti 
įtaką. Žodžiu, pirmąją filosofijos ir mokslo enciklopediją istori- 
joje parašė izmailitai, be to, „Tūkstantį ir vieną naktį“ įkvėpė taip 
pat izmailitai! Beje, žinote, ką reiškia Ismailas? —- paklausė ponas 
Riušas. — Tai reiškia „Dievas girdi“: Išsma El! Hebrajiškai. Tai 
Abraomo ir jo vergės Hagaros sūnaus vardas. „Tu išnešiosi sūnų 
ir duosi jam Ismaelio vardą, - tarė jai Dievas, - nes Jahvė girdėjo 
apie tavo nelaimę.“ 

„Baisu, - pagalvojo Lėja. - Pagonis ponas Riušas tapo ilgask- 
verniu.“ Maksas, atidus kaip niekad, gaudė iš pono Riušo lūpų 
kiekvieną žodį. Ismamaksas. Maksas girdi! 

Arbata buvo gera, tačiau neprilygo Habibio arbatai. Ponas Riu- 
šas papasakojo jiems apie tris draugus bei Alamutą ir visa tai, ką 
sužinojo po pietų. . 

— Norėjot mums papasakoti apie al Chajamą, o pasakojat apie 
Hasaną Sabahą, - atkreipė dėmesį Džonatanas. 

Iš tikrųjų. Padavėjas ėmė dengti stalus vakarienei. Jie pakilo. 
Terasa buvo gan neįprastos stačiojo trikampio formos, dvi stačio- 
jo kampo kraštinės — pro vieną iš jų Žiojėjo plyšys, o kita ribojosi 
su alinės vitrina, - buvo tiesės; įžambinė, vedanti prie Senos, bu- 
vo kreiva. Beveik virš vandens užsikvempę ant turėklų Žiūrėjo 
Džonatanas, Maksas ir Lėja. Vaizdas buvo nuostabus. 

Paryžius! Sitė ir Švento Liudviko salos. Dievo Motinos kated- 
ra iš nugaros! 


Vienintelis asmuo, kuriuo Hasanas žavėjosi, buvo Chajamas. Jis 
buvo draugas, išgelbėjęs jį nuo mirties, ir didis mokslininkas. Daug 
kartų prašė jį atvykti gyventi į Alamutą. Jis surinko puikią biblio- 
teką, kurioje draugas galėtų rasti reikalingų veikalų. Chajamas 
atsisakė. Taip pat kaip atsisakė apsigyventi sultono, primygtinai 

to prašiusio, rūmuose. Tačiau sutiko dalyvauti rengiant naują ka- 
lendorių. Chajamas buvo tapęs vienu iš didžiausių arabų pasau- 
lio astronomų. Jis turėjo būti dėkingas savo paties gabumams ir 
tyrimams, atliekamiems observatorijoje, kurią jam Ispahane pa- 
statė Nizamas u'I Mulkas. Arabų pasaulyje ilgai kalbėta apie Cha- 
jamo kalendorių. 

Jis buvo ir astrologas. Todėl, o anais laikais tai buvo labai retas 
dalykas, mes žinom tikslias jo gimimo ir mirties datas. Kartą Cha- 
jamas pavedė vienam iš savo mokinių palaidoti jį tokioje vietoje, 
kur pūstų šiaurys, o medžiai dukart per metus barstytų Žiedus. 

Daug vėliau, kai mokinys grįžo į Nišapūrą ir sužinojo apie po- 
eto mirtį, tai išsiklausinėjo, kur pastarasis palaidotas. Jis buvo 
ten palydėtas. Kapas buvo vėjo perpučiamame sode, prie nedide- 
lės sienos, per kurią sviro persikų ir kriaušių medžiai. Akmenį 
buvo apkloję du apvytusių sumišų gėlių kilimai. 

Jaunuoliai patraukė kas sau. Dvyniai į draugų vakarėlį, o Mak- 
sas pėsčias parėjo į Ravinjano gatvę. Ponas Riušas kiek pasėdėjo 
terasoje. Buvo tamsu. Pamiršęs tyrimą, Groruvrą ir Girios biblio- 
teką, jis vėl mąstė apie Chajamą, kuriam iškart pasijuto esąs labai 
artimas. Prisiminė dvi datas. „Gimęs 1048 m. birželio 18 d. Miręs 
1131 m. gruodžio 4-ąją.“ Chajamas mirė aštuoniasdešimt ketve- 
rių. Tokio paties amžiaus kaip Groruvras! Ir... 

Jis atsitiesė savo fotelyje, nusigriebė turėklų. Paryžiaus šaltyje 
ir tamsoje atstatęs veidą šiauriui, sušuko: „Iokio paties amžiaus 
kaip aš!“ 

Ponas Riušas buvo įpusėjęs savo aštuoniasdešimt ketvirtuosius. 
Šią akimirką jis žinojo, kad šiemet jam nieko neatsitiks. Jis pasi- 
juto amžinas... kelerius artimiausius metus. 


Jis parvažiavo į API bibliotekos salę tebevirpėdamas nuo savo 
riksmo. Paskubom šmurkštelėjo tarp stalų; dabar jie visi buvo už- 
imti. Salės tolumoje pamatė ją, panirusią į storą, veikiausiai ar- 
chitektūros, knygą. Tamsiaplaukė buvo čia. Kokį tai jam suteikė 
malonumą! Jo skruostai nuraudo. Bet gal nuo temperatūrų skir- 

tumo. Čia buvo šilta. Mergina tuoj po to, kas įvyko viršuje, buvo 
ženklas. Gyvenimo ženklas. Pravažiavo pro ją. Mergina, susido- 
mėjusi tikrai architektūros veikalu, nepakėlė akių. Ponas Riušas 
grįžo į savo vietą. Praėjo visa amžinybė, kai apie penktą ją paliko. 
Turėjo atvažiuoti Alberas; iki uždarymo jam liko nedaug laiko. O 
dabar prie Nasyro al Dino al Tusio! 

Nasyras al Dinas gimė 1201 metais Tusyje, mažame miestelyje 
Irano šiaurės rytuose. Todėl buvo pavadintas iš Tusio. Jo tėvas 
buvo pripažintas mokslininkas. Kaip ir palapinių prekijas Ibrahi- 
mas, jis nusiuntė sūnų mokytis į Nišapūrą. Toje pačioje medresė- 
je jis, kaip ir al Chajamas, išstudijavo visus jo veikalus. Kaip pas- 
tarasis, jis pajuto aistrą astronomijai ir svajojo turėti panašią į 
Ispahano observatoriją. 

Du matematikai. Vienas poezijos, kitas — religijos mylėtojas. 
Nasyras al Dinas parašė „Tikrojo tikėjimo sodą“. Gal todėl, rašė 
knygos, iš kurios ponas Riušas pasisėmė tokios informacijos, au- 
torius, Nasyras al Dinas atsidūrė Alamuto tvirtovėje, vis dar pri- 
klausančioje Hasano Sabaho įpėdiniams? 

Ponas Riušas nepatikėjo savo akimis. Iš naujo perskaitė saki- 
nį. Nasyras al Dinas viešėjo Alamute!!! Neliko abejonių, kad jis — 
gerasis al Tusis! Tad Omaras ir Nasyras al Dinas abu matė hašaši- 
nus! Štai saitas, kurį Groruvras norėjo man nurodyti cituodamas 
šiuodu arabų matematikus. Juos, o ne kokius nors kitus! 

Ponas Riušas labai susijaudinęs skaitė toliau. Žvilgtelėjo į laik- 
rodį, iki uždarymo liko ne per daugiausia laiko. 

Be garsiojo Alamuto „rojaus žemėje“, kuris sužavėjo Nasyrą 
al Diną, viena vieta jį pakerėjo dar labiau — tai Hasano pastaty- 
dinta biblioteka. Čia jis praleisdavo didesnę savo laiko dalį. 

Tada į Nasyro al Dino gyvenimą įsiveržė mongolai. 

Niekas prieš juos neatsilaikydavo. Per penkiasdešimt metų jų 
gaujos užplūdo Aziją ir Europą. 1227 metais, mirus Čingischanui, 
mongolų imperija driekėsi nuo kinų Ramiojo vandenyno krantų 
iki Kaspijos jūros. 8000 kilometrų ilgio ir 3000 kilometrų pločio. 
Pakėlęs galvą, ponas Riušas apžvelgė salę, lyg norėdamas išmatuo- 

ti jos dydį. Salės tolumoje vieta buvo tuščia. Žavioji tamsiaplaukė 
išėjo jam nė nepastebėjus. Nematė jos ateinant, nepamatė ir išei- 
nant. Salėje beveik nieko neliko. Žiema, studentai išeina anksti. 

Po Aleksandro imperijos, po Romos imperijos, po arabų im- 
perijos - mongolų imperija! - pastebėjo ponas Riušas. Ketvirtoji 
j0 aptikta nuo tada, kai pradėjo klaidžioti po matematikos istori- 
ją. Pekinas, Maskva, Novgorodas, Kijevas, nė vienas miestas ne- 
atlaiko. Mongolų kariuomenės pasiekia Vienos vartus. Teritorija 
tokia milžiniška, tad išdalijama Didžiojo chano palikuonims. Chu- 
lagui, jauniausiam Čingischano sūnui, dovanojamas pasaulio kam- 
pas, kur yra Nasyras al Dinas. Chorezmas užkariautas kartu su 
Aralo jūra. Ir Korasanas, ir Kurdistanas, ir Iranas, ir Irakas. Sa- 
markandas, Buchara, Ispahanas, Nišapūras... Šių teritorijų vidu- 
ryje dvi vietos mongolams pasipriešina — Bagdadas ir jo kalifas 
bei Alamutas ir jo hašašinai. 

Chulaguchanas pradeda nuo Alamuto. Hašašinai persekioja- 
mi, vienas po kito žudomi. Chanui telieka užpulti sektos širdį — 
tvirtovę. 

Vieną 1256 m. gruodžio dieną Nasyras al Dinas išgirsta riks- 
mus. Palikęs biblioteką, puola prie tvirtovės sienos. Keliu skuba 
didžiulė minia. Vyrai joja nirčiais arkliukais, kurie gyventojams 
padaro didelį įspūdį. Jie velka didžiules karo mašinas, kurios 
išverčia geriausiai pasaulyje apsaugoto miesto sienas. Netrukus 
užvirs kova. 

Nepaimamasis Alamutas nebus užkariautas. Jis buvo atiduo- 
tas. Kalbama, kad būtent Nasyras al Dinas įtikino Didįjį izmailitų 
mokytoją nesikauti. Omaras išgyveno Alamuto gimimą, o Nasy- 
ras al Dinas - jo mirtį. 

Didžiajam mokytojui, pakeitusiam Hasaną Sabahą, buvo nu- 
kirsta galva. Duotas įsakymas griauti tvirtovę; neturi likti akmens 
ant akmens. Chulaguchanas stabteli prie bibliotekos. Paskui, pa- 
sirinkęs vieną eruditą iš savo aplinkos, parodo į čia pat stovinčius 
ratukus: „Per vieną naktį išsirink ir prikrauk šiuos ratukus biblio- 
tekos knygų. Išaušus visos kitos bus sudegintos“. 

Eruditas užsidaro didžiojoje salėje. Prasideda rūšiavimas. Ko- 
dėl šis, o ne kuris kitas veikalas? Ak kad būtų mažesni, galėtų 
pasiimti visus. O ratukai tokie maži! Naktis baigiasi. Ponas Riu- 
šas sudrebėjo. Jausdamas erudito skausmą, šią baisią naktį žengė 
greta jo. 

Jei yra dalykas, kurį knygininkas supranta, tai — privalėti išsi- 
rinkti krūvelę knygų, o likusias pasmerkti autodafė. Net neskai- 
tęs jis žinojo, kad eruditas visą gyvenimą smerkė save, kad neiš- 
saugojo visų kitų knygų. 

Sningant Nasyras al Dinas tyko kieme. Auštant pamato erudi- 
tą, išeinantį iš salės ir stumiantį knygų kaupinus ratukus. Viena 
knyga nukrenta ant žemės, Nasyras al Dinas siekia jos, karys jį 
pastumia. Biblioteka liepsnos septynias dienas ir septynias nak- 
tis. Chulagu paliko Nasyrą al Diną gyvą. 

Didysis Alamuto mokytojas, nenumatęs tragiško tvirtovės ga- 
lo, nesugalvojo kaip Groruvras išsiųsti savo bibliotekos kur kitur. 
Ir ją išgelbėti. 


Alberas lūkuriavo priešais API įėjimą Fosė Švento Bernardo gat- 
vėje. Važiuodami jie šnekėjo nedaug. Ponas Riušas, sujaudintas 
to, ką sužinojo, visą kelią nepravėrė burnos. Alberas jį išlaipino 
prie „Tūkstančio ir vieno puslapio“. 

Peretė kaip tik ruošėsi nuleisti krautuvės grotas; šviesas jau buvo 
užgesinusi. Pamačiusi jį išlipant susirūpinusį, suprato, kad jam 
reikia pasikalbėti. Ji vėl įjungė lempą ir atsisėdo karkliniame fo- 
telyje. Ponas Riušas papasakojo. Peretė klausėsi nepratardama 
nė žodžio. 

Ji ilgokai patylėjo. 

— Be to fakto, kad Alamuto biblioteka supleškėjo kaip ir Gro- 
ruvro, kad al Chajamas ir al Tusis abu praktikavo geometriją ir 
abu atšipo dantis į... 

— Penktąjį postulatą, - pasufleravo ponas Riušas. 

— Penktąjį postulatą. Ką dar aptikot, išskyrus tai? 

Ponas Riušas neatsakė. 'Iyla buvo iškalbinga. 

— Pradėkim nuo pradžių, - pasiūlė Peretė. - Visų pirma Gro- 
ruvras jums papasakoja istoriją, kurioje ne du, bet trys draugai, 
trys Nišapūre susitikę jaunuoliai. Paskui pasakojama apie jų san- 
tykius senstant. 

— Taip, išskyrus tai, kad mes viso labo dviese... 

— Taip, — susimąsčiusi sutiko ji. —- Jūsų istorijoje tėra du drau- 
gai. Tačiau aš nieko nežinau apie jūsų gyvenimą. Ar jūs kadaise 
nebuvot trys artimi draugai? Trio? Jūs, Groruvras ir dar kas nors, 
apie kurį neužsiminėt? Tai galėtų būti saitas. 

Ponas Riušas nustebęs pažvelgė į ją: 

— Trys? 

Jis stengėsi prisiminti. 

— Ne, tikrai nežinau. Universitete - ne. Būtis ir Nebūtis, pame- 
nat? O paskui belaisvių stovykloje buvo daug Žmonių, su kuriais 
mes jautėmės artimi, bet vis tiek buvom dviese. Ne, tikrai. Išsigel- 
bėjom dviese. Ne, išties; nepamenu trio. 

— Gerai. Tuomet reikia ieškoti kitur. 

Staiga, nustebindama poną Riušą, vis dar panirusį praeityje, ji 
paklausė: | 

— Pone Riušai, o kas atsitiko erudito ratukams? 

— Ak taip, erudito ratukai! 

Ponas Riušas jai papasakojo Nasyro al Dino al Tusio istoriją. 
Po Alamuto žlugimo Chulagu ėmėsi Bagdado. Jis apsupo miestą. 
Priešintis buvo beviltiška. Kalifas pasiuntė pasiuntinius pas Chu- 
laguchaną. Tarp jų buvo Nasyras al Dinas. Taip, Nasyras al Dinas, 
kuris mongolų paleistas atvyko į Bagdadą. 

Tikinčiųjų komandoras išvyko iš miesto pas Chulagu, kuris lei- 
do jam grįžti į Bagdadą lydimam Nasyro al Dino ir keleto karių. 
Nasyras al Dinas praneš apie paskutinį kalifo ir mongolų princo 
susitikimą. Chulagu, čiupęs aukso padėklą, ištiesė jį kalifui ir su- 
riko: „Valgyk!“ — „Tai nevalgoma“, - atsakė kalifas. „Tai kam jį 
pasilikai, neatidavei kariams, gal tuomet jie geriau būtų tave gy- 
nę?“ Nasyras al Dinas papasakojo, kad kalifas buvo uždarytas su 
savo lobiu vietoj maisto ir po kelių dienų mirė iš bado. 

Antrą kartą savo gyvenime Nasyras al Dinas buvo mieste, per- 
ėjusiame į Chulagu rankas. Čia, kaip ir Alamute, vyko žudynės. 
100 000 nužudytųjų, dešimtadalis gyventojų! Ne vieną savaitę 
aukštos galvų piramidės, sukrautos prie kiekvienų vartų, liudijo 
priešinimosi chanui kainą. 


Chulagu paprašė Nasyrą al Diną tęsti savo darbą. Nizamas u'l 
Mulkas liepė pastatyti Ispahane observatoriją Omarui Chajamui. 
Po šimto metų Maragoso mieste Chulaguchanas liepė pastatyti 
antrą, dar galingesnę, Nasyrui al Dinui al Tusiui. 

Kai pastatas perėjo į Nasyro al Dino rankas, jis turėjo tarp sa- 
vo mantos daiktą, kurį labiausiai brangino. Erudito ratukus. 

Jam juos padovanojo Chulagu. 

Nasyras al Dinas vieną po kitos sustatė iš Alamuto išgelbėtas 
knygas turtingoje observatorijos bibliotekoje, kuri netrukus tapo 
reikšmingiausia viduramžių musulmonų mokslo institucija. Ži- 
noma, po Išminties namų Bagdade. 

Kalifo nužudymas sukėlė neregėtą atgarsį visame pasaulyje. Ti- 
kinčiųjų komandoro sostinės paėmimas reiškė abasidų kalifato, 
valdžiusio pusę tūkstantmečio, galą. O Bagdadas? Po Chulagu 
atėjo Tamerlanas. Miestas buvo antrąkart apiplėštas. To jau buvo 
per daug. Apskritasis miestas apmirė ne vieną šimtmetį. 

Bagdadas po... 


15 SKYRIUS 


Tartalija, Feraris. 
Nuo peilio ašmenų iki nuodų 


Didžiojoje Brešos bažnyčioje neregėtas antplūdis. Tačiau ne visi 
čia susispietę Žmonės yra į pamaldas susirinkę išpažinėjai. Lau- 
kia daugybė susigrūdusių drebančių moterų ir vaikų. Jie kažko 
tikisi. Čia, Dievo namuose, jie nesijaučia saugiai! Nikolo, jo mo- 
tina, brolis ir sesuo glaudžiasi prie kolonos. Po nava karšta: tiek 
daug žmonių, o juk viduržiemis! Absoliuti tyla. Visų žvilgsniai 
įsmeigti į paradines duris. Lauke triukšmas vis smarkėja, artėja. 
Viduje siaubingai tylu. Kūnai bežadžiai, sustingę. Šiandien 1512 
metų vasario rytmetys. 

Su baisiu triukšmu sutrupa durys. Per Žiojintį plyšį sugarma gal- 
važudžių gauja. Mosikuodami kardais, jie įjoja į bažnyčią. Arkliai 
garsiai žvengdami metasi ant susigrūdusių iš baimės klykiančių žmo- 
nių. Žmonės stovi, negali pabėgti. Sutraiškyti, pasmaugti, sutrypti. 
"Tačiau siaubas dar prieš akis. Gauja kardais kerta beginklius kūnus. 
Kaip pabėgti? Nikolo dar sumažėja; priglunda prie motinos. Link 
kolonos, prie kurios glaudžiasi šeima, artinasi raitelis. Nikolo atro- 
do, kad didžiulis kardas didėja, didėja... Paskui nieko nebemato. Kar- 
das užgriūva. Ant jo galvos, veido. Žudikui nepavyksta, motina lieka 
nenukentėjusi. Pergalė! Prancūzų būriai ką tik užgrobė nedidelį mies- 
tuką Italijos šiaurėje, jie žudo, prievartauja, vagia, degina. Jiems va- 
dovauja gražus jaunas dvidešimt dvejų metų vyras, baisusis Gasto- 
nas de Fua, pravarde „Italijos prakeiksmas“. Jis mirė po 57 dienų 
Ravenos mūšyje nuo penkiolikos ieties smūgių į veidą. 

Ponas Riušas drebėjo iš susijaudinimo. Taip susijaudinęs jis bu- 
vo prieš penkiasdešimt metų, 1944-aisiais, kai skaitė apie SS Žudy- 
nes mažytėje Oraduro prie Glano bažnytėlėje. Jis nesitikėjo vėl 
susidurti akis į akį su tokiu prisiminimu, kai, sekdamas „Groruvro 
programa“, aptiko trečiąjį matematiką draugo sudarytame sąraše. 
Kaip kadaise jautė siaubą ir pasipriešinimą, tačiau kaip tada buvo 
visiškai įsitikinęs, kad gyvenimas galų gale juos išsklaidys. 

Štai kas atsitiko Nikolo Brešos bažnyčioje. Tarp mirusiųjų, ku- 
rie buvo skaičiuojami dešimtimis, rastas bejausmis jo kūnas. Jo 
veide žiojėjo dvi siaubingos žaizdos. Žandikaulis buvo suskaldy- 
tas, tačiau vaikas buvo gyvas. 

Nikolo buvo dvylika. Jam duodavo daug mažiau, nes buvo la- 
bai mažo ūgio, kaip ir jo tėvas, vadinamas raiteliu Mikeletu, nes 
buvo smulkutis ir kiauras dienas praleisdavo balne nešiodamas 
atokiai gyvenantiems kilmingiesiems korespondenciją. Prieš še- 
šerius metus iki šio įvykio Mikeletas mirė. Iš nuovargio. Jam mi- 
rus, ne itin turtinga šeima tapo beturtė. 

Pernelyg neturtinga, kad galėtų užmokėti daktarui, kuris prižiū- 
rėtų Nikolo. Motina ėmė jį slaugyti pati; perrišinėjo žaizdas, tepė 
tepalais. Ir paliko laiko valiai. Ištisus mėnesius jis negalėjo pratarti 
nė žodžio. Būgštauta, kad liks nebylys. Galiausiai jis išspaudė kele- 
tą garsų. Pamažu atgavo kalbą. Tačiau mikčiojo. Bičiuliai vadino jį 
Tartalija, Mikčiumi. Jis nusprendė pasilikti šį vardą. Buvo 1515-ieji, 
laikai, kai netoliese Pranciškus I pasiekė didelę pergalę prie Me- 
lenjano kaimo. Prancūzai atkakliai vadino jį Marinjanu. 

Kaip šeima neturėjo pinigų daktarui, taip negalėjo mokėti ir 
mokytojui. Tiesą sakant, Nikolo turėjo mokytoją. Tačiau tik tris 
dienas... Jis išmokė tik trečdalio abėcėlės. Nuo A iki I. 

Kai Nikolo buvo šešeri, tėvas nusamdė mokytoją. Mokama tu- 
rėjo būti kas trečią dieną. Mikeletas užmokėjo už tris pirmąsias ir 
mirė. Mokytojas nutraukė pamokas, o Nikolo liko apleistas, teiš- 
mokęs trečdalį abėcėlės. Kas eina po I ir kaip tai rašoma? Nikolo 
užsidegė noru sužinoti. Pagaliau gavo visą abėcėlę ir visiškai vie- 
nas išmoko likusius du trečdalius. Iki Z! 

„Visa, ką Žinau, sužinojau studijuodamas velionių kūrinius“, — 
pasakojo jis gyvenimo pabaigoje. 

Kas buvo tie „velioniai“, iš kurių veikalų Tartalija mokėsi ma- 
tematikos? 

Šįkart ponas Riušas neturėjo noro šaukti seanso; neturėjo jė- 
gų. Be to, argi jo metų laikas atsirasti tokiems įpročiams? Po at- 
mintino seanso apie al Chorezmį laisvomis popiečio valandomis 
jie reguliariai susitikdavo bakalėjos krautuvėje su Habibiu. Ger- 
davo arbatą patogiai apstatytame kambaryje už krautuvės. Ponas 
Riušas skaitydavo knygas, atsigabentas iš GB, o Habibis tuo me- 
tu rašydavo ataskaitas arba nugrimzdavo į svajones. Atsikeldavo, 
kai skambutis pranešdavo atėjus klientą. Parėjęs visuomet išvar- 
dydavo, ką pirkėjas pirkęs: du 1664 metų, butelį „Viši“, tris kum- 
pio pjausnius. Ponas Riušas, nepakeldamas galvos, murmtelėda- 
vo: „A taip“, — ir popietė tęsdavosi. 

Nuo to laiko, kai įprato palinkti prie Groruvro sąrašo trečiojo 
asmens, ponas Riušas nusikėlė iš GB lentynų Tartalijos „Ouesiti 
e Invenzioni diverse“ ir „General Trattato“ bei Kardano „Ars mag- 
na“. Kad nors kiek suprastų Tartaliją, reikėjo grįžti į praeitį. 

Į XIII amžių, iki Leonardo Bigolo, vadinamo Pizos Leonardu, 
didžiausio viduramžių matematiko. Bigolo reiškia „tinginys“! Kaip 
geras sūnus Leonardas pasekė tėvu, vardu Bonačis, Bužio prie 
Kabilijos kalnų palei jūrą, Alžyre, konsulu. 

Habibis gerai pažinojo Bužį. Jis su meile papasakojo apie ne- 
diduką uostą, prisišliejusį prie laukinės Kabilijos. Alyvmedžiai ir 
kamštiniai ąžuolai, uolų barzdutės iškeptos popieriuje, jūrų ežiai... 
"Tačiau visų gražiausia, ir Habibis apie ją kalbėjo virpančiu balsu, 
buvo pakrantė iki Džidželio. Status dešimčių kilometrų skardis 
prie jūros „gražesnis nei Žydroji pakrantė“. 

— Tu praeini jūros pakrante pro grotą, didesnę ir gaivesnę nei 
didžioji Alžero mečetė. Žinai, kaip jis vadinasi? Stebuklingasis gro- 
tas! Jis vertas savo vardo. Kodėl tau šią vasarą nenuvažiavus su 
manim? Ten bus tikra šventė! | 

— Habibi, aš senas. Mano amžiaus nekeliaujama. 

— Noriu tau pasakyti, kad atrodai ne toks senas kaip anksčiau. 

Knyga, kurią ponas Riušas laikė rankose, pasakojo, kaip Leo- 
nardas pramoko arabų kalbos vieno Bužio bakalėjininko krautu- 
vėje. Ponas Riušas meiliai pažvelgė į Habibį, pasinėrusį į savo 
skaičiavimus. Gal vėliau XX amžiaus pabaigos Monmartro įžy- 
mybių biografijoje skaitysime: „Pjero, sūnus Riušo, vadinamas 
Biriušo, didis XX amžiaus antrosios pusės filosofas, pramoko ara- 
bų kalbos kambarėlyje už bakalėjinės krautuvės Kankinių gatvė- 
je“? Leonardas nukako į Viduriniuosius Rytus, Siriją, Egiptą. Ir 
jis! Egiptas — tai matematikos studentų Kompostelis! 

"Toje epochoje, kai domėtasi matematika, mokėti arabų kalbą 
buvo ypatingas privalumas. Omaras pasivadino al Chajamu, pa- 
lapinių prekijo sūnum, Leonardas pasitenkino Bonačio sūnum, 
filius Bonacci, iš kurio padarė Fibonačį. Tokiu vardu jis ir išgarsė- 
jo parašęs pirmąją matematikos knygą Vakaruose „Liber abaci“, 
abako, arba skaitytuvų, jei jums taip labiau patinka, knyga. 

Keliaudamas per musulmonų žemes, Fibonačis atsivertė į... ti- 
kėjimą indų ir arabų skaitmenimis, juos propagavo krikščionių 
kraštuose, visiems norintiesiems įrodinėjo neginčytiną jų prana- 
šumą palyginus su romėniškais skaičiais. Šiuose puslapiuose krikš- 
čionys rado nulį, susipažino su pozicine numeracija („Nykštukas 
ant aukščiausios laiptų pakopos yra aukštesnis už milžiną ant Že- 
miausios“, - sakė Džonatanas.), sužinojo apie skaičių skaidymą į 
pirmines trupmenas ir dalumo iš 2, iš 3 kriterijus bei kitus daly- 
kus. Ir dar apie triušius. 

Didžiai susidomėjęs triušių dauginimusi, Fibonačis vieną die- 
ną susimąstė, kiek triušių palikuonių bus metų pabaigoje. 

Pradėjusi dūkti sausio mėnesį, pora vasarį atveda antrą porą, 
kuri savo ruožtu užveisia vieną porą per mėnesį. Kiekviena pora 
užveisia naują porą jau kitą mėnesį po savo gimimo, paskui jų 
palikuonys tokiu pat ritmu irgi po vieną per mėnesį. 

Fibonačis gavo tokius porų skaičius: 1, 1, 2, 3, 5, 8, 13, 21, 34, 
55, 89, 144, 233. Per vienus metus Bonačio sūnaus triušių pora 
užveisia 232 kitus! Nuo trečiojo kiekvienas šios sekos skaičius yra 

dviejų prieš jį esančių suma. Pateikęs tokią triušių porų seką, Fi- 
bonačis išrado matematikos sąvoką skaičių seka, kuriai buvo skirta 
graži ateitis. | 
Dar nuostabiau: jeigu tęsiame šią seką ir nustatinėjame greta 
esančių skaičių ryšį, sužinom, kad juos sieja 
1+15 
P = 1,61803... 


Garsusis aukso skaičius! 

Vos tik mažasis gerai apsirengęs tipas, MGAL, gavo faksogra- 
mą, kurią jo sėbras didysis gerai apsirengęs tipas, DGATL jam at- 
siuntė iš Tokijo, jis tuoj įsigrūdo nuotrauką į marškinių kišenę ir 
puolė į Mežisri krantinės paukščių turgų. Aplėkė parduotuves 
ieškodamas pardavėjos. Daugybė žmonių. Tikriausiai prasilenkė 
jos nepastebėjęs. Iš naujo apėjo parduotuves; neįmanoma rasti. 

Neapsikentęs, nors tai buvo nelabai atsargu, priėjo prie parda- 
vėjo ir paklausė, kur jo kolegė. „Marija? — paklausė tas. - Jai 
laisva diena.“ Po galais. 

Beliko kulniuoti ir sučiupti ją namuose. 

Paskambino. Nieko! Nusprendė palaukti alinėje, tiesiai priešais 
namo paradines duris. Jis užsisakė mažą alaus ir ėmė svajoti. Toki- 
jas! Štai kur miestas! Taip norėtų ten pabuvoti, bet ten jis, o ne aš. 
Visuomet taip: anam visuomet geriausia vieta. Išvažiuoti iš Pary- 
žiaus! Ypač kai dirbu tokį idiotišką darbą. Pamišėlis patronas, dar- 
bas ne pagal sugebėjimus. Kažkas smarkiai trinkteli per nugarą, jis 
vos nepaspringsta ir išverčia savo taurę. Skystis išsilieja ant marški- 
nių, kur įkišta nuotrauka, bet ne ant MGAT švarko. Jis įsiutęs pa- 
šoka pasiruošęs susikibti. Į jį žiūri plačiai šypsanti mergina. 

— Džuljeta! 

Jos vardas ne Marija Džuljeti, kaip mano paukščių krautuvės 
savininkas, bet Džuljeta. Džuljeta Mari. Ji pašaipiai žiūri į dėmę, 
kuri plečiasi ant dailaus dryžuoto MGAT tvido švarko. Mergina 
visa galva aukštesnė už jį. 

— Laimei, tu užsisakei mažą, kitaip dėmė būtų dar didesnė, — 
pareiškė neva užjausdama. 

Būtų skėlęs jai į akį. Ji tyčiojasi iš jo. Bet ji labai jam patiko. 
Nuostabi tamsiaplaukė dramblio kaulo spalvos oda. Gražioji italė! 

— Ką čia veiki? — pasidomėjo ji. 

— Nepatikėsi, - tavęs laukiau. Yra naujienų. 

Jis ištraukė iš marškinių nuotrauką. Maksas ir Nofutur buvo 
apibraukti žymekliu. 

- Šitą vaikėzą matei krautuvėj? 

Ji prisikišo nuotrauką visai arti, nes buvo trumparegė, bet ven- 
gė viešai nešioti akinius. | 

— Tai jis. 

— Įsitikinusi? 

— Kai kartą ką nors pamatau... 

— Nori pasakyti, kai tau pavyksta ką nors įžiūrėti. 

Va taip! Tegu žino, kad jis čia vadovauja, ar ne? Ji svilino žudi- 
kės žvilgsniu. Jis dar kartą primygtinai paklausė: 

— Jis, ar ne? 

— Kuo puikiausiai atpažinau, - jis toks įžūlus. Turėjau vožti jam 
per marmūzę, kai pasakė: „Mama man uždraudė kalbėtis su ne- 
pažįstamom poniom“. 

— Nesijaudink. Kai rasiu, aš irgi jam užvažiuosiu. Žinai, anga- 
re, blusų turguj, jis man taip vožė į pilvą, kad skrandį dvi dienas 
skaudėjo. Na o šitai niekšingai papūgai! — Jis suktelėjo ranką 
rodydamas, kad jai mielai nusuks sprandą. - Žiūrėk, ką ji man 
padarė. 

Jis atkišo mažąjį kairiosios rankos pirštą, kurio galiukas buvo 
bjauriai išrantytas. Turėjo prikišti prie pat Džuljetos veido. Ji pri- 
tariamai linktelėjo galvą: 

— Iš tikrųjų! Neblogai padirbėjo. Laimei, kad tik mažasis pirš- 
telis, be to, kairiosios rankos. 

— Šiandien jau du kartus tau atrodo, kad man sekasi, ir abudu 
kartus dėl mėšlo, kuris man atsitiko, - padūko jis. 

— Na taip, - atšovė ji, nustebinta jo reakcijos. - To mane išmokė 

motina. Ji sakydavo: „Matai, Džuljeta, kai atsitinka kas nors bloga, 
sakyk: laimei, juk galėjo būti blogiau. Ir tuoj viskas vėl sekasi“. 

— Padėkok savo motinai. Viskas sekasi daug labiau. Ir bus dar 
geriau, kai rasiu šitą suknistą papūgpalaikę. 


Laikotarpis „iki Tartalijos“ pasirodė esąs ilgesnis, nei buvo ma- 
nęs. Ponas Riušas ruošėsi sudėti knygas, tačiau negalėjo atsispirti 
šiai: „Kai kurių klausimų, susijusių su skaičium bei geometrija, 
sprendimų žiedas“. Kodėl žiedas? Todėl, atsakė Fibonačis, kad 
daugelis šių „labai dygių klausimų pateikti šitaip: kaip augalai, 
suleidę šaknis į žemę, išdygsta ir sukrauna žiedus, taip iš tokių 
klausimų išveši daugybė kitų“. Viena iš tokių „išsiskleidusių“ pro- 
blemų buvo turnyre pastatyta suma, supriešinusi jį su Žanu iš Pa- 
lermo Sicilijos karaliaus Frederiko III akivaizdoje. Tai buvo pir- 
masis iššūkis matematikos istorijoje. Buvo dar daug kitų. Tartali- 
ja apie tai šį tą žinojo. Tačiau, kad prieitų prie jo, ponas Riušas 
turėjo praeiti pro pranciškonų vienuolį Liuką Pačiolį. 


Jo „Summa de arithmetica, geometria proportioni et proportio- 
nalita“ buvo stebuklas. Ponas Riušas susijaudinęs ją vartė. Kaip 
Groruvras galėjo gauti tokį lobį? 1494 metais parašytą kūrinį! Re- 
nesanso įkarštyje, tuo metu, kai Bolonėje, Sienoje, Venecijoje, 
Urbine, Florencijoje, kad praturtintų viso pasaulio ateities mu- 
ziejus, be paliovos kūrė Leonardas da Vinčis, Rafaelis, Pjeras della 
Frančeska. Dar ir šiandien Neapolio muziejuje galima pasigrožė- 
ti Žakopo Barbario paveikslu, kuris vaizduoja Liuką Pačiolį, už- 
dėjusį ranką ant savo „Summos“ — pirmojo spausdinto algebros 
veikalo! Keturiasdešimčia metų anksčiau spausdinimo mašino- 
mis savo dirbtuvėje Majanse Gutenbergas išspausdino pirmąją 
knygą. Nuo to laiko viskas vyko taip sparčiai. 

Dešimtimis ir net šimtais egzempliorių išspausdinti veikalai kla- 
jojo iš vieno Europos galo į kitą praturtindami knygynus, kurių 
taip pat vis daugėjo. Ponas Riušas įsivaizdavo, ką turėjo jausti to 

meto knygininkas, pamatęs savo krautuvėlėje atsiųstą pirmąją 
spausdintą knygą. Kas savo rankose laikė tik plono pergamento 
rankraščius, pamatė popieriuje išspausdintą knygą! 

Pirmas jausmas, be abejonės, buvo nuostaba. Nuostaba ma- 
tant tokius neįtikimai tvarkingus puslapius. Viso puslapio a to- 
kios panašios! Ir visos b, ir c! Toks tvarkingumas skaitymą darė 
malonesnį, 0 jam tai atrodė nuskurdinimas. Raminanti ir kiek 
slegianti monotonija. Ir dar didesnė nuostaba, kai, gavęs du to 
paties veikalo egzempliorius ir vieną po kito versdamas pusla- 
pius, pamatė, kad jie visiškai identiški. Tokie identiški, kad ne- 
įmanoma atskirti. Du sukeičiami egzemplioriai! Vienas sudega, 
kitas ne, negalėjo nepagalvoti ponas Riušas. Knygos dvynės! Kol 
neužplūsta... klonuotos knygos. 

Būti knygininku tais laikais, kai buvo išrasta spauda! Ponas Riu- 
šas užsisvajojo. Turėti knygyną 1480 metais Eskoljė gatvėje, už 
dviejų žingsnių nuo Sorbonos, kur išvydo pasaulį pirmieji Pran- 
cūzijos spaudiniai! Jis gailėjosi to neišgyvenęs. 

Šiame pirmajame spausdintame algebros traktate, kur Pačiolis 
tampa skaičiavimo su plunksna apologetu, nebuvo naujo rezulta- 
to, jame buvo surašyta visa, ką XV amžiaus pabaigoje Vakarai 
žinojo apie algebrą. O tai, ką žinojo Vakarai, daugiausia kilo iš 
arabų matematikų kūrinių bei vertimų, kuriuos atliko graikų au- 
toriai. Tačiau, pavyzdžiui, Omaro al Chajamo ir Šarafo al Dino al 
Tusio kūriniai buvo beveik visiškai nežinomi. 

Bagdadas ir Alamutas buvo labai toli nuo Šiaurės Italijos. Nors, 
kalbant apie žudynes, grafui de Fua nebuvo ko pavydėti mongo- 
lams. Pagalvojęs apie Peretę, ponas Riušas vis prisimindavo kny- 
gyne jos klausimą dėl trio. 

Ponas Riušas prisiminė mažąjį italiuką. Kuo jis buvo vardu? 
Tavijus! Jis dirbo padavėju kavinėje prie Sorbonos. Labai malo- 
nus jaunuolis, jaunesnis už mus, iš pradžių bičiuliavęsis su Gro- 
ruvru. Keletą mėnesių jie buvo viena šutvė ir kartu lėbavo. O pas- 
kui buvo paskelbtas karas, ir mudu su Groruvru išvykom. Jo dau- 
giau nesimatė. Gana efemeriškas trio. Ponas Riušas veltui kaps- 

tėsi po praeitį - jokio trio. Buvo ir kita istorija... Groruvras ir jis 
buvo įsimylėję rusų kabareto dainininkę, vardu Tania, jai buvo 
apie trisdešimt. Čia jie irgi sudarė trio. Bet tai neilgai truko, ji 
išvažiavo su turkų šokėju. Ponui Riušui neatrodė, kad dainininkė 
ar kavinės padavėjas galėtų smarkiai susidomėti matematikos įro- 
dymais. Ne, Peretė pasuko klaidingu keliu. 


Jis vėl pasinėrė į matematiką, istoriją ir matematikos istoriją. Al 
Chorezmis viduramžiais Vakaruose buvo didelė įžymybė. Ponas 
Riušas negalėjo susivaldyti neištaręs jo vardo balsiai - negalėjo 
pamiršti Habibio šūksnio, kad kuskusą sugalvojo airiai! 

Nuo XII amžiaus al Chorezmio kūriniai buvo be paliovos ver- 
čiami. Iš pradžių jo veikalą apie indų skaičiavimą „Dixit algoris- 
mi“, tapusį matematikos Biblija, net pats skaičiavimas buvo pa- 
vadintas algorisme, o iš jo kilo algoritmo pavadinimas. Rašytinė 
romėnų numeracija buvo visiškai netinkama skaičiuoti, menkiau- 
sia operacija galėjo būti atlikta tik abakais, kinų skaitytuvų atitik- 
menimis, pavaizduotais kaip lentelės, suskirstytos stulpeliais, į ku- 
riuos būdavo dedami žetonai. 

Naujas skaičiavimas buvo tikra revoliucija, būta priešininkų ir 
rėmėjų, albacistų ir algoristų, skilusių į nesutaikomas stovyklas. 
Pirmieji, iš skaičiuotojų profesionalų susivienijimo, gynė savo pri- 
vilegijas. 

„Atlikti veiksmą“ — toks akivaizdus aktas, reiškiantis skaičių 
rašymą ir, juo manipuliuojant, rezultato pateikimą daugeliui to 
meto Žmonių - mokančiai skaičiuoti mažumai - buvo visiškai ne- 
įsivaizduojamas. Pirmaisiais antrojo tūkstantmečio amžiais mo- 
kėjimas atlikti daugybą jums būtų atvėręs visas duris į aukštąją 
administraciją. | 

Didžiojo sukrėtimo esmė buvo operuoti ne tik materialiais ob- 
jektais: akmenimis*, iš kurių kilo žodis calculus, rutuliais arba 
žetonais, bet ir ŽODŽIAIS. 


* Caillou - akmuo (pranc.). 

Imta skaičiuoti skaičių pavadinimais! Pasikeitė pati skaičiavi- 
mo prigimtis, jis tapo SKAIČCIAVIMU RAŠTU ir tik raštu. Po- 
nas Riušas anksčiau apie tai niekada nė nesusimąstė. Žodžiai ta- 
po tinkami operacijoms. Sunku įsivaizduoti, koks tai turėjo būti 
sukrėtimas. 

Na o nulio pasirodymas? Tai buvo puiku! 

Ponas Riušas negalėjo nepasinerti į jo išradimo chronologinį 
dėstymą. Nulis įveikė ilgą kelią, kol tapo tuo skaičiumi, kurį mes 
pažįstame šiandien. | 

Stulpeliai buvo sutvarkyti taip: vienam skaičiui atstovavo vie- 
nas iš devynių skaitmenų, įrašytų stulpeliuose, vienetų, dešimčių, 
šimtų ir t. t., įeinančių į jo sudėtį, dydžiui reikšti. 

Kadangi jis buvo „Tūkstančio ir vieno puslapio“ savininkas, 
tad savaime suprantama, pamėgino skaičių „tūkstantis vienas“. 


I 


Jis atėmė skiriančius brūkšnius, tai buvo kolapsas! 


Patraukus ramentus, skaičius sugriuvo. „Tūkstantis vienas“ tapo 
„vienuolika“! 

Vieną dieną kažkam - kam? - toptelėjo mintis sukurti ypatin- 
gą ženklą, kuris reikštų, kad vienas stulpelis neužimtas: mažytį 
apskritimą. Ponas Riušas įrašė po vieną ratuką į tuščius stulpe- 
lius viduryje: 


M 
a J 


/9 


(ARS Uy, 
Tony 


280 


Rodos, nieko ypatingo, bet tai buvo nepaprasta pažanga. Nebu- 
vimas žymimas buvimu! Tuštuma traktuojama kaip pilnuma! Šiam 
ženklui, užuot pavertę jį atskiru dydžiu, apriboję ypatingomis są- 
lygomis, suteikė bendrą statusą, ir jis tapo skaičiumi. Skaičius, 
kaip kiti, kaip kiti devyni! 

Įrašęs nulius į stulpelius, ponas Riušas atėmė skiriančius brūkš- 
nius. Kaip į arterijas kraujui tekėti reikalingos granulės, kurios 
neleidžia joms užsikimšti, taip nuliai neleidžia dviem „1“ susilie- 
ti, jie atveria erdvę. Skaičius įkvepia, „tūkstantis vienas“ tampa 


Tad skaičiai, išlaisvinti nuo ramentų, galėjo stovėti patys! Ponas 
Riušas pajuto jiems pavydą. 

Tęsdamas savo kelionę aplink pasaulį, ponas Riušas nustebo 
sužinojęs, kad trečiajame šimtmetyje prieš mūsų erą toks skai- 
čius egzistavo Babilone. Babiloniečių nulis - pirmasis istorijoje. 
Raštininkai jį vaizdavo kaip dvigubą palinkusią gegnę. Vėliau majų 
astronomai išrado skaičių nulį, vaizduojamą kaip gulsčias ovalas, 
kuris priminė sraigės kriauklę. 

Tačiau reikėjo laukti VI mūsų eros amžiaus, kad žmonės išras- 
tų „absoliutų“ nulį, kuris buvo ne tik skaitmuo, bet ir skaičius. 
Dydis, galintis veiksme atlikti vaidmenį. Tai buvo skaičius nulis — 
didis indų atradimas! Eunya, apibrėžiamas kaip sveikojo skaičiaus 
atimtis iš jo paties: 


O=n-n 


Ponas Riušas šį apibrėžimą išreiškė savo filosofine kalba: nulis 
yra skirtumas tarp to paties nuo to paties. 

Visiškai nesvarbus sudedant: n + 0 = n. 

Visagalis dauginant: n x 0 = 0. 

Absoliučiai nereikšmingas dalijant: * , 


Puikus reduktorius keliant laipsniu: a? = 1, jei a * 0. Tokios šio 
naujo skaičiaus veikmės. 


Į klausimą: „Kiek yra?“, nulio atsiradimas pakeitė negatyvų atsa- 
kymą „Nėra nieko“ į pozityvų teigimą „Yra niekas“. Pereita nuo 
„nėra“ prie „yra nulis“! Pertvarkydamas skaičiaus statusą, 0 tam- 
pa kiekiu — tokiu pat kiekiu kaip bet kuris kitas skaičius. 

Kiek? Nulis! 

Atmetus abakus ir visokiausias materialias skaičiavimo priemo- 
nes, pereita prie popieriaus. Popierius keliavo iš Kinijos, paskui iš 
Bagdado apylinkių, o vėliau iš italų bei prancūzų manufaktūrų. Tas 
popierius, ant kokio dabar buvo parašyta dauguma knygų. 

Tarp Fibonačio ir Pačiolio atsitiko svarbus įvykis. 1453 metais 
sultono Mohamedo II būriai užgrobė Konstantinopolį. Žlugus 
miestui, kuris ištisus šimtmečius didžiavosi esąs „vidurio mies- 
tas“, nes buvo tarp Romos ir Bagdado, krikščionių ir musulmonų 
pasauliai liko akis į akį. Įvykis sukėlė nelauktų padarinių. Šimtai 
eruditų ir Bizantijos vertėjai pabėgo išsigabendami šimtus graikų 
kūrinių, ir visu būriu atvykę į Vakarus, pakeitė gyvenimą. 

"Turkas tapo priešu. Viename Matematikos įvairenybių, tais lai- 
kais naujo žanro, kūrinyje Tartalija drįso pateikti tokį uždavinį: „Lai- 
vas, kuriuo plaukia 15 turkų ir 15 krikščionių, pakliūva į audrą. Ka- 
pitonas liepia už borto išmesti dalį keleivių. Kuriuos - rinksis šitokiu 
būdu: visi keleiviai bus sustatyti ratu. Kas devintas keleivis, skaičiuo- 
jant nuo nustatytos vietos, bus išmestas už borto“. Klausimas buvo 
toks: „Kaip sustatyti keleivius, kad burtais išrinkti ir į jūrą išmesti 
būtų vien turkai?“ Norėdamas išspręsti tokį uždavinį, krikščionis ka- 
pitonas, via Tartalija, turėjo remtis arabų sukurta algebra! 

Tartalija susidomėjo trečiojo laipsnio lygčių sprendimu. Ponas 
Riušas nustebo, kad šioje srityje po Omaro al Chajamo ir Šarafo 
al Dino al Tusio dar buvo ką atrasti. 

Dažnai kartojamas posakis - Įygčių sprendimas su radikalų pa- 
galba. Ieškoma formulių, kurios padėtų spręsti lygtį. Ne visokių 
formulių — tik tokių, kuriose naudojamos keturios operacijos ir 
radikalai: traukiamos kvadratinės, kubinės ir kt. šaknys. Ir tik jos. 
Tai yra, galiausiai suvokė ponas Riušas, formulės, kuriomis ope- 
ruojant, galima efektyviai spręsti skaičiais. 

Omaras al Chajamas, Šarafas al Dinas al Tusis ir kiti arabų 
matematikai tai bandė. Niekam nepavyko. 

Žinoma, jie išsprendė, tačiau tik remdamiesi geometrinėmis 
konstrukcijomis. Pagaliau Omaras al Chajamas palinkėjo atei- 
ties matematikams atlikti tai, ko jis nesugebėjo, ir sėkmingai iš- 
spręsti lygtis „tik skaičiuojant“. Tai yra su radikalais... 

Būtent to ėmėsi Tartalija. Ponas Riušas atvertė „Ouesiti e In- 
venzioni diverse“. Čia autorius pasakojo liūdną nuotykį — toks 
jam buvo trečiojo laipsnio lygties sprendimas. Vartydamas kny- 
gą, ponas Riušas pastebėjo kryžiukus paraštėse. Kas padirbėjo? 
Paskaitęs ištraukas, prie kurių buvo pažymėti kryžiukai, ponas 
Riušas daugiau neabejojo. Groruvras! Terlius! Dar gerai, paste- 
bėjo ponas Riušas, kad nepabraukė ištisų pastraipų! 

Kai vienut vienas išmoko likusius du trečdalius abėcėlės, Tar- 
talija prasimušė. Jis ir liko neaukštas, tačiau užsiželdino barzdą. 
Ji beveik visiškai paslėpė randus. Tik budri ausis būtų galėjusi 
atskirti keletą jo tarimo riktų. Pripažintas mokslininkas ne tik triū- 
sė prie — kaip jis rašė — „velionių darbų“, bet ir juos - Eukleidą, 
Archimedą - išvertė. „Pradmenų“ egzempliorius, kurį ponas Riu- 
šas skaitinėjo, buvo, prisiminė jis, išverstas Tartalijos. Jis norėjo 
įsitikinti, ar taip pat ir Archimedo veikalus. Pasirausė lentynose; 
toje vietoje, kur turėjo būti, jų nebuvo. Ar būsiu juos neteisingai 
padėjęs? Vėliau, dabar ne laikas blaškytis. 

Pačiolio darbe arabų cAei, nežinomasis, buvo tapęs lotynų co- 
sa. Nuo tada algebra buvo pripažįstama kaip daikto menas. Neži- 
nomojo kvadratas buvo censo, o jo kubas - cubo. Antrojo laips- 
nio lygtis būdavo užrašoma visa: | 

Kvadratas ir daiktai — lygūs skaičiui. Trečiojo laipsnio sutraukta 
forma (be nežinomojo, pakelto kvadratu): 


cubo et cose egual a numero 


Kubas ir daiktai - lygūs skaičiui. Į šią paskutinę lygtį sutelkė pa- 
stangas XVI a. Bolonijos mokyklos italų matematikai, šimtmetį 
pavertę Šiaurės Italiją algebros žeme. | 

Pirmasis kryželis Tartalijos kūrinyje buvo pažymėtas priešais 
pastraipą, kurioje jis tvirtino, jog pirmasis iškirto spragą vienas iš 
Bolonijos matematikos profesorių Scipionas Del Feras, jam pa- 
vyko rasti tam tikrų trečiojo laipsnio lygties sprendimų. Užuot 
juos paskelbęs, išsaugojo paslaptyje. Akivaizdu, ką Groruvras no- 
rėjo pabrėžti. Ne jis vienas saugojo rezultatus paslaptyje; išsky- 
rus, suprantama, pitagorininkus, kurie žengė šiuo keliu. 

Tačiau Scipionas Del Feras galop perdavė savo metodą žentui 
Anibalui de la Navui. Tai, ko nepadarė Groruvras nei žentui, ku- 
rio, beje, neturėjo, nei senajam bičiuliui. Pirmą kartą ponas Riu- 
šas nustebo, kad, davęs tylos įžadą, Groruvras neperdavė jam sa- 
vo įrodymų net paskutinę akimirką. Tarytum norėjo iki pat galo 
būti vienintelis saugotojas. 

Anibalas de la Navas negalėjo suvaldyti liežuvio; jis papasako- 
jo apie metodą vienam iš savo draugų —- Antonui Marijai Del Fio- 
rei. Ir šis saugojo paslaptį iki pat Del Fero mirties 1526 metais. 
Bet paskui, užuot paskelbęs viešai tai, kas jam buvo patikėta, sa- 
vo vardu kvietė rungtis matematikus. 

Turėdamas Groruvro įrodymus, ponas Riušas matė save metan- 
tis į iššūkių viso pasaulio matematikams bangas. Del Fiorės laikais 
daugiausia keletui šimtų, o šiandien - keletui dešimčių tūkstančių. 

Tartalija pakėlė pirštinę. Tarp dviejų vyrų prasidėjo algebrinė 
dvikova. Kiekvienas iš jų notarui pateikė trisdešimties uždavinių 
sąrašą ir tam tikrą pinigų sumą. Katras per keturiasdešimt dienų 

būtų išsprendęs daugiausia uždavinių, būtų paskelbtas nugalėto- 
ju ir pasiimtų pinigus. Žinomi trisdešimt Del Fiorės uždavinių. 
Pavyzdžiui, šis: „Rasti skaičių, kuris ištraukus kubinę šaknį, būtų 
6“. Arba: „Du vyrai kartu uždirba 100 dukatų, pirmojo dalis gau- 
nama iš antrojo dalies ištraukus kubinę šaknį“. Arba: „Žydas pa- 
skolina kapitalą su sąlyga, kad metų pabaigoje jam būtų sumokė- 
ti procentai — iš kapitalo ištraukus kubinę šaknį. Metų pabaigoje 
žydas gauna 800 dukatų: kapitalą ir procentus. Koks kapitalas?“ 
Tartalija turėjo savo turkus, o Del Fiorė - žydą... 

Visi Del Fiorės uždaviniai buvo su trečiojo laipsnio lygtimis. 
Tartalija išsprendė juos per kelias dienas. Del Fiorė neišsprendė 
nė vienos priešininko užduoties. Vis dėlto užginčijo rezultatus. 
Paskelbtas nugalėtoju, Tartalija nieko nenorėjo gauti iš tokio pras- 
to žaidėjo kaip jo priešininkas ir atsisakė pinigų. Buvo sutarta, 
kad jis paskelbs savo metodą, leidusį taip nesunkiai nugalėti. 

Antras kryžiukas paraštėje prie paragrafo, kuriame buvo para- 
šyta, kad Tartalija nepaskelbė savo metodo. Priežastys? Šiuo metu, 
jo žodžiais tariant, jis pernelyg užsiėmęs vertimais. Patikinęs, kad 
jokiu būdu nenorįs „laidoti savo išradimų“, paskelbė, kad juos pa- 
silaikys išsamiam veikalui šia tema ir jį netrukus išspausdins. 

"Tuomet įsikišo gydytojas iš Milano. Gydytojas ir matematikas. 
Džirolamas Kardanas gimė 1501 metais Pavijoje, kai prancūzai 
tebebuvo okupavę tą regioną. Jo suprancūzintas vardas - Žero- 
mas Kardanas. Ponas Riušas buvo labai gerai susipažinęs su jo 
gyvenimu, nes vėliau Kardanas parašė „Mano gyvenimą“, pirmą- 
ją literatūrinę autobiografiją Vakaruose. 

Kardanui nebuvo nė mėnesio, kai užsikrėtė raupais. Jis buvo 
panardintas į acto vonelę ir išgijo. Aštuonerių susirgo dizenteri- 
ja. Devynerių - didžiausia nelaimė - nugriuvo nuo laiptų, o griū- 
damas laikė plaktuką. Plaktukas išslydo, trenkė jam tiesiai kak- 
ton ir praskėlė iki kaulo. Kadangi nelaimė viena nevaikšto, po 
kurio laiko, kai jis ramiai sėdėjo ant savo namų slenksčio, nuo 
stogo atskilo akmuo ir nukrito jam ant galvos! Dešimties metų jis 
užsikrėtė maru. Vos nenuskendo Venecijoje ir Gardos ežere. Su- 

silaužė bevardį dešiniosios rankos pirštą ir dukart buvo apkan- 
džiotas šuns. Galiausiai pasirodė esąs impotentas. Nepaisant vi- 
sų jo bandymų su nedoro elgesio merginomis, negalėjo pagyti. 
Vedybų naktį, kai jam buvo trisdešimt vieneri, impotencija pra- 
nyko ir niekad daugiau nepasireiškė. Tačiau trisdešimt penkerių 
jis ėmė dažnai šlapintis (iki šešiasdešimties uncijų per dieną). Ir 
tai nesiliovė. Priešingai nei hemorojus, nuo kurio jis labai kentė- 
jo, -stebukle! - liga staiga praėjo, kai jam sukako penkiasdešimt! 

„Mane kartais apninka troškimas nusižudyti; manau, kad taip 
atsitinka ir kitiems, tik apie tai jie nerašo savo knygose.“ 

Tiek apie sveikatą. O apie šeimą? | 

Facijus, Kardano tėvas, buvo iždo įgaliotinis, daktaras, teisinin- 
kas, eruditas; tipiškas Renesanso žmogus. Kaip Tartalija, Facijus 
mikčiojo. Vaikystėje jis irgi buvo gavęs baisų smūgį, po kurio jam 
buvo išimti keli sutrupėję kaukolės kaulai. Po to jis negalėjo vaikš- 
čioti plika galva. Užtat išlošė regėjimas. Naktį matydavo kaip katė 
ir visą gyvenimą apslėjo be akinių. Kaip aš, pamanė ponas Riušas. 
Tačiau, kiek žinau, man netraukė iš galvos kaulų skeveldrų. 

Na o Kardano motina, anot sūnaus, buvo „stambi, pamaldi, 
irzli“. Facijus su Džirolamu elgėsi kaip su tarnu. Reikalavo sekio- 
ti paskui jį, kad ir kur eitų, kad ir kaip vaikas būtų pavargęs. Tad 
tėvas ir motina, kurie visiškai nesuprato vienas kito, sutarė dėl 
vieno: jį dažnai ir smarkiai perdavo. Ir kaskart, anot jo prisipaži- 
nimo, jis kone mirtinai susirgdavo. Septynerių tėvai nusprendė jo 
nebeplakti. 


Vidutinio ūgio, mažomis ties pirštais platėjančiomis pėdomis, siau- 
ra krūtine, gana silpnomis laibomis rankomis, dešiniosios rankos 
pirštais taip nutolusiais vienas nuo kito, kad chiromantai laiko jį 
kvailu ir neišprususiu, o kairiosios rankos - gražiais pailgais, plo- 
nais ir suglaustais pirštais. Skeltu smakru, didele ir atvipusia apati- 
ne lūpa, mažomis akutėmis, beveik užmerktomis, išskyrus tuos at- 
vejus, kai į ką nors atidžiai žiūrėdavo. Ant kairiosios akies voko — 
nedidelis į lęšį panašus apgamas. Galva siaurėjanti pakaušyje lyg 

koks nedidelis rutulys. Ant kaklo mažas apvalus auglys, kietas ir 
atsikišęs, paveldėtas iš motinos. Nepaisant visų šių bėdų, jo galva 
veikė gerai, netgi puikiai. Dvidešimties metų jis studijavo Euklei- 
dą Pavijos universitete, iš kurio išvyko į Padują, kai Pranciškus I 
nusprendė Pavijoje užsibarikaduoti ir kautis. Buvo 1525 metai. 
Įkalintas Prancūzijos karalius tvirtino praradęs viską, išskyrus gar- 
bę. Tačiau juk puolė jis pats! Jis irgi neprarado garbės! 

Žeromas, kaip ir jo tėvas, tapo gydytoju bei matematiku ir taip 
pat kaip jis mokė matematikos. Bet visų pirma buvo medikas. 
Pirmiausia viename kaime, o paskui Milane ir Pavijoje. Šiuose 
miestuose jis dėstė mediciną. Kartą jo priešai, kurių nemažai tu- 
rėjo, atsiuntė inspektorių paskaitoms tikrinti. Nors ir neįkėlęs ko- 
jos į salę, kurioje Kardanas skaitė paskaitas, inspektorius ataskai- 
toje parašė: „Nustačiau, kad Žeromas Kardanas dėsto ne studen- 
tams, bet suolams. Tai nedorovingas visiems nemalonus gan kvai- 
las žmogus...“ 

Pelnęs didelį pripažinimą kaip astrologas, Kardanas praleido 
didelę laiko dalį sudarinėdamas horoskopus. Tą patį prieš ketu- 
ris šimtmečius darė ir al Chajamas. 

Du kartus savo gyvenime Kardanas sudegino dalį savo veikalų. 
Pirmą kartą devynias knygas, antrą — šimtą dvidešimt keturias! 
Tačiau po tokių dviejų autodafė liko šimtinė spausdintų knygų ir 
tiek pat rankraščių. Ponas Riušas pastebėjo, kad prie šio irag: 
mento paraštėje nėra kryžiuko. 

Groruvras buvo nepalyginamai radikalesnis nei Kardanas. Jis 
sudegino ne devynias, ne šimtą dvidešimt keturias knygas, bet 
visus savo kūrinius. Visus popierius, užrašų knygeles, pastabas... 
visą savo gyvenimą! Vis dėlto jis sielvartavo! Pirmą kartą ponas 
Riušas suvokė, kaip turėjo jaustis bičiulis, kai rašė jam antrąjį 
laišką. Įsivaizdavo jį rašantį ir retkarčiais Žvilgčiojantį į rankraš- 
čius, tikriausiai sukrautus kambario vidury. Šis laiškas išties buvo 
testamentas. 

Ponas Riušas užsibuvo Manauso namo kambaryje greta bičiulio 
paskutinėmis jo gyvenimo akimirkomis. Paskui grįžo prie Kardano. 

Tarp ugnies nepaliestų knygų veikalas „Apie sveikatos tausoji- 
mo būdus“! Kardanas žinojo, apie ką kalbėjo! Ir „Ars magna“ — 
didis matematikos veikalas. Jo knygos buvo išleistos ne tik Itali- 
joje, bet ir Bazelyje, Niurnberge, Paryžiuje. 

Vis labiau garsėjantis Kardanas buvo laukiamas visoje Euro- 
poje: Romoje, Lione, Danijoje, Škotijoje. Jam buvo dosniai su- 
mokėta, kad keliautų į Edinburgą slaugyti arkivyskupo, o grįž- 
damas per Londoną, pasinaudojęs proga, sudarė horoskopą 
Eduardui VI, jaunajam Henriko VIII ir Džeinės Seimur sūnui, 
kuris užkopė į sostą devynerių. Valdovui ėjo šešiolikti ir jis džiu- 
giai perskaitė Kardano horoskopą, kuriame jam buvo prana- 
šaujamas ilgas, „daug ilgesnis nei vidutinis jo bendraamžių“, gy- 
venimas. 

Vos grįžęs į Italiją, Kardanas sužinojo naujieną: Eduardas VI 
ką tik mirė! Sugniuždytas pašaipų, Kardanas neteko pasitikėji- 
mo. Jis suklydo skaičiuodamas; o tai matematikui vis dėlto buvo 
nedovanotina. Jis nusprendė perskaičiuoti ir pagaliau išėjo... kad 
Eduardas VI „buvo teisus, jog mirė. Ar kiek ankstėliau, ar kiek 
vėlėliau jo mirtis būtų buvus neišvengiama“. Didis menas! 

Kardanas turėjo du sūnus ir vieną dukterį. Dukteriai viskas klos- 
tėsi gerai. O sūnums... Vyresnėlis Džovanis Batistas buvo numy- 
lėtinis; jo sveikata taip pat buvo silpna. Ketverių metukų, kadan- 
gi trūko žindyvės priežiūros, jis visiškai apkurto dešiniąja ausim. 
Tačiau mokėsi muzikos ir puikiai muzikavo. Kaip ir tėvas, jis tapo 
gydytoju. Nors ir nebuvo visiškas impotentas kaip tėvas, bet jam 
nepavyko pakankamai įkaitinti savo žmonos. Ji be paliovos ap- 
gaudinėjo. Kol vieną dieną jis jai suvalgydino pyragaitį. Džovanis 
Batistas už nunuodijimą buvo nuteistas myriop. Dvidešimt šeše- 
rių neteko galvos. Tai buvo didžiausia tragedija Kardano gyveni- 
me. Tačiau jis turėjo dar vieną sūnų. Savo nelaimei. 

Aldas, jaunylis, buvo labai žiaurus, be perstojo išsisukinėjantis, 
dažnai vagiliaujantis. Kai parsibaladodavo pas tėvą, siaubingai jį 
plūsdavo. Galiausiai Kardanas ėmė bijoti. Išmetė iš namų ir at- 
ėmė paveldėjimo teisę. 

Paklaustas, kaip atsitiko, kad, būdamas toks išmintingas, turė- 
jo tokius bepročius vaikus, jis atsakė: „Aš ne toks išmintingas ko- 
kie jie bepročiai“. 

Vieno studento, Kardano sekretoriaus, padedamas, Aldas įsi- 
brovė į tėvo namus, išplėšė seifą, rado ir pavogė pinigus bei bran- 
gakmenius. Jie paspruko netoli. Buvo sučiupti ir nuteisti: Aldas — 
ištremtas, o jo bendrininkas — išsiųstas į galeras. Aldas nuspren- 
dė atsikeršyti. Iš kalėjimo nusiuntė laišką Šventajam Tribunolui, 
baisiajai inkvizicijai į Romą. Laiške įskundė tėvą. 

Kardanas buvo tučtuojau įmestas į kalėjimą. Inkvizicija jam 
įsakė viešai išsižadėti veikaluose išdėstytų paklydimų ir jų nebe- 
skleisti. Jis pasirašė ir buvo išmestas iš universiteto. 

Po trisdešimties metų, 1600-aisiais, tas pats Šventasis Tribuno- 
las nuteisė sudeginti Džordaną Bruną. Dar po trisdešimt trejų 
metų, 1633-iaisiais, vis tas pats Šventasis Tribunolas surengė Ga- 
lileo Galilėjui teismą, kuris daugybei ateinančių šimtmečių suga- 
dino taikų ir gailestingą Romos Bažnyčios įvaizdį. 

Kokius gi nusikaltimus padarė Žeromas Kardanas, kad nusi- 
pelnė šios kriminalinės įstaigos bausmių? 

1. Jis buvo parašęs, kad krikščionybė iš tiesų nėra pranašesnė 
už kitas monoteistines religijas. 

2. Jis nesutiko su dvasios nemirtingumo dogma. 

3. Didžiausias nusikaltimas, kad jis „Ptolemajo komentaruo- 
se“ sudarė... Jėzaus Kristaus horoskopą! Lyg tai būtų paprasčiau- 
sias žmogus. Neužsimenama, ar jis numatęs, kas prieš penkiasde- 
šimt šimtmečių atsitiko Galilėjoje. 

Vienas Kardano sakinys patraukė pono Riušo dėmesį. Jis dar 
ilgai sukosi galvoje užvertus „Mano gyvenimą“: „Jei ketini praus- 
tis, visų pirma pasiimk rankšluostį“. 

Štai koks žmogus. O ryšys su Tartalija? O trečiojo laipsnio lyg- 
čių sprendimas? 

Susipažinęs su pagrindiniais Tartalijos rezultatais, Kardanas 
pradėjo su juo bendrauti. Daugelį metų ragino Tartaliją perduoti 
jam savo formules. Tartalija atsisakinėjo. Kardanas spyrė vis 

primygtiniau. Griebėsi suktybių, maldavo, apgaudinėjo, net gra- 
sino. Įniršęs, kad jo prašymas taip ilgai atmetamas, pagaliau pa- 
rašė laišką, kuriame išvadino jį pasipūtėliu, teigė, kad „jis laikąs 
save kažkuo svarbiu, manąs, kad stovi ant viršukalnės, kai tuo 
tarpu esąs tik slėnyje“. 0 

Staiga pakeitęs savo elgesį, Kardanas tapo romus, ir jam pavy- 
ko susidraugauti su Tartalija. Pastarasis jam perdavė kai kuriuos 
iš tų uždavinių, kurie buvo pateikti Del Fiorei. Tačiau pasiliko 
kitas paslaptis, pavyzdžiui: 

„Padalyti tiesės atkarpą į tris dalis, iš kurių galima būtų nubrai- 
žyti statųjį trikampį“ arba: „Statinė pilna gryno vyno. Kas dieną 
iš jos išsemiami du kibirai ir pakeičiami vandeniu. Po šešių dienų 
yra pusė vyno ir pusė vandens. Kokia statinės talpa?“ 

Tą patį vakarą, išvažiavęs iš Habibio krautuvėlės, ponas Riu- 
šas pateikė uždavinį vyninės Abes gatvėje savininkui. Tačiau įsiti- 
kinęs, kad šis, kaip ir Kardanas, negali atsakyti, savo kailiu paty- 
rė, kokia nemaloni paslaptis! Juolab kad baro savininkas jo pa- 
klausė, ar būtų tas pats atsakymas, jei į vandens sklidiną statinę 
tomis pačiomis proporcijomis būtų pilamas vynas! 

Nors ir buvo apmalšintas Tartalijos priešinimasis, šis dar ne- 
ketino nusileisti. Tačiau Kardanas turėjo kozirį: jis buvo gydyto- 
jas! Tartalijai taip jo trūko vaikystėje, kad dabar jis tapo leidimu, 
atveriančiu visas duris ir nugalinčiu visokį pasipriešinimą. 

1537 metais Tartalija išleido „Nova scientia“. Suskubta ieškoti 
fantastinių formulių ir būdų lygtims spręsti. Apie juos nė žodžio! 
Veikale — jokios algebros. 

Ką nagrinėjo tas, kuris Brešos bažnyčioje išvengė mirties? 
Sprogmenų gamybą! Ką dar? Patrankos sviedinio trajektoriją! Jis 
susitelkė prie vieno klausimo: koks ryšys tarp sviedinio nuotolio 
ir kampo, kuriuo jis buvo iššautas? Į šį klausimą Tartalija pateikė 
du atsakymus: 

1. Sviedinio trajektorija niekuomet nebūna stačiakampė. Ta- 
čiau kuo greičiau jis lekia, tuo trajektorija mažiau lenkta. 

2. Maksimalus patrankos nuotolis būna, kai iššaunama 45 laips- 
nių kampu. 

Padaręs šiuos du atradimus, Tartalija sukūrė naują mokslą — 
balistiką: šaudmenų judėjimo mokslą. Grafo de Fua kovotojai kar- 
dais nuo šiol turėtų laikytis kuo toliau nuo Tartalijos sviedinių! 

Kadangi formulės dar buvo neišspausdintos, Kardanas reika- 
lavo vis atkakliau, o Tartalijos priešinimasis vis silpnėjo. Tai ma- 
tydamas, Kardanas pažadėjo: „Jei pasidalysite su manim savo iš- 
radimais, aš ne tik niekad jų nepublikuosiu, bet užrašysiu skai- 
čiais, kad niekas po mano mirties negalėtų suprasti“. 

Prie šios pastraipos, žinoma, buvo kryžiukas. Ponas Riušas neti- 
kėtai liovėsi skaitęs. Galbūt čia yra visiškai naujos informacijos! Gro- 
ruvras bus užrašęs savo įrodymus užkoduota kalba? Tuomet ištiki- 
masis kompanionas turės tik užkoduotą tekstą. Darosi dar sudėtin- 
giau. Jei ši nuoroda pasirodytų teisinga, reikėtų ne tik jį identifikuo- 
ti, bet ir nustatyti kodą. O apie tokio kodo egzistavimą jie ničnieko 
nežino. Nebent... a, ne... nebent pradėjus ieškoti iš pradžių, studi- 
juoti, ar jis šia tema nepateikė kokių nurodymų. Nuo pat Talio! 

Ponas Riušas meldėsi, kad jo prielaida dėl slapto įrodymų šif- 
ro būtų klaidinga. 

Vieną 1539 metų vasario dieną Tartalija nusileido. Kardanas 
pajuto smarkiau suplakant širdį. Jis atsisėdo ir ėmė klausytis. Bi- 
čiulio balsas, kuriame buvo girdėti vos girdimas mikčiojimas, su- 
stiprėjo: | 


Ouando che'I cubo con le cose appresso, 
Se aggnaglia a gualche numero discreto, 
Trovami dui altri differenti in esso. 


Dapoi terrai guesto per consueto 
„Che'l lor prodotto, sempre sia eguale 
Al terzo cubo delle cose netto. 


El residuo poi tuo generale 
Delli lor lati cubi ben sottratti 
Varra la tua cosa principale. 

Po Al Chajamo ir jo ketureilių — Tartalija su savo trieiliais! Po- 
nas Riušas nežinojo, kad matematikos vandenyse plaukiojo ši- 
tiek poetų. 

Poema bylojo: „Tu nori išspręsti lygtį kubas ir daiktai yra lygūs 
duotajam skaičiui. Rask du skaičius, kurių skirtumas lygus duota- 
jam skaičiui ir kurių sandauga yra lygi daiktų trečdalio kubui. Tuo- 
met sprendinys yra skirtumas tarp abiejų skaičių kubinių šaknų“. 

Tai buvo taip paprasta! Bent jau matematikams. 

Tačiau matematikams tai buvo ne taip jau paprasta! Nepaisant 
poemos, Kardanui nepavyko išspręsti lygčių. Jis pasisakė Tartali- 
jai insinuodamas, kad šis neradęs sprendimo. Tartalija atsakė, kad 
klaidą daro pats Kardanas: jis neteisingai interpretavo paskuti- 
nės antrojo trieilio eilutės, A! terzo cubo delle cose netto, prasmę. 
Tai nebuvo „kubo trečdalis“, bet „trečdalio kubas“! 

Štai tos rinktinės penkių šimtmečių senumo formulės! Al Cha- 
jamo linkėjimas išsipildė. 

Tik dėl trečiojo laipsnio lygčių! 

Praėjus kuriam laikui po to, kai buvo perskaityta poema, Karda- 
nas išspausdino „Ars magna“. Didysis menas. Tartalija skubiai per- 
skaitė bičiulio knygą. Ką jis rado? Smulkiai aprašytą savo paties 
trečiojo laipsnio lygties sprendimo metodą! Kardanas jį apgavo. 

Savo knygoje, išreikšdamas nusivylimą ir liūdesį, Tartalija pa- 
rašė: „Nebesu prisirišęs prie Kardano“. Paskui ši frazė: Ouello 
gue tu non voi che si sappia, nel dire ad alcuno. Jeigu nenori, kad 
kas sužinotų, tai niekam nesakyk! Paraštėje Groruvras pažymėjo 
du kryžiukus! 

Niekam! Groruvras pasinaudojo Tartalijos patarimu, štai ta 
priežastis, dėl kurios neatsiuntė jam savo įrodymų. 

Ponas Riušas taip ir liko nesužinojęs, „Ouesiti“ baigėsi nė 
žodeliu neužsiminęs apie didįjį traktatą, kurį Tartalija turėjo iš- 
spausdinti. 

Šį didįjį traktatą, „General Trattato“, šešių dalių veikalą, Tar- 
talija pradėjo publikuoti po vienuolikos metų. Keturios pirmo- 
sios dalys pasirodė 1556 metais. Knygininkas ėmė spausdinti penk- 

tąją dalį. Tartalija mirė jai nepasirodžius. Šeštoji dalis, turėjusi 
nagrinėti trečiojo laipsnio lygties sprendimą, niekuomet nebuvo 
išspausdinta. Jos neaptikta nė ženklo. 

Ponas Riušas apstulbo. Vadinasi, iki pat galo Mikčius neturėjo 
laimės. Ponas Riušas netikėtai pagalvojo: jei Kardanas nebūtų 
prieš Tartalijos valią išspausdinęs formulių, tai jos būtų išnyku- 
sios kartu su juo, ir mes jų nesužinotumėm! Tartalijos formulės 
algebroje yra vienos iš pačių žymiausių, jos žinomos kaip Karda- 
no formulės. 

Kokios jos? 

Ponas Riušas degė iš nekantrumo pamatyti. Pamatė! Ir nusi- 
vylė. Tikėjosi tokių formulių, prie kurių kadaise buvo pripratęs 
studijuodamas — su x, su y, a ir b bei krūva ženklų, kurie patvir- 
tindavo, kad jis tikrai matematikos ž žemėje, o aptiko kažką pa- 
našaus į literatūros tekstą. Nė menkiausio „—“, užtat 4eg -„aegu- 
alis“, P - „plius“... 

Savo veikale „Ars magna“ Kardanas nuėjo toliau nei Tartalija. 
Jis ne vien pateikė pastarojo formules, tiesa, tinkamas tik kai ku- 
rioms ypatingoms lygtims, bet davė ir kitų. Taigi jis buvo pirma- 
sis, pateikęs visą trečiojo laipsnio lygties sprendimą. Iš jo sužino- 
ta, kad trečiojo laipsnio lygtis išsprendžiama su radikalų pagalba. 

Knygoje „Ars magna“ buvo ir kitas puikus rezultatas. Ketvir- 
tojo laipsnio lygtis taip pat išsprendžiama remiantis radikalais. 
Nepaisant pastangų, rezultatas buvo ne Tartalijos, ne Kardano, o 
Liudoviko Ferario. 

Penkiolikmetį Ferarį Kardanas pasamdė pasiuntiniu. Kalba- 
ma, kad tai buvo švarus raudonskruostis vaikinukas, tylaus balso, 
linksmo veido ir miela nosyte, mėgstantis malonumus, labai pro- 
tingas, bet... demoniškų polinkių! Pastebėjęs pasiuntinio susido- 
mėjimą, Kardanas leido klausytis savo paskaitų. Liudovikas klau- 
sėsi jų taip atidžiai, kad pranoko savo mokytoją, prie kurio buvo 
tikrai prisirišęs. Jis buvo mylimas sūnus, kurio pastarajam taip 
trūko. Stojęs Kardano pusėn, Liudovikas atsidūrė pirmosiose mū- 
šio su Tartalija linijose. Tarp dviejų vyrų įsiliepsnojo baisus gin- 

čas, ir Feraris nugalėjo. Kadangi visa, ko imdavosi, pavykdavo, 
greitai jis tapo turtingas. Ištroškęs malonumų, ištvirkavo. Vienin- 
telis asmuo, kurį Liudovikas mylėjo, buvo jo sesuo. Jis mirė 43-ejų, 
kalbama, nunuodytas savo sesers. Kiti spėja, kad nuodų įbėrė pas- 
tarosios meilužis. Ponas Riušas suvirpėjo. Vyras nunuodija žmo- 
ną, sesuo — brolį! Algebros lygčių sprendimas su radikalų pagalba 
sėte nusėtas tragiškų mirčių. Tiesa, kad tai įvyko Renesanso vi- 
duryje Šiaurės Italijoje ir kad bordžios buvo velniškai demokrati- 
zavę nuodų vartojimą. 

Trečiojo, ketvirtojo laipsnio - problema buvo sėkmingai išspręs- 
ta. Ar taip pat ir penktojo laipsnio lygtis? Ar ji, kaip ir ankstes- 
nės, išsprendžiamos su radikalais? Ar sprendimo kelyje irgi lau- 
kia tragedijos"? 

Ponas Riušas, kaip sutarta, turėjo pranešti visai kompanijai, 
ką sužinojo. Ir su jais išanalizuoti informaciją, kuri galėjo sietis su 
Groruvro istorija. Ir baigti neišvengiamu klausimu: ar fragmen- 
tas apie šį matematiką pastūmėjo jų tyrimą? 

Maksas, sujaudintas Tartalijos vaikystės, norėtų daugiau suži- 
noti apie jį. Na o į penktojo laipsnio lygčių sprendimą, anot jo, 
jam nusispjaut. Juk mokykloje jie tik ties pirmuoju laipsniu, ir tai 
dar buvo gana sudėtinga. 

— Ar galima tokiu svarbiu klausimu, - nejuokais paklausė Lėja, — 
tokiu svarbiu klausimu, kaip algebros lygčių sprendimas, sustoti 
pusiaukelėje? 

— Tai jau tampa beviltiška! —- pratrūko Džonatanas. - Skritulio 
plotas, kubo dvigubinimas, kampo trisekcija, o dabar sprendimas 
su radikalais! Primenu, kad ne kaži ką žinom apie pirmuosius 
tris. Ar jie išsprendžiami? Pamėgink sužinoti! Uždavinių kaip per- 
lų nesuvarstysi! Galiausiai tai mus išmuš iš vėžių. 

„Snobas!“ —- pagalvojo ponas Riušas saugodamasis, kad nenu- 
kristų dėmesingumo kaukė, prisilipinta prie veido. Džonatanas 
surimtėjo: 

— Pone Riušai, šiuolaikinis jaunimas išgyvena didelę krizę. Jau- 
nuoliai klausia... 

Lėja užsispaudė nosį, kad nepratrūktų. 

— Jie reikalauja orientyrų, ko nors solidaus, atsakymų! Sustoti 
pusiaukelėje - tai coitus interruptus! O mūsų metų, paauglystėje, 
nuo to iššoka daugybė spuogų. 

„Kur jis tai atkapstė? — pagalvojo sužavėta Lėja. - Seksas ir 
matematika!“ 

— O kalba? - sušuko ji. 

Ponas Riušas ir Džonatanas priblokšti sužiuro į ją. „Ji toli pa- 
žengė“, - pagalvojo Džonatanas. 

— Taip, visa tai išreiškianti kalba. Daiktas, daikto kubas, nume- 
ro, tai dailiai skamba, tačiau aš nieko nesuprantu. Bent panėšėtų 
į tai, ko mokoma licėjuje. 

Ponas Riušas atsilygino: 

— Nereikia žengti greičiau už muziką! Šitai jums sako žinovas. 
Tartalija - tai Tartalija, o XVI amžius - ne XX! 

Iki tol visi sutarė. Pora pono Riušo pamėtėtų tautologijų tėš- 
kėsi tesukeldamos atlaidžius galvų linkčiojimus. 

— Jei ištrinsite laiko darbą, nesuprasite, kaip buvo prie to priei- 
ta, - tęsė ponas Riušas. — Jūs skaitote knygą ir norit peršokti dau- 
gybę skyrių bei sužinoti pabaigą. Kaip daiktai tapo tokie, kokie 
jie yra — tai istorija. 

— Ar nebus istorija ir tai, kas galėtų būti? — suktai pertarė Lėja. 

— Žinoma žinoma. Ir tai yra istorija. Nerealizuotos galimybės, 
atsiveriantys keliai, kuriais niekas nežengė... 


16 SKYRIUS 


Lygybė 


Skurdžiai apstatytame ir vienos žvakės apšviestame kabinete Ro- 
bertas Rekordas buvo palinkęs prie skaičiais bei raidėm išmar- 
gintų lapų, pasiruošęs, su plunksna rankoje. Jis mąstė. Apsispren- 
dęs ryžtingai padažė plunksną į rašalinę ir nubrėžė neilgą hori- 
zontalų brūkšnį. Tiesiai virš jo stropiai brūkštelėjo tokio paties 
ilgio antrą — tiksliai lygiagretų. 

Padėjo plunksną, čiupo popieriaus lapą ir laikė pirštų galais. 
Mirksėdamas ilgai tyrė ką tik nubrėžtą ženklą. Vėl padėjo lapą 
patenkintas. Buvo ko. Priešais jį puikavosi tai, kas taps žymiausiu 
matematikos ženklu — lygybės ženklu. Du vienodi lygiagretūs 
brūkšniukai, atskirti oro pagalvėlės: 


Buvo 1557-ieji metai, ir kuris laikas jau reikėjo sukurti ženklą, 
pakeisiantį žodį aegualis, lygus, rašant lygtis. Kaip atspindėti to- 
kią įprastą, tačiau tokią sudėtingą sąvoką? Kiek vėliau, kai išras- 
tas ženklas paplito matematikų pasaulyje, Rekordas buvo paklaus- 
tas, kodėl jį pasirinko. „Pasirinkau lygiagrečių porą, nes jos lini- 
j0s dvynės, o nieko nėra panašesnio už dvynius.“ 

Džonatanas pažvelgė į Lėją, o Lėja pažvelgė į Džonataną. Ne 
kaip veidrodyje. Veidrodis visuomet rodo tik sustingusį... atvaiz- 
dą, nes jis identiškas tam, kieno vaizdą atspindi. Jei kiekvienas iš 
Lijar vaikų ką ir pastebėjo žvelgdamas į kitą, tai tik tai, kad yra ne 

tas pats: jų bendrą formą geriau nei kas kita pabrėžė begalė skir- 
tumų. Jie juos naikino kaip sužadėtinės inkštirus ant mylimojo 
nosies. Jie buvo panašūs ne kaip dvi spausdintos knygos, bet kaip 
dvi to paties raštininko kopijos. 

Žodžiu, jie sakydavo vienas kitam, kad yra tokie nepanašūs, 
jog vertėjo būti dviem. 

Nieko nėra panašesnio nei dvyniai! Džonatanas ir Lėja nė ne- 
mirktelėjo skaitant Rekordo frazę, tačiau virte virė širdyje. Ką 
šitas anglas išmano apie dvynius! Du brūkšniai, nubraižyti vienas 
virš kito. Kuris aukščiau? O kuris žemiau? Ji? Aš? Jis, aš? 

Rekordas buvo ne tik matematikas, bet ir medikas. Buvo toks 
žymus, kad tapo asmeniniu jaunos karalių poros - Eduardo VI ir 
Marijos Tiudor - gydytoju. 

— Tai tas pats Eduardas, kurio horoskopą sudarė Kardanas? 
Kuris turėjo ilgai gyventi ir mirė šešiolikos metų? — pasiteiravo 
Lėja. 

— Būtent. 

— Jis gyveno puikioj aplinkoj, vargšelis! Vienas daktaras mate- 
matikas sugebėjo išpranašauti, kad mirs senas, o kitas nesugebė- 
jo sutrukdyti mirti jaunam. 

— Pameni, ką apie tai pasakė Kardanas? Eduardas buvo teisus, 
kad mirė! Ar anksčiau, ar vėliau, vis tiek būtų miręs ne taip kaip 
įprasta. Apskritai prieš laiką — tai ne laiku, o po laiko - tai nebe 
laiku. Laiku — tai laiku! Jeigu tai — ne lygybės apologija... Nei 
daugiau, nei mažiau! Lygu! 

— O kada tiksliai atsirado pliuso ir minuso ženklai? 

— Neužbėkit už akių! Nebaigiau apie Rekordą. Klausyk! „Neil- 
gai trukus po lygybės ženklo išradimo Rekordas už skolas buvo 
įmestas į Londono kalėjimą. Po keleto mėnesių ten mirė.“ 

— Negali būti!? 

Lėja spoksojo į jį nustėrusi, o paskui pratrūko juoktis: 

— Žmogelis, kuris išrado lygybės ženklą, mirė kalėjime, nes iš- 
švaistė daugiau, nei buvo uždirbęs! 

— Viena lygiagretė buvo ilgesnė už kitą! 

— Jo sąskaityba buvo daugiabriaunė! 

Jei kas nors anksčiau būtų pasakęs, kad jie pokštaus apie ma- 
tematiką!.. 

Ant lovos padėta keletas iš GB paimtų veikalų: „Matematikos 
ženklų bei sąvokų istorija“ ir Kardano kūriniai. Nusprendę paro- 
dyti ponui Riušui, kokie ženklai jiems rūpi, Dž. ir L. nutarė pa- 
studijuoti Kardano formules. Ponas Riušas buvo jas pateikęs pa- 
rašytas visomis įmanomomis raidėmis, todėl visiškai neįskaito- 
momis. Jie jas „relooker“. 

Juos apstulbino, kad iki 1557 metų nebuvo lygybės ženklo. Lė- 
jai toptelėjo, kad kitą rytą per paskaitas ji priblokš visus postrin- 
gavimais apie lygybės ženklą. O jeigu nors vienas iš dviejų galvo- 
čių drįstų burbtelėti bent žodelį prieš linijas dvynes, ji juos paties. 
Saugioji C 113 auditorijos aplinka! 

— Kad nustatytų, iš kur atsirado lygybės ženklas, reikėjo vie- 
nam žmogeliui mirti kitame pasaulio krašte. Kodėl klasėje mums 
niekad nepasakoja tokių dalykų? 

Ji šūktelėjo panašiai kaip Rašelė paskutinėje „Fedros“ dalyje: 

— Džonatanai! Vos išvengėm idiotiškos mirties! 

— Mirties? — Jis pažvelgė į ją įtariai. — Ar neketini... Ferarį nu- 
nuodijo sesuo. 

— Arba sesers meilužis. 

— Turi meilužį? - įtariai paklausė jis. 

— Kalbame apie tragediją, o tu grimzti į bulvarinę komediją! 

— Tai tu pasakei „meilužis“. 

— Turi meilužį? 

— Kaip Nofutur, aš atsakysiu tik savo advokato akivaizdoje. Mes 
esam dvyniai, bet AŠ TURIU SAVO ASMENINĮ GYVENIMĄ. 
Psichologas sakė: kiekvienas privalo turėti savo gyvenimą. 

— Bet jis nepasakė, kad negalima turėti tokio paties gyvenimo. 

— Tu trenktas! Nieko nesibaimink, Džonatanai Lijarai, tu ne 
Liudovikas Feraris. Prisimink: švarus ir rausvaskruostis, švelnaus 
balso, linksmo veido ir su žavia nosyte. Be to, nepaprastai protin- 
gas. Visai nepanašus į tave! 

— Bet... su demoniškais polinkiais! — subliuvo Džonatanas ir 
puolė Lėją. 

Laimė, po jais buvo tik Makso, kurio niekas nebūtų galėjęs 
pažadinti, kambarys. 

— Tu Žinai šią ženklų istoriją? —- ūmai paklausė Džonatanas Lė- 
jos. - Ežeras. Ramiu paviršium slysta gulbių pora. Jis kaip valdo- 
vas priekyje. Ji plaukia paskui. Jis atsisuka... ir mosteli jai. 

— Džonatanai, tai puiku. Tu gali būti pasiutusiai subtilus, kai 
nori. Iš tikro nesi toks baisus drimba. Tau kenkia kūnas, tu per 
daug stiprus. 

Jis būtų ant jos įsiutęs. Ji linksmai pridūrė: 

— Esam tokie patys... Pagal ženklą! 

— „Matematikos ženklų ir sąvokų istorija“, - priminė jis knygos 
pavadinimą. 

Tęsdamas kalbą apie ženklus, jis papasakojo, kaip + ir - atsira- 
do prekybinės aritmetikos traktate. Tai įvyko 1489 metais, toks 
Vidmanas naudojo juos ženklinti prekių dėžėms. 

Dėžės vadinosi /agels. Pripildyta kiekviena turėjo sverti 4cent- 
nerius. Kai nepasisekdavo pasiekti tikslaus svorio, tai reikėdavo 
nurodyti ant dangčio. Jei dėžė sverdavo kiek mažiau nei 4 cent- 
nerius, tarkim, 5 svarais, būdavo brėžiama ilga horizontali linija 
ir užrašoma: 4c - 5s. Priešingu atveju, jei dėžė sverdavo, tarkim, 
5 svarais daugiau — horizontali linija būdavo sukryžiuojama su 
vertikaliu brūkšniuku perviršiui pažymėti: 4c + 5s. Nuo medi- 
nių dėžių ženklai persikėlė į sąskaitas ir iš komercijos perėjo į 
algebrą. | 

Iysodama ant lovos, Lėja klausėsi užsimerkusi. Kai Džonata- 
nas baigė, ji negalėjo nepažymėti, kad minusas aplenkė pliusą, 
juk pastarasis tebuvo perbrauktas minusas. 

— Kas gali mažiau, tas gali ir daugiau, - filosofiškai baigė Džo- 
natanas rodydamas Lėjai egiptiečių sudėčiai ir atimčiai pavaiz- 
duoti naudotų hieroglifų reprodukcijas. 

Jie susižvalgė: ponas Riušas tai tikrai įvertintų! 

Džonatanas toliau skaitė ženklų sąrašą. Daugybos kryžių „Xx“ 

1631 metais sugalvojo anglas Viljamas Otredas. Du gulsti v — 
„<“ ir „>“ — mažiau 1r daugiau, buvo sugalvoti kiek anksčiau kito 
anglo - Tomo Harioto. Kvadratinės šaknies ženklą NV “ sugalvo- 
jo vokietis Rudolfas 1525 metais. Trys iš eilės „VVV  - kubinei 
šakniai, keturi — ketvirtojo laipsnio šakniai... 

— O begalybė? 

— Begalybės šaknis"? 

— Ne, begalybės ženklas. 

Džonatanas pavartė knygą ir rado atsakymą: ir vėl anglas Džo- 
nas Volis. Tai jo gulsčias begalybės „aštuonetas“ — „oo“. Tik pa- 
manyk, jis irgi buvo gydytojas. Trečias! 

Džonatanas perėjo prie laipsnių rodiklių smulkiai pasakoda- 
mas Lėjai, kuriai buvo nė motais, kokį būdą prancūzas Nikola 
Šiukė jau XV amžiuje taikė knygoje „Dalijimas iš trijų skaičių 
moksle“ — seniausiame algebros traktate prancūzų kalba. 

— Žinai, ką veikė Šiukė? 

— Dirbo gydytoju! 

— Ketvirtas! Sakoma, kad matematikai — tai poetai. Dakta- 
riūkščiai, štai kas! Taigi Šiukė... norėdamas pavaizduoti „2 pa- 
keltas 4 laipsniu“, paprasčiausiai ištrynė „pakeltas“ ir kilstelėjo 
„4:2“. O kai skaičius buvo vardiklyje, jį iškėlė į skaitiklį ir prie- 
šais laipsnio rodiklį pridėjo „—“. 


Gudru. 

Štai ir neigiamieji laipsnio rodikliai, o tuo tarpu kiti matema- 
tikai tik praėjus šimtmečiams priėmė neigiamuosius skaičius! 
„Tad iš 10 atėmus -4, lieka 14. Kai sakoma minus 4, tai lyg as- 
muo nieko neturėjo ir dar 4 liko skolingas. Kai sakoma O - tai 
paprasčiausiai nieko...“ Neigiamasis skaičius - tai nieko neturė- 
ti ir dar būti skolingam. 

Lėja pertraukė Šiukė tekstą: 

— Aš irgi Žinau vieną istoriją. Vidurdienis. Voras savo voratin- 
klyje ruošiasi pietauti. Į tinklą įkliūva trys musės. Voras svajingai 
spokso į jas: jei teisingai suprantu, „minus musė“ — tai, ką turiu 
pridėti prie tų trijų musių, kad gaučiau sukrimsti tik dvi! 

— Neigiamieji skaičiai yra tokie, kurie leidžia pridurti ir turėti 
mažiau pabaigoje negu pradžioje, - vėl filosofiškai kaip voras re- 
ziumavo Džonatanas. - Kai turi „minus 3“ — tai lyg nieko neturė- 
jai ir dar man likai skolinga 3! 

— Taip ir nutiko vargšui Rekordui. Neigiamieji skaičiai veda 
tiesiai į kalėjimą! Nulis - nieko, o neigiamasis skaičius - „mažiau 
nei nieko“. 

— Nikolia Šiukė smarkiai pažengė į priekį! Tik jo „Dalijimas iš 
trijų“ nebuvo išspausdintas. Beje, tai neturėjo jokios įtakos. 

— Kuo toliau, tuo labiau turi sutikti, kad Groruvras toli gražu 
ne pirmas, neišspausdinęs savo tyrimų, — garsiai pasamprotavo 
Lėja. - O rašmenys? 

— Ane, laiškus užmiršo! Kadangi apie jį nekalbėjom. 

— Dieve mano, kuris davei tokį dvynį brolį! Kalbu apie formu- 
lių raides! | 

— Apie tai kitame skyriuje. 

Jis iš naujo pasklaidė knygą. Paskui po kelių minučių tarė: 

— Čia herojus, regis, Fransua Vietas, pravarde Raidžių žmo- 
gus! Dar iki jo šen bei ten kai kurie dydžiai buvo pakeisti raidė- 
mis. Bet tik nežinomieji dydžiai. Vietas rašė raides visur — ir pri- 
statydamas nežinomuosius, ir žinomuosius dydžius. Tik didžio- 
siomis: balsėmis A, O, I... nežinomuosius, priebalsėmis B, C, D... 
žinomuosius. O dabar istorinis kontekstas: Prancūzijoje virte vi- 
rė religiniai karai, kunigaikščio de Gizo, Baltramiejaus nakties, 
Henriko IV ir kitų žudynės. Vieną dieną karaliaus žmonės perė- 
mė šifruotus laiškus, kuriuos ispanai siuntė katalikams. Neįma- 
noma perskaityti. Juose buvo ne mažiau kaip 500 skirtingų rai- 
džių! Henrikas IV įdavė jas Vietui. 

Buvo perimti ir kiti laiškai. Ispanai keletą kartų keitė šifrus. 
Tačiau Vietas pritaikė būdą, leidžiantį „sekti“ šifro keitimus. Įsi- 

tikinusi, kad niekas be magijos negalėjo iššifruoti jų siunčiamų 
žinių, Madrido vyresnybė įskundė Vietą Inkvizicijai. Jis kone sto- 
jo prieš Šventąjį Romos teismą. Tai atsitiktinai vyko kaip tik tuo 
metu, kai to paties Šventojo teismo buvo įkalintas Kardanas. Kal- 
bama, kad kažkas įniršo ant dvasininko, tačiau tais laikais būtent 
dvasininkai niršo ant matematikų! 

— Peršokam keletą dešimtmečių, — toliau pasakojo Džonata- 
nas, — ir prieinam Dekartą. Jis didžiąsias raides pakeitė mažosio- 
mis ir nusprendė, kad pirmosios abėcėlės raidėsa, b, c... vaizduos 
žinomuosius dydžius, o paskutiniosios Z, y, x... - nežinomuosius. 
Jam turim būti dėkingi už dabartinį laipsnio rodiklių žymėjimą. 

O dėl lygčių žymėjimo - visa buvo permesta į kairiąją lygties 
pusę. Dėl to dešinėje liko tik nulis. Štai kodėl ji visuomet lygi 
nuliui! Ei, o tu klausai! Aš kalbu ne šiaip sau, mano paukštyte. 

— Štai kodėl jos visos lygios nuliui, - automatiškai pakartojo Lė- 
ja, kuri vos laikėsi neužsimerkusi. — Ir nevadink manęs „paukšty- 
te“! Kitaip vadinsiu tave „kopustėliu“ kaip toji Groruvro kvaiša. 

“ —-Ir jie gavo axkvadratupliusbxpliusclygunulis! — išdidžiai džiū- 
gavo Džonatanas, kad pavyko baigti. 

— Pagaliau mano mažyliai! - negirdimai atsiduso Lėja. 

Kelio pabaiga! | 

— O dabar reikia padirbėti, — piktai tarė Džonatanas čiupda- 
mas Kardano knygą. 

Lėja nebedalyvavo. Ji miegojo kaip angelas. Nakties kalinys 
Džonatanas ėmėsi vienas versti į šių laikų licėjaus kalbą nepabai- 
giamas Kardano iš „Iartalijos pasiskolintas“ formules. Kai baigė, 
padėjo popierių, užgesino šviesą, atidarė stoglangį virš savo 10- 
vos, nubraukė nuo jo sniego sluoksnį, pažvelgė į juodą dangų ir 
uždarė. Palėpė akimirksniu paniro į tamsą. 

Kitą rytą, eidamas į licėjų, jis po kambario-garažo durim paki- 
šo lapą. 


MGAT atplėšė laišką Tokijo pašte. Sėbras jam siuntė paaiškini- 
mo po nuotrauka vertimą: 

Senas prancūzų mokslininkas matuoja Luvro piramidės, kurią pa- 
statė architektas Ieo Ming Pei, aukštį naudodamas antikinį graikų 
mąjematiko Talio šešėlių metodą. 


— Kas man iš to jo paaiškinimo! Kas per tipas tas Talis? 


Vis dėlto jis nuėjo į Luvrą ir, nors kyštelėjo arbatpinigių sargams 
bei gidams, negavo jokios informacijos apie seną mokslininką nuo- 
traukos viduryje. Neką daugiau ir apie Talį. 

MGAT padarė dešimtį Tokijo laikraščio nuotraukos kopijų. Pa- 
statė vieną iš savo vyrų Mežisri krantinės prieigose, jei pasirody- 
tų vaikis. 

Po geros valandos jam toptelėjo mintis. Juk vaikai eina į mo- 
kyklą. Ir šitam nėra ko neiti. Prancūzijoje privaloma lankyti mo- 
kyklą. Jei būtume Kalkutoje arba Rio, arba net Neapolyje, tai 
keltų abejonių. Kiek metų jam galėtų būti? Jis visai nenusimano 
apie vaikėzų amžių. | 

Džuljeta tikino, kad jam vienuolika dvylika metų. Veikiau dvyli- 
ka nei vienuolika, vadinasi, lanko koležą, o ne pradinę mokyklą. 
Jis paskambino į rektoratą. „Kiek jums priklauso koležų? Dieve 
mano! Gera dešimtis, ir dar išsibarstę penkiasdešimtyje ar šešias- 
dešimtyje skirtingų pastatų!“ MGAT įgriso, jis negalėjo aplėkti vi- 
sų Paryžiaus koležų. Kaip visuomet geraširdė Džuljeta tarstelėjo: 

— Kas sako, kad jis ne priemiesčio koleže? Daug bamblių iš 
priemiesčių atsibruka į blusturgį! 

Kas, kas gali pasakyti? Rasti dvylikos metų vaiką mieste, ku- 
riame dešimt milijonų gyventojų! Neįmanoma! Be to, visi vaikė- 
zai panašūs. 

Džuljeta buvo kitos nuomonės. 

— Sakau, kad šis buvo keistas, - šnipštelėjo jam. — Jis turėjo 
kažką, net nežinau, kažką neįprasta. Kai su juo kalbi, taip spigina 
į tave; spokso taip... taip atidžiai, kad... 

— Gal tu jam pasirodei žavi, - įsikišo MGAT: - Ne jam vienam, — 
pridūrė gundomai šypsodamas. 

Ji šiurkščiai numojo ranka ir pareiškė, kad jis pradeda jai atsi- 
bosti. Paskui pridūrė tarsi pati sau: 

— Šitas vaikėzas man padarė keistą įspūdį. 

— Ei, ar tik tavęs netraukia pedofilija! 

— O tu tikras šunsnukis! 

Ji nusigręžė ir greitai nuėjo. Buvo tikrai įsiutusi. 

— Šis vaikėzas tikrai dailus. Primena man vaikystės draugą, ku- 
rio neturėjau teisės mylėti, kai buvau maža. Mama pasakė: „Jei 
dar susitiksi su juo, iškabinsiu akis“. 

— Ir tu su juo nebesimatei? 

— Reik manyt, kad man mano akys buvo brangesnės nei jo. 


MGAT ataka nepavyko. Jai užkariauti reikėtų, kad ji juo susiža- 
vėtų. Parodys jai, ką sugeba! Ėmė ieškoti antros idėjos. Ir rado. 
Ją buvo galima nusakyti viena fraze: nuotrauka už nuotrauką. 

Jis turėjo vaikėzo nuotrauką, o vaikėzas mokėsi koleže. O kas 
koležuose daroma kiekvienais metais? Fotografuojama klasė. Vai- 
kėzą jis ras pas koležų fotografus. „Luidži, tai tikrai geras suma- 
nymas“, — tarė jis glostinėdamas makaulę. 

Apvaikščiojo koležų fotografus, kurių sąrašą jam pavyko gau- 
ti. Jie visi buvo įtarūs. Pirmiausia atsisakydavo kaip pretekstą nu- 
rodydami profesinę paslaptį. Be to, buvo kalbama apie nepilna- 
mečius. Tačiau MGAT sukurpė puikų scenarijų, tad jų santūru- 
mas greit išgaruodavo. Jis buvo didelio animalistinio japonų laik- 
raščio korespondentas. Patvirtindamas savo žodžius, baksnoda- 
vo pirštu į papūgą ant berniuko peties. Nufotografuotas vaikas, 
kuriam ant peties tupėjo papūga, pelnė laikraščio skaitytojų pri- 
zą. Jis ieškąs jo, kad įteiktų prizą. Beje, nemenką sumą. 

„Suprantama, buvo skirtas atitinkamas atlygis tam, kas jį prič... 
norėjau pasakyti, jį ras.“ Teliko laukti. 

Iš tiesų jis leidosi ir trečiuoju keliu: po blusų turgus. Staiga iš- 
blyško. O jei vaikėzas perpardavė papūgą vienai iš tų gaujų? Vel- 
nias, velnias. Tai būtų katastrofa. Patronas įnirštų. O MGAT la- 
biausiai bijojo jo įniršio. Jis būdavo baisus. Kai kartą patyrė savo 

kailiu, tai prarado visą savo šaunumą. Taip suglumo, kad vos ne- 
puolė slėptis po stalu. Taip darydavo vaikystėje apimtas siaubo, 
kai jį puldavo tėvas. Jis nebuvo tikintis, bet paskubom sukalbėjo 
maldelę Madonai. „Padaryk taip, kad rasčiau tą suknistą papū- 
gą.“ Jis buvo įsitikinęs, kad ras. Patronas pasveikintų, DGAT nu- 
dvėstų iš pavydo, o Džuljeta nusileistų. Jis paraudo iš pasitenki- 
nimo. 


Tą patį rytą kiek vėliau ponas Riušas aptiko lapą, kurį Džonata- 
nas buvo pakišęs po kambario-garažo durim. Nustebęs perskaitė 


štai ką: 


Va kaip egiptiečiai žymėjo veiksmų ženklus: 


sudėtis atimtis 
Dvi kojos, žengiančios Dvi kojos, žengiančios 
ta pačia kryptimi kaip priešinga kryptimi. 
ir raštas. 


> 


Savo kojas, kurios nežengė nei viena, nei kita kryptimi, ponas 
Riušas nusprendė apauti. Kampinėje batų prigrūstoje spintelėje 
pasirinko ėriuko kailiu pamuštus aulinius. Perskaitęs prie spinte- 
lės prilipintą Platono citatą: „Jei nesupranti, kas yra avalynės 
mokslas, tai nesupranti ir kas yra mokslas“, pamanė, kad jam la- 
biau patiktų sukeisti žodžius vietomis: „Jei nesupranti, kas yra 
mokslas, tai nesupranti ir kas yra avalynės mokslas“. 

Dž. ir L. raščiukas toliau buvo itin proziškas...: „Žingsniuoj ant, 
kaip jūs sakot, greičiau už muziką, štai formulės, kurią kiek vė- 
liau turės Kardanas, kamienas“. 

Ponas Riušas pažvelgė į tą daiktą. Hm... to paties tipo formu- 
lės jį velniškai nervino studijuojant. Tai dėljų laikė Groruvrą bar- 
baru, kalbančiu šiurkštybių kupina kalba. 

V g2+ V(a2) + (PB) + V 92-92) + (PB) 


Jie užlaužė jam rankas! Ponas Riušas pajuto negalįs sustoti vidur 
brastos. Jis vis dar nežinojo, kaip apskritai sprendžiamos trečiojo 
laipsnio lygtys. Ar sprendžiamos su radikalais? Taip ar ne? 

Ouid iš šios formulės? Ką gi, čia buvo kliūtis. Prisidengusi vos 
ne šiuolaikiais apdarais, ji visko neišsprendė! Ponas Riušas kurį 
laiką stengėsi ją suprasti. Kartais vaisinga formulė duodavo dau- 
giau sprendimų nei tikėdavaisi, o kartais būdavo sterili, neįma- 
noma pritaikyti. 

Kartą vienas iš tų, su kuriais Tartalija susirašinėjo, jam prisipa- 
žino sunkiai tikįs, kad trečiojo laipsnio lygtis galėtų turėti du ar 
galbūt net daugiau sprendimų. „Žinoma, tuo sunku patikėti, at- 
rašė jam Tartalija, ir jei patirtis išties nepatvirtintų, man taip pat 
būtų sunku patikėti.“ 

Vadinasi, trečiojo laipsnio lygtis galėjo turėti daugiau nei vieną 
sprendimą! Kiekgi? Du, tris, daugiau? Ir iš tikrųjų dar kartą vis- 
kas sukosi apie neigiamuosius dydžius. 

XX amžiaus pabaigos automobilių aikštelių vaikigaliams neigia- 
mieji skaičiai nekėlė sunkumų. „— 2“, užrašytas ant lifto mygtuko, 
buvo tik paprastas antras rūsio aukštas, kur stovi automobilis. 

Kad ir ne tokiam šiuolaikiam santykiuose su neigiamaisiais dy- 
džiais, Kardanui jie nekėlė tokio pasibjaurėjimo kaip jo pirmta- 
kams, jis pripažino juos kaip sprendimus. Kardano žodžiais ta- 
riant, jie buvo „ne tokios grynos“, bet vis dėlto šaknys. 

Viena Džonatano po nemigo nakties perduotos formulės at- 
karpa kėlė problemų: 


V Lay + (p3)) 


Jeigu, nelaimei, dydis po šaknimi:1(g/2) * + (p/3)*) buvo neigia- 
masis, formulė tapdavo nepritaikoma! Juk negalima iš neigiamo- 
jo dydžio ištraukti kvadratinės šaknies. Ponas Riušas mėgino pri- 

siminti kodėl. Pagaliau atkūrė išprotavimo seką. Reikia pasakyti, 
kad knibinėdamasis po matematiką, nejuto nepasitenkinimo ne- 
didele gimnastika. 

1. Skaičiaus kvadratas visuomet teigiamas. Ar skaičius būtų tei- 
giamasis, ar neigiamasis. Ženklų taisyklė įpareigoja: pliusas ir pliu- 
sas bei minusas ir minusas duoda pliusą. 

2. Kas yra kvadratinė skaičiaus a šaknis Va? Tai skaičius, kurį 
pakėlus kvadratu, gaunamea : (Va)? =a. Ojeia būtų neigiama- 
sis? Turėtume neigiamąjį kvadratą! Neįmanoma, tai prieštarautų 
ankstesniam rezultatui! 


Neigiamojo dydžio kvadratinės šaknies nėra! 


Tad kai dydis 4(g/2)* + (p/3)?) yra neigiamasis, formulė - nepri- 
taikoma, tad ir šaknų neištrauksi! Tačiau skaitydamas tikriausiai 
Tartalijos atliktą Archimedo „Rutulio ir cilindro“ vertimą, Kar- 
danas rado, kad sirakūzietis išties įrodinėjęs, kad esti trys šaknys. 

Kardanas sudėliojo taškus. 1. Mano formulė yra teisinga. 2. Ji 
nepritaikoma vienu konkrečiu atveju, tad prieštarauja Archime- 
do rezultatams. 3. Toks prieštaravimas atsiranda tik todėl, kad 
neįmanoma iš neigiamojo dydžio ištraukti kvadratinės šaknies. 

Kardano nuomone, sprendimas buvo rastas. Argi žmogus, drį- 
sęs sudaryti Kristaus horoskopą, svyruos ir netrauks kvadratinės 
šaknies iš neigiamojo skaičiaus? 

Kardanas išdrįso. Jis perspėjo savo skaitytojus: „Pamirškite sa- 
vo patirtas proto kančias ir įtraukit šiuos dydžius į savo lygtis“. Jis 
įrašė tokius dalykus kaip „/-1“. Ir pavyko! 

Buvo sugaišta pasiutusiai daug laiko nors truputėlį sutvarkyti 
/2 likimą. Kaip išsinarpliota su šiuo V-1? 

Graikai pripažino egzistuojant iracionaliuosius dydžius, nes jie 
iškilo. Tačiau nepripažino jiems skaičių statuso. Kilnesni arabai 
jiems davė skaitmenų leidimą. Iracionalieji, tapę skaičiais kaip 
kiti (beveik), galėjo būti algebros lygčių sprendiniais. Tačiau jie 
nebuvo galutinai apibrėžti. Tokia padėtis buvo XVI amžiuje. 

Panašiai prasidėjo ir J-1 kelias. 

Pirmasis estafetę perėmė Rafaelis Bombelis. Naudodamas šiuos 
„nenustatytus matematikos objektus“, turėjo dar mažiau skrupu- 
lų negu Kardanas. Jis nusprendė operuoti šaknimis su neigiamai- 
siais dydžiais, taikydamas jiems tas pačias taisykles kaip ir „nor- 
maliems“. Jo „Algebra“, kurioje buvo pristatytos visos šios nau- 
jovės, tuojau pat užtemdė Tartalijos ir Kardano veikalus. Varg- 
šas Bombelis ilgai nesinaudojo savo garsumu; kūrinys pasirodė 
1575-aisiais jo mirties metais. 

Ponas Riušas probėgšmais pasižymėjo, kad Bombelis nurodė, 
jog kampo trisekcijos problema glūdi trečiojo laipsnio lygties 
sprendime. Tai buvo nauja, tačiau neišsprendė klausimo, kaip tai 
nubraižyti su liniuote ir skriestuvu. Bet tokia informacija buvo 
nepaprastai vertinga: uždavinys paliko grynosios geometrijos sri- 
tį, kurioje iki šiol tūnojo, ir išsilaipino algebros srityje! 

Ir dar vienas dalykas. Bombelis sukūrė fundamentalų ženklą, 
kurį Džonatanas ir Lėja pamiršo paminėti savo sąraše, - skliaus- 
tus. Didysis matematinių žymėjimų išdilimas iš atminties. 

Skliaustai eina poromis. Kairėje atsidaro, o dešinėje užsidaro. 
Jų vaidmuo yra labai svarbus: suteikti galimybę nedviprasmiškam 
matematikos formulių raštui. Ponas Riušas pamėgino iš eilės du 
daliklius: 2 padalyti iš 3 padalyti iš 5, kiek bus? 

Užrašius ,2/3/5“, nieko neišeina. Ar 5 dalija 2/3, ar 3/5 dalija 
2? Kaip sužinoti? Be skliaustų — šnipštas! 

O su skliaustais, priešingai, yra pasirinkimas. Tad suskliaudžiam 
pradžioj: (2/3)/5), ir išeina 0,13333333333... 

Arba pabaigoj: 2/(3/5), ir išeina 3,3333333333... Visiškai ne tas 
pats! 

Juk tai Kardano klaida, padaryta skaitant Tartalijos trieilį! A/ 
terzo cubo delle cose netto. Kardanas pamanė, kad „kubo trečda- 
lis“, o tuo tarpu buvo kalbama apie „trečdalio kubą“! Su skliaus- 
tais neįmanoma apsirikti. Kardanas nebūtų perskaitęs (p*)/3, jei 
Tartalija būtų užrašęs (p/3)*. 

Ponas Riušas pasvajojo, kad pastačius nedidelį paminklą, rei- 
kėtų užrašyti kokią nors panašią dedikaciją: 

Skliaustams — 
dėkingos matematikos formulės. 


Rafaelis Bombelis sugalvojo dar vieną matematinę porą. Iki jo 
buvo pora +1,-1, piu ir meno. Bombelis prie jos pridėjo kitą - piu 
di meno: +N-1 ir meno di meno: -Ą-1. Nuo šiol algebra bus užda- 
ras keturių protagonistų karė partijos laukas. Pateikęs išplėsto 
skaičiavimo taisykles, siekdamas, kad jos lengvai pasklistų, jis su- 
kūrė skaičiuotę: 


Piū di meno via piū di meno fa meno. 
Piū di meno via meno di meno fa piū. 
Meno di meno via piū di meno fa piū. 
Meno di meno via meno di meno fa meno. 


Išeina: 
J-1x1-1 = — 
1 x(A-1) = +1 
(A-1) x1-1 = +1 


(N-1) x (A-1) =-1 


Tai buvo skaičiavimo su naujais dydžiais pradžia! Daugelis nesi- 
ryžo pateikti apibrėžimo, nes jie atrodė pramanyti. Gryna skai- 
čiavimo medžiaga: jie buvo naudojami kaip paprasti tarpininkai, 
be pėdsako išnykstantys skaičiavimo pabaigoje. Nieko sau ma- 
nevrai! Šiek tiek panašūs į perspektyvos meno, kuris buvo sugal- 
votas tame pačiame regione prieš kelis dešimtmečius. Nemato- 
mos baigtame paveiksle tiesės buvo skirtos perspektyvai vaizduoti, 
o paskui rūpestingai ištrinamos. 

Ar tokius dydžius reikia vadinti skaičiais? Jei juos būtų pavadi- 
nę skaičiais, tai tik neį;manomaisiais skaičiais. Vėliau Dekartas 
pagerins jų statusą. Norėdamas pabrėžti, kokią vietą tikrovėje 
jiems skiria, pavadino menamaisiais! Dar vėliau, kai jų realumas 

buvo įrodytas, vokiečių matematikas Gausas į juos težiūrėjo kaip 
į... kompleksinius skaičius. | 
Priešingai, iki šiol vartoti skaičiai — teigiamieji ar neigiamieji, 
racionalieji ar iracionalieji - buvo pavadinti realiaisiais skaičiais. 
Reikėjo laukti Leonardo Oilerio 1777 metais, kad siera atsi- 
duodantis 4-1 būtų pakeistas simboliu, iš kurio atpažįstamas if 
šiandien. Jis užrašė 


4-1 = i, kur i - menamasis! 


Ponas Riušas susiraukė. Ar nebus šis matematikas Oileris iš Gro- 
ruvro sąrašo? Patikrino. Oileris ėjo tuoj po Ferma, po jo — Tar- 
talija. Tai buvo mokslo kraštas. 

Ponas Riušas ilgai mąstė apie matematikos dydžių nueitą ke- 
lią. Nuo neįmanomųjų iki menamųjų, nuo menamųjų iki kom- 
pleksinių. Kiek idėjų, politinių santvarkų, teorijų, metodų nužings- 
niavo šiuo keliu, kad taptų „realybe“! Ir kartais banalia realybe! 

Kaipgi atrodė tokie nauji skaičiai? Jei norėjo pelnyti epitetą, 
tai turėjo būti... kompleksiškesni už kitus. Norint sudaryti kom- 
pleksinį skaičių, reikėjo dviejų realiųjų skaičių. Pavyzdžiui, pač- 
mus porą (2, 3), sudaromas kompleksinis skaičius: 


2+3i 


Su pora (2, 0) sudaromas kompleksinis skaičius 2+01, tai yra pa- 
prasčiausias 2! O tai leidžia numanyti, kad realusis skaičius yra 
ypatingas kompleksinis skaičius. Kokia pradžia, tokia ir pabaiga. 
Viską apsvarsčius, nueito kelio prasmė buvo patalpinti realiuo- 
sius skaičius į erdvesnę visumą. Buvo praplėstas pasaulis, kuria- 
me lig šiol veikta, kad taptų įmanoma tai, kas buvo neįmanoma. 

Ponui Riušui nedavė ramybės vienas dalykas. Pagaliau galima 
ar ne ištraukti kvadratinę šaknį iš neigiamojo skaičiaus? Atsaky- 
mas buvo aiškus. Ir dviprasmis. 

Ne! Negalima ištraukti neigiamojo realiojo skaičiaus kvadrati- 

nės šaknies. Kas buvo neįmanoma, taip ir lieka neįmanoma ten, 
kur neįmanoma! 

Taip! Galima ištraukti kvadratinę šaknį iš neigiamojo komplek- 
sinio skaičiaus. 

Kas pagaliau buvo ta i? 

Tai, skelbia matematikai, „menamoji neigiamojo vieneto šaknis“! 
Kadangi ji nepriklausė realiųjų skaičių sistemai, tai įsiveržusi į mate- 
matikos pasaulį, nesukėlė šioje sistemoje jokio prieštaravimo. 

Ponas Riušas pastebėjo, kad nuo tada, kai leidosi į savo kelio- 
nę, daug kartų susidurdavo su matematinio ir filosofinio pobū- 
džio klausimais: egzistavimo ir jo negalimumo problema. 

Jei reikėtų apibendrinti, tai pasakytų: tam tikrais istorijos mo- 
mentais kai kurie matematikai susidūrę su problema, kurios ne- 
pavyksta išspręsti, griebiasi neteisėtų veiksmų. Jie tai atlieka slapta 
savo kabinetuose. Jei ketina žengti dar toliau, tai žino, kad jiems 
reikia palikti pasaulį, kuriame kūrė lig šiol. Kaip Alisa, jie žengia 
į veidrodį. Čia, saugomi įstatymų, priimtų paliktame pasaulyje, 
jie atlieka neaiškius, tačiau veiksmingus darbus, suteikiančius ga- 
limybę išjudinti padėtį. Paskui, grįžę iš veidrodžio, stiprūs savo 
narsa ir praturtinti išmanymo, jie arba jų sekėjai praplečia mate- 
matikos pasaulį, kad galėtų įtraukti tuos naujus anapus veidro- 
džio sukurtus dydžius. 

Galima žingsniuoti ir kitoje veidrodžio pusėje — ten, kur nei- 
giamieji, iracionalieji, menamieji bei kitokie, kad tik grįžtum Io- 
bių kaupinomis rankomis! 

Tačiau nebūna grynojo stiliaus: tai tinka ir poezijai, ir literatū- 
rai, ir matematikai. Parašyti „neįmanoma“ — tai drįsti iškelti ko 
nors egzistavimo klausimą, duoti galimybių pamėginti tai įteisin- 
ti. Matematikoje šitai atliekama perdirbant teoriją, kurioje iki tol 
anksčiau beprotiškas stilius ima atstovauti APIBRĖŽTAM dy- 
džiui. Visuomet galima apibrėžti naujus dydžius. Su viena sąlyga: 
kad jų egzistavimas būtų sambūvis. Naujų dydžių atsiradimas ne- 
turi kelti pavojaus tų, kurie jau čia, egzistavimui, be to, neturi 
prieštarauti jau pasiektiems rezultatams. 

Matematikoje revoliucijos keliamos ne griaunant senus pasau- 
lius — jie visuomet išsaugos savo teisėtumą ir tiesą. Jos keliamos 
sukuriant naujus pasaulius, kurie arba aprėpia ankstesniuosius, 
arba atsistoja šalimais. Nauji dydžiai niekuomet nenaikina senų- 
jų. Puikus karšinčių ir naujagimių sambūvio pavyzdys. 


Kai ponas Riušas papasakojo Džonatanui ir Lėjai, ką sužinojęs 
apie menamuosius skaičius, jų reakcija buvo žaibiška. 

Džonatanas pareiškė: 

— Tai visiška priešingybė tam, ką pasakojot apie liniuotę ir skries- 
tuvą, tada buvo pradėta nuo draudimo: „Be liniuotės ir skriestu- 
vo nieko nenubrėši!“ 

Lėja tarė: 

— O dėl menamųjų dydžių, tai naudojamasi nelabai tinkamomis 
priemonėmis uždaviniams spręsti. Tai — „tikslas pateisina priemo- 
nes!“ Juolab kad kam paskui rūpi tos priemonės! Viskas, kas teikė 
galimybę pasiekti rezultatą, pridengiama nekaltumo skraiste ir... 

Ji nebaigė sakinio. Balsas sušvelnėjo: 

— Rezultatui ant visko nusispjaut. Jis nepažymėtas ženklu, ko- 
kiomis sąlygomis atsirado. 

Pralinksmėjusi pridūrė: 

— Svarbiausia, kad puikiai sektųsi! 

Ponas Riušas bildėdamas vežimėliu paklausė: 

— O jeigu prastai einasi, a? 

Meiliai pažvelgusi į jį, pareiškė: 

— Kai prastai einasi, pone Riušai? Tuomet reikia skristi! 

Nofutur suplasnojo sparnais, pakilo ir nutūpė Lėjai ant peties. 
Niekam kitam, išskyrus Maksą, ji to nebuvo dariusi. 


Kitą dieną Džonatanas ir Lėja ėmėsi reikalo. Ponui Riušui nesu- 
manius šia tema surengti seanso, jie surengė patys. Būdami tikri, 
kad dalyvaus vasalai: ponas Riušas, Maksas ir Peretė, jie sušaukė 
ir nereguliariąją kariuomenę — Alberą bei Habibį. Na o Nofutur 
ir taip dalyvavo. 

Tupėdama ant aukštutinės laktos skersinio, ji pradėjo nuo gra- 
cingo persivertimo, kurį atliko lygiai kaip sulėtintame filme. Kai 
galva buvo apačioje, paskelbė: 

— Menamųjų skaičių drama! 

Sukdamasi vis greičiau, ji netikėtai liovėsi vartytis ir sustingo 
ant skersinio kaip baslys. Ištempusi kaklą, virpindama skaisčiai 
raudonais sparnų krašteliais, paskelbė: 

— i paveikslų pjesė! 

Pagal Volgos burliokų melodiją Džonatanas ir Lėja artėjo aima- 
nuodami, monotoniškai giedodami „heliju HAN, heliju HAN“, tik- 
riausiai kad muzika (!) išreikštų skurdžią triume irkluojančių gale- 
rininkų padėtį. Kai choras nutilo, jie pajuto persų dvasią ir, sujau- 
dinti al Chajamo talento, drįso pateikti savos kūrybos rubajatą: 


Darbininkai menamieji, 
Atplukdyti svečių vėjų, 
Lenkia kupras be vilties, 
Laiko bėgsmas smiltis sėja. 


Nors viltį visiškai prarado 

"Ir džiaugsmo prošvaistės nemato, 
Bet menamieji tapo kūnu 
To užkerėto beprasmybės rato. 


Toks būvis slėgė lyg tamsi uola, 
Užgriuvo klausimų slogių našta, 
Kodėl tokia klaiki dalia. 

Te saulės spindulys nušvis galų gale! 


Antai bekūniai dydžiai, 

Išskyrus tuos, kur baisūs tinginiai. 

Vėlu samdyt skraidyklę, 

Lakinsiančią, kur nebūties sapnai! 

Ir metas spręst išties, 

Negalima atsisakyt tvarkos vilties, ties, ties! 

Nofutur teko baigiamasis žodis. Ji daugybę kartų, galbūt iš pa- 
garbos Mikčiui Tartalijai, kartojo „i“. Bet josi skambėjo kaip „ė“. 
Jai buvo pasiutusiai sunku nerėkiant ištarti i. Po al Chajamo ke- 
tureilių, Tartalijos trieilių 17 Bombelio skaičiuočių - Dž. ir L. Li- 
jarų poemos! „Tūkstantis ir vienas puslapis“ buvo betampąs ma- 
dingiausiu poezijos salonu. 

Habibis jautėsi devintame danguje, jis nelabai gerai suprato 
žodžius, tačiau vibravo pagal muziką. Peretė be žodžių stebėjo 
menamųjų dramą ir miglotą gimimą. 


Poną Riušą nustebino Džonatano ir Lėjos sukurpta pjesikė, ne 
tiek dėl meninės kokybės, kiek dėl politinio aštrumo. Nemanė, 
kad Dž. ir L. jautrūs tokiems dalykams, apie kuriuos niekad ne- 
kalba namuose. Tačiau argi namuose jie kada užsiminė apie rūpi- 
mus dalykus? Nors jau kuris laikas... | 

Ponas Riušas niekuomet nebuvo kovotojas, bet turėjo politinę 
nuojautą; įstojęs į Pasipriešinimo judėjimą, pajuto stiprią neapy- 
kantą visokiam terorui, ar jis būtų politinis, ar ideologinis, religi- 
nis, ar ekonominis. Tai buvo paprasta - jis neapkentė priespau- 
dos; galvoje turėjo lyg ir nerašytą aksiomą, engėjo akivaizdoje 
natūraliai įtraukiančią jį į engiamųjų gretas. 


17 SKYRIUS 


Brolybė, laisvė. Abelis, Galua 


Ar penktojo laipsnio lygtis išsprendžiama su radikalų pagalba? 
Visuotinis susirinkimas nusprendė tęsti tyrimą, kol bus atsakyta 
į šį klausimą. Faktas, kad jis iki šiol nesugebėjo pateikti nė vie- 
no Trijų antikos uždavinių sprendimo, sunkiai nusvėrė svarstyk- 
les. Jie negalėjo švaistyti laiko negaudami atsakymų į iškeltus 
klausimus! 


Jie traukė šiaudą, 

kad sužinotų, kas, kas 
darbus šiuos nudirbs. 
Likimas lėmė 

Visų seniausiam; 

Juo geriau, juo geriau. 


Ponas Riušas buvo priverstas užsiversti naštą sau. TA proga išsi- 
traukė stiklinį Murano plunksnakotį ir parašė: 


Visų pirma patikslinti, kad su radikalais išsprendžiamos tik atskiro- 
jo tipo lygtys; vadinamųjų algebrinių lygčių objektai - daugianariai. 
Pavyzdžiui, 

„ZX? + 3x + 1 = O“ yra algebrinė 2-ojo laipsnio lygtis. 
„Snx+1=0“-ne. 

Pati bendriausia algebrinės lygties forma yra 

axX+a x+...bax+aąx+ta=0 
n n-1 2 1 0 
n yra lygties laipsnis, o koeficientai a. yra skaičiai. 


Pirmiesiems algebristams buvo lengva rinktis - lygtis buvo arba 
išsprendžiama, arba neišsprendžiama: ji arba turėjo šaknį, arba 
ne. Kardanas, Bombelis ir kiti buvo priversti manyti, kad tai daug 
sudėtingiau. Ir daug įdomiau. 

Galiausiai buvo užduotas bendras klausimas, kiek yra lygties 
šaknų. Prieš imdamiesi jas skaičiuoti ir mėginti apibūdinti, jie pa- 
manė, kad būtų gerai Žinoti a priori, kiek jų yra. Ar gali antrojo 
laipsnio lygtis jų turėti 37? O ketvirtojo — visai neturėti? Ar galima 
tuo būti nors šiek tiek tikram? 

„Naujajame algebros atradime“, pasirodžiusiame 1629 metais, 
Albertas Žiraras numatė, kad n-tojo laipsnio lygtis turi 2 šaknų... 
jeigu įtraukiamos menamosios šaknys ir kiekviena šaknis ištrau- 
kiama tiek kartų, kiek įsiterpė. Pavyzdžiui, dvigubą šaknį apskai- 
čiuojant du kartus. 

D'Alamberas, „Enciklopedijos“ Žmogus, pirmasis pamėgino 
įrodyti 1746 metais, juo 1749-aisiais pasekė Oileris. Paskui kiti 
du prancūzai —- Luji Lagranžas ir Pjeras Simonas Laplasas. Ga- 
liausiai pirmą išsamų įrodymą pateikė vokietis Karlas Frydrichas 
Gausas, „matematikų princas“. Beje, nepasitenkinęs vienu, jis da- 
vė dar tris. Įrodymas su jam būdingu būtinu skirtumu tarp teore- 
mos formuluotės ir jos įrodymo. 

Dabar buvo įsitikinta, kad kiekviena algebrinė n laipsnio lygtis 
ne tik turi šaknis, bet turi jų būtent: fundamentali algebros teore- 
ma! Stebuklinga teorema! Ar galima tikėtis paprastesnio ir la- 
biau apibendrinančio rezultato? 3-iojo laipsnio šaknis visuomet 
turi 3 šaknis; 2-ojo laipsnio — visuomet 2. 

Ponas Riušas susiraukė. Lyg princo iš „Miegančiosios gražuo- 
lės“ pažadinta atminties kertelėje glūdėjusi frazė staiga pakilo 
gaivi, išmiegojusi tris ketvirčius amžiaus: „Antrojo laipsnio lygtis. 
Jeigu diskriminantas yra neigiamasis, šaknų nėra. Jei lygus nu- 
liui, šaknis dviguba. Jei teigiamasis — dvi šaknys!“ 

Vadinasi, man dūmė akis! Bet kas dūmė? Senas teiginys, tvirti- 
nęs, kad kai kurios antrojo laipsnio lygtys neišsprendžiamos. O 
gal fundamentalioji teorema, kuri tikino, kad visos antrojo laips- 
nio lygtys turi 2 sprendimus? Jis buvo įsitikinęs senosios prielai- 
dos teisingumu. 

Nežinojo, ką ir manyti. Žinoma, jis kruopščiai laikėsi Groruv- 
TO programos, verčiau jos laikytis ir kai supranti, ir kai nesupran- 
ti. Bet jam nebūtina visuomet viską suprasti. Dešinysis pusrutulis 
patarė jam į viską nusispjauti. Kairysis maištavo nesutikdamas 
priimti prieštaravimo, kuris žeidė grynąją logiką. Ponas Riušas 
pagaliau rado atsakymą. Jis buvo paguodžiantis: nei senasis teigi- 
nys, nei teorema nemelavo. 

Abu teiginiai skyrėsi tiek: jie nepriklausė vienam skaičių pa- 
sauliui. Senasis teiginys siejosi su „realiųjų“, o fundamentalioji 
teorema - su „kompleksinių“ skaičių pasauliu, kuriam priklausė 
ir realieji. Čia nebuvo prieštaravimo. 

Visuomet tas pats garsusis klausimas: kur ieškoma to, ko ieš- 
koma? Juk visuomet kur nors ieškoma. Didesniąją laiko dalį pats 
nežinai. Jis prisiminė pasakojimą apie žmogų, kuris naktį po ži- 
bintu ieškojo pypkės. Praeivis klausia: „Jūs prie šio žibinto pame- 
tet pypkę?“ — „Ne! Bet tik čia galėčiau ją įžiūrėti“. Motina jam 
nuolat sakydavo... Mano motina! Kaip ilgai jos nė neprisiminiau. 
Dabar aš senesnis už ją. Tik pamanykit, prisimenu ją tik dėl fun- 
damentaliosios teoremos. Matematikos keliai išties veda visur! 
Taip, motina man nuolat sakydavo: „Tave įmes į jūrą, 0 tu nerasi 
vandens“. Kalbant apie algebros lygtis, ieškoti sprendimų kom- 
pleksinių skaičių pasaulyje — tai išties tas pats, kas ieškoti jūroje 
vandens: visuomet rasi. 

Tą akimirką ponas Riušas visiškai įvertino kompleksinius skai- 
čius. Jie buvo stiprūs, nes jų buvo gausu. Pakankamai gausu, kad 
kiekvienai algebros lygčiai pateiktų sprendimus, apskritai suda- 
rančius jų natūralią aplinką! 

Tokijyje DGAT reikalai klostėsi gerai. Ne tik tie, dėl kurių bu- 
vo nusiųstas į japonų sostinę ir kuriuos tvarkė Sindziukaus kvar- 

tale, bet ir jo paties. Jis daug kartų lankėsi karaokės bare. Mergi- 
na nuo gretimo stalo, ne ta, kuri ištiesė laikraštį, o kita, taip pat 
dažnokai užsukdavo. Galiausiai jie ėmė sėstis prie vieno staliuko, 
paskui kartu dainuodavo. Duetu. 

Jis jai prisipažino esąs ne prancūzas, o italas. Ji atsakė, kad tai 
nieko nekeičia. Jis pridūrė, kad italai puikūs dainininkai. Patys 
geriausi, kartu su bulgarais, tačiau bulgarai dainuoja bosu, o ita- 
lai - baritonu. 

— O juodukai? — susidomėjo ji. 

— Ak taip, pamiršau negrus, - prisiminė jis. 

Ir jis maloniai sutiko: 

— Buvau pamiršęs negrus ir tave. 

Jai labai patiko. Ji nebuvo pratusi prie tokio galantiškumo. 

— Nori, parodysiu, kur gimiau? 

Ant žemo lakuoto stalo jis išskleidė Europos žemėlapį. Italijos 
apačioje parodė salą. 

Ji apkabino jį: 

— Tu gimei saloj, aš taip pat. Mums buvo skirta susitikti. Ir kar- 
tu dainuoti. 

Jis nežinojo kodėl, bet netikėtai pagalvojo apie „Madam Ba- 
terflai“. Galbūt todėl, kad pro atsiknojusį kimono kyštelėjo nedi- 
delė šviesi krūtis. Jis dievino Pučinio operą. Jį nudiegė nuojauta. 

Kitą dieną gavo telegramą. Patronas reikalavo grįžti į Paryžių. 
Jis pridūrė: „Šitas skystaprotis Luidžis dar vis nerado papūgos. 
Reikia, kad tu pats tuo užsiimtum“. 

Patrono įsakymai buvo neginčijami. Jaunoji japonė dainininkė 
tai patyrė savo kailiu. Vakare prie karaokės baro staliuko ji sėdėjo 
viena. Rankoje spaudė vienintelį iš jo gautą daiktą — tą Europos 
žemėlapį su jo sala apačioje. Visą vakarą ji dainavo liūdnas dainas. 


Kopenhaga, metai - kubinė šaknis iš 6 064 321 219 (atsižvelgti į 
dešimtainius skaitmenis). 

Perskaitęs pirmą įteikto laiško sakinį, Berntas Holmbas šypte- 
lėjo. Akimirksniu atpažino autorių. Sujaudintas mįslės, užmintos 

laiško pradžioje, jis ėmė skaičiuoti. Ištraukti kubinę šaknį nie- 
kad nebūna lengva. Tačiau toks matematikos profesorius kaip 
jis puikiai mokėjo naudotis logaritmais. Atsakymas buvo: 
1823,590827 metų. 

0,590827 metų, tai buvo 0,590827 x 365 = 216 dienų. Vadinasi, 
buvo kalbama apie 1823 metų 216-ą dieną. Jis pasirausė kalen- 
doriaus. Laiškas pasiekė Kopenhagą 1823 metų rugpjūčio 4-ą die- 
ną. Jis nuo buvusio mokinio Nilso Henriko Abelio, keliaujančio 
po Daniją. Susipažino su juo prieš penkerius metus, kai užėmė 
savo pirmąją matematikos mokytojo vietą Kristianijoje. 

Baigiantis pirmiesiems metams, Nilso mokykliniame sąsiuvi- 
nyje jis užrašė: „Nepaprastai talentingam nepasotinamo apetito 
matematikai žmogui. Jei liks gyvas, tai taps geriausiu matemati- 
ku pasaulyje“. Kodėl pridūrė „jei liks gyvas“, Holmbas pats neži- 
nojo. Nilsas buvo šešiolikos. Holmbas didžiuodamasis prisiminė, 
kad būtent tais metais jis atvėrė Nilsui matematikos duris. 

Iki šiol jo pranašystė, rodės, tikrai nebuvo klaidinga. Nilsas ne- 
ginčijamai buvo geriausias norvegų, galbūt netgi skandinavų, ma- 
tematikas. Jam nebuvo nė 21-erių. 

Su stebinančiu lengvumu jis perkrimto gigantišką Oilerio kūrinį. 

Kurį laiką tai šen, tai ten Europoje vėl kilo debatai senu klau- 
simu dėl 5-ojo laipsnio lygties sprendimo su radikalais. Pamėgino 
ir Oileris, kuriam pavyko tiek dalykų, tačiau nesėkmingai. Bet 
buvo įsitikinęs, kad formulė egzistuoja. 

Abelis, tapęs pakankamai išsilavinusiu matematiku, aistringai 
atsidėjo šiam klausimui. Ir gana greitai sugalvojo formulę, kurią 
taikant buvo išsprendžiama 5-ojo laipsnio lygtis. Pavyko tai, kas 
nepasisekė Oileriui! Tais laikais Holmbas Abelio įrodyme nera- 
do nė vienos klaidos. Kaip, beje, ir kiti jį analizavę matematikai. 
Laimei, po kurio laiko pats Nilsas pastebėjo klydęs. Formulė tiko 
ne visais atvejais. Tačiau ją reikėjo pritaikyti visiems atvejams. 
Juolab, kad buvo rasta keturiems ankstesniems laipsniams. 

Tuomet Nilsas radikaliai pakeitė savo nuomonę. Jei formulė 
nebuvo rasta, susimąstė jis, vadinasi, jos neįmanoma rasti. O bu- 

vo neįmanoma rasti todėl, kad ji neegzistavo. Visiškai parblokš- 
tas. Jis perėjo nuo: „Kadangi tokia formulė yra iki 4-ojo laipsnio, 
tai turi būti ir 5-ajam“ prie: „Kodėl, būdama iki 4-ojo laipsnio, 
negali būti 5-ajam?“. | 

Grįžęs iš Kopenhagos po savo daniškų atostogų, Abelis triūsė 
be atodūsio, ypač studijuodamas Lagranžo, prieš keletą metų mi- 
rusio Paryžiuje, veikalus. Lagranžas buvo toliausiai pažengęs šiuo 
keliu, jis nurodė sektiną kryptį „visiems, kurie norėtų imtis šio 
uždavinio“. Tokia kryptimi žengė ir pats Lagranžas. Nesėkmin- 
gai. Abelis gavo liudijimą iš paties Lagranžo rankų. 

Buvo pats rudens vidurys. Snigo pirmaisiais kąsniais. Tai truks 
ilgus mėnesius. Abelis ėmėsi darbo. Netikėtai jam pasidingojo, 
kad kai sniegas liausis, kai pavasaris išgins šaltį, jis išspręs šį už- 
davinį. Dabar jis turėjo būdų sėkmei pasiekti. Artėjo šventės. 

Prieš pat Naujuosius įrodymas buvo baigtas. Jis buvo glaus- 
tas, tačiau aiškus. Dar kartą jį perskaitė. Šįkart jokios klaidos. 
Dabar Abelis jau buvo perpratęs savo amatą. Jis tapo matemati- 
ku. Rezultatas buvo puikus. Paprasčiausias sakinys — užtat koks 
sakinys! — spindėjo skaičiavimų lape: 


Algebrinės penktojo laipsnio lygtys neišsprendžiamos su radi- 
kalų pagalba! 


Ilgas, tris šimtmečius eitas kelias. Kiek keliauninkų šioje perva- 
žoje keitė arklius? Kartais jie elgdavosi šiurkščiai, kartais švel- 
niai. Del Feras, Tartalija, Kardanas, Feraris, Bombelis, Čirnhau- 
zas, Oileris, Vandermondas, Lagranžas, Rufinis, o dabar... Nilsas 
Henrikas Abelis. Jis nukeliavo iki galo, baigė kelionę. 

Abelis parašė „Pranešimus apie algebros lygtis, arba Įrodymą, 
kad neįmanoma išspręsti bendrosios penktojo laipsnio lygties“. 
Straipsnis buvo parašytas prancūziškai. Iš viso šešis puslapius Abe- 
lis tikriausiai išspausdino savo lėšomis. Dėl ekonominių sumeti- 
mų pateikė glaustą pusės puslapio redakciją. Tai pigiau kainavo, 
bet tekstas tapo sunkiau suvokiamas. 

Kaip jis pasiekė šį rezultatą? Ponas Riušas, atvirai sakant, ne- 
ką ten suprato. Tik tai, kad kalbama ne apie pavienių lygčių spren- 
dimus, bet apie jų visumą. Būtent tai buvo didžioji idėja: paimti 
lygties šaknų visumą ir ištirti jų perstatas... 

Būtų pradėjęs prieš dvidešimt metų, tikrai būtų nuėjęs toliau. 
Štai jau apgailestauja, kad Groruvras nesusirado jo anksčiau! Jis 
puikiai Žinojo, kad dalis jo neuronų išnyko negrįžtamai ir kad bu- 
vo tikrai nuostabu, jog pavyko sutelkti dar gyvus. 

Abelis tučtuojau išsiuntinėjo savo pranešimą didiesiems Euro- 
pos matematikams. Visų pirma pačiam didžiausiam - Gausui, ku- 
ris pasidėjo jį net neapsivarginęs perskaityti. Po Gauso mirties 
tarp popierių rastas net neatplėštas straipsnis. 

Abelis parašė naują pranešimą apie integravimą, kurį pridėjo 
prie dosjė ketindamas gauti universiteto stipendiją. Stipendiją ga- 
vo, tačiau pranešimas dingo. Niekam nepavyko jo rasti. 

Jau dvejus metus Abelis buvo susižadėjęs su žaviąja Kreli Kemp. 
Vesti nepakako pinigų. Tad jie laukė, kol Abelis gaus dėstytojo 
vietą. Jos taip niekada ir negavo nei gimtojoje šalyje, nei Berlyne 
ar Paryžiuje. Kai Kristianijos universitete pagaliau buvo įkurta 
matematikos katedra, vieta buvo paskirta... jo senajam profeso- 
riui Holmbui, kuris buvo tapęs jo bičiuliu! Abelis jį pasveikino. 
Gyventi tapo dar sunkiau. Dalis to, ką sunkiai uždirbdavo moky- 
damas privačiai, padengdavo šeimos skolas. Neturtingas ir ge- 
nialus, beveik tikras romantikas. Be to, jis buvo išmintingas ir nuo- 
lankus, maištingumas jam buvo svetimas. Jis ir toliau bandė su- 
pažindinti su savo darbu. 

Abelis buvo įsitikinęs, kad jo atradimai būtų pripažinti Pary- 
žiuje. Jis pateiktų straipsnius institutui, kur Koši, Ležandras ir 
kiti prancūzų matematikai sugebėtų nustatyti tikrąją jų vertę. Abe- 
lis kalbėjo taisyklinga kalba, be to, argi ne prancūzai, tiesa, netie- 
siogiai, valdė šalį? | 


1815 metais, kai Nilsas paliko gimtąjį miestą ir išvyko mokytis į 
Kristianiją, tarp Norvegijos ir kaimyninės galingosios Svedijos bu- 

vo pasirašytas susivienijimo aktas. Istorijos ironija, kad tuo metu, 
kai Napoleonas baigė savo karjerą Vaterlo, vienas iš jo šlovingų 
maršalų grafas Bernadotas pradėjo savąją: įkopė į Švedijos sostą 
ir faktiškai suėmė į savo rankas valdžią Norvegijoje. 

XVIII amžiaus pabaiga matė patį didžiausią matematikų sam- 
būrį vienoje šalyje per visą istoriją. Prancūzų revoliucijos metu 
Paryžiuje dirbo Lagranžas, Karno, Monžas, Vandermondas, Lap- 
lasas, Ležandras, Lakrua, Furjė, neįskaitant Kondorsė ir Delamb- 
ro. Paskui, peržengus šimtmečio ribą, į pamainą atėjo: Koši, Pon- 
selė, Sofi Žermen, Puasonas, Šalis. 


Iškart po pietų Alberas užsuko „pakrauti“ pono Riušo. Kaip ir 
pirmą kartą, dėl Talio, 404-asis pasuko Paryžiaus centro link. Kai 
už Karališkųjų rūmų jis kirto Luvro Karuselės aikštę, ponas Riu- 
šas žvilgtelėjo senos pažįstamos piramidės link. "Tai vyko rudens 
pradžioje, jau buvo prabėgę šeši mėnesiai. Nuo to laiko jis mate- 
matikai išliejo daugybę rašalo... Perėja vėl kulniavo grupė japo- 
nų, tik šįkart įsisiautusių į kailinius ir užsidėjusių pūkuotas kepu- 
res. Piramidė, dar spaudžiant ryto šaltukui, labiau nei paprastai 
buvo panaši į kristalą. Aplinkui sustingę plytėjo visiškai lėkšti ko- 
ne magiški vandens ploteliai. Neužšalęs vanduo atrodė sunkus. 
Kaip degtinė iš šaldymo įrenginio. 

Santūrusis Alberas pasiteiravo, ir ne tik iš mandagumo, ar pa- 
sistūmėjo tyrimas. 

Ponui Riušui buvo nelengva atsakyti. Ką jam sakyti, išskyrus: 

— Keletą dienų skaičiau apie keistą italų matematiką, kuris tuo 
pat metu buvo ir gydytojas, ir kuris prieš keturis šimtmečius su- 
galvojo vieną svarbią dalį tavo 404-ajam. 

— Tais laikais nebuvo automobilių! 

— Ne. Tačiau buvo laivai, o laivuose - kompasai, o po laivais — 
jūra. Ir kai ji per smarkiai įsibanguodavo, kompasas taip pat im- 
davo sukinėtis ir tapdavo netinkamas. Nukrypdavo nuo šiaurės. 
Manasis matematikas sukūrė suspendavimo sistemą, kad kom- 
pasas nepriklausytų nuo supimo bei kilinio sutapimo. Tokia kiek 

pritaikyta sistema yra tavo 404-ajame. Tuoj suprasi, kai pasakysiu 
jo pavardę. Kardanas. 

— Nieko sau tipas! Italas; manęs tai nestebina. Italai - automo- 
bilių asai — Feraris, Maceratis, Lambordžinis... Taigi! Kaip ir šiukš- 
lių dėžė*. Man nosis ištįso, kai sužinojau, jog Pubelis išrado... 
šiukšlių dėžę. Tai puikus išradimas. Ne, ne šiukšlių dėžės, nors... 
Jūs visai neįkertat mechanikos. Kardano velenas atlieka svarbiau- 
sius dalykus. Visų pirma, - ir jis parodė į kapotą, - jis leidžia va- 
rikliui sukti ratus, be to, vairui sukioti tuos ratus. 

Alberas suktelėjo vairą, kad pademonstruotų. Kadangi Karda- 
no velenai puikiausiai veikė, ratai pasisuko! 404-asis šoko ant san- 
kasos ir vos neįsirėžė į grupę japonų, gurgančių pėsčiųjų perėja. 
Kad kiek... 

— Puiku, jau supratau! - suriko ponas Riušas. 

Alberas paliko poną Riušą Luvro krantinėje prie Menų tilto. 
O stebukle! Vienoje ir kitoje laiptų pusėse nuožulniomis plokš- 
tumomis galima buvo užvažiuoti ant tilto. Alberas ramiai pajudė- 
jo ir nurūko Mežisri krantinės link. 

Su Kardanu ar be jo, tačiau automobilių burzgesys buvo nepa- 
kenčiamas. Kaskart, kai aukščiau prieš srovę Tiuilri pusėje įsi- 
žiebdavo raudona šviesa, stodavo brutali tyla, nerimastinga tarsi 
švogždžiantis staiga nutrūkstantis ligonio kvėpavimas. 

Keli rato suktelėjimai, ir ponas Riušas atsidūrė viršum van- 
dens. Sena buvo didinga, melsvai pilkšva, kiekvienam flamandų 
dailininkui sukeltų maniją. Senos dvelksmas: blyškiai melsvi ga- 
rai, tarytum vanduo iškvėptų dūmelį. Tokiom akimirkom, kai žie- 
ma Paryžiuje sušvytėdavo visomis šviesomis, likusi pasaulio dalis 
galėjo išgaruoti sau! 

Barža su smėliu tylutėliai praplaukė kaip tik po jo vežimėliu. 
Ponas Riušas nusekė ją akimis. Priplaukusi Sitė salos smaigalį, 
pasisuko dešinėn ir pranyko po Naujuoju tiltu. 

Ponas Riušas stabtelėjo tilto viduryje. Blyški saulė, spinduliuo- 


* Poubelle - šiukšlių dėžė (pranc.). 


DENIS GUED/I iš PAPŪGOS TEOREMA 323 


janti iš vidaus nematomą šilumą, šildė atgyjantį peizažą, bet kar- 
tais sausas šaltukas šuoru gribšteldavo ponui Riušui sprandą. Ši- 
lo. Tokią šiltą žiemą ponas Riušas priėmė kaip dovaną. 

Sena prislopino mašinų dundesį. Girdėjosi tik pėsčiųjų Žings- 
niai ir praeivių balsai. Pilkos šakos, styrančios išilgai krantinės 
kaip kokie nuogi sargybiniai, nubrėžė šiono man's river ribą. Upės 
vidury ponas Riušas pasijuto už daugybės Ijė nuo abiejų krantų. 


Savo kabinete Kristianijos universitete Holmbas karštai darba- 
vosi, kai į duris pabeldė konsjeržas ir įteikė laišką. Holmbas čiu- 
po popieriaus peilį, gulėjusį ant rašomojo stalo, ir atplėšė voką. 

Ne, laiškas neprasidėjo: „Frolanas, kubinė šaknis iš 6 121 085 701“. 
Jis prasidėjo įprastai: „Frolanas, 1829 metų balandžio 6 diena“. 
Toliau ėjo tik vienas sakinys: „Šiandien ketvirtą valandą dienos 
mirė Nilsas Henrikas Abelis“. Holmbas negalėjo suturėti ašarų. 
Jo mokinys, bičiulis mirė išsekintas ligos. Jam nebuvo nė dvide- 
šimt septynerių metų. | 

Prisiminė savo žodžius, įrašytus Nilso mokykliniame sąsiuviny- 
je: „Jis taptų, jei liktų gyvas, geriausiu matematiku pasaulyje“. Jei 
liktų gyvas! 

Ar per ankstyva mirtis ir nelaimė buvo tokios akivaizdžios, kad 
tuo metu pradedantis dėstytojas leistų sau ištarti tokius žodžius 
net neįtaręs, kokia juose glūdi jėga, tarsi nebūtų galėjęs susivaldyti 
nepranešęs apie grėsmę, jau kybančią virš licėjaus auklėtinio. 

Holmbas liūdnai šiptelėjo. Šiaip jau jis suklydo pranašauda- 
mas. Nilsas gyveno neilgai IR buvo vienas iš geriausių matemati- 
kų pasaulyje. Beje, mokslo veikėjai apspito jo kapą ir puolė iškil- 
mingai reikšti pagarbą palaikams. 

Berlyno universitetas, kuris ne kartą atsakė jam vietą, atsiuntė 
pasiuntinį; jis pageidavo matyti jį tarp savo dėstytojų. Kai laiškas 
pasiekė Norvegiją, Nilsas jau buvo palaidotas. O Paryžiaus insti- 
tutas? Čia dar gražiau. 

1793 metais Revoliucija uždarė akademijas. Po pustrečių metų 
ji įsteigė Institutą ir įkurdino jį Luvre. 1805 metais per Menų til- 

tą, kuris buvo ką tik pastatytas, Napoleonas perkėlė Institutą per 
Seną ir įkūrė tiesiai priešais, buvusiuose Mazarinio rūmuose. 

Ponas Riušas anksčiau niekuomet į tai nekreipė dėmesio. Žvilg- 
telėjo į abu galus: Menų tiltas tiesiog jungė kvadratinio Luvro 
kiemo vartus ir Instituto kupolą. Tiesi linija yra pats trumpiau- 
sias kelias... Žinoma, tačiau tarp ko ir ko? Tarp vilties ir nevilties. 
Ponas Riušas negalėjo susiturėti nepagalvojęs apie į Paryžių at- 
vykusį jaunuolį, atkeliavusį iš šalčio, išlipantį matematikų mieste, 
kupiną vilties, su pranešimu po pažastim. 

1826 metų liepa, buvo karšta, ant tilto spietėsi linksma minia. 
Tai buvo madingas tiltas, pirmasis metalinis tiltas Paryžiuje! Abe- 
lis grožėjosi matoma geležine armatūra, ketaus arkomis ir iš ge- 
ležies sukonstruotu paklotu. Keliaudamas per Vokietiją, Austriją 
ir Italiją, jis nebuvo regėjęs nieko panašaus. Vazonuose išilgai vi- 
so tilto augo apelsinmedžiai! Abelis bufete akimoju išlenkė stiklą 
limonado. Linksmam orkestrėliui skambinant populiarias melo- 
dijas, jis pasvajojo apie Krelį, apie ten laukiančią sužadėtinę. Pas- 
kui stabtelėjo prie mažyčio lėlių teatro. Kurį laiką kvatojosi it ma- 
žas vaikas ir nuskubėjo krantinės link. Po kelių akimirkų jo pra- 
nešimas bus įregistruotas Prancūzijos institute! 


Pragariškas automobilių triukšmas šiurkščiai grąžino poną Riušą 
į jo šimtmetį. Jis kantriai palaukė, kol užsidegs raudona, ir perva- 
žiavo nesiskubindamas Konti krantinę. Jis turėjo marias laiko. 
Nebuvo numatęs susitikti su praeitimi Nemirtingųjų buveinėje! 

Po arka sarginėje turėjo parodyti dokumentą. Pastato korpuse 
glaudėsi dvi bibliotekos. Seniausią viešąją Mazarinio biblioteką 
ponas Riušas žinojo, nes lankydavosi studijų metais. Nuo tada 
nebuvo užsukęs. Jam buvo įteiktas ženklelis. Antras kiemas, į kairę 
po skliautuoto praėjimo. Durininkai su livrėjomis padėjo įveikti 
du įėjimo laiptus ir pastatė jį erdviame hole. Ryškiai žalias kilimo 
takelis, bėgantis laiptais, vedė prie nediduko lifto, kurio durys 
automatiškai atsidarė vos jam atvažiavus į aikštelę. 

Prancūzijos instituto biblioteka! Visai kitokio pobūdžio nei Ara- 

bų pasaulio instituto. Nors jas siejo tai, kad abi buvo kairiajame 
Senos krante, daugiau neturėjo nieko bendra. Ypač skyrėsi kė- 
dės. Čia jos buvo pagamintos iš tvirto prabangaus medžio ir ap- 
trauktos salotiniu aksomu. Ir atlošai buvo plokšti! 

Siaurą keturiasdešimties metrų ilgio salę vidury kirto sunkių 
ąžuolinių stalų, kartoniniais grifonais papuoštomis kojomis, anfi- 
lada. Ponas Riušas įsitaisė. Netrukus jo akiratin pakliuvo Nilso 
Abelio „Pranešimas apie didelės transcendentinių funkcijų kla- 
sės bendrąsias ypatybes“; ir šis trejus metus dūlėjo stalčiuje, kol 
buvo pristatytas posėdyje... praėjus savaitei po Abelio mirties. 
Ogiustenas Koši, Ležandro paskatintas, pagaliau parašė praneši- 
mą apie Abelį. Tačiau šis didis matematikas taip atsidėjęs rašė 
reikšmingą kūrinį, kad pritrūko laiko savo didžiuliu protu pamė- 
ginti suvokti jauno nežinomo norvego teorijas, be to, jo rašysena, 
atrodo, buvo neįskaitoma! 


Mėnesiu anksčiau čia pat Institute jaunuolis, dar jaunesnis už Nilsą 
Abelį, - vos aštuoniolikos — parašė pranešimą „Pirmojo laipsnio 
algebrinių lygčių tyrimai“. 

Autorius buvo licėjaus auklėtinis. Jo mokyklinėse pažymių kny- 
gelėse galima perskaityti štai ką: „Vis užsiėmęs tuo, ko neįmano- 
ma padaryti“, „Kasdien silpsta jo sveikata“, „Keistokų manierų“, 
„Itin bjauraus elgesio, uždaroko būdo“. Kitas mokytojas pridūrė: 
„Manau, kad jis nelabai didelio proto arba taip jį slepia, kad aš 
nesugebu įžvelgti“. 

Tarytum kam nors parodyti savo protą nereikštų įteikti dova- 
ną, negalėjo nepastebėti ponas Riušas. Ką padarė šis mokyto- 
jas, kad Galua kiltų noras rodyti jam savo protą? Yra žmonių, 
karčiai pagalvojo jis, kurie tenusipelno, kad ant jų šliukštelėtų 
kvailysčių banga. 

Ne visiems moksleiviams pasisekė turėti savo Holmbą. Kai ku- 
rie Galua mokytojai vis dėlto pastebėjo, kad „jo gabumai išskirti- 
niai“ ir kad šis mokinys buvo „užvaldytas aistros matematikai“. 
Vienas iš jų netgi parašė: „Jis pamišęs dėl matematikos“. 

O paskui dar šis, net neįtaręs, kad jo sukta pastaba pasirodys 
tokia tiksli: „Jis siekia originalumo!“ 

Ir pagaliau sakinys, nuskambėjęs lyg šūksnis: „Jis protestuoja 
prieš tylą!“ 


Šis dėl matematikos pamišęs licėjaus auklėtinis, atnešęs į Institu- 
tą pranešimą, vadinosi Evaristas Galua. Ir vėl tekstą priėmė neiš- 
vengiamasis Koši. 

Šįkart pastarasis suprato darbo, kurį laikė savo rankose, reikš- 
mingumą. Deja, tą dieną, kai turėjo skaityti pranešimą, sirgo ir 
negalėjo dalyvauti posėdyje. Koši neilgai trukus pasveiko, tačiau 
pamiršo pranešimą. 

Ponas Riušas be vargo įsivaizdavo jaunuolį, atėjusį atsiimti sa- 
vo straipsnio, kuriam laborantas atsakė, kad jiems jo nepavykę 
rasti. Tarsi nebūtų pakakę, kad jo darbas nebuvo pristatytas po- 
sėdyje, jis buvo dar ir nudaigotas. Kaip pikta! 

Ir ką gi darė, kaip sakoma, sudirgęs, pasipiktinęs jaunasis Eva- 
ristas Galua? Ji is ramiai pareina namo ir iš naujo perrašo prane- 
šimą. 

Vėliau panašią 1830 metų viduržiemio dieną jis vėl peržengia 
Instituto slenkstį ir įteikia savo „Pranešimą apie lygčių sprendi- 
mo su radikalų pagalba sąlygas“ tikėdamasis varžytis dėl didžiojo 
matematikų prizo, kuris turėjo būti paskirtas vasaros pradžioje. 
Nelaimei, šįkart ataskaitą turėjo rašyti ne Koši, o imperijos baro- 
nas Furjė. 

Žozefas Furjė - didysis žymiųjų sekų, kurios pavadintos jo pa- 
varde, vartotojas, lydėjęs Bonapartą į Egiptą, išgyvenęs Mame- 
liuko užpuolimus, mirė lovoje Paryžiuje... iki posėdžio likus kele- 
tui dienų. Taigi niekas nepristatė Galua pranešimo. O jis niekuo- 
met ir nesužinojo, kad nedalyvavo konkurse. 

Abelio pranešimas galiausiai buvo aptiktas tarp Gauso popie- 
rių po jo mirties; o Galua pranešimo nerasta tarp Furjė popierių. 
Galua darbas dar kartą buvo pamestas. 

1830 metų birželio 28 dieną prizas atiteko... Nilsui Abeliui! Aka- 

demija tarsi atsiprašė neskyrusi apdovanojimo jam gyvam esant. 
Taip darydama, pagal pražūtingą tęstinumą nesuteikdama jo Ga- 
lua, jo dar gyvam matematikos broliui, taikė tokią pačią schemą. 

Dvi klaidos buvo ne vienintelės, pasitaikė ir trečia. Vieną 1831 
metų žiemos dieną Galua trečiąsyk peržengė Instituto slenkstį ir 
įteikė pranešimą. 

Šįkart jis buvo perskaitytas. Jam buvo duotas atsakymas. 

Pranešimą išanalizavo Deni Puasonas, kuriam, beje, turim bū- 
ti dėkingi už puikų tikimybių teorijos dėsnį. 

„Mes labai stengėmės suvokti pono Galua įrodymą. Jo sam- 
protavimai nei pakankamai aiškūs, nei pakankamai išplėtoti, kad 
galėtume įvertinti jų tikslumą, ir mes net nebūtume pajėgūs pa- 
teikti apie jį ataskaitą...“ — rašė Puasonas. 

Šis laiškas žymi santykių tarp Instituto bei Evaristo Galua pa- 
baigą. Tuo metu, kai Puasonas visiškai nesuprato jo darbo, Galua 
konfrontavo su kita institucija. Kalėjimu. Kaip tik sėdėdamas 
Šventosios Pelagijos vienutėje, jis ir skaitė šias eilutes, padariu- 
sias galą jo troškimui pamatyti savo darbą pripažintą bei supras- 
tą. Sakoma, kad Evaristui Galua priteista dvidešimt metų kalėti. 


„Mes net nebūtume pajėgūs pateikti apie jį ataskaitą...“ — rašė 
Puasonas. Tarytum ponas Riušas galėtų! Vis dėlto iš pagarbos 
Galua jis pasižadėjo pamėginti. Groruvras savo kortelėse tikriau- 
siai paaiškins. 

Biblioteka veikė iki 18-0s valandos. Buvo 17-a valanda 45. Va- 
landas rodė keistas sieninis laikrodis su dviem ciferblatais, jis ka- 
bėjo pačiame salės gale už bibliotekininkės stalo. Jis buvo įtaisytas 
IX Respublikos valdymo metais. Viršutinis ciferblatas rodė Sau- 
lės, o apatinis — civilinį laiką. Tačiau rodė jį dvejaip: mėnesiai bei 
metai buvo pažymėti pagal Grigaliaus ir pagal Respublikos kalen- 
dorius. Ponas Riušas suprato, kad dabar pats pliuvjozo* vidurys. 

Rankiodamas daiktus, prisiminė kažkur skaitęs, kad bibliote- 


* Pliuvjozas — penktas Respublikos kalendoriaus mėnuo. 

koje prie įėjimo stovėjo Voltero statula. Ji vaizdavo „nuogą 76 
metų Volterą“. Jos nebuvo. 

Paprastai pridengiamas seno žmogaus kūnas čia buvo demonst- 
ruojamas. Be to, filosofo kūnas. Dvigubai sudomintas ponas Riu- 
šas paklausė, kur dingo statula. Jam buvo paaiškinta, kad ji pa- 
keista į Mazarinio kenotafą. „Verčiau išstatyti akademikų akims 
tuščią kardinolo kapą nei sukriošusį, bet gyvą filosofo kūną!“ — 
pastebėjo ponas Riušas palikdamas biblioteką. 

Ponas Riušas susijaudinęs pasiekė Ravinjano gatvę. Kai baigė 
pasakoti, ką veikęs po pietų, egzaltacija buvo pasiekusi didžiau- 
sią įtampą. Žinoma, išskyrus Maksą, kuris buvo pernelyg jaunas, 
ir Nofutur, kuri buvo papūga, visi buvo girdėję apie Galua. Po 
žodelį tai šen, tai ten. Iš pono Riušo lūpų jiems visapusiškiau at- 
siskleidė jo gyvenimas bei kūrinys. Na o apie Abelį niekuomet 
nebuvo girdėję. 


Mano brangusis sūnau, 

Štai paskutinis mano laiškas tau. Kai skaitysi šiuos žodžius, manęs 
nebus tarp gyvųjų. Nenoriu, kad nusimintum ar sielvartautum. Pa- 
mėgink toliau gyventi įprastą gyvenimą, kai tik bus įmanoma. Ži- 
nau, kad bus sunku užmiršti tėvą, kuris buvo tavo bičiulis. 

Lėjos balsas vos girdėjosi. Ji sėdėjo ant savo lovos. Džonatanas 
greta klausėsi, pro stoglangį klaidžiojančiu žvilgsniu naršydamas 
danguje. 

Mėginsiu kaip įstengsiu paaiškinti, kodėl nusprendžiau įvykdyti 
tokį galutinį veiksmą. Mano vaike, tu žinai, kad septyniolika metų 
buvau mūsų miesto meras. Po Vaterlo Laisvės priešai mėgino mane 
pašalinti, bet tuščiai. Visi žino mano įsitikinimus, mano nuomonę 
apie Burbonus ir jėzuitus. 

Sūnau, esu tikras, kad parapijos klebonas ir jo atsiųsti žmonės 
žinojo, jog atvirai kovodami negalės pakirsti mano autoriteto. Jie 
griebėsi kito būdo. Aš nebebuvau priešas, kurio baiminamasi, jie 
ėmė iš manęs juoktis. Kai kurie apdovanodavo sunkiai slepiamo- 
mis šypsenėlėmis. Kiti, amžini priešai, juokdavosi į akis traukdami 

dainuškas apie Bur la Reną, išsirinkusį kvaištelėjusį merą, krašto 
pajuokų objektą. 

Jei nekreipdavau dėmesio, juokdavosi į akis, jei bandydavau įtikinė- 
ti, juokdavosi į akis, jei įsiusdavau, juokdavosi į akis dvigubai garsiau. 

Tokiu paskutiniu veiksmu galiu prikelti pagarbą sau ir savo šei- 
mai. Niekas nedrįs juoktis iš tavo mamos ir tavęs. 

Mirštu dusdamas. Mirštu pritrūkęs gryno oro. Tokį mane žudantį 
orą užnuodijo Bur la Reno žmonės. Reikia, kad jie apie tai sužinotų 
ir suprastų. 

Brangusis sūnau, man sunku atsisveikinti su tavimi. Tu mano 
vyriausias sūnus, ir aš visuomet tavim didžiavausi. Vieną dieną tu 
tapsi didžiu ir žymiu žmogumi. Žinau, kad tokia diena ateis, bet 
taip pat žinau, kad tavęs laukia kančia, kova ir prarastos iliuzijos. 

Tu būsi matematikas. Tačiau net matematika, pats kilniausias ir 
abstrakčiausias iš visų mokslų, kad ir kokie eteriniai jie būtų, turi ne 
menkesnes šaknis žemėje, kurioje mes gyvenam. Net matematika 
neleis tau bei kitiems žmonėms išvengti kančių. Kovok, brangusis 
vaikeli, kovok narsiau, nei kovojau aš. Kad mirdamas išgirstum 
skambinant Laisvės varpus. | 

Kai Lėja padėjo laišką, kurį Galua tėvas atsiuntė sūnui prieš 
savižudybę, ji virpėjo. | 

Tėvo ranka su baisia nuojauta buvo aprašyta sūnaus ateitis. 
Kančia, kova, iliuzijų netekimas, genialumas, laisvė ir mirtis. Tar- 
si prieš mirtį tėvas padiktavo jaunuoliui gyvenimo programą. 

Kova, laisvė... Dabar buvo Džonatano eilė raportuoti Lėjai, ką 
buvo sužinojęs. Buvo 1830-ieji. Jau penkiolika metų truko Res- 
tauracija; Burbonai nebaigė tvarkyti savo sąskaitų su Paryžiaus 
liaudimi. Liepą per tris šlovingąsias dienas* sostinė sukilo, o Ga- 
lua, paruošiamųjų Liudviko Didžiojo licėjaus klasių internas, ne 
savo valia negalėjo dalyvauti. Jis atsigriebė. 

Džonatanas išlankstė lapą, kur buvo kruopščiai perrašytas... 
policijos raportas: 


* Trois Glorieuses - 1830 m. liepos 27, 28, 29 d. (pranc.). 

Dalyvauja beveik visuose Paryžiaus maištuose bei neramumuo- 
se. Per viešą Liaudies bičiulių draugijos susirinkimą bando sukurs- 
tyti susirinkusiuosius šaukdamas: „Mirtis ministrams!“ Įstoja į Na- 
cionalinės gvardijos artileriją ir praleidžia 1830-ųjų gruodžio 21 ir 
22 naktis mėgindamas įtikinti artileristus atiduoti miniai patrankas. 
1831 metų gegužę respublikonų bankete, vykusiame per Burgundi- 
jos vynuogių derliaus šventę, su durklu rankoje kėlė tostą: „Už Liud- 
viką Pilypą“. 

Charakteris: kalba veikiau ramiai ir pašaipiai, kartais karštai ir 
nevaldomai. Būtų matematikos genijus, nors nepripažintas mate- 
matikų. Nepalaiko santykių su moterimis. Vienas iš pačių aršiausių 
respublikonų. Labai drąsus, ekstremistas, fanatikas. Galbūt pats pa- 
vojingiausias, nes drąsus. Lengvai prieinamas mūsų žmonėms, nes 
apskritai pasitiki žmonėmis ir visiškai neišmano gyvenimo. 

— Šnipeliai teigia, kad jis nepalaikė ryšių su moterimis? — už- 
ginčijo Lėja. - O iš tikrųjų viena buvo. Vienintelė. Jis įsimylėjo 
merginą, kuri akivaizdžiai nejautė jam meilės. Dėl absurdiškų vi- 
sai nesuvokiamų priežasčių vienas iš jo draugų respublikonų, taip 
pat mylėjęs tą merginą, išprovokavo dvikovą. 

Galua neturėjo nė menkiausio šanso. Jo varžovas, tačiau poli- 
tikos šalininkas, buvo karininkas, įgudęs naudotis ginklais. Galua 
naktį prieš dvikovą praleido rašydamas ilgą laišką savo bičiuliui 
Ogiustui Ševaljė: 

... pastaruoju metu daugiausia mąsčiau apie transcendentinės dvi- 
prasmybės teorijos analizės taikymą. Svarbu a priori žinoti imant 
santykius tarp transcendentinių dydžių ar funkcijų, kokius pakeiti- 
mus galima atlikti, kokiais dydžiais galima pakeisti duotuosius dy- 
džius taip, kad santykis nenutrūktų. Tai verčia pripažinti, kad nebe- 
įmanoma tęsti išraiškos ieškojimų... Lėja nebaigė sakinio... Bet aš 
pritrūkau laiko ir mano mintys apie šią neaprėpiamą sritį dar nepa- 
kankamai išplėtotos. Aš dažnai pavojingai skubėdavau priimti siū- 
lymus, dėl kurių nebūdavau tikras. Tačiau visa, ką čia parašiau, jau 
metai sukasi mano galvoje, ir esu suinteresuotas neapsigauti, kad 
manęs nejįtartų, jog skelbiu teoremas neturėdamas viso įrodymo. 


DENIS GUEDJ Iš PAPŪGOS TEOREMA 331 


Išaušus Galua pasirašė: Karštai tave bučiuoju. 
Jis užvertė matematikos testamentą ir su liudininkais išėjo iš 
kambario. 


Kitą dieną ponas Riušas vėl nuvažiavo į GB. Iš naujo pasigrožėjo 
lentynomis, kuriose dominavo tamsus raudonis ir sustatytų vei- 
kalų nugarėlių auksas. Visos šios knygos čia! Jo žinioje. Gražiau- 
sia dovana, kokią kada yra jam dovanoję. Ak Groruvrai, Groruv- 
rai! Dieviškos knygos. Tik jis jas įsigijo ne visai... pats apie tai 
užsiminė. Tačiau manęs negalima apkaltinti slėpimu, nes jis jas 
nusipirko, Žinoma, ne visai... tarkim, plaudamas ne visai švarius 
pinigus. 

Tik pamanykit, niekas, išskyrus kelis artimiausius draugus, ne- 
galėjo nė įtarti, kad tokiame paprasčiausiame kieme slypi šitoks 
lobis. Laimei, sušuko jis! Pamanė, kad klastingas protas galėjo 
palaikyti knygyną „priedanga“, iš išorės slepiančia neteisėtą pre- 
kybą retomis knygomis, tačiau jis turi pripažinti niekuomet nega- 
lėsiąs nurodyti, kam jos priklausė. Groruvras jam neatsiuntė jo- 
kio dokumento, ir jo namas Manause buvo virtęs pelenais. Jis 
turėjo laišką, bet jo, aišku, negalėjo pakakti. Ši biblioteka buvo 
uždelsto veikimo bomba. 

Ponas Riušas apsižvalgė. Kambariui kažko trūko! Skulptūros! 
Argi menininko dirbtuvėje jai ne vieta? Juolab, kad prieš ponui 
Riušui tampant savininku, šias dvi dirbtuves nuomojo tapytojai ir 
skulptoriai. 

Ponas Riušas pagalvojo, ar draugai iš Monmartro negalėtų jam 
padaryti „Nuogo aštuoniasdešimt ketverių metų pono Riušo“, ku- 
rį jis pastatytų prie įėjimo į GB norėdamas pasityčioti iš Instituto. 
Jis įsivaizdavo pozavimo seansus, juk susloguodavo vos nusivilkęs 
megztinį. Tiek to, gana kliedesių. Tad ką gi veikti šįryt? Jis, be abe- 
jo, privalėjo išsivalyti pyktį, kurį sukėlė vakarykščiai skaitiniai. 

Pavažiavęs kelis metrus, ponas Riušas nuo savo vaizduotės sta- 
tulos akmens peršoko prie visiškai realaus praėjusiais šimtme- 

čiais parašytų knygų popieriaus. GB 3 skyriaus lentynose aristok- 

ratų neapkentęs Galua buvo įspraustas tarp barono ir princo. Ba- 

ronas - tai Žozefas Furjė, o princas - Karlas Frydrichas Gausas. 

Kalbant matematikos kalba, - aukštos kokybės kaimynystė. 
Puldamas spręsti algebros lygčių, ponas Riušas pajuto poreikį su- 

dėlioti taškus. Išsitraukė Murano stiklo plunksnakotį, rašalinę ir at- 

sivertė storą sąsiuvinį kartono viršeliais bei plačiomis paraštėmis. 
Štai kaip jam dingojosi keli matematikos pereiti etapai. 


Visų pirma jie pradėjo nuo mėginimų suvokti, turi duotojo tipo 
lygtis šaknį ar ne. Ją apskaičiuodami. Paskui pastebėjo, kad dau- 
guma turi jų daugybę. Tuomet iškilo naujas klausimas: kiek šaknų 
gali turėti viena lygtis? Ar egzistuoja viršutinė riba? O žemutinė 
riba? Atsakymas buvo rastas: n laipsnio šaknis turi būtent šaknų — 
fundamentali mums jau Žinoma algebros teorema. 

"Tuo pat metu iškilo efektyvaus sprendimų apskaičiavimo, spren- 
dimo su radikalų pagalba problema, jie apibrėžė pirmųjų keturių 
laipsnių sprendimų formules. Reikėjo palūkėti tris šimtmečius, kol 
Abelis įrodė, kad bendroji 5-ojo laipsnio lygtis neišsprendžiama 
su radikalų pagalba. Paskui Abelis, kaip ir Galua, abu atskirai įro- 
dė, kad su radikalų pagalba neišsprendžiamos ne tik 5-ojo laips- 
nio, bet ir visos aukštesnio nei 5-ojo laipsnio lygtys. 


Šimtmečių šimtmečius trunkančioje estafetėje lazdelę perėmė 
šalti Abelio Galua pirštai. Jis pasiekė finišą dar Renesanso lai- 
kais pradėtose lenktynėse. 

Ponas Riušas toliau rašė santrumpą: 


Tvirtinimas, kad visos aukštesnės nei 5-ojo laipsnio lygtys neiš- 
sprendžiamos su radikalų pagalba, nereiškia, kad taip ir yra. Ga- 
lua uždavė sau klausimą norėdamas sužinoti, ar buvo būdas a pri- 
ori nustatyti, ar atskira lygtis išsprendžiama su radikalų pagalba. 
Ar egzistuoja koks nors kriterijus? Galua jį suformulavo! | 

Kaip jis tai padarė? Ar noras suvokti šį kriterijų ir Galua pasirink- 

tus kelius jam pasiekti —- 19 metų amžiaus! — mobilizavo visas 
pono Puasono pastangas, ir jis ataskaitoje negalėjo net suformu- 
luoti idėjos? 


Galua „Rinktiniai kūriniai“ tilpo į vieną tomelį. Ponas Riušas vėl 
ėmėsi Groruvro kortelių. 

Viena Galua frazė buvo kaligrafiškai stropiai išvedžiota pir- 
moje kortelėje: 


Pačių iškiliausių geometrų pastangų objektas - elegancija. 


Ponas Riušas stabtelėjo, štai jį jaudinusi savybė. Jo akimis žiū- 
rint, elegancija buvo viena iš labiausiai jaudinančių mokslo kate- 
gorijų. Kad jaunuolis, vos išėjęs iš paauglystės, ją iškėlė viso savo 
kūrinio tikslu — buvo apie ką pamąstyti tiems, kurie brenda per 
mokslus apsiavę auliniais. Galua, kai rašė šias eilutes, kalėjo jau 
devynis mėnesius. Gal įsiūčio bei originalumo kokteilis ir vedė 
Galua prie jo elegantiškų proveržių? Ponas Riušas skaitė toliau: 


Užuot žvelges į vienos lygties šaknis atskirai, Galua jas matė kaip 
visumą, rašė Groruvras. Paskui jis išnagrinėjo, kaip ši visuma vei- 
kia vykstant tam tikroms transformacijoms, substitucijoms... 


Groruvras teigė: 


Trumpai ir intensyviai padirbėjes, Galua visiškai išsprendė proble- 
mą. Tačiau tai padarė taip, kad jo išrastos priemonės atvėrė naują 
didžiulę matematikos sritį. 

Jo sukurti objektai tapo naujais matematikos veikėjais, o taikyti me- 
todai suteikė galimybe atsirasti naujam būdui plėtoti matematiką. 
Galima teigti, kad po Galua pasikeitė algebros pobūdis. Objektai, į 
kuriuos nukreipė dėmesį, buvo jau ne tik skaičiai ar netgi ne funkci- 
jos, o „Struktūros“. Tai yra objektai, imti ne kaip atskirybės, o visu- 
ma, Ssusaistyta ryšiais, kurie toms visumoms suteikia struktūrą. 

Tokia yra Galua atrasta grupės struktūra, tapsianti svarbiausiu XX 
amžiaus algebros objektu. Šis naujas „matymo“ būdas yra tai, kas 
kvailai buvo pavadinta moderniąja matematika. Tarytum kiekvie- 
noje epochoje naujoji matematika nebuvo moderni! 

N. B. Apibūdinti visumos struktūrą - tai sugebėti pasakyti, kuo 
skiriasi du elementai, kurie nėra TAS PATS. Tai sulaužyti nedife- 
rencijuotumą tarp dviejų visumos elementų. 


Ponui Riušui buvo itin vertinga paskutinė pastaba. Šią akimirką 
matematika atsiskyrė nuo filosofijos. Arba priešingai, sutiko jis. 
Nuo tos akimirkos jiedu su Groruvru iš tikro galėjo susitikti kaip... 
lygus su lygiu. 


Nepaprastas Galua matematikos naujoviškumas sušvelnina griežtą 
nuosprendį, kurį galima paskelbti jo tyrinėtojams. Negalima jiems 
priekaištauti, kad nesuvokė jo darbų. Tačiau galima priekaištauti, 
kad nė nemėgino jų suvokti. Galua brangiai sumokėjo už tai, kad 
aplenkė savo epochą. Jis nelaukė, kol pasivys likusieji matematikai. 


Kai ponas Riušas užvertė Galua „Rinktinius kūrinius“, prisiminė 
Kardano frazę, nuo kurios iš dalies ir prasidėjo šita istorija: „Pa- 
sistenk, kad tavo knyga būtų naudinga ir kad ši nauda tave pada- 
rytų geresnį. Tik tuomet ji yra baigta“. 

Veikalas, kurį ponas Riušas pastatė GB tarp Furjė ir Gauso 
veikalų, šia prasme buvo neginčijamai baigtas. Jis galutinai išspren- 
dė vieną iš svarbiausių algebros klausimų. 

Toldamas jis ilgai apžiūrinėjo lentynas ir svarstė, kiek iš jose 
esančių veikalų „buvo naudingi“. Tokiam knygininkui kaip jis Ga- 
lua samprotavimas įsmigo tiesiai į širdį. Jis visą sąmoningą gyve- 
nimą praleido su knygomis, o kiek pardavė baigtų? Ponas Riušas 
užgesino šviesą ir paliko dirbtuvę. 

Nors spaudė šaltukas, tačiau jis dar pabuvo tamsiame kieme. 
Jam sunkiai sekėsi suvokti tai, ką sužinojo. Vis mąstė apie pasku- 
tinę Groruvro pastabą. Ilgą laiką jam nedavė ramybės vienas klau- 

simas. Sunku buvo net jį suformuluoti. Tik staiga jis nušvito: ar 
yra algebrinių lygčių sprendimo būdų be tų, kuriuos taikė Galua? 
Kitų būdų, kuriuos būtų suvokusi jo epocha. Ar buvo kitas veiki- 
mo būdas? Ar toje padėtyje, kokioje 1830 metais buvo matemati- 
ka, buvo kitų galimybių taip išspręsti uždavinį, kaip jį išsprendė 
Galua, bet liko nesuprastas. 

Matematinė ir žmogiškoji tragedija atsitiko tik todėl, kad Ga- 
lua, neįtikimam genijui, pavyko išspręsti šį uždavinį. Jei būtų ne- 
pavykę... Beje, ir jo įžvalgūs dėstytojai, kokie buvo Holmbas su 
Nilsu Abeliu, apgailestaudami perspėjo: visuomet užsiėmęs tuo, 
ko neįmanoma padaryti! Jis siekia originalumo! 

Argi „originalumas“ — ne vienintelis galimas kelias? 

Tokioje srityje kaip matematika, kur vertinamas įrodymas, Ga- 
lua tragedija buvo pateikti įrodymus, kurie išties įrodė teiginius, 
tačiau nebuvo nė vieno žmogaus, kuris būtų pajėgus juos suvokti. 
Tai yra už juos garantuoti. Jis buvo paliktas grumtis vienas kartu 
su savo įsitikinimais. Vadinasi, tik jis vienas galėjo būti tikras dėl 
savo darbo. Jo pateikti įrodymai buvo suprantami tik jam pačiam, 
o ne kitiems. 

Ponas Riušas sudrebėjo ir grįžo į kambarį-garažą. 


Nofutur šalo. Ji visai nemėgo žiemos. Kai tik temperatūra nukri- 
to, ji mažiau reikšdavosi. Mažiau kalbėdavo, mažiau skraidyda- 
vo, tik iš tolo dalyvaudavo namų veikloje. Nors namai dėl jos bu- 
vo labiau šildomi nei ankstesniais metais, tačiau to nepakako. 

Liūdna sekmadienio popietė. Bjaurus oras. Nofutur snaudė ant 
savo laktos prie radiatoriaus. Jie susibūrė valgomajame-svetainėje 
sudėlioti taškų. Lėja atnešė ponui Riušui arbatos, o kitiems - ka- 
vos. Buvo taip tamsu, kad uždegė lempą. Tą pačią, su kuria ponas 
Riušas rodė šviesos Žaismus pasakodamas apie Apolonijo kūgio 
pjūvius. Nuo kraipymų gaubtas susilankstė ir liko kuprotas. 

— Jei gerai atsimenu, — pradėjo Peretė, - viskas prasidėjo nuo 
Tartalijos, norėjusio išsaugoti slaptąsias formules. Bet jos buvo nu- 
džiautos, nes jis pasitikėjo tokiu vienu, kuris dėjosi esąs jo draugas. 

— Jei nebūtų norėjęs jų nuslėpti, niekas nebūtų jų vogęs, - pa- 
reiškė Lėja. 

— Jis norėjo jas publikuoti, - lenkė Džonatanas. - Jis ne šiaip 
pamišęs slapukas. 

— Tik kai norėjo publikuoti, buvo pernelyg vėlu. Mirė nesulau- 
kęs, - priminė Maksas. 

— Jis negalėjo to numatyti, - tarė Džonatanas. 

— Pats kaltas! Dėl jo apsirikimo formulės pavadintos pavarde 
to, kuris jas paskleidė. Leidosi dvigubai apmaunamas, — paten- 
kinta pareiškė Lėja. 

Peretė mąstė. Buvo justi, kad ji kažką sugalvojo: 

— Ir ši istorija baigiasi Abeliu bei Galua. Kas gi jiems atsitiko? 
Viską padarė, kad jų darbus išspausdintų, perskaitytų, suprastų. 
Konkrečiai imant Galua atvejį, tai nedavė nieko gero. Štai, pone 
Riušai, ką Groruvras norėjo mums pasakyti. Štai kodėl privertė 
jus nueiti tokį kelią per algebrines lygtis. Taip norėjo jums paaiš- 
kinti, kas jį pastūmėjo saugoti slaptus įrodymus, pasakyti, jog no- 
rėdamas juos išspausdinti, būtų tik tuščiai nusivylęs. 

Ponas Riušas klausė be galo atidžiai. Žvilgsniai buvo nukrypę į 
jį. Po kurio laiko jis pagaliau tarė: 

— Be abejo, jūs teisi. Senas visiškai nežinomas žmogelis, gyve- 
nąs Amazonijos miškų vidury, siunčia savo įrodymus garsiausiems 
matematikos tūzams! Jie keliautų tiesiai į šiukšliadėžę. 

— Aš šioje istorijoje įžiūriu ir kitą dalyką, - įsiterpė Džonata- 
nas. — Tartalija norėjo, kad jo rezultatai liktų slapti, o jie buvo vie- 
šai paskelbti! Galua norėjo juos paskelbti, o jie liko paslaptyje! 

— Kokia tau peršasi išvada? - pasidomėjo Peretė. 

— Kad niekuomet neįvyksta taip, kaip esi numatęs, - tarstelėjo 
Lėja. 

— Ką numatęs ar ko trokšti? — paklausė Peretė. 

— Tai, ko trokšti, - patikslino Džonatanas. 

Peretė įdėmiai pažvelgė į Džonataną. Ko jis, septyniolikmetis, 
taip troško, ir kas niekuomet neišsipildė? Ji norėjo paglostyti jam 
veidą. Ir pabučiuoti; bet taip ji paprastai nesielgdavo. Be to, jis 
būtų ją sudraudęs. 

Nofutur nepratarė nė žodžio. 

Maksas pamanė, kad reikia įsiterpti. 

— Iš visų šių Žmonių labiausiai pasisekė jūsų bičiuliui, - tarė jis 
ponui Riušui. — Jis norėjo išsaugoti įrodymus paslaptyje. Jie ir 
liko paslaptyje. 

— Kol kas, - patikslino Lėja. | 

Džonatanas susiraukė. Jis visiškai nesutiko su Maksu. Trauk- 
damas iš kišenės popierių, tarė: 

— Paruošiau jums šį tekstą, kurį Galua parašė kalėjime: „Egoiz- 
mas liausis klestėjęs moksle, kai bus susivienyta studijuoti. Užuot 
siuntus į akademijas antspauduotus paketus, verčiau skubiai spaus- 
dinti savo menkiausius pastebėjimus, jei tik jie nauji, ir pridėti: 
„Už pasekmes neatsakau“. 

Be to: „Jaunuolis, kurį jie dukart šiurkščiai atstūmė, taip pat 
pretenduoja rašyti ne didaktines, bet mokslines knygas. Aš auko- 
juosi, nes atiduodu save baisiausiai kančiai - kvailių pajuokai. O 
dabar priežastys, paskatinusios įveikti visas kliūtis ir nieko nepai- 
sant išspausdinti savo nemigo naktų vaisių. 

Tam, kad mano bičiuliai, kurių turėjau laisvajame pasaulyje, 
kol manęs nepalaidojo kalėjime, žinotų, jog esu gyvas“. 

Po pastarųjų žodžių stojo slegiama tyla. Žinoma, šios eilutės 
buvo slogios dėl Groruvro. 

— Tai jis parašė, kai buvo pamesti du jo pranešimai, o jis ir 
toliau buvo nusistatęs prieš paslaptį. Galua man sako, kad Gro- 
ruvras yra egoistas, ir nedaug trūksta, kad įtikintų, — tarė Džo- 
natanas. 

— Aš būčiau buvus Galua... —- pradėjo Lėja. 

Ji negalėjo baigti sakinio. Įtampa atslūgo ir visus suėmė juokas. 

— Ir ką gi būtum darius? — pasiteiravo Džonatanas apsimetęs, 
kad labai susidomėjo Lėjos atsakymu. 

— Būčiau paprašius vyresniojo brolio ištalžyti jiems marmūzes! 

— Ir aš su malonumu būčiau ištalžęs, - patikino Džonatanas. 

— Jums atrodo, kad jam dar trūko nemalonumų! - pasakė Pe- 
retė. 

— Vienu daugiau ar mažiau! Būčiau pamišus dėl tų pamestų 
pranešimų. 

— Ką tu pasakei? — pašoko ponas Riušas. 

— Argi ne jūs mums pasakojot, kad pranešimai, pristatyti į Ins- 
titutą, dingo triskart iš eilės? 

— Ką nors prisimenat apie ištikimąjį Groruvro kompanioną? — 
paklausė ponas Riušas. 

— Jo atmintis turėtų būti velniška! - priminė Peretė. 

— Tad jei ištikimasis kompanionas būtų praradęs atmintį, įro- 
dymai būtų dingę visiems laikams! 

— Ei, - švilptelėjo Džonatanas. - Kur tai veda? Visko neįspėsit! 
Tai liga. Ji vadinasi paranoja. 

Ponas Riušas sutiko su kaltinimu. Džonatanas buvo teisus, jis 
turėjo pasisaugoti. Ar tik neslysta į spėlionių kliedesius? 

Peretė susijaudinusi pakilo. Tokią ją retai kas matydavo. 

— Tikriausiai mane taip pat apėmęs spėlionių kliedesys. Tačiau 
Galua irgi turėjo ištikimą kompanioną. Jūs pats pasakojot. Kaip 
jis vadinosi? 

— Ševaljė. Ogiustas Ševaljė, - atsakė Lėja. 

— Be to, dvikovos išvakarėse Galua jam parašė laišką, kad pa- 
pasakotų apie įvykius ir kodėl kilo dvikova. Ir norėdamas jam 
patikėti savo darbus. 

Tai buvo tiesa. Panašumas su Groruvru buvo toks akivaizdus, 
kad niekas nesiginčijo. Mirties išvakarėse Groruvras taip pat pa- 
rašė laišką. Išvakarėse ar dar anksčiau — tai nelabai ką keičia. 
Laišką jis adresavo ponui Riušui. 

Ponas Riušas papurtė galvą, jis buvo sukrėstas: 

— Ištikimas kompanionas, nežinau. Bet senas kompanionas — 
tai tikrai. O laiške jis man nepatiki savo rezultatų. Toks būtų 
skirtumas. 

"Tačiau situacijų vienodumas jaudino. Toks pats scenarijus pri- 
taikytas dviejose istorijose. 

Džonatanas nepritarė Galua ir Groruvro palyginimui. Jis pra- 
trūko: 

— Toks pats scenarijus? Išskyrus tai, kad vienu atveju kalbama 
apie jaunuolį, kuriam lygiai dvidešimt metų, o kitu atveju - apie 
senį, kuriam keturiskart daugiau. Iš kurių vienas yra genijus, o 
kitas... | 

— Iš kurių vienas buvo pripažintas genijumi praėjus keturiasde- 
šimčiai metų po jo mirties, - pataisė Peretė. 

— Tiek to, palūkėsim keturiasdešimt metų, kol Groruvras bus 
įvertintas! 

— Palūkėsit be manęs, - tyliai pratarė ponas Riušas. 


Išėjus dvyniams, ponas Riušas paklausė Peretės: 

— Žinot, kodėl tai juos taip erzina? 

— Manau, kad žinau. 

Paskui po kurio laiko: 

— Yra paslapčių, kurių jie niekad negalėjo pakęsti. Vienas da- 
lykas iš to, ką vaikai pasakojo, mane nustebino: žinau šią dviko- 
vos istoriją, tik buvau įsitikinusi, kad jis grūmėsi su rojalistu. O iš 
tikrųjų tai buvo vienas iš jo draugų, toks pats respublikonas, iš- 
provokavęs jį kautis. Respublikonų karininkas. 

— Ką tuo norite pasakyti? 

— Nežinau. Tik atkreipiu dėmesį. Paprastai manoma, kad žudo 
priešai. 

Antrą kartą Peretė užsiminė, kad Groruvro žudikai galbūt bu- 
vo jo draugai. Pirmą kartą - kalbant apie Omarą al Chajamą bei 
Alamutą ir jo santykį su „trim draugais“. Dabar - pabrėždama tą 
faktą, kad kalbama apie karininką. Ji atkreipė dėmesį, kad Galua 
neturėjo jokios galimybės nugalėti ginklus įvaldžiusio profesio- 
nalo. Ne daugiau galimybių nei Groruvras prieš tą gaują. 

— Kiek panašumų! - negalėjo nepastebėti ponas Riušas. - Džo- 
natanas prieš valandėlę tai pavadino paranoja... 

— Taiklus žodelis. 


Prieš pat užmigdama Lėja vėl nuėjo kelią nuo Tartaliją sudarkiu- 
sių ašmenų iki į Galua įsmigusios kulkos. Jos atmintin įsirėžė pas- 


340 


IT 
Ss sns 


kutinė Galua frazė draugams respublikonams: „Sudie! Pakanka- 
mai gyvenau žmonių labui“. 

Čia pat išsitiesęs ant savo lovos po stoglangiu, Džonatanas ko- 
kį dešimtą kartą išgyveno dvikovą. Dvi baltos nosinės, išskleistos 
ant žolės dvidešimties žingsnių atstumu. Burtais ištraukti pistole- 
tai. Galua ir jo priešininkas, senas draugas, tolstantys vienas nuo 
kito. Du vyrai akis į akį. Kitas iššauna. O žvelgęs į jį ir nė nekrus- 
telėjęs Galua susmunka. Ir girdi: „Liko minutė atsikelti“. Pas- 
kiau nieko nebegirdi. Tysodamas žolėje, jis protestuoja prieš tylą. 

Ferma — mėgėjų princas 


Ak mimozos aromatas! 

Varua regiono užkampyje, Bormo aukštumose nuo mimozų 
liepsnojo peizažas. Koks įvykis — pirmas dvelksmas po didžiosios 
kvapų tuštumos žiemą! Dabar gamta vėl skleidė aromatus. Pūkų 
rutuliukai kuteno ponui Riušui skruostą. 

Tai atsitiko todėl, kad važiuodamas pro gėlininką Lepiko gat- 
vės apačioje jis kyštelėjo nosį į puokštę, pamerktą didelėje kera- 
minėje vazoje. Gerai būtų nuvažiuoti apačion. Apačia, anot po- 
no Riušo, yra Viduržemio jūra. Vietoj traukinio bilieto į Žydrąją 
pakrantę jis nusipirko puokštę ir įteikė Peretei, kuri ją pastatė 
ant knygyno kasos, ir daugelį dienų parduotuvėje ji gelsvai švietė. 

Poną Riušą nuvargino algebros lygtys. Nė kiek ne mažiau, jei 
būtų turėjęs spręsti pats. Panoro atsipūsti. Daugiadienė dieta. Be 
Girios bibliotekos, be Groruvro, be Manauso, be ištikimojo kom- 
paniono. Pajuto trokštąs atostogų. ATOSTOGOS! Štai žodis, din- 
gęs iš jo žodyno. Dabar ponas Riušas išties dirbo, o dirbdamas 
turėjo teisę į atostogas. Tik ne penkias savaites. Po tokių gyvas 
negrįžtų. 

Po Menų tilto nebuvo susitikęs su Alberu. Pavadintas jis ne- 
delsdamas sutiko. Rytoj paimsiąs laisvą dieną ir kaip anksčiau, 
prieš visą šį perversmą, praleisią dienelę vienudu. Gaila, kad dar 
nepakankamai šilta rengti pikniką. Galėtų rasti užeigą kur aukš- 
tumoje. 

Apie dešimtą 404-asis sustojo priešais „Tūkstantį ir vieną pus- 
lapį“. Kapotas žvilgėjo naujai perdažytu metalo pilkumu, ratlan- 
kiai laidė spindulius. „Mašinos kaip žmonės, - kartodavo Albe- 
ras, — senstančias vis labiau reikia popinti. Jei skiri pakankamai 
dėmesio, išvalai, sutepi, įjungi, nuvalai rūdis, jos tarnauja vi-i-isą 
gyvenimą!“ 

Kelionės ruoša neprasprūdo pro senučiukių, būreliais traukian- 
čių apsipirkti, akis. Jų prigesusiuose žvilgsniuose nebuvo nei smer- 
kimo, nei nepritarimo. Tik pavydas. Jei būtų drįsusios, jos būtų 
čia pat palikusios krepšius bei pintines ir įšokusios netikėtai pra- 
leisti dienos su šiais dviem seniais. 

Šalutiniais keliais 404-asis greitai atsidūrė Vakarų greitkely. Jie 
išvažiavo prie Mant la Žoli ir pasileido nacionaliniu keliu Verno- 
no link. Prieš pat Rolbuazo pakrantę jie išsuko iš kelio ir nurūko 
palei Seną. Alberas sulėtino, upė buvo užtvenkta. Laimei, į šliuzo 
kamerą įplaukė viena barža. Alberas sustojo nosim į Seną ir neiš- 
lipdamas iš automobilio atvirais langais pro švarų priekinį stiklą 
stebėjo sunkiai plaukiantį laivą. Buvo toks pats oras kaip tą dieną 
ant Menų tilto, ir jis užsimanė valgyti. 

Status kelias, tolstantis nuo pakrantės, vedė virš upės iškilusio 
plokščiakalnio link. 404-asis pervažiavo giraitę, iškaba skelbė, kad 
tai „Laukinių žvėrių perėja“. Alberas sulėtino. Miškas netikėtai 
baigėsi. Panoraminis vaizdas driekėsi iki ten, kur kelias netikėtai 
rėmėsi į Seną. O čia tarsi fėjų pasakoje prie pat vandens stovėjo 
sena stiklinė užeiga su šiaudiniu stogu: „Valtininkų pastogė“. 

Jie įėjo. Salė buvo tuščia. Nė vieno kliento. Užburta vieta? "Ta- 
čiau švelni šiluma stiklus buvo aptraukusi miglele. Ponas Riušas 
skvarbiu žvilgsniu pastebėjo nedidelę afišą. „Lotyniška! - sušuko 
jis. - Curva Seguana, mens recta.“ Albero nuorūka krustelėjo. „Se- 
na yra vingiuota, 0 mūsų protas tiesus“, — išvertė ponas Riušas, kai 
su valgiaraščiu rankoje iš baro kitoje kelio pusėje įžengė jaunuolis. 
Jiems buvo sunku išsirinkti ir patiekalus, ir vietas atsisėsti. 

Priešais, kitoje Senos pusėje, pirmiausia buvo pastatyta nuo- 
stabi bažnyčia. Ji buvo kiek pakylėta taip, kad ilsėdamasis galė- 

tum stebėti iš kito kranto. Ponas Riušas ją atpažino lyg sapne, 
nors buvo tikras, kad čia niekad nesilankė. Restorano salėje, be 
jų, daugiau nieko nebuvo, tačiau jis pasakė apie tai Alberui pa- 
šnibždom. Alberas prašneko apie apgaulingus prisiminimus, kai 
atveždavo klientą adresu, kur šis niekad nėra buvęs, tačiau... at- 
pažindavo žmogų, kurį matydavo pirmą kartą, išgyvendavo įvykį, 
kurį manė jau išgyvenęs... Kaip visi, ponas Riušas žinojo šį būdą, 
kuriuo protas kartais prijaukindavo nauja, paversdamas tai pa- 
prastu atsikartojimu. Užsiminęs apie nauja, jis pasiteiravo Albe- 
TO, ar pastaruoju metu jis nesilankė naujoje šalyje. „Naujame mies- 
te! - pataisė Alberas, — šalys neegzistuoja, tik miestai išties yra 
realūs.“ Ir taip toliau. 

Jis buvo nemažai pasisukinėjęs po oro uostus. „Kai Paryžius 
liūdnas, ateina metas keliauti.“ Iš visų jo atrastų miestų vienas 
buvo ypatingai paženklintas. Mat turėjo net ne vieną, o dvi realy- 
bes: Johanesburgas. Jis savo taksi pakaitomis vežiojo baltuosius 
ir juoduosius. Oficialiai buvo aiškiai nustatyta - jie gyveno ne ta- 
me pačiame mieste! Jie buvo dviejuose skirtinguose pasauliuose. 
"Tokio atsidalijimo jam niekuomet nebuvo pasitaikę! Nors klausi- 
nėjo net townships gyventojų. 

Pro pat restoraną praplaukė kalnas anglies, ilgas lyg traukinys 
kaupinas vilkikas-buksyras iš visų jėgų lėtino variklius norėda- 
mas priplaukti prie kranto viename iš pačių pavojingiausių vin- 
gių tarp Paryžiaus ir Ruano. 

Viščiukas buvo kaimiškas, sraigės - burgundiškos, o rožinis vy- 
nas — iš Tarno. Buvo maloniai šilta. Parausvėjusius pro stiklą juos 
galėjai palaikyti šiltnamio gėlėmis. 


Kitą dieną ponas Riušas buvo pasiruošęs veikti. Tačiau nuspren- 
dė nieko nedaryti. Diena buvo ilgoka. Jis kelis kartus užsuko į 
knygyną. Pirmą kartą pavartyti veikalo apie impresionistus. Galų 
gale rado, ko ieškojo: bažnyčia, pastebėta nuo „Valtininkų pasto- 
gės“, buvo Monė nutapyta Vetėjo bažnyčia. Nupiešta iš nedidelio 
laivo-dirbtuvės, pririštos toje vietoje, kur jie pusryčiavo. 

Knygyne ant kasos vazoje vis dar gardžiai kvepėjo mimozos. 
Ponas Riušas apsigręžė. Buvo labai nuobodu ir jis susimąstė, kaip 
jam iki laiškų ir viso kito pavykdavo ištisomis dienomis nemirti iš 
nuobodulio. 


Kita pavardė Groruvro sąraše buvo Ferma. Autorius vieno iš dvie- 
jų įrodymų, kuriuos jis tvirtino įveikęs! Taigi didžiausias matema- 
tikas Groruvro istorijoje. Pjeras Ferma. 

Ponas Riušas automatiškai parašė „7tR“ lygiai kaip Groruvras 
savo pirmajame laiške. Paskui apačioj užrašė „Ferma“, apibrau- 
kė viską neatitraukdamas plunksnos. 


Tuo ir baigėsi panašumas tarp dviejų Pjerų. Ferma buvo aukšta- 
kaktis, smakras su duobute, turėjo penkis vaikus. Monmartro 
knygininkas sunkiai palyginamas su Tulūzos aukščiausiojo teis- 
mo tarėju, Kasacinių skundų skyriaus komisaru, Edikto kabineto 
patarėju. Ponas Riušas pasijuto tame pačiame bangų ilgume tik 
perskaitęs paskutinį titulą — „Iyrimų kabineto patarėjas“. 

Jis nusistūmė vežimėlį iki 3 skyriaus lentynų: Vakarų matema- 
tika nuo 1400 iki 1900 metų. 

Pirmiausia nustebo radęs tik vieną Ferma veikalą „Rinktiniai 
raštai“. Penki tomai. Iš pirmojo tomo ponas Riušas ištraukė Gro- 
ruvro kortelę. Kortelių iš tikrųjų buvo daug. 


Matematikos laimei, rašė Groruvras, Ferma padarė ir daug kitų 
atradimų, ne tik suformulavo garsųjį įrodymą. Tai buvo nereikš- 
mingiausias jo kūrinio dalykas. 

Jis pagrindė šiuolaike skaičių teoriją, su Paskaliu padėjo tikimybių 
teorijos pagrindus, su Dekartu, tačiau nepriklausomai nuo jo, su- 

kūrė analizinę geometriją ir kelerius metus iki Leibnico bei Niutono 
buvo diferencialinio ir integralinio skaičiavimo pranašas. 


Parblokštas tokios smarkios bangos, ponas Riušas burbtelėjo: „O 
juk jis imdavosi matematikos tik laisvalaikiu!“ 

Iš šio paprasto reziumė jam paaiškėjo, kad būtų sudėtinga im- 
tis Ferma apeinant Paskalį bei Dekartą. Kiek pirmasis jam buvo 
nežinomas, tiek abu kiti - artimi. Tačiau žinojo tik filosofinius, o 
ne matematikos veikalus. Gera proga papildyti trūkstamas žinias. 


Ferma nebuvo profesionalas, kaip ir jį įkvėpęs Vietas, iš kurio jis 
perėmė žymėjimus. Būsimosios kartos suteikė jam pavydėtiną „mė- 
gėjų princo“ titulą. 

Jis neišspausdino nė vieno viso veikalo. Diduma darbų, perduoda- 
mų laiškuose, jam gyvam esant taip ir liko rankraštiniai. 


Ponas Riušas paskubom pervertė veikalą. Laiškai, laiškai! Dides- 
niąją penkiatomio dalį išties sudarė laiškai, adresuoti garsiausiems 
Europos matematikams bei intelektualams: Mersenui, Karkaviui, 
Frenikliui, Paskaliui, Dekartui ir kitiems. 

Epistolinis kūrinys! Ponui Riušui pradėjo aiškėti, kodėl Ferma 
patraukė Groruvrą. Abu jie buvo „mėgėjai“. Kaip Ferma, jis ne- 
parašė nė vieno veikalo. Kaip jis, buvo nusišalinęs nuo svarbiau- 
sių matematikos sklaidos vietų — be to, XVII amžiaus Tulūza, su- 
prantama, nebuvo XX amžiaus Manausas, o Prancūzijos pietva- 
kariai - ne Amazonija. Vienas dalykas, priešingai, jų nesiejo: Fer- 
ma beveik atvirai skelbė savo darbus. Tai buvo tiesiog priešinga 
tam paslaptingumui, kurio nusprendė laikytis Groruvras. Staiga 
ponas Riušas pagalvojo, ar tik nebus Groruvras dėl savo darbų 
susirašinėjęs su kitais matematikais. Iki šiol niekas nevertė taip 
manyti. Ponas Riušas vėl ėmė skaityti kortelę. 


Ferma yra tesėjas-kūrėjas, rašė Groruvras. Jo laiškuose nėra nė 
žymės triukšmingų pareiškimų. Jis nebuvo sumanes kaip Dekartas 

vykdyti matematikos perversmo. Tačiau ją radikaliai pertvarkė. Kaip 
Apolonijo tesėjas jis sukūrė analizinę geometriją. Kaip Diofanto 
tesėjas - skaičių teoriją. O kaip Archimedo tesėjas jis padėjo in- 
tegralinio skaičiavimo pagrindus. 


Kaip prasiskverbti į „1R Ferma“ statinį? 

Ponas Riušas paėmė lapą, ant kurio nubrėžė nedidelį apskriti- 
mą, o iš jo išvedęs ilgas linijas, pažymėjo tai, ką sužinojo. 

Pačiame XVII amžiaus viduryje Ferma atrodė kaip tikra mate- 
matikos vėjų rožė. Nuo jo keturios kryptys vedė prie milžiniškos 
srities. Jam tai priminė Bagdadą, Apskritąjį miestą, su kalifo rū- 
mais centre ir iš jų išeinančiomis keturiomis arterijomis, kurios 
vedė prie ketverių miesto sienos vartų. Jis prisiminė, kad tie var- 
tai buvo vienintelis būdas patekti į miestą. 

Ponas Riušas suprato, kad negalės prasiskverbti prie Ferma, kol 
nenuceis kiekviena iš šių keturių krypčių. Vienam sunku įveikti. Anot 
patarlės: visuomet reikia dviejų mažesnių už tave, ir jis pakvietė 
dvynius. Parodęs jiems savo vėjų rožę, paklausė, kurias kryptis jie 
pasirinktų. Jie, suprantama, norėjo eiti viena kryptimi. Ponas Riu- 
šas paminėjo daugiskaitą, o jie tenorėjo girdėti vienaskaitą. 


Skaičių teorija 


Tikimybių Diferencialinis 
teorija skaičiavimas 


Analizinė geometrija 
Nė kiek nedvejoję Džonatanas ir Lėja pasirinko vakarus: tikimy- 
bių teoriją. Durys pokštelėdamos užsidarė prieš poną Riušą, pri- 
slėgtą trijų degančių krypčių naštos. 

Atsidarė durys. Tai buvo Lėja. Šaunūs vaikigaliai! Išvadavo jį 
nuo antrosios krypties. Lėja prisiartino, apėjo jį, sustojo priešais 
GB, ištraukė Paskalio kūrinius ir išėjo iš kambario. 

Apgailestaudamas dėl mimozų, kurios nuvytusios ant knygyno 
kasos tikriausiai jau nebeskleidė aromato, ponas Riušas nusprendė 
pradėti nuo pietų. 


Analizinė geometrija 


Nuo keturių vėjų rožės rodyklių jis perėjo prie dviejų analizinės 
geometrijos ašių. 


Analizinės geometrijos principas nusakomas vienu teiginiu: krei- 
vės lygtis atskleidžia visas kreivės savybes, rašė Groruvras. Šis 
atradimas, padarytas Ferma ir Dekarto su kelerių metų skirtumu 
nepriklausomai vienas nuo kito, buvo pavadintas koordinačių geo- 
metrija. 


Ponas Riušas tuoj suprato, apie ką kalbama, tačiau nustebo, kad 
licėjuje aptariant šį klausimą niekuomet nebuvo minima Ferma 
pavardė. O Dekarto, didysis Dieve, dar kaip! Dėstytojų numylė- 
tinis, iš jo pavardės jie net buvo pasidarę daiktavardį: kartezinin- 
kas buvo ženklas, o kartezianizmas — koordinatės. 

Jo ranka, tiek metų praleidus mokykloje, automatiškai pradėjo 
brėžti horizontalią ašį. „Xx' x, abscisių ašis“, - samurmėjo jis. Paskui 
nubrėžė vertikalią ašį: „y' y, ordinačių ašis“, - vėl samurmėjo. Susi- 
kirtimo taške jis užrašė O didžiąją: „koordinačių pradžia“. 


M2 
“2 


348 + 
y 
i S x M (X, Yy) 
(G 
s : 
p 
0) 
abscisė 

y 

— A8. 

— Nuskandintas! 


Jūrų mūšis! 

Kaip jis Žaisdavo jūrų mūšį, kai buvo vaikas! Tai buvo jo mėgs- 
tamiausias žaidimas. Nebrangiai kainuojantis protingų vaikų žai- 
dimas. Du pieštukai, du trintukai ir du popieriaus lapai, tačiau ne 
bet kokie, o languoti! Išplėšti iš mokyklinio sąsiuvinio. Jis nemo- 
kėjo plaukti, sirgdavo nuo menkiausio bangų teškenimo, pani- 
kuodavo, vos tik banga užtikšdavo ant Kamarė, kur prieš kelis 
dešimtmečius praleido keletą dienų, molo, jis gyveno karštais Tra- 
falgaro, nepabaigiamais Atlanto vandenyno mūšiais. Tai ispanų 
kapitonas, tai olandų flibustjeras, Karališkojo laivyno admirolas 
arba bretonų korsaras, besigrumiantis visose Žemės rutulio jūro- 
se. Protingų vaikų žaidimas? Tartalijos sviediniai, atskrieję para- 
boline trajektorija, pramušė denį atverdami neužtaisomus van- 
dens kelius. Paskandintas! Languotuose lapeliuose, išmargintuo- 
se kryžiukais, plūduriavo sudužusių laivų liekanos. 

Dieve mano, kiek valandų? Pono Riušo užmigta. 

Kažkas glostinėjo jam galvą. Švelniai braukydama snapu, No- 
futur meiliai naršė žiluose plaukuose. 

Keistas paukštis. Kalba kaip nuoširdus, bet keistas Žoresas. Ji 
turėjo kažko, ko ponas Riušas nesugebėjo perprasti. Tupėdama 
ant sekretero už kelių centimetrų nuo jo veido, Notfutur dėbsojo 

įbedusi į jį juodų juodžiausias geltonai apvestas raineles. Randas 
mėlynos kaktos vidury darė ją šiek tiek panašią į Pamišėlį Pjero 
prieš pat jam netenkant galvos. Iš kokių grumtynių išsigelbėjo 
Nofutur? 

Ponas Riušas pakasė būtent tą pakaušio vietą, kurią matė ka- 
sant Maksą. „Paplunksniui!“ - patikslino Maksas. Paskui, pamir- 
kęs stiklinę plunksną rašalinėje, gudriai šypsodamas po koordi- 
načių ašių piešiniu užrašė: 


Lyg laivus jūroje taškus languotoje plokštumoje ribos koordina- 
tės. Kaip nurodyti padėtį tam, kas negali jos nustatyti? Taško vieta 
languotoje plokštumoje bus jo pavardė. Kaip individams gyveni- 
me, taip ir plokštumos taškams reikia ženklų! 


Groruvras nurodė, kad galima koordinačių ašis nubrėžti bet kur ir 
paimti bet kurį ašių ilgio vienetą. Taip pat jis nurodė, kad į neigia- 
mąsias koordinates žiūrėta kreivai, ypač Dekarto. Kol vienas an- 
glas Džonas Volis joms suteikia pilietybės teisę. Kortelėje jis rašė: 


Kaip Vietas, Volis buvo didis slaptų laiškų šifruotojas. 


Dar viena nuoroda į užkoduotus laiškus! Pastaba buvo skirta pas- 
tarajam. Parėmęs Kromvelį ir parlamentą prieš karalių Karlą I, 
laiškus, kuriuos siuntė rojalistų šalininkai. Tačiau jis pasipriešino 
karaliaus egzekucijai. „Tiesa, - pagalvojo ponas Riušas, - karalių 
egzekucijas pirmi pradėjo anglai! Taip pat ir Respubliką! Jie pa- 
skelbė savąją, kuri truko neilgai, geru šimtmečiu anksčiau už mus! 

Keistas žmogėnas šitas Volis. Jis baigė studijas Kembridže ir 
buvo paskirtas dėstytojauti... Oksforde!“ 

Matematikas, logikas, gramatikas ir medikas. Dar vienas! Jis 
taip pat domėjosi postulatu Nr. 5 ir, beje, išvertė Nasyro al Dino 
al Tusio veikalus. Tai atrodė taip tolima! Chajamas, Alamutas, 
vežimaitis knygų... Volis buvo pirmasis mokslininkas, drįsęs vie- 

šai paremti kraujotakos tezę, kurią buvo ką tik atradęs jo tėvynai- 
nis Viljamas Harvis. Jis Didžiojoje Britanijoje atidarė pirmąją 
kurčnebylių mokyklą. 

Maksas niekuomet nelankė kurčnebylių mokyklos. Jo kurtu- 
mas niekad netrukdė kalbėti. Jis kalbėjo savaip. Lėtai, įtemptai 
tardavo kiekvieną žodį kiek patylėdamas. Maksas eolietis klausy- 
davosi taip pat savaip! 

Kaip jis nutolo nuo neigiamųjų koordinačių! Ponas Riušas vėl 
grįžo prie ženklų. Kaip kartais atsitinka, kai permąstai dalyką, 
apie kurį ilgokai negalvodavai, jis kuo aiškiausiai suvokė naujo 
Ferma ir Dekarto atradimo reikšmę. Mažytės neišvaizdžios ašys 
buvo tikrojo erdvės „denatūravimo“ veiksniai. Tokioje optikoje — 
štai kur tinkamas žodis — į geometrinį kūną buvo „žvelgiama“ 
kaip į algebrinį dydį: taškas M virto skaičių pora (x, y)! Tai buvo 
revoliucija. Buvo išvyta grynoji geometrija. 

Idem kreivės geometrijai. Jos lygtis tapo algebriniu pavadini- 
mu. Ji funkcionavo kaip mechanizmas, leidžiantis panorėjus su- 
žinoti kiekvieno kreivės taško pavadinimą. 

Bet svarbiausia buvo dar ne tai: žinant šią lygtį, galima buvo 
sužinoti visas kreivės geometrines savybes! Ir ponas Riušas su 
jauduliu aptiko garsųjį savo jaunystės grafinį vaizdavimą! 


Ferma rengė savo sistemą norėdamas pasiūlyti senajai geometri- 
jai naujus algebros lobius. Geometrija jam neginčijamai tebebu- 
vo viso matematikos pastato šerdis. Dekartui, priešingai, algebra 

buvo daug visuotinesnio didumo nei geometrija, ir ji nuo šiol bus 
traktuojama kaip grynojo skaičiavimo mokslas. 

Matematika graikai buvo padarę geometriją. XVII amžiuje ja 
tapo algebra. Į dar šiltą geometrijos sostą Dekartas pasodino 
triumfuojančią algebrą. | 

Po revoliucijos — vyno aukojimas dievams. Penktą valandą po- 
nas Riušas kaip įprasta išsivirė truputį arbatos. Šįkart jis pasirin- 
ko Earl grey. 


Dekartas daug parašė. Tačiau GB lentynose buvo maža jo veika- 
lų. Atskira knyga įrišta „Geometrija“. Paskui „Samprotavimas apie 
metodą“. Pagaliau „Proto valdymo taisyklės“. 

Pastarojo veikalo pradžią ponas Riušas mokėjo mintinai: „Sce- 
noje komediantai užsideda kaukes, kad nebūtų matyti įraudusių 
kaktų. Aš, kaip ir jie, kopiu kaukėtas į žmonijos teatrą, kuriame 
iki šiol buvau tik žiūrovas“. 

Ponas Riušas išsitraukė iš lentynų „Geometriją“. Veikalas bu- 
vo stebėtinai plonas. Tarp esė, be abejo, geriausias pranešimas 
„Įžymumo laipsnis/puslapių skaičius“. 

Pluoštelyje lapų Dekartas siūlė tikrą penkių punktų progra- 
mą. Kas susidūrė su geometrijos uždaviniu, turėjo laikytis tokių 
nuostatų: 

1. Zvelgti į uždavinį kaip į išspręstą. Tai duoda galimybę jį ana- 
lizuoti (tai yra pereiti nuo nežinomojo prie žinomojo). 

2. Suskaidyti uždavinį į paprastus dydžius. Surašyti, ar jie būtų 
nežinomieji, ar žinomieji. Paskui pažymėti raide. 

3. Nustatyti dydžių santykius nepaisant, ar jie jau Žinomieji, ar 
nežinomiėeji. 

4. Išreikšti tą patį dydį dviem skirtingais būdais. Lyginant to- 
kias dvi formules, sudaroma lygtis. 

5. Pamėginti rasti tiek lygčių, kiek esti nežinomųjų linijų. Jei 
nepavyksta, vadinasi, uždavinys ne visai apibrėžtas. 

Susižavėjęs, bet nepajutęs entuziazmo ponas Riušas suprato, 
kad analizinė geometrija neįtikimo efektyvumo sėmėsi iš šios 

programos. Galas lėtam konstravimui, pakako apibrėžti lygtį, ir 
akimoju nubraižoma figūra. 

„Samprotavime apie metodą“ Dekartas tvirtino: „Imantis ieš- 
koti tiesos, negalima išsiversti be metodo“. Jam algebra buvo ne 
mokslas, o metodas. Universalus metodas. Ponas Riušas prisimi- 
nė, kad metodas kilo iš meta-hodos. Hodos reiškia kelią! Meto- 
das - tai į tikslą vedantis kelias. Jei juo einama. 

Kokiu metodu jis naudojosi atlikdamas tyrimą? 

Ar jis bent mėgino taikyti kokį metodą? Ieškodamas tai šen, 
tai ten, be programos, elgėsi kaip jaunas šuniūkštis. Kokiame že- 
mėlapyje nubrėžtas į tikslą nuvesiantis kelias? 


TR Ferma vėjų rožėje pasirinkę vakarus, velniai griebtų, Džona- 
tanas ir Lėja įprato vakarais savo palėpėje žingsniuoti šia krypti- 
mi. Per Atlantą Manauso link, aukštyn Amazonės upe. 

Džonatanas ieškojo mėnulio, jis turėjo atsistoti lovoje, kad pa- 
matytų jį prie pat stoglangio krašto. Mėnulis buvo pirmajame ket- 
virtyje, „kvadratūroje“ su saule. 

Mėnulio kvadratūra - laikas, kai Žemės rutulio jūrose ir van- 
denynuose didžiausi atoslūgiai. Nepaisant to, Amazonės aukštu- 
pyje jis juntamas daugiau kaip už 1000 kilometrų miško vidury. 
Jis nenueina iki Manauso, bet pasiekia Santaremą. 

Nors širdis labai smarkiai daužėsi, Henris Aleksanderis Vik- 
hemas ramiai atsakė brazilų muitinės viršininkui, baigusiam tik- 
rinti laivą: gabenu keletą gležnų pavyzdžių, kuriuos po kelių die- 
nų pats pasodinsiu Kevo botanikos sodo šiltinamyje. Ramus dėl 
krovinio muitinės viršininkas paliko laivą. 

Vikhemas nuskubėjo į triumą ir meiliai apžvelgė dešimtis rū- 
pestingai sustatytų pintinių. Jose buvo lobis. Lobis, sukrovęs tur- 
tus anglams ir sužlugdęs Manausą. Garlaivis nutolo nuo Santare- 
mo, pasiekė Belemą ir išplaukė į vandenyną. Jis irgi vadinosi 
„Amazonas“ ir pasileido taip pat Liverpulio link. Kelionė įvyko 
1876 metų gegužės mėnesio pabaigoje, praėjus lygiai ketvirčiui 
amžiaus po Voleso kelionės. 

Plaukiant neužklupo audra, nekilo gaisras. 

Kokie buvo tie gležni augalai, skirti Kevo botanikos sodui? Tai 
buvo ne augalai, o sėklos; jos nebuvo gležnos, tik nepaprastai bran- 
gios, ir jų buvo ne keletas, bet 70 000. Rūpestingai subertos tarp 
džiovintų laukinių bananų lapų sluoksnių, pastatytos atokiau de- 
šimtys cukranendrių plaušų pintinių. 70 000 Hėvea brasiliensis sėk- 
lų! Geriausias Amazonijos kaučiukmedis, kartu pats patvariau- 
sias ir išskiriantis daugiausia latekso. 

Eksportuoti šių sėklų nebuvo leidžiama. Manauso nelaimei, 
Vikhemo blefas pavyko. 

Po kelių dešimtmečių Vikhemo sėklos, pasėtos Malaizijos miš- 
kuose, davė pradžią milžiniškoms kaučiukmedžių plantacijoms, 
iš kurių lateksas tekėjo upėmis. Manausas žlugo. Miestą apleido 
žmonės ir jis virto griuvėsiais. 

Iš Europos po akmenėlį importuotos ir išilgai magistralių pa- 
statytos pilys. Dengtas turgus, sukurtas Giustavo Eifelio, per- 
keltas į Amazoniją ir pastatytas Manause. Grįstos gatvės, atke- 
liavusios tiesiai iš Lisabonos. Pirmasis elektrinis tramvajus viso- 
je Pietų Amerikoje. Telefonas džiunglių vidury, elektrinis ap- 
švietimas nuo XIX amžiaus pabaigos. Ir opera! 1400 vietų! Ope- 
ra, kur dainavo pats Karūzas. Glazūruotos čerpės, atvežtos iš 
Elzaso, marmuras, atgabentas iš Kararos, inkrustacijos - iš Pran- 
cūzijos, geležies dirbiniai — iš Anglijos, šviestuvai — iš Italijos ir 
mozaikų, puošiančių aikštę, vilnys sunyko kolonados papėdėje 
prie įėjimo į Operą... 

Galas Manausui! 

Skaitančiam šias eilutes Džonatanui toptelėjo, ar nebus tokia 
istorija paveikusi Groruvro. Ar tik jis nepamanė: „Štai kas atsi- 
tinka, kai leidi atimti tai, ką sukuri!“ Gal sėklų vagystė įtikino jį, 
kad reikia saugoti savo kūrinio paslaptį? Pasilaikyti miško paslaptį. 
„Žinoma žinoma, - pamanė Džonatanas. - Bet sėkla - tai ne įro- 
dymas. Ar įrodymą galima persodinti?“ 

Lėja jį pertraukė: „Pateiksiu tau nedidelę reziumė“. Kol Džo- 
natanas lovoje išgyveno Manauso likimą, Lėja savojoje aiškinosi, 

nuo ko pradėjo Paskalis, kuriam priskiriami pirmieji „Tikimybių“ 
žingsniai. 

— Paskalis turėjo tėvą, augo be motinos su dviem seserimis ir 
svainiu. Jo motina mirė, kai jis buvo trejų metų. Vyresnėlė Žakli- 
na tapo vienuole, o jaunėlė Žilberta - ponia Perjė. Etjenas Pa- 
skalis, tėvas, - sūnaus palaidūno tėvo tipas! Panašiai kaip Mocar- 
to tėvas, manė turįs mokyti jį pats. Tad mažasis Blezas nelankė 
mokyklos, neturėjo mažų draugų, su kuriais būtų krėtęs šunybes. 
Ir neturėjo kito mokytojo, išskyrus tėvą. 

— Dar ne pats baisiausias psichas, —- pareiškė Džonatanas. 

— Žinoma! Etjenas buvo Klermono aukščiausiojo mokestinio 
teismo pirmininkas ir matematikas. Net sugalvojo kreivę, kuri pa- 
vadinta jo pavarde, Paskalio tėvo kriauklė, kuri yra konchoidė, 
supranti, ką noriu pasakyti? Konchoidė tam tikru atveju yra De- 
karto ovalas, o dar kitu atveju... trisektrisė! Viskas padalijama 
atkarpomis, jei taip galima pasakyti. Tu klausai ar ne? 

— Siurbte siurbiu tavo žodžius. Bet manęs nelabai troškina. 

— Paskalis tėvas draudė sūnui imtis geometrijos, nes baiminosi, 
kad ji nuvargins jo protą. Kas gi atsitiko? 

— Jis slapta domėjosi geometrija! Be to, taip darydamas jusda- 
vo dar didesnį potraukį, nes bijojo, kad tėvas sužinos! 

— Gerai! Kai Blezas buvo Makso amžiaus, jis pats vienas kaip 
suaugęs apskaičiavo, kad trikampio kampų suma buvo lygi 150 
laipsnių! 32-asis Eukleido teiginys! Taip bent pasakoja jo sesuo. 
Jis net nežinojo Eukleido pavardės, ją slėpė tėvas. Kai minėtasis 
tėvas sužinojo, ką jo sūnus apskaičiavo (iš naujo), apsiverkė iš 
džiaugsmo ir buvo toks patenkintas, kad padovanojo... trylika kny- 
gų Eukleido „Pradmenų“. 

— Oho! 

— Dėmesio, taip ne visada atsitinka. Yra daugybė tėvų, kurie 
veltui draudžia savo vaikigaliams imtis matematikos, tai jiems ne- 
trukdo nesimokyti. Tos pačios priežastys ne visuomet sukelia vie- 
nodus padarinius. 

— 21 metai Abeliui, 18 metų - Galua. O dabar - 12 Paskaliui. 

Mažėjanti seka. Artėja prie 0! — pareiškė Džonatanas, kurį šita 
grupelė genijų ėmė velnioniškai nervinti. 

Jis pagalvojo: „O kaip aš atrodau, man jau septyniolika, bet 
neturiu nė vienos genialios minties!“ 

— O Groruvras savo įrodymus suformulavo tik 60 metų! Nusi- 
vožiu skrybėlę, jei jam išties pavyko! Sensacija, ne todėl, kad bū- 
tų pavykę, bet kad pavyko 60 metų amžiaus. 

— Kartą perskaičiau: matematikas, kuris iki dvidešimties mete- 
lių visko neišperėjo, neturi jokios galimybės paskui ką nors reikš- 
mingo atrasti. 

— Paskui jokios galimybės? Kiek? Tai juk tikimybių teorija! 
Visi panašiai baigia. Gimnastai po dvidešimties metų - jau griu- 
venos. 

— Tai normalu. Juk matematika - proto gimnastika. O Blezas — 
kietas proto gimnastas! 16 metų jis parašė „Kūgio pjūvių teorijos 
tyrimą“. Jis yra GB. Tebuvo rasti du egzemplioriai, man įdomu, 
kaip vieną iš jų gavo Groruvras. Jame Paskalis įrodė teoremą, po 
publikacijos sukėlusią daug triukšmo. Paimk daugiakampį, tu- 
rintį šešis kampus. | 

— Taip ir sakyk - šešiakampį! Nebijokim to žodžio. 

— Gudročius. Į apskritimą įbrėžtą šešiakampį. Šešios kraštinės, 
tad būtinai yra trys poros priešingų kraštinių. Kai jos susikerta, 
na, trys taškai yra vienoje linijoje. Tai tave verčia iš koto. 

— Mažvaikis... 

— Ir tai tik pradžia! Svarbiausia štai kas. Jis įrodė, kad tai teisin- 
ga ir tuomet, kai šešiakampis įbrėžiamas į bet kokią figūrą: elip- 
sę, parabolę, hiperbolę... 

— Ar viską supranti, ką čia dėstai? — staiga paklausė Džonatanas. 

— Apie pusę! Vieną sakinį iš dviejų. 

— Tai kam pasakoji man? 

— Nenoriu, kad taip ir mirtum idiotas. 

— Nori, kad mirčiau? — atsitiesė Džonatanas. 

— Aš tau siūlau vieną iš pačių gražiausių geometrijos teoremų, 
o tu kalbi apie save! Paklausyk pavadinimų! Savo šešiakampį Pa- 

skalis pavadino mistine heksagrama. O jo teoremą kažkas pavadi- 
no katino lopšiu. 

- Žinai, ką tau miaukia katinas tokią valandą? 

Po akimirkos, susisupęs į antklodę, Džonatanas jau parpė. 

Lėja nežinojo, kodėl jai nepadarius kaip ponui Riušui, kuris 
kaskart, kai susidurdavo su nauju matematiku, pasirinkdavo vis 
kitą vietą: Luvre, API, Institute... Paskaliui studijuoti Lėja pasi- 
rinko vieną iš tokių vietų. 


Maksas nutarė prie jų prisidėti. Jis atėjo su Nofutur, kuri nema- 
žai laiko nebuvo lauke. Pajudėję nuo Operos, jie perėjo Didžiai- 
siais bulvarais, priešinga kryptim, nei važiavo automobiliai, iki 
Sen Marteno vartų. Prieš tai prie Sen Deni vartų jie parodė Mak- 
sui bareljefą, vaizduojantį Mastrichto mūšį, kuriame žuvo d'Ar- 
tanjanas. Žingsniuodami jie tuščiai mėgino prisiminti, kur mirė 
trys kiti muškietininkai. 

Lėja netikėtai prašneko apie Paskalio karučius! Abu broliai ap- 
simetė, kad tai normalu, ir nenustebo, jog Paskalis būtų galėjęs 
sukurti karučių teoriją, o dar labiau dėl to, kad jis padarė techni- 
nių patobulinimų, kurie išliko iki šių dienų. Nelaimei, tai buvo ne 
Nacionalinėje menų bei amatų konservatorijoje, NMAK, kur Lėja 
juos vedėsi. Bet čia buvo kitas Paskalio išradimas. 

NMA(K, įkurta per Revoliuciją, glaudėsi senoje abatijoje, kuri 
buvo šis tas daugiau nei gražios liekanos. Praeidami jie žvilgtelė- 
j0 į buvusią valgyklą, tokią aukštą, kad galėjai netekti apetito. Ji 
buvo paversta biblioteka. Paskui jie įėjo į bažnyčią. Čia ant virvių 
kabėjo lėktuvai! Buvo ir garsusis Fuko laikrodis su švytuokle, ku- 
rį Umbertas Ekas panaudojo pavadindamas vieną iš Džonatano 
skaitytų semiotinių romanų. 

Atsivėrus tokiai erdvei, Nofutur pašėlo. Purptelėjusi Maksui 
nuo peties, ji ėmė sukti ratus atlikdama seriją svaiginančių mir- 
ties kilpų aplink kabančių lėktuvų sparnus. Lankytojai labai džiau- 
gėsi, kol neįsikišo sargas. O kad jis turėtų šautuvą! 

Sargas vis burbėjo ir burbėjo. Maksas nesuprato nė žodžio. 

Neįmanoma buvo skaityti iš lūpų, nes garsai sklido iš jo burnos tarsi 
faršas lįstų iš mėsmalės. Maksas nemėgo tokių tipų, žodžių rajūnų, 
skyrybos šlamštikų. Dėl tokių žmonių jis tapdavo tikrai kurčias. 

Nofutur vėl nutūpė Maksui ant peties. Sargas norėjo juos išmes- 
ti lauk. Tačiau pamatęs lankytojų nepasitenkinimą, o ypač piktą 
Makso veidą, jis leido ketvertukui eiti toliau, jei tik Nofutur tupės 
Maksui ant peties. Nofutur pažadėjo. Bent ištįso sargo veidas! 

Reikėjo eiti ten, dėl to jie čia ir atvyko. Vadinasi, grįžti prie Pa- 
skalio. Lėja, pavirtusi gide, pirmiausia jiems pradėjo pasakoti apie 
tėvą: kad išgyventų, Etjenas Paskalis padidino mokesčius Norman- 
dijoje. Dosniai apmokamos pareigos; kuo daugiau surenki pinigų, 
tuo daugiau pasilieki. Bergždžia kalbėti, kad esi suinteresuotas. O 
didžiausią nuobodulį kelia rašyti krūvas sąskaitų. Ką daro mylintis 
tėvą sūnus Blezas? Sugalvoja mažytį stebuklą — skaičiavimo maši- 
nėlę. Paskalinę. Tais laikais sakydavo — „aritmetinė mašinėlė“. 

Mašinėlė stovėjo vitrinoje, jų akivaizdoje. Medinė dėžė au še- 
šiais pilkais ratukais, iš kurių kiekvienas su dešimčia auksuotų 
stipinų, materializuojančių dešimt skaičių. 

— Viską sudėjus, pakankamai klasikinė dėžė, - pareiškė Lėja. 

— Vykęs žodžių žaismas! Viską sudėjus, manau, kad tavo Pa- 
skalinė daro sudėties veiksmus! 

Pamatęs nuostabą Lėjos veide, jis pridūrė: 

— Plius prie to, jai tai išėjo netyčia! 

— Vykęs žodžių žaismas. Plius prie to! 

— Skaičiuojant mechaniškai, kyla svarbiausias klausimas, ką 
daryti, kai priėjus 9, pridedamas 17 — tarė Lėja. - Tai atskaitos 
klausimas. 

— Būtent kaip atskaityti atskaitas, - paklausė Maksas. 

— Vykęs žodžių žaismas! - šūktelėjo jam Džonatanas. 

Maksas kaltai prisipažino: 

— Aš pasakiau tai tyčia. 

— Paskalis sukūrė nedidelį mechanizmą, apie kurį iki jo niekas 
nebuvo pagalvojęs, „nešiojamąjį skaičiuotuvą“. Jis automatiškai 
skaičiuodavo atskaitas. 

Anas sargas, neišleidęs jų iš akių, paprašė išeiti. Muziejų uždarė. 

Lankytojų, kurie grūdosi išėjimo link, sraute Lėja, vis šypsoda- 
masi Nofutur, papasakojo, kaip Blezas Paskalis tapo smulkiuoju 
verslininku. Jis įkūrė įmonę, nubraižė mašinos brėžinį, pasamdė 
darbininkų, užpatentavo metodą ir išleido penkiasdešimt Paska- 
linių. Gamindamas serijiniu būdu, parduodamas po 100 livrų, jis 
užsidirbo gražaus pinigo. Jie išėjo iš NMAK. 

— „Mintyse“, — raportavo Lėja, —- Paskalis tvirtina, kad jo Pa- 
skalinė arčiau mąstymo nei gyvūnai. 

Maksas nelabai girdėjo, nes garsiai ūžė automobiliai. Jis truk- 
telėjo galvą Lėjai puikiai pažįstama maniera. Ji pakartojo: 

— Jis tvirtina, kad jo mašina yra artimesnė žmonių mąstymui 
nei gyvūnai. Ir jis pridūrė, - tęsė Lėja, - kad ir ką ji darytų, niekas 
nerodo ją turint valią kaip gyvūnai. 

— Ką tu apie tai manai? — paklausė Maksas Nofutur, kuri ilsė- 
josi po mirties kilpų, atliktų bažnyčioje aplink seną NMAK kabė- 
jusį lėktuvą. 

Akivaizdu, kad Nofutur buvo nusispjaut, ką Paskalis galėjo ma- 
nyti apie gyvūnus. Beveik kaip ir Paskaliui buvo nusispjaut, ką 
apie XVII amžiaus filosofus matematikus jansenistus galėjo ma- 
nyti Nofutur. 

Abu buvo teisūs. 


Kitas lėktuvas, pastarasis didžiulis, nusileido Ruasi oro uoste. Vy- 
ras nužingsniavo prie artimiausio taksi. Per nuleistą stiklą jis pa- 
siteiravo: 

— Pavėžėtumėt į Paryžių? 

Jis be galo nustebo, kai vairuotojas, užuot paklausęs, kur jis 
važiuoja, pasidomėjo: 

— Iš kur jūs atskridot? 

Vyras sudvejojo, paskui atsakė: 

— Iš Tokijo. 

— Jis manęs nedomina, - pareiškė vairuotojas nuvažiuodamas... 

ir sustodamas kiek tolėliau, prie kito oro uosto įėjimo. Suglumęs 
vyras nukulniavo prie artimiausios taksi eilės. Laukdamas eilės, 
jis pamatė tolumoje nuvažiuojantį taksi, atsisakiusį imti keleivius. 

Kai atėjo jo eilė, vyras įsėdo į naują furgonėlį, kuris nulakino jį 
Šiaurės greitkeliu Paryžiaus link. Dulksnojo. . 

Vyrui nesisekė išmesti iš galvos jį išprašiusio taksi vairuotojo. 
Staiga jis čiupo savo diplomatą, surinko kodą, atidarė lagaminėlį, 
panaršė popierius, ištraukė aplanką. Vos ėmęs atidžiai tirti doku- 
mentą... | 

— Po perkūnais! - suriko jis. 

— Kas nors negerai, pone? — pasiteiravo vairuotojas spiginda- 
mas į jį veidrodėlyje. 

Vyras toliau žiūrinėjo popierių. Abejonių negalėjo būti. 

Luvro nuotraukoje vyrukas greta berniūkščio su papūga ant 
peties buvo pirmojo taksi vairuotojas. Neįtikima! Tokia pati ke- 
purė su snapeliu. Jį užplūdo džiaugsmo banga. „Tai bent prie- 
kvaišis!“ Jis vos nepersižegnojo. Niekas manim nepatikės. „Turė- 
jaujį, bet paleidau iš rankų!“ — nusikeikė jis. Palinkęs prie vairuo- 
tojo tarė: | 

— Keliomis minutėmis anksčiau už jus iš oro uosto išvažiavo 
taksi. Reikia jį pavyti. 

— Pone, tokiu metu sunku važiuoti greičiau. 

— Sakiau: reikia. 

Apžvelgęs veidrodėlyje savo keleivį, vairuotojas įvertino išsi- 
pusčiusį ryžtingos išvaizdos tipą, be to, žaliūką! 

— Jei pavysit, jūsų rytas bus praėjęs ne veltui, - pažadėjo vyras. 

— Pone, kokios markės automobilį reikia pavyti? 

— 404-osios. 

— Kokios kompanijos? Ar pastebėjot, pone, kokiai kompanijai 
jis priklausė? 

- Ėė... ne. 

Juos supo jūra taksi, beveik visi važiavo iš oro uosto. Ir nė vie- 
no 404-ojo! 

— Arjūs tikras, kad tai buvo taksi? 

— Kuo mane laikote? - pagrasino DGAT 

— Noriu pasakyti - oficialus taksi. Ar ant stogo švietė užrašas? 

— Taip, švietė. Jis buvo laisvas. 

— O užpakaly? Matėt spindinti skydelį ant užpakalinio sparno. 
Štai tokį? 

Jis parodė skydelį prie pat vyro veido. 

— Iš vidaus negalit įžiūrėti, kas skelbiama: jame nurodomos metų 
diena ir taksi darbo dienos pabaiga. Sakau tai todėl, kad vis dau- 
gėja netikrų taksi. Vaikinai netgi nusiperka valandų ir dienų Žy- 
taksi, tataigi! — Jis bedė pirštu į rausvą popieriaus lapą, pritvirtin- 
tą ant priekinio stiklo. - Jis nurodo, ar jūs šiemet įtrauktas į taksi 
registrą. 

— Kur šis registras? 

— PP. 

— Policijos prefektūroje! 

Jie privažiavo periferinį bulvarą; furgonėlis nepavijo 404-oj0. 
Neišdegė! | 

Šįkart neišdegė. Tačiau DGAT aptiko pėdsaką. Jis ras šitą tak- 
si. Jis buvo kaip Džuljeta, jei jau kartą ką pamatė... Tuo tarpu 
vargšas Luidžis vis kažką vapėdavo. 

Patronas bus patenkintas. Dabar jis turėjo du orientyrus: nuo- 
trauką ir taksi. 


Mimoza - tai tarsi keturlapis dobilas, nebūtina ilgai apžiūrinėti, 
kad įsitikintum, jog ji tokių lapų irgi neturi. „Kai tai, kas efeme- 
riška, turi trūkumų, belieka tenkintis tuo, kas permanentiška!“ 
Pradėjęs šia patarle, gėlininkas Lepiko gatvės apačioje pasiūlė 
ponui Riušui rožių. Jis parvažiavo su puokšte, įteikė Peretei, O ji 
pamerkė į vazą ir pastatė ant knygyno kasos. 

GB ant sekretero pono Riušo laukė kita rožė. Kaip koks vėjų 
valdovas akimoju įvertino savo padėtį. | 

Džonatanas ir Lėja, iškeliavę saulėlydžio link, yrėsi tikimybi- 

ninkų žemėmis. Grįžus iš šios ieškojimų kelionės, ko bus pilni jų 
triumai? Jis pats grįžo persisotinęs iš ilgo žygio į pietus, kur tvir- 
tai nukreiptas savo poros koordinačių, algebriškai pasivaikščiojo 
po analizinės geometrijos valdomą pasaulį. 

Liko šiaurė ir rytai. Šiaurė, jis buvo tuo įsitikinęs, rodė kryptį, 
kur Groruvras norėjo jį nuvesti. Patausos ją pabaigai. 


Diferencialinis 
skaičiavimas 


Jis pasirengė leistis rytų kryptimi, nusprendęs rasti šią terra incog- 
nita, kurią įkūnijo diferencialinis skaičiavimas. 

Sąrašas tų, kurie prisidėjo prie šio naujo matematikos mokslo 
gimimo, sudarė XVII amžiaus matematikų Who's who. Du italai, 
Bonaventūra Kavaljeris 17 Evandželista Toričelis; prancūzų nors 
vežimu vežk — žinoma, Ferma ir Robervalis, Paskalis, Dekartas, 
markizas de V'Ospitalis; vienas olandas — Kristianas Heigensas; 
du šveicarai Bernuliai, Jakobas, sugalvojęs žodį integralas, ir jo 
brolis Johanas; vorelė britų - Izaokas Berou, Kristoferis Renas, 
Džonas Volis, Džeimsas Gregoris, Brukas Ieiloras, Kolinas Mak- 
lorenas. Ir visos šios architektūros, vertinamos kaip pats gražiau- 
sias matematikos pastatas, kūrėjai - Izaokas Niutonas ir Gotfry- 
das Vilhelmas Leibnicas (N ir L). 

Ponas Riušas pasimuistė sėdynėje. Jam gėlė užpakalį. Dešimt 
metų išsėdėjo vežimėlyje! Nauja plokščia pagalvė, kurią Peretė 
padovanojo, dar nebuvo nudėvėta. Minkšta ir tvirta, išsipūtusi ir 
lanksti, kiek laiko turėtų praeiti, kol ji „įgytų formą“? Senoji vir- 

to draiskanomis, sutrūkinėjo kaip mikrochirurgo supjaustyta ne- 
bejauna oda. Jis kilstelėjo užpakalį, pataisė pagalvę, o, tik šiek 
tiek. To pakako. Gerai įsitaisęs fotelyje, ponas Riušas galėjo to- 
liau žengti ketvirtąja 7tR Ferma vėjų rožės kryptimi. 

Kreivė. 


Kas nustatoma iš pirmo žvilgsnio? 

Maksimumai ir minimumai, aukščiausios bei žemiausios vie- 
tos; nuokrypio taškai, kur ji išsigaubia pereidama nuo atvirosios 
viršuje į atvirąją apačioje; kreivės perlinkio taškai ir kt. 


max 


nuokrypis 


perlinkis 


min 


Kas iš tiesų tas maksimumas arba minimumas? Žvelgiant atidžiai, 
pastebima, kad prieš pat - tai tas pats, kas tuoj po! Ši savybė cha- 
rakterizuoja kraštutinumą! Ferma ja pagrindė savo maksimumų 
ir minimumų ieškos metodą, išvertė į algebros kalbą, tai pavertė 


lygtimis. 


„Prieš“ išversti nėra sunku. Bet „PRIEŠ PAT“! Kaip išties ma- 


tematikoje nusakoma „prieš pat“. Stai kur svarbus klausimas. 

Tarp taško ir „prieš pat“ šį tašką skirtumas yra mažas mažuty- 
tis, koks begali būti mažučiukas. Be galo mažas! 

„Diferencialinis protas“ užvaldė XVII amžių. 

Įskiepiję mokslui mikroskopinį jautrumą, tai buvo laikai, kai į 
daugelį sričių buvo žiūrima „iš arčiau“. Iki šiol vietinis pažinimas 
kartais suteikdavo galimybę globaliai pažinti. Buvo padarytas šuo- 
lis: mikroskopinis pažinimas dabar atsivėrė į globalų pažinimą. 

„Be galo maži“. Kas buvo šie nauji dydžiai? Geometriniai dy- 
džiai kaip Kavaljeriui? Ar kiekybiniai dydžiai kaip Ferma? Leib- 
nicas juos laikė fikcijomis, naudingomis fikcijomis! Tas pats sce- 
narijus kaip ir menamiesiems: nelabai suvokdami, kas jie buvo, 
juos vartojo. Jie duodavo paslaptingų rezultatų! 

Kuo labiau ponas Riušas skverbėsi į be galo mažų dydžių pa- 
saulį, tuo vis pilnėjo jo sąsiuvinis kartono viršeliais. Tik pamany- 
kit, kad taip ilgai studijavęs, praėjau pro šalį! Pro šalį ar „prie 
pat“? Daugiau negu prie pat. Rengdamas filosofijos licenciatą, 
jis buvo priverstas imtis šių sričių, tačiau jos taip mažai traukė, 
kad jis visiškai nepastebėjo, kiek būtų išlošęs. Vėluodamas še- 
šiasdešimt metų, ponas Riušas suvokė tai, ką daugiau kaip prieš 
tris šimtus metų suvokė Ferma: be galo mažas kreivės lankas 
gali būti prilygintas atkarpai, atitinkančiailiestinę. Ir žodžiai buvo 
puikūs! Jis suprato tai, ką suprato Robervalis: kreivę apibūdi- 
nančio taško kryptis yra kreivės liestinė bet kurioje taško pozi- 
cijoje. Pagaliau jis suprato ir štai ką: kreivės forma tepriklauso 
nuo jos liestinės krypties. Tiesių šeimos išmanymas leidžia pa- 
žinti visą kreivę! Visa ši istorija iš tikro buvo suvedama į kreivės 
pažinimą per tiesę. Tai buvo laikai, kai be galo maži dydžiai va- 
dinosi nykstantieji ir liestinių tangentai. Dvi svarbiausios sąvo- 
kos. Pirminius Niutonas apibrėžė kaip „dydžius, kurie sumažėja 
ne prieš pat išnykdami, nei tuoj po, kai būna išnykę, bet pačiu 
išnykimo momentu“. Pačiu išnykimo momentu! Sakytum kokia 
nors isteriška poema. 

O liestinė? Tai tokia kirstinė, kai du taškai M ir M' ten, kur jie 
kerta kreivę, „be galo priartėja vienas prie kito“. 

Liesti — tai ne kirsti! Tai kontaktas liečiant. Ponas Riušas nu- 
piešė liestinę. 

Matematikoje buvo priešingai nei gyvenime: buvo pradėta nuo 
kirstinės „įėjimo vidun“ po flirto su liestine. Dar geriau, kad ant- 
roji padėtis buvo užimama laipsniškai traukiantis iš pirmosios. 
Nuostabi erotinė figūra! 


Nuotraukos vijo viena kitą. Kiekvienoje nuotraukoje po dvide- 
šimt penkis trisdešimt. Pirmosios dvi eilės sėdinčiųjų, dvi pasku- 
tinės — stovinčiųjų. Vaikėzai, vaikėzai, vaikėzai! Kad jis bent jau 
būtų pedofilas! Negalėjo pakęsti vaikėzų: jis buvo skautas. Visi 
jie buvo panašūs! Net žiūrint su lupa visi turėjo tarsi tokią pačią 
marmūzę. Bet nė vienas nepanėšėjo į mažąjį bjaurybę iš blusų 
turgaus. MGAT vos nesusprogo. Jo prašymai fotografams nenu- 
ėjo perniek, jis buvo verste užverstas penktų šeštų klasių nuo- 
traukomis. Nuotraukos vijo viena kitą. Patronas nekantravo. 


Pasinėręs į diferencialinį skaičiavimą, ponas Riušas pagalvojo, kad 
vėjų rožės kryptis nuvedė jį labai toli. Ar reikia visų šių Žinių tęsti 
savo tyrimą, tų funkcijų, variacijų, ribų, išvestinių ?.. Tikrai ne. Ne- 
pakenks. Iš kur Žinoti, kada liautis? 

Dėl išvestinės, gerų prisiminimų jam nepalikusios sąvokos, jis 

manė supratęs, apie ką kalbama: apskaičiuoti momentinį funkci- 
jos kitimą. Kaip nurodo jos pavadinimas, funkcija kinta priklau- 
somai nuo kintamojo dydžio. Sužinoti funkcijos kitimą intervale 
yra lengva. O nustatyti tikslią kintamojo dydžio vertę? Tai dife- 
rencijavimo vaidmuo. Apskaičiuoti išvestinę buvo tolygu įvertinti 
momentinį kitimą. Kaip? Tiesiog apskaičiuojant santykį tarp be 
galo mažo funkcijos ir atitinkamo kintamojo dydžio pokyčio. Pas- 
kui pastarąjį artinant prie 0. 

Baigta, jam galas! Jis turėjo formulę, apibūdinančią funkcijos 
f(x) išvestinę f'(x). 


Jei f(x) yra kintamojo x funkcija, 
tai jos išvestinė bus žymima f(x). 
Ax: kintamojo x pokytis 

Af: atitinkamos funkcijos pokytis, 
tuomet 


f(x) = A, kai Ax artėja prie O 


Ax 


arba dar f(x) = Jim, AL 


Daugiau nebesuprato! Išskyrus tai, kad ribos sąvokos pasirody- 
mas jam suteikė malonumą. Artėti prie ribos, prieiti prie ko nors 
kaip norima taip arti... ir niekad jos nepasiekti! Tokia matemati- 
ka stilingai šnekėjo apie malonumą... Vis tas erotiškumas. Kas 
jam šiandien darosi? Vėl įsiliepsnojo ugnis, užplūdo malonumų 
banga! Tai buvo pavasaris, ar ką? Buvo pavasaris. Kovo 22 diena. 
Ak, greit ta diena... 

Ponas Riušas buvo laimingas. Jis nežinojo, kodėl šie be galo ma- 
Ži, šie nedalomi dydžiai, šios liestinės jį atgaivino. Kaip pažiūrėsi. 

Taip, kaip pasirodė „diferencialinis protas“, taip gimė ir „in- 
tegralinis požiūris“. Kai visi šie XVII amžiaus žmonės ėmė žvelg- 
ti į plokštumą, tai pamatė ją ne vientisą, bet tarsi sudarytą iš nedi- 
delių ruožų, kurie, būdami greta vienas kito, užpildė ją visą. 

Tai jam kažką priminė. Alamutą! Prieš pat dvyniams išvykstant 
slidinėti. Kai Hasanas Sabahas atvyko į Alamutą, jis išvyniojo ėre- 
ną ar jauteną ir pasiūlė komendantui 5000 auksinių, jei parduos 
jam tiek žemės, kiek galima su šia oda atsimatuoti. 

Užuot oda išklojęs žemę, Hasanas supjaustė siauromis juoste- 
lėmis, surišo galus ir padarė virvę. Kaip Kavaljeris, kuris padalijo 
odos paviršių daugybe linijų! Kuo ploniau pjaustytų, tuo ilgesnė 
būtų virvė ir tuo didesnę apjuostų plokštumą. Taigi Hasanas Sa- 
bahas be ginklų, bet pasitelkęs integralinį skaičiavimą, paėmė ne- 
įveikiamą Alamuto tvirtovę. 

Pp... Ponas Riušas sutiko, kad analogija nėra visiškai tiksli. Te- 
gul. Jis paliko Hasaną ir grįžo prie „integralinio požiūrio“. Pasta- 
rajam figūros plotas buvo suma. Tačiau ypatingo tipo plokštuma. 
Kone begalybės „linijų“, iš kurių kiekvienos plotas beveik lygus 
nuliui, „suma“! Ponas Riušas vėl perskaitė frazę: „Suma begaly- 
bės „linijų“, iš kurių kiekvienos plotas beveik lygus nuliui“. 

Svarbiausia buvo sužinoti, ką galėjo reikšti begalybės elemen- 
tų „suma“, be to, begalybės be galo mažų elementų. 


F(x) 


" 


Keistas veiksmas ši sudėtis, kuri sudeda ne baigtinį baigtinių dy- 
džių skaičių, bet „begalybę“ mažiausių elementų. Ir kuri pagaliau 
atveda prie baigtinio dydžio. Toks naujo pobūdžio sumavimas ir 
yra integravimas. 

Ponas Riušas pajuto poreikį padėti tašką. Kiek pamąstęs, nuspren- 
dė, kad integravimas ėmėsi sumuoti begalybę „mažiausių dydžių“ ir 
kad tai baigėsi kuo nors apibrėžtu. Jis manė pažengęs į priekį. 


mažo stačia- Visų mažųjų stačiakampių plotų 
kampio plotas f(x) dx suma yra lygi S, kai jų 
yra f(x) dx kraštinė dx artėja prie 0. 


f(x) 


dx 


Norėdamas šiam sumavimui suteikti simbolį, Leibnicas įvedė pail- 
gintą —- integravimo ženklą, t. y. be galo didelis skaičius be galo 
mažų stačiakampių, kurių plotas sudaro figūros plotą. 


1 f[x) 


Kam viso to reikia? Už matematikos ribų ponas Riušas pernelyg 
gerai prisiminė klausimą, kurį Eukleidui pateikė jo mokinys bei 
kurį Sorbonos kavinėje uždavė „kvaiša“. Ne, jis norėjo žinoti, kam 
viso to reikia MATEMATIKOJE? 

Gyvenime rektifikuoti — tai tobulinti, padaryti taisyklingą. Ma- 
tematikoje — ištiesinti. O kai linija yra tiesi, jei ji baigta, galima 
apskaičiuoti jos ilgį. Rektifikuoti kreivę — tai tolygu ją „ištiesinti“ 
taip, kad galima būtų apskaičiuoti jos ilgį. 

Ponas Riušas turėjo atsakymą: viso to reikėjo kreivėms ištie- 
sinti, paviršių kvadratūrai, geometrinių kūnų kubatūrai. Tai reiš- 
kia apskaičiuoti ilgį, plotą, tūrį. 

Buvo „kvadratinama“ kaip niekad! Archimedo spiralė, para- 
bolės, hiperbolės, cikloidė... Koks kelias nužingsniuotas nuo Hi- 
2000 metų! 

Greta geometrijos ir algebros, apsimetusi „senovine“, pasiro- 
dė visai jaunutė analizė, nauja sritis, susiejusi diferencialinį ir in- 
tegralinį skaičiavimus, pasidabinusi visokiausiomis grožybėmis. 
Ji buvo pavadinta aukštąja analize. Ponas Riušas pakėlė galvą, 
pano vis dar kabėjo ant sienos. Jis prisistūmė vežimėlį. Prie Mak- 
so taip seniai surašytų skyrių pridūrė: 


Analizė 


Būtent čia įsiterpė du tikrieji analizės kūrėjai. N ir L, Niutonas ir 
Leibnicas, tėvai priešai, šmeižę vienas kitą, kad tik būtų pripažin- 
ta jų tėvystė! Jiems esame dėkingi už du svarbiausius atradimus. 

Pirmasis: jie atrado, kad dvi priešingos kryptys, kuriomis iki 
šiol dirbo matematikai, - liestinių nustatymas ir plotų apskaičia- 
vimas — iš tiesų buvo dvi to paties reiškinio pusės ir kad galima 
pereiti nuo vieno prie kito. Pradedant liestinėmis, galima pereiti 
prie kreivės, nuo išvestinės funkcijos vėl kilti prie funkcijos, ku- 
rios išvestinė ji buvo. Rektifikavimas atvedė prie kvadratūros! Kad 
graikai būtų tai įžvelgę! 

Matematikų pasaulyje tai buvo apreiškimas. "TA pati priemonė 
sugebėjo atlikti tokius skirtingus veiksmus, kaip apskaičiuoti krei- 
vės ilgį, nustatyti figūros plotą, apskaičiuoti geometrinės figūros 
tūrį, nustatyti kūno svorio centrą, lokalizuoti kreivės minimumus 
ir maksimumus, nustatyti liestines, išreikšti greičius bei pagrei- 
čius! Tam tikra universali priemonė, kuri sukėlė entuziazmą tiems, 

kuriems rūpėjo fizika. Visokių reiškinių kitimus būtų galima iš 
anksto apskaičiuoti pritaikius šią techniką. Buvo plačiai atvertos 
durys fizikos reiškiniams pažinti. Fizika bei mechanika rado bū- 
dą! Ir tokia priemonė buvo matematika. 

Išdava: „judėjimas“, dažnai atmetamas matematikos, įsiveržė 
visu smarkumu. XVII amžiaus pabaigoje sukruto Antikinės Grai- 
kijos sustingdytas pasaulis. Pereita nuo fotografijos prie kino. 


Antrasis: N ir L pavertė šią naują sritį „analize“, turinčia taisyk- 
les, -be galo mažų dydžių analize. Diferencijavimas tapo veiksmu. 
Naujos rūšies veiksmu, taikomu ne tik skaičiams, bet ir su kreivė- 
mis susijusiems kintamiesiems dydžiams. Veiksmu, kurį galima 
atlikti su sisteminio algoritmo pagalba. 

Po šimtmečių, kai žmonija disponavo tik ketvertu veiksmų ir 
šaknų traukimu, netikėtai per kelerius metus atsirado diferencija- 
vimas ir integravimas. Taip pat kaip pirminiai skaičiai ėję priešin- 
gomis poromis: sudėtis/atimtis, daugyba/dalyba, kėlimas kvadra- 
tu/kvadratinės šaknies traukimas, panašiai funkcionavo ir nauja- 
sis duetas - diferencijavimas ir integravimas buvo vienas kito prie- 
šingybė. Tačiau pirmasis buvo pranašesnis už antrąjį. 


Vos gimęs Niutonas, rodos, buvo toks mažutis, kad galėjo tilpti į 
litro talpos puodą... Dešimties metų jis dirbindavo aitvarus, prie 
kurių pritaisydavo degančius žibintus. Išsigandę sodiečiai išsilakstė 
naktį pamanę, kad skraido žibantys šikšnosparniai. 

Neįprastai kruopščiai Groruvras nurašė du sakinius. Pirmasis 
buvo Niutono: 


Nežinau, kokiu pavidalu galiu pasirodyti šiame pasaulyje; tačiau 
sau pačiam atrodžiau ne kitaip kaip berniukas, kuris žaidžia upės 
pakrantėje ir džiaugiasi kartais radęs nugludintą akmenėlį ar gra- 
žesnę nei paprastai kriaukle; tuo tarpu didysis tiesos vandenynas 
bangavo šalia manes, tik aš to nežinojau. 

Antrasis buvo Paskalio: 


Kas aiškiai įžvelgs nedalomųjų geometrijos tiesą, galės žavėtis mus 
supančios gamtos dvilypės begalybės didybe ir galybe bei iš šio 
nuostabaus nagrinėjimo suvokti, kad pažįsta save, stovinčius tarp 
erdvės begalybės ir nebūties, tarp skaičių begalybės ir nebūties, 
tarp judėjimo begalybės ir nebūties, tarp laiko begalybės ir nebū- 
ties. Iš ko galima išmokti nustatyti savo tikrąją verte ir suformu- 
luoti mintis, kurios būtų vertingesnės nei visa likusi geometrija. 


Tarp begalybės ir nebūties! Išskėsti rankas. Viena ranka paliesti 
kitą, kita paglostyti kitą. Ir nustatyti savo tikrąją vertę. Pono Riu- 
šo galvoje dar ilgai ošė bangos... Paskui pakilo didžiulis potvynis 
ir jis viską pamiršo. Užsnūdo vežimėlyje GB viduryje. Visą naktį 
jis basas bėgiojo smėlėtu krantu. 


19 SKYRIUS 


Vėjų rožė 


Išėjęs iš Barbeso metro, aukštas juodukas su bubu ištiesė Lėjai 
skelbimą. Ne didelį reklaminį plakatą, bet mažytę kuklią kortelę. 


Didysis mediumas —- Ponas SIMAKHA - Didysis aiškiaregys, 
turįs ypatingų prigimtinių gabumų 


Toliau smulkiai surašytas tekstas skelbė: Neišsprendžiamų problemų 
nėra. 

Lėja įsikišo kortelę į užpakalinę džinsų kišenę žingsniuodama į 
Lepiko gatvės kavinę, kur jiedu su Maksu išsprendė garsiąją po- 
no Riušo lygtį apie Lijar vaikų amžių. 


— Štai du trys dalykai, kuriuos žinau apie jas, - pareiškė Džonata- 
nas sėsdamas priešais Lėją kavinės terasoje. 

— Ką jas? 

— Tikimybes! Pamiršai, kad mes vadovaujam vienai krypčiai, ir 
šia tema pasistūmėjome ne per tavo pasibastymą po NMAC. Štai 
tie du trys dalykai. Tikimybė yra įsprausta tarp O ir 1. Labiau tikė- 
tina, kad 1, tai balčiau nei balta! Mažiau tikėtina, kad O, tai ma- 
žiau įmanoma nei neįmanoma. Tikimybių teorijoje O yra mate- 
matinė neįmanomumo išraiška, o 1 - tikrumo. Tarp dviejų — visi 
tikėtinumo laipsniai. Aš tik supratau, kad jie nori, jų žodžiais ta- 
riant, „sumatematinti tikėtinumą“. Atsitiktinumo geometrija — to- 

kį pavadinimą suteikė Paskalis: griežti ir tikslūs geometrijos įro- 
dymai, sujungti su atsitiktinumo netikrumu! 

— Niekis, —- pareiškė Lėja pabrėždama žodžius mostu. - Pada- 
ryti tikslų atsitiktinumą! Tarsi nupjauti paukščiui sparnus. 

— Ką turi galvoje? 

— Jau seniai galvoju, kokia buvo tikimybė Maksui blusturgio 
angare sutikti Nofutur. 

- Šiaip ar taip, ne nulinė tikimybė. O ar mąstei apie tikimybę 
gimti dvyniams? 

— O taip! - burbtelėjo Lėja. 

Lėja nugrimzdo į fotelį ir klausėsi Džonatano. Jis atrodė rim- 
tai pasiruošęs, anot jo paties, „užsivertęs naštą ant pečių“. Kai 
prabilo apie diližaną, ji sukluso ir atsidūrė pačiame XVII am- 
žiaus viduryje, sūpuojama, šalia Paskalio, karštai diskutuojančio 
su pakeleiviu nepataisomu lošėju šėvaljė de Mėrė. Viename eta- 
pe keičiant arklius, Mėrė įtraukė Paskalį į kauliukų partiją. Iš- 
vykstantis diližanas per patį įkarštį nutraukė partiją. Ką daryti su 
pastatytomis sumomis? Žinoma, teisingai padalyti. Bet kaip tai 
padaryti? Vos atvykęs, Paskalis parašė Ferma ir uždavė jam parti- 
jų uždavinį. Dar prieš juos būta daugybės nutrūkusių partijų. Be- 
je, apie tai rašė Tartalija i Kardanas. 

— Tai turėjo parodyti partija tarp dviejų! Tartalija slėpė savo 
kortas, o Kardanas norėjo jas nugvelbti! 

— Atvirai kalbant, nesu tikras, kad tai įvyko būtent taip, kaip 
tau papasakojau, — perspėjo Džonatanas. - Kad ir kaip ten būtų, 
Paskalis ir Ferma šia tema parašė vienas kitam porą laiškų. Juose 
jie padėjo tikimybių teorijos pagrindus. Paskalis taip pat pasinėrė 
į kombinatorinę analizę - tokį skaičiavimą, kai išvardijami visi ga- 
limi atvejai, neskaičiuojant kaip tamsuoliui po vieną, - gretinius, 
darinius, kėlinius. Aš pasuoju, šiemet mokėmės tą Paskalio tri- 
kampį... Ak paprasčiausiai užmiršau apibrėžimą: „Įvykio tikimy- 
bė yra lygi visų įvykiui palankių baigčių tikimybių sumai“. 

— Nori pasakyti, kad gimti dvyniu yra palanki baigtis... 

— Maždaug. Palauk tęsinio. 

Priėjo juos pamiršęs aptarnautojas. Džonatanas užsisakė pie- 
no, „baltesnio už baltą“, o Lėja - kavos. 

— Prisižaidę, — tęsė Džonatanas stebeilydamas į užrašus, - su kor- 
tomis, kauliukais, rulete, baltais rutuliais juoduose krepšiuose, juo- 
dais rutuliais baltuose krepšiuose, žmonės, kuriuos domino tikimy- 
bės, perėjo prie rimtų dalykų. Tik įsivaizduok, jie ėmė tirti žmonių 
mirtis sudarinėdami lenteles. Jie vylėsi matematiškai atsitiktinio žŽmo- 
gaus išlikimo. Taip pat daugelio asmenų sambūvio tikimybės. 

— Hm, - Lėja nutaisė mąslų veidą, - esam tokio paties amžiaus, 
tų pačių tėvų, persirgom tokiom pačiom ligom, gyvenom ten pat, 
tad mūsų išlikimo tikimybė tokia pati. 

— O atsitiktinumai? 

— Atsitiktinumai nesiskaito. Vadinasi, — tęsė ji, - mūsų sambū- 
vio baigties tikimybė yra lygi 1. Jei mirsim tokio paties amžiaus, 
tai mūsų sambūvis truks visą gyvenimą. Nebloga naujiena, ar ne? 

— Jie nežadėjo taikaus sambūvio. 

— Tik šito betrūko! Juk tai būtų mirtis, - sušuko Lėja. 

— Teisingai. Pamatytum, kad pirmas dalykas, kurį pateikė tiki- 
mybių teorija, buvo mirtingumo lentelė. 

— Po daugybos lentelės - puvimo lentelė! - pastebėjo Lėja. 

— Man patinka tavo subtilios pastabos. Tu tikra poetė. 

Patarnautojas pastatė stiklinę pieno ir kavos. Lėja parodė į ka- 
vą, paskui į pieną ir tarė: 

— Juoda: neįmanoma. Balta: neabejotina. 

Paskui vangiai mostelėjusi pridūrė: 

— Tarp abiejų - ištisa baltintos kavos - kuri, atrodo, baisiai vei- 
kia skrandį - gama. 

Džonatanas pasklaidė užrašus. Kaip jis ten susiorientuodavo? 
Stebuklas. 

— Ponas Riušas mums jau pasakojo apie Bernulius, jų visur pil- 
na. Apie dešimtį per du šimtmečius! Ir beveik visi matematikai! 
Šeima buvo toli gražu ne vieninga. Vyriausiasis Jakobas ir jau- 
niausiasis Johanas neapkentė vienas kito! Matematikos kainas ir 
abelis riejosi visą gyvenimą. Kai abu dalyvaudavo Akademijos posė- 
dyje, tai netrukdavo griebtis kumščių. Kolegos puldavo jų skirti. 

Jakobas parašė tikimybių teorijos pagrindus: „Ars conjectan- 
di“ — numanymo, spėjimo menas. Jis mirė rašydamas paskutinę 
knygos dalį. Kaip Tartalija. 

— Lentelės, Žinoma, jo neperspėjo! 

— Neperspėjo ir kad kitas Bernulis, praėjus daugeliui metų po jo 
mirties, ras jo rankraštį. Kai knyga buvo išspausdinta, ji sukėlė bom- 
bos įspūdį, — staiga su baisiu akcentu pridūrė: — stokhasiticos, „me- 
nas svaidyti ietį. Žinoti, kas darytina, kad būtų pataikyta į taikinį“. 

Ji žvilgtelėjo į jį. 

— Aš taip pat atliksiu „savo Riušą“! Bernuliui menas numatyti — tai 
stochastika: menas žinoti, ką reikia daryti, kad būtų pasiektas numa- 
tytas taikinys lyg metant ietį. Kaip įvertinti tai, kas nežinoma? Kaip 
ryžtis daryti vienokį ar kitokį dalyką, kai tavo padėtis neaiški? 

— Tai paprasta: kai nežinai, nedaryk! 

Džonatanas pratrūko juoktis: 

— Tik kategoriškasis Bernulis mano, jog viskas žinoma! O jei žino- 
ma ne viskas, tai mūsų makaulė prastai veikia. Neaiškumas slypi ne 
realybėje, bet mūsų galvose: neaiškumas - tai nesuvokimas. Jis tei- 
gia: „Rytdienos orai negali būti kitokie, nei bus realybėje“. 

— Tai 250 metų senumo meteorologija! Tuomet nebūtų atsitik- 
tinumo! 

Iš užpakalinės džinsų kišenės ji ištraukė pono Simakhos skel- 
bimą ir teatrališkai perskaitė: Didysis mediumas. Didis aiškiare- 
gys. Nėra padėties be išeities. Yra atsakymai į visus klausimus! 

— Būtent tai ir tvirtina Bernulis. Jo tikslas — cituoju: „Atskleisti 
bendruosius valdymo dėsnius to, kam žmonės dėl priežasčių bei pa- 
sekmių sekos neišmanymo suteikė fortūnos ir likimo pavadinimus“. 

— O mano staigūs norai? O mano netikėti troškimai? O mano 
užgaidos ir mano... - burbleno ji piktai. - O laisvė? — sušuko ga- 
liausiai. Ji išliejo kavą, kurią buvo visiškai pamiršusi gerti. - Jokio 
atsitiktinumo? — Jos džinsai buvo aplieti kava. - Nepakenčiu tokio 
požiūrio į gyvenimą. Kad Maksas užtiko Nofutur blusturgio angare, 
tai buvo numatyta! Jis negalėjo jos nesutikti! Nofutur taip pat! Jie 
visuomet buvo pasmerkti tą akimirką čia susidurti! Dviejų sviedinių 
trajektorija! Tai žmogiškoji balistika. Tos tavo stoch...ietis. 

— Stokhasiticos. Mudu ne kažin kas, senute, - suaimanavo Džo- 
natanas. 

Lėja atsitiesė ir tarė: 

— Taip, bet ne niekas! Kitaip nieko nevyktų. Netgi tai, kas nu- 
matyta. Ir ši kavos dėmė ant mano džinsų - išvengti jos buvo ne- 
įmanoma, o aš kaip kvaiša mėginau išvengti! 

Džonatanas griebė gėrimų sąrašą ir nupiešė spiralę: 

— Tai tau nieko neprimena? Logaritminė spiralė! Vienas iš Ja- 
kobo Bernulio išradimų; jis taip didžiavosi šiuo išradimu, kad lie- 
pė ant savo antkapio iškalti frazę: „Prisikelsiu kitu pavidalu“. — 
Džonatanas baigė piešti. - Spiralė tapo nepaprastai įžymi. Žinai, 
kur ji aptinkama? Ant tėvuko Ūbio pilvo. 


Ne visos kryptys vertingos; kas ieško kelių, tai puikiai žino. Šiau- 
rė: dar nieko geresnio, kad iš jos neišklystum, nebuvo padaryta. 
Savo vėjų rožėje 1R Ferma nurodė 


Skaičių teorija 

Ponas Riušas pasuko šiaurės link, paskutiniąja kryptimi, kuria 
Groruvras norėjo, kad jis eitų. Kaip įrodymas kortelės apie skai- 
čių teoriją Ferma knygoje „Pilnas raštų rinkinys“ buvo sudėtos 
po visų kitų. | 


Matematikoje „geri“ uždaviniai dažniausiai yra tie, kurie paprastai 
suformuluoti... tačiau jų sprendimas pasirodo esąs itin sudėtingas. 
Kuo didesnė distancija tarp formuluotės paprastumo ir sprendimo 
kompleksiškumo, tuo uždavinys „geresnis“. Taigi skaičių teorija 
yra gerų uždavinių kasykla! 

Skaičių teorijoje Ferma yra neginčijamai geriausias. Nei Paskalis, 
nei Dekartas, nei joks kitas matematikas amžininkas negavo pa- 
našių rezultatų. 

Kalbama apie pačių skaičių savybių ieškojimą. Jau suskirsčius į 
lyginius ir nelyginius, pirminius ir sudėtinius skaičius, žaidimo es- 
mė yra pateikti skaičių kaip kvadratinių arba kubinių šaknų sumą. 
Kiek kvadratų ir kiek kubų? 

N. B. Jau kuris laikas pirminiai skaičiai buvo tapę nepaprastai svar- 
būs kriptologijoje. Dauguma šiuolaikių kodų remiasi pirminių skai- 
čių savybėmis. 


Ponas Riušas šoktelėjo. Tai buvo aišku. Groruvras rašė slaptais 
kodais. Reikia atgaivinti atmintį! Kartoniniame sąsiuvinyje po- 
nas Riušas rado tai, ką neseniai buvo užsirašęs: 


Skaičius esti pirminis, jei nesidalija iš jokio kito daliklio, tik iš 1 ir 
iš savęs paties. Išskyrus 2, visi kiti pirminiai skaičiai yra nelyginiai: 
3, 5, 7, 11, 13, 17, 19, 23... 


Po to ėjo dvi išvados: 


— Bet kuris sveikasis skaičius gali būti vieninteliu būdu suskaidytas 
į pirminių dauginamųjų sandaugą. 
— Jeigu pirminis skaičius dalija sandaugą ab, tai jis dalija arba a, 

arbab (t. y. pirminis skaičius negali dalyti sandaugos nedalydamas 
vieno iš dauginamųjų. Svarbus dalykas: vienas dalijimas pritrau- 
kia kitą.) 


Šie užrašai aiškūs ir glausti! Ar tai tos savybės, kurias minėjo Gro- 
ruvras kalbėdamas apie kodavimą? 

Jo dėmesį patraukė iš kiemo sklindantis triukšmas. Nofutur 
atkakliai purpčiojo prieš langą. Ponas Riušas privažiavo prie du- 
rų ir įleido Nofutur, o ji nutūpė ant laktos. Ji niekuomet nereika- 
lavo būti įleidžiama į GB. 

Negalėdamas atsakyti į klausimą apie kodavimą, ponas Riušas 
nusprendė toliau skaityti kortelę. Groruvras išvardijo Ferma re- 
zultatų sąrašą su autoriaus pratarmėle: 


Štai glausta mano svajonių apie skaičius visuma. Jų neaprašiau, 
nes bijau, kad man stinga laisvo laiko išplėtoti bei aprašyti visus 
įrodymus ir metodus; beje, šis nurodymas padės mokslininkams 
patiems aptikti tai, ko aš nesuvokiau. 

Kiekvienas sveikasis skaičius yra tai kvadrato, tai dviejų, trijų ar 
keturių kvadratų suma. 


Kiek tolėliau Groruvras citavo savo garsiąją Dviejų kvadratų te- 
oremą. 


Pirminiai skaičiai (išskyrus 2) gali būti suskirstyti į dvi grupes: 

— pirmoji: 5, 13, 17, 29... sudaryta iš skaičių, kuriuos padalijus iš 
4, lieka 1 (tai galima užrašyti 4k + 1); 

- antroji: 3, 7, 11, 19, 23... sudaryta iš skaičių, kuriuos padalijus 
iš 4, lieka 3 (tai galima užrašyti 4k + 3). 

Toliau jis patikslino, kad: 

— 1. Visi pirmosios grupės skaičiai gali būti išreikšti dviejų skaičių, 
pakeltų kvadratu, suma, ir tai gali būti padaryta tik vienu būdu; 
- 2. Taip išreikštas negali būti nė vienas antrosios grupės skaičius. 
Pavyzdžiui, jei k = 3, 4x3 + 1 = 13, pirminis skaičius 13 = 22 + 32, 

Štai apie ką XVII amžiaus viduryje mąstė Tulūzos aukščiausiojo 
teismo tarėjas! Apie ką gi šiandien svajoja Europos Parlamento 
patarėjai, pagalvojo ponas Riušas. Ar jie svajoja? Ferma rezulta- 
tų apie skaičius sąrašas buvo įspūdingas. 


Paskui Ferma įrodė garsiąją „Mažąją teoremą“: jeigu a nesidalija iš 
pir jei p yra pirminis skaičius, tai (a"": - 1) dalijasi iš p. 

Taip pat jis įrodė, kad jokio stačiojo trikampio, kurio visos krašti- 
nės - sveikieji skaičiai, plotas nėra sveikojo skaičiaus kvadratas. 
Didžiąja dalimi už šį nejtikimą rezultatų derlių Ferma skolingas 
begaliniam nusileidimui. 


Labai gražus Ferma išvados pavadinimas: jei norima įrodyti, kad 
uždavinys neišsprendžiamas su sveikaisiais skaičiais, įrodoma, kad 
kai galimas vienas sprendimas, tai bus galimas ir kitas su mažes- 
niais skaičiais, rašė Groruvras. „Gerai, bet kodėl tai yra įrody- 
mas? — pagalvojo ponas Riušas. - Todėl, po galais, kad tėra vie- 
nas baigtinis syeikasis skaičius, esantis žemiau už duotąjį skaičių. 
Tai yra kaip tik dėl to, kad seka nėra begalinė!“ 

Taigi laiptais leidžiantis į pirmą aukštą, jeigu kaskart nuo vie- 
nos pakopos būni priverstas vėl nulipti ant ankstesnės pako- 
pos, ateina tokia akimirka — akimirka, kai pasieki pirmą aukš- 
tą, - kai negali leistis žemiau. Tad mūsų prielaida trukdo leistis 
dar žemiau. Prieštaravimas! Vadinasi, prielaida yra klaidinga. 
Taigi nė vienas skaičius neturi ypatybės, apie kurią kalbama. 
KIRĮ. Ponas Riušas įvertino šį subtilų mąstymo, kai privedama 
iki absurdo, ir mąstymo, kai atgaminama braukiant prieš plau- 
ką, mišinį. 

Visos kortelės apie Ferma, skirtingai nuo ankstesnių autorių, 
turėjo pavadinimus. Gal dėl to, kad kūriniai ta pačia tema buvo 
išbarstyti po visus penkis „Pilno raštų rinkinio“ tomus, ir Groruv- 
ras tikriausiai pats atliko sintezę. 

Stambiomis raidėmis išvedžiotas kitos kortelės pavadinimas buvo: 
Ferma įrodymo gimimas 


"Tvarka! Gyvatynas buvo sukiršintas. Ponas Riušas vienas tam ne- 
siryžtų. Paskui buvo tai, kas pernelyg artimai siejosi su vienu iš 
dviejų uždavinių, kuriuos buvo išsprendęs Groruvras. Kilo reika- 
las surengti visuotinį susirinkimą. 

Tačiau jį apėmė smalsumas. 


Visa prasideda nuo Diofanto. 


Ferma bičiulis Bašė de Meziriakas, išleidęs paties iš lotynų kal- 
bos išverstas šešias Diofanto „Aritmetikos“ knygas, padovanojo 
jam vieną egzempliorių. Perkūnas iš giedro dangaus! Ferma tuč- 
tuojau smarkiai susidomėjo uždavinių, pateiktų senojo Aleksan- 
drijos matematiko, tipu. 


Diofanto lygtys. Jos esti tokios formos 

P(x,t,z) = 0, 
kur P yra daugianaris su daugeliu kintamųjų, o jų koeficientai - 
sveikieji ar racionalieji skaičiai. Lygčių, kurių sprendinių ieškoma 
tik tarp sveikųjų ar racionaliųjų (iracionalieji atmetami) skaičių. 
Sudėtingumas glūdi šiuose apribojimuose. 
Nors sveikųjų skaičių yra begalybė, jie tik nedidelė daugybės skai- 
čių dalelė. Kuo labiau apribojama visuma, kurioje ieškoma atsaky- 
mo, tuo Mažiau galimybių jį ten rasti! 
Ferma puslapis po puslapio išmargino veikalus pastabomis. Prirašė 
pastabų, prikeverzojo naujų rezultatų... Tačiau be įrodymų! 


„Puiku! - sumurmėjo ponas Riušas. - Bet kuriems galams jiems 
terlioti knygas, ar negali nusipirkti sąsiuvinio! Tai visai nė motais 
ir Groruvrui, jis kur pakliuvo keturių šimtmečių senumo knygų 
paraštėse braižo kryžiukus.“ Ponas Riušas susigriebė, kad kalba 

apie bičiulį esamuoju laiku. Tiesa, kad jau kuris laikas Elgaras 
tapo visur esantis; gyvenantis greta ir, taip sakant, diktuojantis 
jam, ką veikti diena po dienos. Kol poetas apdainuoja herojų, tol 
pastarasis gyvas. Tačiau kai odės liaujasi, tvirtino graikai, ateina 
užmarštis ir tikroji mirtis. Šia prasme Groruvras niekuomet - net 
tuos penkiasdešimt metų - nebuvo gyvesnis. 

Pradėjęs teismo procesą, kurį neaišku, laimėjo ar pralaimėjo, 
po dviejų dienų Ferma mirė. Kiek anksčiau, pastebėjęs, kad jo 
atradimams kilo pavojus būti prarastiems, paprašė savo draugų 
matematikų juos surinkti — ypač laiškus, — kad galima būtų iš- 
spausdinti. Kai kurie apsiėmė, tačiau nuo nepakeliamos naštos 
sustojo pusiaukelėje. Deglą perėmė jo sūnus Samuelis. Jis išspaus- 
dino viską, ką tėvas buvo parašęs. Arba beveik viską. 

Iki šiol surinktus pačius puikiausius skaičių teorijos rezultatus. 
Samueliui toptelėjo išganinga mintis sujungti tėvo parašytas pa- 
stabas Bašė knygoje „Diofantas“. II knygoje prie 8-0 uždavinio: 
„Padalyti duotąjį skaičių, pakeltą kvadratu, į du skaičius, pakel- 
tus kvadratu“, Ferma paraštėje užrašė: 


Neįmanoma padalyti kubo į du kubus arba bikvadrato į du bik- 
vadratus ir taip toliau arba apskritai kokį nors aukštesnįjį laipsnį 
į du to paties lygio laipsnius, išskyrus laipsnį 2. 


Ir pridūrė (vis paraštėje!): 


Aš atradau tikrai puikų įrodymą, kuris netilps pernelyg siauroje 
paraštėje. 


Ponas Riušas negalėjo susiturėti nepagalvojęs, kad jei Ferma nebū- 
tų prikiaulinęs savo knygos, jei nebūtų prikeverzojęs paraščių, jos 
nebūtų per siauros! Paėmęs gerą popieriaus lapą, būtų turėjęs pa- 
kankamai vietos kuo smulkiausiai išdėstyti savo įrodymą. Štai taip! 

Kas štai taip? Kai perpasakojo istoriją šeimai, po pietų susibū- 
rusiai valgomajame-svetainėje, ir pasidalijo pastaruoju stebėjimu, 
tai gavo beržinės košės. 

— Jei jis būtų turėjęs tos vietos, tai nebūtų šios istorijos. Neliktų 
paslapties, - pareiškė Džonatanas. 

— Ir ką tada jūsų bičiulis būtų veikęs miško vidury? — paklausė 
Lėja. 

— Pone Riušai, jūs puikiai žinote, — tarė Peretė, —- mitai visuo- 
met gimsta, kai kas nors nefunkcionuoja. Tai paraštė būna perne- 
lyg siaura, tai upė per plati, tai pirštas per plonas, tai durys užver- 
tos, tai... 

Džonatanui ir Lėjai užėmė kvapą belaukiant, ar ji pasakys. Ar 
pasakys: tai kanalizacijos šulinys atviras. Nė nereikėjo, tai buvo 
absoliučiai tas pats. 

Lėja staigiai atsigręžė. Kaip per egzaminus licėjuje ji pratrūko: 

— Turiu tokį pasiūlymą: jis laimingas, kad Bašė de... de kokio? 

— De Meziriako, - priminė ponas Riušas nutaisęs šaltą miną. 

— Kad Bašė de Meziriako knygos paraštės buvo per siauros. 
Pereinu prie balsavimo. 

Jeigu balsavimas būtų įvykęs, būtų atsitikę štai kas: Peretė pa- 
keltų ranką. Lėja taip pat, Džonatanas irgi. 

Maksas būtų iškėlęs abi rankas, nes buvo labai už. Ir ponas 
Riušas taip pat būtų norėjęs kelti ranką, tačiau negalėjo taip greit 
pakeisti nuomonės. Jis susilaikytų. Nofutur balsavime nebūtų da- 
lyvavusi. Ir siūlymas būtų priimtas. 

— Židas parašė „Siaurus vartus“, o Ferma - siauroje paraštėje, — 
drįso pareikšti Lėja. 

Džonatanas švilptelėjo: 

— Ne veltui Lėja gimė knygyne! 

Peretė primygtinai pakartojo: 

— Vadinasi, dėl siauros paraštės jūsų bičiulis Groruvras turėjo 
galimybę išgvildenti Ferma hipotezę. 

— Mama, jei galiu sau leisti, - patikslino Džonatanas, - galima 
tikėtis, kad ją išgvildeno. Tai, kad ponui Riušui atsiųstame laiške 
jis tvirtina išgvildenęs, dar neįrodo, kad ją išgvildeno. Tik įrodo, 
kad jis manosi ją išgvildenęs. 

Peretė prisimerkė atidžiai žvelgdama į jį ir paklausė: 

— Ko gi tu norėtum? Kad būtų išsprendęs ar nebūtų? 

Visi nuščiuvo įsmeigę akis į Džonataną. Jis žiūrėjo tiesiai į 
Peretę: 

— Norėčiau, kad nebūtų išsprendęs. 

Ponas Riušas prasižiojo. Neišleido nė garso. Paskui sunkiai iš- 
lemeno: 

— Kodėl, kodėl, vaikeli? 

Atsakė Lėja: 

— Tuomet būtų viešai paskelbęs savo darbą. Visi būtų sužinoję, 
ir basta! 

— O aš manau priešingai. Norėčiau, kad jis būtų ją išsprendęs, — 
nepatenkinta sumurmėjo Peretė. 

Ledinėje tyloje Džonatanas rimtai tarė: 

— Norit jūs ar nenorit, jo mirtį paskatino paslaptis. 

Ponas Riušas taip ir liko pritrenktas. 

— Bet... — tai prabilo Maksas, — jei Groruvras nebūtų slėpęs 
savo įrodymų, na... nebūtų istorijos! Būtent apie tai jūs užsiminė- 
te neseniai kalbėdami apie mitus, ar ne? 

Maksas perėjo į Peretės stovyklą. 

— Be to, - pridūrė jis, - neįmanoma visada visko Žinoti. 


Maksas nepražiopsojo nė vieno pasakyto žodelio. Kaip papras- 
tai, kai diskusija tapdavo rimta, jis pasidarydavo nepaprastai ati- 
dus. Labiau nei atidus - imlus. Visais savo pojūčiais registruoda- 
vo visa, kuo būdavo keičiamasi, kaip niekas kitas suvokdavo in- 
tensyvumą, emocinį krūvį, kuriuos dažnai slėpdavo žodžiai ir ku- 
rie pašnekovų likdavo nepastebėti. 

Garsai jam buvo tarsi aisbergai, tai, kas girdima, tebuvo išniru- 
sioji dalis. Didžioji žodžių krūvio dalis buvo negirdima ir nerei- 
kalavo klausos. Visas kūnas turėjo dalyvauti suvokime ir pagauti 
tai, kas prasprūdo pro ausis. Ponas Riušas kartais pastebėdavo šį 
nuostabų Makso gabumą. Dėl to ir pavadino Maksu eoliečiu. Su- 
prato jį esant jautrų visiems vėjams, visoms bangoms. 

Todėl paskutiniai Makso žodžiai buvo skaudūs. Jis, kuris gebė- 
jo viską pajusti, pareiškė atsisakąs viską suprasti. 

Paskui jis pridūrė: 

— Beje, reikia dėl ko nors mirti. - Jo akys beprotiškai sublizgo. — 
Jis mirė dėl matematikos. Tai geriausia, kas jam galėjo atsitikti. 

Jie apstulbę į jį sužiuro. 

Jis tuo neapsiribojo: 

— Jei jau norit viską Žinoti, ilgą laiką vis svarsčiau, ar Groruvras 
tikrai egzistavo, ar jis nebuvo pono Riušo prasimanymas. 

— Kas jam šiandien nutiko? —- apdujęs pagalvojo ponas Riušas. 

— Kas tuomet būtų parašęs laiškus? — pasidomėjo Peretė. 

— Maniau, kad pirmąjį ponas Riušas pats atsisiųsdino. O iš tik- 
TO siuntė mums. Kad toks jo sumanytas būdas prabilti apie save. 
Iki šio laiško, pone Riušai, mes nieko apie jus nežinojome. Beje, 
aš niekad nieko jūsų neklausinėjau. O dabar... visai kas kita: pasi- 
priešinimas, Sorbona, jūsų bičiulis... 

— O Girios biblioteka? — paklausė Peretė. 

— Ji privertė mane pakeisti nuomonę. Kai ji atplaukė, ir aš pa- 
mačiau visas šias knygas, abejonės išnyko. Dažnai užsuku į blusų 
turgų, tad puikiai žinau, kiek tokios knygos kainuoja. Tai lobis. 
Ponas Riušas nebūtų turėjęs tiek pinigų įpirkti kad ir pačios siau- 
riausios lentynos dalies. 

— Vadinasi, aš skurdžius? — paklausė ponas Riušas. 

— Ne skurdžius, bet ir ne toks turtuolis kaip jūsų bičiulis. 

— Gerai. Dabar, kai Maksas įsitikino, kad Groruvras egzistuo- 
ja, gal grįžkim prie Ferma? - pasiūlė Peretė. - Kelintame šimt- 
metyje tai vyko? 

Ponas Riušas nebežinojo, kur sustojo: 

— Kelintame? A, palaukit. - Jis nervingai pasklaidė sąsiuvinį. 
Dieve mano, kur aš nukišau? Tai buvo 1650 metais. 

— Ką gi, - tarė Peretė. - Ferma mitas dėl per siauros paraštės 
gyvuoja daugiau kaip tris šimtmečius, o Groruvro mitas dėl pa- 
slapties, saugomos girios glūdumoje, - šešis mėnesius. 

— Kiekvienam savo mitas, — linksmai, tarsi būtų išvaduotas, 
sušuko Maksas. — Ar ne, Nofutur. O koks tavo mitas? 

Nofutur šaižiai sučirškė. Tačiau ji kalbėjo tik papūgų kalba. Nie- 
kas nieko nesuprato. Paskui ji nugurkė didelį gurkšnį vandens. 
Tarytum ketindama išsiskalauti gerklę. 

Grįždama prie hipotezės, Peretė atkreipė dėmesį, kad ir vėl 
kalbama apie neįmanomumą tvirtinantį rezultatą: 

— Jei gerai supratau, tai Ferma palaikė šis NEGALIMA. 

— Išties, — patvirtino ponas Riušas. 

— Dabar, kai yra Vietas, Dekartas ir tutti guanti, tikriausiai tu- 
rim teisę užrašyti hipotezę, kaip ji būtų užrašyta šiandien, - įter- 
pė Lėja. | 

— Ko negalima? - atkakliai klausinėjo Peretė. 

Lėja pakraigliojo ant pasitaikiusios popieriaus skiautės ir api- 
braukė. | 


NEGALIMA rasti keturių sveikųjų skaičių x, y, Z Ir n su x, y, Z, 
skirtingų nuo O, ir a, didesnio už 2, tokių kaip: 


x + yr = 2 


— Arba elegantiškiau, —- sušnabždėjo Džonatanas. - Negalima pa- 
versti laipsnio dviejų laipsnių suma, išskyrus kvadratus. Kaip pa- 
prasta! 

— Na tai imkis darbo! 

— Perspėju, kad paprasta pasakyti! Pernelyg paprasta. Toks pa- 
prastumas įtartinas, - pareiškė Džonatanas staiga pakildamas. — 
Noriu, kad mano neuronai pakvėpuotų grynu oru. 

Visi akimoju pakilo, lyg būtų nuskambėjęs mokyklos varpelis. 
Dirbtuvė ištuštėjo. 

— Neužtrukit, pone Riušai, netrukus valgysim, — pasakė jam 
Peretė uždarydama duris. 


Ponui Riušui nedavė ramybės vienas klausimas. Kodėl Ferma lyg- 
tyje tai, kas teisinga iki 2, staiga tampa neteisinga po? Būtent taip 
teigiama prielaidos formuluotėje. 

Kodėl taip netolydu? Kodėl vanduo užšąla esant lygiai O laips- 
nių, o užverda 100 laipsnių? Ponas Riušas visai nesiskundė, kad 
esama slenksčių. Priešingai. Koks vangus būtų pasaulis, jei tolydi 
gamta vestų žmogeliuką keliu be pertrūkių, netolydumų, šuolių, 
staigių pasikeitimų! Pasaulis, kuriame visi reiškiniai vystytųsi pa- 
tykomis. Netrikdoma gamta... Fui! 

Kodėl duotuoju momentu tampa nebeįmanoma, kas buvo įma- 
noma? Kodėl apibrėžtoje vietoje tai, kas turėjo vertę šiapus, ne- 
betenka vertės anapus? Kodėl staiga atsiranda siena tarp to, kas 
įmanoma, ir kas neįmanoma? 

O praraja tarp 2ir 3 Ferma hipotezėje? Ponas Riušas vylėsi, kad 
jam bus atsakyta. Tiesą pasakius, jis puikiai suvokė, kad negalės 
perprasti to būdo, kurį taikė matematikai. Galbūt savo įrodyme 
Groruvras rado atsakymą į klausimą. Ponas Riušas pastebėjo, kad 
tai buvo pirmas kartas, kai jis pajuto tikrą susidomėjimą pačiu Gro- 
ruvro darbo turiniu. Viskas prasidėjo nuo Diofanto. 

Diofanto, apie kurį nežinojo nieko, išskyrus... jo amžių, kai mi- 
rė. Tai sužinojo tvarkydamas Ferma „Pilną raštų rinkinį“. Iš I to- 
me įkištos kortelės, kurios nepastebėjo skaitydamas pirmą kartą, 
nes ją Groruvras kaip išskirtinę buvo įkišęs veikalo pradžioje, o 
ne pabaigoje, kaip buvo pratęs. Buvo kalbama apie Diofanto epi- 
tafiją iš Metrodoro „Gomurio antologijos“: 


Praeivi, čia ilsisi Diofantas. 

O didis genijau, mokslas suteiks tau gyvenimo vertę. Paklausyk. 
Dievas jam lėmė būti jaunam šeštąją gyvenimo dalį. Nugyvenęs 
dvyliktąją dalį, jis užsiželdino juodą barzdą. Paskui, po septinto- 
sios dalies, atėjo vestuvių diena. Ir iš šios santuokos jam penktais 
metais gimė kūdikis. 

Ak, deja, vargšas sūnelis patyrė šaltą mirties prisilietimą išgyve- 
nes vos pusę savo tėvo amžiaus. Tačiau po ketverių metų pastara- 
sis, apmaldes širdgėlą, išmintingai pasiekė gyvenimo pabaigą. Kiek 
metų jis gyveno? 

Kita kortelės pusė buvo tuščia. Iš ko pažinsi Groruvrą! Aki- 
vaizdu, kad jis nepateikė atsakymo. „Ką gi, pamatysim! Pamaty- 
sim, ar po šešių mėnesių įnirtingo darbo sugebėsiu tai apskai- 
čiuoti! Tuoj pamatysim!“ Visi šie žodžiai buvo ištarti pono Riušo 
susinervinimui prislopinti, jis išties baiminosi nepajėgsiąs išspręsti 
šios matematinės mįslės. 

„Tai lygtis. Su vienu nežinomuoju. Įvardyti dydį, sakė al Cho- 
rezmis. Nežinomasis kaip visuomet gyvenime - gyvenimo truk- 
mė. Čia - Diofanto gyvenimo trukmė. Pavadinkim ją mažąja v 
kaip Dekartas, kuris reikalauja paskutines lotyniškas mažąsias rai- 
des skirti nežinomiesiems. 

Kas apie jį žinoma? Kad - kaip bet kuris gyvenimas - suskirsty- 
tas dalimis, kurios susietos viena su kita ir sudaro patį gyvenimą.“ 

— Jo ankstyvoji jaunystė truko šeštąją gyvenimo dalį: v/6, 

— reikėjo sulaukti bent dvyliktosios dalies, kad užsiželdintų juo- 
dą barzdą: + v/12, 

— ir septintosios, kad vestų: + v/7, 

— ir penkerių metų, kol jam gimė vaikas: + 5, 

— ir jo paties gyvenimo dalies, kol vaikas mirė: + v/2, 

— palūkėti 4 metus ir pačiam mirti: + 4. 

Ponas Riušas stropiai užrašė: 

Vv, V 


vs, K, p54 44 
6 12 7 2 


Kas jam pasidarė! Tai kvaila. Juk nepuls spręsti visų pratimų bei 
uždavinių, susijusių su Diofantu! Šešiose „Regiomontanus“ kny- 
gose — 189! Dievas žino, kiek dar jų keturiose Irane aptiktose 
knygose... | 

Maksas pravėrė duris. Su juo buvo Nofutur. 

Ponas Riušas nekaip jautėsi. Maksas tai tučtuojau pastebėjo ir 
paklausė, kas jam. 

— Buriu iš kavos tirščių. 

— Ko ieškote? Galiu pažiūrėti? 

— O žiūrėk, kiek tik nori. 

Maksas pasilenkė, pamatė lygtį ir nusišypsojo: 

— Kas toji v? 

—v- tai gyvenimas. 

— Gerai. Tuomet tai teigiamasis dydis. 

Jis buvo nuostabus. 

Supratęs, kad ponas Riušas nesuvokė, ko klausiama, patikslino: 

— Noriu pasakyti, kad tai teigiamasis skaičius. Gyvenimas, iš- 
reikštas neigiamaisiais skaičiais, būtų gyvenimas po žeme, pože- 
miniuose garažuose. Na gerai, palieku jus. 

— Ne, Maksai, tu negali taip su manim pasielgti! 

— Aš tik atėjau pasakyti, kad metas pietauti. O jūs paimate 
mane įkaitu. — Jis vėl pažvelgė į lapą. - Klausykit, pone Riušai, 
čia trupmenų sudėtis, bendravardiklinimas, prastinimas. Juk tai 
viso labo rutina! 

Ir išėjo. 

— Žmogus gyvena vienas, miršta vienas, skaičiuoja vienas. 

Suprastinęs ponas Riušas gavo... 

— Pone Riušai! —- šaukė Peretė nuo valgomojo-svetainės balko- 
no. - Jau įpilta sriubos. 

Jis susigrūdo popierių su skaičiais į švarko kišenę, paskutinį 
kartą dėbtelėjo į vėjų rožę, kuri leido susivokti naujuose mate- 
matikos pasauliuose. Įsitikinęs, kad keliauta visomis keturiomis 
kryptimis, jis išėjo iš dirbtuvės. 

Pavalgius sriubos, į pietų pabaigą, kai visi tyliai sėdėjo, Lėja 
ponui Riušui tarė: 

— Radau jums šį bei tą. 

Ponas Riušas, nustebęs, kad negirdi tęsinio, suintriguotas pa- 
kėlė galvą. Lėja parodė Nofutur kažkokius ženklus, ir papūga stai- 
ga atsitiesė. Jis buvo užmiršęs! Jam tai visiškai neatėjo į galvą. 

Nofutur vienu kvėptelėjimu išpylė: 

— „Ieškant tiesos, galima įžvelgti tris svarbiausius dalykus: vie- 
nas dalykas - ieškoti ir rasti, kitas - įrodyti turimą tiesą, o pasku- 
tinis — nagrinėjant atskirti nuo melo.“ 

Ponas Riušas pašoko: 

— Paskalis! „Apie geometrijos dvasią ir įtikinėjimo meną.“ 

— Bravo! - nuoširdžiai sužavėti sušuko Peretė ir Džonatanas su 
Lėja. 

Ponas Riušas apsimetė susikuklinęs. 

— Matot, kultūra prisimenama, kai visa kita pamirštama. Ak, 
jei būčiau galėjęs, būčiau tapęs... 

Jis iškėlė rankas į į dangų. Vaikai sužiuro, jis nuleido rankas ant 
kelių: 

— Būčiau tapęs... būtent tuo, kuo tapau. 

— Man nepatiktų, jei būtumėt kitoks, — pareiškė Maksas be- 
veik šaltai. 

— Na, Nofutur, dar frazę! - sakomandavo Lėja. 

Nofutur rimtai pažvelgė į ją. Paskui žemu balsu išdidžiai iš- 
dudeno: 

— Aš nekartoju, aš necituoju. Aš pasakoju. 

Nusigręžusi į susirinkusiuosius, ji nuplasnojo prie laktos ir 
ėmė baksnoti šilkmedžio uogas bei kanapių sėklas iš kaupinos 
lesyklos. 

Lėja pakartojo sakinį ir drauge su kitais ėmė jį analizuoti. 

— Pirmasis mūsų principas būtų toks: ieškoti ir rasti. Antrasis — 
Groruvro. Prielaidomis jis kaip tik ir norėjo padaryti: įrodyti tie- 
są. Gal jam pavyko labiau negu mums! 

Po pietų ponas Riušas paskubom grįžo į savo kambarį. Nusivil- 
kęs švarką, persirengdamas naktiniais marškiniais, kaip visuomet 
išnaršė kišenes ir aptiko prikraigliotą popieriaus lapuką. Niekas 
nepasakys, kad jam nepavyko iki galo atlikti „rutininio“, kaip Mak- 
sas niekinamai pavadino, skaičiavimo. 

Ir jis pradėjo! Diofanto gyvenimo trukmė? Kitaip tariant, kiek 
metų jam buvo, kai mirė? Suprastinęs ponas Riušas gavo štai ką: 


75v 25v 
v= 84 +9= 28 +9 
S 25v 
Vadinasi, v — R“ 9, 
0. 28 2SvVo 
Vadinasi, T 28 = 9 
Vadinasi, V 9. Vadinasi, v = 28 Xx 2 . 
28 3 


Jis pradėjo rašyti. „O ne, to daugiau nebus!“ Jis nusimetė chala- 
tą, vėl užsivilko švarką, paltą, užsimaukšlino ant galvos kepurę ir 
išėjo iš kambario. Ravinjano gatve nusileido ratais. Laimei, šali- 
gatviu niekas nėjo. | 

Jis įriedėjo į Abes gatvės kavinę, kuri būdavo atidaryta iki vė- 
lios nakties. Bepročiai žmonės, beprotiškas triukšmas, beprotiš- 
kai prirūkyta! Jam užleido vietą. Jis užsisakė alaus, paskui kitą, 
paskui vieną po kito. Išlankstė iš pykčio suglamžytą skaičiavimų 
lapą. Ištiesino raukšles, sprendimas slypėjo čia: 


9 
v=28xX+5- 84 

Diofantas taip pat! Mirė 84-erių, kaip al Chorezmis ir Groruv- 
ras! Panašu į amžiaus ribą. Jis užsisakė dar kelis alaus. 

Padainavo su jaunuoliais, sėdinčiais kartu prie stalo. Nustebin- 
damas susirinkusiuosius, dukart gerokai mauktelėjęs, sušuko: „Jie 
trokšta mano mirties, nenori, kad gyvenčiau!“ Ir tai jį prajuokino. 

Nežinia kaip vėlią naktį jam pavyko užvažiuoti stačiu Ravinja- 
no gatvės šlaitu ir pasiekti kambarį-garažą. Jis su visais drabu- 
žiais smuko į lovą ir, paslėptas storo baldakimo bei sunkių akso- 
minių užuolaidų, susapnavo, kad buvo girtutėlis. 


20 SKYRIUS 


Oileris, matematiką suvokęs žmogus 


BP Baisios pagirios! 

Atsibudęs ponas Riušas įsitikino, kad nėra miręs, nes jam siau- 
bingai skaudėjo galvą. Tačiau nesugebėjo elgtis kaip geras pita- 
gorininkas. Tikras pitagorininkas niekuomet nesikeldavo, prieš 
tai neprisiminęs visų išvakarėse išgyventų įvykių. 

Ponas Riušas nieko neprisiminė. 

Ankstyvą popietę, kai snūduriavo kambaryje-garaže, išgirdo, 
regis, iš buto sklindantį keistą bruzdesį. Beveik tuojau pat išgirdo 
Nofutur riksmus. Paskui nieko. Po to žingsnius. Paskui vėl nieko. 

Tai negalėjo būti Peretė. Pirmadienį ji uždarydavo krautuvę iki 
penktos valandos ir leisdavosi dairytis po Lotynų kvartalo knygy- 
nus, domėtis naujovėmis. Ji apžiūrėdavo vitrinas norėdama pa- 
matyti, kokias knygas siūlo kolegos, klausydavosi pokalbių, ste- 
bėdavo klientų reakcijas; taip susivokdavo, ko užsakyti atstovus. 

Knygos, Dieve didis! Ponas Riušas puolė į vežimėlį. Girios bib- 
lioteka! Triukšmas sklido iš ten. Jis niekuomet nerakindavo dirb- 
tuvių. Kuriems galams? Vagišiai vis tiek puikiai moka atrakinti 
spynas visrakčiu. Tikriausiai privalėjo bent jau įrengti signalizaci- 
ją kaip visi... Dardėdamas per kiemą, nepaleido iš akių dirbtuvės 
durų. Groruvras jam patikėjo lobius, o jis leido pavogti. Ponas 
Riušas keikė savo aplaidumą. Vežimėlio ratas užkliuvo už fonta- 
no tvorelės. Jis vos neapvirto. Pastūmė duris. Jos buvo uždarytos! 
Tai nieko neįrodė; vagišius išeidamas uždarė. Ponas Riušas pasu- 

ko velkę, įlėkė kaip viesulas. Kokia katastrofa! Viską apžiūrėjo... 
jokios katastrofos. Lentynose nežiojėjo tuštumos. Kambarys bu- 
vo lygiai toks pats, kokį buvo palikęs vakare prieš lėbavimą. Aki- 
vaizdu, kad čia niekas nebuvo įėjęs. Tada? Atidaręs GB duris, 
ilgapirštis tikriausiai buvo užkluptas Nofutur keiksnojimų ir pa- 
spruko. Nofutur? Tuomet ponas Riušas prisiminė, kad triukšmas 
sklido ne iš dirbtuvių, o iš buto. 

„Nofutur!“ — šūktelėjo ponas Riušas. Kad būtų greičiau, ne- 
nuleido Riušo keltuvo apsauginio užtvaro. Dieve, kokia lėta ma- 
šina! Buto durys buvo plačiai atlapotos! Sklido nepakenčiamas 
chemikalų kvapas. Jis atsitraukė ir per Žingsnį nuo durų kelis kar- 
tus pašaukė Nofutur. Ponas Riušas prisispaudė prie burnos nosi- 
nę ir įvažiavo vidun. Pamatė nuverstą laktą; paskui — ant grindų 
plokščių išbarstytas sėklas ir išlietą vandenį. Čia pat trys išpeštos 
plunksnos. Tikriausiai Nofutur pagrobta! Tie, kurie įvykdė pa- 
grobimą, sąmoningai pasirinko dieną, kai nebuvo Peretės. Jie bu- 
vo gerai informuoti. 


Kai Peretė įženigė į valgomąjį-svetainę, kvapas dar nebuvo visiš- 
kai išsisklaidęs. Chloroformas! Nofutur buvo apsvaiginta. Vis dėlto 
ji grūmėsi kaip pasiutusi; tai liudijo ant grindų plokščių pažiru- 
sios plunksnos. 

Peretė susimąsčiusi surinko jas, padėjo ant stalo, pakėlė laktą, 
sušlavė grūdus, perbraukė grindų skuduru. Apėjus visą kambarį, 
tapo aišku, kad nieko nebuvo išsinešta. Jie norėjo tik papūgos! 

Ponas Riušas, neištaręs nė žodžio nuo pat Peretės atėjimo, pa- 
prašė nepalikti ant stalo plunksnų. 

— Išmesti? — nustebo Peretė. - Be abejo, liko pirštų atspaudų, 
kurie leis policijai susekti vagis. 

Ji nežinojo, kaip sakyti, — vagys ar pagrobėjai. 

— Netrukus Maksas pareis iš mokyklos, jam verčiau nematyti 
plunksnų. 

— Žinoma. Kas jums, pone Riušai? 

Susmukęs vežimėlyje, išbalęs, jis atrodė sugniužęs. Be abejo, 


DENIS GUEDJ Bl PAPŪGOS TEOREMA 393 


buvo prisirišęs prie Nofutur. Per paskaitas dirbtuvėje jie ėmė tik- 
rai puikiai sutarti. Ponas Riušas niekad nebuvo matęs... protin- 
gesnio gyvūno. Protingesnio ir patrauklesnio. Labiausiai jį sukrė- 
tė tai, kad niekaip nebuvo galima sutrukdyti pagrobimo. Žmonės 
patenka į namus, pagrobia papūgą prie pat mano lovos, o aš visiš- 
kai negaliu pasipriešinti. Jeigu jie buvo taip gerai informuoti, kad 
nebus Peretės, tai turėjo Žinoti ir apie mano būklę. „Jokio pavo- 
jaus, senis negalės pasipriešinti, jis...“ Ne, niekada nesakys „bejė- 
gis“. Šis žodis siaubingas. Invalidas, paralitikas, luošys, kas norit, 
tik ne bejėgis. Kai vyras nebegali apginti savo namų nuo piktada- 
rių, jis niekam tikęs. 

— Laimei, jūs negalėjot atvažiuoti tuo metu, - sušuko Peretė. — 
Šie žmonės ryžtingi. Jums būtų padarę ką nors bloga. O dabar 
man reikia jumis pasirūpinti. Kiek man visko reikia... 

Maksas tekinas skuodė laiptais. Ponas Riušas vos spėjo šūktelėti: 

— Perete, plunksnos! 

Peretė susigrūdo jas į kišenę kaip tik tą akimirką, kai Maksas 
įžengė į kambarį. Pamatęs Peretę ir poną Riušą, jis tarė: 

— Knygynas uždarytas. Kas nors atsitiko. 

Jis pastebėjo laktą: 

— Kur Nofutur? 

Peretė jam papasakojo. 

— Niekšai! — Jo antracito spalvos akutės žaižaravo iš pykčio. — 
Tikiuosi, jai nepadarė nieko blogo. Kitaip... 

Jo akyse atsispindėjo toks grasinimas, kad Peretė išsigando. 

— Tai jie pagrobė! —- sumurmėjo sau. 

— Kas? 

— Gyvūnų prekiautojų gauja! 

— Kokia gauja? 

— Iš blusų turgaus, mam. Juk nepamiršai, kaip Nofutur čia 
pateko. 

— Maksai, praėjo daug mėnesių. Kaip jie galėjo tave rasti? 

Maksas papasakojo apie savo apsilankymą Mežisri krantinėje 
ir pardavėjos elgesį. 

— Tai gal jie tave pasekė iki čia? Bet kodėl taip ilgai delsė, ko! 
pagrobė? Koks atkaklumas! - sušuko ji. - Paskui šyptelėjusi ta- 
rė: - Tikriausiai tavo papūga labai vertinga, jei jie įdėjo tiek pa- 
stangų... 

— Įsitikinęs, kad jie manęs nesekė, - patikino Maksas. — Aš at- 
kreipiau dėmesį. 

— Tuomet kaip jie galėjo atsekti iki čia? Ne, tai vienintelis būdas. 

— Sakau tau, kad niekas manęs nesekė. Jei sakau, tai turi tikėti. 

— Tai ir yra problema. Jie manęs nesekė, bet atsekė Nofutur 
pėdsaką. Nesuprantu, kaip jie tai padarė. 

Nepaisant nieko, Peretė pagalvojo, kad nueidamas į paukščių 
turgų, Maksas nejučia užmezgė giją tarp tipų iš blusų turgaus ir 
Nofutur. 

— Pranešiu policijai. 

Maksas pašoko: 

— Mam, jokiu būdu! 

Jis papasakojo jiems, ką buvo sužinojęs apie privalomus pažy- 
mėjimus, pirkimo ir medicinos pažymėjimus, karantiną, skiepus. 

— Jei nueisim į policiją, tai turėsim nemalonumų. Radę Nofu- 
tur, atims ją iš mūsų. Plakate buvo aiškiai parašyta: paukštis, pa- 
tekęs kontrabandos būdu, konfiskuojamas ir laikomas karantino 
sąlygomis. Jei ją rastų, tai mes tik dar kartą jos netektume! 

— Pone Riušai, ką jūs apie tai manote? 

— Aš pritariu Maksui. Kuo skubiau į paukščių turgų. Reikia 
rasti šitą pardavėją. 

— Nueisiu rytoj. 

— Kuo greičiau, tuo geriau, —- patarė ponas Riušas. 

— Negaliu visą popietę palikti uždaryto knygyno. 

Ji dvejojo, paskui tarė: 

— Jūs teisus. Paliksiu klientams perspėjantį raštelį. 

— Puiku, - pritarė ponas Riušas, - pakabinkit skelbimą, o jame 
parašykit: | 

Knygynas nedirbs, nes 
pagrobta papūga! 


— Paliksiu knygyną uždarytą ir nieko nekabinsiu ant durų, - pa- 
reiškė Peretė. | 

— Kodėl uždarytą? Kol judu būsit paukščių turguj, aš pabūsiu 
knygyne. 

— Bet... Jau dešimt metų... 

— Norit pasakyti, kad nesugebėsiu? Gal pamiršot, kad šį knygy- 
ną turiu jau trisdešimt penkerius metus. 


Peretė nesutiko, kad Maksas ją lydėtų. Į Mežisri krantinę pasku- 
tinį kartą ji buvo atėjusi su dvyniais; jiems buvo septyneri ar aš- 
tuoneri metai. | 

Užsukusi į parduotuvę, negalėjo iš Makso apibūdinimo atpažinti 
pardavėjos. Ji paprašė susitikti su parduotuvės savininku. Laukda- 
ma galvojo apie poną Riušą, norėjo būti ten, matyti jį. Ar jis tuoj 
pat susigaudė, ar pamatė, kad ji visiškai pakeitė jo knygyną? 

— Ponia, jūs pageidavot su manim susitikti? Aš turiu mažai laiko. 

Savininkas neatrodė malonus. Peretė jam apibūdino pardavėją. 

— Taip taip, Ana. Ana Džileti. Ji išėjo iš mūsų aną savaitę; dir- 
bo tik keletą mėnesių. Puiki rimta mergina. Ji pati norėjo išeiti, 
aš būčiau ją pasilikęs. Jūs jos draugė? Tai gal giminaitė? 

Savininkas atsisakė duoti Anos Džileti adresą. Peretė turinti 
paaiškinti, dėl kokių priežasčių jo prašanti. Ji jam papasakojo apie 
Makso apsilankymą paukščių turguje, apie pardavėjos elgesį. Bet 
nuslėpė, kad Nofutur pagrobta. Galiausiai pareiškė įtarianti mer- 
giną įsipainiojus į gyvūnų prekybą. 

— Prekybą? Čia? - Savininkas suakmenėjo. - Ponia, ar jūs drįs- 
tumėte teigti, kad mūsų parduotuvėje... 

— Visiškai ne, pone, aš... 

— Jūsų žodžiai įžeidžia. Žinokit, ponia, kad mūsų paukščių par- 
duotuvė veikia daugiau kaip šimtmetį. Be to, toje pačioje vietoje, 
Mežisri krantinėje. Mūsų prekybos namai garsūs ir garbingi. 

Taip pat žinokite, kad gyvūnų krautuvės, noriu pasakyti, tos, ku- 
rios turi nuolatinę vietą, reguliariai tikrinamos. Apie visas preky- 
vietes šito nepasakyčiau. Prefektūros tarnybos tapo nepaprastai 
griežtos dėl skiepijimo, nes plinta egzotinės ligos. Mūsų gyvūnų 
įvežimo sertifikatai nuolat vizuojami. - Paskui, pakeitęs toną, pri- 
dūrė. — Jau kelerius metus Paryžiuje plėtojama stambi prekyba. Tai 
mums atneša didžiulių nuostolių. Puikiai žinoma, kur tai vyksta. 

Ji žvelgė į jį versdama žengti toliau. 

— Blusų turguje, ponia, tai vyksta blusų turguje! 

Viskas sutapo. Maksas buvo teisus. 

Jis paprašė eiti su juo į kontorą. Išsitraukė dokumentų segtu- 
vą, kur buvo sudėtos laikraščių iškarpos. Pirmoji pasakojo apie 
policijos operaciją, žinomą pavadinimu Oskaras (O, kaipoiseau*). 
Antroje iškarpoje buvo aprašyta operacija Romeo, kurią įvykdžius 
buvo apklausti penki prekiautojai. Trečioji pranešė apie operaci- 
ją, pakrikštytą MBT, kaip Montrejo blusų turgus; pats reikšmin- 
giausias sostinės policijos antskrydis. Buvo atgauti 499 gyvūnai, 
patikslino straipsnis: alksninukės, raudonuodegės papūgėlės, Flo- 
ridos vėžliai. Bet papūgos nebuvo. 

Savininkas rūpestingai sutvarkė segtuvą. Paskui, ištraukęs apy- 
rašą, pasklaidė ir padavė Peretei blanką: 

- Štai jūsų adresas. 

Peretė nuvyko ten tuojau pat. Aišku, adresas buvo netikras. 
Jokios Anos Džileti! Tai dar sustiprino jos įtarimus: sekdami Mak- 
są, pagrobėjai — dabar ji sakė pagrobėjai — atsekė iki Ravinjano 
gatvės. 


Maksas užsidarė mažyčiame kambarėlyje. Kartą jis jau išgelbėjo 
Nofutur iš šitų tipų nagų. Jeigu būtų buvęs namuose, kai jie čia 
atsibeldė, būtų grūmęsis ir ją gynęs. Jis širdo ėjęs į mokyklą. 'Ia- 
čiau juk negalėjo neštis jos drauge į klasę. Būna aklųjų šunys, 
kodėl negali būti kurčiųjų papūgų? 


* Oiseau - paukštis (pranc.). 

Būtų klaidinga nutraukti šešių mėnesių darbą. Nofutur buvo vie- 
na iš aktyviausių tyrimo veikėjų, be abejo, jos trūks, tačiau darbas 
privalo būti tęsiamas. Dingus inspektoriui, visa komanda negali 
nutraukti paieškos. Ponas Riušas vylėsi, kad visi Ravinjano gat- 
vėje pritars jo nuomonei. 

Po Pjero Ferma kitas vardas Groruvro sąraše buvo Oileris. Le- 
onardas, be „h“, — tai Vinčis, o su — Oileris. Leonardas Oileris, 
gimęs Bazelyje 1707 metais. 

Ponas Riušas susidūrė su dviem vienas po kito gyvenusiais Žy- 
miais filosofais matematikais. Dekartas, Leibnicas. Iš visų mo- 
derniųjų Vakarų filosofų Leibnicas buvo pats didžiausias mate- 
matikas; iš visų vakariečių matematikų jis buvo pats didžiausias 
filosofas. Oileris buvo visai kitoks. Filosofiškai kalbant, ponas Riu- 
šas niekuomet nebuvo girdėjęs apie jį kalbant. Norėdamas įsigi- 
linti į Oilerį, ponas Riušas nusprendė panaudoti sietą: matemati- 
kos žodyną. Oileris buvo tuoj po Eukleido*. Pagal teksto didumą 
antrasis nė kiek nenublanko prieš pirmąjį. Aštuoni puslapiai! 

Groruvras griebė jautį už ragų. XVII amžiuje Ferma, XVIII — 
Oileris! Du paminklai, kiekvienas stūksantis savo šimtmetyje, ir 
jei Ferma buvo vėjų rožė, nurodanti keturias kryptis, tai ką kalbė- 
ti apie Oilerį, kuris nurodė veik visas? Tarsi niekas, kas buvo da- 
roma matematikoje jo laikais, neliko jo nepastebėtas. 

Viena buvo tikra, tarp visų matematikų jis buvo iš tolo pats 
didžiausias „aprobuotų pavadinimų“ tiekėjas: formulių, teoremų, 
metodų, kriterijų, atitikmenų, lygčių... 

Geometrijoje - Oilerio apskritimas, tiesė ir taškai, liečiantys tri1- 
kampius, Oilerio funkcija, liečianti į trikampį įbrėžtą apskritimą. 
Skaičių teorijoje — Oilerio kriterijus, Oilerio indikatrisė, Oilerio 
hipotezė - irgi jis! Mechanikoje — Oilerio kampai. Grafų teorijo- 
je —vėl Oilerio funkcija. Algebroje — Oilerio 4-ojo laipsnio lygties 
sprendimo metodas. Diferencialiniame skaičiavime — Oilerio dife- 
rencialinių lygčių metodas. Jam svaigo galva. Jis eis iki galo. Oile- 


* Euler - Oileris (pranc.). 

rio normalinės tiesės lygtis ir variacijų skaičiavimo lygtis (kartu su 
Lagranžu). Oilerio briaunainių, grafų, plokštumų, diferencialinių 
variantų charakteristikos (drauge su Puankarė). Ir vėl Oilerio gra- 
fų 1r trikampių funkcija. Oilerio dalinių ir aibių išvestinių transfor- 
macija. Be to, Oilerio 36-as karininkų uždavinys. Ir gausybė tobu- 
lųjų skaičių teoremų, dvinario formulės apibendrinimas, grafų jun- 
gimas. Be to, teorema apie briaunainius, pagrindžiančius topolo- 
giją. Nepamirštant daugybės formulių. Tai apie daiktavardžius. 

Paskui buvo būdvardžiai. 

Vyriškosios giminės vienaskaita: oilerinis ciklas ir oilerinis grafas. 

Moteriškosios giminės vienaskaita: pirmos rūšies oilerinė funk- 
cija, arba beta funkcija, ir antros rūšies, gama funkcija. Nepa- 
mirštant Oilerio grafo tinklo be kilpos. Vyriškosios giminės dau- 
giskaita: Oilerio skaičių (skirtingų Oilerio skaičių) kombinacijoje 
ir Oilerio kompleksinių skaičių sinusų bei kotangentų skaidymas! 

Tik pamanykit, po kiekvienu iš šių pavadinimų glūdėjo origi- 
nalus metodas, naujas rezultatas, nauja koncepcija! 

Dauguma žodžių jam buvo negirdėti. Žinoma, jis nesuprato ir 
kas po jais slypi. Kas yra variacija, tinklas, grafas? Tačiau kaip 
malonu vėl susidurti su neseniai sugalvotais: kompleksinis skai- 
čius, apibrėžtinis apskritimas, algebrinė lygtis, dvinaris, briaunai- 
nis, diferencialinė lygtis. Viena yra tikra - ši kelionė po matema- 
tiką praturtins jo žodyną. 

Be to, informacija nukėlė poną Riušą į žinomą sritį: Oileris — 
„dAraugiškųjų skaičių karalius“. Jo pirmtakai pasitenkindavo ra- 
dę daugiausia dvi tris poras, o jis atrado daugiau kaip šešiasde- 
šimt! | 


Dar paveiktas aštuonių žodyno puslapių, ponas Riušas stumtelė- 
jo vežimėlį GB lentynų link. 3 skyrius. Čia Oileris stovėjo ne prie 
Eukleido, bet prie Dekarto. Ne! Tai neįmanoma! Vežimėlis vis 
riedėjo, riedėjo, riedėjo palei baldą. 75 tomai! 45 000 vieno as- 
mens apmąstytų ir prirašytų puslapių! Pats vienas Leonardas Oi- 
leris buvo beveik visa biblioteka. 

Dar reikėjo pridėti korespondenciją. 4000 laiškų! O aš sukė- 
liau tokį triukšmą dėl dviejų dingusio bičiulio laiškų. 

„Pilnas raštų rinkinys“ buvo išspausdintas 1983 metais jo dušim- 
tųjų metinių proga. Tai įrodo, jei dar reikia, kad Groruvras domė- 
josi paskutinėmis publikacijomis. Ponas Riušas pasijuto prislėgtas. 
Išvakarėse jis nesugebėjo sukliudyti apiplėšti namus ir pagrobti 
papūgą, prie kurios prisirišo, o dabar buvo reikalaujama, kad jis 
stotų prieš tokį stabą. Jis nuvargo. Kodėl? Kodėl taikytis? Kodėl 
paraidžiui laikytis Groruvro „programos“? Akimirksniu viskas su- 
svyravo, pasirodė absurdiška. Sustoti, liautis vaikiškai elgtis. Nebe- 
turiu tam laiko! Paskutinis sakinys jį privertė krūptelėti. Buvo vi- 
siškai priešingai: tik tam jis ir turėjo laiko! 

Uždarius skliaustus, reikėjo pradėti. Nuo ko pradėti? Pusla- 
pio, kuriame sustojo, vidury jo žvilgsnį santūriu elegantiškumu 
patraukė viena formulė: 

ys ge 

6 4 9 16 no 
Ponas Riušas pamėgino ją pasakyti prancūziškai: m, pakelto kvad- 
ratu, šeštadalis yra lygus atvirkštiems... skirtingų sveikųjų skaičių 
kvadratams. „Matai, kad sugebi“, - pamanė išdidžiai, kad pasise- 
kė iš pirmo karto, tai jis buvo linkęs laikyti beveik žygdarbiu: pa- 
sakyti parašytas formules žodžiais — išties netoli to. Ją iššifruoti ir 
rasti tai, ką ji norėjo išreikšti. t kvadratu... Tvarka! Jis suprato, 
kurlink eiti. Maksui būtų gerai kiek prasiblaškyti. 


Sustoti viršuje ar apačioje? Viršuje buvo Triumfo arka. Apačioje — 
Santarvės aikštė. Tarp jų - Eliziejaus laukai. Jie pasirinko apačią, 
tai buvo arčiau. Priėję Santarvės aikštę, Maksas ir ponas Riušas 
pakilo „pačiu gražiausiu pasaulio prospektu“. 

Pasiekus aukštumoje Didžiuosius rūmus su milžiniška nava, ku- 
ri, rodos, grimzdo, ponas Riušas paaiškino Maksui, ką apie tai 
skaitęs laikraščiuose. Rūmai buvo pastatyti 1900 metais didžiajai 

pasaulinei parodai. Nuo Eliziejaus laukų žemės sklypas palengva 
leidosi iki Senos. Reikėjo supilti pylimą. Užuot tempus žemę, buvo 
panaudoti ąžuoliniai šulai. Jų buvo užkasta dešimtys tūkstančių. 

Praėjo aštuoniasdešimt metų. Didieji rūmai ėmė svirti Senos 
link. Ieškota priežasties. Mediena perdžiūvo, o perdžiūvo todėl, 
kad kamienus drėkinusi Sena iki jų nepakildavo. O nebepakilda- 
vo todėl, kad vėliau krantinėmis nutiesti keliai tapo nepralaidžia 
užtvara. Maksas žingsniavo greta pono Riušo. Jie atėjo. 

— Tai buvo 1937 metais, - pasakojo ponas Riušas. 

Paryžiaus gatvės vis dar gaudė nuo Liaudies fronto manifesta- 
cijų. Žmonės, išvykę į kaimą, į kalnus, prie jūros ar dar kur, negrį- 
žo. Paprasčiausiai išvykę. Buvo sakoma ne „atostogos“ — tai tur- 
čių žodis, - bet „mokami laisvadieniai“. Magiški žodžiai, viską 
verčiantys aukštyn kojom. Anksčiau darbdavys sakydavo darbi- 
ninkui: „Duodu tau laisvadienių“, norėdamas pranešti, kad meta 
jį lauk. O dabar darbdavys ne tik privalėjo duoti laisvadienių pail- 
sėti, bet dar turėjo juos apmokėti! 

Pamenu, visą Žiemą gatvėje, metro arba autobuse sutiktų žmo- 
nių veidų išraiškos buvo keistos. Jie laukdavo rugpjūčio, kad ga- 
lėtų išvažiuoti. | 

1937 metų vasaros pradžioje palei visą Seną atsidarė Didžioji 
paroda. Eifelio bokšte, Marso laukuose, Eliziejaus laukų soduo- 
se, Trokadero rūmuose, Mažuosiuose ir Didžiuosiuose rūmuose. 

Visame Paryžiuje jie pristatė muziejų. Penkis vienu metu! Liau- 
dies menų ir tradicijų, Jūros, Prancūzų paminklų ir dar du, ku- 
riuose visą laiką rausdavausi, - Žmogaus ir Moderniojo meno 
muziejus. 

Universiteto mokslo metai baigėsi. Vieną rytą pusryčiaujant 
Groruvras man paspendė tikras žabangas. Kone tempte išsitem- 
pė. Kai atėjome, jis atkreipė mano dėmesį, kad salė nebuvo apva- 
li. Pono Riušo vežimėlis slydo per mozaiką, - priskiriamą istori- 
niams paminklams, — į gigantišką Atradimų rūmų elipsinę salę, 
vieną iš tarptautinės 1937 metų Parodos vilionių, pono Riušo ir 
Makso kelionės tikslą. 

Atkraginęs galvą, Maksas apžiūrinėjo kupolą ir vitražus, pro 
kuriuos skverbėsi dienos šviesa. Ponas Riušas prisiminė, kad tai 
šen, tai ten buvo ir stiklo plokščių. Tuščiai jų ieškojo. Dauguma 
buvo užkamšytos, besimatė tik tos vietos. Pasiekęs elipsės centrą, 
ponas Riušas pasuko dešinėn, šoninių laiptų link. 

— Groruvras taip degė noru man parodyti, kad mes paknops- 
tom lėkėm laiptais... 

Pono Riušo vežimėlis sustojo milžiniškų laiptų papėdėje prie- 
šais pirmąją pakopą. 

Nebuvo jokio lifto. Paralitikams beliko tenkintis pirmu aukš- 
tu! Buvo keltuvas, į kurį galima patekti pro rūsį ir pakilti pro ūki- 
nes patalpas kaip kokiam nešvarių skalbinių ryšuliui. 

Ponas Riušas nesutiko. Maksas jam visiškai pritarė. 

Jis jau ketino apsigręžti, kai grupė licėjaus moksleivių, kurie 
stebėjo šį reikalą laukdami bilietų nuėjusio dėstytojo, čiupo veži- 
mėlį, pakėlė ir nešini juo užkopė laiptais. Apsvaigintas kilimo, 
kaip niekad pasiūbuotas, ponas Riušas kvatojo visa gerkle. 

Lankytojai tai stebėjo nepritariamai. Maksas turseno iš pas- 
kos. Vaikų govėda atsidūrė aikštelėie kur kas greičiau, nei būtų 
užkėlęs pats sparčiausias Riušo keltuvas. Be to, jaunuoliai nė tru- 
pučio neužduso! Tai buvo sportinė klasė, atėjusi sa matematikos 
mokytoju. Jie ėjo ten pat, kur riedėjo vežimėlis. 

Kol pastarasis ėmė važiuoti įprastai, iš pono Riušo lūpų išsprūdo 
eilės. Kadaise jas viso lankymosi metu dudeno Groruvras. At- 
mintis išties atgyja, kai atsiduri tose vietose, kur kas nors įvyko! 

— „Pirmasis mokslas, išniręs iš bespalvių Abstraktumo jūrų, ap- 
sigobia kūniškuoju iš jūrų putos sukurtos Afroditės apdaru. Po 
skliautu, pasiskolintu iš kubistinio filmo apipavidalinimo, bėga 
virtinė 700 skaičiaus 1 dešimtainių skaičių.“ 

Jie pasiekė tikslą! m šventovė. Vienintelė salė pasaulyje, kuri 
privertė svajoti ištisas jaunuolių kartas. Ir tebeverčia svajoti, jei 
darytum išvadas iš būrių besigrumdančių paauglių. Salė, žinoma, 
buvo apvali! 

Ją ratu juosė karnizas, skelbiantis žymių matematikų pavar- 

des. Viršuje ant spiralinio frizo, virš kurio spindėjo apšviestas 
sferinis skliautas, buvo grupėmis po dešimt pakaitomis tai rau- 
donai, tai juodai surašyti 707 pirmieji skaičiaus 1 skaitmenys po 
kablelio. 

Pavergtas skaičių grafitų, Maksas įsispitrėjo į tris pirmuosius, 
peršoko kablelį ir pradėjo: 1415926535, raudona serija, 
8979323846, juoda serija, 2643383279, raudona serija, 502... jis 
paskubino, juoda serija, raudona serija. Pirmasis ratas, jis buvo 
priėjęs 3 nuo pradžių, juoda serija, raudona serija. Bėgikas de- 
šimtainiais skaitmenimis! Dar pagreitino, raudona, juoda - kaip 
ruletė. Jo tamsios akys lyg raudonas rutulys šokčiojo nuo skaičių 
prie skaičių, išlošta!, pralošta! Akys pritvinko ašarų: kur šią aki- 
mirką buvo Nofutur? Juoda, raudona, raudona kaip jos plunksnų 
galiukai. Maksas sukiojosi aplink savo ašį vis greičiau ir greičiau, 
galva svaigo, jis niekad gyvenime nebuvo kimšęs šitiek skaičių. 
Ketvirtas ratas, ketvirta diena, kai dingo Nofutur. Jis tuoj pakils! 
Galvoje kunkuliavo, nepajėgdamas sustoti pralėkė paskutinį skai- 
čių. Kodėl sustoti ties 707-uoju? Toliau, toliau nebaigiamu skai- 
čių ratu! Kai jam pagaliau pavyko sustoti atplėšus akis nuo frizo, 
kur vis dar strikčiojo skaičiaus 1 skaitmenys, jis smarkiai įsikibo į 
pono Riušo vežimėlį. Kambarys strikčiojo džigą, grindys šoko tan- 
go. Gal po jo kojomis giliau smuktelėjo pakasti ąžuoliniai šulai? 


Stojo tyla. Įžengė konferansjė-pasakotojas. Atrodė rimtas ir 
valiūkiškas. Jis tučtuojau pradėjo: 

— Plokštumoje tiesė yra pats trumpiausias atstumas tarp dviejų 
taškų. Jei jaučiat norą padykinėti ir norit paėjėti aplinkiniu keliu, 
taip bus ilgiau. Tačiau kiek? m/2 karto ilgiau! 


TU 
> karto ilgiau 

— Babilonas, egiptietis Ahmesas, Archimedas, Archimedas, Ar- 
chimedas, indas Ariabhata, kinas Dzu Čungdži... r istorija - ilga 
istorija. 

Maksui nepavyko sutelkti dėmesio. 

— Al Kašijus Samarkande, 14 dešimtainių skaitmenų, Liudol- 
fas van Selenas, 35 dešimtainiai skaitmenys, kuriuos jis liepė iš- 
kalti savo antkapyje... 

Jau buvo sunaudoti visi kartono lapai. Pasakotojui iškrito Žy- 
meklis. Tekšt. Maksas atsigodėjo iš savo minčių. Ponas Riušas 
atsipalaidavo. 

— Dabar patenkame į formulių erą, - pareiškė pasakotojas, pa- 
kėlęs savo žymeklį. - Itin nuostabą keliančią sukūrė Fransua Vie- 
tas. Jis panaudojo tik vieną skaičių — 2! Jo mechanizmas rėmėsi 
kvadratinių šaknų sustatymu viena šalia kitos. Tai buvo pirmoji 
begalinė formulė. 

Jis lėtai išvedžiojo lentoje: 


2 2 


Va V 442 “ 


TU = 2x 


— Matote, esmė yra vardikliai, kurie turėtų neišvengiamai vis di- 
dėti, 0 jei ne - sandauga būtų begalinė... 

— Paskui, — toliau aiškino jis, - 1 skaičiavimas persikels per La- 
manšą. Visą XVII amžių prie jo dirbs britai. Bus pateikta įvai- 
riausių begalinių formulių, sumų, sandaugų, dalmenų, tačiau tai 
turi privalumą — nebėra radikalų. Pirmoji tokios rūšies formulė 
buvo Džono Volio. 

„Štai ir daktaras šifruotojas!“ - pamanė sau ponas Riušas. 

Rašydamas formulę, pasakotojas šifravo ją auditorijai: 

— Skaitiklyje padvigubintos sveikųjų skaičių poros: dukart du, 
kart keturis kart keturi, kart šešis kart šeši kartet caetera. Vardik- 
lyje — padvigubinti nelyginiai skaičiai: triskart trys, kart penkis 
kart penki, kart septynis kart septyni, kart et caetera. 

— Lyg mikčiotų, - šnipštelėjo Maksas ponui Riušui į ausį. - Kad 
jis žinotų, jog tas Volis atidarė pirmąją kurčnebylių mokyklą!.. 


T.  2x2x4x4X6x0x... 
2 3XxX3X5X5X7XT7X.... 


Formulė atrodė tikrai mikčiojanti. 

— Paskui, — tęsė pasakotojas, — buvo Viljamas Brounkeris, pir- 
masis Royal Society, prancūzų Mokslų Akademijos atitikmens, pre- 
zidentas. Jis sukūrė trupmeną, skirtingą nuo tų, kurias paprastai 
vartojame, —- grandininę trupmeną. Jos skaitiklį sudaro sveikasis 
skaičius, sudėtas su trupmena... kurios pačios vardiklį sudaro svei- 
kasis skaičius ir trupmena... ir taip toliau. Tai Leonardo Oilerio 
apibrėžimas. Čia formulė įtraukia nelyginių skaičių kvadratus. 

Jis ėmė rašyti lentoje formulę priverstas vis labiau pasilenkti. 


— Ji grimzta! — sušuko kažkas. — Tai „Titanikas“. 

Moksleivis iš sporto klasės, vienas iš tų, kurie užkėlė poną Riu- 
šą, pareiškė: 

— Kad ją parašytum, vaikinai, reikia pasinerti! 

— Pirmyn, Anri. Nerk! 

Anri giliai įkvėpė. Visi moksleiviai įdėmiai sekė, kaip palengva 
išsipūtė Anri krūtinė. Kai jis įkvėpė, dunkstelėjo sportbačiais į 
grindis. 

— Dun! 

Jaunuolis pradėjo neskubriai, nesmarkiu ir pastoviu ritmu. Buvo 
justi, kad vaikis neblogai pasitreniravęs. | 

— Vienas plius vienas viršuj du plius trys kvadratu viršuj du plius 

penki kvadratu viršuj du plius septyni kvadratu viršuj du plius 
devyni kvadratu... 

Jis suskaičiavo iki dvidešimt septynių! Rekordas. Ponas Riušas 
nustatė, kad jis spidometre tikriausiai pasiekė 5, kiek mažiau nei 
Groruvras, bet vis dėlto! 

Pasakotojas pasižadėjo, kad vos grįžęs į savo biurą pastogėje, 
taip pat pamėgins norėdamas pamatyti, kiek pajėgs nusileisti. Įsi- 
vaizdavo Rūmų direktorių, naudojantį šį pratimą pasakotojams 
testuoti. Tie, kurie nebus pasiekę atitinkamo nelyginio sveikojo 
skaičiaus, bus išjuokti! 

Paskui jis grįžo prie skaičiaus r. 

— Taigi, - tarė jis, - buvo Džeimsas Gregoris, Izaokas Niutonas 
ir Džonas Makinas. Niutonas parašė vienam iš savo draugų: „Ne- 
turėdamas šiuo metu ką veikti, apskaičiavau 16 skaičiaus m de- 
šimtainių skaitmenų!“ Džonas Makinas buvo pirmasis, pasiekęs 
pirmąjį skaitmenų šimtuką. Parkeliaukim į kontinentą. 

Esame XVII amžiaus pabaigoje. Gotfrydas V. Leibnicas sukū- 
rė begalinę sumą taip pat panaudojęs neporinių skaičių seką: 


No ol) + „1 + a S + 
8 1x3 5X7 9x1ll 
„Visos šios formulės, nors nepaprastai „gražios“, nebūtinai būna 
„geros“, efektyvios dešimtainių skaitmenų darybos prasme. Kai 
kurios konverguoja labai lėtai, šliaužia kaip vėžliai, kitos per greit 
lekia. Šioje srityje matematikams labiau patinka zuikiai. Paskui 
prieiname prie Leonardo Oilerio. 
Ponas Riušas iškošė pro dantis: „Skirtingų atvirkštinių sveikų- 
jų skaičių kvadratų suma.“ 
Ant kartono formulė skyrėsi nuo tos, kurią jis buvo pasirašęs 
sąsiuvinyje GB. 


T 1 
TS 


6 n=1 


f 
jj 
4 
= 
LJ 
< 


TA 
0054N35 

— Matau, kad kai kurie iš jūsų raukosi, — pareiškė pasakotojas 
pastebėjęs skeptišką pono Riušo miną. — Neabejotinai dėl žen- 
klo, esančio po lygybės, ar ne, mažosios graikų raidės sigma, mū- 
siškės „S“ ekvivalento? Toks žymėjimas leidžia rašyti koncentruo- 
tai, pateikia labai taupią priemonę sumai pavaizduoti, ypač kai ji 
begalinė: 

2 


n=1 


Tai skaitoma taip: „suma 7 lygi nuo 1 iki begalybės“. Tiesa, nedi- 
dukas gulsčias aštuonetas sigmos viršuje rodo begalybę, kurios 
link krypsta skaičius m. Jį sugalvojo Džonas Volis, apie kurį ką tik 
kalbėjome. 

Maksas ir ponas Riušas susižvalgė. 

— Dešimtainių skaitmenų kursas pašoko. Dalyvausime tikroje 
rekordų biržoje. 127-asis, paskui 140-asis. Susiremia profesiona- 
lūs skaičiuotojai, vadinamieji „skaitmenų medžiotojai“. Kai ku- 
rie — tikri cirko reiškiniai. 1874 metais prieinamas 200-asis skait- 
muo. Akimoju peršokama prie 440-ojo. Įsitikinęs ilgai liksiąs ne- 
pavejamu rekordininku, Viljamas Raterfordas saldžiai užsnūsta. 
Braukšt! Po dvejų metų, 1874-aisiais, jam kelią perbėga kitas Vil- 
jamas — Viljamas Šanksas pateikia 707-ąjį skaitmenį! Buvo sutik- 
tas kaip didvyris: jis to nusipelnė. Skaičiuodamas šiuos skaitme- 
nis, neužtruko nė dvidešimties metų! 

Ponas Riušas žaibiškai įsivaizdavo šito žmogėno gyvenimą. Dvi- 
dešimt metų kasryt sėsdamasis prie stalo jis tardavo: „Na tai kur 
sustojau?“ Jam pasidarė šleikštu. 

Viljamo Šankso dešimtainiai skaitmenys puikavosi ant kupolo 
frizo. Būtent jas Groruvras norėjo parodyti jam tą 1937 metų lie- 
pos rytą, kai buvo atsivedęs į Atradimų rūmus! 

Konferansjė pasakotojas dėstė toliau: 

— Šankso rekordas išsilaikė šešiasdešimt vienerius metus. 1947 
metais, ką tik pasibaigus karui, toks Fergiusonas, atlikdamas skai- 
čiavimus dar kartą, atrado... 

"Taip ir nebaigęs sakinio, jis čiupo ilgą liniuotę, paslėptą nuo 
publikos akių, ir mosikuodamas tarsi fechtuotojas pasmeigė „9“ 
ketvirtoje eilėje, esančioje lygiai virš dviejų „Ss“ „Puasono““* ir prie- 
šais „Ponselė“. Paskui, atsigręžęs į auditoriją, kalbėjo toliau: 

— .„atrado, kad 528-asis skaitmuo neteisingas! 

Pasibaisėjusi auditorija negalėjo neaiktelėti, aidas atsimušė ir 
grįžo dar garsesnis. 

„Po velnių!“ — sušnibždėjo ponas Riušas. Jis džiūgavo. Gro- 
ruvras ištisus rytus leipdavo prie neteisingų skaičių! Tarsi būtų 
įkišę netikrą Rembrantą, prieš kurį jis alptų iš susižavėjimo. Tai 
buvo geriausia naujiena iš senųjų. Ponas Riušas jautė, kad už jį 
atkeršyta. Jį apėmė baisus juokas. 

Visi pamanė, kad tai buvo dekompresija. Tik pamanykit, Gro- 
ruvras to taip niekada ir nesužinojo! Amazonijos džiunglėse ker- 
tantis kaučiukmedžius, kad gautų kaučiuko, ėdamas moskitų, vi- 
są dieną liedamas prakaitą. Jei būtų pranešę, kad 528-asis skai- 
čiaus t skaitmuo buvo klaidingas, lažinuosi, kad jam būtų visiškai 
nusispjaut. | | 

Lydintis sporto klasės mokytojas, netaręs nė Žodžio nuo pat 
paskaitos pradžios, pastorino balsą, kad būtų išgirstas, ir leido 
sau pareikšti: | 

— Bet jeigu 528-asis skaitmuo neteisingas, visi einantys po jo 
taip pat neteisingi! 

— Žinoma, - ramiai sutiko pasakotojas. 

— Bet tada 180 paskutinių čia pavaizduotų dešimtainių skait- 
menų yra klaidingi! 

Visų akys susmigo į pasakotoją. 

— Buvo! Bet nuo 1949 metų jau nebe. Rūmų direkcija įsakė 
nugramdyti neteisingus skaitmenis pradedant nuo 9, - jis vėl smei- 
gė liniuote. - Tuos, kuriuos čia matote, yra absoliučiai teisingi! 

Visi žengtelėjo į priekį norėdami iš arčiau apžiūrėti skaičius 
ir įžiūrėti perdarymo žymes. To, kas buvo įvykę, nerodė nei spal- 


* Poisson - Puasonas (pranc.). 

vos, nei raidžių forma, nei tarpai. Niekas neišdavė frizo išgyven- 
tos dramos. 

Kaip prityręs profesionalas, pasakotojas, nedavęs auditorijai 
laiko, tęsė: 

— Tais pačiais 1949 metais buvo išgriauta tūkstančio siena. Pas- 
kui estafetė buvo perduota mašinoms; nuo to laiko jos, deramai 
užprogramuotos, ieškos x dešimtainių skaitmenų. 10 000 pasiek- 
ta 1958-aisiais, 100 000 — 1961-aisiais, milijonas - 1973-iaisiais, 
10 milijonų - 1983-iaisiais, 100 milijonų 1987-aisiais, milijardas — 
1989-aisiais! 

Sunkiai kvėpuodami sportinės klasės moksleiviai sekė tokį re- 
kordų srautą, pavergti krintančių skaičių. Tai bent sportas! 

Seansas baigėsi. 

— Keli Žodeliai prieš išsiskiriant. Nereikia tikėti, kad r aptinka- 
mas tik grynojoje matematikoje. Jis būna kai kuriuose fizikos reiš- 
kiniuose ir netgi kosmologijoje. 

Jis parodė į sferinį spindintį skliautą, uždengusį dešimtainių 
spiralę lyg kepurė. Paspaudė mygtuką, skliautas išnyko tamsoje. 

— Kai kurie astronomai teigia, kad 1 yra danguje. Jeigu kiekvie- 
na dangaus skliauto žvaigždė yra nustatoma pagal savo dvi koordi- 
nates —- aukštį bei deklinaciją, išreikštus sveikaisiais skaičiais, — ti- 
kimybė, kad šiedu skaičiai tarpusavyje bus pirminiai, tai yra netu- 
rės jokio bendro daliklio, yra 6/n. 

Sferinis skliautas vėl nušvito. 

— Ir žemėje, — tęsė konferansjė-pasakotojas, — T susijęs su di- 
džiosiomis vangiomis upėmis. Su tomis, kurių tėkmė vingiuoja ir 
raito kilpas. Jei palygintume atstumą - iš paukščio skrydžio - tarp 
ištekėjimo bei žiočių ir realų upės ilgį su visais vingiais, nustatytu- 
me, kad santykis yra artimas 3,14. Kuo plokštesnis reljefas, tuo 
šis santykis artimesnis 7t. Geriausias pavyzdys - Amazonės upė. 

Ponas Riušas išgirdo, kad Maksas kuo rimčiausiai sumurmėjo: 

— Yra more ir m vandenyje. 

— Išeidami iš salės, nepraleiskite galimybės pasigrožėti viršum 
durų užrašyta formule. Ji yra Leonardo Oilerio. Ji, be abejo, vie- 
na iš pačių gražiausių matematikoje. 

———— ———————————— > — 7 a a 5555-72-52: ——— 


Išeidami iš salės, visi kilstelėjo galvas ir kiekvienas perskaitė: 


Perkreiptu kaklu ponas Riušas apžiūrinėjo tą dalyką. Trumpumo 
jis buvo trumpas. Bet kodėl, po galais, gražus? Ne tik gražus, bet 
pats gražiausias" 

Ponas Riušas kruopščiai apžiūrėjo. Penki ženklai. Visi jam Ži- 
nomi. Išskyrus vieną. 

Buvo Tr, visai normalu šitoje vietoje, tai buvo patrauklus laips- 
nis. Paskui Rekordo ženklas „=“, požeminių garažų „—1“, mena- 
mųjų „i“... to paties Leonardo Oilerio, kurį pamiršo patikrintų 
pavadinimų sąraše. 

Be to, buvo šitae. Niekuomet iki šiol nematyta. Ar tai ji padarė 
formulę tokią gražią? Jis paklausė Makso, kuris taip pat perkrei- 
pęs kaklą spoksojo į formulę, kaip turistai Romoje grožisi Siksto 
koplyčios lubomis: 

— Ar ji tau graži? | 

— Žinot, pone Riušai, grožis... Ručkis juodomis akutėmis - tai 
gražu ar ne? Galit neatsakyti. 


— Tuomet darom kaip Talis, pone Riušai, žiūrim į dangų! 

"Trys vertikalūs kipšai, išėję iš urvo 7, stovėjo priešais juos: Džo- 
natanas, Lėja ir Peretė. 

„ — Mes čia stypsom jau penkias minutes. Nepastebėjot mūsų, 
nes tikriausiai labai įdėmiai žiūrėjot į formulę, - tarė Peretė. 

Ponas Riušas, kuriam nepatiko būti užkluptam, nesumojo nie- 
ko taiklesnio kaip paklausti: 

— Ar jūs Žinot, kas yra e? 

— Taip, mes žinom, - kartu atsakė Dž. ir L. 

Sportinės klasės mokiniai vos baigusis paskaitai išsilakstė teki- 
ni, tad nebuvo kam nuleisti vežimėlio. Nesvarbu, - dabar ponas 
Riušas turėjo po ranka visą savo šeimą. Žaliūkas Džonatanas ir 
pats mažiausias Maksas — iš vienos pusės, o moterys, Peretė ir 

Lėja, abi lieknos ir stiprios — iš kitos. Ketvertukas stvėrė vežimėlį 
ir ponas Riušas pakibo ore prie monumentalių laiptų. 

Sutikusieji besileidžiančiuosius laiptais galėjo pasigrožėti pui- 
kiais žydrais batais ant senojo invalido kojų. Tai buvo karališkas 
nusileidimas. Niekuomet nuo tos dienos, kai jis susitrenkė „Tūks- 
tantyje ir viename puslapyje“, jam nebuvo iškelta tokia šventė. 
Prikaustytas prie sėdynės, nešamas saviškių! Ponas Riušas nutai- 
sė abejingą veidą, kad neparodytų jį apėmusių jausmų. Staiga jam 
toptelėjo, kad Peretė čia atėjo vidudieny savaitės viduryje! 

— Perete, jūs uždarėt krautuvę! 

— Taip, pone Riušai. Kaip man patarėte, užtraukiau užuolaidą 
ir pakabinau skelbimą su užrašu 


Knygininkas lipa laiptais 


Jie pastatė vežimėlį mozaikos — priskirtos prie istorinių pamin- 
klų! - viduryje milžiniškame elipsiniame hole. 


Iš tiesų jie gyrėsi. Nei Dž., nei L. atskirai, nei Dž. ir L. kartu nieko 
daugiau nežinojo apie e, išskyrus tai, kad ji buvo pirmoji rodikli- 
nės funkcijos raidė. 


e raidės istorija 


Kyla klausimas: „Kas yra e?“ Atsakymas juos nustebino savo pa- 
prastumu. e yra skaičius! Paprasčiausiai. Kaip 1, 2 arba m. Ir pa- 
našiai kaip pastarojo, tačiau skirtingai nei dviejų pirmųjų, jo ver- 
tė negali būti išreikšta dešimtainiu raštu. Lėjos formulė buvo: 
„Skaičius, kuris nesibaigia ir kuris, be to, paskui funkcionuoja kiek 
padrikai“. Aštriais žodžiais Lėja pareiškė, kad e skaitmenų ne tik 
buvo be galo daug, bet jie buvo visiškai nedėsningi, tai yra nebu- 
vo jokios galimybės numatyti, kol jie nesuskaičiuoti. 


e = 2,718281828... 

Būtų gerai čia sustoti. Tačiau neišeitų istorija. Ar prisistatyti ir 
pareikšti ponui Riušui: „Kalbant apie e, na, ė?7..“ 

Kad nepatirtų tokio pažeminimo, buvo linkę darbuotis iš pe- 
ties. Jie pasidalijo darbą. Tai yra iš pradžių Lėja darė viską, o Džo- 
natanas nieko. 

— Jei taip galima pasakyti, e kelia tam tikrą susidomėjimą, — 
pareiškė Lėja. - Klausyk, tai, be abejo, fikcija. Sakykim, kad per 
metus tu sukaupei gražią sumelę, kuri suteiks mums galimybę 
nukeliauti į Manausą. Tegu ši sumelė bus S. Kol kas pasidėjai ją į 
banką. Netikėta laimė - tavo bankininkas pasiūlė iš koto verčian- 
čias palūkanas - 100<! Nesidžiauk, taip atsitinka. Ne vargetoms, 
bet turčiams. Svajonė! | 

Skaičiuok! Po metų turėtum S + S = 25. Tu būtum padvigubi- 
nęs savo sumelę. Jeigu, užuot atsiėmęs procentus metų pabaigo- 
je, atsiimtum kas šešis mėnesius ir vėl juos įdėtum, metų pabai- 
goje būtų S (1 + 1/2)2. Paskaičiuok! Gautum daugiau nei dvigubą 
sumelę: turėtum 2,25 S. 

Jeigu, užuot ėmęs procentus kas šešis mėnesius, imtum kiekvie- 
ną trimestrą ir vėl įdėtum, metų pabaigoje tai duotų S (1 + 1/4)“. 
Paskaičiuok! Būtum laimėjęs dar daugiau: 2,441 S. Jei imtum kas 
mėnesį ir vėl įdėtum, tai išeitų S (1 + 1,12)!2. Paskaičiuok! 2,5996. 
Dar daugiau! Ojei kas dieną —S (1 + 1/365)*“. Dar daugiau! Kas 
akimirką — vis daugiau! Ir taip kiekvieną menkiausią akimirką — 
nepertraukiamai. Tu jau nieko nebegali, skrieji, plazdi, manai, kad 
tai Bizantija, kad tavo sumelė sumuojasi, kad ji padidės keturgu- 
bai, dešimt kartų, milijoną kartų, milijardą kartų, tu jau galvoji 
apie jaunesniąją seserį, kuriai duosi dalį to, ką uždirbsi, tau ant 
visko nusispjaut, nes jau kitą akimirką turėsi dvigubai. Nusileisk 
ant žemės, vargšeli Džonai! Gražusis sapnas žlunga. Tie tavo pro- 
centai skaičiuoti bergždžiai, juk galiausiai tu negauni savo sume- 
lės nei triskart didesnės, nei 2,9 karto didesnės, netgi 2,8 karto 
didesnės, netgi 2,72 karto didesnės... 

Tu gauni viso labo 2,718281828!.. Mano vargšeli Džonai, po viso 
šito turto tu tik e kartų mažiau neturtingas nei iš pradžių! Še! 

Ji metė jam monetą, kuriai jis leido nukristi ant grindų gromu- 
luodamas savo nusivylimą. 

„Bet tai nesutrukdys mums nuvykti į Manausą.“ 

— Tavoe istorija yra nešvarus bankininkų išradimas, kad nesu- 
bankrutuotų! Tai nee, o ve! 

— Aš neišpilu vandens kartu su kūdikiu! Rodiklinė funkcija, 
nieko nepaisant, - mažutis stebuklas. Pameni Apolonijo kūginius 
pjūvius, kurie buvo atrasti dangaus šviesulių judėjime? Tai beveik 
tas pats: rodiklinė funkcija aptinkama visur. Gamtoje ir visuome- 
nėje. Augantis augalas, plintanti epidemija, gyventojų didėjimas, 
radioaktyvumo plitimas ir kt. Štai tau tinkama frazė: „Kai vysty- 
mosi laipsnis yra proporcingas vystymosi būklei — galima užuosti 
rodiklinę funkciją“. 

— Kuo turtingesnis, tuo daugiau uždirbi pinigų! Kuo ligotesnis, 
tuo daugiau ligų prie tavęs prikimba!.. 

— Dar blogiau! Kai esi turtingas, tai uždirbi ne tik daugiau, bet 
ir greičiau. Kaip tave priversti tai pačiupinėti? Susidūrei su au- 
gančiu reiškiniu. Kadangi žinau, koks esi smalsus, tai tu mėginsi 
sužinoti, kaip jis auga. Pavyzdžiui... Tai, žinoma, geriausiai išaiš- 
kins matematika. Jei tavo reiškinys auga kaip tiesė, pavyzdžiui, 
tiesė „2x“, jos augimas yra tiesinis. Jos išvestinė, pateikta Ferma 
bei kitų... 

— Jos išvestinė yra lygi 2! 

— Vadinasi, augimas yra pastovus! Jei, priešingai, tavo reiški- 
nys auga kaip parabolė: „xč“, jo augimas... 

— Yra 2x. 

— Yra taip pat auganti! Be to, jos augimo augimas yra - ar seki — 
pastovus, jis lygus 2. 

Tiesiai Džonatanui Lėja garsiai išdrožė: 

— Negali būti nė kalbos apie mažėjimą, Džonai, jei aš seku, tai 
ir tu seki! 

— Ne ne! Aš Epifanas, o tu Hipatija! Jis daug menkesnių gabu- 
mų nei jo sesuo. 

— Kuri galiausiai sudeginama! 

- Žinoma. 

— Verčiau būčiau prasta matematikė, nei baigčiau dienas ant 
laužo. 

— Tu visuomet perdedi! e istorijos tęsinys ir pabaiga. Jei dabar 
tavo reiškinys auga kaip „e*“, tai ne tik jo augimas yra augantis, 
ne tik jo augimo augimas yra augantis! Bet ir 10 augimo augimo 
augimas yra augantis! Ir taip toliau... Kodėl? 

Džonatanas nepaklausė kodėl. Lėjai tai buvo nė motais. Ji pa- 
klausė, ji atsakys. 

— Kadangi e“ išvestinė yra e“. Tai neprilygstama. Taip atsitinka 
tik jai. Ji vienintelė yra lygi savo išvestinei. 

Lėja sustingo ir pamėgdžiojo GK: 

— Dėmesio dėmesio, rodiklinė funkcija yra neprilygstama. Ji 
vienintelė lygi savo išvestinei! 

— O kas atsitiko GK? Seniai nebesimatė. 

— Nori pasakyti, seniai nebesigirdi. Paskutiniais duomenimis — 
jam perkaito membrana. 

— Garsiakalbis be membranos, - suriko Džonatanas, - tai ger- 
klė be balso stygų, ausis be būgnelio, akys be rainelių... ir paaiški- 
nimai be piešinių. 

Nurodymas buvo aiškus. Lėja turėjo nepašykštėti bent vienos 
iliustracijos. Jinai paskubomis brukštelėjo. 

Licėjuje matematikos mokytojas, su kuriuo jie šnektelėjo C 113 
auditorijoje, nustebo, kad jie neprisimena, jog e buvo susijęs su 
log. Du tikri pseudogenijai nusišaipė. O, visai neseniai! Du tikri 
pseudodvyniai juos tuojau pat sudirbo. Šiaip ar taip, Dž. ir L. 
vis tiek buvo gėda. Po tokio viešo pažeminimo jie nekels kojos į 
C 113, kol netaps „logaritmų čempionai“. Jie pasidalijo darbą. 
Tai reiškia, kad iš pradžių Džonatanas darė viską, o Lėja nieko. 

Traktate Džonatanas perskaitė štai ką: 


„Jeigu a, b, c yra trys skaičiai, tokie kad a? = c, tada b yra c Ioga- 
ritmas pagrindu a: 


a" =ce>b=log c 

Kadangi 107 = 100, 100 logaritmas pagrindu 10 yra 2: log. „100 = 2. 

Kadangi 103 = 1000, 1000 logaritmas pagrindu 10 yra 3: 
log, „1000 = 3. 

Ir t. t. 
Pavyzdžiui, esant pagrindui 2, skaičiaus 8 logaritmas yra 3: 
log,8 = 3, kadangi 2? = 8. 

Vadinasi, yra tiek įmanomų pagrindų, kiek yra skaičių. Iš tikrų- 
jų - ne visai. Logaritmų pagrindais negali būti 1 ir neteigiamieji 
skaičiai.“ 


— Kodėl ne visi skaičiai? — susidomėjo Lėja. 

— Vos prieš dešimt sekundžių nebuvo nė vieno logaritmo, o 
dabar tau reikia visų skaičių logaritmų! 

— Jums trūksta vienintelio logaritmo, ir viskas nusiaubta! 

— Taip ir padaryk, jei tau reikia. Aš tau plyšoju: 


Nėra logaritmo neteigiamųjų skaičių arba lygaus 1 pagrindu! 


— Vis dėlto lieka dar gerokai. O aš plyšoju, kad visi logaritmai turi 
bendrą tašką: 


log 1 = 0 


— Oe? - paklausė Lėja. 

— Karšta! 

— Tai ir reikėjo įrodyti! 

— Kadangi e yra didesnis už 1, primenu... 

—2,718281828... 

— Taigi yra logaritmas pagrindu e. Jis pavadintas didžiuoju lo- 
garitmu ir pažymėtas didžiąja „L“: 


Log 


— Tai „natūralusis“ arba Neperio logaritmas, pavadintas logarit- 
mų atradėjo pavarde. 

"Turėtų jau sustoti, pakankamai apie tai sužinojo. Tačiau būdami 
kerštingi, jie eis iki pat logaritmų pabaigos. Jie nulėkė į GB, puolė 
prie III skyriaus raidės N. Iš Napjė, įsprausto tarp Klodo Midoržo ir 
Izaoko Niutono kūrinių, jie ištraukė „Mirifici Logarithmorum“. Ji 
prasidėjo sunkiai, jie išvargo vien perskaitę paantraštę. Mirifici Lo- 
garithmorum canonis descriptio, ejusgue usus, in utrague THigonomet- 
ria, ut etiam in omni Logistica Mathematica amplissimi, facillimi et 
expedissimi explicatio, de Johanne Neper. Barone Merchistonii. 

Laimė, toliau buvo vertimas: „Puikių logaritmų taisyklių bei jų 
taikymo aprašymas vienoje bei kitoje trigonometrijoje, kaip ir at- 
liekant visus matematinius veiksmus. Pateikiamas išsamiausias, 
lengviausias bei labiausiai išgrynintas paaiškinimas. Išleista Edin- 
burge, Andrė Harto ateljė 1614 m“. 

56 puslapiai nurodymų, apibrėžimų ir paaiškinimų. Paskui len- 
telės, lentelės... be galo. Tarsi telefonų knygoje. Sunku padaryti 
ką santūresnio. Padovanoti geriausiai draugei, pagalvojo Lėja. 

Garsiosios „Logaritmų lentelės“! 

Ištisus šimtmečius nė vienas nuoseklus skaičiavimas negalėjo 
būti atliktas be jų, o dabar jos priskirtos prie retenybių. Net ma- 
tematika sensta! 

Tad apie kokias „nuostabias taisykles“ rašė Napjė? Melaginga 
reklama? Visas logaritmų grožis bei veiksmingumas tilpo į vieną 
sakinį: „Sandaugos logaritmas yra logaritmų suma“. 


log xy = logx +lo0gy 


Džonatanas pamėgdžiojo Habibio tarseną: „Nori daugybos? O 
aš tau atliksiu sudėtį!“ Paskui jis staiga tapo tarpininku iš France 
Culture: „Sudėties mechanizmams esant daug paprastesniems nei 
atliekant daugybą, nauda yra akivaizdi. Logaritmas atlieka de- 
multiplikatoriaus vaidmenį“. 

Toliau ėjo: norint atlikti dalybą, pakanka atimti: 


log x/y = logx - log y 

Norint pakelti laipsniu, pakanka atlikti daugybą: 
logx = nlogx 


O gražiausia traukiant šaknis! Norint ištraukti šaknį, pakanka at- 
likti dalybą. Pavyzdžiui, kad ištrauktum kvadratinę šaknį, pakan- 
ka padalyti iš 2! 


log Vx= 1/2logx. 


— Nori septynioliktojo laipsnio šaknies iš 1789: 1789? Padalini 
log 1789 iš 17. Paskui logaritmų lentelėje ieškai šito skaičiaus 10- 
garitmo. Šis skaičius - tai 17-ojo laipsnio šaknis iš 1789! Jau, pa- 
nelyte! 

1614 metais pasirodžiusi Džono Napjė reklama nebuvo meia- 
ginga! 

Lėja mąsliai tarė: 

— Tikriausiai tai buvo pasiutusi revoliucija! 17-ojo laipsnio šak- 
nis, Dieve mano! Ir kvadratinė šaknis! Tikriausiai sėdėdavo prie 
jų ištisas dienas. O čia staiga bum, sužinai iš logaritminių lentelių 
per minutę. Sunku įsivaizduoti, kas tai turėjo būti. Šiandien, kai 
turim skaičiuotuvus, darbą atlieka mašina. 

— Talio felachas! 

— Ką čia pasakoji'? 

— Aš nepasakoju, aš kartoju. 

Frazė jai išsprūdo. Jie nesąmoningai pažvelgė tuščios laktos 
link. Lėja pakilo, priėjo. Vanduo buvo pakeistas, lesykla pilna 
šviežių grūdų, lyg Nofutur tuoj turėtų parskristi. Dž. ir L. neti- 
kėjo, kad Nofutur parskris. Tiesą sakant, jie manė, kad niekad 
jos nepamatys. Tik tikriems profiams galėjo pavykti vidur die- 
nos patekti į namus, chloroformu apsvaiginti Nofutur ir nepa- 
stebimai pasprukti. 

Jie suprato, kad Nofutur tikriausiai velniškai vertinga, jei pra- 
ėjus šešiems mėnesiams, šie tipai iš blusturgio vis dar ieškojo ir 

atėjo atsiimti. Tai buvo išties nepaprasta papūga. Kad ir nebūda- 
mi tos srities žinovai, Dž. ir L. pripažino, jog Nofutur darė ne- 
įprastus dalykus. „Galbūt ji cirko papūga. Tikrai, gera mintis, 
reikėtų pasitarti su kitais ir ieškoti šia kryptim. Kasmet iš cirkų 
pasprunka tigrai, smaugliai ir hienos. Kodėl papūgai nepaspru- 
kus? Galbūt šitie gerai apsirengę tipai - cirko darbuotojai, no- 
rėję atgauti mokytą papūgą. O ne gyvūnų prekiautojai. Štai ką 
reiškia neįžvelgti visų prielaidų“, - nusprendė Džonatanas. 


Pasisėmę naujų žinių, Dž. ir L. galėjo deramai pasirodyti ponui 
Riušui. Iš Monmartro į kambarį-garažą veržėsi sudegusios alyvos 
dvokas. Ponas Riušas klausėsi jų tysodamas lovoje su baldakimu. 

Džonatanas paskelbė: 

— e istorija! e kaip Oileris*. Laikykitės, pone Riušai. Tuoj vis- 
kas ims suptis! 

— Savo lovoje su baldakimu aš nieko nebijau. Čia garantuotai 
nenuskęsiu. 

— Jūs atsakingas už rytinę vėjų rožės kryptį - 1R Ferma? 

— Atsakymas teigiamas. 

— Ji nurodo diferencialinį skaičiavimą? 

— Atsakymas vėl teigiamas. 

— Vadinasi, jums nesvetimos kalbos apie išvestines bei pirmi- 
nius skaičius! 

— Ir vėl atsakymas teigiamas. 

Jie ilgai kalbėjo. Kai baigė, ponas Riušas buvo sužinojęs dau- 
gybę dalykų apie e ir logaritmus, tačiau tarė: 

— Jūsų e nepaaiškina, kodėl Atradimų rūmų formulė yra pati 
gražiausia iš visų matematikos formulių. 

— To nebuvo reikalaujama, - striktelėjo Džonatanas. 

— Išties klausiau Makso. 

— Jis — tai jis, 0 e - tai mes. Beje, kur jis? 

— Blusų turguje. Ten jis būna ištisas dienas. Klausinėja žmonių, 


* Euler - Oileris (pranc.). 

veda savo bylą. Nori rasti abu tipus, pagrobusius Nofutur. Jis įsi- 
tikinęs, kad tai tiedu iš angaro. 

— Tai gali būti pavojinga, - tarė Džonatanas. 

— Jei jis taip nusprendė, niekas neuždraus ten eiti. Pats puikiai 
žinai, — tarė Lėja. 

Ji patogiai įsitaisė plačios pono Riušo lovos kojūgalyje. Įsisu- 
pusi į aksominį baldakimą, pareiškė: 

— Antroji e istorija! Džonas Napjė dvidešimt savo gyvenimo 
metų sudarinėjo logaritmų lenteles. 

— Dar vienas, — sušuko ponas Riušas pasikišdamas po galva 
storą pagalvę. - Kam būčiau galėjęs skirti dvidešimt savo gyveni- 
mo metų?.. 

Kažkas paskrebeno duris. Įžengė Maksas. Nustebęs, kad apti- 
ko tiek daug Žmonių, norėjo išeiti. 

— Ne, pasilik! 

Lėja jį įsitempė ir pasiūlė: 

— Eikš, sėskis. 

Jo veidas buvo liūdnas. Ji stačiokiškai rėžė: 

— Gaidžiai - ne papūgos! 

Visi nustebo. Klastingai šypsodamasi, ji tęsė: 

— Tačiau ir tie, ir tos yra plunksnuočiai. Džono Napjė gaidžio 
plunksnos buvo juodut juodutėlės. Napjė buvo magas. Gaidys 
jam pranešdavo visas kaimynų paslaptis. Vieną dieną namuose 
įvyko vagystė. Ženklai rodė, kad tai tegali būti vieno iš tarnų 
darbas. 

Napjė paslapčiom pagremžė suodžių iš židinio vamzdžio. Iš- 
tepliojęs gaidį, uždarė jį tamsiame kambaryje. Sušaukęs tarnus 
paskelbė, kad jie turės įeiti į kambarį ir vienas po kito paglostyti 
gaidį. Kai vagis prisilies prie paukščio, šis užgiedos. Tarnai suėjo į 
kambarį. Kurį laiką pabuvę pas gaidį, jie su palengvėjimu grįžo. 
Gaidys nė karto neužgiedojo! 

— Gal prarado balsą? - pasidomėjo ponas Riušas. 

— Nė vienas iš tarnų nebuvo apsivogęs? - paklausė Maksas. 

— Gaidžiui buvo surištas snapas? —- pasiteiravo ponas Riušas. 

— Neatspėjot! Napjė paprašė tarnų parodyti rankas. Visų ran- 
kos buvo suodinos, išskyrus to, kurio buvo baltutėlės. 

Maksas atitoko: 

— Vagies! Baltarankio rankos buvo nešvarios! 

Paskui patylėjęs pridūrė: 

— Norėčiau turėti tokį gaidį. Jis man padėtų aptikti banditus, 
pagrobusius Nofutur. 

Jis išėjo. 

— Palauk, Maksai, — šūktelėjo Džonatanas sulaikydamas jį ant 
slenksčio. Kreipėsi į poną Riušą. —- Pasakyta — padaryta! Kalbu 
apie formulę, į kurią, atrodo, sutelkėt visą dėmesį. 

— Kaip tai visą dėmesį! — Ponas Riušas atsitiesė vežimėlyje. — 
Man tvirtinama, kad tai pati gražiausia formulė pasaulyje, o aš ne- 
turiu į ją Žvegti rimtai! Man, jaunuoliai, grožis - svarbus dalykas. 

— Čia dalyvaujantis Maksas Lijaras buvo įpareigotas nedelsiant 
pateikti atsakymą, — pareiškė Lėja. - Kadangi asmeninis reikalas 
neleido jam pačiam atlikti pastarojo darbo, jis mums perdavė sa- 
vo pareigas. 

Maksas patvirtino ir nustebęs paėmė jų ištiestą sulenktą lapą. 
Ponas Riušas atidžiai išklausė ir perskaitė atsakymą: 


Šioje paprastoje formulėje yra visi fundamentalūs matematikos 
dydžiai: 


1,0, 1, e, i. 


Degėsių kvapas... 1771 metų gegužės popietę Sankt Peterburge 
stebinančiai greitai plinta gaisras. Liepsnose išnyksta per 500 


r, 


(ABSIALy, 
TOS 


420 


pastatų. Oileris pluša kambaryje, atstojančiame jam biurą. Jis vie- 
nut vienas dideliame name. Liepsnos apjuosia kambarį, nėra kuo 
kvėpuoti. Oileris negalės išeiti, jis beveik aklas ir nevalioja rasti 
kambario durų. Uždusęs įpuola žmogus, Peteris Grimas, jam pa- 
tarnaujantis bazelietis. Užsiverčia Oilerį ant nugaros, paprašo į5i- 
kibti į pečius ir pasileidžia per liepsnas. Priešais namus nerimastin- 
gai lūkuriuoja minia. Iš liepsnų išnyra Peteris. Jis paleidžia Oilerį. 
Nė vienas iš vyrų neapdegė. Stebuklas. Susijaudinęs Oileris nupa- 
sakoja vietą, kur sudėti jo rankraščiai. Dešimtys kartoninių dėžių, 
kaupinų užrašų, atsiminimų, apskaičiavimų... Sustoja grandinė. 
Dauguma rankraščių buvo išgelbėti. Bet viskas, prie ko Oileris 
dirbo tuo metu, kai išplito gaisras, išnyko liepsnose. Tame kamba- 
ryje buvo jo biblioteka. Visiškai sunaikinta! Bernulis, atpasakoda- 
mas tokią sceną, rašė, kad jam „vos pavyko išgelbėti savo chalatą“. 
Ponas Riušas pajuto dilgtelint širdį. Kiek visoje šioje istorijoje 
sudegusių knygų! Jis pakėlė akis, meiliai apžvelgė Girios biblio- 
teką. Visos šios knygos puikios. Bibliotekai išties pasisekė! 
Staiga jis prisiminė siaubą pamanius, kad į GB įsmuko vagišius. 
Vagystė neįvyko. Bet ar jis pagalvojo apie ugnį? Nė karto jam nė 
netoptelėjo, kad dirbtuvėje gali kilti gaisras ir sunaikinti bibliote- 
ką. Koks nerūpestingumas! Šias knygas Groruvras išsiuntė iš Ma- 
nauso norėdamas išsaugoti, jos perplaukė Atlantą, vos nenusken- 
do ir galų gale virs dūmais Monmartro kalvos menininko dirbtuvė- 
je! Ojuk joje nėra nei spynos, nei signalizacijos, nei priešgaisrinės 
įrangos, nei dūmų detektoriaus. Tai buvo beprotybė! Ak, žinoma, 
jis jas mylėjo. Tačiau nieko nepadarė joms apsaugoti. Deja, negalė- 
jo ir sukliudyti pagrobti Nofutur. Tas pats pasikartojo ir su GB, o 
čia jau negalima keikti invalido kojų, jos niekuo dėtos. Tai, ką myli, 
reikia tausoti. Aš - neatsakingas senis. Iš GB jis nuvažiavo į knygy- 
ną. Reikėjo veikti nedelsiant. Peretė Žinotų, ką daryti. Kol nebuvo 
klientų, pasidalijo su ja savo būgštavimais. 
Nors gyveno iš knygų prekybos, ponas Riušas buvo iš tų knygi- 
ninkų, kuriems kūrinys visuomet yra daugiau nei parašyta kaina. 
Peretei, kuri paklausė, kiek kainuotų GB, jis atsakė: 

— Daug šimtų milijonų. 

Jis pridūrė: 

— Nauji milijonai! Šalin tą žodį! Jei sužinotų, kad Ravinjano 
gatvės namukas priglaudė šitokį lobį, tai būtų kvietimas plėšti, 
grobti, plėšikauti. 

Ak tu niekše, niekše! 

Niekšas, be abejo, buvo Groruvras. Ponas Riušas išvydo spąs- 
tus, į kuriuos jį buvo įviliojęs senasis draugas Elgaras. Groruvras 
vertė jį elgtis, kaip jis pats pasielgė su savo įrodymais: privertė 
slapukauti. Ponas Riušas buvo užspeistas, priverstas saugoti Gi- 
rios bibliotekos egzistavimo paslaptį. Iš gūdžiausios Amazonijos 
džiunglių glūdumos Elgaras išsiuntė savo rinktinę paslaptį, ir po- 
nas Riušas buvo priverstas ją saugoti. Ne tik jis, bet ir Peretė, 
Maksas, Džonatanas su Lėja. Taip pat ir Nofutur. Neskaitant Al- 
bero ir Habibio. Tai kėlė pasipiktinimą. 

Peretė palaukė, kol jo pyktis išblėso ir pasiūlė kreiptis į specia- 
lizuotą saugos tarnybą. Prisidengę tuo, kad nori knygyne įsirengti 
priešgaisrinę apsaugą, lieptų įrengti ir GB dirbtuvėje, kurią pri- 
statytų kaip prekių sandėlį su knygyno atsargomis. Knygų vertei 
nuslėpti uždengs lentynas brezentu, kad, tarkim, apsaugotų nuo 
įrengimo darbų sukeltų dulkių. 

Tačiau tai brangiai kainuotų. 

Įrengimo išlaidoms padengti Džonatanas pasiūlė parduoti vie- 
ną iš GB knygų. Pono Riušo veidas sustingo. 

— Parduoti vieną, kad būtų išgelbėtos visos! - paaiškino Lėja. 

— Išrinktume pačią neįdomiausią, ne seniausią... 

— Pačią jauniausią? Kaip tas jūreivėlis, kurį paaukojo, kad išgel- 
bėtų įgulą? Traukė šiaudelį, kad sužinotų, kuris, kuris, kuris suval- 
gytas bus, —- padainavo ponas Riušas rūgščiu balsu. - Niekada! 

Ponas Riušas ištuštins savo santaupas. Peretė pasirūpins vis- 
kuo kitkuo. 


Išlaisvintas nuo materialių rūpesčių, ponas Riušas galėjo mąstyti 
apie tai, kas nutiko nuo tada, kai perskaitė kelias eilutes apie Oi- 


/; 
“, 
9 


ARSIauy, 
UT 


422 


lerio mirtį. Jis dar kartą gavo patvirtinimą, kad Groruvras nieko 
nedarė šiaip sau. Leonardą Oilerį laiške paminėjo norėdamas per- 
spėti dėl gaisro. Tai atrodė akivaizdu. Tik... nesisiejo. 1. Oilerio 
namai nesudegė. 2. Rankraščiai nesudegė. 3. Biblioteka sudegė. 
Visiškai priešingai, nei atsitiko Groruvrui! Mintyse ponas Riu- 
šas atkūrė chronologiją. Laiškas parašytas likus mėnesiui iki gais- 
ro Manause, vadinasi, Groruvras negalėjo minėti Oilerio norė- 
damas atkreipti dėmesį į gaisrą. Tad toks įvykių traktavimas yra 
klaidingas, traktavimas a posteriori. Sankt Peterburgo ir Manau- 
so sugretinimas buvo atsitiktinis, Groruvras neturėjęs tokių keti- 
nimų. Vadinasi, Oileriui figūruoti sąraše buvo kita priežastis. Po- 
nas Riušas nusprendė dar kartą pasidomėti Oilerio gyvenimu. 


Kai Maksas neidavo į blusų turgų, tai užsukdavo į GB, netarda- 
mas nė žodžio prisėsdavo greta pono Riušo. Taip buvo ir tada, 
kai ponas Riušas vėl kibo į Oilerio „Pilną raštų rinkinį“. Maksui 
jis skaitė balsu: 

— 1760 metais, Septynerių metų karo metu, rusų būriai užėmė 
dalį Vokietijos. Traukdami pro Šarlotenburgą, jie nuniokojo Oi- 
lerio dvarą. Sužinojęs rusų generolas Totlebenas nedelsdamas pa- 
siuntė Oileriui laišką: „Mes atėjome ne tam, kad kariautume su 
mokslais“. 

— Aišku, - pritarė Maksas. - Jie atėjo kariauti su žmonėmis. Ne 
kankinti teoremų, bet žudyti vyrų! Ką reiškia totleben? 

— Tot - mirtis, o /eben - gyvenimas. 

— Sakiau jums, - sušuko Maksas mostaguodamas rankomis. — 
Mirtis, gyvenimas! 

Apstulbęs ponas Riušas žvelgė į jį, lyg būtų pamatęs seną ra- 
ganių. | H 

— Ką darė Totlebenas? — paklausė Maksas. 

Ponui Riušui buvo sunku iškart grįžti prie skaitomo teksto: 

— Oileriui buvo tučtuojau apmokėta, - tarė jis. 

— Apmokėti matematikos puslapiai! Pone Riušai, kiek, anot 
jūsų, verta teorema? 

Ponui Riušui dingtelėjo, ar tik jis nesišaipo. Nepaisydamas nie- 
ko, jis tęsė nusprendęs nesustoti, kol nesupras priežasties, kodėl 
Oileris įrašytas į Groruvro sąrašą. 

— Rusijos imperatorė Jekaterina Didžioji norėjo Oilerio į savo 
Mokslų Akademiją. Laimingas, kad gali išsiskirti su Prūsijos ka- 
raliumi Frydrichu II, su kuriuo anaiptol nesutarė, Oileris paliko 
Berlyną ir išvyko į Sankt Peterburgą. Skaitau tau laišką, kurį 
d'Alamberui parašė Frydrichas II pasakodamas apie jo kelionę: 
„Ponas Oileris, iki pamišimo mėgstąs Didžiuosius ir Mažuosius 
Grįžulo ratus, priartėjo prie šiaurės, kad galėtų patogiau juos ste- 
bėti. Laivas, gabenęs jo xz bei kk, patyrė katastrofą. Viskas nu- 
skendo, ir gaila, nes būtų kuo nuo pradžios iki galo užpildyti šešis 
foliantus užšifruotų mokslinių straipsnių, tad iš Europos atimta 
maloni pramoga, kurią būtų suteikusi ši lektūra“. 

— Jis nuskendo? Oileris? 

— Laive jo nebuvo, — atsakė nepaprastai susijaudinęs ponas 
Riušas. 

Jis nudardėjo prie elektrinio virdulio. 

Botanikas Volesas Atlanto viduryje gavo iškart jūros ir ugnies. 
Matematikas Oileris gavo to paties, bet atskirai, - vandens - Bal- 
tijoje, o ugnies —- Peterburge. 

Buvo metas gerti arbatą. Ponas Riušas pasirinko aitrią kinų 
arbatą; stiprią juodąją arbatą jis palikdavo ilgai pritraukti. Po Tot- 
lebeno sunaikintų rankraščių — Baltijoj nuskendę rankraščiai! Pra- 
rasti šeši mokslinių straipsnių tomai! Galbūt vieną dieną plauki- 
kai aptiks Baltijos dugne Oilerio xz bei kk ir amerikiečių režisie- 
rius susuks pelningą filmą, be to, duos darbo daugeliui metų viso 
pasaulio mokslų istorikams. Baltija - ne Atlantas, o XVIII am- 
žiaus rusų burlaivis - ne XX amžiaus brazilų krovininis laivas. 

Ponas Riušas įsipylė puodelį arbatos ir skaitė toliau: 

— Po kiekvieno praradimo Oileris kruopščiai iš naujo surašyda- 
vo tai, kas būdavo prarasta. Reikia pasakyti, kad jis turėjo neeili- 
nę atmintį. Klausyk. Vieną naktį jis nusprendė apskaičiuoti šešis 
pirmuosius šimto pirmųjų skaičių laipsnius ir juos išmokti atmin- 

tinai. Pavyzdžiui, penkiasdešimt vienas pakeltas penktuoju laips- 
niu arba... 

Neleidęs jam tęsti, Maksas suspaudžiojo skaičiuotuvą ir pa- 
skelbė: 

— Trys šimtai keturiasdešimt penki milijonai dvidešimt penki 
tūkstančiai du šimtai penkiasdešimt vienas. 

— Arba, nežinau, gal septyniasdešimt septyni šeštuoju laipsniu, — 
pasiūlė ponas Riušas. 

Maksas pasakė rezultatą: 

— Du šimtai aštuoni milijardai keturi šimtai dvidešimt du mi- 
lijonai trys šimtai aštuoniasdešimt tūkstančių aštuoniasdešimt 
devyni. 

— Šešis šimtus mintinai! Man galva apsisuko! Kaip galima lai- 
kyti galvoje visus šiuos skaičius ir sugebėti užmigti! Oileris nesi- 
stengė atlikti žygdarbio, visų šių atmintin įrėžtų skaičių jam rei- 
kėjo darbui: taip jis apsiprato su skaičiais. Jis buvo Ferma tęsėjas. 
Parašė šimtą penkiasdešimt mokslinių straipsnių! Iki panagjių iš- 
manė visas trigonometrijos bei matematinės analizės formules, 
tačiau tai nebuvo susiję tik su matematika, jis galėjo cituoti visą 
„Eneidą“! Be to, nurodydavo pirmą bei paskutinę visų knygų, ku- 
rias skaitė vaikystėje, puslapio eilutę. 

— Atmintis! - sušuko Maksas, - atmintis! Štai ką jums norėjo 
pasakyti Groruvras. Jo ištikimasis kompanionas galėjo atminti- 
nai cituoti ištisą tekstą. Jo įrodymų tekstą! 

Maksas iš pono Riušo rankų paėmė veikalą apie Oilerio gyve- 
nimą ir skaitė toliau: 

— Dvidešimt aštuonerių metų Oileris buvo susidūręs su labai 
kebliu astronomijos uždaviniu. Jis ėmėsi darbo ir po trijų dienų 
nenutrūkstamo darbo jam pavyko. Tačiau buvo taip įsitempęs, 
kad kraujas išsiliejo į smegenis. Laimei, jo smegenys nepatyrė jo- 
kių komplikacijų. Tačiau nebematė viena akim. Volteras jį pava- 
dino „vienaakiu geometru“. 

Oileris suprato visiškai apaksiąs. Nusprendė tam pasiruošti. Vi- 
sų pirma išmoko „aklai“ rašyti. Užmerkdavo sveikąją akį, imda- 

vo gabalėlį kreidos ir ant didelės grifelinės lentos rašinėdavo vi- 
sokiausias matematikos formules. Iš pradžių jos buvo neįskaito- 
mos, bet palengva taisant judesius, užsimerkęs įstengė užrašyti 
ilgas bei painias matematinės analizės ir visų kitų matematikos 
sričių formules. | 

Jis treniruodavosi kas dieną, kad galėtų įsiminti kiek galima 
daugiau matematinių tekstų. Kai nebematys, tereikės pasirausti 
atmintyje kaip bibliotekoje. Jis tapo gyvąja biblioteka. 

Gyvoji biblioteka! Būtent tokį vaidmenį Groruvras skyrė išti- 
kimajam kompanionui. Oileris mintinai išmoko tekstus, kad ga- 
lėtų jais naudotis, kai nebejstengs skaityti. Ką daro Groruvras? 
Jis priverčia ištikimąjį kompanioną mintinai išmokti savo įrody- 
mų tekstą. Ne todėl, kad būtų apakęs, o dėl to, jei tekstai išnyktų, 
būtų sudeginti. 

Ponas Riušas buvo nepaprastai susijaudinęs: štai ką Groruvras 
norėjo man perduoti paminėdamas sąraše Oilerį . 

— Dabar galima liautis skaityti apie Oilerį. 

Kokį kelią nuėjo, kol tai pasiekė! Jis įsipylė dar arbatos, pa- 
gurkšnojo nedideliais gurkšniukais galvodamas, kad jei nori nu- 
statyti, kas tas ištikimasis kompanionas, negalės apsieiti nenuka- 
kęs į Manausą. Kelionė į Amazoniją atrodė vis neišvengiamesnė. 
Lėja jau senokai tai tvirtino. Kas vyks? Tik jau ne aš! Negaliu 
pajudėti iš čia. Tegu dvyniai ten keliauja, tai jų sumanymas. 

— Gerai, — tarė pokštauti nusiteikęs ponas Riušas, — važiuoju 
mokytis GB atmintinai. Tai geriausia apsauga nuo gaisro. 

— Giriatės, pone Riušai! Oilerio atmintis buvo nepaprasta, nes 
akys nematė. Kai ko nors trūksta, jo vietoje išugdomas kitas su- 
gebėjimas. 

Makso pastaba buvo taikli. Ponas Riušas puikiai suprato, ką 
norėjo pasakyti Maksas eolietis, kuris norėdamas papildyti silps- 
tančią klausą, išsiugdė puikų sugebėjimą visu kūnu „jausti“ gar- 
sus. „O ką ašišsiugdžiau nuo to laiko, kai negaliu vaikščioti? Nie- 
ko! Netgi neužsiauginau sparnų! Vėlai pradėjęs, baigsi dar vė- 
liau...“ Ši mintis jį papiktino. 


39. 
(21 


/; 
1, 
9 


(ARS IAL, 
251N35 


426 


Nežinodamas, kokia sumaištis apėmusi poną Riušą, Maksas 
toliau skaitė atkreipdamas dėmesį, kad Oileris turėjo nuojautą 
mokydamasis visus savo matematinius tekstus atmintinai, „nes 
jeigu net nebūtų apakęs, knygų, beje, jam būtų pritrūkę, kadangi 
jos dingo kilus namuose gaisrui“. Jis pridūrė: 

— Taip ir būtų atsitikę, jei jūsų bičiulis Groruvras nebūtų jums 
atsiuntęs Girios bibliotekos. 

Pono Riušo galvoje tvikstelėjo baisi mintis. Tai, kas iki šiol jam 
atrodė stebuklas, tikriausiai toks nebuvo. Groruvras ponui Riu- 
šui, dar nesudegus namams, atsiuntė GB ne dėl „stebuklingo at- 
sitiktinumo“, o kad žinojo, jog namai sudegs. Todėl... 

Oho. Todėl, jeigu ši prielaida pasirodytų teisinga, gaisras buvo 
jau nebe atsitiktinis, bet tyčinis. Ponas Riušas atsisakė pripažinti ir 
išmetė iš galvos mintį, kad Groruvras pats galėtų būti padegėjas. 

Maksas tebeskaitė apie Oilerį: 

— Jo kairioji akis ėmė akti. Po kurio laiko, atvykęs į Sankt Pe- 
terburgą, ja visiškai nebematė. Nusprendė, kad reikia operuoti 
kataraktą. Operacija pavyko. Jis ėmė matyti viską, kas ilgus me- 
tus buvo išnykę, - visas būtybes, pradedant nuo pačių brangiau- 
sių. Didžiulis gyvenimo džiaugsmas! Su kokiu malonumu ėmėsi 
pats rašyti laiškus. Visiems savo gausiems adresatams: Bernuliui, 
Lagranžui, Goldbachui... 

— Pakartokit pavardę! 

— Goldbachas. 

— Goldbachas, Goldbachas... Tai juk antroji Groruvro įrodyta 
hipotezė! Reikia tučtuojau patikrinti. Gal nueitum į mano kam- 
barį ir atneštum laišką? 

— Pone Riušai, ne viską iš karto! Baigiam Oilerį ir pereinam 
prie Goldbacho, - pasiūlė Maksas ir nedelsdamas skaitė toliau. 

Tačiau ponas Riušas, paskendęs savo mintyse, jo neklausė. Ne- 
tikėtas Goldbacho įsibrovimas greta Oilerio pakeitė kortų daliji- 
mą ir sukėlė abejonę antrąja išvada: cituodamas Oilerį, Groruv- 
ras norėjo užsiminti ne apie ištikimojo kompaniono atmintį, bet 
apie antrąją hipotezę. 

Kodėl ne apie abidvi? 

— Kilo infekcija ir po siaubingų skausmų Oileriui apžilpo ant- 
roji akis; dabar jis buvo visiškai aklas. Žinoma, tam jis buvo pasi- 
rengęs. Jam buvo penkiasdešimt devyneri, tai buvo dar prieš gais- 
rą. Jis buvo aklas aštuoniolika metų. Kai liovėsi skausmas, jis iš 
naujo kibo į darbą, — ėmėsi redaguoti didžiulį algebros veikalą. 
Nusisamdė gražiai rašantį jauną siuvėjuką savo diktuojamiems 
tekstams rašyti. Oileris nusprendė taip sudaryti tekstą, kad vyru- 
kas palengva suprastų, apie ką rašo. Kad tai pavyktų, tekstas tu- 
rėjo būti toks suprantamas, jog jį rašydamas jaunuolis perprastų 
matematiką. Kai knyga buvo baigta, siuvėjo parankinis galėjo 
spręsti iš tikro sunkius algebros uždavinius. 

Ši istorija priminė Maksui vieną dalyką. 

Ponas Riušas buvo greitesnis: 

— Feraris, Liudovikas Feraris! Kardanas jį nusamdė pasiunti- 
nuku, ir jis tapo garsiu matematiku! 

— Tačiau tai buvo demonas, - priminė Maksas. — Tekste nesa- 
koma, kad siuvėjo parankinis būtų buvęs demonas. Oileris toliau 
dirbo, o siuvėjukas rašė. Mirė jo žmona, Oileriui buvo šešiasde- 
šimt devyneri. Žinot, ką jis padarė? Kitąmet jis dar kartą vedė. 
Matot, niekad nevėlu. Be to, vedė savo žmonos netikrą seserį. 
Netikrą svainę. 

— Man taip negali atsitikti. Aš neturėjau pirmos Žmonos, - pa- 
reiškė ponas Riušas. 

Maksas, kurio niekas negalėjo sustabdyti, skaitė toliau: 

— Pirmosiomis 1783 metų rugsėjo dienomis, praėjus dvejiems 
metams, kai sudegė jo biblioteka, Oileriui prasidėjo svaigulio 
priepuoliai, tačiau jie nesutrukdė jam apskaičiuoti aero... ae- 
rostatinių rutulių judėjimo. Rugsėjo 7 dieną per popiečio po- 
gulį jis padiskutavo su draugu, paskui paišdykavo su vienu iš 
dvidešimt šešių anūkų. Geriant arbatą, jį ištiko apopleksijos 
priepuolis. 

Kas toji apopleksija? 

— Tai... kai nusilpsta širdis. 

— Jis sušuko: „Mirštu!“ ir neteko sąmonės. Vakare mirė. Jam 
buvo 76 metai 5 mėnesiai ir 3 dienos. 

— Pagaliau nors vienas, kuris nemirė 84-erių! —- negalėjo susi- 
valdyti nesušukęs ponas Riušas. 

Maksas padėjo knygą. Jo veidas buvo rimtas. Atidžiai žvelgė į 
poną Riušą juodomis akutėmis. 

— Pone Riušai, prašyčiau jūsų daugiau nebegerti arbatos. 


21 SKYRIUS 


Hipotezės ir ko... 


Visiškai paprastas teiginys, kurį be vargo suvoktų vidutinis licėjaus 
moksleivis. Teiginys, kurį visi mano esant teisingą, tačiau niekas 
negali įrodyti jo teisingumo. Būtent tai, ko man reikėjo! Koks gardus 
kąsnelis! Ponas Riušas turėjo po akimis Groruvro laišką. Jis pri- 
važiavo prie GB lentynų. 3 skyrius. 

Štai ką perskaitė Groruvro kortelėje: 


Goldbacho prielaida 


Vieną 1742 metų dieną matematikas Kristianas Goldbachas nu- 
siuntė laišką kolegai Leonardui Oileriui, jame parašė tokį sakinį: 
„Kiekvienas lyginis skaičius (tik ne 2) yra dviejų pirminių skaičių 
suma“. Pavyzdžiui, 16 = 13 + 3arba 30 = 23 + 7. 

Nuo Gauso laikų žinoma, kad kiekvienas sveikasis skaičius gali bū- 
ti vieninteliu būdu suskaidytas į begalinį pirminių skaičių nusileidi- 
mą. Goldbachas tvirtino, kad jį galima taip pat suskaidyti kaip su- 
mą ir kaip baigtinę pirminių skaičių sumą! Puiku! 

Praėjo pustrečio šimtmečio; vis dar nežinoma, ar šis teiginys, ži- 
nomas Goldbacho hipotezės pavadinimu, yra teisingas. 

Aš jo imuosi. 


Toliau ėjo pastaba. Rašyta kitokiu rašalu, ji buvo akivaizdžiai 
brūkštelėta vėliau. 

N. B. Rusas I. M. Vinogradovas įrodė, kad kiekvienas sveikasis 
nelyginis skaičius, didesnis už 31*3*8 997. yra trijų pirminių skaičių 
suma. Galiausiai kinas Čen Džing Runas gerokai pažengė šiuo klau- 
simu. 

Tačiau teiginys vis dar nebuvo (rodytas. 

Man beveik pasisekė. 


Toliau kortelėje buvo sakoma štai kas: Oilerio dėmesį į Ferma 
skaičių teorijos veikalus atkreipė Kristianas Goldbachas. Tuojau 
pat aistringai susidomėjęs, Oileris pateikė išsamius daugumos Fer- 
ma teiginių įrodymus patvirtindamas, kad pastarasis turėjo šioje 
srityje aiškią, stebinančiai aiškią, viziją. 

Vis labiau domėdamasis Ferma kūriniu, Oileris susitarė, kad 
galėtų naudotis jo popieriais. Juos atidžiai išstudijavo. Vidury įro- 
dymo „nė vieno stačiojo trikampio plotas nėra kvadratas“ jis vis 
dar Diofanto „Aritmetikos“ paraštėje randa prielaidos n = 4 įro- 
dymą: 


x* + y* = z' neišsprendžiama su sveikaisiais skaičiais. 


Beje, tai buvo vienintelis kartas, kai Ferma aiškiai panaudojo 
begalinį nusileidimą. 

Oileris tuojau pat kibo į darbą taikydamas šį garsų metodą ir 
pasistengė įrodyti hipotezę n = 3, paėmęs ne realiuosius, o kom- 
pleksinius skaičius. 1753 metų rugpjūčio 4 dieną jis paskelbė ką 
tik įrodęs, kad: 


„Sveikųjų skaičių kubas negali būti dviejų kubų suma“. 
— Tik... - rašė Groruvras kortelėje, - Oileris įrodyme padarė klai- 
dą! Jo metodas, priešingai, buvo visiškai protingas. Vėliau itin 


sėkmingai taikomas. 


Prasidėjo hipotezės epopėja. 

Prieš sušaukdamas „hipotezių vakarėlį“, ponas Riušas rimtai 
iškalė kitas Groruvro korteles. 

Reikšmingiausią vakarėlį. Praėjus daugiau nei šešiems mėne- 
siams, pagaliau buvo imtas nagrinėti ketvirtasis klausimas: ar Gro- 
ruvras tikrai įrodė hipotezes, kurias sakėsi įrodęs? 

Visi suvokė, koks reikšmingas šis vakarėlis. Visi buvo čia. Išsky- 
rus Nofutur. Ji buvo visų mintyse. Niekas neišsidavė. Ponas Riušas 
išsitraukė amuniciją, perskaitė Groruvro kortelės pavadinimą: 


Iki šios dienos nueiti skirtingi etapai siekiant įrodyti 
Ferma hipoteze 


Groruvras buvo išbraukęs „įrodyti“ ir pakeitęs į „panaikinti“. Hli- 
potezės panaikinimas! 


Pirmasis rezultatas. Šią hipoteze pakanka įrodyti tik laipsnio rodik- 
liams, išreikštiems pirminiais skaičiais n. Tai leidžia išvalyti dirvą ir 
pašalinti visus nepirminius skaičius! 


Paskesnės matematikų kartos imasi hipotezės laipsniškai, ją „Žiau- 
berioja“. Nepajėgę iš pat pradžių įrodyti jos kaip visumos, išskai- 
dys į atskiruosius atvejus, į kuriuos vis dėlto galės atsakyti. Ir pa- 
lengva galbūt... 


Iškrutėta nepaprastai lėtai. Prabėgo šimtmetis. Buvo toliau „žiau- 
beriojama“. Ležandras įrodys prielaidą, kur n = 5, Lamė -kurn = 7, 
o tuo tarpu Leženas-Dirišlė įrodys, kur n = 14. 

1820 metais jauna moteris Sofi Žermen, kai kuriuos savo darbus 
pasirašiusi „pono Leblano“ pavarde (!), buvo pirmoji, pateikusi ben- 
drąjį rezultatą, nukreiptą ne į duotojo laipsnio rodiklio vertę, bet į 
visą tam tikros formos pirminių skaičių kategoriją. 


Lėja pašoko. Jai gerklėje dar buvo įstrigęs Hipatijos nužudymas. 
Puikus revanšas niekšams ir fanatikams. Tačiau matematikei rei- 

kėjo slapstytis dedantis vyriškiu! Vis tiek puikus revanšas. O be 
to, kai moterims nepaliaujamai priekaištaujama, kad jos tesido- 
mi savo asmeniniais reikaliukais, ši moteris pirmutinė užčiuopė 
bendrąjį atvejį. 

Ponas Riušas, visuomet besižavintis Lėjos energingumu, toliau 
skaitė kortelę: 


1847 metų kovo 1 diena, Mokslų Akademijoje įvyko nepaprastas se- 
ansas. Vienas po kito pakilo du vyrai: Gabrielis Lamė ir Ogiustenas 
Koši, vienas iš didžiųjų XIX amžiaus matematikų. Abu pateikė po ant- 
spauduotą voką, kuriuose buvo išsamus Ferma prielaidos įrodymas. 
Auditorija nustėro. Katras iš jųdviejų pelnys aukso medalį? 

Praėjo mėnuo. Kitame seanse buvo laukiama Lamė, buvo laukia- 
ma Koši, tačiau vokiečių matematikas Ernstas Kumeris į Akademi- 
ją atsiųstame laiške įrodė, kad ir vienas, ir kitas buvo priskyrę 
kompleksiniams skaičiams realiųjų skaičių savybes. Koši ir Lamė 
įrodymai buvo neteisingi! Jie padarė tą pačią klaidą kaip Oileris 
prieš šimtą metų. 

Beveik tuo pačiu metu Kumeris, remdamasis skaičių, kuriuos pa- 
vadino idealiaisiais, savybėmis, įrodys hipoteze, liečiančią beveik 
visus pirminius skaičius, mažesnius už 100. Paskui antroje mūsų 
amžiaus pusėje šis procesas pagreitėjo. Kompiuterių dėka bus įro- 
dyta hipotezė dešimtims tūkstančių, paskui šimtams milijonų skai- 
čių. Tačiau tai visuomet buvo baigtinis skaičius. Pagaliau devinta- 
jame dešimtmetyje buvo gauta dauguma svarbių rezultatų: per 
tris šimtmečius buvo pereita nuo 1 prie 2, prie 3, prie 4, prie 100, 
prie daug, prie begalybės, beveik visko. Prielaida bus įrodyta tik 
tada, kai bus pasiektas VISKAS! 

Imuosi šio darbo. 


Džonatanui pavyko sulaukti, kol ponas Riušas baigs skaityti ne- 
pabaigiamą kortelę. 

— Atkreipiu dėmesį, — tarė jis, — kad vienas iš didžiausių XIX 
amžiaus matematikų, kuris tikėjo įrodęs Ferma prielaidą, apsiriko. 

Jie atkreipė dėmesį, kad Džonatanas atkreipė dėmesį, ir ponas 
Riušas paėmė kitą kortelę. 


Ankstesnėje kortelėje rašiau, kad Oileris pateikė išsamius daugu- 
mos Ferma pasiūlymų įrodymus, tvirtinančius, kad pastarasis tu- 
rėjo aiškią viziją, kas teisinga skaičių teorijos srityje. Iš tiesų. Iš- 
skyrus vieną atvejį... 

1640 metais Ferma parašė savo bičiuliui Frenikliui: „Esu įsitiki- 
nes, kad 2, pakeltas 2". + 1, visuomet yra pirminis skaičius. 
Neturiu tikslaus įrodymo, tačiau išbraukiau tokį didelį kiekį dalik- 
lių remdamasis nepaneigiamais įrodymais, ir mano galvoje tokios 
šviesios mintys, kad būtų sunku man paprieštarauti". Kiek vėliau, 
siekdamas įkalti vinį, jis parašė Paskaliui: „Atsakau jums siūlyda- 
mas tiesą“. 

1732 metais Leonardas Oileris įrodys, kad penktasis Ferma skai- 
čius: 2, pakeltas 23, - 1, tai yra 23? - 1, kuris lygus... 


Laimė, puikiai matau, pasidžiaugė ponas Riušas. 


„lygus 4 294 967 297, dalijasi iš 641. Vadinasi, nebuvo pirminis. 
Antroji Ferma prielaida buvo klaidinga! Taigi vieną kartą Ferma 
buvo sukiydes. Kodėl ne du? Kodėl jo pirmoji prielaida turėtų būti 
teisinga? 


— Tik atkreipiu dėmesį, — tarė Džonatanas, - kad vienas iš di- 
džiausių XVII amžiaus matematikų, kuris tikėjo įrodęs teiginį, 
apsiriko. 

Buvo atkreiptas dėmesys, kad Džonatanas atkreipė dėmesį, ir 
ponas Riušas skaitė toliau: 


Todėl nepaisydamas daugybės dešimčių matematikų, kurie prieš 
mane bandė įrodyti šią prielaidą ir kurie buvo įsitikinę savo tiesa, 
mėginimų, iš pradžių bandžiau įrodyti, kad ji neteisinga. Dirbau 
ilgai. Nesėkmingai. Tačiau tokie darbai davė didžiausios naudos, 

nes pats įsitikinau, kad ji buvo teisinga, ir asmeniškai patyriau 
keliais konkrečiais atvejais, kad ji negalėjo būti neteisinga. Nuo tol 
siekiau ją įrodyti. 


XIX amžiaus pradžioje buvo išspręsti visi Ferma palikti atviri klau- 
simai, tie, kurie taip ir liko prielaidomis arba kurių buvo pateik- 
tas ne visas įrodymas. Išskyrus vieną! Nepaliesta liko jo vieninte- 
lė 1637 m. prielaida apie laipsnių sumas. Buvo nuspręsta ją pava- 
dinti Paskutiniąja Ferma teorema (PFT). Šiame pavadinime glū- 
dėjo geroka ironijos dozė, nes iš tikro tai nebuvo teorema. Net 
tai kėlė sunkumų. Teorema ji taptų, kai būtų įrodyta... jeigu vie- 
ną dieną tai įvyks. 

Juo labiau uždavinys nepasiduodavo, juo garsesnis tapdavo. 
1816 m. Mokslų Akademija nusprendė įsteigti apdovanojimą tam, 
kas sugebėtų jį išspręsti. Po keturiasdešimties metų jis dar nebu- 
vo išspręstas. Akademija įsteigė antrą apdovanojimą, šįkart buvo 
pridėtas aukso medalis ir nemenka 3000 frankų suma. Apdova- 
nojimas buvo skirtas Ernstui Kumeriui. 

Ponas Riušas negalėjo nepapasakoti laureato istorijos. 

- Priešingai nei Galua, Abelis bei Gausas, Kumeris nebuvo nuo 
pat jaunystės atsidėjęs matematikai. Kai jis buvo dar vaikas, Eu- 
ropą niokojo Napoleono kampanijos. Prancūzų būriai užėmė jo 
miestą kartu atnešdami, tiksliai nežinau, maro ar šiltinės epide- 
miją. Kumerio tėvas buvo gydytojas, jis išgelbėjo dešimtis ligo- 
nių, tačiau galiausiai nusileido epidemijai. Mažasis Ernstas nu- 
sprendė tapti kariu, kad galėtų pasipriešinti naujai invazijai į mies- 
tą. Sekdamas Tartalijos, Galilėjaus bei Niutono pėdomis, jis ėmė 
studijuoti patrankų sviedinių trajektorijas ir tapo vienu iš geriau- 
sių balistikos specialistų visoje Europoje. 

— Išties, — pastebėjo Peretė, - kur praeina prancūzų būriai, at- 
siranda balistikai. 

— Taigi, - tęsė ponas Riušas, - Kumeris gavo Akademijos ap- 
dovanojimą, kuris buvo menkniekis, palyginti su tuo, kokį prieš 
pat Pirmąjį pasaulinį karą įsteigė nepaprastai turtingas vokietis 

Paulis Volfškelis. Pastarojo suma buvo milžiniška. Tačiau kartu 
buvo iškelta sąlyga: PFT įrodymas turėjo būti baigtas iki 2007 
metų rugsėjo 13 dienos. 

— Kodėl iki šios datos? — pasidomėjo Peretė. 

— 2007/11/137 13 ir 11 yra pirminiai skaičiai dvyniai, - burbte- 
lėjo susijaudinęs Džonatanas. - Na o 2007... galbūt jis taip pat 
pirminis. 

— Visai ne, — pertraukė jį Peretė. - Kai buvau maža, mane mo- 
kė, kad jeigu skaitmenų sumą galima padalyti iš 3, tai ir skaičius 
dalijasi iš 3. Taigi 7 plius 2 plius O plius 0 lygu 9. O 9 dalijasi iš 3, 
vadinasi... 

Auditorija apstulbo. Jie pirmą kartą girdėjo Peretę tariant to- 
kius žodžius. Peretė buvo maža! 

— Tai kas!.. - sušuko ji pamačiusi tokią nuostabą, kurią priskyrė 
savo sugebėjimui skaičiuoti. 

Tada už jų pasigirdo Makso balsas: 

— Tie metai yra kubinė šaknis iš 8 092 772 751. Reikia atsižvelg- 
ti į skaitmenis po kablelio! 

Maksas, sėdėdamas ant žemės su skaičiuotuvu rankoje, žvelgė 
į juos nekrusteldamas, greta pasidėjęs atverstą užrašų knygelę. 

— Iš kur Žinai? — beveik agresyviai paklausė Lėja. 

— Savo užrašų knygutėje ieškojau, kelinta metų diena buvo rug- 
sėjo 13-oji. 256-0j1. Padalijau 365 iš 256, gavau 0,701369, pridėjau 
prie 2007, gavau 2007,701369, padauginau iš to paties paeiliui du 
kartus ir gavau kubą. Ir pateikiau dar karštą. 

Peretė tučtuojau pagalvojo: „Kad tik jis man dvidešimt septy- 
nerių metų nepasigautų tuberkuliozės kaip Abelis!“ 

— Ką gi, draugai, nepagavot minties, - skubiai pertarė ponas 
Riušas nenorėdamas, kad Maksas suprastų, jog ką prieš akimir- 
ką padarė, nelabai įprasta jo amžiaus berniukui. 

Ponas Riušas papasakojo paauksuoto apdovanojimo istoriją. 
Jaunasis Paulis V. buvo nepaprastai turtingas ir nepaprastai ne- 
laimingas. Jis mylėjo moterį, kuri jo nemylėjo. 

— Kaip Galua! Jis taip pat buvo įsimylėjęs moterį, kuri jo ne- 

mylėjo, — prisiminė Džonatanas. - Kas jiems, kad įsimyli jų ne- 
mylinčias moteris? 

— Tai dažnokai pasitaiko, ar ne, pone Riušai? — paklausė Lėja. 

Ponas Riušas neatsakė. 

— Aš, - pasigyrė Džonatanas, - nemylėčiau moters, kuri nemy- 
lėtų manęs. Man nepatinka, kai esu nemylimas. 

— Tai nėra taip paprasta, - tarė Peretė. 

— Vadinasi, nemyli jokios moters. Hi hi, - burbtelėjo jam Lėja. 

— Tik todėl, kad galėtum mylėti ką nors, kas nemylėtų tavęs? 

— Apie tai negali būti nė kalbos. Visi vyrai eina dėl manęs iš 
proto! | 

— Būkit malonūs apsieiti be psichoterapeuto seanso, — pertarė 
juos ponas Riušas. - Ir grįžkim prie... koks buvo tavo skaičius? 

— Kubinė šaknis iš 8 092 772 751. Būtina atsižvelgti į dešimtai- 
nius skaitmenis! - priminė Maksas. 

— Nelaiminga Galua meilė buvo dvikovos, kurioje jis Žuvo, prie- 
žastis. Paulį V. nelaiminga meilė pastūmėjo priimti baisų spren- 
dimą. Jis nusprendė nusižudyti. 

Paskyręs datą, jis pasirinko valandą: Paulis V. pasidarys galą 
baigiantis paskutinei dienai. Prieš pat vidurnaktį paleis kulką į 
galvą. Atėjo paskutinis vakaras. Paulis V. buvo tvarkos žmogus, 
jis sutvarkė reikalus. Surikiavo tai, ką turėjo surikiuoti. Paskui 
parašė testamentą. Kai baigė, pamatė, kad iki vidurnakčio jam 
dar liko pora valandų. Jis ilgai žiūrėjo į pistoletą, padėtą ant sek- 
retero, paskui nužingsniavo į biblioteką. Paulis V. buvo gana ge- 
ras matematikas, jis pamanė, kad paskutinėmis akimirkomis tai 
būtų vienintelė lektūra, galėsianti jį kartu ir sudominti, ir apra- 
minti. Jis pasklaidė nemažai veikalų ir stabtelėjo prie savo tėvy- 
nainio Ernsto Kumerio teksto apie PFT, kur jis buvo įrodęs Koši 
ir Lamė padarytą klaidą. Paulis V. pasinėrė į tekstą. Staiga jo šir- 
dis suplakė... ten buvo klaida! Jis žvilgtelėjo į sieninį laikrodį, jam 
dar liko truputis laiko. Pakankamai, kad įrodytų Kumerį klydus. 
Kokia graži būtų gyvenimo pabaiga, jei paskutinę gyvenimo va- 
landą pavyktų įrodyti, kad tokio didžio matematiko kūrinyje būta 

klaidos! 

Jis atsisėdo prie rašomojo stalo ir ėmėsi darbo eilutę po eilutės 
taisydamas Kumerio tekstą. Priėjus paskutinę eilutę, jam paaiš- 
kėjo, kad Kumerio darbas buvo visiškai teisingas. Nė menkiau- 
sios klaidos. Nusivylęs ir nuvargęs Paulis V. pasitrynė smilkinius 
ir pakėlė akis nuo prirašinėtų tyrimo popierių. Buvo prašvitę. Vi- 
durnaktis praėjo. Jis buvo gyvas! 

Jis užvertė Kumerio tekstą, sulankstė lapus, pasidėjo pistoletą, 
sudraskė testamentą ir pamiršo jaunąją moterį. Įvykiai paskatino 
rasti sprendimą: prisikelti per įrodymą. 

Jis buvo skolingas Ferma ir jo PT. Nusprendė įsteigti apdova- 
nojimą atlyginti tam, kuriam pavyktų išspręsti uždavinį, išgelbė- 
jusį jam gyvenimą. Data, kurią Paulis V. buvo pasiskyręs žudytis, 
buvo 1907 metų rugsėjo 13 diena! 

Lėja uždainavo: 


Meilės kančia trunka tik akimirką, 
o malonumas - visą gyvenimą-ą4-4-4-4-4-4-ą! 


Liko viena kortelė. Ji buvo visai nauja. Prasidėjo keistokai: 
Paskutinė minutė. 
Oilerio hipotezė 


Ekstrapoliuojant Ferma hipoteze: dviejų sveikųjų skaičių, pakeltų 
n-tuoju laipsniu, suma negali būti sveikasis skaičius, pakeltas 
n-tuoju laipsniu: x" + y?" = 2", Oileris buvo pateikęs kuklesnę hipo- 
tezę imdamas ne tris, bet keturis skaičius, apsiribodamas vienu 
ketvirtuoju laipsniu: 

„Trijų bikvadratų suma negali būti bikvadratas“. Šiandieniais ter- 
minais tariant: 

x*+y*1+72 = w* neišprendžiamas su sveikaisiais skaičiais. 
Hipotezė laikysis šimtmetį, paskui du. Ir štai matematikas Noamas 

Elkisas - buvo 1988 metai - kaip fokusininkas iš skrybėlės ištrau- 
kė keturis skaičius, kurie prieštaravo Oilerio tvirtinimui. Aš tikrinau 
2 682 440* + 65 639* + 18 796 760* = 20 615 673*. 

Oilerio hipotezė klaidinga! 


Naujiena buvo lyg bomba ir išjudino klausytojus, kurie, reikia pa- 
sakyti, snūduriavo. 

— Tik atkreipiu dėmesį, - tarė Džonatanas, - kad vienas iš di- 
džiausių XVIII amžiaus matematikų... 

— Mes atkreipėm dėmesį, atkreipėm! — sušuko visi drauge. 

Didžiausias Bazelio skaičiuotojas, žmogus, kuriam skirti aštuoni 
žodyno puslapiai, parašęs 75 tomus, 4000 laiškų, pasakiškos at- 
minties žmogus, buvo pateikęs klaidingą hipotezę! 

Ko tikėjosi Groruvras, taip akivaizdžiai ir primygtinai rodyda- 
mas pačių žymiausių matematikų klaidas? Pateikusių neteisingą 
įrodymą Koši ir Lamė klaidą! Ferma, Oilerio, kurie abu pateikė 
klaidingas prielaidas? 

Kas neįmanoma matematikoje 


— „Karališkoji Paryžiaus Mokslų Akademija, 1775 m. Akademi- 
ja šiais metais priėmė sprendimą daugiau nenagrinėti jokių ku- 
bo dvigubinimo, kampo dalijimo į tris dalis arba skritulio ploto 
uždavinių anei kokio nors mechanizmo, skelbiamo amžinuoju 
varikliu.“ 

Dž. ir L., kurie, pasinėrę į vadovėlius, gerokai vėlindamiesi ka- 
lė bakalauro egzaminui, pakėlė nosis. Peretė skaitė laikraštį. Mak- 
sas, įsmeigęs akis į tuščią laktą, galvojo apie Nofutur. Ponas Riu- 
šas į valgomąjį-svetainę įriedėjo mosikuodamas fotokopija iš NB. 

— „Daugiau nei septyniasdešimties metų patirtis, - tęsė jis, — 
įrodė Akademijai, kad nė vienas iš siuntusiųjų jai uždavinių spren- 
dimus nesuvokė nei jų prigimties, nei sunkumų, nė vienas iš tai- 
komų metodų nebūtų atvedęs prie sprendimo, net jei jis būtų 
įmanomas. 

Tokio ilgo patyrimo pakako Akademijai įtikinti, kad visų taria- 
mųjų sprendimų tyrimas mokslui duotų nedaug naudos. Akade- 
miją skatino kiti sumetimai. Žmonės kalba, kad vyriausybės pa- 
žadėjo nemenkus atlygius tam, kuriam pavyks išspręsti skritulio 
ploto uždavinį; kad šis uždavinys yra pačių Žymiausių geometrų 
tyrimų objektas. Patikėjęs gandais, didesnis nei manoma būrys 
žmonių atsisako naudingų darbų ir atsideda šios problemos tyri- 
mams dažnokai apie ją nė negirdėję ir paprastai neturį pakanka- 
mai žinių, kad galėtų sėkmingai išspręsti. 

Nelaimei, daugelis manė, kad jiems pavyko, jie nepritarė tiems 
motyvams, dėl kurių geometrai imdavosi sprendimų dažnai jų tie- 
si0g nepajėgdami suvokti ir galiausiai apkaltindami juos pavydu- 
liavimu bei nesąžiningumu. Kartais jų atkaklumas virsdavo tikru 
pamišimu. Kiekvienas atkaklus atsidavimas klaidingai nuomonei, 
jeigu pridedam nuolatinį domėjimąsi tuo pačiu objektu, smarkų 
prieštaravimo troškimą ir, be abejo, tikrą pamišimą; tačiau į ją 
anaiptol! nežiūrima kaip į tokią, jei pamišimą sukėlusi nuomonė 
neužgauna įprastų žmonių pažiūrų, jei nedaro įtakos gyvenimo 
būdui, jei netrikdo tvarkos bei visuomenės. 

Taigi žmonės reikalavo, kad Akademija, įtikinta visišku tyri- 
mo, kuris būtų galėjęs išspręsti skritulio ploto apskaičiavimo pro- 
blemą, nenaudingumu, viešai paskelbusi, pasistengtų sugriauti 
liaudies nuomonę, kuri buvo pražūtinga daugeliui šeimų.“ 

Paskutiniai žodžiai nuaidėjo tyloje: „pražūtinga daugeliui šei- 
mų!“ 

Ką ponas Riušas norėjo pabrėžti skaitydamas tokį tekstą? Gal 
norėjo perspėti, kad Trijų Ravinjano gatvės uždavinių tyrimas, 
panašus į Trijų antikos uždavinių tyrimą, galėtų būti pražūtingas? 
Kokie pavojai jų tyko? Tapti pamišėliais? Nuo tada, kai tyrimas 
prasidėjo, niekas nepamišo. Atsisakyti naudingo darbo? Peretė ir 
toliau darbavosi knygyne, Maksas vaikščiojo į koležą, Dž. ir L. 
lankė licėjų. Na o ponas Riušas ar galėtų atlikti naudingesnių da- 
lykų nei tie, kuriuos atlikdavo prieš leisdamasis spręsti TRGU? 

Pražūtinga: tai, kas atneša mirtį, kas užtraukia nelaimę. Krau- 
pus perspėjimas! Ar tolesnis TRGU tyrimas atneštų nelaimę? 

Kai prasidėjo ši avantiūra, tebuvo pagrobta Nofutur... tačiau 
tai neturi nieko bendra su Groruvro istorija. Aišku, liūdnas įvy- 
kis, tačiau ne tragedija. Maksui — taip. Tai jo pirmoji tragedija. 

Tokios mintys kirbėjo jų galvose, kai buvo perskaityta Karališ- 
kosios Mokslų Akademijos deklaracija. 

Peretė pirma nutraukė tylą: 

— Gal galėtumėt iš naujo perskaityti sakinį, kuris prasideda 
„daugiau nei septyniasdešimties metų patirtis“. 

Ponas Riušas perskaitė fragmentą. Kai priėjo „nebūtų atvedęs 
prie sprendimo, net jei jis būtų įmanomas“, Peretė sušuko: 

— Va čia! Gerai nugirdau. Vadinasi, akademikams šie uždavi- 
niai gali nebūti įmanomi išspręsti! 

— Kaipgi! - sušuko Dž. ir L. — Trys neišsprendžiami!.. 

— Ei! Luktelėkit! Nebūkit greitesni už muziką! - priminė jiems 
ponas Riušas. 

— Tai turėtų reikšti, — švilptelėjo Lėja, —- kad visi antikos mate- 
matikai... 

— ...1r visi paskesni, —- pridūrė Džonatanas. 

— „labai stengėsi išspręsti neįmanomus uždavinius! 

— Skubota išvada. Tekste sakoma: „Net jei sprendimas įmano- 
mas“, jame netvirtinama, kad jis „neįmanomas“! 

— Atsiprašau, pone Riušai, — rimtai pareiškė Lėja, — jame tei- 
giama: „Net jei jis būtų įmanomas“, o ne „net jei jis būtų neįma- 
nomas“. Jūsų akademikai akivaizdžiai abejoja tuo, kad šiuos už- 
davinius galima išspręsti, o ne kad negalima! 

Kaip tik tuo metu, kai Dž. ir L. ėmėsi — vėlokai - kalti bakalau- 
rui, jiems staiga sutrukdė rimčiausios aplinkybės. Jie užvertė va- 
dovėlius suteikdami Akademijos deklaracijai pagrindą: „atsisa- 
kyti naudingo darbo“. Juk būtent taip pasielgė Dž. ir L.? Nebent 
bakalauro gavimas nėra toks jau naudingas darbas... 

Esant tokiai ravinjaninių Žinių šiuo klausimu padėčiai, buvo 
aiškiai matyti, kad toliau žengti negalima. Jie išsiskirstė. 


Ponas Riušas pripažino: Lėja teisingai perprato akademikų de- 
klaracijos interpretavimą: jie atvirai linko prie to, kas neįmano- 
ma. Visi graikų matematikai, paskui visi arabų matematikai ir dar 
daugybė po jų buvo įsitikinę, kad šiuos uždavinius galima išspręs- 
ti. Kada gi įvyko posūkis? Kuriuo metu jie perėjo nuo stengimosi 
juos išspręsti prie pastangų įrodyti, kad jų neįmanoma išspręsti? 

Kas tie „jie“? Sudėtingas klausimas. Matematikai? Kas yra ma- 
tematikai? Ar yra apibrėžimas? Gal egzistuoja pažymėjimas, di- 
plomas, išsamus sąrašas? Tarkim, „matematikų bendruomenė“. 

Kada matematikų bendruomenė įsitikino, kad neįmanoma ap- 
skaičiuoti ploto? 

„Štai, - pagalvojo ponas Riušas, - filosofijai svetimas toks klau- 
simų tipas. Nėra filosofų bendruomenės ar juo labiau bendruo- 
menės, kuri „pritartų“ vienu ar kitu klausimu ir būtų „tikra“... 
Siaubas! Filosofijoje nebūna konsensuso, įrodymų ir visuotinių 
bendrųjų tiesų, kurioms pritartų filosofai.“ Todėl ponas Riušas 
didžiavosi, kad yra filosofas. 


TRGU į Ravinjano gatvės namus triukšmingai įgriuvo iškilmin- 
go seanso metu, iškilmingo seanso metu paaiškės ir tai, kas jiems 
atsitiko. Ar jie buvo išspręsti ir kas tai padarė. Juos Džonatanas 
pavadino „kovotojais“ nekantraudamas sužinoti herojiškus 
TRGU kovotojus. 

Per pertrauką — pono Riušo seansas, kuriame jis pirmą kartą 
kalbėjo, vyko prieš Kalėdas, o dabar buvo po Velykų — aktorių 
trupė buvo apmažėjusi. Iš aktorių liko tik Maksas ir ponas Riu- 
šas. Kadangi Nofutur ir GK negalėjo būti čia, viską atliks kuo 
paprasčiau. 


— Pradėkim nuo skritulio ploto, - pasiūlė ponas Riušas Džonata- 
nui ir Lėjai, taip pat ir Peretei. 

Nujausdama, kad seansas bus strategiškai reikšmingas, ji už- 
darė knygyną anksčiau, kad galėtų dalyvauti nuo pradžios. Di- 
džiulė užuolaida buvo atitraukta, bet jokio ypatingo apipavidali- 
nimo nebuvo. 

— XVI amžiaus viduryje vienas vokiečių matematikas Michae- 
lis Štifelis teigė, kad apskaičiuoti skritulio plotą galbūt yra ne- 
įmanoma! Tai nedavė jokių rezultatų. Kasmet ploto skaičiuotojų 
kariuomenėje didėjo užsispyrusių savanorių skaičius: kardinolas 
de Kuza; karališkasis profesorius Oronsas Finas; kanauninkas Šar- 
lis de Bovelis; jėzuitas tėvas Lerešonas; danas Logomontanas; 
olandas Van der Eikas; geografas Remi Bodemonas; šveicarų ka- 
rininkas Nikolasas Viurstenas ir dešimtys kitų. 

Kiekvienas naujas mėginimas pridėdavo dalį klaidų, kiekviena 
nauja nesėkmė, toli gražu nepadrąsindama pretendentų, buvo pri- 
imama kaip gera naujiena: ji palikdavo atviras duris naujiems mė- 
ginimams. Kaip viduramžių turnyruose - juo aukštesnės lavonų 
krūvos, tuo reikšmingesnis mūšis. 

— Jei tiek Žmonių, kurie nuoširdžiai tikėjo apskaičiavę plotą, 
apsiriko, kas rodo, kad jūsų bičiulis taip pat neapsiriko? — svarstė 
Lėja. 

— Jei kiti klydo, nebūtinai ir jis klydo, - tvirtai pareiškė Peretė. 

— Visi jie klydo! Yra tokia tikimybė... 

Ponas Riušas skubiai mostelėjo Maksui. 

— Kelionė po skaičių pasaulį! — tvirtai, bet liūdnai paskelbė 
Maksas. 

"Toks pranešimų būdas paprastai būdavo suteikiamas Nofutur. 

— Dėka Tartalijos, Kardano, Ferario, Bombelio, Abelio, Galua... 

Kol ponas Riušas dudeno pavardes, Maksas galvojo: „Buvo 
geri laikai“. 

Būti dvylikos ir jau apgailestauti dėl praeities... 

— „„mes susidurdavome su algebros lygtimis, — toliau kalbėjo 
ponas Riušas. — Jos mums suteiks galimybę apibrėžti naują rea- 
liųjų skaičių sritį. Jeigu GK tebebūtų čia, būtume jį išgirdę skel- 
biant: „Dėmesio dėmesio, apibrėžimas: algebrinis skaičius — tai 
skaičius, kuris yra algebrinės lygties sprendinys“. 

Tačiau GK nebebuvo, jo balso stygos galutinai perkaito. Pa- 
slaptis: Maksas dėl to džiūgavo, nes niekad negalėjo su juo „su- 
tarti“. Iš šalto rago niekada negalėjo išskaityti nė vieno garso. 

Maksas paskelbė: 

— Sveikieji, teigiamieji ir neigiamieji, yra algebriniai skaičiai. 

Ponas Riušas pareiškė: 

— 1, pavyzdžiui, yra „x + 1 = O“ sprendinys. 

Maksas paskelbė: 

— Racionalieji yra algebriniai skaičiai. 

Ponas Riušas pareiškė: 

— 2/3 yra „3x — 2 = O“ sprendinys. 

Maksas įspėjo: 

— Tačiau ne tik jie! N2- taip pat algebrinis skaičius! 
Ponas Riušas pareiškė: 

— Jis „x — 2 = O“ sprendinys. Tuomet kyla klausimas... 
Skaidrių aparatas sudūzgė. Ant sienos pasirodė: 


Ar visi algebriniai skaičiai yra realieji? | 


— Žodžiu, - toliau kalbėjo ponas Riušas, - ar egzistuoja nealgeb- 
riniai skaičiai? 

— Bet kur jūs lenkiate? — pasidomėjo Lėja. 

— Ne, greičiau tai muzika! 

— O, kaip jis mane erzina su ta savo muzika! - pašėlo Lėja. 

— Jis teisus, — šnipštelėjo jai Džonatanas, - nesikišk... 

Ponas Riušas kuo ramiausiai tęsė: 

— Kadangi, kaip visi matėme y2: atveju, kai kurie iracionalieji 
yra algebriniai, tad natūraliai kilo klausimas, ar visi. Tai vėl grąži- 
no prie klausimo: 


1 Ar egzistuoja nealgebriniai iracionalieji skaičiai? 


— Net nežinant, ar tokie skaičiai egzistuoja, jie buvo pavadinti 
transcendentiniais... Beje, įsidėmėtina, kokio pobūdžio epitetus 
skaičiams siūlydavo matematikai: absurdiškieji, neįmanomieji, 
kurtieji, laužtieji, menamieji, kompleksiniai, idealieji ir pagaliau 
transcendentiniai. Pakako vien įsivaizduoti transcendentinius skai- 
čius, ir tai leido realiuosius skaičius padalyti į dvi dalis: 


. - — Racionaliuosius/iracionaliuosius 
L - Algebrinius/transcendentinius 


Kaip susijusios šios dvi dalys? Toks klausimas matematikams ne- 
davė ramybės XVIII ir XIX amžiais. 

Kokiais dar skaičiais disponavo matematikai, be įprastų skaičių 
ir jų šaknų? Buvo 7, e, logaritmai, sinusai ir kosinusai. Pavyzdžiui, 
TI, jis racionalusis ar iracionalusis, algebrinis ar transcendentinis? 

Ponas Riušas tuo pasinaudojo pabrėždamas reikšmingą skir- 
tumą tarp kvadrato ir skritulio. Lygiai buvo lengva įrodyti san- 
tykio tarp kvadrato perimetro bei įstrižainės iracionalumą: 2N2, 
lygiai buvo sunku įrodyti santykio tarp pusapskritimio ilgio ir ap- 
skritimo spindulio iracionalumą: m. 


C 


— Čia vėl aptinkame Leonardą. Jis pirmasis iškėlė prielaidą, kad 
T. buvo ne tik iracionalusis, bet ir transcendentinis. Jam nepavyko 
to įrodyti. Po kelerių metų, 1761-aisiais, atsakymą pateikė Hein- 
richas Lambertas. 

Šitas Johanas Heinrichas Lambertas - keista asmenybė. Matema- 
tikas, filosofas, astronomas. Vieną dieną, kai buvo priimtas Potsda- 
mo rūmuose, Prūsijos karalius Frydrichas II, nelabai mėgęs Oilerį, 
paklausė: „Lambertai, ką jūs žinote?“ — „Viską, sire.“ — „Iš kur tas 
viskas?“ — „Iš manęs paties.“ Iš jo paties, taigi Lambertas įrodė, kad: 


30 2 a “TU yra iracionalusis. a 


— Vadinasi, kai sakoma, kad 1 lygus 22/7, tai neteisinga? — naiviai 
paklausė Peretė. 

— Baisu! —- sušuko ponas Riušas, kuris susiraukė kaip tikraspro- 
fis, susidūręs su vieno iš mokinių iškrėsta bjauryste. 

— Tačiau, kai buvau maža... 

Jau antrą kartą per keletą dienų Peretė buvo maža! 

— Jeigu m būtų lygus 22/7, — mėgino aiškinti ponas Riušas, — 
nekiltų būtinybės suteikti jam atskirą pavadinimą, vadinti jį r. Jis 
būtų, kaip visi, vadinamas 22/7. 

Buvo justi, kad jis nori kažką pridurti. Susijaudinęs pareiškė: 

— Ir skritulio plotą būtų galima apskaičiuoti! 

Už aparato Maksas pareiškė: 

— Ir matematika būtų labai nuobodi. 

Aparato šviesa apšvietė jo veidą ir šiek tiek nurausvino ševe- 
liūrą. 

Ponas Riušas linktelėjo galva: 

— Išties išties. - Nutaisęs tragišką veidą, tarė: - Ir nebūtų Atra- 
dimų rūmų salės! 

— Ir milijardų milijardai dešimtainių skaitmenų - į šiukšlyną! — 
pridūrė Džonatanas. - Motin, matai, kur tai mus veda? 

— Jei gerai suprantu, tai mes šito sėkmingai išvengėme! 

Tiesą sakant, Dž. ir L. buvo nusispjaut į T iracionalumą. La- 
biausiai jie troško sužinoti apie jo transcendentiškumą. 

Ponas Riušas pirmiausia atsakė, kad garsusis Lambertas, kuris 
„viską žinojo“, nesugebėjo jo įrodyti. Kaip ir Adrianas Ležan- 
dras, taip pat bandęs, tačiau pakeliui įrodęs 1 iracionalumą. 
 — Tada įvyksta reikšmingas uždavinio suvokimo būdo virsmas. 
Pirmasis virsmas buvo pereiti nuo galimumo apskaičiuoti plotą 
iki negalimumo, antrasis — pereiti nuo geometrijos prie algebros. 
Kadangi jau 2000 metų visos pastangos apskaičiuoti plotą geo- 
metrijos priemonėmis arba neįmanomumas jį apskaičiuoti pasi- 
rodė esą bergždžios, jis buvo „algebrizuojamas“. 

Tai buvo didis jauno Politechnikos mokyklos mokytojo padėjė- 
jo kūrinys. 1837 metais Vanceliui buvo dvidešimt treji, kai jis įro- 
dė nedidukę teoremą, sukėlusią milžiniškus padarinius. Ši teore- 
ma viso labo pateikė su liniuote ir skriestuvu neįmanomų išspręs- 
ti uždavinių lygčių formą. | 

Ponas Riušas reikšmingai patylėjo. Ir iškilmingai pareiškė: 

2 0 Kubo 9 dvigubinimas s su. liniuote i ir skriestuvu | a 


Šis teiginys pasirodė ekrane dar nebaigus ponui Riušui jo ištarti. 
Maksas paskelbė: 
— Vienas iš Trijų antikos uždavinių yra neišsprendžiamas! 
Retokai Džonatanas, Lėja ir Peretė būdavo tokie dėmesingi. 
Kol jie žvalgėsi vienas į kitą, ponas Riušas padarė naują prane- 
šimą: 
— BEL "EDO Buvo ir m - Bas 


“ . . Kampo tisekcija su liniuote ir skriestuvu | DD 
S : Yra neįmanoma. B 


Teiginys pasirodė po Iaudaiiniėši, 

Maksas paskelbė: 

— Du iš Trijų antikos uždavinių yra neišsprendžiami! 

— O plotas? — negalėjo nepaklausti spirgėjęs Džonatanas. 

Ponas Riušas paskelbė: 

— 1882 metais vokiečių matematikas Ferdinandas Lindemanas 
įrodė, kad T yra transcendentinis. Taigi 1 negalėjo būti jokios al- 
gebrinės lygties sprendinys. Taip pat buvo baigta ir su skritulio 
plotu! 

ana a SEAIGTĘ Vv in ii 

"Skritulio PIoto a su I liniuote i Ir škriestuvu. a 
Di neįmanoma DR > . i “ 4 ša 


Teiginys Šnišieii po 5 dviejų ksliiuilidis Tys teiginiai kartu — 
įspūdinga! O Peretė dar abejojo seanso reikšmingumu. 

Ir Maksas baigė: 

— Trys antikos uždaviniai yra neišsprendžiami! 

2400 metų norėta tai įrodyti! Seansų dirbtuvėse įsitvyrojo spen- 
gianti tyla. Visi mąstė, kokie tokio apreiškimo padariniai, ką tai 
turėtų reikšti tyrimui: ar Trys Ravinjano gatvės uždaviniai taip 
pat bus neišsprendžiami su jų turimomis priemonėmis? Tačiau 
gyvenimas — ne matematika, jis dar sudėtingesnis. Neįmanoma 
yra matematiška! Tačiau visi pasijuto keistai išsilaisvinę: kad ir 
neužtikrinantis ateities, bet kiekvienas neįmanomumo įrodymas 
išlaisvina ateitį... 


Furgonėlis buvo pastatytas palei šaligatvį, abejos užpakalinės du- 
rys atlapos. Penkta valanda. Kaip kiekvieną savaitės dieną, nu- 
skambėjo koležo skambutis. Koležo moksleiviai užplūdo grindi- 
nį. Maksas atsiskyrė nuo draugų. Žingsniuodamas pro Habibio 
krautuvę, jam pamojavo ir nuėjo toliau. Netikėtai pasijuto kelia- 
mas. Norėjo rėkti. Per vėlu! Sunkvežimiuko durys užsidarė. Jis 
pajudėjo. Visa tai netruko nė dešimties sekundžių. Niekas nieko 
nepastebėjo. 

Septintą Peretė ėmė nerimauti. Ji paskambino į koležą, niekas 
neatsiliepė. Nusprendė ten nueiti, paskambino. Budėtojas pakvie- 
tė viršininką. Maksas po pamokų išėjo su draugais. Pareidama 
Peretė stabtelėjo prie Habibio bakalėjos. „Taip, mačiau, jis man 
mostelėjo pasisveikindamas ir tuoj pat dingo.“ 

Gal Maksas jau grįžęs. Peretė leidosi tekina. 

Prie knygyno durų jos laukė ponas Riušas. Jo veidas buvo 
baisus. 

— Maksą pagrobė! - niūriai tarė jis. 

— Iš kur Žinot? 

— Skambino. 

— Kas skambino? 

— Iš kur aš galiu žinoti? 

— Reikia tučtuojau skambinti į policiją. 

— Ne, Perete. Jie tikrai liepė neskambinti, jie nepadarys jam 
nieko blogo. Paskambins šį vakarą. 

— Jie jau padarė bloga jį pagrobdami. 

Ji žengė į krautuvę ketindama pranešti policijai. Suskambo te- 
lefonas, ji prišoko. 

— Alio alio! Kur mano sūnus? 

Tai buvo Džonatanas. Jis skambino perspėti, kad jie su Lėja 
negrįš vakarieniauti. 

Ji sustūgo: 

— O ne, ir jūs negrįšit! 

Prapliupo verkti. Ponas Riušas švelniai paėmė iš jos ragelį ir 
paaiškino Džonatanui, kas atsitiko. Padėjęs ragelį, tarė: 

— Perete, jie parvažiuoja. 

Vėl suskambo telefonas. Ponui Riušui nespėjus nė krustelėti, 
ji čiupo ragelį. Išbalo. 

— Kas jūs? Kas jūs? 

Ji perdavė ragelį ponui Riušui. 

— Jie nori kalbėti su jumis. 

Ponas Riušas paėmė ragelį. 

— Ne, patikėkit. Mes neskambinom policijai, - nukirto ponas 
Riušas tvirtu balsu. 

Peretė nukėlė klausiklį. 

Kai ponas Riušas padėjo ragelį, jie suglumę susižvalgė. 

— Jūs ten nevažiuosit! - sušuko Peretė. 

— Žinoma, važiuosiu! 

— Jūsų amžiaus važiuoti į Siciliją! Pamišot. Tai aš privalau ten 
važiuoti. 

— Klausykit, Perete, manau, kad nelabai suvokiat, kas vyksta. 

— O jūs suvokiat? Iš mūsų namų iš panosės nugvelbia papūgą, 
Paryžiaus vidury pagrobia mano sūnų, reikalauja, kad jūs kuo sku- 
biau atvyktumėt kur? Į Siciliją... 

— Ne. Nesuprantu daugiau nei jūs. Išskyrus vieną dalyką. Šie 
žmogėnai nejuokauja. Aš tikrai tikiu, kad Maksui jie nepadarys 
nieko blogo... jei tiksliai vykdysim, ko reikalauja. Jie mane įspėjo, 
kad Maksas jau išvyko į Siciliją. 

— Kodėl į Siciliją? Mafija! Kodėl mafija domisi Maksu? Nesu- 
prantu, kodėl jie nori, kad būtent jūs ten važiuotumėt. - Staiga ji 

pasibaisėjusi įsmeigė į jį žvilgsnį. - Pone Riušai, jūs niekad nebu- 
vot susijęs su mafija? 

Kai jis suprato klausimo esmę, nesusivaldė nesusijuokęs. 

— O ne, mano vargšele Perete, prisiekiu, niekad. Būna akimir- 
kų, kai nereikia stengtis suprasti. Rytoj išvažiuoju. 

Ji sukrovė lagaminą. 


Kitą rytą per informaciją iš dangaus nukrito žinia: Italijoje visuo- 
tinis streikas, sciopero! Korespondentas pabrėžė, kad judėjimas 
esąs nepaprastai sudėtingas, ir ypač transportas, regis, streikuo- 
siąs ilgai. 

Ši žinia visiškai juos prislėgė. Kaip tik tuo metu į duris paskam- 
bino Alberas. Jam buvo laisva diena. Jie negalėjo nuo jo slėpti, 
kas atsitiko. Jis pamaigė savo kepurę su snapeliu, keletą kartų 
pamėgino prisidegti nuorūką. 

— Sėskit į mašiną, — staiga pareiškė ponui Riušui. 

— Pakvaišai, tu Žinai, kur yra Sicilija? 

— Norit pasakyti, kad 404-asis yra per senas įveikti tokį kelią? 

— O tavo darbas? 

— Štai koks privalumas būti nepriklausomam. Išvažiuoji, kai tik 
nori. Žinot dainą „Norėčiau pamatyt Sirakūzus...“ Juk Sirakūzai 
Sicilijoje? 

Kai 404-asis pajudėjo, Peretė ir dvyniai, stovėdami prie „Tūks- 
tančio ir vieno puslapio“, santūriai mojavo. „Kad tik jie grįžtų!“ 

Po visų įvykių — Nofutur, Makso pagrobimo, ir dabar po šio 
skubino išvykimo į Sirakūzus, Džonatanas ir Lėja suprato, kad jų 
kelionė pakibo ant plauko. 

Ar jie vyks į Manausą, jeigu Maksas grįš sveikas ir gyvas, o jis 
grįš sveikas ir gyvas — jie tuo neabejojo visiškai pasitikėdami savo 
broliuko sugebėjimais išsisukti iš pačių blogiausių padėčių. Dž. ir 
L. vis labiau įsitikino negalėsią išspręsti TRGU, kol nenuvažiuos 
į gimtąsias šios istorijos vietas. 

Kai „Tūkstantyje ir viename puslapyje“ sučirškė telefonas, 404-asis 
kaip tik kirto sieną. Tai buvo... - „Alio, mam!“ — Maksas! Jis vie- 
nu atsikvėpimu išpyškino, kad rado Nofutur, kad jai viskas gerai, 
kad jam viskas gerai, kad labai ją myli, kad labai nesirūpintų, kad 
pabučiuotų dvynius ir poną Riušą. 

Peretė palaukė, kol baigsis žodžių srautas, ir pranešė Maksui, 
kad ponas Riušas išvažiavo pas jį su Alberu, kad jie susitiks po 
dviejų trijų dienų. Kalbėdama suprato, kad jis negalėjo girdėti to, 
ką ji sakė. Pirmą kartą ji kalbėjo su juo telefonu. Ką daryti? Stojo 
gūdi tyla. Paskui moters balsas tarė: „Aš perdaviau Maksui, ką 
jūs pasakėt. Man atrodo, kad jį nudžiugino naujiena. Ponia, jūsų 
vaikutis žavus“. 

Moteris padėjo ragelį. 


23 SKYRIUS 


Labai norėčiau pamatyti Sirakūzus... 


Kaip ir Aleksandrija, Sirakūzai turi du uostus, atgręžusius vie- 
nas kitam nugaras. Didįjį i1r mažąjį. 404-asis sustojo prie Porto 
Piccolo priešais mažytį barą. Alberas įėjo. Prisistatyti jam nerei- 
kėjo. Barmenas tučtuojau padavė žinutę, kurioje buvo įsakoma 
prisistatyti į Orecchia di Dionisio, Dionisijo Ausį. Barmenas pa- 
rodė Alberui kelią, ir vos tik šis peržengė slenkstį, nukėlė tele- 
fono ragelį. 

Pervažiavęs centrą, 404-asis leidosi Neapolio archeologinio par- 
ko link, pravažiavo pro graikišką teatrą, kuris, anot Albero, buvo 
pats didžiausias visame antikiniame pasaulyje. Išraustas toje pa- 
čioje kalvoje, jis galėjo sutalpinti 15 000 žiūrovų, sodinamų ant 
penkiasdešimties pakopomis kylančių suolų! Užgrobę miestą, ro- 
mėnai jį pertvarkė, kad galėtų rengti vandens spektaklius su na- 
jadėmis. Kitomis aplinkybėmis ponas Riušas būtų stabtelėjęs — 
ne dėl najadžių, bet dėl architektūros. Pagalvokit, nuostabi ca- 
vea, kurią per vidurį kerta dyazoma, o virš jos iškilęs frizas, ir visa 
tai puikiai išsilaikę. Jie nuvažiavo toliau. 


Latomijos yra Sirakūzus supančios milžiniškos akmens skaldyk- 
los. Iš jų akmenų ir buvo pastatytas antikinis miestas. Dionisijo 
Ausis yra Latomijoje Del! Paradisio. 404-asis sustojo vidury veš- 
laus sodo, pilno apelsinmedžių, citrinmedžių ir laukinių granat- 
medžių. 

Priešais juos stūksojo klinčių uola su atsivėrusiu įspūdingu dvi- 
dešimties metrų aukščio plyšiu. Plyšys neginčijamai buvo didžiu- 
lės ausies landos formos. Dionisijo Ausis! Alberas atpažino ma- 
tęs ją Sirakūzų kelionių vadovuose. 

Visiškai nenuramintas jis išlipo, apžiūrėjo apylinkes, žengė ke- 
letą Žingsnių nuo automobilio. Nė gyvos dvasios! Jis vėl sėdo au- 
tomobilin. Ponas Riušas neištarė nė žodžio nuo pat jų atvykimo į 
miestą. Nepaisant supančios žalumos, buvo nepaprastai karšta. 
Nuo savotiškų „kelionių“ pradžios Alberas buvo nemažai skaitęs 
apie Dionisijo Ausį. 

— Ausies Dionisijas - tai Dionisijas Sirakūzų tiranas, valdęs maž- 
daug IV amžiuje prieš Jėzų Kristų. Sendamas jis tapo toks įtarus, 
kad savo kambarį pavertė tikra tvirtove. Tik paklausykit! Jo lovą 
supo griovys! Griovys buvo toks platus ir gilus, kad persikelti bu- 
vo įmanoma tik per pakeliamąjį tiltą. Kasnakt prieš guldamas jis 
pats pakeldavo tą tiltą. Miegodavo ramiai. Tai geriau nei jūsų I0- 
va su baldakimu, - tarė jis ponui Riušui norėdamas pralinksmin- 
ti. —- Ne taip kenkia sveikatai kaip migdomieji, bet daug brangiau! 

Ponas Riušas buvo pernelyg susirūpinęs, kad šypsotųsi. Kodėl 
žmonių, paskyrusių jiems susitikimą, dar nėra? Jis nenurims, kol 
savo akimis nepamatys Makso. 

— Šitas Dionisijas, - nesiliovė Alberas, — turėjo dvariškį, nepa- 
liaujamai kalusį: kokia laimė būti valdovu! Dionisijas nusprendė 
jį vienai dienai padaryti valdovu. Dvariškis nesitvėrė laime. Die- 
na baigėsi puota, kuriai jis vadovavo segėdamas valdovo diade- 
mą. Vakarienei įpusėjus, Dionisijas paprašė žvilgtelėti viršun. Dva- 
riškis pakėlė akis: virš jo galvos kabėjo sunkus nuogas kardas. Jis 
buvo pakabintas ant arklio ašuto. Dvariškis skubiai puolė nuo 
sosto. Jis vadinosi Damoklas. 

Tikrai neišsenkamas Alberas varė toliau: 

— Dionisijas įsakė uždaryti kalinius olose, kurių Latomijose buvo 
apstu. Priešais buvo nepaprastai geros akustikos ola. Menkiau- 
sias garsas nuaidėdavo, murmesys nuvilnydavo palei žemę ir at- 
rodydavo, kad girdi atidundant audrą. Legenda byloja, kad kai 

sutemdavo ir kai atsirišdavo liežuviai, Dionisijas priglausdavo ausį 
prie olos angos norėdamas išgirsti, ką šneka kaliniai. 

Alberas nebaigė sakinio, kai pasigirdo visiškai realus balsas. 
Jis sklido iš Dionisijo Ausies. Alberui iškrito nuorūka. Balsas jam 
liepė iškelti poną Riušą, pasodinti į vežimėlį, o paskui nešdintis. 
Alberas nesutiko. „Į jus nutaikytas ginklas!“ 

— Tiek to, Alberai, — tarė ponas Riušas. - Ką jie man, tokiam 
senam, gali padaryti? 

Vis dar nieko nesimatė, tik balsas toliau įsakinėjo. Alberas tu- 
rėjo grįžti į Porto Piccolo barą. Ten jam nurodysią viešbutį ir jis 
turėsiąs apsistoti, kol su juo bus susisiekta. „Jei kam nors bent 
žodelį, tai...“ 

Alberas ištraukė vežimėlį, padėjo ponui Riušui atsisėsti, šali- 
mais padėjo du lagaminus, vieną pono Riušo, o kitą — Peretės 
suruoštą Maksui. Paskui nenorom sėdo į automobilį. Ponas Riu- 
šas padrąsindamas mostelėjo. 404-asis pajudėjo prieš išnykda- 
mas už laukinio vaismedžių sodo, Alberas daugybę kartų buvo 
atsigręžęs. . 

Ponas Riušas, apdėtas lagaminais, sėdėjo tarp granatmedžių 
bei citrinmedžių ir Žiūrėjo įbedęs žvilgsnį į Dionisijo Ausį. Už 
nugaros kažkas sutraškėjo, ir jis atsigręžė. Artinosi nežinia iš kur 
išdygęs furgonėlis. Išlipo vyriškis. Jeigu Alberas šią akimirką bū- 
tų atsigręžęs, tai būtų pažinęs vyrą, kurio nesutiko vežti Ruasi 
oro uoste, vyrą, atskridusį iš Tokijo, DGAT 

Atsilapojo užpakalinės furgonėlio durys, automatiškai išlindo nuo- 
žulni pakopa. Ponas Riušas pajuto stumiamas furgonėlio vidun. 


Po ilgos įkalnės furgonas sustojo prie pilies vartų. Vos tik kamera 
nustatė vairuotojo asmenybę, grotos be garso atsivėrė ir, jam pra- 
važiavus, užsivėrė. Lydimi dviejų didžiulių sarginių šunų, jie už- 
važiavo kukmedžiais apsodinta alėja, kuri vinguriavo per milži- 
nišką parką. 

XVIII amžiaus pilies pastogėje, pasirėmęs į akmeninę baliust- 
radą, furgonėlio atvykimą stebėjo žmogus. Šunys atbėgo pirmieji 

ir puldinėjo amsėdami. Vyras vienu judesiu suvaldė juos per patį 
įniršį, ir jie sudribo ant žvyro. Saulė kybojo dar aukštai. 

Vežimėlis buvo pastatytas po plačiu apelsinmedžiu. 

Ponas Riušas pamatė, kad prie jo eina išdidus senis, tiesus ir 
išdžiūvęs. Sidabrinė žilų plaukų kepurė puikavosi viršum subtilaus 
ir griežto veido, išvagoto raukšlių, kurios ryškėjo tarsi ataudai. Smar- 
kiai suspaudęs dramblio kaulo bumbulą, laikė drožinėtą lazdą, ku- 
ri buvo veikiau valdžios atributas nei nusilpusių kojų ramstis. 

Jis buvo nepaprastai elegantiškai apsitaisęs, vilkėjo beveik per- 
matomus lininius marškinius, dėl kurių judesiai atrodė tokie leng- 
vi, lyg skristų. Per Žvyrą žengiant pono Riušo link, jo plonos odos 
sandalai nekėlė jokio triukšmo. Nepaisant amžiaus, buvo justi jo 
energija ir lankstumas, ir tai darė jį dar grėsmingesnį. 

Jis sustojo už kelių žingsnių, išsitraukė plonyčius akinius ir la- 
bai atidžiai apžiūrėjo poną Riušą. | 

— Dieve mano! 

Ponas Riušas nedavė jam laiko tęsti. Atsitiesęs fotelyje, jis su- 
riaumojo: 

— Noriu tučtuojau pamatyti berniuką! Jei palietėt bent vieną jo 
plauką!.. 

Jis pagrasino baisaus įniršio sukaustytu veidu. 

Pilies savininkas mostelėjo DGAT 

— Tuojau, donai Otavijau, - pagarbiai tarė šis ir nuėjo. 

— Tu neatpažįsti manęs? — paklausė senis. 

— Neturiu garbės jūsų pažinoti, pone. Nei noro. 

— O aš tave atpažinau nepaisant daugybės metų, Pjerai! 

Suglumęs ponas Riušas atidžiai pažvelgė į šį žmogų, pavadinu- 
Sį jį vardu. Vyriškis pamojavo lazda: 

— Pjeras Riušas! Filosofas. Tavo vis toks pats gudrus veidas. 
Bent tu vienas nenusipenėjai. 

Šitas itališkas akcentas... Senis, kuris sakosi jį atpažinęs... 

— Tavijau! Ne, negali būti. Ką čia veiki? Tai tu privertei mane 
čia atvažiuoti? Kodėl privertei? Kas tave sieja su šita nešvaria 
istorija? 

Trečiasis iš Sorbonos kavinės trijulės, mažasis padavėjas! Jis 
čia, jo akivaizdoje! Groruvras, Riušas ir Tavijus. Ponas Riušas 
atsitiesė vežimėlyje: 

— Tik nesakyk, kad liepei pagrobti vaiką! Pablūdai? Jam dvyli- 
ka metų, jis dar vaikas. Tučtuojau noriu jį pamatyti! —- subliuvo 
ponas Riušas. 

Pasigirdo čežėjimas, žvyruotu keliuku be kvapo skuodė Mak- 
sas. Jis puolė į glėbį. 

— Mano vaikuti, mano vaikuti; jie tau nepadarė nieko blogo? — 
Ponas Riušas apglėbė Maksą. - Atsakyk man! 

Jis verkė, jau dvidešimt ar trisdešimt metų nebuvo verkęs. Mak- 
sas irgi susigraudino, bet pajutęs savo ranka riedant ašarą, pa- 
šnibždėjo į ausį: 

— Pone Riušai, į mus žiūri. 

Ponas Riušas nuleido rankas. 

— Jie nepadarė tau nieko blogo? - vėl paklausė jis. 

— Ne. Kaip ir Nofutur. 

— Matai, mes ne laukiniai, — drįso įsiterpti donas Otavijus. 

Tačiau pono Riušo galvoje buvo velniška makalynė. Jis nieko 
nesuprato. Papūgos pavogimas, Makso pagrobimas, iš praeities 
gelmių išniręs štai šitas Tavijus. Ar jis ir bus tas gyvūnų prekeivių 
gaujos, kuri ištisus mėnesius įnirtingai stengėsi atgauti Nofutur, 
šefas? Netikėtai jam toptelėjo, kad dar kai tyrimas sukosi apie 
Omarą al Chajamą ir Nasyrą al Diną al Tusį, Peretė jį vertė prisi- 
minti Sorbonos kavinės trijulę. Taip, ji numatė egzistuojant Tavi- 
jų gerokai prieš tai, kai jis pasirodė visu gražumu! Ar jis susijęs su 
Manauso įvykiais? Ar tai jis... ne, negali būti! Jis sutiko Tavijaus 
žvilgsnį ir perskaitė jo akyse patvirtinimą. 

Tai truko akimirką. Tavijus ir bus gaujos, kuri norėjo nugvelbti 
įrodymus, šefas! Tai jį norėjo apibūdinti Groruvras pasitelkda- 
mas vis daugiau nuorodų. Peretė jį identifikavo! Akivaizdu, kad 
jis mano, jog Groruvras prieš mirtį atsiuntė man savo popierius, 
ir jis pagrobė Maksą, kad priverstų mane juos atiduoti, - niekšas! 
Bet kuriems galams vogti Nofutur? Viskas susipainiojo. Ponas 

Riušas buvo pavargęs. Jį išsekino ši begalinė kelionė. Net pui- 
kaus apelsinmedžio pavėsyje buvo labai karšta; jie buvo maždaug 
už trijų šimtų kilometrų nuo Afrikos. 

Berniūkštis sveikut sveikutėlis. Tai buvo visų svarbiausia. Be 
to, kas jam darbo tie įrodymai, hipotezės bei Manausas su Gro- 
ruvru ir visa šita istorija. Įtampa atslūgo. Jis pamatė, kaip prie jo 
prišoko Tavijus ir jam pasirodė, kad jis susmuko. Maksas riktelė- 
10. Tavijus puolė ir vos spėjo sugriebti poną Riušą, griūnantį iš 
vežimėlio. Jis nualpo. 


Kai ponas Riušas praplėšė akis, jis nieko nepažino. Tačiau buvo 
taip gražu! Jis matė vienintelį dalyką: žydras sienas. Pasidėjęs ran- 
kas ant neapsakomo švelnumo audinio, jis gulėjo lovoje, kuri bu- 
vo be baldakimo, aplink ją nebuvo grovio su pakeliamuoju tiltu, 
tačiau ji buvo panaši į laivą, kurio pirmagalis iškilęs, smailėjantis, 
prieš pat akis, rodės, plaukia lango link, pro kurį ponas Riušas 
matė mėlyną Jonijos jūros juostą. Kambarys buvo didelis, bet ne 
per daug. Nuostabi spinta, paversta knygų spinta, per kurios ne- 
aklinas pinučių dureles matėsi itin vertingos knygos. Ponas Riu- 
šas suprato, kad buvo apsvaigęs. Dabar jautėsi gerai. Geriau nei 
per visą siaubingą dieną. Vakarėjo. Girdėjosi šnabždesys. Balko- 
ne donas Otavijus šnekučiavosi su vyru tamsiu kostiumu. Vadina- 
si, pagalvojo ponas Riušas, mažasis Tavijus tapo rimtu, gerbiamu 
ir baimę keliančiu žmogumi, gaujos galva! Jie buvo Sicilijoje... 
mafija! Donas Otavijus — mafijos galva! Sunku patikėti. Donas 
Otavijus grįžtelėjo ir pažvelgė lovos link. Ponas Riušas skubiai 
užsimerkė. Turės šiek tiek laiko pamąstyti. 


Nors vis dar nesupratęs Nofutur pagrobimo priežasčių, ponas Riu- 
šas įsitikino, kad gyvūnų prekiautojų pėdsakas buvo nereikšmin- 
gas. Svarbiausia — Groruvras ir Manausas. Jis apsisprendė. Tai 
buvo paprasta. Jis viską papasakos Tav..., dabar jis negalėjo jo 
vadinti vardu. Jis viską papasakos donui Otavijui, pasakys viską, 
kas nutiko, nenutylės nei apie du laiškus, nei apie biblioteką, nie- 

ko neslėps. Bet ar sakyti, kad, priešingai, Groruvras neatsiuntė 
jam įrodymų. Ponas Riušas dvejojo: ar jis tuo tikras? Galvoje šmės- 
telėjo mintis: o jeigu jie paslėpti kuriame nors Girios bibliotekos 
veikale! Gal dėl šios priežasties ją ir atsiuntė. Žinoma, kad nesu- 
degtų. Bet ir dėl to, kad joje paslėpė įrodymus! Ir dar kartą bus 
juo pasinaudojęs. Keista, kad nė karto apie tai nepagalvojo nei 
jis, nei Peretė, nei dvyniai, nei Maksas. Niekas! Kortelės! Tik- 
riausiai įrodymai surašyti ant kai kurių kortelių. Tačiau jei jau 
buvo taip, tai ar jis turėjo teisę atskleisti paslaptį donui Otavijui ir 
išduoti Groruvrą? Jis to nusipelnė! Kad ir kaip Žiūrėtų, viskas 
kaskart atrodydavo dar painiau. Kaip vilnonių siūlų kamuolys, 
kurį kiekvienas mėginimas išpainioti dar labiau supainioja. 

Juo blogiau, visa tai jis pasakys šitam seniui. Ir nedelsdamas 
išvažiuos su Maksu ir Nofutur, ir Alberu, kuris tikriausiai pajuo- 
do iš nerimo viešbutyje be naujienų. Jis prasižiojo ketindamas 
šaukti doną Otavijų ir staiga prisiminė Pasipriešinimo judėjime 
jam įkaltą principą: kalėjimo sargas nieko nežino, viską jam pa- 
sako kalinys. Tylėti ir niekad neužbėgti įvykiams už akių! 

Jis nurimo ir nusprendė nepasakoti donui Otavijui nei apie Gro- 
ruvro laiškus, nei apie Girios biblioteką. 


Vyriškis su kostiumu balkone buvo šeimos gydytojas. Kai jis pri- 
ėjo paklausyti pono Riušo, šis griežtai atsisakė. Maksas taip pri- 
mygtinai prašė, kad galiausiai jis nusileido. 

Viskas buvo normalu: spaudimas, kvėpavimas, širdis. 

— Jūsų bičiulis prancūzas puikios sveikatos, - konstatavo gydytojas. 

Paskui dar pridūrė: 

— Jo širdis kaip jaunuolio. 

Staiga nutilo, paraudo ir atsiprašydamas žvilgtelėjo į doną Otavijų. 

— Taip, mano širdis šiek tiek šlubuoja, kartais viauksi lyg įkyrus 
šuo, — tarė donas Otavijus. - Gerai, berniukui nieko neatsitiko. 
Jis jau miega. 

Maksas miegojo lovelėje to paties kambario gilumoje. 

— Jei nori, rytoj lovą perkelsim čia. Pailsėk, šnektelsim vėliau. 

Ponas Riušas pabudo auštant. Tai nebuvo jam įprasta. Jis pasig- 
rožėjo saulėtekiu Jonijos jūroje pro pravirą balkono langą. 

INliai įėjusi kambarinė padėjo jam apsirengti. Maksas miegojo 
vakarykšte poza. „Donas Otavijus laukia jūsų pusryčiauti.“ Jį nu- 
stūmė į mažąją svetainę. Donas Otavijus skaitė laikraščius. Išgir- 
dęs juos ateinant, paskubom nusiėmė akinius. Pagyvenusio pono 
koketiškumas. Jis pagarbiai pasitiko poną Riušą, akivaizdžiai pa- 
tenkintas, kad mato jį atsigavusį: 

— O, tau geriau! Tu mus išgąsdinai. — Pasigręžęs lango link — 
Pamatysi, čia nebus karšta. Įsitaisyk. 

Ponas Riušas pajuto, kad priešiškumas silpsta. Jis pratrūko: 

— Kodėl pagrobei vaiką? Ir papūgą? Kodėl reikalavai, kad aš 
čia atvažiuočiau? Ko tu pagaliau iš mūsų nori? 

Donas Otavijus raminamai kilstelėjo ranką: 

— Atsakysiu į visus tavo klausimus. Leisk man pranešti, kad 
Elgaras beveik prieš metus mirė Amazonijoje sudegus jo namui 
Manause. 

Donas Otavijus įsmeigė žvilgsnį į poną Riušą. Ponas Riušas nė 
nemirktelėjo. Paskui, tarsi semdamasis iš praeities, tarė: 

— Maniau, kad jis jau seniai miręs. Kokį velnią jis ten veikė? 
Kaip jis susijęs su mano klausimais? 

— Esu priverstas pradėti iš tolo. Pameni, mes susipažinom likus 
beveik metams iki karo. Man buvo apie septyniolika, buvau prieš 
kelerius metus atvažiavęs su tėvais į Prancūziją. Atvykome iš kalnų 
miestelio šalia Etnos. — Jis pirštu parodė į kalnus už nugaros. — 
Piemenų šeima, o mano tėvas buvo mūrininkas. Dėl krizės jis ne- 
berado darbo saloje. Nusprendė emigruoti. Jo broliai gyveno Niu- 
jorke, Bronkse. Kvietė pas save. Apsiėmė jam padėti ten įsitaisyti. 

Donas Otavijus mostelėjo atletiško sudėjimo mažordomui su 
livrėja. Jis pasiūlė ponui Riušui vaisių sulčių. 

— Vaisiai iš šio dvaro, - patikslino donas Otavijus, kuris gėrė 
tik kavą. 

Pasimėgaudamas gurkštelėjo kelis gurkšniukus ir pasakojo toliau: 

— Tėvas nesutiko. Žinai kodėl? Jis nepakentė jūros! Sakė mir- 

tų, jei keliautų į Ameriką. Net ir į kontinentą plaukti buvo gry- 
nas vargas. Sąsiauryje jūra visuomet yra baisi; tau nereikia pri- 
minti legendos apie dvi bedugnes - Charibdę ir Scilę. Aš norė- 
jau likti namie. Tačiau čia net ir dabar tėvo žodis neginčijamas. 
Nusekiau paskui šeimą. Kiek man buvo metų? Kaip tavo vaikiui. 
Kiek jam — vienuolika dvylika? — Ponas Riušas linktelėjo. — Ir 
mes nuplaukėme į Prancūziją. 

Tėvas rado darbą kasyklose, Šiaurėje. Aš tai šen, tai ten nusig- 
riebdavau menkų darbų. Paskui nuvažiavau į Paryžių, padirbėjau 
keliose kavinėse ir atsidūriau prie Sorbonos. Čia ir susipažinau 
su judviem, Elgaru ir tavim. Jūs buvot garsenybės, „Būtis ir Ne- 
būtis“, pameni? Kaip aš jums pavydėjau! O paskui mes susibičiu- 
liavom. Vesdavotės mane kartu lėbauti Lotynų kvartale. Su jumis 
pažinau pirmąsias merginas. Dailias studentes. O, paryžietės! Po 
pietų, laisvomis valandomis, Elgaras likdavo vienas padirbėti ir 
pamąstyti. Aptarnavęs lankytojus, vis prieidavau prie jo staliuko, 
ir jis man aiškindavo matematiką. Neką tesuprasdavau, bet klau- 
sydavau. Jis buvo tikrų tikriausias asas. 

O paskui prasidėjo karas. Jūs tuojau pat išvykote. Kartą Elga- 
ras atsiuntė man laiškutį, papasakojo, kad jam sužeidė koją, o 
apie tave nieko nežinąs. Buvau tikras, kad žuvai. 

Mano tėvas sirgo kasyklų liga, kuri pakenkdavo plaučius. Stai- 
gaji paūmėjo. Jis panoro grįžti. Nebuvo laiko pergabenti jo atgal 
į salą. Jis bent jau dar kartą nesikėlė per sąsiaurį, — tarė priversti- 
nai nusijuokdamas. 

Bet aš grįžau. Su motina ir broliais. Paryžiuje visur knibždėjo 
vokiečių, man jie kėlė pasibjaurėjimą. Čia tuojau pat prisidėjau 
prie Pasipriešinimo judėjimo. Atėjo amerikiečiai. O paskui dė- 
dės iš Bronkso pradėjo man siųsti „prekę“. Ėmiausi cigarečių kon- 
trabandos. Uždirbau pinigų. Uždirbdavau vis daugiau. 

Ir tapau donu Otavijum. Apsigyvenau šitoje aristokratų pilyje. 
Už pinigus galėjau gauti visko, ir gavau. Gražiausius dvarus, dai- 
liausius arklius, puikiausius automobilius, ferarius (!), žaviausias 
moteris... Žinai, viskas perkama. 

Ponui Riušui tai buvo taip tolima! 

Ir donas Otavijus papasakojo, kaip jis vėl susitiko su Groruvru. 
Turėdamas „reikalų“ veik visame pasaulyje, jis atvyko į Manausą 
susitikti su „patikėtiniais“. Vieną vakarą kavinėje miesto centre 
susidūrė su Groruvru. 

— Jis taip pat tvarkė reikalus. Ne tokių apimčių, tačiau buvo 
praturtėjęs. Mes šiek tiek padirbėjome drauge. Šiokia tokia pre- 
kyba. Tu tai pavadintum spekuliavimu. 

Jis netikėtai paklausė: 

— Žinai, ką reiškia Goldbachas? 

Ponas Riušas labai nustebo. Susvyravo, sumišo. Paskui susiėmė: 

— Tai vokiškai? Kodėl klausi? 

Ponas Riušas pasižadėjo būti budrus. Jis nežinojo, ar donas 
Otavijus ketina įvilioti jį į spąstus. 

— Taip, bet ką tai reiškia? — neatlyžo donas Otavijus. 

— Goldbachas? Gold-bach! Na... aukso upė. 

— Aukso upė! Amazonijoje daugybė aukso upių. Elgaras jas 
gerai žinojo; jis buvo vienas iš didžiausių to meto prekeivių. 

Donas Otavijus pasakojo dažnokai lankęsis Manause. Šiek tiek, 
anot jo, dėl verslo, bet daugiausia norėdamas susitikti su Groruvru. 

— Jis vėl prisėdo prie matematikos. Sakydavo: man jos reikia, 
fiziškai reikia. Kai kurie vartoja narkotikus, o jis svaiginosi mate- 
matika. Tai jam išėjo į gera. 

— Į gera! - sušuko ponas Riušas. 

— Taip, juk jis mirė 84 metų! 

— Mes vienmečiai, — suirzęs burbtelėjo ponas Riušas. 

— Siūliau jam atvažiuoti ir apsigyventi čia, pilyje. Būtų patogiai 
įsitaisęs, persigabenęs visus savo daiktus, ypač knygas. Tenykštis 
klimatas nėra geras, baisi drėgmė. Jis atsisakė. 

Paskui jis pasikeitė. Pradėjo dirbti it patrakęs. Po vakarienės 
sėsdavosi prie darbo stalo ir nepakildavo iki aušros. Sakydavo, 
kad jis gali dirbti tik naktį. 

Atsimeni, jis buvo toks tvirtas, krūtinė kaip jaučio? Jis pradėjo 
lysti. Maniau, kad turi sunkumų, klausiau jo. Jis nieko man neno- 

rėjo sakyti. Buvo apsėstas darbo ir juto vis didesnį entuziazmą. Jo 
tylėjimas ir paslaptingumas galiausiai sužadino mano smalsumą. 

Donas Otavijus papasakojo, kad vieną naktį, ilgai girdęs Gro- 
ruvrą, sužinojo, kad jis išsprendė du garsius uždavinius, kurių šimt- 
mečių šimtmečiais niekam nepavyko išspręsti. Hipotezes. Kai pra- 
sitarė, kad antroji buvo Goldbacho, pradėjau juoktis. Paklausiau, 
ar jis tyčia tokią pasirinko. Jis išsprogino į mane akis, nes nebuvo 
įžvelgęs sąsajos, kol aš jam nepasakiau. Aukso upė! Ak tie inte- 
lektualai! 

Ir Groruvras nusprendė laikyti savo įrodymus paslaptyje. 

— O, jam nereikėjo ilgai aiškinti priežasčių. Aš puikiai jį supra- 
tau, - pridūrė donas Otavijus. 

Jo akys nušvito: 

— Nori sužinoti, kodėl taip gerai jį supratau? 

Donas Otavijus atsistojo, mostelėjo mažordomui juos palikti. 
Paskendęs savo mintyse, jis nužingsniavo prie svetainės šoninės 
sienos, kur buvo pakabintas ovalus nerimą keliančio švarumo veid- 
rodis. Ponas Riušas matė, kad jis suėmė jį iš vienos ir kitos rėmo 
pusės, tarsi ketintų nukabinti. Ypatingas namų šeimininko jude- 
sys, pamanė ponas Riušas, nekantraująs sužinoti, kodėl donas Ota- 
vijus taip gerai suprato Groruvro norą išsaugoti paslaptį. O Riu- 
šas, nepaisant Groruvro laiške išdėstytų paaiškinimų, vis dar jų 
nesuprato. 

Siena, regis, sujudėjo. Kaip filmuose negirdimai prasivėrė iki šiol 
nematoma sienelė. Slaptos durys! Jos vedė į patalpą, kurios ponas 
Riušas iš savo vietos negalėjo įvertinti. Donas Otavijus atsigręžė. 
Imperatoriaus judesiu jis pakvietė poną Riušą vidun. Durys buvo 
siauros, tačiau vežimėlis be vargo prasispraudė. Vos įėjęs donas 
Otavijus spustelėjo tokį patį kaip svetainėje veidrodį. Prasivėrė du- 
rys. Buvo tamsu, vienintelis natūralios šviesos šaltinis buvo pailga 
anga, iškirsta lubų viduryje, pro kurią patekdavo šviesa. Donas Ota- 
vijus įjungė komutatorių. Kambarys panėšėjo į koplyčią. 

Sienose paslėptos lempos švietė lizdais. Ponas Riušas riktelė- 
jo. Pačiame kambario viduryje jis nervingai sukinėjosi norėda- 

mas vienu ilgu žvilgsniu aprėpti tai, ką rado. Dešimtys meistrų 
drobių, sukabintų ant nuogų akmeninių sienų. 

— Vien vogti paveikslai! - pareiškė donas Otavijus. 

Ponas Riušas atsigręžė. Donas Otavijus džiūgaudamas žvelgė į 
jį. Pasirėmęs ant lazdos, jis tarsi įaugo į žemę. Nepalaužiamas. 

— Tai labiausiai viso pasaulio policijų ieškomi paveikslai! No- 
rintieji juos atgauti siūlo beprotiškas pinigų sumas. O aš išleidau 
beprotiškas sumas, kad juos įsigyčiau. 

Ir stabteldamas prie kiekvieno iš jų, ėmė vardyti: 

— Džonkingo „Delfų vaizdas“. Vermero „Meilės laiškas“. Remb- 
ranto „Pabėgimas iš Egipto“. Gojos „Kunigaikštis Velingtonas“. 
Džoto mokyklos diptikas. Rodeno „Portretas tėvui“. Brako „Es- 
takė, arba prieplauka“ ir du Pikaso paveikslai - „Gitara ir kom- 
potinė“ bei „Vaikas ir lėlė“. 

O čia mano mėgstamiausias, išties pagrandukas. Vermero „Flei- 
tininkas“. Ką tik man atgabentas iš Tokijo. 

Jis užsidėjo akinius ir atrodė atidžiai apžiūrinėjąs. 

Tikras muziejus! Kas pamanytų, kad už šitos sienos slepiasi 
tokie stebuklai! 

— Vermerą nelengva gauti. Geriausia duoti užsakymą. Tu die- 
vini paveikslus, duodi užsakymą specialistams. Jiems reikia laiko, 
tačiau galiausiai tau jį įteikia. Tu esi savo kolekcijos šeimininkas! 
Renki ją po vieną paveikslą. 

— Jei tu toks turtingas, kodėl paprasčiausiai jų nenusiperki? — 
sušuko nevilties apimtas ponas Riušas. 

Donas Otavijus sutiko klausimą nepakenčiamu kvatojimu. Jis 
priėjo prie „Meilės laiško“ ir švelniai pažvelgė į jį: 

— Juos nusipirkti? Kaip kokį ferarį arba indaplovę? - Jis pasi- 
bjaurėjęs nusipurtė. — Toks jau krautuvininko mąstymas! Visų pir- 
ma daugelis iš jų neparduodami. Jie sudaro, kaip sakoma, pasau- 
linio paveldo dalį. Bet priežastis ne ta. - Jis nutilo, pasitaisė aki- 
nius. — Tu nenešioji akinių? 

— Niekada, - didžiuodamasis atsakė ponas Riušas. 

— Kodėl nenusiperki? Taip, iš esmės tai būtų lengviau, — tarė jis 

atvirai tyčiodamasis iš pono Riušo. — Turėti unikalų kambarį, ku- 
rio neturi niekas pasaulyje ir kurio visi trokšta, - štai kur pasiten- 
kinimas, tačiau lengvas pasitenkinimas. Buržua pasitenkinimas, 
sujudimas kieme per pertrauką: turėti krepšį kamuoliukų, kurių 
neturi kitas. Man reikia kitokio pobūdžio malonumo, malonu- 
mo, suteikiančio, jei taip galima sakyti, dvigubą užtaisą. Aš norė- 
jau ir tebenoriu vienut vienas turėti unikalų kambarį IR vienut 
vienas žinoti, kad jį turiu. Tai aš ir pajutau pirmą kartą nusipirkęs 
meistro paveikslą, ką tik pavogtą iš Rijksmuseum. 

Ar susimąstei, kodėl kai kurie garsūs paveikslai, akivaizdžiai 
neparduodami, nes tuojau pat susekami, vis tiek vagiami iš mu- 
ziejų? Ką vagys su jais veiks? Tuoj tau paaiškinsiu: pasikabins juos 
slaptame kambaryje kaip štai šis ir vogčiom grožėsis vienumoje! 

Ar tu, filosofe, gali man pasakyti, ką toks džiugesys turi bendra 
su džiūgavimu kokio turčiaus, kuris visiems Žinant ir matant nusi- 
perka viešai parduodamą drobę ir išeina su ja kaip namų darbi- 
ninkė su skalbiniais po pažastimi? Ir kuris atvirai ją pasikabina 
bute ar pily, kad svečiai ateitų pasigrožėti kaip privačiame aukš- 
tuomenės žmonių muziejuje? Ir kuris kicena iš paskos lyg šuniūkš- 
tis bei šnabžda į ausį komentarus, mintinai išmoktus iš kažkokios 
knygos apie meną, ir nudelbia akutes kaip nekalta sicilietė, o lan- 
kytojas dėbteli į jį susižavėjęs daug labiau nei prieš akimirksnį 
spoksojo į jau pamiršto autoriaus paveikslą? Štai kaip! 

"Turėjimas tik sau, apie kurį tau kalbu, yra tarytum... slapčia 
mylėtis su gražiausia kaimelio moterim, su kuria rytojaus dieną 
susitinki pagrindinės gatvės minioje jai išeinant iš mišių ir kurią 
pasveikini linktelėjęs lyg svetimai. 

Ponui Riušui, priblokštam tokio nukrypimo, reikėjo laiko atsi- 
peikėti. Jis tesusizgribo atsakyti: 

— Tolstam nuo temos! Uždaviau tau klausimą, o tu vis dar į jį 
neatsakei. Dar kartą klausiu tavęs, ką mes čia veikiam. 

— Netolstam nuo temos. 

Ir donas Otavijus ėmė pasakoti, kad sužinojęs apie įrodymų 
egzistavimą ir Groruvro valią juos laikyti paslaptyje, jis tuojau 

pat jų užsimanė dėl tų pačių priežasčių, kurios verčia vogti jų aki- 
vaizdoje ant sienų kabančius paveikslus. 

Ponas Riušas pyktelėjo: 

— Tu manai, kad galima turėti matematikos įrodymą taip kaip 
Rembrantą? — Jo šūksnyje buvo kiek apstulbimo, tiek ir atlaidu- 
mo. — Kaip tu sužinai, kad tavo slapta laikomi paveikslai yra ori- 
ginalai ir kad tau nepakišo senos teplionės? 

Donas Otavijus sustingo. Lediniu tonu tarė: 

— Kas iškrėstų man tokį pokštą, nespėtų juo net pasigirti. 

— Kalbu ne apie tai. Ana tas „Fleitininkas“ rėmuose, tau juk 
reikėjo įsitikinti, kad jis Vermero. Kad ir koks būtum žinovas, to 
negali atlikti pats; privalai kreiptis į ekspertą, o šis ištyręs gali 
tave patikinti, kad jis ne klastotė. Ekspertas, tau garantavęs au- 
tentiškumą, neatima iš tavęs jo vien dėl to, kad jį ištyrė ir pripaži- 
no esant originalą. 

Vis labiau intriguojamas pono Riušo žodžių, donas Otavijus 
dėmesingai klausėsi: 

— Tai tiesa. 

Ponas Riušas pakeitė jėgų santykį. Dabar jo paklausė donas 
Otavijus: 

— Kur tu suki? 

— Štai kur. Jei vieną dieną pasisavinsi Elgaro įrodymus, kas ta- 
ve įtikins, kad jie teisingi, o ne klaidų pripainiotas paistalas? 

— Taip negali būti. Kad Elgaro įrodymai būtų klaidų pripainio- 
tas paistalas! 

— „Paistalą“ atsiimu. Tiek to. Sakei, kad šimtai matematikų iki 
jo, vieni iš didžiausių, mėgino ir atšipo dantis. Daug iš jų, be abejo, 
manė įrodę ir apsiriko. Kodėl Elgaras ne? Tik matematikas, be to, 
nepaprastai geras matematikas galėtų tave įtikinti, kad jie teisingi. 
Tik... tik... kai jis sužinos apie juos, jie taps ir jo. Ir net labiau negu 
tavo. Mat jis bus juos supratęs. Ir galės išspausdinti, kada tik norės. 
Kas moka atpažinti, kad įrodymas teisingas, jį žino! 

Donas Otavijus virte virė: 

— Sicilijoje yra posakis, taikomas dažniau kitur: kapai nekalba. 

Ponas Riušas net šoktelėjo pasibaisėjęs: 

— Ką nori pasakyti? 

— Pajuokavau. Kad žinotum, jog nėra neišsprendžiamų užda- 
vinių. 

Ponas Riušas pagalvojo apie Tris antikos uždavinius. Jis dvejo- 
jo. Kalbama buvo ne apie mokyklinį pratimą, pasikeitimą argu- 
mentais ar iškalbos varžybas, o apie kai ką rimtesnio. Galbūt žai- 
džiama su žmonių gyvybe. Jis bet kokia kaina turi vėl įgyti prana- 
šumo. Reikia įtikinti doną Otavijų, kad įrodymų medžioklė visa- 
da pasmerkta žlugti. 

— Pajuokavai, - pakartojo ponas Riušas. — Verčiau jau taip. Vis- 
kas, ką iki šiol turėjai, buvo... kaip čia pasakius, taip, turėjo mate- 
rialų pagrindą - dvarai, automobiliai, arkliai, paveikslai, net mo- 
terys — visa turėjo kūną. 

— Laimei, taip! Tu toks pats keistas, koks buvai visada. 

— Tačiau matematikoje tu tėškeisi į balą. Tai minčių jėga. Jos 
neturi pagrindo! Vienas bičiulis kalbėjo apie neįtikimą minčių 
lengvumą. Tu niekuomet negalėtum valdyti įrodymų. Pamiršk tai, 
Tavijau. 

— Kalbi kaip katafalko palydovas. Atvykai man skaityti nemok- 
šiškų pamokslų, ar ką? 

— Tikriausiai pamiršai, kad atvažiavau čia ne savo noru. Taip, tu 
susidūrei su tikru paradoksu. Suspaudei rankoj akmenį ir nežinai, 
ar tai stiklas, ar deimantas. Kad sužinotum, reikia pasikviesti ma- 
gą. Kai magas pamatys, ką laikai delne, jei tai ir akmuo, jis tau tars: 

„Tai akmuo“. Jeigu deimantas, tai jis tavo akyse virs akmeniu! 

— Vieno dalyko nesupratai, pone filosofe: aš įsitikinęs, kad 
Elgaro įrodymai yra teisingi. Man to pakanka. Todėl - turėtum 
su palengvėjimu atsidusti - man nereikės liepti nužudyti pui- 
kaus matematiko, kad kuo nors įsitikinčiau. — Paskui, pakeitęs 
toną, pridūrė. —- Kalbam, kalbam, o aš vis dar neturiu tų pra- 
keiktų įrodymų! 

Visą tą laiką, kol jiedu šnekučiavosi, jis stovėjo pasirėmęs į laz- 
dą. Atrodė pavargęs. Buvo apypietis. 

Staiga nutraukęs pokalbį, jis nužingsniavo prie veidrodžio, su- 
ėmė už rėmo, sienelė pasislinko į šalį, atsivėrė slaptos durys. Riu- 
šas išvažiavo iš kambario. Donas Otavijus užgesino šviesą, išėjo ir 
paspaudė mechanizmą. Siena užsidarė kaip sarkofago dangtis šia- 
pus milžiniškų turtų. 

Stalas, prie kurio jie pusryčiavo, buvo nukraustytas. Lango užuo- 
laidos atitrauktos. Donas Otavijus pasiūlė ponui Riušui apeiti par- 
ką kol nekaršta. Poną Riušą paveikė tai, ką pamatė. 

— Tu nebijai, kad pranešiu policijai? 

— Ne. Kol farams pavyktų įsigauti į koplyčią, drobės būtų per- 
kraustytos. Ar žinai, kas čia daroma su... Prancūzijoje jūs tai va- 
dinat „sąskaitų suvedimu““. 

Ir jis pridūrė: 

— Ypač jei tai draugas. 


Tarp medžių buvo dar gaivu. Ponas Riušas pakėlė galvą, lapija 
buvo tokia vešli, kad saulė negalėjo pro ją prasiskverbti. Donas 
Otavijus pasekė jo žvilgsnį, paskui ūmai išdrožė: 

— Aš vis mąstau: negali būti, kad Elgaras nebūtų palikęs savo 
įrodymų pėdsakų. Negalėjau to nė įsivaizduoti. Kad būtų dirbęs 
kaip niekas kitas dešimtis metų ir leidęs rezultatams pražūti! 
Tuomet svarsčiau, kokie galėtų būti tie pėdsakai; tiksliau, kokio 
pobūdžio jie galėjo būti. Parašytas tekstas, diskelis, magnetinė 
juosta, vaizdajuostė, mikrofilmas? Net pagalvojau, kad galėjo 
juos iškalti akmenyje! Ir susimąsčiau, kur jis būtų galėjęs pa- 
slėpti pėdsakus. 

Dėl tos priežasties, kurią ir nurodei — matai, grįžtam prie to 
paties —- pamaniau, kad kiekvienas materialus pagrindas rizikin- 
gas, nes jį gali aptikti, vadinasi, atskleisti paslaptį ketinančiajam 
pasisavinti. 

Jis stabtelėjo. 

— Pažvelk, neatrodo, kad jis būtų netekęs apetito. 

Alėjos anfiladoje ponas Riušas pamatė žaluma apaugusią pa- 
vėsinę. Maksas dorojo ankstyvuosius pusryčius. 

— Jis gyvybingas, tikras maištininkas. O kuo vardu tavo žmona? 

— Aš neturiu Žmonos. 

— Tu našlys? 

— Nebuvau vedęs. 

— Aš taip pat. Keista. Nė vienas iš mūsų trijų nebuvo vedęs. Nei 
Elgaras, nei tu, nei aš. Pas mus, Sicilijoje, taip nedaroma; reikia 
turėti palikuonių dėl pavardės. O man, jei nori Žinoti, nusispjaut. 
Tai kas jis, jei ne vaikaitis? 

— Kaip vaikaitis. 

— O dėl ausų? Jūs ką nors darėt? 

— Jo motina mėgino, bet buvo per vėlu. Kai jį įvaikino, jis jau 
buvo kurčias. 

— Man dar pasakojo apie dvynius. Jie taip pat įvaikinti? Kurjie 
dabar? 

— Tai apklausa, ar ką? Aš kalbėsiu tik savo advokato akivaizdoje! 

Ponas Riušas nusišypsojo. Tai buvo pirmas Nofutur ištartas sa- 
kinys, kai Maksas parsinešė ją iš blusų turgaus. 

Palikęs doną Otavijų, ponas Riušas nuvairavo prie pavėsinės. Mak- 
sas neišgirdo jo atvažiuojant. Atsigręžė tik paskutinę akimirką. 

Ponas Riušas suskubo paklausti, ar jis jau kalbėjo su kuo nors 
apie GB ir Groruvro laiškus. Maksas apie tai neprasitarė nė Žo- 
džio. Ponas Riušas paprašė jo nieko nesakyti. 

— Pažadu. Jau ir taip per daug plepėjau. Per mane jūs čia aisi- 
dūrėte. Jie težinojo vienintelę pavardę - Lijaras. Manė, kad jūs 
vadinatės Lijaru, kaip Peretė. Kai atvažiavau čia ir pamačiau do- 
ną Otavijų, buvau taip įsiutęs, kad pasakiau jam: „Kai ponas Riu- 
šas sužinos, kad jūs mane pagrobėte, pamatysite, kas jums bus!“ 
Jis pašoko vos išgirdęs jūsų pavardę. Paklausė manęs: „Kiek metų 
tavo ponui Riušui?“ — „Tiek pat kiek jums“, — atsakiau. Tada jis 
sustingo lyg būtų negyvas. Ir tarė: „Pjeras Riušas?“ Aš pasakiau: 
„Taip, Pjeras!“ Jis pamąstė ir tarė: „Ką gi, priversim šitą Pjerą Riu- 
šą atvažiuoti!“ Tada aš ir supratau, kad pasielgiau kvailai. 

— Visai ne, Maksai. Priešingai. Pamatysi, mes kuo puikiausiai 
išsisuksim. 

— Jis, veidmainys, man nepasakė, kad jus pažįsta. Kažką vis mąs- 
tė. Po kiek laiko paklausė: „Ar tavo ponas Riušas nepasakojo 
apie tokį poną Groruvrą?“ Tada aš pasakiau: „Kokį Urvą? Kokia 
juokinga pavardė“. Tada ponas Otavijus nuėjo. 

— Šaunu, Maksai! - Ponas Riušas paglostė jam galvą. - Šiukštu 
nė žodžio apie Manausą ir biblioteką! Nebent priverstų. 

— Būsiu nebylus kaip kurčnebylys! 

— Ne! — sušuko ponas Riušas. — Tuojau prislopinęs balsą, jis 
sukuždėjo raiškiai tardamas žodžius. — Jei naudotų jėgą, nedels- 
damas papasakok, girdi, Maksai. Nedelsdamas! 

Pono Riušo riksmas patraukė dono Otavijaus dėmesį. Jis pri- 
ėjo prie pavėsinės: 

— Na gana slapukauti! Žinote, kad čia visur prikaišiota mikro- 
fonų? 

Ponas Riušas pajuto, kad širdis ėmė daužytis kaip pašėlusi. 

— Be to, trukdai jam pusryčiauti. Tokio amžiaus rytais reikia 
gerai užvalgyti, kaip daro anglai. Breakfast. 

— Na Pjerai Riušai, tęskime pasivaikščiojimą! 

Jie nutolo. 

— Sakiau, kad kiekvienam materialiam pagrindui, kuriam El- 
garas būtų patikėjęs įrodymus, grėsė pavojus būti atskleistam, taigi 
pasidalyti paslaptim su pasikėsinusiuoju į ją. Nebent, norėdamas 
išvengti tokio pavojaus, Elgaras perdavė juos kam nors žodžiu. 

Kai jis ištarė „žodžiu“, Riušas virptelėjo. Tačiau donas Otavi- 
jus, įsigilinęs į savo pasakojimą, nieko nepastebėjo. Jis porino to- 
liau vėl išgyvendamas kiekvieną žingsnį pirmyn, atvedusį jį prie 
sprendimo: 

— Tačiau asmuo, kuriam būtų juos patikėjęs, galėjo įrodymus 
tuojau paskelbti viešai. Būtent tai tu teigei kalbėdamas apie eks- 
pertą. Vadinasi?.. Tai negalėjo būti nei materialus pagrindas, nei 
žmogus! Tokia magnetinė juosta, kuri nebūtų daiktiška! Atmin- 
tis, neturinti materialaus pagrindo! 

Ponas Riušas sekė sakinį po sakinio. Kurlink jis suko? Donas 
Otavijus, didžiuodamasis savo ilgu samprotavimu, pakartojo: 


„M4 
9 


40 


G MBSIAUy, 
sias 


470 


— Atmintis, neturinti materialaus pagrindo? Papūga! 

Jis triumfavo. 

— Nori pasakyti.. Po galais, tai ji... 

— Kas ji? 

Jis vos neištarė „ištikimasis kompanionas“. 

— Taip, Pjerai Riušai. Papūga. Būtent ji! 

Negali būti! Ponas Riušas negalėjo patikėti tuo, ką išgirdo. Ne- 
atrodė, kad donas Otavijus juokautų. Jis žaibiškai prisiminė vai- 
kus, Peretę. Ištisus mėnesius penkiese jie turėjo sprendimą pano- 
sėj! Išspręstas bent jau vienas iš Trijų Ravinjano gatvės uždavi- 
nių. Bet ar iš tikrųjų išspręstas? Ar Nofutur tikrai tas ištikimasis 
kompanionas, apie kurį kalbėjo Groruvras? 


„Aš čia prisijaukinau dešimtis gyvūnų. Maža pasakyti, kad mes kar- 
tu ilgai šnekučiuodavom. Ilgai šnekučiuodavom! Taip Groruvras 
rašė laiške. Groruvras laiške parašė viską! Jis man pasakė viską! 
Oašnieko neišgirdau!Ainigmata et sumbolo... "Tai aš kurčias. Mak- 
sas tuojau pat atkreipė dėmesį į šį sakinį.“ 

Ponas Riušas vogčiomis stebėjo doną Otavijų. Jo rimtas veidas 
bylojo, kad jis tikėjo tuo, ką sakė. Pagavęs žvilgsnį, donas Otavi- 
jus atidžiai pažvelgė į jį ir paklausė: 

— Kas tau? Atrodai sutrikęs. 

— Atrodau sutrikęs? Kaip man neatrodyti sutrikusiam? Tu man 
kuo rimčiausiu tonu aiškini, kad mūsų bičiulis Elgaras patikėjo 
pačias brangiausias paslaptis, ne bet kokias, o matematinius įro- 
dymus, kuriuos viso pasaulio matematikai graibstyte graibstytų, 
ir patikėjo papūgai! Ir aš neturėčiau būti sutrikęs? Tikriausiai rei- 
kėtų pasakyti tau kaip filmuose: „Elementaru, brangusis done 
Otavsonai!“ Tu turėjai laiko apie tai pamąstyti. O aš sužinau tik 
šią akimirką. 

Ponas Riušas nervingai spusčiojo pirštais vežimėlio ratus: 

— Dabar suprantu, kodėl taip įnirtingai stengeisi atgauti papūgą. 

Tardamas šiuos žodžius, ponas Riušas turėjo sutikti, kad tai 
buvo papildoma priežastis tikėti tuo, ką tvirtino donas Otavijus. 

Reikėjo svarbios priežasties, kad toks žmogus kaip jis įdėtų tiek 
pastangų papūgai atgauti. 

— Kuo labiau senstu, tuo tampu nekantresnis, ir man nedrįsta- 
ma ilgai neduoti to, ką įsigeidžiau gauti. 

Riušas pašoko; donas Otavijus pavartojo tą patį sakinį, kuriuo 
jį apibūdino Groruvras. 

Jis vėl ėmė nepasitikėti: 

— Bet kas tave verčia tikėti tokiu neįtikimu dalykų? 

Jis atrodė toks suglumęs, kad doną Otavijų suėmė juokas: 

— Neįtikimu? Nematei savo bičiulio Elgaro su jo Mamagena! 

— Su jo kuo? 

— Mamagena! Taip ji vadinosi, kol jūs nepavadinot... Nofutur, 
ar ne? 

— Ji patelė? 

— Na taip. Maža to, kad Elgaras patikėjo įrodymus papūgai, tai 
dar moteriškosios giminės! 

— Pažangos nesustabdysi, - pastebėjo ponas Riušas. 

Ir donas Otavijus papasakojo apie santykius, kuriuos Groruv- 
ras užmezgė Su savo papūgaite. 

— Vos tik atvykęs į Manausą, jis pasiėmė ją; ji tebuvo kelių 
savaičių. Nuo to laiko jiedu nesiskyrė. Pusę amžiaus! Būtų galė- 
ję švęsti sidabrines vestuves. Kad ir kur eitų, jis visuomet imda- 
vo ją kartu; į savo pasibastymus po džiunglių glūdumą ir prie 
upės, kai ieškojo aukso bei deimantų. Ir paskui, kai prekiavo. 
Valandų valandas šnekučiuodavosi su ja kaip su sena bičiule. 
Kad būtum juos matęs! Tai Žydroji amazonė, viena iš geriausių 
šnekorių. Kai jis iki aušros darbuodavosi bibliotekoje, ji tupė- 
davo ant laktos netardama nė žodžio. Manau, kad ji jam buvo 
pati brangiausia, —- baigė donas Otavijus. - Dar, žinoma, įrody- 
mai. Ir biblioteka. 

— O mes manėm, kad ją pagrobė gyvūnų prekiautojai, - prasi- 
tarė ponas Riušas. 

— Donas Otavijus — gyvūnų prekiautojas! Tai prajuokins mano 
draugus, kai jiems papasakosiu. Tokiais dalykėliais tu žlugdai mano 

reputaciją. Nesirūpink, jūs buvot netoli to, išties buvo gyvūnų pre- 
kiautojų, kurie labai domėjosi šita papūga. 

Kažkas pabeldė į duris. Įžengė DGATL, pašnabždėjo donui Ota- 
vijui į ausį porą žodžių. 

— Atleisk. Netrukus grįšiu. 

Pertraukėlė buvo kaip tik laiku. Ponui Riušui buvo sunku atsi- 
gauti nuo to, ką papasakojo donas Otavijus. Pirmiausia jis prisi- 
minė Lėją, ji bus sužavėta: pirmoji papūga matematikė buvo mo- 
teriškosios giminės! Mamagena atkeršijo už Hipatiją. 

Grįžo donas Otavijus, ponas Riušas jį pasitiko tardamas: 

— Na gerai, dabar tu patenkintas, donai Otavijau! - Užsispyręs 
vadino jį pavarde. - Turi papūgą! Ji tupi tavo narve. Ko tau dar 
reikia? Nesuprantu, ko nori iš mūsų. Pasilaikyk tuos įrodymus, 
paslėpk seife ir duok man ramybę! Paleisk berniuką ir leisk mums 
grįžti namo. 

— Būsi čia tiek laiko, kiek aš norėsiu! - lediniu tonu nukirto 
donas Otavijus. 

— Nekalbėk taip su manim! - sugriaudėjo ponas Riušas. - Aš 
tau ne liokajus. 

Nustebintas pono Riušo jėgos, donas Otavijus sukando žandi- 
kaulius. Jo akys baisiai sužaižaravo. Netikėtai jis nurimo. Jis nie- 
kuomet neprisivys tų aštuonerių metų, kurie skyrė nuo jaunystės 
laikų. Ponas Riušas amžinai bus vyresnis, ir jis, Tavijus, nepaisant 
valdžios, čia nieko negalėjo pakeisti. Jis galėjo jį priversti, laikyti 
jėga, bet ne kalbėti tokiu tonu. Jis tai suprato. Švelnesniu balsu 
prisipažino: 

— Papūga nekalbėjo. 

— Nofutur nekalbėjo? 

— Neištarė nė žodžio! 

— Ji pati plepiausia papūga, kokią tik pažįstu! Teisybė, ji turi 
charakterį, — tarė ponas Riušas negalėdamas nuslėpti mažyčio 
pasididžiavimo. - Ji nenori kalbėti? 

— Ji NEGALI! - klykė donas Otavijus. - Jai AMNEZIJA, gir- 
di, AMNEZIJA! 

Ar galima mirti iš juoko? Ponas Riušas kone išgriuvo iš savo 
vežimėlio. Jis pamanė, kad donas Otavijus, nors iš pažiūros Žiau- 
rus, buvo be galo juokingas. O pastarasis dar pridūrė: 

— Aš tapau kažkokiu kretinu, aš, donas Otavijus! Kaip koks 
menkas vagišius prie dolerių prikimšto seifo, kai pastebi neturįs 
nei rakto, nei kodo, nei instrumentų į jį įsilaužti. Šią akimirką 
įrodymai tebėra prakeiktosios papūgos kiauše. Aš atsigabenau 
berniuką todėl, kad jis vienintelis gali man padėti juos iš ten 
ištraukti. | 

Staiga jo akys nušvito: 

— Ar žinojai, kad gamtoje papūgos nemėgdžioja nei garsų, ku- 
riuos girdi, nei kitų paukščių giesmių? Ir tos, kurios gyvena ne- 
laisvėje su kitomis papūgomis, neišmoksta kalbėti? Tarytum joms 
pakanka tos pačios rūšies bendrų, kad nenuobodžiautų. 

Jis stabtelėjo, atrodė susimąstęs: 

— Kodėl jos prabyla tik tada, kai gyvena nelaisvėje ir bendrauja 
su žmonėmis? 

— Žinoma, todėl, kad joms būtų perduoti matematikos įrody- 
mai, —- neabejodamas tarė ponas Riušas. 


Narvas buvo ypatingas. Platesnis ir aukštesnis, tokio nerasi zo00- 
logijos soduose! 

Maksas stovėjo apačioje prie narvo, o Nofutur tupėjo viršuje. 
Maksas kalbėjo. Nofutur neatsakinėjo. Ji buvo pikta! Įgrūsta į 
prašmatnią kamerą, nesutiko egtis kaip kalinė. Jos amžiuje atsi- 
durti už grotų! Narvas yra apgaulingas žodis, spąstai lengvatikiams. 
Į tokį didžiulį narvą kaip šis dar galima įleisti žirafą ir begemotą, 
ir nesvarbu, kad ant žemės mėšlo krūvelės ne tavo vienos! Papū- 
gai nebūna keturių žvaigždučių kalėjimo. 

Ji visuomet buvo vienišas paukštis, o štai dabar įkalinta ben- 
droje kameroje drauge su kitais švilpiniuojančiais paukščiais, ku- 
rie patenkinti savo likimu! Bet kas man darbo tokie paukščiai! 
Sprendžiant iš jų elgesio, rodos, ji buvo draugiškai sutikta, bet tai 
kėlė pasibjaurėjimą. Yra dėl ko maištauti! Ir Maksas apačioje 

maldauja būti kantriai bei prašo nutraukti bado streiką. Jam tai 
gerai, jis laisvas. Na štai dar ponas Riušas! 

Uždusęs ponas Riušas privažiavo prie Makso ir persakė, ką 
sužinojo. Maksas be galo atidžiai stebėjo pono Riušo lūpas steng- 
damasis nepraleisti nė vieno žodžio. 

Kai ponas Riušas baigė, Maksas pasigręžė į narvą ir pašaukė 
papūgą. Nofutur, kuri nieko nenorėjo girdėti nuo tada, kai buvo 
čia įkišta, nusileido iš savo aukštybių ir purptelėjo prie Makso. 
Maksas įkišo ranką pro pinučius ir švelniai paglostė jai kaktos 
randą. Nofutur nesipriešino. 


Sodininkas, iki šio stebėjęs sceną, priėjo suspaudęs rankose ma- 
syvias žirkles. Ponas Riušas pagalvojo, kaip su tokiomis kultuvė- 
mis vyrukas galėjo suimti bent vienos gėlės stiebą. 

Maksas pradėjo rėkauti: Chiuso, chiuso! 

Sodininkas-kalėjimo sargas pasišalino. 

Staiga Nofutur ėmė plūstis baisiausiai plakdama sparnais. Mak- 
sas nieko nesuprato, prieš akimirką papūga buvo sugniužusi. No- 
futur įsikibo į grotas ir iškišo grėsmingą snapą. Už kelių metrų 
pro narvą ėjo MGAT: Jis dėbčiojo į Nofutur pusę tiek su neapy- 
kanta, tiek ir su baime. Kaitrioje saulėje ant jo mažojo piršto ryš- 
kiai baltavo tvarstis. 

Ponas Riušas pamanė, kad, nepaisant bado streiko, paskelbto 
nuo pat atvykimo iš Paryžiaus, Nofutur dar nebuvo abiem spar- 
nais karste. | 

Nofutur nurimo. Ji buvo išsekusi. Maksas patyliukais tarė po- 
nui Riušui: „Ji nieko nelesė nuo pat Paryžiaus? Jei nieko nedary- 
sim, esu tikras, kad ji nugaiš. Tiesą sakant, pone Riušai, man nu- 
sispjaut į visą šitą istoriją. Man svarbu viena — Nofutur. Aš už ją 
atsakingas. Taigi perspėju, kad... aš bendradarbiausiu. Jei Nofu- 
tur gali perduoti šitam laukiniam šuniui donui Otavijui įrodymus, 
tegu! Ir aš jai padėsiu“. 

Ponas Riušas buvo linkęs nepasakoti apie Mamageną. Tą kar- 
tą užteks, ir tiek. 


24 SKYRIUS 


Archimedas. 
Kas gali mažai, gali daug 


Apie penktą iš pilies išvažiavo ilgas limuzinas. Vairavo donas Ota- 
vijus; šalia jo ponas Riušas, patogiai įsitaisęs ant plonos odos sė- 
dynės, žiūrėjo į bėgantį peizažą. Po valandėlės jis pažino kelią, 
atvykimo dieną atvedusį į Orecchio di Dionisio. Tik prieš dvi die- 
nas! Limuzinas pravažiavo Latomiją Del Paradisio, nuvažiavo 1š- 
ilgai Virvininkų olos. Ta pati tropinė augmenija ir vertikalios klin- 
čių uolos bei milžiniškos jų skaldyklos. Donas Otavijus nepratarė 
nė žodžio. Automobilis pasuko į kairę ir privažiavo prie kranto. 
Peizažas pakito, jie pervažiavo Grotičelio nekropolį. Iš ten ką tik 
išėjo turistai! Jie užtvindė visą kelią. Nosinėmis prisidengę gal- 
vas, plačiais šortais, atstatę jūros vėjui plaukuotas kojas žygiavo 
žvaliai lyg anglų kariai, užpuolę El Alameiną. Donas Otavijus su- 
lėtino. Keletas klaksono pyptelėjimų ir jie išsisklaidė kaip iš javų 
lauko išsviesti akmenys. Jiems klegant, donas Otavijus prakalbo: 

— Vakar papasakojau... ne viską, kai kalbėjau apie savo spren- 
dimą turėti Elgaro įrodymus. Ką tau kalbėjau - tiesa, bet nepasa- 
kiau svarbiausio dalyko. Visoje šitoje istorijoje kalbama apie ma- 
tematiką. Jeigu Elgaras būtų dirbęs kokioje nors kitoje srityje, 
viskas būtų buvę kitaip. 

Ir netikėtai paklausė: 

— Ar jau matei Sicilijos žemėlapį? 

Ant priekinio stiklo jis piršto galu brūkštelėjo tris linijas kaip 
Maksas per seansą apie Pitagorą. 

— Ar žinai, kaip ją vadino antikoje? Trinakrija: Trijų pasaulio 
šalių žemė. Peloros kyšulys šiaurės rytuose, Lilibeo - vakaruose 
ir Pačinumo - pietryčiuose. Tikras trikampis, kurio visos krašti- 
nės nukreiptos į skirtingas jūras — Tirėnų, Afrikos ir čia, priešais 
mus, Jonijos jūrą. 

Jis dūrė į įsivaizduojamą tašką vidur įsivaizduojamo trikam- 
pio, kurį matė, tarytum sala plytėjo priešais mus: 

— Trikampio svorio centre - Enos miestas. Iš čia nusitęsia kal- 
nų grandinės, bėgančios jūros link; jos dalija salą į tris regionus. 
Aš gimiau geometrinėje saloje, skirtoje matematikai! Taip atsi- 
randa sąsajos. 

Prasmegęs neregėtai minkštoje sėdynėje, kvieste kviečiančioje 
pasnausti, ponas Riušas klausėsi dono Otavijo. Jis nepastebėjo, 
kad nuo pat atvykimo juos sekė gerokai atsilikęs automobilis. 

— Buvo paskutinieji mokyklos metai, vidurdienį, tai turėjo būti 
Pasgua, mokytojas nusivedė mane ant Agridžento kelio, kaip tik 
šito, kuriuo dabar važiuojam. 

Šalikelėje jis sustabdė mašiną. Nuleidęs stiklą, parodė į tolu- 
moje stūksančią atvirą uolą. Po gervuogynais ir spygliais matėsi 
griuvėsiai. 

— Mes priėjome prie olos, mokytojas atsiklaupė ir parodė man 
akmenyje iškaltas linijas. Laikas beveik visiškai buvo jas nutry- 
nęs. Ant žemės jis nupiešė, ką jos vaizdavo: įbrėžtus rutulį ir ci- 
lindrą. Buvome prie Archimedo kapo! 

Donas Otavijus pakėlė stiklą. Limuzinas tyliai pajudėjo. Variklis 
burzgė taip tyliai, kad ponas Riušas pamanė, jog nutrūko kontaktas. 

— Kodėl cilindras ir rutulys? — paklausė donas Otavijus. - Nes 
jis įrodė, kad rutulio tūris buvo lygus dviem trečdaliams cilindro 
tūrio, be to, kad taip pat susiję jų paviršiai, ir dar, kad kūgio tūris 
buvo lygus trečdaliui cilindro tūrio, be to, kad rutulio paviršius 
yra keturiskart didesnis nei vieno iš jo skritulių. 

Jis sunkiai atgavo kvapą. Ponas Riušas žvelgė į jį išpūtęs akis. 

— Tai tave stebina, a? Aš mokiausi ne Sorbonoje kaip judu, bet 
tiesiai priešais ją — kavinėje! - Jis nusikvatojo. - Žiūrėk! 

Vairuodamas jis atkabino raktų žiedą. 

— Atsargiai! —- sušuko ponas Riušas. 

Limuzinas vos neužkliudė dviratininko, kuris stačias svyruoda- 
mas į šonus kilo siauru Epipolio plokščiakalnio keliuku. 

Donas Otavijus padavė raktų žiedą. Auksinį, inkrustuotą dei- 
mantais. Vienoje pusėje buvo ši figūra: 


Kitoje buvo išgraviruotas Sicilijos herbas. Plonai išraižyto trikam- 
pio viduje bėgo trys Žmogaus kojos, kiekviena savo kryptimi, vir- 
šuje jas jungė Gorgonės galva su susiraizgiusiomis gyvatėmis. Sub- 
tilus auksakalio darbas stulbino. 

— Archimedas, Trinakrija, Sicilija. Dabar supranti kiek daugiau? 
Klausyk, man netikėtai toptelėjo! Šios trys kojos — tai lyg mes! 
Kartais būna ženklų... Visos kojos bėga skirtingomis kryptimis, 
tačiau jos sujungtos. 

— Bėgti tai jos bėga! - burbtelėjo ponas Riušas. 

— O atleisk man. Žinai, Pjerai Riušai, keista, bet tavo... 

— „invalidumo. 

— Nematyti. Man jis netelpa galvoj. Manau, tau irgi taip daž- 
nai būna. 

Ponas Riušas neatsakė, jis linktelėjo ir mąsliai tarė: 

— Trys bėgančios kojos! Viena karste Manause. Kita jau dešimt 
metų sustingusi lyg marmuras. O tu... taip, tu bėgi už tris. Bet taip 
lėkdamas gali uždusti. 

— Jau uždusau! 

— Beje, tu mus - papūgą, Maksą ir mane, privertei čia atvažiuo- 
ti. Tau būtų buvę paprasčiau atvykti į Paryžių. 

— Norėjau, kad apsilankytum mano pily. 

— Bet prieš sužinodamas, kas mane sieja su šia istorija, atsiga- 
benai Maksą ir Nofutur. 

— Tu tikrai nori žinoti? Sakiau, kad mano širdis viauksi. Kartais 
ji ne tik viauksi, bet skalyte skalija. Tave apžiūrėjęs daktaras yra 
mano kardiologas. Jis stebi mane daugelį metų, jis mane perspė- 
jo, kad... galų gale. Aš nusprendžiau nebeišvažiuoti iš Sicilijos. 
Nenoriu mirti kaip mano tėvas toli nuo čia, svetimoje žemėje. 
Štai kodėl nevažiavau į Paryžių. 

— Vadinasi, nė vienas iš mūsų nebebėga. 

Jie nutilo. 

Turistai išnyko. Donas Otavijus pagreitino, limuzinas skriejo 
per uolėtą plokščiakalnį. Vešli augmenija užleido vietą dykumos 
peizažui, Epipolio plokščiakalniui. Limuzinas iš tikrųjų važiavo 
labai greitai. Ponas Riušas nuleido stiklą, jam į veidą pūstelėjo 
vasarošilčio vėjo gūsis. Jis pažvelgė į doną Otavijų, jo žilos sruo- 
gos plaikstėsi vėjyje. Valdingumas buvo išgaravęs. Jis automatiš- 
kai nusibraukė plaukus. 


Limuzinas sustojo Epipolio viršūnėje prie tvirtovės griuvėsių. Do- 
nas Otavijus išlipo, pabarbeno į mažo namuko duris. Net neati- 
daręs sargas subliuvo, kad muziejus uždaromas valandą prieš sau- 
lės laidą. Štai kodėl paprastai turistų knibždanti vieta buvo tuštu- 
tėlė. Donas Otavijus pabeldė dar kartą, sargas nusilenkė atsipra- 
šinėdamas. Be žodžių pastriuokom išnyko ir grįžo nešinas ryšuliu 
raktų. Matėsi, kad buvo pratęs prie dono Otavijaus apsilankymų. 

Tvirtovė buvo įspūdinga, apsupta trim uolose iškirstų griovių 
eilėm. Paskutinio griovio dugne ponas Riušas pamatė pakelia- 

mojo tilto šulus. Dar stūksojo pilies bokštas su penkiais bokšte- 
liais, nurausvintais saulėlydžio. 

— Eurialas! — išdidžiai paskelbė donas Otavijus. - Tirano Dio- 
nisijo Vyresniojo fortas. 

— Tai čia jis buvo įsirengęs garsųjį miegamąjį? — pasidomėjo 
ponas Riušas. | 

— A, kalbi apie garsųjį griovį, supusį jo lovą, su pakeliamuoju 
tiltu. Štai kur gera apsauga! Sicilijoje atsargumo niekad nebūna 
per daug. 

Jis žvilgtelėjo žemyn nuo tvirtovės. Juos nuo pat išvykimo iš 
pilies sekęs automobilis buvo čia, su asmens sargybiniais. Vienas 
vyras buvo išlipęs. Jis nelyginant turistas su žiūronais dėmesingai 
tyrinėjo peizažą. Jo žiūronai dažniau nukrypdavo į tvirtovę, kur 
buvo donas Otavijus, nei jūros link, kur nestigo žavių dalykų. 

Brizo draikomais plaukais, pasirėmęs į lazdą, donas Otavijus 
aiškino ponui Riušui Dionisijo gynybos sistemą ir apsaugos iš- 
dėstymą, kurie pavertė tvirtovę neįveikiama. 

Ponas Riušas, lyg būtų jau išgyvenęs šią sceną, sušnabždėjo: 
„Neįveikiama tvirtovė“. Ar po Jonijos jūros saule ir žydru dangu- 
mi esam taip toli nuo Elbruso, Hasano Sabaho ir Alamuto? 

Parodęs apgriuvusių sienų, vingiuojančių plokščiakalnio vidu- 
riu, luitus, donas Otavijus paaiškino, kad Dionisijo pastatytas ap- 
tvaras ilgu pusračiu iš abiejų pusių ėjo iki jūros visiškai apsupda- 
mas plokščiakalnį. 

Čia, tvirtovės papėdėje, susijungė šiaurės ir pietų įtvirtinimai. 
Sirakūzai buvo apsaugoti. Ar užpuolikai ateitų iš kalnų, ar iš jū- 
ros. Dvidešimt penki kilometrai tvirtovės sienų! Tuo metu tai 
buvo grandioziška. Koks jūsų periferinio bulvaro ilgis? 

— Vidinio ar išorinio? 

- Ėė... 

Donas Otavijus nebuvo šito numatęs. 

— Vidinis — 35,063 kilometro, išorinis - 35,014 kilometro ilgio. 

Donas Otavijus baisiausiai nustebo. 

— Ar panašiai, - pridūrė ponas Riušas. 

— Taip, tai daugmaž tikslu... Eikš, parodysiu tau. Ten viską su- 
prasi. Paskubėkim, kol nesutemo, - paragino donas Otavijus stum- 
damas vežimėlį per nelygią žemę, nekreipdamas dėmesio į poną 
Riušą, krūpčiojantį nuo baisiaus triukšmo. 

— Galėtume važiuoti kiek lėčiau! 

— Jei nori dalyvauti mūšyje, reikia spėti iki saulėlydžio. 

Vežimėlis sustojo po tvirtovės stogo nuosvyra. Tolumoje, rytų 
pusėje, jūra keliom minutėm anksčiau nei Sirakūzai nugrimzdo į 
prieblandą. 

— Ašįsitikinęs, kad, žvelgdamas kaip mes iš čia į jūrą, Archime- 
das galėjo tvirtinti, jog visų skysčių paviršius yra gaubtas. Gaubtas 
kaip Žemė. Ar tai būtų sūrus jūros vanduo, ar espreso kava mano 
puodelyje. Jūs Prancūzijoje sakot „lygus vanduo“! O čia sakoma 
senza gas. 

Jis nusijuokė patenkintas savo žodžių žaismu. Ponas Riušas ne- 
siklausė. Jis grožėjosi vaizdu. Apačioje miestas mėgavosi gęstan- 
čios dienos šviesa. Žmonės ėjo iš kontorų. Reginys buvo puikus. 

— Šiame, ana ten aiškiai matomame, smailiame žemės gale išsi- 
laipino pirmieji graikai; jie atplaukė iš Korinto. Pamatę daugybę 
putpelių, pavadino ją Ortigija, putpelių sala. Tuo metu, VII amžiu- 
je, tai buvo sala. Dešinėje - Porto Grande, kairėje - Porto Piccolo, 
kur tau buvo paskirtas susitikimas. Jis išeina į Achradino kvartalą. 

Šis mūšis įvyko tarp Marcelo, didžiausio romėnų karvedžio, ir 
Archimedo, didžiausio graikų mokslininko. Sirakūzai buvo tur- 
tingi ir galingi, o Sicilija - derlingiausia Viduržemio jūros sala. Be 
jos grūdų Roma būtų pastipusi badu. 

Mūšis įvyko 215 mūsų eros metais. Marcelas puola Sirakūzus. 
Atakuojama turi būti vienu metu iš jūros ir iš sausumos. 

Donas Otavijus bedė lazda į Porto Piccolo pusę. 
priešais miestą ir puola Achradino, prabangaus kvartalo, kur gy- 
veno Archimedas, tvirtovės sienas. 

Lankininkai tučtuojau užima poziciją ir ima šaudyti sienos vir- 
šun. Juos pakeičia svaidyklininkai, užliedami miestą akmenų kru- 

ša. Staiga nuo likusio laivyno atsiskiria aštuonios galeros. Suriš- 
tos neregėtai storais lynais po dvi, jos sudaro ilgą paklotą, ant 
kurio tiesiasi baisingas ginklas, milžiniška sambuka. Tuo pat me- 
tu čia, už mūsų... 

Donas Otavijus pasuko vežimėlį ir parodė plokščiakalniu bė- 
gančios tvirtovės sienos liniją. 

— Romėnų pėstininkai užplūsta kalnus lemiamai atakai tikėda- 
miesi padaryti išlaužą ir patekti į miestą iš užnugario. 

Jų laukia Archimedo mašinos. Jie bėga be priedangos rėkdami 
drąsinamuosius karo šūkius. Jų tūkstančiai. Riksmus nustelbia 
švilpesys. Išsviestos iš anapus tvirtovės sienų, atskrenda uolos, lyg 
būtų paprasčiausi akmenys. Jos užgriūva romėnų pėstininkus, ku- 
rie nebuvo patyrę mirtinesnių sviedinių lietaus. Vos prasidėjęs 
puolimas buvo sutriuškintas. Jūroje reikalai klostosi dar prasčiau. 

Donas Otavijus apgręžė pono Riušo vežimėlį, ir jis vėl atsidūrė 
veidu į jūrą. Donas Otavijus, stovėdamas prie pat vežimėlio, už- 
dėjo ranką ant ranktūrio ir nesmarkiai atsirėmė. Posilpnis vėjelis, 
plazdenęs marškinius, kilstelėjo audinį ir jam išpūtė didžiulį pil- 
gynėjas, kuris po 2000 metų pasirodė tam, kad papasakotų apie 
SAVO mūšį. Retkarčiais jis pabaksnodavo lazda norėdamas pa- 
rodyti tikslią mūšio vietą. 

Ponas Riušas įkliuvo į spąstus. Jis pamiršo Makso pagrobimą, 
priežastis, privertusias jį atvažiuoti į Sirakūzus... Klausėsi dono Ota- 
vijaus, pavergtas jo pasakojimo. Jei kas būtų ėjęs pro šalį, būtų 
pagalvojęs, kad matąs du italų ginkluotųjų pajėgų pensininkus, ku- 
rie gaivina praeitį diskutuodami apie didžiąją antikos strategiją. 

— Sambuka jau pastatyta. Pasibaisėtinas ginklas. Panašus į bokš- 
tą, sudarytą iš sienelėmis apsaugotų slenkančių kopėčių sistemos. 
Sujungtos galais, jos buvo aukštesnės už tvirtovės sieną. Jeigu sam- 
buka pasiektų sieną, Sirakūzams būtų galas. Mūšiui pasirengę ka- 
riai laukia prie kopėčių. Dešimtys žmonių, kad jas pastatytų, iš 
visų jėgų traukia prie galų pritvirtintais kabliais. Kiti stato rams- 
čius jai paremti ir sutvirtinti. Puolimas neišvengiamas. Kariai jau 

sliuogia kopėčiomis. Milžiniška uoliena baisiai kaukdama per- 
skrieja sieną. Dar jai nekliudžius taikinio, antra, taip pat didžiu- 
lė, perskrodžia orą, o paskui ją tuoj atlekia trečia. Į sambuką pa- 
taikyta tris kartus. Ji laikosi pakibusi ore. Įsitvyro tyla. Visų akys 
įsmeigtos į ją. Vos vos susvyruoja. Kariai, sulipę ant kopėčių, su- 
rinka iš siaubo. 

Apačioje likę vyrai mato ją sverdint ir ima klykti drauge su 
tais, kurie nukrito ant tilto po jų kojomis. Daugelis krinta į jūrą 
ir skęsta. Išardyta sambuka virsta ant galerų denių; nuo smar- 
kaus smūgio trūksta jas krūvoj laikę lynai. Dauguma galerų nu- 
skendo. 

Archimedo mašinų auka, svarbiausias romėnų ginklas, kuris 
turėjo pavergti Sirakūzus, grimzta vandenin sukeldamas milži- 
niškas bangas, nuo kurių virsta lydėję laivai, išsirikiavę prie tvir- 
tovės sienų. 

Kitose galerose apstulbę romėnai mato griūvant sambuką. Jie 
visai netenka dvasios. 

"Tačiau argi Marcelas nėra didžiausias romėnų karvedys? Naktį 
jis liepia laivams visiškai tyliai priplaukti kuo arčiau tvirtovės. Prie 
pat sienų jis mano būsiąs saugus, taip paprastai būdavo tokio po- 
būdžio mūšiuose. „Kadangi dėl paties savo galingumo ir didžiu- 
lio šūvio nuotolio Archimedo mašinos taps neveiksmingos ir ne- 
pasieks šios vietos, tai sviediniai pralėks viršum mūsų galvų. Na o 
nedidelio šūvio nuotolio mašinos, kurias jie galėtų panaudoti, nėra 
pavojingos.“ Štai ką galvoja romėnų strategas. 

Archimedas yra pasirengęs. Jis puikiai išmano svorio ir atstu- 
mo sąveiką. 

Auštant, kai romėnai pereina į puolimą, nuo sienos nusirito 
milžiniškos sijos visiškai nugramzdindamos Marcelo laivus. Dar 
blogiau tai, kad jos grįžta iš kur nukritusios tarytum gigantiški 
bumerangai. Laikomos lynų, jos pakeliamos iki pat sienų viršaus 
ir iš naujo užgriūva ant laivų, kurie mano esą saugūs. Paskui Ar- 
chimedas įsako pademonstruoti kitą savo išradimą. | 

Donas Otavijus pacitavo: 

— „Virš sienų įtaisytas svertas ištiesia į šių laivų pirmagalius gele- 
žinę ranką, pritvirtintą stipria grandine. Milžiniškas švino atsvaras 
atitraukia ją, tuomet ji kilsteli pirmagalį ir laiko laivą stačią, ant 
paskuigalio; paskui staiga papurto ir taip sviedžia, kad atrodo kren- 
tąs nuo sienos. Laivas, dideliam jūreivių siaubui, taip smarkiai duo- 
dasi į jūrą, kad bangos jį apsemia net tada, kai jis krinta tiesiai.“ 
Taip pasakoja Titas Livijus. 

Marcelas liepia savo galeroms išsisklaidyti ir sustoti skirtingu 
atstumu nuo tvirtovės sienos, kad Archimedas negalėtų nustatyti 
savo mašinų taikinio. Archimedas buvo tai numatęs. 

Jo balistų ir katapultų baterijos, suderintos kaip vargonų vamz- 
džiai, visos nutaikytos skirtingu atstumu, paleidžia sviedinių sal- 
ves ir jos pasiekia laivus, kad ir kokiu nuotoliu nuo sienos jie 
stovėtų. 

Marcelas įsako laivams nestovėti vietoje. Sviediniai ir juos kliudo. 

Užgrūdinti jūrininkai ir kariai, dalyvavę visuose Marcelo mū- 
šiuose, netenka galvų. Jie niekuomet nebuvo matę nei patyrę to- 
kio priešo persekiojimo. Didžiausias romėnų karvedys bejėgis 
prieš Sirakūzus. Marcelas nesupranta, kaip tai įmanoma. 

Jam viskas būtų paaiškėję, jei būtų žinojęs, ką Archimedas me- 
tų metus tyrinėjo. Kokio reikia sverto ilgio, kokią masę sviesti, 
kokį atsvarą kabinti, viską, kas susiję su pusiausvyros menu, Ar- 
chimedas buvo puikiai suvokęs. Jis buvo svertų bei svarstyklių 
metras; geometrijos dėka jis suformulavo mechanikos dėsnius. 
Sirakūziečiai nesistebėjo. Jie pažinojo savo Archimedą! 

Donas Otavijus pacitavo: 

— „Archimedas, sėdėdamas atokiau, be jokių pastangų ranka 
ramiai traukdamas už mašinos su daugybe skridinių galo, stumia 
atgal galerą, o ši nuslysta taip lengvai ir nekliūdama, lyg skrostų 
bangas.“ 

Šiuo žygdarbiui prilygstančiu darbu Archimedas atmetė vieną iš 
didžiųjų Aristotelio jau šimtmetį kaltą dėsnį - bejėgiškumo dėsnį. 

— Bejėgiškumo?! 

„Kai donas Otavijus Žavisi savo sirakūziečiu, tai jo reikalas, bet 

kai ima kišti nagus prie Aristotelio, reikalas tampa mano“, - su- 
kilo in petto ponas Riušas. Žodžiu: „Neliesk mano Aristotelio!“ 

— Taip, aš taip jį vadinu. Jei jėgos nedaug, o atsparumas didelis, 
greičio nėra! Taip tvirtino tavo graikų filosofas. Jeigu tai ne bejė- 
giškumo dėsnis, norėčiau žinoti, kas tai! Archimedo naudojama 

jėga, šaunant į laivą, nebuvo didelė, sutinki? Laivo atsparumas van- 
denyje buvo didelis, sutinki? O laivas nuslydo iki kranto! Vadinasi, 
jis judėjo, vadinasi, greitis nebuvo nulinis, sutinki? Vadinasi, Aris- 
totelio dėsnis, skelbiantis bejėgiškumą, - visiškai neteisingas! 

Ponas Riušas nusprendė tai apsvarstyti. 

Sirakūziečiai liaupsino ir kitą Archimedo žygdarbį dėl karališ- 
kosios karūnos. Mat Archimedas išaiškino karaliaus auksakalio, 
įmaišiusio sidabro į karūnos auksą, apgavystę. 

Ponas Riušas žinojo istoriją. Su klastinga šypsena išklausęs do- 
no Otavijaus pasakojimą, negalėjo nesušukti: 

— Pasiutimas, ką Archimedas tave privertė padaryti! Pusę va- 
landos tu garbstai pusiausvyrą! O dar šįryt ketinai įsakyti ją su- 
naikinti! Ką gi iš esmės nuveikė tavo herojus: jis nepaliaujamai 
krutino svarstykles! 

Donas Otavijus nustebęs ir su neslepiamu susižavėjimu pažvelgė 
į poną Riušą: 

— Tu nepasikeitei, visuomet sugebi pasakyti ką nors iki tol ne- 
girdėta. To tave išmokė filosofija? 

Ponas Riušas neatsakė, bet tęsė: 

— Tai dar ne viskas! Štai donas Otavijus, didysis prekiautojas 
Dievo akivaizdoje, džiūgaująs, kad jo Archimedas demaskavo ap- 
gaviką! Tu mane stebini. 

— Taip, - suglumęs sutiko donas Otavijus. - Niekas nėra tobulas. 

— Jei taip ir toliau, baigsi Interpolu! 

— A, nekalbėk bjaurysčių. Tai, ką tau papasakojau, irgi esu iš- 
girdęs šičia iš savo mokytojo lūpų. Jo pasakojimas truko daug 
ilgiau nei mano. Negali įsivaizduoti, ką man reiškė, kad kažkoks 
sirakūzietis taip iškaršė romėnui kailį. Aš džiūgavau. Man atro- 
dė, kad Archimedas atkeršijo visiems tiems žmogėnams iš Ro- 

mos, tiems snobams, visiems Šiaurės italiūkščiams, kurie išsilai- 
pindavo mūsų saloje kaip užkariautame krašte ir žvelgdavo į mus 
kaip į mėšlą. Akimoju čia, toje vietoje, kur dabar stoviu, prieš... 
et, neverta nė skaičiuoti, tai buvo seniai. Jis įkvėpė man pasidi- 
džiavimą, kad čia gimiau. 

Praėjus keletui dienų po šios Pasgua popietės, sėdėjome klasė- 
je, mokytojas mums kalbėjo apie Archimedo aksiomą. Žinai Ar- 
chimedo aksiomą? 

— Ne, - atsakė viduje pasišiaušęs ponas Riušas. 

„Manęs jis nemokys matematikos! Po viso to, ko išmokau per 
pastaruosius aštuonis mėnesius!“ Tačiau išties, ir tai buvo keista, 
visus tuos aštuonis mėnesius jis nė karto nesusidūrė su Archime- 
do kūriniais. Ir tai suteikė senajam mafijozui pranašumą. 

— Na tai pamokysiu tave, —- tarė donas Otavijus, jausdamas 
paglostytą savimeilę. — Mokytojas mums sakė, atsimenu žodis 
žodin: „Visuomet egzistuoja paties mažiausiojo skaičiaus kar- 
totinis, kuris yra didesnis už didesnį skaičių“. Nieko nesupra- 
tom. Tada jis pasakė: „Jei turim mažą ir didelį segmentus, vi- 
suomet galim didinti mažąjį tol, kol jis pranoks didįjį“. Mano 
galvoje prašvito. Tuoj po to ėmė skambinti varpai. Norėjau pa- 
pasakoti mokytojui, tačiau jis skubėjo. Eidamas namo, prisėdau 
ant griuvėsių, kuriuos matai. Aš mąsčiau. Pirmą kartą mąsčiau. 
Aišku, tikriausiai tai pasitaikydavo ir anksčiau, bet nesąmonin- 
gai, o dabar buvau priverstas mąstyti. Aš galvojau: Tavijau, tu 
esi mažasis segmentas. Ir viskas tapo aišku. Mokytojas sakė, kad 
Archimedas teigė: „Kad ir koks mažas būtum segmentas, gali 
„padidėti“ ir tapti didesnis už kiekvieną didelį segmentą. Kad ir 
kokio didumo jis būtų!“ 

Tą sekmadienį, kaip ir kiekvieną sekmadienį, miestelio aikštė- 
je susitikęs grafą, kuriam mano tėvas žemai nusilenkdavo, pagal- 
vojau: „Nors tu ir grafas, aš tave pranoksiu!“ Man užkaito vidu- 
riai, lyg būčiau išgėręs. Bet kaip padidėti? Nuo tos dienos suma- 
niau išmokti štai ką: padidėti ir pranokti kiekvieną didesnį, di- 
džiausią iš didžiausių. Matai, ir išmokau. 

Ponas Riušas neištarė nė žodžio. Ką pasakė donas Otavijus, jį 
gerokai sujaudino, tad po kiek laiko lyg pats sau tarė: 

— Visuomet esama naujų mažųjų... Ir kai kurie iš jų taip pat 
nori pralenkti didžiuosius. O tu tapai didžiuoju. 

— Net nežinai, kaip tai teisinga. Tačiau aš toks didysis, kuris 
nepamiršo, kad buvo mažas, tad nesiliauju savęs didinęs. 

— Aš Žinau: „Duokit man atramos tašką, ir aš pajudinsiu Že- 
mę“. Taip pasakė Archimedas. Nedidelė masė savo pačios svoriu 
gali pakelti patį sunkiausią mastodontą. Tik jai reikia žinoti, kur 
ją dėti! 

— Pasikliauk manim! Tu kalbėjai apie Archimedą, o aš tau pa- 
pasakosiu, kaip baigėsi mūšis. 

Prie Archadino sienų didžiausias romėnų karvedys patiria pra- 
laimėjimą prieš didžiausią graikų geometrą, gimusį Sirakūzuose. 
Užuot grįžęs į Šiaurę, jis griebiasi niekšų ginklo: apgulties. Ko 
negali gauti ginklais, ketina pasiekti badu. Po dvejų metų Sirakū- 
zai vis dar priešinasi. 

Dionisijo gynybinės sienos ilgumas tapo pražūtingas. Kaip ap- 
saugoti tokią didelę sieną tokį ilgą laiką? Vieną šventinę naktį 
būrelis išdavikų sirakūziečių, niekdarių, tegalvojančių, kaip prisi- 
kimšti pilvus, atidaro prastai saugomus vartus Epipolio sienoje. 
Romėnai užplūsta miestą. Sirakūzai paimti! 

Atskuba Marcelas. Jis nori pamatyti mašinas, kurios jam prieši- 
nosi. Jis sužavėtas. Supranta, kodėl negalėjo laimėti susidūręs su 
tokiu priešininku ir kodėl, be šios išdavystės, niekuomet nebūtų 
paėmęs miesto ginklu. Archimedo niekur nėra, jis puola jo ieškoti. 

Tuo metu, kai pono Riušo akyse miestas žaižaruoja gęstan- 
čios saulės spinduliuose, donas Otavijus pasakoja apie 212 me- 
tų naktį, kai krito Sirakūzai. Ponas Riušas lengvai įsivaizdavo 
sceną. Baigiasi plėšimo naktis. Šen bei ten liepsnoja gaisrai! Ply- 
šauja dainas girti kareiviai svyruodami iš turtingųjų sirakūzie- 
čių namų su pilnais glėbiais aukso vazų ir sidabro indų. Tolstant 
nuo Archadino, silpsta triukšmas ir šviesos. Nusiaubtuose Sira- 
kūzuose išaušta rytas. 

Tvirtovės sienų papėdėje, už kelių metrų nuo jūros, tyso Ar- 
chimedas ranka liesdamas smėlį. Vanduo dar nespėjo nuplauti 
figūrų, kurias jis pirštu nubraižė drėgname smėlyje. Ant smėliu 
aplipusios baltos togos raudonuoja kraujo dėmė. Prieš kelias aki- 
mirkas jį užtikęs romėnų kareivis jau grįžta į miestą. Pasinėręs į 
geometriją, Archimedas negirdėjo, o gal nenorėjo girdėti artė- 
jančių žingsnių. Nė neatsigręžė. Sutryptos geometrinės figūros 
rodo, kaip nusivylė ir įsiuto žudikas neradęs pas senuką jokio ver- 
tingo daikto. 

Donas Otavijus nutilo. Paskui tarė: 

— Per kelias šios Pasgua dienos valandas mokytojas, papasako- 
jęs apie Archimedą, kartu man įskiepijo pasididžiavimą, kad čia 
gimiau, parodė nepriimtinus elgesio būdus, pralaimėjimo liūdesį 
ir pažadino keršto troškimą. Jis per kelias valandas pasendino 
mane. Archimedas mirė septyniasdešimt penkerių. 

Pateikęs tokį balansą, donas Otavijus buvo nepaprastai susi- 
jaudinęs. Šis valdingas žmogus, patriarchas be palikuonių, kurį 
supo tik patarėjai, asmens sargybiniai, advokatai ir bankinin- 
kai, be abejo, niekad nebuvo atvėręs širdies. Tikriausiai, išsky- 
rus Groruvrą, tačiau tikrai ne taip jaudinančiai ir atvirai. Svar- 
bų vaidmenį suvaidino vieta: donas Otavijus buvo savo mieste, 
net toje vietoje, kur viskas įvyko. Jis pasakojo ne prisiminimus, 
bet išgyveno praeitį. 

— Vėlu. Grįžkim, — pavargusiu balsu tarė donas Otavijus. 

— Dieve mano, - sušuko ponas Riušas, - užmiršau paskambinti 
Peretei. Žadėjau skambinti kasvakar prieš aštuonias. Ji tikriau- 
siai pajuodo nuo nerimo. 

Tamsoje donas Otavijus daug lėčiau nei kylant dardino veži- 
mėlį per uolas. Ponas Riušas girdėjo jį šnopuojant nuo įsitem- 
pimo. 

Jie priėjo automobilį. Ponas Riušas su malonumu vėl atsilošė 
plonos odos sėdynėje, kurioje donas Otavijus jam padėjo įsitaisy- 
ti. Automobilis tylutėliai pajudėjo, paskui įsuko į keliuką, einantį 
per plokščiakalnį. 

Prie jų priartėjo ir važiavo paskui asmens sargybinių automo- 
bilis. Limuzinas tyliai riedėjo dono Otavijaus prieš daugelį metų 
įsigytos grafo pilies link. 

Labai greit sutemo. Donas Otavijus įjungė visas šviesas. Nušvi- 
to kaip dieną. 

Nakties tyloje ponas Riušas vėl pagalvojo apie Hipiją Elidietį. 
Donas Otavijus, kaip Hipijas, pradėjo gyvenimą labai neturtin- 
gas, o baigė neregėtai turtingas. Jis prakuto atvykęs į Inikos mies- 
tą Sicilijoje, kur uždirbo pasiutusiai daug pinigų. Kokiu būdu, ne- 
žinia. Jam tai buvo tik technikos klausimas. Neapsisunkindavo 
teorijomis, nevengė jokių priemonių ir griebdavosi visokių įma- 
nomų gudrybių, kad pasiektų savo tikslus. Gyvas dono Otavijaus 
portretas. 

— Keturiasdešimt keturių tūkstančių devynių šimtų šešiasde- 
šimt trijų milijardų penkių šimtų keturiasdešimt... 

Ponas Riušas, šiurkščiai atplėštas nuo savo minčių, pažvelgė į 
doną Otavijų. „Jis beria savo banko sąskaitą, ar ką, kad mane 
sužavėtų!“ | 

— „milijonų metų! Tiek laiko reikėtų, anot Archimedo, galo- 
pu lekiančio arklio greičiu su jo sverto pagalba vien nykščiu nu- 
sviesti Žemę! Kažkoks anglas įsikalė į galvą apskaičiuoti, — nu- 
sikvatojo donas Otavijus. - Tiek to. Kas iš to? Jis galėtų ją per- 
kelti, ir viskas! 

„Dono Otavijaus pasiaukojimas Archimedui sukėlė keistų epis- 
temologinių padarinių, - pagalvojo ponas Riušas. - Jis privertė jį 
mąstyti kaip tikrą matematiką. Matematika „nepaiso“ laiko, kad 
ir milijardo metų. Svarbu tik tai, kad Archimedas būtų išjudinęs 
Žemę su savo svertu!“ 

— Kapas, kurį tau ką tik rodžiau ir kurį man pačiam parodė 
mokytojas, nebuvo Archimedo kapas. Bet lyg koks romėniškas 
kolumbarijus. Kas iš to? Nemanau esąs kvailas. Dievinu legen- 
das! Tačiau, kaip tu pastebėjai, anaiptol nespjaunu ir į tikrovę. 

Peretę persekiojo vienas klausimas. Kaip jiems ten padėti? Ponui 
Riušui išvažiavus į Sirakūzus, ji stengėsi prisiminti viską, kas atsi- 
tiko nuo pat pirmojo laiško. Jos akimis žiūrint, vis akivaizdesnis 
tapo vienas dalykas. Groruvras negalėjo neatsiųsti ponui Riušui 
bent ženklo, kad ir nežymaus ženklelio, rodančio du įrodymus. 
Suprantama, ne pačius įrodymus. Nurodymą, nuorodėlę, ženklą 
apie juos. 

Ji nusprendė pasiknaisioti GB. Šiaip ar taip, nepajėgė daryti 
ko nors kito. Perėjo kiemą. Riušo keltuvas taip ir kabėjo balkono 
su skėčiu aukštyje, kaip prieš išvykdamas jį užblokavo ponas Riu- 
šas. Įžengė į dirbtuvę. Ji buvo tokia, kokią paliko ponas Riušas 
netikėtai išvykdamas į Siciliją. GB buvo visiškai tuščia: nei Mak- 
so, nei pono Riušo, nei Nofutur. Staiga ji nėrė prie nedidelio ek- 
ranėlio, paslėpto anapus užuolaidos. Kai saugos sistema įjungta, 
kam nors įėjus į kambarį, po keturiasdešimties sekundžių įsijun- 
gia aliarmo signalas. Peretė pradėjo rinkti kodą. Vaje, užmiršo 
seką! Tuoj įsijungs aliarmas! Laimė, pavyko prisiminti frazę, ku- 
rią jai pasakė ponas Riušas, kad padėtų atkurti kodą: 


Mėgstu išmokyti išminčius bent vieno naudingo skaičiaus! 
Nemirtingasis Archimedas, menininkas, inžinierius. 


Kiekvieno žodžio raidžių skaičius. Oue: 3;j': 1; aime: 4; a: 1; faire: 
5... Ji anuliavo, paskui paskubom suspaudinėjo penkiolika pir- 
mųjų 1 skaitmenų: 314159265358979. Trisdešimt penkios sekun- 
dės. Uf! Aliarmas užblokuotas. 

Ji atsisėdo ir nežinojo, ką toliau daryti. Buvo suglumusi. Pirmą 
kartą ji išsiskyrė su Maksu... per dvylika metų! Jis niekad nebuvo 
išvažiavęs su klase į stovyklą arba į kelionę. Galbūt per daug apie 
jį tūpčiojo. Tačiau jis nuo jos nėra priklausomas, tikrai ne. Nei 
nuo jos, nei nuo ko nors kito. 

Pasinėrusios į savo mintis, jos žvilgsnis klydinėjo lentynomis. 
Pamačiusi dėžę, kuri čia stovėjo nuo tada, kai buvo atgabenta 
GB, nusprendė ją iškrauti ir turinį sudėlioti į lentynas. 

Atidarė: joje buvo dvi rūpestingai surištos matematikos žurna- 
lų šūsnys. Ji perkirpo virveles ir ėmė dėlioti ant paskutinės neuž- 
imtos etažerės stengdamasi jų nesumaišyti. 

Gal ponas Riušas nekreipė į juos dėmesio todėl, kad jie neseni? 
Dauguma amerikietiškų, keletas prancūziškų, vokiškų ir rusiškų. 

Peretė perskaitė pavadinimus norėdama suvokti, kuo skiriasi 
viena šūsnis nuo kitos. Neaptiko jokio paaiškinimo. Vartydama 
pirmą žurnalą ir skaitinėdama turinį, pamatė, kad vienas straips- 
nis buvo pabrauktas rašalu. 

— Motin! - Nuo balkono šaukė Lėja. - Eikš greičiau! Skambina 
iš Sirakūzų! 

Tai buvo Maksas. Jis kalbėjo Džonatanui, o ponas Riušas per- 
sakė Maksui, ką sakė Džonatanas. Jie visi pasikalbėjo. Kai Lėja 
padėjo ragelį, Peretė prapliupo verkti. Apstulbę Lėja ir Džonata- 
nas nežinojo, ko griebtis. Jie neprisiminė, kad būtų matę motiną 
verkiančią. 

Sirakūzuose viskas buvo gerai! Išskyrus Nofutur, kuri buvo pa- 
skelbusi bado streiką. Peretė prisiminė neuždariusi GB durų. Ji 
grįžo į dirbtuvę ir vėl ėmė skaitinėti dvi žurnalų krūvas. Kiekvie- 
no žurnalo apžvalgoje buvo pabraukta po vieną straipsnį. Pavyz- 
džiui, 1976 metų „Communication on Pure and Applied Mathe- 
matics“ Nr. 29 Goro Šimuros straipsnis „The special values of 
the zeta function associated with cusp forms“. 1978 metų „Inven- 
tiones Mathematica“ Bario K. Mazuro straipsnis „Rational iso- 
genies of prime degree“. 

Vartydama vieną iš jų, perbėgo keletą eilučių Goro Šimuros 
straipsnio įžangoje: 


1. Introduction 


For a positive integer k and a Dirichlet character x modulo a posi- 
tive integer 2 such that x(-1) = (-1)x, let G,(N, x) denote the 
vector space of all holomorphic modular forms f(x) satisfying 
f(vE) = x(d)(cz + d* fe) forally= (24) e T, (N) 

(az + b) 
cz+d 
b 


Y, (N)- ((21) e SL,(Z) | c=0 (mod N)). 


wherezis the variable on the upper half-plane, y(z) = and 


Staiga pasijuto siaubingai pavargusi. 


Džuljeta atsisėdo prie puikaus dviviečio automobilio vairo. Mak- 
sas klestelėjo šalimais. Ji buvo liepusi išblizginti kapotą. MGAT 
niūriai dėbtelėjo į juodu. 

Žydrajame pono Riušo miegamajame buvo išskleista daili lo- 
velė. Maksas tučtuojau užmigo, jo skruostai ir kakta įraudo. Bas- 
tydamasis su Džuljeta, jis perkaito saulėje. 


Ponui Riušui nėjo miegas. Reikėjo apgalvoti viską, ką pamatė 
per tokį trumpą laiką. Dono Otavijaus egzistavimas, jo santykiai 
su Groruvru, paslaptingi pastarojo reikalai, Nofutur vaidmuo, jo 
neįtikima amnezija nepaisant pavogtų ir iškabintų slaptoje kop- 
lyčioje paveikslų istorijos. Jis buvo netekęs nuovokos. 

Kaip toli ramus Ravinjano gatvės knygynas! Šnektelkim apie 
tai. Du iš TRGU buvo išspręsti vienas po kito: nustatytas ištiki- 
masis kompanionas ir gauja, norėjusi pasigrobti įrodymus. Skau- 
du buvo pripažinti, kad jie patys nesugebėjo rasti sprendimo. At- 
sakymai gulėjo ant padėklo. Tik Peretė sugebėjo įžvelgti Tavijų 
Alamuto istorijoje. Tik pono Riušo apakimas sutrukdė, kad į šį 
pėdsaką būtų rimtai atsižvelgta. Kai dėl ištikimojo kompaniono, 
tai lieka raitytis iš juoko. Septynis mėnesius atsakymas badyte ba- 
dė akis. Dar aną savaitę ponas Riušas kategoriškai tvirtino galė- 
siąs atsakyti į klausimus tik nuvykęs į Manausą! 

Paniręs iki kaklo į vonią, jis, skirtingai nei Archimedas, nesu- 
gebėjo pamatyti per kraštą besiliejančio vandens, o dar labiau — 
suvokti, kodėl jis liejasi. Jie galėjo keltis į puikybę dėl savo eure- 
ka. Jiėms pateisinti reikia pasakyti, kad sprendimas buvo toks ne- 
įtikimas, jog niekas nebūtų sugebėjęs jo rasti. Niekas, išskyrus 
doną Otavijų. Ir tuo jis buvo stiprus; jis neatmetė nė vienos prielai- 

dos. Hipijas Elidietis. Šiuo atveju jis buvo velnioniškai didesnis 
mokslininkas nei mes. Mūsų supratimu, ištikimasis kompanio- 
nas tegalėjo būti žmogus. Antropocentrinė nuodėmė. O kalban- 
tis su paukščiais šventas Pranciškus Asyžietis! Jei jis šnekučia- 
vosi su žvirbliais, kodėl Groruvras negalėjo su papūga? Ką šven- 
tasis pasakojo Italijos miestuko paukščiams, visiems laikams li- 
ko paslaptis. Ar tas pats ištiks ir Manauso prekeivio-matemati- 
ko paslaptis, perduotas Mamagenai? Galbūt rytoj ponas Riušas 
tai sužinos? 

Kaip ne kaip antikos geometru susižavėjo sicilietis vadeiva! Tegu 
Archimedas - asmuo, sužadinantis smalsumą ir susižavėjimą, ta- 
čiau doną Otavijų nuo mažumės buvo apėmusi tikra su juo augte 
suaugusi aistra. 

Ūmai jis prisiminė faktą, kuriam tada neteikė reikšmės. Per 
matematikos seansus jis niekuomet iš tikro nepriėjo prie Archi- 
medo. Daugių daugiausia prisilietė vieną ar du kartus. Atsižvel- 
giant į kūrinio reikšmingumą, turėjo suintriguoti. Tačiau jis ne- 
buvo matematikas. Priešingai, būdamas knygininkas, privalėjo pa- 
stebėti, kad GB trūksta jo kūrinių. Lentynose - nė vienos graikų 
matematikų knygos! 

O štai priežastis! Jos buvo čia, jo akivaizdoje, surikiuotos nedi- 
delėje puikioje Žydrojo kambario spintoje. Kiek galėjo spėti, ma- 
žoji biblioteka visa buvo skirta Sirakūzų matematikui. 

Pirma pono Riušo atversta knyga, dėl to jis ją ir atsivertė, buvo 
tikras lobis. Plutarcho „Marcelo gyvenimo“ egzempliorius, kurį 
puikiomis miniatiūromis iliustravo Džirolamas de Kremonė. Tiks- 
liau, „Garsių žmonių gyvenimo“ egzempliorius, kuriame Plutar- 
chas smulkiai atpasakojo garsųjį Eurialo mūšį. Ponas Riušas pa- 
ieškojo spausdinimo datos. MCDLXXVIII. Švilptelėjo iš nuo- 
stabos. Jis regėjo vieną iš pirmųjų spausdintų knygų! Aštuonias- 
dešimčia metų anksčiau už Luko Pačiolio „Summa“! 

Be to, čia buvo antikos istorikų bei filosofų darbų, kuriuose 
pasakojama apie Sirakūziečio, Tito Livijaus, Polibijo, Atėnajo, 
Cicerono gyvenimo epizodus. Nieko nuostabaus, kad po tokios 

lektūros donas Otavijus žino menkiausias savo herojaus gyveni- 
mo detales. 

Kitoje lentynoje buvo paties Archimedo veikalai. Iš pirmo 
žvilgsnio aišku, kad jų daugybė. Skirtingai nei kitų graikų auto- 
rių, beveik visi jo kūriniai buvo rasti. 

Ponas Riušas ilgokai juos vartė. 

Jį sudomino vieno kūrinio pavadinimas, pakišęs jį prajuokinusią 
mintį: šis Sirakūzų mokslininkas leidžia laiką skandindamas gale- 
ras, degindamas laivus, traiškydamas juos krūvomis akmenų, kil- 
nodamas geležine ranka, kad galėtų nublokšti iš aukščiau. Žodžiu, 
leidžia laiką skandindamas laivus, ir kas gi jam rūpi? „Plūduriuo- 
jantys kūnai“ — toks buvo kūrinio pavadinimas, jame Archimedas 
nagrinėjo geometrinių kūnų plūduriavimo sąlygas! „Mes pripažįs- 
tame principą, jog skysčio prigimtis yra tokia, kad jo dalims išsidės- 
čius tolygiai viena greta kitos, mažiau slegiama dalis išstumiama iš 
savo vietos tos dalies, kuri labiau slegiama“, - rašė Archimedas, o 
paskui tolėliau jis aptiko tai, ką donas Otavijus apie vandens pavi- 
dalą buvo pasakojęs popietę. „Kiekvieno skysčio paviršius ramy- 
bės būsenoje bus rutulio formos ir turės bendrą centrą su žeme.“ 


Bruzdesys. Pro pravertas duris kišteli Dono Otavijaus galva: 

— Nemiegi? Pamačiau šviesą... 

— ...ir užsukai. Kaip penktojo dešimtmečio filmuose. Tai įeik! - 
šūktelėjo ponas Riušas. 

— Šš! — priekaištingai nutildė donas Otavijus parodęs Makso 
pusėn. 

„Įžūlumo jam netrūksta! — dingtelėjo ponui Riušui. — Pats jį 
pagrobia, įgrūda į lėktuvą ir nuskraidina 2000 kilometrų nuo na- 
mų, 0 man priekaištauja, kad garsiai kalbu ir galiu išbudinti!“ 

— Maksas kurčias, gali kalbėti garsiau, - priminė ponas Riušas. 

— Apžiūrinėjai knygas. Puikios, ar ne? 

Didžiausiam pono Riušo nustebimui, jis atmintinai berte išbė- 
rė pavadinimus, be abejo, kaip berniukas Tavijus savo jaunystės 
skaičiuotes: „„Parabolės kvadratūra“. „Apie rutulį ir cilindrą“. 

„Apie spirales“. „Apie konoidus ir sferoidus“. „Skritulio matavi- 
mas“. „Plūduriuojantys kūnai“. „Samprotavimas apie metodą“. 
„Smėlio skaičiuotojas“. 

Jis užsidėjo akinius, ištraukė knygą iš spintos. 

— A, smėlio skaičiuotojas! 

Ir pacitavo: 

— „Kai kurie, valdove Gelonai, mano, kad smilčių yra be galo 
daug, taigi jie turi omeny ne tik Sirakūzų apylinkių smėlį, bet ir tą, 
kuris guli visose kitose apgyventose ir negyvenamose vietovėse.“ 

Donas Otavijus žvilgtelėjo į poną Riušą, jo žvilgsnis tarytum 
bylojo: „Aš nešioju akinius, bet išsaugojau atmintį. Ar galėtum tą 
patį pasakyti apie savąją?“ 

Paskui įsikarščiavo rodydamas į knygą: 

— Čia Archimedas įsišėls! Naudodamas mažiausią daiktą pa- 
saulyje, smiltį, apskaičiuos didžiausią — ištisą visatą! Kaskart tas 
pats. Ar žinai, kiek yra smilčių? Ilgas skaičius, sudarytas iš šešias- 
dešimt keturių skaitmenų! Tai nutiko vieną vakarą Manause. Bu- 
vo baisus karštis, sėdėjome terasoje, Elgaras pasakojo man, kaip 
Archimedui tai pavyko. Truko ne vieną valandą, jis talentingai 
pasakodavo visokias, jo žodžiais tariant, matematikos istorijas. 
Kuo labiau skaičius didėjo, tuo daugiau jautėmės įkaušę. Paga- 
liau apsvaigom. Jis man pasakė, kad Archimedui pavyko sukurti 
tokią sistemą, kur skaičių ilgumas... (jis pasitaisė akinius, pasklai- 
dė knygą) ilgumas siekė 80 milijonų milijardų skaitmenų! Tai bent 
turtas! Svajojau apie tai. Miriadų miriadiniųjų periodo miriadų 
miriadinės rūšies miriadų miriadai vienetų! Klausyk, - šūktelėjo 
jis sužavėtas, - man ūmai toptelėjo! O tų vargetų romėnų tokie 
juokingi skaičiai! Elgaras taip pat jų nemėgo. Dėl to mes suta- 
rėm. Jis man pasakojo, kad beveik tūkstantį metų jie neturėjo nė 
vieno didelio matematiko! Plaukai pasišiaušė! Negali net įsivaiz- 
duoti, kokį malonumą pajutau sužinojęs, kad jie matematikoje 
pasiekė šnipštą. Vėl prisiminiau savo mokytoją. Tą vakarą jis man 
pasakė, kad kai buvote studentai, tu buvai Talio pusėj, ojis - Pita- 
goro. Pamenu, jūsų nuomonės visuomet skirdavosi; tai buvo net 

keista, visuomet būdavot kartu ir niekuomet nesutardavot. Sena 
pora. Pamenu jūsų burnojimus apie Dantoną bei Robespjerą, Ver- 
leną bei Rembo. Aš slapta buvau Archimedas. Prieš ateidamas 
pagalvojau, kad vaidindami Talį, Pitagorą ir Archimedą, būtume 
daug pasiekę. Garsioji trijulė! Vaidyba - tai ne my glass of whisky, 
kaip sako anglai. 

Staiga jis nutilo susijaudinęs ir parodė į knygas: 

— Tai viskas, kas man liko iš Elgaro. Jis padovanojo man jas 
prieš daugelį metų. Visos knygos iš jo bibliotekos. Manding, tau 
apie tai neužsiminiau. 

Momentas buvo pavojingas, tik be kvailysčių, pamanė ponas 
Riušas. 

— Ji buvo viena iš pačių puikiausių pasaulyje, sudaryta vien iš 
be galo retų matematikos veikalų kaip štai šis, — tarė jis rodyda- 
mas į Plutarcho knygą. — Pats ją sudarė, knygą po knygos. Jai 
surinkti prireikė daugybės metų. Ji kainavo galybę pinigų; viską, 
ką uždirbdavo, išleisdavo jai. Kai galėdavau, padėdavau: tai pri- 
dėdamas kelis skatikus, kai pristigdavo, tai švelniai spusteldamas 
neryžtingus savininkus; tačiau visa tai buvo daroma nepaprastai 
mandagiai, ir nė vienas iš jų nebuvo apmulkintas. Aš nieko neiš- 
maniau apie knygas, bet, teisybė, tu juk knygininkas. Ak, ji tau 
būtų apsukusi galvą. Keisčiausia, kad tokia nuostabi biblioteka 
buvo girios vidury. Man tokia padėtis atrodė ironiška. Knygos, 
pilnos skaičiavimų bei teoremų, — tarp kaučiukmedžių! Elgarui 
buvo nusispjaut! O, jis ėmėsi atsargumo priemonių. Įkurdino ją 
ne bet kur, o vėsiame ir pakankamai sausame kambaryje. Mat 
tenykštė drėgmė naikina viską. Jis užsisakė aparatų, reguliuojan- 
čių drėgmę, ir panašių dalykų, žinai, kaip elektroencefalogramos 
ligoninėse, kur plunksna braižo linijas popieriuje. Kartą sistema 
sugedo, aš buvau ten. Tokio jo niekad nebuvau matęs, jis buvo 
priblokštas. Taip brangino savo biblioteką! Man knygos nėra... 

— My glass of whisky, - pasutleravo ponas Riušas ironiškai. 

— Ir galiausiai jos sudegė! 

Ponas Riušas privalėjo sureaguoti: 

— Sudegė? - garsiai sušuko jis. 

— Užsidegus namui. Viskas sudegė. Ir jis taip pat! 

Ponas Riušas pajuto, kaip jam užverda pyktis. Turėjo labai sau- 
gotis, kad neišsiduotų. Niekas, ką jis pasakys, neturėtų sukelti įta- 
rimo, kad nemažai Žino apie šį epizodą. Jis dar prisiminė laiško 
tekstą. Reikėjo kalbėti apylankomis: 

— Iškart prisiminiau vieną istoriją, kuri nutiko netoli nuo čia, 
Krotone, du ar trys šimtmečiai prieš tavo Archimedą, - tarė po- 
nas Riušas. —- Groruvras galbūt tau pasakojo, ji apie pitagorinin- 
kus. Krotone gyveno turtingas ir galingas žmogus, vardu Kilonas. 
Žavėjosi pitagorininkais ir be galo troško patekti į jų gretas. Pita- 
gorininkams jis pasirodė įtartinokas. Buvo išprašytas. Jų atsisa- 
kymas įsiutino Kiloną; jis nebuvo pratęs, kad atsisakytų duoti tai, 
ko troško. Vieną vakarą Mokyklos nariai susirinko savo patalpo- 
je; Kilonas ir jo pakalikai atsliūkino ir padegė namus. Visi pitago- 
rininkai žuvo. Vienintelis liko gyvas. 

Donas Otavijus atsitiesė išblyškęs. Akimirką jis tylėjo spausda- 
mas rankoje lazdos bumbulą. 

— Kas tas turtingasis ir galingasis žmogus? Tai sakai, Pjerai Riu- 
šai, kad aš padegiau Elgaro namą? Tvirtini, kad jį nužudžiau? 

Ponas Riušas išsigando. Dono Otavijaus pyktis buvo baisus: 

— Tu mane kaltini negirdėta prievarta. Nužudyti draugą... 

— ...kuris atsisakė atiduoti tai, ko norėjai. Ir jis, be abejo, vie- 
nintelis drįsęs taip pasielgti... 

— Taip, Elgaras atsakė man tai, ko troškau. Jis buvo toks vienin- 
telis. Taip, tai mane įsiutino. Tačiau jis turėjo tą vakarą duoti man 
galutinį atsakymą. Dėl to temstant mes turėjom susitikti. Siūliau 
jam daugybę pinigų. Niekas nežino, ką jis būtų man atsakęs. 

Ponas Riušas prikando lūpą, kad nepratrūktų. Jis visa tai žino- 
j0: Netrukus, sutemus, jie grįš. Patikėk manim, jie negaus mano įro- 
dymų! Sudeginsiu juos, kai tik baigsiu šį laišką... 

— Mano žmonės atėjo pirmi. Namas degė. Aš atėjau netrukus. 
Tai buvo siaubinga, didelis medinis namas; neįmanoma užgesinti 
gaisro, neįmanoma išgelbėti Elgaro. Aš buvau sugniuždytas. Mes 

gana greit pasišalinome. Atvykusiai policijai verčiau mūsų nema- 
tyti apylinkėse. 

Donas Otavijus pasilenkė ir pažvelgė ponui Riušui į akis: 

— Svarbu, kad tu manim tikėtum, Pjerai Riušai. Tu vienintelis 
žmogus, kurį trokštu įtikinti. Girdi? Dar ir dėl to priverčiau tave 
atvykti, sužinojęs, kad esi gyvas. 

— Nereikėjo vargintis ir grobti mano anūko. Mane reikėjo viso 
labo pasikviesti. Tu tikrai manai, kad nežinojai, koks būtų Elgaro 
atsakymas? 

Donas Otavijus panarino galvą: 

— Kol žodis neištartas... 

Plutarcho veikalas taip ir gulėjo ant vienakojo staliuko, kur jį 
paliko atverstą donas Otavijus. Džirolamo de Kremonės minia- 
tiūros, puošusios jo puslapį, šoko subtilaus kolorito fantasmago- 
rijoje. Vis žvilgčiodamas į jį, donas Otavijus garsiai samprotavo: 

— Buvo panašu į tai, lyg aš dalinuosi su Archimedu viena iš jo 
slaptų teoremų. 

Paskui, jam ūmai pakėlus galvą, lempos šviesoje sužvilgo žilė: 

— Noriu, kad paklausytum manęs, Pjerai Riušai. Nors ir susijęs 
draugystės ryšiais su Elgaru, buvau visiškai nesuinteresuotas, — 
jis pakartojo žodį, - kad jis mirtų. Jo mirtis man buvo katastrofa. 
Jam mirus, įrodymai išnyko drauge su juo. 

— Įsivaizduok, kad būtum galėjęs juos išlupti jėga, — atsiliepė 
ponas Riušas, kurio nepaveikė dono Otavijaus atvirumas, - pas- 
kui būtum turėjęs jį nužudyti. Nes jis galėjo bet kada juos pa- 
skelbti viešai, kaip tas ekspertas, apie kurį šįryt kalbėjom. 

— Galiu prisiekti, kad niekad nebūčiau taip pasielgęs. Jam būtų 
tūkstantį kartų geriau, jei turėtume juos abu, nei paskelbti viešai. 
Būtent šito aš ir troškau. Ne atimti, bet drauge turėti. Vien mu- 
du. Geiste geidžiau tokio sąmokslo. 

Kai prisiminė savo neišsipildžiusį troškimą, po akimirkos atga- 
vo šaltakraujiškumą: 

— Tačiau jis mirė, 0 aš neturiu matematinių įrodymų. Tai įrody- 
mas. Ir nė vienos prielaidos. 

Poną Riušą sudrumstė paskutinis argumentas. Išties Groruv- 
ras niekuomet viešai neskelbtų įrodymų. Net norėdamas nubaus- 
ti doną Otavijų. 

— Beje, gaisras, pats sakei, įsiliepsnojo prieš pat jūsų susitiki- 
mą, prieš pat jam atsakant į tavo, galim pavadinti, ultimatumą. 
Šis gaisras buvo jo mirties priežastis. Negali to neigti. Ar jis nusi- 
žudė, kad pabėgtų nuo tavęs, ar gaisras buvo atsitiktinis — jis 
norėjo sudeginti popierius, kad tu negalėtum atimti. Taigi esi kal- 
tas dėl jo mirties. Tu negerbei jo norų, nes tavieji visuomet buvo 
aukščiau už kitų. Tu negerbei jo pageidavimo. Nelabai jį mylėjai. 

Donas Otavijus atsisėdo. Pastarieji pono Riušo žodžiai jį 
įskaudino. | 

Ponas Riušas dar turėjo, ką pasakyti. Jis kalbėjo atiduodamas 
kilnumo ir ištikimybės duoklę savo jaunystei. Jautėsi pavargęs, 
buvo vėlu, to buvo per daug. Be to, donas Otavijus į jo gyvenimą 
įskriejo rikošetu. Smūgis rikošetu buvo nepaprastai stiprus. O 
Maksas dar vis laikomas šioje puikioje XVIII amžiaus pilyje Sira- 
kūzų aukštumose! 

— Noriu tau dar šį bei tą pasakyti. Dėl to, ką man papasakojai 
šią popietę apie savo mokytoją ir Archimedą. Tačiau tai susiję ir 
su tuo, apie ką kalbėjom dabar. Suvokiau daugelį dalykų apie 
tave, kartais būdavau sujaudintas. Manau, kad niekam nebuvai 
išsipasakojęs. Suprantu tavo maištavimą, pasididžiavimą, kurį pa- 
jutai šio mokytojo ir... Archimedo dėka. Tačiau, Tavijau, tavo pa- 
sirinktas keršto būdas, priemonės, kurių griebeisi, pasaulyje nie- 
ko nepakeitė. 

— Ar žinai tokią veiklą, pažįsti tokius žmones, kurie pakeitė 
pasaulį? 

— Aš tik noriu pasakyti, kad tavo kerštas nepadarė pasaulio 
geresnio; tik dar šiek tiek sugadino. Sirakūzų gatvėse ir kaime 
tavo Trinakrijos saloje visuomet tiek daug mažųjų tavijų. Jeigu 
tavo jaunystės romėnų aristokratai truputį nuleido galvas, tai ma- 
fijos vadeivos tapo naujaisiais Palermo, Katanijos ir Korleonės 
tiranais. Pinigai tau plaukte plaukia. Žinoma, tapai donu Otavi- 

jum, tau lankstosi, gyveni pačioje viršūnėje, grafo pilyje! Jie dre- 
ba prieš tave. Vaikai nuo mažumės badosi narkotikus. Juos Žu- 
dantis heroinas laša į abi venas tartum serumas iš lašinės. 

— Draudžiu taip kalbėti! Aš neprisiliečiau prie narkotikų. Nie- 
kada! Aš irgi, Pjerai Riušai, Žinau ribas, tik nukėliau jas kiek to- 
liau nei tavosios. 

— Šiaip ar taip, tavo veiksmai tik padidino deficitą, net jei tu 
asmeniškai ir neprisidėjai. Atkreipk dėmesį, savo malonumui net 
nesuabejojai pagrobti mano vaikaičio. Vaiko! 

— Pamiršai papūgą! — atrėžė jis. 

— Vaiką ir papūgą. Ir dar apie Archimedo aksiomą, suteikusią 
tau tokią jėgą. Ką tik prieš pat tau pasirodant perskaičiau vie- 
noje iš šių knygų, pala, užsirašiau ant popieriaus skiautės. Kur- 
gi? A, štai: „Visi segmentai, kad ir kokie būtų dideli, gali, dali- 
jant pusiau, tapti mažesni už visus kitus segmentus, kad ir kokie 
jie būtų maži“. 

Dono Otavijaus veide atsispindėjo pastangos suprasti. Tačiau akys 
žėrėjo kaip ir visada ponui Riušui prašnekus apie Archimedą. 

— Tai reiškia, kad tave, kaip ir bet ką kita, galima sumažinti. Tai 
antroji Archimedo medalio pusė, - šaltai pareiškė ponas Riušas. 

Kai donas Otavijus pasišalino, ponas Riušas prisiartino prie 
Makso lovos. Berniukas miegojo kaip lapelis. Jeigu Peretė būtų 
įsivaikinusi Maksą anksčiau, galbūt būtų įmanoma išgydyti ar bent 
apgydyti jo kurtumą. Pirmą kartą jis miegojo viename kambaryje 
su Peretės vaiku. Kiek metų niekas nebuvo miegojęs jo miegama- 
jame? Štai kas yra būti viengungiui; išties kai nebudima kam nors 
miegant. Jį sujaudino lėtas ir ritmingas Makso kvėpavimas... jis 
tikrai mylėjo šitą vaikį. Šiandien laimėjo kažką neįkainojama. Šį- 
ryt parke jis tarė: „Kaip vaikaitis“, o prieš kelias akimirkas jau 
sakė: „Mano vaikaitis!“ 

Ponas Riušas nuvažiavo prie balkono. Kaip puiku Pietuose! 
Temperatūra, kokios reikia, iš parko sklido aromatų mišinys. At- 
viresnis nei vakar mėnuo ryškiau apšvietė jūrą, kurioje vyko krau- 
pios dono Otavijaus papasakotos kautynės. Jo žvilgsnį patraukė 

didžiuliame parke žybčiojančios šviesos. Tai sargybiniai suko ra- 
tus su galingais žibintais, lydimi didžiulių šunų, kurie pasitiko fur- 
goną jų atvykimo dieną. 

Šios šviesos šiurkščiai nutraukė jo svajas. Jis mąstė apie 2000 
metų senumo mūšius ir pamiršo esąs kalinys prašmatnioje per 
daug gerai saugojamoje pilyje. Iš tikrųjų buvo kur kas subtiliau, jis 
nebuvo kalinys, bet negalėjo išvykti. Tai jam priminė, kas šitame 
pačiame mieste buvo atsitikę Platonui, o šimtmečiu anksčiau — Ar- 
chimedui. Dionisijas jaunesnysis, forto Dionisijo sūnus, aistrin- 
gai susidomėjęs filosofija, paprašė Platoną atvykti pasišnekučiuoti. 
Platonas atkako. Tačiau dėl neaiškių politinių priežasčių Dionisi- 
jas Sirakūzuose jį sulaikė ir uždraudė grįžti į Atėnus. Platono bi- 
čiulis Architas, valdęs netoli esantį Tarento miestą, nusiuntė į Si- 
rakūzus galerą jo pargabenti. Dionisijas nedrįso priešintis, ir Pla- 
tonas galėjo parvykti į Atėnus. 

Kad ir neketino dėtis Platonu, tačiau jo ir atėniečio padėtys 
buvo labai panašios. Su 2400 metų skirtumu du filosofai buvo 
prieš savo valią sulaikyti Sirakūzuose! Jis toliau logiškai svarstė, 
kas bus tas Architas, išlaisvinsiąs visus tris: Maksą, jį ir Nofutur? 

Ponas Riušas žinojo, kad čia baigėsi jo kelionė po matematiką. 
Pradėjo ją drauge su Egėjo jūros graiku, o baigė su Jonijos jūros 
graiku. Taliui reikėjo piramidės, Eratostenui šulinio, o Archime- 
dui vonios, karštų veidrodžių, metalinių rankų ir kt. Nei pirmojo 
piramidė, kaip antrojo šulinys, nei trečiojo priemonės nebūtinos 
mokslo tiesai nustatyti, juolab nesušvelnina įrodymų griežtumo. 
Jos čia atmesti tam, kas tariama, ir atsakyti į klausimą: „Ką ben- 
dra su mumis turi ši tiesa?“ 

Mokslinėms tiesoms reikia gražių istorijų, kad patrauktų žmo- 
nes. Mitas čia reikalingas ne tam, kad konkuruotų su tikrove, bet 
ją susietų su tuo, kas žmonėms svarbu ir kas juos verčia svajoti. 

Ponas Riušas virptelėjo. Jam tapo vėsoka. Išeidamas iš balko- 
no, jis išgirdo iš parko sklindančią gražią jausmingą dainą. DGAT 
dainavo savo japonei. | 

Saulė buvo jau aukštai danguje. Sodininkas-kalėjimo sargas atra- 
kino dideles spynas ir Maksas įžengė į narvą. Pačiame viršuje, 
beveik padebesiuose, tiesiai po dideliu šiaudiniu stogu gūžėsi No- 
futur. Maksas ją tylutėliai pašaukė. Nofutur atsigodėjo iš letargo, 
pasipurtė ir vis taip pat paniekinamai nusklendusi pro kitus paukš- 
čius narvelyje, nutūpė Maksui ant peties. 

Ponas Riušas, stebėjęs sceną iš tolo, prisiminė Platono frazę, 
kuri apibūdino matematikus — „paukštininkas, narve gaudantis 
paukščius žėrinčiomis margomis plunksnomis!“ 

Maksas ir Nofutur išėjo iš narvo aukštai iškėlę galvas. Saulė 
apžilpino papūgą. 

Vos atsidūrusi laisvėje, ji nutraukė bado streiką ir puolė prie 
grūdų, kurių Maksas laikė pilnutėlę saują. 


Atėjo didžioji diena. Donas Otavijus apsvarstė visas galimybes, 
kaip pasiekti tikslą. Pasišnekėjęs su Maksu, jis buvo tikras gera 
mažojo bendradarbio valia. Maksui terūpėjo vienas dalykas: kad 
būtų išlaisvinta jo papūga. 

Jie pasuko pilies aparatinės link. Perėjo didelį holą, sustojo prie- 
šais apmuštas duris. Donas Otavijus atidarė. Ponas Riušas norė- 
jo įvažiuoti paskui Nofutur, Maksą ir doną Otavijų, bet pastara- 
sis užkirto kelią: 

— Kuo mažiau iš mūsų girdės įrodymus, tuo visiems bus geriau. 

Ponas Riušas turėjo su tuo sutikti. 

Nepaprastai moderni įrašų studija; impozantiškas pultas su dau- 
gybe rankenėlių bei lempučių, magnetofonų eilė, projektorius; 
audeklu išmuštas kambarys, grindys užklotos kilimine danga. 

Kambario viduryje kabėjo mikrofonas. Priešais mikrofoną — 
lakta su trijų žvaigždučių lesykla. Donas Otavijus buvo puikiai 
pasirengęs. Fotelis priešais mikrofoną. Maksas patupdė Nofutur 
ant laktos, paskui atsisėdo į fotelį. Donas Otavijus įsitaisė prie 
valdymo pulto. Nebuvo jokio techniko. Donas Otavijus nuspren- 
dė pats nesikreipti į papūgą. Viskas eis per Maksą; jam donas 
Otavijus paruošė sąsiuvinuką, kuriame buvo surašyta viskas, ko 
turėjo paklausti papūgą. 

Tai buvo paprasti žodžiai. Tačiau parinkti dėl tikėtino emoci- 
nio krūvio. Remdamiesi Nofutur auskultavusių specialistų pata- 
rimais, jie turėjo pritaikę atitinkamus raktus atverti sutrenkimo 
brutaliai užtrenktas atminties duris. Tai turėjo būti žodžiai, jos 
girdėti prieš traumą, užmiršto pasaulio žodžiai. Panaudojus kaip 
kabliukus ir Nofutur sugriebus vieną iš jų, bus galima išvynioti 
prisiminimų giją. 

Donas Otavijus paspaudė mygtuką. Virš studijos durų įsižiebė 
raudona lemputė. Ponas Riušas suprato, kad seansas prasidėjo. 
Širdies gilumoje jis linkėjo Nofutur atgauti atmintį. Tuomet ši is- 
torija būtų baigta. Žinoma, niekšams tai buvo tikra dovanėlė, bet 
Ravinjano gatvė nepajėgė grumtis su Sirakūzų pilimi. 

"Tuo pat metu jis negalėjo apsimesti, puikiai suprato: jei Nofu- 
tur prašnektų, donas Otavijus niekuomet jos neišleistų. Nebent 
tik nudobtų. Ši mintis papiktino poną Riušą, ir jis taip pat nuošir- 
džiai palinkėjo priešinga, nei buvo linkėjęs prieš akimirką. Kad 
Nofutur neatgautų atminties. Amnezija ją apgintų, išsaugotų jai 
gyvenimą, net jeigu atimtų laisvę. Skritulio plotas. Kad ir kaip 
suktum, padėtis be išeities. 

Donas Otavijus davė ženklą, ir Maksas pradėjo skaityti jo su- 
darytą žodžių sąrašą. Jis perskaitė pirmą žodį, palaukė Nofutur 
reakcijos, pakartojo skirtingais tonais įterpdamas meilių žodelių. 
Nofutur nereagavo. Paskui jis perėjo prie kito žodžio laukdamas 
reakcijos. Reakcijos ne daugiau nei po pirmojo. Priešingai, ką 
Maksas jai sakydavo, tai Nofutur ir pakartodavo. Po kiekvieno 
naujo žodžio Maksas ją drąsino, prašė prisiminti. 

Donas Otavijus, užsidėjęs ausines, stebėjo, kaip klostosi ap- 
klausa. Kiekvieną kartą, kai žodis „žlugdavo“, jis nesėkmingai slėp- 
davo nusivylimą. Atminties negalavimų specialistai teigė, kad rei- 
kia kantrybės, jog niekad tiksliai nežinoma, kada atgyja prisimi- 
nimai. Čia nebuvo veidrodžio, kurį pakanka spustelėti rankomis, 
kad atsivertų siena. Įrodymai buvo uždaryti daug neprieinames- 
nėje vietoje nei koplyčia, kurioje kabėjo vogti šedevrai. 

„Elgaras“, „Manausas“!.. Sąrašas trumpėjo. Paskui Maksas pri- 

ėjo paskutinį žodį. Perskaitė. Tai buvo žodis, į kurį donas Otavi- 
jus dėjo daugiausia vilčių. Maksas klausiamai pažvelgė į jį, donas 
Otavijus pritariamai linktelėjo galvą ir Maksas tarė: Mamagena. 
Jis nesistengė suprasti. Donas Otavijus sulaikė kvapą ir laukė. 

Nofutur žvilgtelėjo į Maksą, žodis praslydo pro ją. 

Maksas keletą kartų pakartojo jos vardą. Nofutur neprisiminė, 
kad kažkada vadinosi Mamagena! Tarytum būtų išsiritusi prieš 
devynis mėnesius Klinjankūro blusų turguje. Penkiasdešimt me- 
tų Manause išsitrynė kaip sugedus diskeliui. Amnezija buvo tik- 
rai smarki. Be abejo, neatitaisoma. Donas Otavijus išblyško. 

Užgeso šviesa. Ekrane pasirodė didelis medinis namas miško 
vidury. Prie namo į kamerą kalbėjo vyriškis. Aukštas, tamsiaplau- 
kis, maždaug septyniasdešimties metų, dėvintis kaip meksikiečiai 
plačias kelnes ir baltos drobės švarką. Pro plačiai atlapotus marš- 
kinius matyti galinga krūtinė. Groruvras prie savo namo Manau- 
se. Filmas buvo nebylus. Nofutur nė nemirktelėjo. 

Šviesa vėl užsižiebė. 

Donas Otavijus niūriai nusiėmė ausines. Nofutur nugurkė ge- 
rą gurkšnį vandens ir sulesė kelis grūdus. Maksas nežinojo, ar 
jam džiaugtis, ar liūdėti. 

Koridoriuje užgeso raudona lemputė. 


— Tu negali išvažiuoti nepamatęs jūros! 

Donas Otavijus įsodino poną Riušą į limuziną. 

— Grįžtam į į Paryžių? — paklausė ponas Riušas. 

— Čia jums daugiau nėra ką veikti. Šįryt tai įrodyta praktiškai. 
Papūga čia neatgaus atminties. Neverta stengtis. 

Ponas Riušas lengviau atsiduso ir nugrimzdo į švelnios odos 
sėdynę, prie kurios išties ėmė priprasti. 

Limuzinas nurūko palei upelį, apaugusį citrinmedžiais ir euka- 
liptais. Čia buvo daug vėsiau nei kitur. 

— Atidžiai pažvelk į stiebus vandenyje. Paprastosios nendrės? 
Neatspėjai. Papirusinė viksvuolė! 

— Sustok! Norėčiau vieną nusiskinti. 

— Griežtai draudžiama! 

— Tai bent! Tu pagrobi berniuką, bet neleidi man pasiimti viks- 
vuolės stiebelio, nes draudžia įstatymas. Įstatymo taikymas kin- 
tamojo dydžio geometrijai, - nusikvatojo ponas Riušas. 

— "Tai vienintelė vieta Europoje, kur ji auga natūraliai, - pasiteisi- 
no donas Otavijus. — Egipte nebėra nė vieno augalo. Jie ne tokie 
atsparūs kaip piramidės. Čia irgi ilgai netruks. Vanduo per sūrus ir 
šaknys beveik neapsemtos. Šiam augalui reikia mirkti vandenyje, tai 
jo stichija. Visi Archimedo veikalai parašyti ant papiruso! Tačiau nė 
vienas nerastas, tik kopijos popieriuje arba ant pergamento. 


Limuzinas nurūko Sirakūzų šiaurėn. Daugybę kilometrų kelias 
bėgo palei jūrą. Nebuvo didelių minkšto smėlio paplūdimių, bet 
netrūko spalvingų įlankėlių su tiesiai į vandenį besileidžiančio- 
mis uolomis. Būtent tai patiko ponui Riušui. Kokių dvidešimt me- 
tų jis nebuvo matęs jūros iš arti. Paskutinį kartą maudėsi, netgi 
plaukiojo. Dabar nugrimztų tartum akmuo. 

Dono Otavijaus balsas atplėšė jį nuo savo minčių: 

— Turiu pasiūlymą. Visi važiuosim į Manausą. Tu, berniukas, 
papūga ir aš. 

Ponas Riušas pašoko: 

— Tu pamišėlis. Apie tai negali būti nė kalbos. Noriu, kad mane 
paliktų ramybėj; pensininkų turizmui aš jau nebe to amžiaus, gir- 
di? O Peretė? Ji išprotės iš sielvarto. Neabejoju, kad praneš poli- 
cijai; iki šiol susiturėjo, bet... 

Dono Otavijaus veidas sustingo, jis iškošė lediniu balsu: 

— Ji neturi priežasties taip elgtis. Iki šiol viskas vyko gerai... 

— Ak šit kaip? 

— Perduok, kad nekrėstų kvailysčių. Netrukus bus baigta. 

— Kuriems galams ten vykti? — vėl prakalbo ponas Riušas su- 
pratęs, kad iš tikrųjų donas Otavijus jau buvo nusprendęs, tik ap- 
simetė paliekąs jam galimybę rinktis apeliuodamas į supratingu- 
mą, kad verčiau sutikti savo valia. 

— Puikiai matai, kad papūga visiškai užsisklendusi. Nieko iš jos 
neišlupsi. 

— Specialistai tvirtino: jai reikia patekti į tą pačią aplinką, vie- 
tas, kuriose gyveno prieš prarasdama atmintį. 

— Bet namas supleškėjo, nieko nebeliko. 

— Šiaip ar taip, ji penkiasdešimt metų gyveno Manauso apylin- 
kėse, prie pat šito miško, už dviejų žingsnių nuo upės. Net jei 
namas sudegė, toji vieta panašesnė į jos gyventą nei ši Sirakūzų 
pilis arba tavo knygynas Paryžiuje! Pažadu, jei papūga ten nepra- 
šneks, leisiu išvykti visiems trims. Sakau, visiems trims, ir papū- 
gai, ir tu niekuomet daugiau neišgirsi apie mane. 

— Ojei atsisakau ten vykti? 

— Aš pasilieku papūgą. O jeigu aš laikau papūgą, tai Maksas 
nenorės jos palikti. 

— "Tu tikras niekšas. 

Nežinodamas, ką pasakyti, ponas Riušas sviedė: 

— Tu neturi teisės pasilikti papūgos. 

— Ak taip, nes ji priklauso tau? Kur liudijimai? Iš ko ją nusipir- 
kai? Neturi jokio dokumento, kuris ką nors patvirtintų, vargšeli 
Pjerai Riušai. 

Ponas Riušas pakliuvo į spąstus, kad kiek būtų sustaugęs iš pyk- 
čio. Donas Otavijus buvo viską numatęs. 

— O aš, priešingai, - toliau kalbėjo donas Otavijus, - viską pui- 
kiai susitvarkęs. Turiu visus man būtinus liudijimus. 

Jis sustabdė limuziną kelkraštyje. Iš dėžutės ištraukė odinį ap- 
lanką, iš ten - šūsnį iš pažiūros oficialių popierių su daugybe ant- 
spaudų. Kai norėjo juos sukišti, ponas Riušas sustabdė. Jis ištyri- 
nėjo dokumentus. Kiek galėjo įvertinti, tai buvo oficialūs doku- 
mentai iš higienos tarnybų ir Palermo muitinės biuro. Ponas Riu- 
šas buvo užspeistas į kampą. 

— Juk puikiai Žinai, kad tokie Žmonės kaip mes visuomet viską 
susitvarkę. 

Ir jis pajudėjo. 

Ponas Riušas pagalvojo, kad neturi pasirinkimo, teks sutikti 
keliauti į Manausą. Kas bus, tas! 

— Pažvelk! 

Donas Otavijus nurimęs parodė už kelių metrų nuo kranto keis- 
tos formos uolą, tuščiavidurę, kuri stovėjo tarytum ant dviejų mil- 
žiniškų kojų. 

— Dviejų Brolių uola! 

Po akimirkos pridūrė: 

— Berniukui buvo tikrai gera. Jis tave labai myli, tai matyti. Ger- 
bia ir yra prisirišęs. Tau sekasi. | 

Ponas Riušas negalėjo neatrėžti: 

— To nenupirksi. Kaip paveikslų ar net matematikos įrodymų. 
Tai reikia pelnyti! 

Donas Otavijus užsigavo. 

— Aš nusprendžiau užtikrinti jo ateitį. Užrašysiu jam šį bei tą. 

— Nusprendei'? Kas tu toks, kad spręstum už mus? 

— Tai ne jums. Jam. 

— Mums nereikia pinigų. 

— Negali man sukliudyti palikti jam šį bei tą testamentu. 

— Tu negali mūsų priversti priimti tavo pinigų. 

Donas Otavijus vos nepasakė: „Beje, tai ne tavo reikalas, tu 
nepriklausai šeimai“. Bet patylėjęs tarė: 

— Niekas negali nuspręsti, kol jis nepilnametis. Tuomet pats 
nuspręs. Galbūt šią akimirką, juk medicina taip greit progresuo- 
ja... beje, tai brangiai kainuos. Kokią šiandien turi teisę atimti iš 
jo galimybę! 


Prie vienintelio staliuko sėdėjo Alberas su taurele marsalos. Tai 
buvo ne pirma taurelė. DGAT nužingsniavo prie stalo ir atsisėdo. 
Alberas pakėlė akis. Prancūziškai su vos juntamu sicilietišku ak- 
centu DGAT pasiteiravo: 

— Ar galėčiau sužinoti, kokios rūšies jūsų cigaretės? 

— Kas jums darbo? 

Alberas įbedė grasinantį ir kiek prigesusį žvilgsnį kaip žmonių, 
kuriems kas nors trukdo, kai jie prislėgti. Įspūdingas pašnekovo 
stotas atėmė norą griebtis prievartos. 

— Tai ne tamstos reikalas. 

— Aldai, įpilk marsalos ponui... 

Klausiamas žvilgsnis, nukreiptas į Alberą: 

— Ponui? 

— Ponui Alberui, - niūriai dėbtelėjęs atsakė Alberas. 

— Tai jūsų puikusis 404-asis stovi lauke? Aš įsimylėjęs šitą maši- 
ną. Jų beveik nebematyti. Dievas žino, kiek gražių automobilių 
čia, Italijoje, bet nieko labiau vykusio už ją nebuvo pagaminta. 

Alberas aprimo. 

— Jūs taksistas, tikriausiai sukorėt nemažai kilometrų! - tęsė anas. 

— Kas tiesa, tai tiesa. Ji patikima, - tarė Alberas. 

Sutrynęs nuorūką peleninėje, jis ištraukė pakelį cigarečių, ati- 
darė ir ištiesė pašnekovui, bet šis atsisakė. 

— Aš nerūkau. 

— Nerūkot! Tai kodėl norėjot sužinoti, kokios rūšies mano ci- 
garetės? 

— Tai paprasta, turėjau nuotrauką, kur jūs su nuorūka žabtuo- 
se, tik nežinojau, kokios rūšies toji nuorūka. Dabar žinau: „Gita- 
ne bleues“! 

Ir jis pakilo. 

Alberas čiupo jį už rankos norėdamas sulaikyti. Anas dėbtelė- 
jo lyg į ant rankovės nutūpusį vabalą. Ir švelniai išsilaisvino. 

— O ne. Jūs negalit visko taip palikti, - sukaupęs drąsą neatki- 
bo Alberas. - Kokią nuotrauką? 

— Šitą! 

DGAT išsitraukė iš kišenės japonų laikraštyje išspaudintą Luvro 
piramidės nuotrauką. 

Alberas puolė ant jo. 

— Kaip ją gavot? Niekad nesu matęs šitos nuotraukos. Bet... 

Jis stengėsi prisiminti. 

— Prisimenu, kada tai buvo. 

DGAT perlinko dvilinkas ir paslapčia Alberui į ausį sušnibždėjo: 

— Per jūsų nuorūką aptikau papūgos pėdsaką ir nusigavau iki 

Alberas pašoko kaip nutvilkytas: 

— Kaip, kaip per mano nuorūką? 

— Vieną rytą Ruasi oro uoste keleivis, atskridęs iš Tokijo... kurį 
atsisakėt vežti... buvau aš, o vairuotojas su nuorūka prie 404-ojo 
vairo - jūs. Ta pati nuorūka kaip ir nuotraukoje! 

— Po galais, po galais ir po galais! 

Alberas griuvo į kėdę. 

— Aldai, dar vieną marsalos ponui, - tarė DGAT 

Alberas, apimtas gėdos, išlenkė ją vienu ypu. Jis kaltas dėl visų 
tų pagrobimų. Prakeikta nuorūka. Tą akimirką - užplėšęs pasku- 
tinį cigaretės dūmą — priėmė nepaprastą sprendimą. Nusprendė 
neberūkyti! 

— Antai atvažiavo jūsų bičiulis, - pranešė DGAT 

Limuzinas sustojo prie įėjimo į barą. Alberas pakilo ir puolė 
prie pono Riušo, kurį pastebėjo pro automobilio stiklą. 

Neleidęs jam prasižioti, ponas Riušas pareiškė: 

— Alberai, viskas gerai. Mes keletą dienų paatostogausim Ma- 
nause. O tu grįžk į Paryžių. Pasakyk Peretei, kad dėl nieko nesi- 
rūpintų. Ji tavim labiau patikės nei manim. Žinoma, aš jai pa- 
skambinsiu. 

— O berniukas? 

— Jis jaučiasi puikiai. O tu grįžk neskubėdamas. Atsargiau - čia 
visi vairuoja kaip pamišėliai. Beje, taip norėjai pamatyti Sirakū- 
zus, turėjai gražaus laiko. 

Alberas nepasakė ponui Riušui, kad nuo pat atvykimo neišlin- 
do iš šito prakeikto baro. Sėdėjo prie stalo, pliaupė marsalą, neri- 
mavo ir laukė žinių. Jis nepasakė kaip akorius filme „Hirosima, 
mano meile“: „Aš nieko nemačiau Sirakūzuose“. 

Atsisėdęs prie savo 404-0j0 vairo, Alberas perskaitė aikštės, 
kur praleido tris dienas ir tris naktis, pavadinimą: piazza Archi- 
mede. 

Kai dvyniai sužinojo, jog ponas Riušas, Maksas ir Nofutur iš- 
skrido į Amazoniją, suprato, kad jų kelionė į Manausą prašapo 
visiems laikams. Galas upei! Galas miškui! 


25 SKYRIUS 


Mamagena! 


Lėktuvo pakilimas Maksui buvo labai sunkus. Spaudimas dras- 
kyte draskė ausų būgnelius. Veidas persikreipė, jis užsimerkė. 
Džuljeta, kuri ištaikė atsisėsti greta, didžiulei MGAT, nenustin- 
gančio sėdynėje lėktuvo paskuigalyje, nelaimei, matė jo kančias. 
Jai dilgtelėjo širdį. Maksas giliai kvėpavo išpūsdamas pilvą, kaip 
mokė Peretė. Spaudimas atsileido. 

Dono Otavijaus išnuomotas privatus reaktyvinis lėktuvas pa- 
kilo į reikiamą aukštį. 

Nofutur taip pat nepatiko kilimas. Jos plunksnos pasišiaušė. 
Ji įsikibo į laktą, smarkiai pritvirtintą prie ranktūrio. Tiesą sa- 
kant, ji čia buvo žvaigždė. Jie keliavo vien dėl jos! Be abejo, 
niekuomet paukščiui nebuvo labiau meilinamasi. O dar drįsta- 
ma išvadinti „paukščio smegenimis“, kai norima pasakyti, kad 
galvoje tuščia! Šitoje galvoje buvo du svarbiausi įrodymai mate- 
matikos istorijoje! 

Tiesiai už Makso DGAT užėmė dvi vietas, kad galėtų ištiesti 
ilgas kojas. Taip įsitaisęs jis galėjo sekti Nofutur. 

Donas Otavijus ir ponas Riušas, susėdę greta, didžiąją kelio- 
nės dalį nepaliaudami plepėjo. Įtempęs ausis išgirstum juos kal- 
bant apie tikimybes bei skirtumus tarp „negalimo“ ir „neįmano- 
mo“. Abu prisipažino vienas kitam nustebę. Donas Otavijus suži- 
nojęs, kad vaikas, pagrobęs Groruvro papūgą, gyvena su Pjeru 
Riušu. O ponas Riušas sužinojęs, kad Makso parsinešta papūga 

priklausė Groruvrui. Suprantama, ponas Riušas neprasitarė apie 
tyrimą ir savo apstulbimą sužinojus, kad tas, kurį jie tarpusavyje 
vadino „ištikimuoju kompanionu“ ir kurį daug mėnesių stengėsi 
identifikuoti, buvo šita papūga. 

Netikėtas Makso ir Nofutur susitikimas buvo neeilinis įvykis. 
Jaudinamai sutartinai donas Otavijus ir ponas Riušas atsigręžė 
žvilgtelėti į svarbiausius šios istorijos herojus: atskirtus perėjimo 
Nofutur, tupinčią ant ranktūrio, ir Maksą, sėdintį savo vietoje. 

Kaip atsitiko, kad niekam nenusprendus, nenorėjus, neplana- 
vus, papūga iš Manauso, priklausiusi senajam matematikui ir auk- 
so ieškotojui, atsidūrė Monmartro knygyne, kuris priklausė prieš 
penkiasdešimt metų prarastam draugui! 

Kodėl tą rugpjūčio rytą Maksas pateko į tą blusų turgaus anga- 
rą? Galima išnarplioti priežasčių giją. Kodėl tą patį rugpjūčio ry- 
tą angare buvo Nofutur? Galima išnarplioti priežasčių giją. Ko- 
dėl vaikėzas ir papūga buvo tuo pačiu metu toje pačioje vietoje? 
Galima išnarplioti priežasčių giją. Tačiau tai nieko nepaaiškina. 
Mažiausiai tikėtinas įvykis. Bet ne nulinis. Visiškai neįtikimas įvy- 
kis. Bet ne neįmanomas. 

Čia susiėjo du keliai, prieš dešimtis metų vedę iš Sorbonos ka- 
vinės. Pirmojo, labai ilgo, gija nusitęsė į kitą pusrutulį ir pagaliau 
grįžo keliais penkmečiais vėliau už kelių kilometrų nuo savo 
pradžios taško. Antrasis, be galo trumpas, per tą patį laikotarpį 
perėjo Paryžių iš pietų į šiaurę, kirto Monmartrą ir atsidūrė toje 
pat vietoje. Kaip mažas ir didelis to paties skritulio lankai. 


Ponas Riušas automatiškai brūkštelėjo ant popierinės servetėlės. 
Sorbonos 
Kavinė 
ane 1001 puslapis 


Blusų turgus 


Manausas 

Kodėl abi įvykių grandys susijungė būtent Paryžiuje, Klinjankūro 
blusų turgaus angare? Keliais būdais ištyrę faktus, jie neaptiko 
jokio paaiškinimo. Blusų turgūs — kaip nė viena kita - neįtikimų 
ir geidžiamų susitikimų vieta. 

Išrikiavus dviejų faktų virtines, vis vien neįmanoma paaiškinti, 
nei kodėl jie susitiko, nei nustatyti įvykio atsitiktinumo dozės. Ga- 
lima išvardyti priežastis, kurios paaiškintų, kodėl Žemėje nėra 
neįmanoma atsirasti gyvybei, bet ne kodėl ji atsirado. Ponas Riu- 
šas netikėjo nei Dievu, nei lemtimi. Susitikimas blusų turguje ne- 
aprašytas nei vienoje Didžiojoje knygoje, neįeina į jokią progra- 
mą, jis kuo puikiausiai galėjo ir neįvykti. O įvyko visai nenumaty- 
tai. Taip buvo, ir tai puiku, kaip nenumatytas skėčio ir siuvamo- 
sios mašinos susitikimas ant operacinio stalo, sakė Lotreamonas. 
Katras buvo skėtis? O katras siuvamoji mašina? Ponas Riušas 
atsigręžė į Maksą ir Nofutur. Jie miegojo. 

Ponas Riušas atsisakytų skaitalo apie pasaulį, kur kiekvienas 
daiktas yra savo vietoje. Tada jis prisiminė diskusiją su Lėja apie 
graikų matematikų atsiradimą, kai gamino sultingąjį osso bucco. 
Jis pasakė: „Kas nors atsitinka tada, kai atsiranda priežasčių“. Jis 
turėjo pridurti, kad šios priežastys ne visuomet įtikimos. 

Šiame angare turėjo įvykti trumpasis jungimas, kad susimegz- 
tų dvi tos pačios prigimties gijos. Iššoko kamščiai ir jie prasmego 
tamsoje. Tereikėjo išsitraukti žvakes, pasišviesti kitokia šviesa, ir 
tikrovė pasikeitė. 


Kai reaktyvinis lėktuvas skriejo virš Atlanto, už daugybės kilo- 
metrų rytuose Peretė kaip įprasta po pietų išlankstė Le Monde. 
Žvilgtelėjusi į vieną iš pavadinimų, ji perbėgo visą pirmą puslapį. 
Staiga šūktelėjo: „Ne, negali būti!“ 


Tuo pat metu stiuardesė dalijo keleiviams seilę traukiančius pie- 

tus. Jei spręstume iš raukšlelių aplink pono Riušo akis, kai jis 

ragavo pirmą taurę, šampanas buvo pačios aukščiausios rūšies. 
Pro iliuminatorių jis apačioje matė per tankų girios kilimą pla- 

čiai vingiuojančios Amazonės vagą. Tt, buvo juos informavęs At- 
radimų rūmų konferansjė-pasakotojas. 

Išties, kaip Nofutur tada atsidūrė Klinjankūro vartų blusų tur- 
guje Paryžiuje, jei per gaisrą prieš dvi dienas ji dar buvo namie 
Manause? Čia slypėjo trūkstama grandis. Donas Otavijus atsakė 
į klausimą. 

— Sakiau tau, kad šioje istorijoje išties būta gyvūnų piekiauto- 
jų. Štai čia jie pasirodė. Sudegus namui, kai supratau, kad Gro- 
ruvras savo įrodymus perdavė papūgai, jos visur ieškojau. Ji din- 
go. Išsigelbėjusi iš namo, be abejo, kai viskas degė, ji nuplasnojo 
į Groruvro lankomą barą. Čia ji ėmė kalbėti; regis, buvo neįma- 
noma jos sustabdyti. Niekas nesuprato, ką ji sako. Prie vieno sta- 
lo sėdėjo gyvūnų prekiautojai. Jie nuolat atsibelsdavo į Amazo- 
niją gauti ginamų, draudžiamų parduoti egzempliorių. Tuoj su- 
metė, kokią sumelę galėtų už ją išpešti. Ir pasičiupo ją. Kai apie 
tai sužinojau, buvo jau per vėlu: jie buvo išvykę iš Manauso. O, 
ilgai nereikėjo ieškoti! Jie buvo Paryžiuje, gyvūnų prekybos grįž- 
ratyje. Pasiunčiau du savo žmones. Iš pradžių jie pasirūpino prekei- 
viais, paskui atėrnė papūgą. Taip viskas būtų galėję baigtis. Bet vie- 
nas iš mano vyrukų, - jis atsigręžė ir dūrė į MGAT lėktuvo gale, — 
leido paukščiui pasprukti. Būčiau jį... bet jis rinktinis šaulys. Tik tai 
ir sugeba, bet tai svarbu verčiantis mūsų amatu. Tiek to, apie ką 
aš? A, taip, šitas kretinas ją paleido, ir jie nusivijo papūgą per visą 
blusų turgų iki pat angaro. Buvo bepačiumpą, kai pasipainiojo ta- 
vo... vaikaitis, tikras demonas! Kas toliau buvo, žinai. 

Ponas Riušas gurkšnojo išrūgas. 

Kiek vėliau, kai stiuardesė padėjo nueiti į tualetą, ir vėl atsi- 
dūrė fotelyje, jis svarstė, ką jam papasakojo donas Otavijus. Jį 
sudomino vienas dalykas apie Nofutur. Po gaisro ji atplasnojo į 
Groruvro barą ir ėmė kalbėti, niekas negalėjo sustabdyti... kaip 
besisukantis magnetofonas. Buvo aišku, kad Nofutur papras- 
čiausiai kliedėjo! Amneziją sukėlė ne fizinis smūgis, kaip visi 
manė, gautas blusturgyje, bet dvasinis šokas, patirtas prieš ke- 
lias dienas per gaisrą. 

Lėktuvo kapitonas paprašė keleivių prisisegti diržus: Buvo nu- 
rinkti indai. Reaktyvinis lėktuvas įskrido į sūkurių zoną. 

MGAT žvilgsnis paklaiko. Kakta aprasojo prakaito perliukais. 
Pačiame baisiausiame dažnai grįžtančiame košmare jis matydavo 
save nevaldomame kamikadzės lėktuve, nukreiptame į DGAT nu- 
pasakotą Sindziukaus bokštą Tokijo centre. 

Stiuardesė, kuri mokėdavo užbėgti už akių, kad per jautrūs ke- 
leiviai neišteptų fotelių, pačiu laiku kyštelėjo jam maišelį, į kurį 
tuoj pat garsiai išsiveržė ką tik ragauti Irano ikrai. Po akimirkos 
pasigirdo knarkimas. 

Maksas neknarkė. Jo galvelė nusviro ant krūtinės. Džuljeta at- 
sargiai ją pakėlė. Kurį laiką jis rėmėsi į atkaltę, o paskui jo galva 
nejučiom nusviro ir atsirėmė į Džuljetos petį. Ji įsitempė, parau- 
do, nustojo kvėpuoti būgštaudama, kad nuo menkiausio judesio 
jis gali pakeisti padėtį. Jo rudas kuodas lietė jos veidą. Kiekgi 
metų ji nesijautė tokia laiminga? 


Manausas. Legendinis miestas. Savo pirmą naktį jie praleido pra- 
bangiame viešbutyje. Iš amžiaus pradžios spindesio pastatas iš- 
saugojo tik grožio pėdsakus. 

Laikraščiai vienu balsu šaukė apie žydrosios aros dingimą. Do- 
nas Otavijus parodė laikraštį ponui Riušui, o šis perdavė Maksui. 
Vis dar jokių naujienų apie mažosios žydrosios aros patinėlį! 

Vis dar nieko nedavė mažosios žydrosios aros paieškos. Reikia 
pasakyti, kad jis dingo po to, kai praeitais metais buvo mėginama 
prieš valią suporuoti su vertinga nelaisvėje išauginta patele, ta proga 
paleista į laisvę. 

Straipsnyje buvo primenami faktai. 


Mažoji žydroji ara, kurią galima atpažinti iš pasidabrintos galvos, 
yra viena iš rečiausių papūgų pasaulyje. Laisvėje gyvena tik vienas 
egzempliorius. Jį sužiedavę ekspertai daugelį metų stebėjo migraciją 
apibrėžtoje zonoje. Jis įprato poruotis su kitų rūšių regiono papūgo- 

mis. Giminei pratęsti ekspertai rinkosi iš 17 mažųjų žydrųjų arų pa- 
telių, kurios šiuo metu gyvena nelaisvėje. Prieš nuotakos paleidimą 
ta proga ji buvo griežtai perauklėjama: mokoma pati ieškotis mais- 
to, pratintis ilgiems skrydžiams, gyventi viena. 

Tačiau primestoji draugė, rodos, neįtiko, ir mažosios žydrosios 
aros patinėlis verčiau spruko į kitą brazilų miško galą, galbūt drau- 
ge su laisvai pasirinkta aros makarenos, labiau paplitusios atmai- 
nos, patele. Nuo tada mažosios žydrosios aros patinėlis dingo. Pa- 
niekintoji nuotaka grįžo į zoologijos sodą. 

Maksas nusprendė nieko neprasitarti Nofutur. 


Ankstų kitos dienos rytą jie išvažiavo į Groruvro sodybą. Ji buvo 
prie upės, girios proskynoje. Tikriausiai tai buvo prašmatni sody- 
ba. Iš namo, kurį Maksas buvo matęs filmuke dono Otavijaus 
studijoje Sirakūzuose, teliko griuvėsiai. Tolėliau stovėjo liepsnos 
išvengęs priestatas. Jį užėmė indėnai. 

Prie vandens buvo pastatyti du puikūs furgonai arkliams vežti 
didumo sulig vagonais. Ten buvo jų namai. Donas Otavijus pa- 
geidavo tučtuojau pradėti Nofutur apklausą. Dabar jis tikėjo iš- 
pildęs visas amnezijos specialistų rekomenduotas sąlygas. Papū- 
ga pagaliau grįžo ten pat, kur nugyveno pusę amžiaus. Čia Gro- 
ruvras jai perdavė savo įrodymus. Dabar... arba niekada! 

Maksas įniko skaityti kiek kitokį nei Sirakūzuose žodžių sąrašą. 

Ponas Riušas įvažiavo į vieną iš furgonų, jis buvo pavargęs. Pri- 
ėjo penkiasdešimtmetė indėnė. 

— Jūs pono Elgaro bičiulis iš Paryžiaus? Pabaigoje jis daug pa- 
sakojo apie jus, o iš pradžių — niekad. 

Ji pažvelgė į vežimėlį. 

— Jis man nesakė apie kojas. 

Pasikaišiusi drabužius, ji prisėdo ant žemės. Nematydama po- 
no Riušo, klaidžiodama žvilgsniu prašneko: 

— Kai jis atvyko į mūsų kaimą, ten, miške, buvau maža mergai- 
tė. Stovėjo aikštės vidury purvinas milžinas su barzda. Gražus! 
Buvo kaučiuko apdirbėjas, seringueiro, sunkus darbas, visą dieną 

kirsti kaučiukmedžius. Tačiau jis buvo labai stiprus - kol pavarg- 
davo, prikirsdavo krūvą medžių! Kiti yra laukiniai, nemėgsta in- 
dėnų, negerai su mumis elgiasi. Jis buvo ne toks kaip jie. Niekad 
negrasindavo, nieko neatimdavo jėga. Būtų galėjęs, - sakė ji su 
neslepiamu pasididžiavimu. - Ką imdavo, už tai ir sumokėdavo. 

Daug kartų čia lankėsi ir pagaliau apsistojo; buvo toks kaip 
mes, indėnai. Toks pat neturtingas kaip mes. Aš užaugau. Jis tu- 
rėjo galvą, — ji linksmai mostelėjo kažkur į tolumą, — tai iškart 
buvo matyti. Rašinėdavo ant popieriukų ir kišdavosi į kelnių ki- 
šenę. Panašu, kad tai jam eidavo į naudą. Raganius sakė: „Tai jo 
žolelės“. 

Vieną dieną jis man pasakė: „Vykstu prie aukso upės. Ieškosiu 
aukso ir deimantų“. Jis tapo garimpeiro, nemačiau daug metų. Aš 
tapau mergina, apie mane sakydavo: „Melisa nebjauri“. Tėvai no- 
rėjo, kad ištekėčiau. Aš atsisakiau. 

O paskui vieną vakarą jis išėjo iš miško. Nepažinau. Buvo šva- 
rutėlis, nusiskutęs barzdą, tartum dar didesnis nei anksčiau. Nu- 
lydėjau jį į Manausą. Jis uždirbo pinigų. Daug! Visą laiką pirkosi 
knygas. Mums buvo gera dviese. O paskui kažkas pradėjo neduo- 
ti jam ramybės. Naktį nebeateidavo pas mane. Rašydavo savo kam- 
baryje viršuje iki pat ryto. O ryte užmigdavo. Mamagena niekad 
su juo nesiskirdavo. Aš pavydėjau. 

Melisa šnekėjo ilgai. Ji sakė, kad dingus Groruvrui, į kaimą 
negrįžusi dėl savo dukters. 

— Kai ji susiras vyrą, tuomet grįšiu namo, į mišką. Va, štai ji, 
mano duktė! 

Kelio link Žžingsniavo jauna dvidešimtmetė moteris, aukšta, lai- 
ba, kūnas it liana. 

— Sorbona! - šūktelėjo Melisa. 

Mergina numojo ranka rodydama, kad skuba, ir nuėjo toliau. 

— Kaip ją pavadinot? —- paklausė ponas Riušas. 

— Sorbona! 

Ponui Riušui, kurio veide atsispindėjo nuostaba, ji paaiškino: 

— Ponas Elgaras vis kartojo: „Kokia graži buvo Sorbona! Kokia 

graži buvo Sorbona!“ Tad kai gimė duktė, pavadinau ją Sorbona. 
Kad būtų gražiausia iš visų! 

Ponas Riušas nusijuokė. Nenorėdamas išsiduoti, koks buvo susi- 
jaudinęs, jis nulydėjo akimis gražuolę Sorboną, kuri siūbuodama klu- 
bais skubėjo prie seno išmarginto autobuso, pypinusio ant kelio. 

Ponas Riušas įvažiavo į furgoną. Neregėta prabanga, kondi- 
cionavimas ir visi patogumai. Jis atsigulė į minkštą lovą ir tučtuo- 
jau užsnūdo. 

Kažkas jį purtė. Džuljeta Mari, palinkusi prie jo, tarė: 

— Jus kviečia donas Otavijus. Reikia nueiti. Jam negera. 

Ji nuvežė jį į kitą furgoną ir išėjo palikusi dviese su donu Ota- 
vijum. Jis gulėjo pamėlusiu veidu. 

— A, Pjeras Riušas. Norėjau tau kai ką pasakyti... tai svarbiau, 
nei tu manai. Aš nepadegiau namo, nenužudžiau Elgaro. O, jis 
mane įsiutino, kai nepanoro atiduoti įrodymų. Įsivaizduoji'? Jam 
geriau papūga! Nežinau, kas atsitiko, gal nelaimingas atsitikimas, 
ir visoms toms knygoms. 

Jis stabtelėjo, atgavo kvapą: 

— Manai, kad jis tai padarė tyčia? 

Prisispaudė ranka prie krūtinės. 

— Reikia pašaukti gydytoją. 

— Nereikia, Pjerai Riušai! Ateina momentas, kai bergždžia di- 
dėti, toliau kelio nėra. Puikiai žinojau, kad man nereikia išva- 
žiuoti iš Sicilijos. Atsitiks kaip tėvui. Nugaišiu toli nuo savo na- 
mų. Visuomet nutinka tai, ko labiausiai bijai. 

— Aš taip pat noriu tau kai ką pasakyti, - prisipažino ponas 
Riušas pasilenkdamas prie jo, — Elgaras mane buvo susiradęs. 
Tik, deja, neilgai. 

— Manai, kad nežinau? Iššniukštinėjau, kai tik atsiradai šioje 
istorijoje. Sužinojau, kad jis tau nusiuntė savo biblioteką. 

Ponas Riušas pažvelgė į jį apstulbęs ir nuraudo. 

— Gana vykusiai meluoji, Pjerai Riušai. Ar filosofija to tave 
išmokė? Maniau, ji moko tiesos. | 

Netekęs jėgų, stabtelėjo. Paskui tarė: 

— Rūpinkis biblioteka, tai viskas, kas iš jo liks. Manau, papūga 
neprabils. 

Visai arti pykštelėjo šūvis. Ponas Riušas sunerimęs pažvelgė 
pro langą. 

— Pjerai, pažiūrėk, kas ten vyksta, - tyliai paprašė donas Otavijus. 

Ponas Riušas išriedėjo iš furgono kaip galėdamas greičiau. 

Prieš kelias akimirkas Maksas buvo su Nofutur, kai pasirodė 
labai susijaudinęs MGAT ir užsipuolė papūgą: 

— Tai ką, paukštpalaiki, neprašnekai! Tau nusispjaut ant mūsų! 
Matai, ką padarei patronui? 

Jis vis labiau siuto: 

— Jei nekalbėsi, o jam kas nors atsitiks, tau taip ir neteks prabilti. 

Jis ištiesė ranką norėdamas pastverti Nofutur. 

— Neliesk! —- sušuko Maksas. 

— Užsičiaupk, tu. 

Aplink jį purpčiojanti Nofutur ėmė rėkalioti: 

— Užsičiaupk, užsičiaupk!* Ferma, Ferma! 

Ir nuskrido. 

— Grįžk, grįžk, - ėmė maldauti persigandęs MGAT, kai supra- 
to, kokią kvailystę iškrėtė. 

Maksas sušuko: 

— Ne, Nofutur, aš pažadėjau... 

Bet Nofutur nieko nebegirdėjo. Ji pakilo, nuplasnojo miško link 
ir baisiausiai nusikvatojusi dar kartą suriko: „Ferma! Ferma!“ 

Amazonijos danguje nyko dviejų hipotezių įrodymai... 

— Kad ji, niekšė, prasmegtų! Išplepės viską, ką Žino, aplinkui! 

MGAT išsitraukė revolverį, prisitaikė ir šovė. Šį šūvį girdėjo 
donas Otavijus. 

Maksas puolė MGAT, kad nešautų dar kartą. MGAT jį smar- 
kiai atstūmė. Pavėlavo. Maksas sustingo. Nofutur danguje liovėsi 
plasnoti. Ji krito kaip akmuo ir dingo tarp didelių medžių, augan- 
čių prie namo. 


* Ferme-la - užsičiaupk (pranc.). 

— Niekše, tu ją nušovei, tu ją nušovei! —- suklykė Maksas svies- 
damas akmenį. 

MGAT, kuris kaip ir Maksas matė Nofutur nukrentant tarp me- 
džių, iškošė pro dantis: 

— Dabar tu niekam neišplepėsi! 

Aiškiai supratęs, ką pasakė, jis išblyško kaip numirėlis. Suvo- 
kė, ką padarė. Didžiulę kvailystę! Donas Otavijus jam neatleis ir 
tai gali jam kainuoti gyvybę. Jis sudrebėjo, pagrasino Maksui re- 
volveriu, o Maksas vis klykė: 

— Tu nušovei ją, tu nušovei ją! 

MGAT pametė protą, pirštas suvirpėjo ant gaiduko. Jis išgirdo 
triukšmą už nugaros. Nespėjęs nė atsigręžti, nugriuvo kaip pa- 
kirstas. 

Atskubėjo Džuljeta Mari su lazda rankoje: 

— Tau nieko neatsitiko, vaikeli, nieko? 

— Ačiū, ponia, - padėkojo Maksas keldamasis. 

Jis šypsojosi. Džuljeta Mari pamanė, kad šypsosi jai. Tysoda- 
mas ant Žemės, jis spėjo pamatyti, kad daiktas, panašus į Nofu- 
tur, pasirodė virš medžių toje vietoje, kur jį matė krentant, ir nu- 
skrido į gūdžią girią. 


Maksas neprasitarė ponui Riušui, ką matė. Tai bus jo paslaptis! 
Ponas Riušas nusprendė, kad dingus Nofutur nebėra reikalo sa- 
kyti Maksui, jog ji vadinosi Mamagena. 

Tačiau jį nustebino nelabai liūdnas Maksas. Tiesa, jis visada 
santūrus. 

Ponas Riušas nuskubėjo prie furgono, reikėjo pranešti donui 
Otavijui, kas nutiko. Ponas Riušas pastūmė duris. Lovoje gulėjo 
negyvas donas Otavijus. 

Ant naktinio stalelio jo ranka prikraigliotas popierius. Prasivė- 
rė durys, ir į furgoną šmurkštelėjo uždususi Melisa. Ji pasilenkė 
ir tyliai, dėl negyvėlio, sukuždėjo ponui Riušui į ausį: 

— Viešbutyje jums palikta žinutė. Reikia nedelsiant paskam- 
binti į Paryžių poniai Peretei. Ji sako, kad tai skubu. 

Skubu! Pono Riušo širdis ėmė daužytis. Po Tavijaus mirties ir 
Nofutur nužudymo... 

Džuljeta pasiūlė pavėžėti iki viešbučio. 

Budėtojas surinko „Tūkstančio ir vieno puslapio“ numerį. 

— Alio, Perete, čia Riušas! 

Paryžiuje buvo naktis. Jis ją prižadino. Ji atsisėdo lovoje: 

— Kas nors atsitiko mažyliui? — susirūpino ji. 

— Ne, nurimkit. Jūs pati prašėte skubiai paskambinti. Kas nors 
atsitiko dvyniams? 

— Ne. 

— Bibliotekai ?.. 

Jis tuoj pagalvojo apie gaisrą. 

— Ne. Jei leisit man pasakyti. Pirmame laikraščio puslapyje per- 
skaičiau... 

Ponas Riušas klausėsi. Jis išblyško ir sušuko: 

— Po galais! Perkūnas iš giedro dangaus! 

Džuljeta pažvelgė klausiamai. Ponas Riušas nuspaudė mygtu- 
ką, kad ji girdėtų: 

— „Ką tik įrodyta paskutinė Ferma teorema, — Peretė skaitė 
Monde. - Anglų matematikas Endriu Vailzas įrodė vieną iš pačių 
garsiausių hipotezių matematikos istorijoje...“ 

Džuljeta nuspaudė gaviklio mygtuką. Peretės balsas nutrūko. 

Pati sau ji tyliai tarė: 

— Laimė, kad patronas mirė nesužinojęs šios naujienos. 

Liūdnai šyptelėjusi, pridūrė: 

— Tai būtų jį pribaigę. 

Brastos akmenys 


Ravinjano gatvė. „Tūkstantis ir vienas puslapis“, 21 valanda. Rei- 
kėjo deramai atšvęsti Makso ir pono Riušo grįžimą. 

Vakarienė buvo prašmatni. 

Valgant desertą, Peretė gana iškilmingai prabilo: 

— Mes ir vėl drauge. Žinoma, nėra Nofutur. Jos mums trūksta. 
Atėjo laikas padėti tašką. Du iš TRGU yra išspręsti. Ne mes juos 
išsprendėm, sutinku, tačiau jie išspręsti. Dėl trečiojo, Groruvro mir- 
ties priežasčių, ponas Riušas mums persakė, ką prisipažino donas 
Otavijus: gaisro priežastis ne kriminalinė. Telieka arba nelaimin- 
gas atsitikimas, arba savižudybė. Pagal dabartinę mūsų turimą in- 
formaciją, niekas neleidžia pasirinkti vienos ar kitos prielaidos. 

Priešingai, lieka vienas visiškai neaiškus klausimas: ar Groruv- 
ras įrodė abi hipotezes? Po nerimastingo periodo, kuris jau pra- 
bėgo, mėginau žengti šiuo klausimu į priekį. A priori tam priešta- 
ravo du dalykai: Groruvro amžius ir faktas, kad jis buvo visiškai 
izoliuotas nuo kitų matematikų. Šį bei tą susižinojau apie Endriu 
Vailzą. 

Įprasta tvirtinti, kad matematikas turi būti surentęs veikalą vė- 
liausiai būdamas 25—30 metų, o aš sužinojau, kad E. Vailzas, kai 
išsprendė PFT, buvo keturiasdešimties; Groruvrui nebuvo suka- 
kę šešiasdešimt. 

Kita vertus, ką mums pasakysite dėl izoliuotumo, pone Riu- 
šai? Atmetus tą laiką, kai jie dirba vieni stovėdami prie juodos 

lentos, sėdėdami prie balto lapo arba prie kompiuterio ekrano, 
matematikai praleidžia geroką laiko dalį seminaruose, kolokviu- 
muose, simpoziumuose, tarptautiniuose kongresuose, o dar daž- 
niau kasdieniuose departamentų arba tyrimo centrų, prie kurių 
jie priskirti, susirinkimuose. Jie diskutuoja, kalba apie savo dar- 
bų pažangą, tikrina naujas idėjas bendraudami su kolegomis. Žo- 
džiu, jie keičiasi nuomonėmis, be to, viešai. 

Tuo tarpu Žmogui, pasimetusiam Amazonijos džiunglėse, tie- 
siogiai nebendraujančiam nė su vienu iš savo kolegų, pavyksta 
tai, kas nepavyko šimtams, tarp jų patiems gabiausiems matema- 
tikams —- jums sunku tuo patikėti, ar ne? 

Ponas Riušas pritariamai linktelėjo skatindamas Peretę tęsti. 

— Sužinojau, - paskelbė Peretė, - kad nors ir priskirtas univer- 
sitetui, E. Vailzas per septynerius metus, prieš paskelbdamas apie 
savo sėkmę, nedalyvavo jokiame seminare, jokiame susitikime, 
jokiame kongrese. Juolab nepaskelbė straipsnių specializuotuo- 
se leidiniuose. Net jo kolegos manė, kad jis metė mokslinį darbą. 
Taigi jis išsprendė PFT be artimų ir ilgalaikių ryšių su matemati- 
kų bendruomene. Jo saitai su kitais tyrėjais buvo palaikomi tik 
skaitant jų veikalus bei Žurnalus. 

O Groruvras? Čia mes turime GB. Ją išties sudaro ne tik ne- 
įkainojami rinktiniai senoviniai veikalai, bet ir daug naujų knygų. 
Suprantama, kad šios srities knygos visad atsilieka, anksčiau vi- 
suomet pasirodo specializuoti žurnalai, kur išspausdinami pas- 
kutiniai mokslinių tyrimų darbai. Net publikacija viename iš pres- 
tižinių Žurnalų jau yra reikšmingas įvykis. Ji ir leidžia priskirti at- 
radimo autorystę vienam autoriui ar jų kolektyvui... 

— "Ivrėjai neslepia savo rezultatų kaip Groruvras, — atsiliepė 
Lėja. 

— Tai tiesa. Bet apie Vailzą sužinojau... - Ji stabtelėjo, kad pa- 
siektų didesnį efektą, — ...sužinojau, kad jis dirbo nepaprastai slap- 
tai ištisus septynerius metus, neišspausdino nė vieno tarpinio ty- 
rimų rezultato. Apie šiuos tyrimus, kol jie nebuvo paskelbti vie- 
šai, jo aplinkos žmonės nebuvo skaitę nė eilutės. 

— Bet jis juos išspausdino! 

— Grįžkim prie Groruvro. Jis buvo užsisakęs didumą tarptauti- 
nių matematikos apžvalgų. Aš turiu sąrašą. Vadinasi, Groruvras 
sužinodavo, kas vyksta matematikos pasaulyje. Daugių daugiau- 
sia kelis mėnesius vėliau nei kiti matematikai. Taigi izoliacijos ar- 
gumentas nėra esminis ir pakankamai pagrįstas, kad jo triūsas 
negalėtų būti sėkmingas. 

Atrodė, lyg ji bylinėtųsi teisme. Tačiau su kuo? 

Kokios pateikiamos tezės ir kuo jos paremtos? 

Dž. ir L. manė (ir to troško), kad Groruvras neįrodė dviejų 
hipotezių. Jie negalėjo jam atleisti slapukavimo. Tačiau negalėjo 
žengti dar toliau: dabar jie žinojo, kaip sunku įrodyti neįmano- 
mumą, net gyvenime. 

Ponas Riušas buvo draskomas prieštaravimų. Iš pradžių jis bu- 
vo tikras, kad Groruvras jas įrodė. Paskui, laikui bėgant, suvokęs, 
kokie be galo sudėtingi abu pateikti uždaviniai, jis įtikėjo, kad 
Groruvras negalėjo jų įrodyti. 

O Maksui buvo nusispjaut. Jam atrodė, kad gyvenime yra dau- 
gybė svarbesnių dalykų. Ir jis nutarė pats spręsti, kas svarbu. 'Ta- 
me sąraše nebuvo nei PFTL, nei Goldbacho hipotezės. 

O Peretė? 

Išties. Ji kalbėjo: 

— Kai ponas Riušas gavo antrą laišką, pamaniau, kad Groruv- 
rui išgyventi Manause reikėjo hipotezių: jis susikūrė mitą, kuriuo 
jam reikėjo tikėti. Taigi buvo įsitikinęs, kad tikrai įrodė tas hipo- 
tezes. O paskui tuo patikėjo kai kas kitas: donas Otavijus! Toks 
mito mechanizmas - reikia, kad ir kiti juo tikėtų. Ir mitas paskli- 
do už tūkstančių kilometrų. 

Iš pradžių maniau, kad nėra svarbu žinoti, ar Groruvras įrodė 
abi hipotezes. Mite tiesa nėra svarbiausia. Kai judu buvote Sira- 
kūzuose, aš radikaliai pakeičiau nuomonę, kaip čia pasakius, — 
atsisakiau matematikos pozicijų. Keista, kad taip pasielgiau bū- 
tent aš. Jai tiesos klausimas anaiptol nėra nesvarbus; jis yra esmi- 
nis. Nusprendžiau, kad reikia tai išsiaiškinti. 

Suskambo durų skambutis. 

— Tokiu metu? — nustebo ponas Riušas. 

Džonatanas nusileido atidaryti ir grįžo su Alberu bei Habibiu, 
kurie nusišaipė: „Pamatėm šviesą, tai ir paskambinom!“ Ponui 
Riušui dilgtelėjo širdį prisiminus, kai paskutinį kartą girdėjo šią 
repliką. 

— Užsukom atšvęsti jūsų grįžimo, anksčiau ateiti negalėjom. 

Lėja jiems įpylė gėrimo. 

— Jūs čia diskutuojat, tęskit, tęskit, - paragino jie. 

Maksas pakilo nuo stalo. Liūdnai žvilgtelėjo į tą vietą, kur dau- 
giau kaip šešis mėnesius ant laktos tupėjo Nofutur, ir užsidarė 
savo kambaryje. 

Peretė tęsė. Ji pasakojo apie dvi šūsnis GB žurnalų ir pabrauk- 
tus straipsnius. 

— Pamaniau, kad tai galbūt ženklai, kurių ieškojau, - Groruvro 
atsiųstos nuorodos. Bet kaip įsitikinti? Be to, žinoma, kad E. Vail- 
zas įrodė PFT. Dabar sužinoję, ko griebiamasi, kad būtų pateik- 
tas toks įrodymas, buvom kiek pasistūmėję į priekį. Tačiau kar- 
tais, žinoma, būna daug būdų rezultatui įrodyti. Aš laikiau siūlo 
galą. Ko pasiteirauti? Nepažinojau nė vieno matematiko. Pagal- 
vojau apie Atradimų rūmų konferansjė, pamenat? 

Perrašiau iš visų šūsnių pabrauktų straipsnių pavadinimus, nu- 
ėjau pas jį ir paklausiau, ar yra ryšys tarp straipsnių pavadinimų ir 
E. Vailzo įrodymo. Jį nustebino mano prašymas. Jis skubėjo, T 
salėje laukė lankytojų būrys. Aš palikau savo telefono numerį. 

Kitą dieną suskambo telefonas. Puoliau į Atradimų rūmus. Jis 
laukė manęs. Ir man pareiškė: „Visuose iš šiuose sąrašuose nuro- 
dytų straipsnių, - jis man parodė patį ilgiausią, - yra rezultatai arba 
metodai, kuriais Vailzas naudojosi savo įrodymui suformuluoti!“ 

Aš jo pasiteiravau, ką tai reiškia. Jis man vaizdžiai atsakė. „Įsi- 
vaizduokit upę, kuri garsėja kaip neįveikiama. Viename iš jūsų 
pateiktų sąrašų yra brastos akmenys. Visut visi! Ir mes Žinom, 
kad tai brasta, nes Vailzas, jais pasinaudojęs, pasiekė kitą kran- 
tą.“ Štai ką jis man pasakė. 

Peretė įsikarščiavo: 

— Tai reiškia, kad Groruvras pats vienas rado brastą. Ar jis tik- 
rai ja pasinaudojo? Galimas daiktas. Tačiau ar pasinaudojus jam 
pavyko pasiekti kitą krantą, ar nuskendo brisdamas? Niekas ne- 
įrodo, kad jis pasiekė kitą krantą, bet niekas neįrodo, jog nusken- 
do. Niekas neįrodo, kad jis tikrai įrodė PFT, bet... 

Ji vos nesustojo čia. Gana tos paslapties, šįkart ji papasakos. 

— Mes susitikom dar kartą, jis kurį vakarą ateis vakarieniauti. 
Paklausiau apie antrą sąrašą. 

— Na ir? — susijaudinęs paklausė Džonatanas. 

— Minėtieji straipsniai visi apie Goldbacho hipotezę! — atsakė 
Peretė. 

— „Pabrauktieji straipsniai yra brastos akmenys, kurie leido Gro- 
ruvrui persikelti per aukso upę.“ 

Tai buvo ne klausimas. 

Užgeso šviesa. 

Hiabibis ir Alberas nusikvatojo kaip du banginiai ir sušuko: 

— Pamatėm šviesą, tai ir užsukom! 

Atsidarė Makso kambario durys. Pasirodė šventiškai apšvies- 
tas Maksas. Jis žengė atsargiai nešdamas milžinišką tortą, į kurį 
buvo susmaigstytas visas miškas Žvakių. 

Pasipylė šūksniai: 

— Su gimimo diena! 

Maksas, nešinas tortu su 85 degančiomis žvakėmis, priėjo prie 
pono Riušo. Diofantas, al Chajamas, Groruvras! Ponui Riušui 
sukako aštuoniasdešimt penkeri; jis triumfavo įveikęs dėsnį. 

Kišenėje popierėlyje, kurį donas Otavijus prikraigliojo Manau- 
se, buvo parašyta: „Kilono Krotone sukeltame gaisre pavyko išsi- 
gelbėti vienam matematikui. Gr...“ Ponas Riušas nusprendė nie- 
kam apie tai neprasitarti. Tai bus jo paslaptis. 

Atėjo vakaras. Tokiu metu daugelyje pasaulio vietų liūtai eina 
gerti, girioje nurimsta triukšmas, o šitoje Amazonijos džiunglių 
progumoje stojo tyla. 

Pasigirdo kimus balsas. 

Prabilo Mamagena,alias Nofutur, tupėdama didžiulio kaučiuk- 
medžio viršūnėje. Ji nekartojo, necitavo, neinformavo, nemokė. 
Ji pasakojo. Tiksliau - įrodinėjo... 

Visos kaimyninės šakos buvo aptūptos. Dešimtys įvairiarūšių, 
įvairaus didumo, įvairiaspalvių, įvairiaplunksnių paukščių tylutė- 
liai tupėjo suklusę. Priešais, ant artimiausios šakos, nuo Mama- 
genos nenuleido akių puikus mažosios žydrosios aros patinėlis 
pasidabruota galvute. 

Paukščių konferencija ilgai vyko pagarbioje tyloje. Eilutė po 
eilutės Nofutur atgaivino du begalinius Groruvro jai patikėtus 
įrodymus. Greitai sutemo. "Iaip pat greitai patekėjo mėnulis, kad 
apšviestų progumą. Staiga vienas klausytojas įniko cypčioti, vas- 
noti sparnais, kelti pragarišką triukšmą. Visos galvos pakrypo ir 
nepritariamai sužiuro į jį. Jis nesiliovė. Nofutur suglumusi nutilo. 
Gal tylos drumstėjas Goldbacho hipotezės Groruvro įrodyme pa- 
stebėjo pražūtingą klaidą... | 

Leidyklos „Iyto alba“ serija 
„Garsiausios XX a. pabaigos knygos“ 


Peter Hoeg „Panelės Smilos sniego jausmas“ 
Jostein Gaarder „Sofijos pasaulis“ 

Carl-Johan Vallgren „Lošėjo Rubašovo dokumentai“ 

Nikolaus Piper „Feliksas finansininkas“ 
Lennart Hagerfors „Svajonė apie Ngongą“ 
Arto Paasilinna „Zuikio metai“ 

Judith Krantz „Iesės Kent brangenybės“ 
Elizabeth Wurtzel „Prozaco karta“ 
Marie-Claire Blais „Geismai“ 

Ian McEwan „Amsterdamas“ 

Ragnhild N. Gredal „Grobuonis!“ 

Zoč Jenny „Žiedadulkių kambarys“ 

Denis Guedj „Papūgos teorema“ 

Carl Sagan „Demonų apsėstas pasaulis“ 
Alessandro Baricco „Jūra vandenynas“ 

John O'Donoghue „Anam čara. Keltų pasaulio 
dvasinės išminties knyga“ 

Philippe Delerm „Pirmas gurkšnis alaus ir kiti 
maži malonumai“ 

Jean-Pierre Vernant „Pasaulis, dievai, žmonės. 
Vernanas pasakoja mitus“ 

Milan Kundera „Atsisveikinimo valsas“ 


Guedj, Denis 
Gu77 Papūgos teorema : romanas apie matematiką / Denis Guedį ; iš 

prancūzų k. vertė Lolija Spurgienė .- Vilnius : Tyto alba, 2000. — 
529[7] p. - (Garsiausios XX a. pabaigos knygos) 

ISBN 9986-16-180-0 

Šis romanas - ir detektyvas, ir pasakojimas apie didžiuosius mate- 
matikus, ir lengvai suprantamos elementariosios matematikos pamokos. 
Prancūzų autoriui Denis Guedjui pavyko sutaikyti skaičius ir raides — 
matematiką ir literatūrą. Smagiai mokytis dar neseniai buvo tinginio 
svajonė, ir šią svajonę įgyvendino „Papūgos teorema“, teikianti malo- 
numą ir naudą: skaitai ir mokaisi. 

ranti, kas yra mokslas, 
tai nesupranti Ir kas yra 

mokslas apie apavą.“ 
(Platonas) 


-—-— 

(A VE Anrlorcon 


Denis Guedjas — matematikas, 
dramaturgas, režisierius, scenaristas, 
Paryžiaus universiteto mokslo istorijos 
dėstytojas, 12 mokslinių filmų apie 
matematiką autorius. 


Mūsų laikais nieko nebestebina romanai 
apie filosofiją, religiją, psichologiją ar net 
pinigus. Bet detektyvinis romanas apie 
matematiką — visišką priešingybę literato 
fantazijai ir alogiškumui?! Kodėl gi ne? — 
sako prancūzas Denis Guedjas ir kviečia 
pasibastyti po matematikos pasaulį, kurį 
pažįsta kaip savo penkis pirštus ir myli 
neblėstama meile. Jis pasakoja apie 25 
atradimų amžius, keitusius šio mokslo 
taisykles: kaip indai (0 ne arabai) atrado 
nulį, kaip anglas Rekordas sugalvojo 
lygybės ženklą... O pagrindiniai detektyvo 
veikėjai - aukso ieškotojas ir knygyno 
savininkas bei papūga Notutur. Aukso 
ieškotojas žūva, prieš tai išsiuntęs laišką 
su neįrodomų teoremų įrodymais. Ši 
mirtis — žmogžudystė ar savižudybė? 


„Smagiai mokytis nebėra tinginio svajonė — 
tą galima daryti skaitant „Papūgos 
teoremą“, „Dvigubas malonumas - skaitai 
ir mokaisi!“, „Guedjui pavyko sutaikyti 
matematiką ir literatūrą“, „Kelionė iš 
slaptų Pitagoro sambūrių į viešas Mokslų 
akademijos paskaitas“, — taip romaną 
vertina spauda. 


